
Predgovor 


U velikoj sam dilemi, dragi čitatelju. Razmišljam kako da napišem predgovor zbir- 
ci narodnih pripovjedaka koje je sakupio i obradio Balint Vujkov. Kome da se obratim: 
domaćima ili inozemnima? Probirljivim kritičarima ili onima koji će ovu knjigu uzeti u 
ruke sa željom da upoznaju dio kulturnog nasljeđa pripadnika naše narodnosti u Ma- 
đarskoj, koji samo žele uživati u bogatstvu i raznolikosti, nepatvorenoj ljepoti našega 
narodnog blaga? Razmišljajući tako, dođe mi u ruke jedno pismo Balinta Vujkova, u 
kojemu, uz drugo, piše sljedeće: ,,Naravno, nisam pretendirao na znanstvena raspre- 
danja — nikada nisam patio od ludosti te sorte — nastojao sam stvoriti zrcalo ljubavi i lje- 
Pote. Jer to i narod čini u svojim divnim umotvorinama." Zato ću i ja slijediti njegov 


"primjer. 


Ovo me je pisanje ražalostilo, jer pišem predgovor za knjigu u vezi koje mi je, uo- 
či svoje smrti, Balint Vujkov pisao ovo: ,,Volio bih tu knjigu doživjeti i poradi toga što 
smatram svojim dugom da te pripovijetke u oplemenjenom ruhu vratim narodu u koje- 
mu sam ih pobrao. Ako to ne bi bilo moguće, sav bi moj trud ostao polovičan, možda i 
uzaludan. Volio bih tu knjigu dok sam JOš živ i pri svijesti, jer ja se — priroda je neumo- 
ljiva — sve više primičem kraju puta." Njegov životni Put trajao je 75 godina. 

Desetljećima je taj sveti zanesenjak obilazio naše krajeve tražeći i pronalazeći 
možda posljednje kazivače, otkrivajući svu ljepotu jedne bogate usmene književnosti, 
što je na izdisaju. I uoči svoje smrti radio je na ovoj zbirci, što potvrđuje pismo njegova 
sina: ,,Posebno ga je radovala vijest da će kod Vas objaviti svoju zbirku pripovjedaka, i 
posljednje svoje trenutke posvetio je pripremi materijala za tu knjigu." 

Još kao mladić, Balint Vujkov se zainteresirao za usmenu narodnu književnost, za- 
volio je s trajnom ljubavi, koja se pretvorila u plemenitu strast. Prve pripovijetke zabi- 
lježio je davne 1931. godine kao devetnaestogodišnji mladić, a prva njegova zbirka na- 
rodnih pripovjedaka objelodanjena je 1936. godine. Cijelog života skupljao je narodno 
blago bez kompleksa staromodnosti. Tragajući za narodnim blagom, slijedio je čvrstu 
nit što povezuje naš rasuti narod: naš materinski jezik, pa je tako prije više desetljeća 
taj subotički Bunjevac" došao i u naše krajeve. Stalno se amo vraćao, naravno, kada su 
to prilike omogućavale. Bolto i Antun, Bara i Mate, Stipan i Roza te vrlo mnogo dru- 
gih (registrirao je 98 kazivača u Mađarskoj) prenijeli su mu bisere naše usmene knji- 


5 


ževnosti: ukupno 236 pripovjedaka. Tijekom tih desetljeća lutao je od Prisike do Tuku- 
lje, od Erčina do Dušnoka, od Martinaca do Birjana, Kaćmara i Deske. Čak i u Umo- 
ku i Vedešinu, gdje su se pripadnici hrvatske narodnosti potpuno odnarodili, našao je 
kazivače koji rekoše kao ona osoba iz narodne pripovijetke: ,Rano moja, dida već 
odavna ne može spavat noćom, pa vidi šta drugi ne vide." Obilazeći naša sela, pronala- 
zio je, uočavao ono što drugi nisu vidjeli, nisu opažali, budući da nisu ni tražili. Na svo- 
jim putovanjima otkrio je jednu bogatu usmenu književnost visokih umjetničkih i es- 
tetskih vrijednosti, što je s ponosom mogu svojatati i pripadnici naših narodnosti i ma- 
tični narod te kultura ove zemlje u kojoj živimo. 

Čitajući pripovijetke sabrane u ovoj knjizi, učinilo mi se da one pričaju i o sakup- 
ljaču. U njima prepoznajem ,momka zlatne kose? koji je ,išo ovamo, išo onamo, i nai- 
šo u ovaj kraj di sto godina ni tica ne naliće". Tumarao je zabranjenim, čarobnim, ču- 
desnim vrtom i snalazio se kako kad. Išao je zlatnim tragom, noć mu sterala postelju, 
sunce ga budilo, rosa umivala a vjetar sušio. Išao je nikada ne sumnjajući da će njegov 
trud biti blagoslovljen. Uspio je naći i ključ trinaeste, zabranjene sobe. Na put je nosio 
pogaču i ćupić pekmeza ostavljajući usput mrvice da se ptice (pa i grabljivice) imaju či- 
me hraniti. Kazivanjima upoznao je uboge sirote i bogataše, zlato i bisere, ali i suhi 
kruh, koji treba sjekirom razlupati da bi ga mogao pojesti. Upoznao je kolibe i kraljev- 
ske palače, lijenost i radinost, poštenje i podlost. Svladao je silu prepreka, i na kraju je 
našao svoju vilu. 

Bio je majstor od zanata. ,A čudan to zanat: nit se plaća nit isplati." Slijedio je 
trag zlatne niti donoseći, pronoseći poruke predaka, zavičaja, vremena, a godine su let- 
jele... I sam je bio simpatičan pučanin. U radu pomagao mu je ,,pivčić", koji je ,,...raš- 
čeprkao mahovinu a ispod nje zasvitlilo". Našao je zlatni prag" da bi se i sam čudio: 
»Otkaleg u takoj trcavoj kućici prag od suvog zlata?" Svuda su ,,...vidili da je čestit de- 
ran pa su ga svuda dočekali drage volje govoreći mu: mi odavno čekamo ovakog čovi- 
ka", Pričali su mu o Erčinu, u kojemu je svojedobno bilo mnogo ilirskih" kuća, u koji- 
ma se u skupini radilo, jelo i čuvalo, u svakoj kući bilo je mnogo čeljadi a jelo se iz jed- 
ne ,zdile". Slušao je o Aljmašu i vremenu kada je još tu bilo dosta bunjevačkih Hrvata 
da prođe naša prošencija. I kralj je tada bio rodom iz bunjevačkoga kraja a carević mu 
se ovako obraćao: ,,Svitla kruno, baćo moj“. Zabilježio je i to da je ,,car Vranje Josip" 
htio oponašati kralja Matiju. 

U narodnim pripovijetkama što ih je zabilježio Balint Vujkov nalazimo sve bo- 
gatstvo, svu ljepotu, izražajnu moć naših dijalekata. ,,...55 godina vjerujem da je taj je- 
zik krasan i prekrasan. Vjerujem čak i to da sam ga ponekad uspio fotokopirati u toj 
ljepoti" — piše u pismu upućenom autoru ovih redaka. Pripovijetke — zabilježene u Er- 
činu, Hrvatskom Židanu, Dušnoku, Aljmašu, Santovu... — nude bogatu građu istraživa- 
čima. Naprimjer za proučavanje jezične interferencije (parasnik, ris, upajtašio se, has- 
nirat), također za proučavanje sličnosti i podudarnosti naših i mađarskih narodnih pri- 
povjedaka (Pupko i Babszem Jank6). U narodnim pripovijetkama naći ćemo i druge 
vrste usmene narodne književnosti. Npr. pjesme ili izreke, kao što su: Na kraju švigar 
puca, Kaka vrića, taka i bundiva, Znanje i volju ne ubija batina. Ima tu i zagonetaka, 
kao što je: Nema noge, a ide, Nema ruke, a pendžere lupa, Nema grla, a piva (vino). 

U zbirci se može napabirčiti sijaset divnih, slikovitih izričaja: Oči narasle ko šljiva, 
Meni oma svanilo, Ružna kraljeva kćer da ni mraz ne bi pao na nju, Nevaljalac da ga ni 

vatra ne bi spalila, a lip ko da su ga vile dojile, itd. Pa divnih narodnih riječi: n&na, ba- 
ćo, kolumići, ležica, potiti, šturak... 

Slušajući kazivače, bolje reći njihova kazivanja, i Balint Vujkov je potanko upoz- 
nao pučki govor, način pripovijedanja a i sam je postao vrsnim pripovjedačem, inter- 
pretatorom narodnih tekstova. Dokaza za ovu trvdnju ima podosta u fonoteci Radio- 
-Pečuha, gdje mnoge vrpce čuvaju glas Balinta Vujkova. 

Zašto se i u ovoj knjizi navodi da je pripovijetke sakupio i ,obradio" Balint Vuj- 
kov? (Uostalom i u svom pismu navodi da zabilježene pripovijetke ,,...u oplemenjenom 
ruhu" želi vratiti narodu u kojega ih je pobrao. Kao vrhunski stručnjak, Balint je Vuj- 
koy u tančine poznavao riznicu narodnog blaga, narodnu dušu, izražajnu moć dijaleka- 
ta. ,Obraditi" kod njega znači ,otkloniti natruhe", skratiti suvišno, popuniti šupljine, 
ali tako da se ništa ne izopači, pokvari. ,,...sve što sam obradom unosio, ubrajajući ne 
samo fond riječi već i način mišljenja, oblikovanja i izričaja, naučio sam od naroda, u 
njemu sam to pobrao." Pošteno priznaje: ,,...meni je često bilo teško uzdignuti se na ra- 
zinu narodnog pripovjedača". 

Sve u svemu, s punom odgovornosti možemo tvrditi da je ovo jedna izvorna 
građa, zahvaćena iz bogate riznice duhovnog folklora. Ova knjiga ima posebno kultur- 
no značenje za pripadnike naših narodnosti u Mađarskoj. Prije svega zbog toga što je 
sve manje kazivača (možda ih više i nema) i jer su dijalekti na izdisaju. Balint Vujkov je 
u posljednji čas otrgao od zaborava ovo silno bogatstvo, koje će, nadamo se, dobiti sve 
više mjesta u školskim udžbenicima, priručnicima i drugim izdanjima, te biti poticaj za 
čuvanje nacionalne samosvojnosti. Nadamo se također da će poslužiti kao građa za pi- 
sanje znanstvenih rasprava o našim govorima i narodnom blagu. Ova zbirka potrebna 
je narodnosnoj kulturi kao njena legitimacija, uvjerljiv dokaz jedne bogate, autentične 
narodnosne kulture. 

Idući tragom naše materinje riječi (to mu je uvijek bila zvijezda vodilja) i naše na- 
rodne tradicije, Balint Vujkov je ,,prigazio po svita", mnoge hatare i granice, dapače i 
državne. Čitajući ove pripovijetke, ja sam ga i nehotice poistovjećivao s ,momkom 
zlatne kose", koji uporno traži i na kraju pronalazi ,zlatni prag", ulazi u naizgled 
ruševnu čatrlju, zapravo u čudesan, čaroban svijet. Poistovjećivao sam ga s dobrim 
starcem, to prije jer se u svojim pismima dosljedno potpisivao kao Balint Vujkov Dida. 
Dida, koji po junacima pripovjedaka kaže: ,Ja sam uvik volio moje malo, neg tuđe 
tušta." 

Ovo obilje bogatstva (za života objavljeno mu je dvanaestak zbirki narodnih pri- 
povjedaka) oplemenilo je i njega. Njegov plodan život nije bio bajka, ali je on, nesavit- 
ljiv, ponosan, znao muževno podnositi tegobe i nepravde života i šutke nosio svoj križ 
na životnoj golgoti. Kada mi se nakon duge šutnje (petnaestak godina pisali smo jedan 
drugom samo za Novu godinu) potkraj 1986. javio, u svom pismu piše: ,A sada nešto o 
mojoj izanđaloj kreaturi. Ništa veselog. Starost je neumitna. Već desetak godina izgu- 
bio sam vid jednog oka a drugo mi prijeti. Prošlog studenog preselila se u vječnost mo- 
ja najveća potpora u životu, moja nikada prežaljena Milka", (Njegova supruga. S.F.) 

Kontaktirao je s dosta pripadnika naše narodnosti. Našim studentima koji studira- 
ju u Jugoslaviji slao je knjige. Radovao se što je, kao u jednoj pripovijeci: »Kadgod i 
sad, to je velika razlika", Što se sve više tiska narodnosnih knjiga. Radovao se što se pla- 
nira tiskanje onih pripovjedaka što ih je zapisao u Mađarskoj. 


Ovom svojom zbirkom Balint Vujkov Dida dao je svoj veliki prilog čuvanju naše 
kulturne baštine. Njegove pripovijetke, pune jednostavne ljepote, zdravog narodnog 
humora, zahvaćaju veliko razdoblje narodnog života: od davne do nedavne prošlosti. 
Od razdoblja kada je u Erčinu bilo velikih hrvatskih obitelji, dosada kada ih nije ostalo 
ni da se sakupe ,,na divan". Zaista: ,Kadgod i sad, to je velika razlika. A sada? Kako je, 
tako je" — kaže rezignirano jedan pripovjedač. Ipak: ,,Dragi Bog je zato stvorio rič da 
kazat mož svašta." 

Balint Vujkov je žarko volio pripadnike naše narodnosti, stalno se zanimao za nji- 
hov kulturni prosperitet. Svoju ljubav očitovao je na stvaralački način. Na kraju, neka 
mi je dopušteno da, kao što nam je on slao svoje knjige s posvetom, »Predgovor" ovoj 
zbirci pripovjedaka završim posvetom. Zaslužnom sakupljaču našega narodnog blaga, 
s poštovanjem: pripadnici naših narodnosti u Mađarskoj. 


Stipan Filaković 


Divojka ni od majke rođena ni od oca pođena* 


Bio jedan sin u kralja; mater i otac ga jedva dočekali na svit, a kad se rodio, on 
plačkav, drečkav. Da šta rade š njim, on samo plače u kolivki. 

— Čovče, šta ćemo s ditetom, dušu će isplakat? — sirota kraljica od čovika traži po- 
moći. 

A šta će on? Baš mož svašta naredit, al kako mož ditetu u kolivki začepit usta?! 
Sav svit već bio umorit, svaki bi da kraljevskom sinu ugodi, al nema pomoći — dok jeda- 
red nije naišo niki dida. Kaže on kralju šta da uradi, mož bit da će to pomoći. Kralj bi 
poslušo već i metlu, di ne bi starog čoika. Ode do kolivke i kaže: 

— Buji-boji, baćo će te oženit divojkom što ni od majke rođena ni od oca pođena. 

Ko da je kogod rukom odno plač. Derančić zaćutio i daj mi sad tako dobrog dite- 
ta u kolivki! Nestalo muke i nevolje, nestalo i dide. Kralj bi mu zafaljivo, na dlanu bi ga 
valjda nosio, al dide nigdi. Tako sad deran i rasto, nema š njim nikake nevolje, al vrime 
prolazi ko da vreje, i jedared došo red i da se momak ženi. Sin stao prid oca: 

— Znatevi, baćo, šta ste mi obećali dok sam još bio u kolivki? 

— Znam ja to, sinko, al ode ne mož nać taku divojku. 

— Vi ćete kazat di se mož nać, meni neće bit teško otić. 

Kazo bi baćo samo kad bi i on znao, al ako ne zna do kraja, zna bar kako će se po- 
čet, jel je onaj dida ostavio poruku, I kaže kralj: 

— Sinko, kad je mater tebe donela na svit, onda nam se oždribilo i jedno ždribe. To 
je tvoj konj. Još ga niko nije osedlo ni jašio, a zlatom je potkovan. Ić ćeš na njemu dok 
sve zlato ne sažulja s kopita, a onda šta ti bog da. 

Baćo ga naoružo, torbu napunio dukatima, i momak uzo Put pod noge. Putovo, 
naputovo se, nikog ne pita, nit kaže kojim poslom ide, al kako dođe veče, njemu priko 
puta pritrče velik crn mačak. 

— Šic! Nije meni dosta nevolje, još i ti donosiš nesriću! 

Mačak se provalja u stopama konja, zaprede ,,mr-mr", ko da kaže: 

— Ništati ne brigaj. 

I kako dođe, tako i ode u šumu. Tako momak putovo valjda već i godinu. Nikog 
drugog ne sustrije samo mačka. Kad jedno jutro vidi: konju nestalo zlata s kopita. Stao 
on sad pa se okreće, i tako došlo veče, al sad nema ni crnog mačka. Šta će?! Otac mu 
kazo da iđe dok konj zlato ne sažulja. Dočeko i veče, U šumi nigdi ništa, nigdi nikog, al 
u niko doba noći ugleda sviću. On će na svitlost, a to kolibica. 

Na banku dida prostro bradu, tolika je, pa se opružio, a na peći prede zlatan mačak. 

— Dida, el bija tu mogo noćit? 


* Građu ove knjige, što je skupljana desetljećima i bilježena uglavnom starim pravopisom, priopćuje- 
mo prema pravilima važećeg pravopisa. Apostrof smo zadržali samo ondje gdje je to radi razumijevanja 
teksta bilo potrebno. (urednik) 

— Šta veliš ti? — dida pita mačka. 

A onaj se provaljo, pa ,,mr-mr*: 

— Ako ide rad divojke, pa i tako ga mi moramo uputit. 

— Baštamo sam krenio. 

Momak se obradovo, pa mu nije ni čudo što mačak divani ko čeljade, a ona dvoj- 
ca se opet smijuckaju, ta znadu oni bolje neg on kuda je krenio. Momak bi da ga oma 
upute, al dida kaže nek on samo lipo večera, prinoći i dobro konja odmori. 

— E, sinko — ujtru ga dida budi — sad pazi kako ćeš. Vidiš trag u rosi? Samo se drži 
njega. 

I kaže da će tim putom doć do jedne kuće u šumi. Tamo je visok zid, a kapije nig- 
di. Priko tog zida je jabuka u rodu. Nek uzabere tri jabuke, al dobro nek pazi da se zi- 
da ne dotakne i rič da ne izusti. 

Momak srićno došo do te kuće, a tamo zid sav od zlata. Priko njeg jabuka, a na zi- 
du drima onaj zlatni mačak. Siroma momak mal nije zapito mačka šta on tu traži, al 
onaj švićnio bisno repom ko da ga po jeziku oće ošinit, pa momak oma stisko zube. I 
sad se propo na konju, uzabro tri najlipče jabuke pa će mećat u nidra, al kako se poza- 
bavio s jabukama, omakne se u sedlu i rukom se odupre o zid. Ko da je sva kuća zazvo- 
nila! Al mačak skoči pa ,,fr-fr", dune na konja, i momku: 

— Drž se za grivu, a da se nisi obaziro ni za živu glavu! 

Konj skoči ko varnica iz odžaka, i ode, sve zemlju ore pod sobom. Iza momka što- 
god ušti i puca, ko da velika vatra plamta. Kako ta uka bliže, a konj sve većma odvađa 
put, al jedared momak samo osti da konj posustaje. Umorit je, al kako da će on olakša- 
vat, a mačak iza njeg ,,fr-fr"! Mačak dune, a konj opet skače ko da sa žeravice biži. Mo- 
mak se ne smi obazrit, dobro pamti šta mu je mačak kazo, al jedared se samo zagledo 
u konja, a ono konju ni traga, već on na mišu jaši. 

Dokle je to trajalo, dokle nije, samo jedared evo kolibe. A dida zalupi vrata. Oko 
kolibe ušti, grmi, i kad je momak malo došo sebi, onda vidi da nika vragbaba jaši na 
metli, a s dvi ruke drži još veću vatrenu metlu i s njom lupa po kolibi. 

— Sad nek lupa — dida se mirno opružio na banak, i sve razgrće onu veliku bradu. 

Gleda momak: i mačak već na peći pa liže dlaku. A to sad crni mačak, samo mu 
po dlaki još digdi malo zlata, i to on liže i skida. 

— Pašta je to sad?! — momak će na didu. 

— E, da ja tvog konja nisam pritvorio u miša i da se miš nije bojo za život od mač- 
ka, ne bi ti izbigo od višćure — nasmija se mačak. 

A dida kaže i sve drugo. Ovo je taj mačak što se svako veče valjo u tragu njegovog 
konja, i od onog zlata što se konju sa kopita sažuljalo njemu se dlaka pozlatila. Da nije 
bila pozlaćena, višćura bi mačka spalila onom vatrenom metlom dok su bižali od nje. Al 
ovako on je čuvo momku leđa. Al da je još malo potrajalo, spalila bi sve zlato, i evo ne- 
volje. 

Između tog višćurina metla dogorila, i jedared momak samo vidi da je nestalo ču- 
da oko kolibe, a i od miša opet posto njegov konj. Kaže njemu dida da sad mož mirno 
ić, jel ovdaleg već nije višćurin atar. 

— Sinko, sad ne pitaj više ništa, a kad dođeš kući, rasiči jadnu jabuku, al, pazi, ne- 
moj kako ranije, jel će bit nevolje. 

Krene on oma kući pa cili dan putuje. Došlo veče, al on neće ni noćit. Dida je ka- 

zo da otaleg već nije višticin atar, al on se opet boji da ga kako ne uvati na loži. Bilo li- 
po večerno vrime, pa on putuje dalje. Dida mu zapritio, al on miluje te jabuke, i od dra- 
gosti jedared nije mogo izdržat, rasiče jednu. Kako je rasiko, iz jabuke iskoči zlatna di- 
vojka. 

— Daj mi kap vodice jel ću oma umrit. 

Ne mož on dat kap vodice kad nema ni suzu, i divojka umrla, nestala ko da se is- 
parila. Putuje on sad dalje, lipa misečina, pa opet miluje one dvi jabuke, i od dragosti 
opet nije mogo izdržat. Izvadi iz nidara drugu, i rasiče je. Kako rasiko, iz jabuke iskoči 
zlatna divojka. 

— Daj mi kap vodice jel ću oma umrit. 

Ne mož on dat kap vodice kad nema ni suzu, i divojka umrla, nestala ko da se is- 
parila. E, sad mu ostla još jedna jabuka, njeg sve vaća muka. Zna on šta mu je dida za- 
pritio, vidi kako je prošo kad ne sluša, al lako je divanit, a ded to pritrpi! I bilo bi nevo- 
lje, al jedared se prosvitlilo, svanjiva, i on vidi da je došo kući. Oma on uzbune kuću: 

— Ustajte! 

Istrčo kralj, istrčala kraljica, pa ga ljubu, grlu, a on kaže nek se malo sklonu, pa 
očo na bunar, izvuko kabo vode i rasiko jabuku. Iskočila lipa divojka, zlatna sva i zlat- 
na kosa na glavi, al je golušava, iz jabuke se rodila. 

— Daj mi kap vodice jel ću oma umrit. 

— E,sadnećeš, evo ti čitav kabo vode! 

Lipo on nju zagrne u onu zlatnu kosu, pa će materi vikat da dade ruvo, al uto mu 
ruvo već prid rukom. Kad on pogledo, tu se zaustavila zlatna kola, a s nji ruvo pruža 
onaj dida sa banka, a konje deka crni mačak. Al kako mačak skočio, od njeg se stvorio 
lip momak. 

E sad sav svit istrčo, a kralj čim je vidio onog didu, zagrlio ga ko rođenog brata. 

— Padisi ti, pretelju?! Nesto si ko u vitar?! Sto godina te tražim, nikad da te na- 
đem. 

Kraljev sin se samo čudi: 

— Pavi se poznate?! 

— Kako se ne bi poznavali — kaže kralj — kad je on taj pretelj što mi je kazo kako ću 
te umirit u kolivki. 

— A baš borame smo mi pretelji — dida će onda kralju — jel ova divojka nije niko 
drugi već moja ćer jedinica, a ovaj što je bio mačak je moj sin. 

O, sad je bilo grljenja i ljubenja na sve strane. I divojkin otac onda kaže kako je to 
bilo: on je imo nikog zlog računa sa onom višticom, pa je ona njegovu ćer jedinicu uk- 
rala iz kolivke i pritvorila u jabuku, da joj spasa nema dok se kakom ditetu u kolivki ne 
pogodi želja. Vragbaba mislila da nema tog stvora što će ditetu u kolivki želju pogodit, 
a eto on pogodio da se kraljev sin želi oženit baš takom divojkom što ni od majke rođe- 
na ni od oca pođena. 

— Borme se želim s njom oženit — nato će kraljev sin. 

I sad su bili svatovi. I ja sam u njima bio i vina pio, još i sad mi je jezik mokar. 


Znanje i volju ne ubi ni batina 


Bio u davna vrimena jedan kralj. Rodio se njemu sin. Tog dana i u taj čas rodi se 
sin i jednom njegovom slugi. Sluga se raduje što mu se sin rodio u isti čas kad i kraljev, 
al se kralj ne raduje. Nije njemu pravo što mu sin ima para u sluginom sinu. Još manje 
mu je bilo pravo što su dica više rasla. 

Nije prošlo ni šest miseci, a kralj jedno jutro izašo u obore pa se svima fali kako 
mu je sin već pošo nogom. 

— To je lipo i fale vridno — kaže nato onaj sluga — al moj već i prag priskoči. 

Ne kaže kralj ništa, al ko da mu se trn zabo pod rebra, tako se trgo, i otrčo u svo- 
je dvore. 

Prošlo tu malo vrimena, a kralj jedno jutro osvane u košarama pa se fali: 

— Jutros mi sin proguguto ko golupčić pa zove imenom mater i mene. 

Našo se tu opet onaj sluga pa veli: 

— Svitla kruno, to je fale vridno, al moj već zna kazati kad je gladan i žedan. 

Kako i ne bi znao kad je otac sluga, pa mu sin uvik željan i zalogaja i gutljaja. 

Ne kaže kralj ni sad ništa, al se trgo ko da mu se trn zabo u srce. Bio je on zlopam- 
tilo. Doduše nije tog slugu napastovo više neg druge, al se staro da mu prid oči ne 
izađe. 

Tako je to bilo dok dica navršila deset godina. Onda kralj sazove goste pa će po- 
kazat kako mu sin sidi u sedlu ko jablan. Što je istina, sakrit se ne mož. Ruku na srce, 
pa se mora kazat da je kraljevski sin lipo sidio u sedlu. Al baš kad se on pokazo prid 
gostima, otrgne se iz ergele divlji ždribac pa upravo med svit! Od bisa krvavo zapinušio 
a kopitima sve zemlju ore! Leti ko vijar, pa se, dok treneš, počelo sklanjati i malo i ve- 
liko. Bilo bi veće nevolje pod kopitima ždripca, al se uto stvori prid njim slugin sin. Nit 
ga je ko vidio nit ga čuo, stvorio se tu ko da je iz zemlje niko. Svi biže, al ne biži on. Stao 
ko da se nogama u zemlju ukopo, pa kad je divlji ždribac sunio na njega, a momčuljak 
se samo izvio ko trava prid vitrom i nije se dobro desnicom grive ni dovatio, već je sidio 
na ždripcu. 

Jašio je lipo i kraljev sin, al u sedlu, na pitomoj kobili. Al kad je slugin sin zajašio 
divljeg ždripca, ta ni triput ga nije nogama stisko, konj se razigro pod njim ko sito ma- 
če. Stalo srce od čuda u svakog kad su vidili momčuljka kako sve raste na ždripcu. 

Kad je kralj čuo čiji je to sin, tu više nije bilo razgovora. Oma dozove slugu i kaže mu: 

— Ilseti gubi iz kraljevine, il tog derana šalji u svit, da mu se i trag zametne. A još naj- 
bolje će bit da ga daš za šegrta kod jednog mog kovača, tamo na kraj moje kraljevine. 

Kud će sluga drvetu, kamenu, kad je u njega sijaset dice, već odvede sina kovaču. 
Taj kovač bio u jednoj pustolini za koju se i sunce svake sedme godine siti, a kralj mu 
već poručio šta će činit s ovim momčuljkom. 

Deran došo da bajage uči zanat kod kovača, a nakovanj onda vidi kad ga majstor 
polegne priko njega da bi ga batinom častio. Slugin sin je bio konten na svačeg ko 
strmoglavac, al ni govora o tom da štogod uči il zapita, već od jutra do mraka mora na- 
pasat i češljat pačiće. 

Od jutra do mrknuća iđe on po šumi za pačićima, a u ruke mu ne daju ni struk ku- 
kuružne. A njeg nazlaba i lisica, pa čak i kurjak. Tako ga jedared skoli čitav čopor kur- 
jaka. Šta će on prazni" ruku, već potrže jedan rastić, koji nije bio mlađi od njega. Potrže 
on njega, pa kako ga se lako dovatio, još i grumen-dva kamena mu je sa žilama išču- 
po. 

Kad je onda počo po kurjama činiti kože, za čas je svima odilio opaklije od mesa 
a meso od kostiju. I od tog vrimena kako ga buva dirne, a on dovati koje drvo, pa udri. 
I što dalje, a momak sve veća drva trza iz šume. 

Nije prošla ni godina šegrtovanja, a u njega nabubrila pleća i mišnice ko da je ras- 
tov panj. Majstor ga i jutrom i večerom časti i batinom i vrengijom, pa misli da je deran 
natečen, a ni u snu ne bi pomislio na to, kad je slipo slušo kraljevu zapovist i derana 
mučio, al se jedno veče mogo zamislit, samo nije imo kada. 

Deran došo u mrak kući iz šume, a kovač po starom: nađe on uvik za čega će de- 
rana natući, pa tako i sad: 

— Kako ti pačići izgledaju?! Tako ti nji" češljaš?! Vidi patka! Zašto se njem rep 
zavrnio gori?! A perje u patke? Ko da se vitar ugnjizdio! 

I oma on derana po ušima, pa mu ni to nije dosta, neg će ga poleći na nakovanj. 
To bi tako i bilo da nakovanj nije bio pod velikim dudom. Al kad se šegrt dovatio duda 
pa počo s njim češljat kovača, za tren oka je kovačka žena ostala udovica. 

Nestalo majstora, pa sad neće bit ni šegrta. Smisli momčuljak da krene u svit. Na- 
kovanj natuče na dudovo deblo, pa sad ima buzdovan. Da bi od službe imo i zarade, 
pokupi on pačiće u jednu torbu pa je baci priko buzdovana. 

Iđe on sad od drveta do kamena pa traži službu. Kaže on da je kovač, al kad vide 
kako u torbi nosi pačiće, ljudi mu se smiju: 

— Ta nisi ti kovač, već pačiji čoban! 

Ne mari on ništa što mu se smiju, pa ni ne dira nikoga kad njega ne diraju. Tako je 
odio, brodio i povrimenu dođe i do dvora kralja, u kojeg je njegov otac bio sluga. Al 
prije neg će ući, on buzdovan sakrije u šumi pa uzme u nidra samo svoje pačiće, i tako 
se javi kralju. 

— Aštabi ti? — pita njeg kralj kad ga je pripozno. 

— Paja bi' da radim u svom zanatu — kaže momčuljak. 

Kralj misli da je onaj kovač derana istiro iz pameti pa ga je zato i poslo da se tu os- 
ramoti, a kako to ne bi i mislio kad vidi momka koji bi tio biti kovački kalfa, a pačiće 
drži u nidrima. Kralj se već unaprid smije i oma ga i primi, al mu kaže: 

— Slušajti, momče, ja imam već devedeset i devet kovača, pa ćeš ti biti stoti. U tom 
zanatu sam i ja majstor jel volim da jutrom jačam ruke. Primit ću te, al kod'mene nema 
buđenja. Ako te ma koje jutro zateknem da spavaš, po jedan prst ću ti otkinit. 

Momak pristane i tako, pa onda ode do svoji' roditelja. Kad ga je otac vidio, siro- 
tom starcu i kosti zadrćale od stra, pa ovako dočeko: 

— Akojate nesrića, sinko, ovamo nanela! Ta kralj će te stamanit, samo ako dozna 
da si ovamo smio koracit. 

— Neće, babo, jel i da oće, ne bi mogo. A još me je primio za kovačkog kalfu - ka- 
že mu momčuljak, al nije prićutio ni pod kakom pogodbom ga je primio. 

— Di ćeš, po nesrići, sinko, još i za kalfu kod njega kad je kralj i u kovačkom zana- 
tu majstor na glasu. A šta si ti mogo za tako kratko vrime izučit u toj pustolini?! A kralj 
ustaje prija prvi? pivaca, a ti si mlad, pa ćete tako nejakog san savladat. 

— Ne bojte se vi, babo, ništa, već mi pokupite iz nidara ove pačiće što sam u službi 
zapatio — kaže momčuljak. 

Starcu nije ni do čega, al kad je sin navilio, uzeće već pačiće. Maši se otac, pa će i 
mater pomoć, al kad prvo pače izvadili, a njima oči stale. To pače je zlatno. Iznenadi se 
i momčuljak, pa brže-bolje vadi i on pačiće, al kako kojeg izvadi, a ono svako zlatno. 
Navadio on tako dvadeset i jedno pače, pa sva soba svitli. 

— Štaje to postalo od moje službe?! — začudio se momčuljak. 

Sad se on čudi, al se otac umirio kad je to vidio, pa kaže: 

— Sinko moj, mora da si pošteno zaradio kad ti se služba ovako platila. 

Sad otac već viruje u sina, samo kaže da te pačiće zatvore, kako i kralj ne bi opa- 
zio, jel će njim od zlobe napakostiti. Sin posluša oca, i pačiće ponese na tavan, pa će 
njim dati pregršt kukuruza, da se zabave. Zavati on šakom iz krušne kotarice pa baci 
zrnje prid pačiće. Baci momak, pa se opet ima čemu čuditi: kako zrno padne prid pači- 
će, a ono zlatno. 

Zasvitle zrna, pa momak nije ni stigo ni da zalupi tavanska vrata, a kraljev pivac 
već spazio zrna. Skoči on s pajante pa s kraljevskog tavana upravo na slugin. Tira njega 
i momčuljak i sluga: 

— Iša,đavolski skote! Da te gazda vidi, pa još da nas obedi! Ništa nije lakše reć neg 
da smo te mi, siromaci, ukrali. 

Tiraju oni njega, al jedva ga otirali. 

Legli oni sad spavat, al cila kuća štrepi neće  momčuljak prispavati pivčije kuku- 
rikanje. A di ne bi i štrepili kad kraljev pivac svako jutro skoči s pajante pa prvo kralju 
iznad glave zakukuriče. Al ovo jutro pivcu prvi put nije bilo do kraljevog kreveta, već 
na siromaškov tavan. Provuko se pivac kroz budžu, pa kad je volju napunio zlatnim ku- 
kuruzom, a on se oglasi: 

— Kukuriku, privario sam vas! Kukuriku, ako i sve jame na tavanu začepite, ja ću se 
i kroz trsku uvuć, kukuriku! 

Tako se on oglasi pa iskoči kroz budžu i ode da budi kralja. Pivac iskoči, al momak 
u opanke uskoči i već je u kraljevoj kovačnici. A kralj ni ne ide u kovačnicu, već do slu- 
gine kolibe, pa već vadi nož od trske. Kido bi on prst momčuljku, al se grdno iznenadi. 
Kad dođe do kolibe, a iz kovačnice začuje da momčuljak piva i zvoni po nakovnju. 

Tako jutro za jutrom, a momčuljak uvik ranije stigne za nakovanj. Šta će sad kralj, 
već zanovetat radu. A lako je zanovetat kad je momčuljak sad zapravo stao za nakovanj 
i uči ono što kradom može naučiti, jel je kralj zabranio svima da ma šta pokažu mom- 
ku. Kvrca momak po nakovnju, pa što nauči, sve to dvared proznoji, al di će šta i znati 
kad je samo pačiće napajo. Kralj ga nazlaba iz dana u dan: 

— Kako ti kuješ ovo, kako si iskovo ono?! 

Tako to išlo jedno vrime, a momak ćuti sve dotle dok nije naučio što mu triba. Ni- 
ko njemu ne pokaziva ništa, al on što danjom vidi, to noćom na nakovnju uči. Kad se 
već izvištio, a kralj od bisa još jače počo zanovetat, momak onda skoči: 

— A koliko puta triba da ja uranim prije vas pa da vam jedan prst otkinem?! 

— Šta je?! Ti još smiš i zivat?! — drekne kralj, pa će nož od trske i ocić momku 
obadva uva i jezik. 

Oće kralj, al oće i momak, pa kad je onda pačiji pastir podigo velik čekić i malec- 
no udario, nakovanj je u zemlju satiro. Kralj zinio, pa zanimio, al se momčuljak zasuko. 
Dovatio kralja za vrat pa kaže: 

— Šta zivaš sad ti? Nisi valjda pače da te kljukam?! 

I kad je onda s njim otreso, tri zida je kovačnici izbio. 

Slomio se kralju nož od trske, al ga nije požalio, kad je opipo rebra i vidio da su 
mu sva čitava. Ode on iz kovačnice pa je još manje žalio za nožom od trske kad je vidio 
da mu je i glava ostala čitava, samo se čvorgama načičkala. A momak poviče za njim: 

— Svitla kruno, zanovetat mi može onaj ko me čemu uči il me pouči. A ko me ni- 
čem nije učio ni poučio, a misli mi pokazat kako ima suviše pameti, ja ću mu i na glavi 
lako udarit slavinu, da napravim oduška za onu pamet što pritiče. 

Vidi sad kralj da sa momkom ne može ni prste vuć, a kamol mu prste kidat, pa bi 
ga se kurtaliso. A kako i ne bi kad je momak steko taku snagu dok je samo pačiće na- 
Pajo, a šta će još postat od njega ako ostane u kraljevskoj kovačnici. 

Kaže kralj ženi svoje nevolje, a ona će ga svitovati: 

— Znašti, čovče, šta ćeš uradit s njim?! Kaži mu da je svakog miseca red na jednog 
kalfu, da iđe po ugalj u šumu, i pošalji ga u crnu planinu do zmaja od devet glava. Taj 
će ga valjda stamanit. 

— Takoje, ženo — obraduje se kralj. - Tamo ćemo ga poslat, pa će mu zacrnit zma- 
jov ugalj. 

Oma kralj otpremi momka po ugalj, al dabome ne kaže da je u toj planini deveto- 
glavi zmaj. Ne kaže kralj, al kaže jedan patak. Med zlatnim pačićima izmetnio se jedan 
Pa u tog izrasto crven oroz ko u pivca a kandže ko u orla, al vatrene. 

— Goso moj mladi — javi se on momku kad se ovaj spremo po ugalj — oderi vola pa 
u kožu uzmi smole. To ponesi a mene povedi kad pođeš u crnu planinu. 

— Šta će mi to?! 

— U uglju vatra, u smoli vatra: vatru ćeš donet, vatru i ostavi — kaže patak. — Nek 
ne kaže goso od planine da smo oštetili njegovo blago. 

Momak učini tako i pođe, a patak crvenog oroza za njim. Srićno oni stigli u crnu 
planinu, al je tu nikla nesrića. Jedva su došli do prve žile uglja, a iz planine se digne crni 
zmaj sa devet glava. 

— Koto hara moje blago, a za svaku glavu mi ni divojku ni jagnje nije dono — zagr- 
mi on iz oblaka. 

— Otkud tvoje ovo blago kad ni oro ni kopo nisi ovu planinu?! — kaže njemu mom- 
čuljak. 

— Sa jačim nema divana, već smlati uši pa slušaj, ako ti je glava mila. 

— Kojejači, to će se vidit na mejdanu, a rič je svakom data, kome u glavi vitar ne 

ćarlija. Meni ugalj triba, da štogod korisno iskujem, a ne da glave kidam za njega, pa ću 
ga i uzeti — kaže još momak. 

Zmaju više nije tribalo. Kad se zaušiljo iz oblaka pa sunio na momka, čovik bi sa- 
mo pomislio: sad je tu planina, al sad je biti neće. Strmoglavio se zmaj, a zlatni patak 
uto vikne: 

— Goso mladi, volovskom mišinom po očima, a ja ću vatru iskresat! 

Kako patak to izustio, a zmaj već iznad glave. Al ga momak ošine mišinom po o- 
čima pa zaspe sve zmajeve glave smolom. Jedva je polak mišine ispraznio, a patak sko- 
či zmaju med oči pa očeše kandžama crveni oroz. Uto iz oroza sunu varnice, i smola 
bukne crnim i modrim plamenom. Upalila se smola, al se sva i uvatila med oči i po kri- 
lima, pa zmaj začas opigavio plamenim pigama. Zaurla on pa sve lupa devet glava i o 
drvo i o panj, i od muke sune med oblake ne bi li ga oni orosili. Al uto i zlatni patak 
prne pod oblake pa kako u kojem začeprka s onim plamenim kandžama, u njima sivne, 
i zmaj se sve više pali. Nije tu ni prošlo vrimena koliko da očima treneš, devetoglavi je 
misto krila imo prženicu, i padne doli ko kamen. 

— Sad ga zaspi smolom što ti je još ostala u mišini — naredi patak momku. 

Izgori zmaj ko suv ugarak a mast mu se topi i sve potokom lije, pa tako poplavi i 
momkove opanke. Kako se mast opanaka dotakla, tako se na nji vaća kost, i opanci 
čvršći od čelika. Kad je momak to vido, nije mu patak tribo kazat da se u zmajevoj mas- 
ti okupa. Uvatila se na njega kost, al od pete do glave, pa da se bucka s bikom kamenog 
čela, ta i tog bi smrsko u paramparčad, 

Nije njemu tribo sad ni budak ni čakanjac, već šakama načupa uglja pa napuni mi- 
šinu. Zabacit će on nju na rame, al se javi zlatni patak. 

— A što bi, goso moj mladi, išo pišice kad imaš konjica! 

— Otkud mi sad konjic?! — začudi se momak. 

— Šta sam ja?! — izbekari se patak i kaže mu samo nek ga jaši i mišinu tovari. 

Kad je to patak reko, tu riči ne triba trošit, i momak ga je već i zajašio. Jedva on 
mišinu pribacio, a patak zastrugo onim plamenim kandžama pa sve put izorava kuda 
kasa. 

Skloni se patak na tavan, a momak s mišinom uglja u kovačnicu. Kad ga je kralj ug- 
ledo zdravog i veselog i još s toliko uglja, bome mu se žuč uzmutila od bisa, pa ga zapi- 
ta: 

— Zar nisi nikog sustrio u crnoj planini?! 

— Jesam niku zoljicu. Uzmuvala mi se oko nosa, al kad sam zvrcnio malim prstom, 
od nje ni pepela nije ostalo — nasmije se momak. 

Kralj bi od bisa skočio sebi u usta, al vidi da se momka neće ružnim kurtalisat. Mo- 
ra sad i lipim, samo da momak ode, jel će u kralja od zlobe oči pobilit ako ga dan u dan 
stane gledat kako je bolji junak od njegovog sina. Nema druge, već se kralj stane prine- 
magat i kaže momku: 

— Sinko, vidim da ti sve iđe od ruke, al su tvoji deset nokata pritvrdi za moje na- 
kovnje, pa pođi u svit tražit boljeg majstora. 

Momak se nije ni zgrijo na svom ognjištu, pa mu baš nije pravo da opet krene od 
nemila do nedraga, al nije još ni zaustio, vikne mu s tavana zlatni patak: 

— A divojku tribaš tražit kad si već dorasto za ženidbu. 

Ne bi momak poslušo kralja, al kad se patak tako misli, tu nema pokrke. 

— Što si me dosad služio, platit ću ti dobro, da imaš usput lulu duvana i na čašu vi- 
na — prinemaže se kralj i dalje, samo da bi ga otpravio u svit. 

— Ne triba meni ništa, samo mi dajte nakovanj i drugo na čemu sam zanat učio, a 
dok ja imam deset nokata i zdravu pamet, nastačit ću ja sebi svega — lipo odgovori mo- 
mak. 

— Iza tolike godine službe ocu ledinu u planini devetoglavog zmaja, i da ga tu ni- 
ko ne nazlaba — vikne petak s tavana. 

Dat će kralj, a najviše bi dao otrove, da i' pomori ko pacove. Momak sad oma za 
nakovanj, pa će ga u volovsku_mišinu, a kralj još zapita: 

— Akotoviče s tavana?! 

— Ta jedan moj pobratim koji je još jači i još više konten na sve neg ja. Taj di po 
miluje, tamo živa rana ostane, a di udari, tamo sunčev ždrak pogrudi, samo što njemu 
nije još vrime, jel mu još nisu izrasli zubi. 

Kad je kralj tako što čuo, oma je priskočio i sam počo tovarit momkovu prćiju. 
Kurtala i ovakog kalfe — misli se kralj — a još više kurtala takog pobratima. Nit pita nit 
želi čut više za tog pobratima, al momak već vidi da kralj ne zna je | krv crvena, je 1 žu- 
ta, pa veli: 

— Ouć ćuja, svitla kruno, al mi je žao što mi niste dali vrimena da s mojim pobra- 
timom pokažemo šta znamo. On bi još siso nikoliko nedilja i linčario se, al posli tog bi 
bilo zašto razrogačit oči. 

— Nekažem da ne bi? volio viti to — prinemaže se kralj, al nisam ja tako bogat da 
možem toliku snagu ranit. Prid vama je srića a svit je širok. 

Tako kralj kaže pa još i uzicu veže na mišini, samo da momak krene što brže. Ode 
momak smijuć se pa krene i svoje roditelje. Nije nji? bilo teško krenit kad su kod kralja 
bili i soparni i goli. Uzeli starci ono malo bućurića pa usput pitaju sina kuda će on s nji- 
ma. 

— To nek vam kaže moj konjic — nasmije se momak. 

— Kazat ću ja. Usta su mu prorizana, a rič nije u njima zamrla — nasmije se sad i 
patak onim njegovim pačijim smijanjem — samo kad stignemo na vaše ognjište. A sad se 
tovarite svi na moja pleća. 

Začas on nji" stovari u planini di je kadgod haro i pustošio devetoglavi zmaj pa 
zastruže vatrenim kandžama po jednom velikom kamenu. Kako ga optrčo, a tu lipa ko- 
liba. Spolja drvena, a iznutra zlatnim cigljama ziđana. 

— Sadsvakom pačetu istrgnite po jedno perce iz desnog a jedno iz livog krila — ka- 
že on momkovim roditeljima — pa i zadite u zemlju oko kolibe. 

Kako rečeno, tako i urađeno, i taj čas misto zlatni? pera oko kolibe stoje lipe mla- 
de voćke i na njima rod, da ti srce lipčeg ne može zaželit. 

— Sad vi samo timarite moju braću i sestrice — kaže onda patak — a oni će vam da- 
nas snet četri jajeta pa onda po četri svakog mladog miseca. Prva četri bacite na četri 
strane oko kolibe, pa vam niko neće moć tisnit na nju, ta ni vitar ni snig neće prić priko 
nji. A kad vam što triba, vi samo zakoturuškajte po jedno jaje po ledini, pa će vam se 
sve stvoriti dok nas dvojca ne dovedemo sebi mlade. 

Lipo se oni sad oproste od staraca i od oni? drugi" zlatni? pačića, i momak zajaši 
svog konjica, pa i' začas nestane iza planine. 

— A kud mi to sad iđemo? — zapita jedared momak. 

Isprosit divojke tebi i meni, i naći mladoženje za moji' dvadeset sestara. 

Iđu oni sad, kad li se momak siti: 

— Pobratime, ja sam zaboravio svoj buzdovan! 

— Aštaće ti taj nakovanj, imaš već jednog u torbi! 

— Imam, imam, al na ovom sam učio radit, pa ću to i odsele činit, ana onom su me 
samo tukli, pa ako dođe usput do kavge, i ja bi' s njim po nepreteljima. 

— Tamo di mi iđemo, nećemo zamećat kavge, već pamet osvitlat — kaže na to pa- 
tak. — A kad dođe do kavge, mi ćemo se vratit do tvog buzdovana. 

Momak se već naučio da sluša svog pobratima, i ni sad mu se ne protivi. 

Putovali su oni tako do druge misečeve mine i dođu do komšijskog, kralja. Kako 
stigli prid dvore, a patak se pritvori u običnog, i momak ga uzme u nidra. Tako se javi 
kralju i kaže da ima kovački zanat i alat pa bi rad bio kod njega kruv zaradit. 

— Kod mene možeš, al od mene ne možeš kruv zaradit, sinko moj — kaže mu taj 
kralj. 

— Kakoto?! — začudi se momak. 

— Tako što sam i ja majstor od tog zanata. Možeš tu radit, al kod mene nema ni 
plaće, nit ću ti ja zapovidat. Kod mene je služba ovaka: što znaš, nauči me, a što znam, 
nauči od mene — to će ti bit zarada, a što je u mojoj zdili, to će biti i u tvojoj, jel mi svi 
iz jedne 'idemo. 

— Pristajem ja, svitla kruno, samo ja imam jednog patka, pa da se i njemu nađe za- 
logaj - kaže momak. 

A kralj njemu odgovara ovako: 

— Štoti je u nidrima, to ti je na srcu, a što ti je na srcu, to će pokazat plod tvoji? ru- 
ku. Kako bilo tebi, tako će bit i tvom patku. 

Tu je sad pogodba bila gotova, i momak oma ode u kovačnicu. Tu dvadeset jedan 
nakovanj pa za dvadeset momci, al na dlaku ko novi kalfa, a jedan nakovanj je ostavljen 
za kralja. Oma momak svoj nakovanj i alat iz mišine pa se uputio na poso. Zna i on is- 
kovat što ovi još nisu vidili, al bome tu svaki nakovanj izgleda ko rodna njiva: ugrijano 
gvožđe je sime, a kad momci počnu kovat, gotov i dobar rod. Pa još kad se stari kralj 
lati! Iskuje on i ružu od gvožđa, pa se sve rumeni. 

Tako oni samo rade i rade od ishoda sunca do smrknuća, a za zdilom svi zajedno, 
pa i patak, al i kraljeva ćer jedinica. A ta jedinica bila lipa ko da je zora svaki dan u ob- 
raze ljubila a sunce joj kosu milovalo. Dorasla divojka za udaju, i kralj oglasi da će je 
dati za onog ko iskuje kolivku od zlata, al da bude laka ko perje. 

Jedva to kralj razglasio, kad mu stiže u goste mlađi brat koji je imo kraljevinu u 
komšiluku. I u ovog kralja ćer jedinica, mezimica, al ko jaje jajetu slična jedinici kralja 
kovača. Kad je gost čuo kako stariji brat udaje ćer, razglasi sad i ovaj da će svoju ćer 
udat za onog ko mu donese zlatnog patka. 

Kažu još obadva kralja: 

— Ostavit ćemo mi mladencima i zlatnu kolivku i patka, ne triba to nama. Mi oće-- 
mo samo da vidimo koliko koji mladoženja vridi! 

Diglo se sad mladoženja sa svi? strana, kad su udavače lipotice na glasu, a koliko 
su lipe, nisu manje ni dobre ni vridne. Nije to šala zapatiti take dobre žene, jel ništa na 
svitu ne vridi toliko ko dobro čeljade s kojim ćeš vik vikovati. Bilo je sad sijaset mlado- 

ženja koji u životu ruke radom nisu natrudili, al se sad svi dali, koji u kovače, koji u lov- 
ce. A dva kralja kažu: 

— Divojke će dobit samo dvojca, al će bar tušta nji' naučit pošten poso. 

Dabome da su se prvi latili posla kraljevi kovači, pa dan-noć kolivke iskivaju, a no- 
vi kalfa samo plugove kuje. Čudi se ono dvadeset momaka što se najmlađi kalfa ne la- 
ća posla, a ni ne primećuju da ti' dana nema njegovog patka. 

— Tise ne misliš ženit?! — pitaju momci patkovog gosu. 

— Kako da ne mislim kad ćemo se svi zajedno okućit — kaže on. 

— Kakoto?! — čude se momci još više. 

— Uskoroće bit, pa ćete onda čut i vidit, a sad me više ne pitajte jel i da oću, ne 
smim vam ništa kazat. 

A ne može njim reć kad ga je patak učvrstio da samo ćuti i radi svoj poso dok se 
on ne vrati od kuće. Kad su kraljevi razglasili kako će udat svoje ćeri, patak to veče re- 
ko momku: 

— To su divojke za nas. Našeg gose ćer će bit tvoja, a njegovog brata ćer moja. A 
ovo dvadeset momaka će bit moji šogori. 

I kaže momku da on samo i nadalje kuje plugove. Patak se to veče krene na put i 
ode do svoji' sestara. Sedmi dan se vrati i donese tri torbe zlatnog maška, što je napa- 
birčio od sestara. Kad su uveče svi zaspali, patak razbudi svog pobratima i šapne mu: 

— Hajde, sad ćemo nas dvojca kovat zlatnu kolivku. 

Patak grije i drži zlatan mašak, a momak kuje, i kad zora na prag, a zlatna kolivka 
gotova. 

— Sadti pođi do našeg gose.pa pridaj dar njegovoj ćeri, a ja ću u stopu za tobom 
do moje divojke. 

Oma momak posluša, i kad je kralj kovač uzo kolivku u ruke, od radosti je momka 
poljubio u obadva obraza. 

— Sinko moj, pa ovo je lakše od paperja, a lipo je da bi se svaka tica pozlatila koja 
bi stala na kolivku. 

Kako on to kazo, a vrata se otvore i na kolivku skoči momkov pobratim patak. Ka- 
ko skočio, on se u zlatnog pritvorio. 

— Evoimojoj ćeri jabuka — obraduje se mlađi brat kralja kovača. 

— Adije đuvegija? — zapita onda kralj kovač. 

— Mora da je stidljiv, kad je osto napolju — kaže mlađi kralj. 

— Nit je stidljiv nit je osto napolju — začuju oni nato glas. 

Pogledaju oni ko to govori, al tu đuvegije nema, pa će vratima, a na patka ni ne 
gledaju, kad su sad svi na đuvegiju ljubopitljivi. Nagrnu svi na vrata, al ni prid vratima 
nikog nema. 

— Padije taj đuvegija, kad mu glas čujemo, a njega nema?! 

— Evo ga! — vikne onda patak i skoči svojoj divojki u krilo. 

— Ko, zar ti?! — začude se sad svi osim patkovog pobratima. 

— Aštase čudite! Vi ste razglasili - kaže sad patak svom didi — da će divojka bit 
onog ko donese zlatnog patka.Ja sam došo, eto, sam. 

— Kad si došo sam, ja ću se za tebe udati — kaže nato divojka. 

Kako ona to izustila, a patak vatrenim kandžama očeše svoj crveni oroz, i zine, a iz 
usta mu iskoči momak, ni manje ni više lip neg njegov pobratim. 

Sad je tu bilo veselja i veselja, pa obadva kralja pitaju kako je on to bio običan pa- 
tak, pa zlatan patak, i sad posto ovako lip momak. Kaže on njima sve po redu. 

— Moj otac je bio kralj, al ko što ste vas dvojca braća — kaže kraljevima — tako je 
imo i on jednog mlađeg brata. Pazio ga i mazio, al taj mlađi brat je bio zloban i nenavi- 
dan, pa u potaji smisli da mom ocu dođe glave i kraljevine. 3 

— Da to nije onaj pogani kralj kod koga je moj otac bio sluga?! — zapita patkov 
pobratim. 

— Dobro pogađaš — kaže momak patak. 

I onda dalje ispripovida šta je bilo. Ta pogana duša ode u svit da bajage uči kovač- 
ki zanat, a zapravo je pošo u svit da nauči kako će svog rođenog brata stamanit, samo 
da bi zasitio svoju lakumost. A zloban je bio na svog starijeg brata i zato što je ovaj imo 
sina i dvadeset lipi' ćeri, a u njeg nikako poroda. 

Vrati se pogana duša kroz koju godinu u dvore svog brata i oma se pofali da je za- 
patio taku vodu s kojom može vola u panj pritvorit, drvo u kamen, i druga čuda stvara- 
ti. 

— Samo me niko ne smi gledat kad ja s tom vodicom škropim — kaže on još bratu, 
patkovom ocu. 

Oma će on kralju i pokazat šta zna i može, pa kralj i kraljica i sva njeva dica krenu 
s ovim nesrićnikom u šumu. Jedva su oni stigli u šumu, kaže njim ova pogana duša da 
se svi okrenu od njega, pa će vidit čuda. 

Poslušaju oni njega, a on iza leđa poškropi sve nji', I svog brata pritvori u rast, 
kraljicu u vitu jelu, a svu dicu u pačiće. Utamanio on nji", al je tio ostat i čisti! ruku. Ni- 
ko mu ne može kazat da i je ubio, al u sebi je mislio ovako: rast i jelu će kogod posić, 
il će # grom opalit, a pačiće će valjda koja lisica ščepat za vrat. I još da bi mu duša bila 
mirnija, odnese pačiće svom kovaču tamo u pustolinu, di je i patkovog pobratima ot- 
pravio, pa mu još zabrani da ni za živu glavu ne zakolje nijednog. 

Uzo on sad i dvorac i kraljevinu svog brata, pa ga ni brige. Al nije on znao jedno: 
ako kogod tim pačićima pokloni svu svoju muku, bar za tri misečeve mine, onda će se 
oni pritvoriti u zlatne, a ako se koje od nji* oženi il uda u kraljevski rod, onda će se svi 
spasit. 

— Eto- pokaže on onda na svog pobratima kovača — on nam je poklonio sav svoj 
trud, pa smo postali zlatni pačići, a ja sam dobio za ženu kraljevsku ćer, i evo sad od pa- 
čića momak, a kod kuće moji' dvadeset sestara sad već čekaju mladoženje. 

Sad je tu bilo veselja, pa se svi grle i ljube, a najviše dva pobratima. Dva kralja bi 
oma i svatove sazivali, al će na to dva pobratima: 

— Ioni naši dvadeset drugova iz kovačnice će se zajedno s nama ženiti. 

— Danam neće bit šogori? — patkova divojka će. 

— Baš tako - odgovori patak — jel su moje sestre divojke baš za njim stvorene. A 
svatove ćemo zvat kad i moji siroti roditelji budu tu. 

Svima je to pravo i drago pa se obadva kralja i svi mladenci skupe i odeše u patko- 
vu kraljevinu. Tu je sad bilo radosti već kod kovačeve kolibice. Kad su stari sluga i nje- 
gova baba vidili kaku snaju vodi sin, njima srce umalo nije puklo od dragosti. A kad su 


dvadeset kovački' momaka vidili kake sestre ima patak, bome je i njevim srcima bilo tis- 


no u prsima. Sad su svi pošli do onog starog rasta i vite jele. zA 
Kad su oni stigli, a stari rast se orosio zlatnim suzama pa mu pukne najdeblja žila 

u panju, i iz nje skoči patkov otac zdrav i veso. Kako on iskočio, a rast sav zasja, a ka- 
ko i ne bi kad je posto zlatan. 

Oma oni otrče i do vite jele. Zasuzi ona srebrnim suzama, i uto i na njoj pukne naj- 
veća žila na panju, i iz nje iskoči zdrava i vesela stara kraljica. Kako je kraljica svoju di- 
cu zagrlila i izljubila, sva se jela zasja, a kako i ne bi zasjala kad je postala srebrna. 

— A kud ćemo sad? — zapita kralj kovač. 

— Utvoje dvore, pretelju — progovori prve riči patkov otac. — Svatkovat ćemo a ne- 
ćemo se u radosti svetit onoj nesrići, mom crnom bratu. 

Kako rekoše, tako i učiniše, al još nisu bili ni priko planine u kojoj se sad sjao zlat- 
ni rast i srebrna jela, a ona crna duša već dotrčala sa slugama. Udario sjaj čak do dvo- 
ra, pa je onaj potrčo na svitlost ko mušica. Čim je stigo, vidio je da je zlo za njega, al je 
prva kod njega lakomost. Oma on vikne sluge da siku zlatno i srebrno drvo. Poslušaju 
sluge, al kako koji udari, sikira sklizne a varnice udaraju u oči. Kralj se malo nije zagu- 
šio od srdžbe, pa dovati on sikiru, al kad je udario, na rastu nisu iskočile varnice, već 
crven plamen mu obavio glavu. 

Kad je onda bacio sikiru, do dvora se nije ni zaustavio. Ode on kukajući, a svatovi 
sa planine poviču za njim: 

— Ej, nevoljo nenasita! 

Odeše sad oni, pa kad su se siti nasvatkovali, onda su se opet latili svaki svog na- 
kovnja, a žene prešlica, i živili su u srići i blagoslovu. 

Al nije to potrajalo dugo. Onoj crnoj duši sad nije bilo mira. Dan za danom se mu- 
Va oko zlatnog rasta i srebrne jele pa tumara okolo po šumi i jedared naiđe i na buzdo- 
van sluginog sina. Sad mu se klin još više zabio u glavu pa krene u planinu di je bio kad- 
god devetoglavi zmaj. Nađe on tu kolibicu sa _najlipčim voćem na ledini, pa će njoj. 
Pođe, al jedared mu se noge usikle u zemlju, pa ni stope dalje. Pogleda on, a prid njim 
zlatno pačije jaje. Oma se maši, al jaje ni da pomakne. Krene on okolo, al i tu naiđe na 
jaje, i tako sa sve četri strane. Što onaj buzdovan nije mogo niko živ pomaknit, to ga još 
nije čudilo, al se, bome, grdno začudio što ova jaja ne može ni dignitani prići priko nji'. 

Buzdovan je pozno po nakovnju, pa mu se sad uvrtilo u glavu da su u svem ovom 
prsti sluginog sina. I oma pošalje svog povirnog čovika u pustolinu kod onog svog kova- 
ča. Kad je dozno kako je taj kovač prošo od sluginog sina, onda ovoj poganoj duši nije 
tribalo drugo zlamenje. Procunja on okolo, i čuje di je slugin sin i šta je od njega posta- 
lo, al bome čuje i to kako mu je brat oživio sa svom čeljadi. 

Oma on pošalje onom kralju čiji je zet bio slugin sin svog povirnog čovika s ova- 
kom porukom: nek mu kralj kovač za tri dana odgovori ko ima duži korak: pivac il ri- 
ba. Ako odgovor ne bude kako triba, on će udarit na kralja kovača s velikom silom. 

Kod kralja kovača baš bilo prelo, pa svi na okupu, ko što su bili u svatovima. Dva- 
deset mlada, koje su bile zlatne patke, namotavaju vunicu na svoje ranije zlatno tilo, že- 
na njegovog brata namotava oko zlatnog patka, a mlada sluginog sina namotava oko 
zlatne kolivke. Ljudi, kad svrše poso, pomažu ženama, a starci ko starci. I baš su bili ta- 
ko na okupu kad dođe poruka od one pogane duše. 

— Baš neće da se smiri ta nevolja nikaka — kaže njegov brat, patkov otac. 

— Štaćemo sad s njim?! — nato će kovač kralj. - Brez nevolje čovik da ima s njim 
nevolje. Nama nije do kavge, a ako mu ne odgovorimo, eto nam krvnika na pragu. 

Javi se uto slugin sin. x 


— Ajde da mu odgovorimo. Nek ga nosi andrak, šta da nam smeta prelu. 

— Aštaćemo mu odgovorit?! 

_ Šta?! Sitio se taj kako narod kaže: drugom u oku vidiš trn, a sebi ni balvan. Mis- 
li on da mi vodu imamo u glavi, pa se vode nećemo ni sitit. 

— Kako to?! — začude se svi. 

_ "Tako — na to će ko razgaljena glava slugin sin — što ni pivac nema duži korak od 
ribe, a ni riba od pivca, a i tako što pivac ima duži korak od ribe, a i riba duži od pivca. 

Bome su sad sva čeljad pripazila na ovaj zamršen divan, a momak onda kaže i šta 
misli. 

_ Evo, da mi tom mom crnom gosi ovako odgovorimo: metni pivca do ribe u vodu, 
pa će riba imati duži korak, a izvadi ribu iz vode pa je metni na suvo do pivca, pa će pi- 
vac imati duži korak. 

Cilo prelo vidi da je to tako, pa oma taj odgovor i vrate onoj poganoj duši. E, al se 
prelo nije još ni razišlo, već je stigla i druga poruka. Poslo onaj sad tri ždribeta, jedno 
od godine, drugo od dvi, a treće od tri godine, al sva tri jednaka ko tri jajeta. Ako mu 
za tri dana ne kažu koje je koliko lita, on će udariti velikom silom. Opet se prelo pomu- 
tilo, al se slugin sin nije dugo mislio, već kaže svom didi: 

— Imamo P mi, babo, zobne slame od ove, lanjske i priklanjske godine? 

— Kako ne bi imali! 

— No, onda će ždribad dat odgovor. 

Oma momak ode na guvno pa jedan naramak zobne slame od ove godine, dva na- 
ramka od lanjske i tri naramka od priklanjske godine, pa to lipo metne na ledinu. On- 
da pusti ždribad, a ono od jedne godine oma na naramak slame od ove godine, ždribe 
od dvi godine na lanjsku, a ždribe od tri godine na priklanjsku slamu. 

Tako oni udare žig na svako ždribe i vrate i natrag. 

isle sad ljudi da će onom dodijati nazlabanje, al se ljuto privarili. Nisu za ždri- 
bad još ni zaboravili, a prid dvore pade buzdovan. Bacio onaj buzdovan i poručio da će 
udarit velikom silom ako mu buzdovan ne dobace natrag. 

— Možemo mi njega i malo dalje dobacit — nasmije se slugin sin i oma se lati buz- 
dovana. 

— Ne moraš dalje — kaže nato patkov otac — samo do njega, jel u ovo vrime on uvik 
puši lulu. 

— E, da mu dim ne bi nagrizo oči, onda ćemo baš po luli — nasmije se slugin sin i 
kad je onda zaušiljo buzdovan, začas je onoj crnoj duši izbio lulu iz usta i još sedam zi- 
dova na dvorima. 

Onaj je po buzdovanu pozno sluginog sina, i oma poruči da mu se pošalje glavom 
taj delija koji je buzdovan vratio, jel će drukčije udarit velikom silom. 

— E, sad je došlo vrime da se vratimo rad tvog buzdovana — kaže momak patak i 
skoči na noge. — Nećeš ići sam, već ću i ja i moji" dvadeset šogora s tobom. 

Naoružali se svi ko jedan, obukli se svi ko jedan, pa su nalik ko jaje jajetu. Tako 
oni odeše do tog poganca. Dočeko on nji' pa bi da zna koje je slugin sin, al štogod on 
zapita, svi odgovore, štogod naredi da uradi njegov bivši kovački kalfa, svi ko jedan 
urade. 

Šta će on, već njim u sobu sakrije svog sina, pa će taj priko noći izvrebat koji je slu- 
gin sin. Nije to bilo ni teško, jel čim su momci ostali sami, a slugin sin počo pripovidat 

kako je tu kadgod patio. Kako on rič izustio, a ruka ispod kreveta se pruži pa mu ociče 
skut. E, al je tu ruku oma i vidio momak patak pa onog ispod kreveta i utamane ga ko 
gnjidu. 

Ujtru oni izašli prid ovog kralja poganca, a svakom momku ocičen skut. 

Šta će kralj, već iznese prid nji' bili kruv za ručak, al sladak kako se ritko nađe, pa 
pita: 

— Zašto je ovaj kruv tako sladak? Ako mi oma ne odgovorite, svima će vam kosti u 
podrumu istrunit. 

— Zašto?! To je bar lako pogoditi! Možeš se čime većma zasladit neg materinim 
mlikom?! Ovaj kruv je zakuvavala kaka dojilja, pa joj je kaplo mliko u tisto, zato je ta- 
ko sladak — odgovori oma slugin sin. 

— Tisi taj kojeg tražim — drekne kralj pa poviče svoje ljude i sune na momka sab- 
ljom. 

Navali poganac, al uto vikne i momak patak: 

- Atisi taj kome nikad nije dosta tuđe nevolje, pa je i sebi vazda tražiš. 

Zgrabi on velike zdile vrilog mlika, u koje su kruv drobili, pa vikne na sluginog si- 
na: 

— Pobratime, ja ću polivat, a ti suši! 

Oma on žbućne svom stricu vrilog mlika med oči, a slugin sin se maši u zapećak 
svojim buzdovanom pa kad je udario po pogancu, oma mu je desno rame odvalio. Kad 
je drugi put udario, za zemlju ga prikovo, a kad je treći put zamanio, na buzdovanu ga 
je izno zajedno sa dvanejst zidova. 

Buzdovan se nije zaustavio dok ovoj crnoj duši ono malo kosti nije satiro u zemlju, 
baš na tom mistu di je momak spalio devetoglavog zmaja. 

I onda spale i sve dvore, da ni spomena ne bi ostalo tom mistu di je za nji toliko 
nevolja nicalo, pa se svi zdravi i veseli vrate po patkovog oca, dovedu ga natrag na nje- 
govo ognjište i tu mu pod zlatnim rastom i srebrnom jelom sazidaju nove dvore od zlat- 
ni? cigalja. 

Tako su sad svi srićno i dugo živili. Ljudi kovali, mlade vunicu na zlatne patke na- 
motavale, a starci ko starci žive još i sad, ako nisu umrli: ako su umrli, onda je iza nji 
ostala ova pripovitka. 


Pupko 


Bio edan siroma čovik. U njeg deset nokata, u žene deset nokata, pa kidaju zanok- 
tice kako znadu i iz tog žive. Nedaleko od kraljevski' dvora kralj imo edan stari salaš- 
čić. Na tom se rodio i odrasto kraljev dida, jel je bio siroma čovik, a glavaš je posto kad 
se oženio kraljevom ćeri. E, ovaj siroma čovik je sad bio subaša na tom salaščiću. Kad 
je došlo vrime, žena rodila muško dite, al malo da je za pripovitku. Derančić nije veći 
od pupka, a di bi i bio veći kad mu je sirota mater uvik bila i ladna i soparna. No, dite 
je malo, al je njevo, pa svakom svoje i najbolje i najlipče. Sirota čeljad ne griše dušu, ne 
zakiljivaju oni što je njim dite tako malo, već čovik kaže: 

— Ženo, glavno je da mi odranimo čovika, onda će uvik biti vridan sebi nać života, 
makar bio ko glava u špiode! A kaki smo mi kukavci, još je i dobro što je ovako mali, 
bar će bit zadosta ovo malo rane pa neće trpit glad. 

Ne misli se drugačije ni žena, pa čuva dite ko oči u glavi, al ga nije dugo čuvala, jel 
sirota nije mogla sebe sačuvat. Ko i druga subašinca, morala je ić priko nedilje u dvore 
prat košulje, pa prve zime prizebla za kortom, i ode ko suvo lišće. Pokrila nju crna 
zemlja i zelena trava, a čovik osto sam sa onom špicom od derana. Udovac se edno vri- 
me mučio s ditetom, al teško i ditetu i ocu kad ovaj mora ić trbuvom za kruvom. Čovik 
vidi da će brez ženske ruke propast i on i dite, pa se poče obzirat da nađe kaku ženu 
što bi se priklonila njemu i njegovom siročetu. Neće on sad gledat lipotu, ta ne ženi se 
momkom, već je glavno da žena zna rasporedit život u toj sirotinji. Nađe on jednu udo- 
vicu. Nije baš ni lipa, nije baš ni mlada, ta ko i druga svršena žena, a i ona ima ednu cu- 
ru. E, kaki džak, taka i zakrpa, a još ima i malo siromaštva. Donela ona drvenice, koji 
stoc i lonac, pa to čoviku baš dobro došlo jel mu iza prve žene ostalo nije baš ništa, osim 
ednog zardnog naprstka. . 

Prvi dana ona lipo oko čovika i njegovog diteta, pa čitava kuća nika svanula. Vidi 
čovik da je ženi drago što se tu skućila, pa i on ode sad brez brige u nadnicu. Al ne zna 
on zašto je njoj drago. Nije njoj ni na kraj pameti čovik i njegovo ditešce. Ne zna siro- 
ma čovik da je to viščura. A ona se udala za njega samo za to da mož ko subašinca od- 
lazit u kraljeve dvore. Lipo je ona smislila sve. I u kralja bio derančić, baš vršnjak nje- 
zine curice, pa će ona malo pomalo povest curicu u dvore. Curica nije ružna, a dica ko 
dica, već će se zasigrat, pa će od ditinjstva naučit jedno na drugo. Kad bude vrime da 
se kraljev sin ženi, onda će viščura već nać puta da njezinu ćer uzme. 

Kako je sve lipo naumila za curicu, tako je zabataljila čovikovog derančića. Oma 
ona njemu i nadila ime. 


— Kadnisiveći od pupka, nemoj se ni zvat drugačije već Pupko. Za tebe i nije ime 
ko za redovnog čovika — ruga se ona tom nevinom ditešcetu. 

Neće ona njemu ni kolivku, već uzela onaj naprstak što je osto iza njegove matere, 
metnila u njeg struk pivčijeg perja pa veli Pupku: 

— Nemoj kazat da ti ne dam tvoje materinstvo. 

A čovik ni ne sanja šta viščura udešava, jel ona uveče metne naprstak u zapećak pa 
mu kaže: 

— Znaš,čovče, tamo je za njeg najbolje. Kako je mali taj naš Pupko, na drugom 
mistu bi ga mogli zgazit. 

Prolazi sad vrime, pa viščurina cura raste, kad viščura u nju trpa svaki zalogaj, a 
Pupko ostaje koliki je, ko da su ga ostavili na tavan za sime. Otac vuče na leđima kuću, 
maćva Pupka ni da zgleda. Otac nije imo kada, maćva nije imala srce da Pupka zakrili, 
Deran nije znao šta je to milošća, pa se ocu nije znao ni tužit. Više je on sebi našo koju 
mrvicu neg što mu je maćva dala, pa naprstak privrne, i na njemu užna. Mali je on, al 
okretan ko hrčak. Radi on sve oko kuće, pa još i ono što drugi ne može, i kad je prošla 
koja godina, a on s ocom na poso. Kad dođu s posla, još ga maćva tira da i oko kuće 
spremi, a zimi je njegov poso bio da donese slame el čutaka za peć. Ne kaže Pupko niš- 
ta, kad je dobre ćudi, već je još i volio baratat oko peći. 

— Ti se griješ najviše kad spavaš u zapećku — još se maćva s njim istirava da on ne 
bi kako kazo što njezina ćer nikad ne nosi ogriv. 

Al njemu to na edno uvo uđe, na drugo pušti. Nasprema on ogriva pa onda sidi na 
banku i gleda kako maćva žari peć. Gleda on tako u vatru pa ko zna šta vidi i šta misli, 
al kad se plamen zasigra, Pupko se tako slatko smije da se sve vaća za trbu. 

— Šta je ovom deranu, je Ii u glavi pod manom? — maćvi je to nepravo. 

— Ta pušti ga, ženo — umirivat će nju čovik. — Ti, eto, povedeš curu u dvore pa se 
tamo nasigra s kraljevim sinom, a ovaj moj šaka duše po čitav dan sa mnom na poslu. 
Dite je on još, pušti ga nek se bar uveče malo zabavi. 

— Panekažem ja od zlobe, samo eto divanim da mi usta ne stoje ko pusta — zataš- 
ka ona oma svoj trag. 

A Pupko pomalo, pomalo pa sve bliže plamenu. Tako iz dana u dan, pa kad se 
edared slegla žerava, a on ušo u peć pa je priskakiva. Peć vruća, u žeravi još i tinja, al 
Pupka ne peče. Kad drugi dan došlo veče pa žarili peć, maćva će da razgrne žeravu. A 
Pupko kaki je mali, kradom sio na grnjaču. Maćva razgrće žeravu, a on naedared po- 
viče otaleg: 

— Drugo baš nemate za večeru? Spali ste na to da mene ispečete na žmaru?! Šta 
ćete imat od mene — ni za edan zub?! 

Deran se šali, al' kad je viščura vidila da je on, bome njoj oma sinilo u glavi da bo- 
lje prilike ne triba tražit da ga se kurtališe. Zatresla grnjaču, da Pupka zbaci u žeravu, a 
bajage poviče u sobu: : 

— Juj, čovče, pomozi! 

Pupkov otac dotrčo a ona kad je vidila da se deran drži na grnjači ije hee. ha: 
čak, bajage j je od stra ispuštila. 

— Juj,j juj, to nisu čisti poslovi — zajauče još više kad je vidila d eran igra na žera- 
vi. — Juj, juj, kaku još nevolju neće na nas navući ovaj deran. i, tugo oja, šta će u pe- 
ći, ne bi valjda guto plamena?! , ax 

Čovik je turio od peći pa će Pupka vuć napolje, ako je još živ. Otac se uplašio, sta- 
lo srce u njemu. Prvo se oladio od stra, al kad je pogledo u peć, onda je zanimio od ču- 
da. U peći još tinja pa se Pupko nagnio nad žeravom i guta plamen. 

Žena kad je vidila kako se čovik skamenio, misli da je deran sad prisvisnio. Radu- 
je se ona u sebi da bi podvikivala, al se prinemaže ko da će joj srce puknit. 

— A, juj, juj, čovče, ja to ne možem ni vidit. 

Čovik je za tolike godine vidio da žena njegovo dite baš ne trpi, makar koliko mu 
ona oči zamličivala. Sad je vidio da kod derana ima štogod što nije za svačije oči i uši, 
pa se oma sitio da će biti dobro ako to ženi ne veže za nos. 

— Idi, iđi, bolje je da ne vidiš? — otisne je u sobu. 

Ode ona, a u sebi poskakiva od dragosti, a čovik deranu ne kaže ni rič, već se pra- 
vi da mu nije neobično to što je vidio. Otac se boji da će se deranu dogodit nesrića ako 
o tome divane, jel o takim stvarima nije dobro pripovidat. Kad je Pupko proguto sav 
plamen šta je još tinjo, on se udario dlanom po trbuvu pa podviknio: 

— Av, čiča, što sam se večeras slatko navečero! 

Al otac neće nikako da navede divan na to, već samo kaže: 

— Ajde, rano, napolje. Poslušaj čiču. 

Oće Pupko, al kad će na vrata od peći, čini mu se da je tako velik da će zaglavit. 
Osića on ko da se napio snage pa nabubrio od nje. Deran se čudi, al se još više začudio 
otac. Čovik uvatio derana da ga skine s banka, al oćeš! Ni makac! Ta i volovska kola s 
tovarom može bar malo pomaknit, al Pupka ni za dlaku! Težak ko zemlja. Otac se za- 
blenio pa ne zna kud bi se okrenio, al kako iznenađenje ga je još čekalo? Deran njega 
uzo za ruku pa ga odigo ko perce! 

Otac se pomalo i ustravio pa ni rič da izusti. Šta će, već se ni ne viščini, neg će de- 
rana uleć u naprstak u zapećku. Ne viščini se ni žena, al kad je vidila di deran živ i zdrav 
ulazi u sobu, njoj stao zalogaj u grlu. Baš je viščura, al se sad i ona pripala. Ne govori 
ona cilo veče o tom, već samo pucka u večeru ko da ništa nije ni bilo, al cile noći njoj to 
ne izlazi iz glave. Ujtru već nije mogla zauzdat jezik. 

— Sinko—kaže — pa kako si sinoć mogo živ izać iz peći?! 

— Ko?! Izkake peći?! — bajage se iznenadio Pupko. 

— Sinko, panećeš valjda od stare žene pravit plenđupu?! Valjda sam vidila kako si 
se pentro na grnjači. 

— Nane, šta je vama?! — onaj se čudi bajage, al ko da će od čuđenja propasti u 
zemlju. — Jeste P vi noćos rđavo ležali pa štogod sanjali el vam je sinoć vatra oči zasiv- 
nila?! Kako sam zadrimo na banku, ni mako se nisam dok me čiča nije dono u naprs- 
tak. 

A i čovik će onda: 

— Ženo, nisam te tio sinoć uzbunjivat, al baš i ja gledam, šta ti je bilo?! Jujučeš si- 
noć pa bižiš od peći, a kad ja tamo, deran drima na banku pa se u snu još i smijucka. 

Maćva sluša pa se zblenila i sad ne viruje njima, al ne viruje ni sebi. Prikratila di- 
van, al edva čeka da opet dode veče pa da žari peć. Pupko dono ogriva ko i obično, a i 
grije se u vratima peći ko i obično. Kad se žerava stinila, a maćva se oma mašila za 
grnjaču. Kako će ona žeravu razgrćati, a Pupko se u potaji već uspentro na grnjaču.. 
Kad ga je maćva opet vidila nad žeravom, lupila ona grnjaču. 2 

i — E, sad ću te saranit u tu vruću raku — mrnđa ona sebi. 

Al nije grnjaču dobro ni lupila o žeravu, iz peći sunio plamen da joj je sve obrve i 
trepavice opalio. Kad je došla malo sebi, a Pupko se izvalio na banku pa će: 

— Alaj, nane, šta je vama?! Je I koga tučete u peći el vas kogod tuče iz peći?! Šta 
se vama pričinjava kad toliko ordinjate i karate?! 

Ona je baš viščura, u vragolijama ne bi ostala nikom dužna, al je sad razrogačila 
oči od čuda. Deran drima ko da se zapravo nije ni mako. Bisna na sebe, pa opet cilu 
noć oka ne može sklopit. Čeka da deran priko noći neće štogod uradit, al se on sklupčo 
u naprstku pa se do zore nije ni pokrenio. 

Maćvi sad zagorčio i dan, i jedva dočekala opet veče. Čim su otac i sin uveče doš- 
li s posla, a ona oma na derana da vuče Ogriva pa da se žari peć. Pupko zatoliko navu- 
ko čukanjica, pa ukraj vrata od peći grije leđa i drima. 

Viščura sad smislila drugo. Kad je deran zadrimo, a ona iza skuta grnjaču pa će ga 
s njom turit u plamen. Zamanila ona iz sve snage, al tako da je i sama glavom utrčala u 
peć, pa sad i kosu opalila. Skoknila pa glavu u škip s vodom, a kad došla malo sebi, vi- 
di di deran grije leđa ko i ranije. 

A on se protego, rastiro malo drimež pa kaže: 

— Alaj, nane, jeste I me vi tako slatko počukljikali po leđima al sam to samo sanjo 
kako sam slatko zadrimo?! 

— Nemam ja drugi' briga, već da se staram i o tom — ocikla se ona i ode. 

Ušo stra u nju, i od tog vrimena se nije više obzirala na derana kad se večerom gri- 
je. Ona je baš viščura, zna sto vragolija, al sad ušo stra u nju. Kako i ne bi kad je baš vi- 
ščura, a sad ne zna je 1 sve to s Pupkom vidila el sanjala, toliko se splela. 

Edva je čekala da prođe zime, da ne mora više peć žarit. Pupko sve vidi pa se u se- 
bi smije da se sve goji od smija. Kad je zima sve pucala, a on edno veče kaže: 

— Čiča, ja ne znam šta mi je, al već edno vrime meni je tako zagušno u ovom zapeć- 
ku. Iđem ja digod pod naslon spavat jel ću se tu raspuknit od vrućine. 

Otac još nije stigo do riči, a maćva kaže: 

— Pa iđi! Bar se nećemo strašit da ćeš priko noći pasti iz zapećka, pa da te u mra- 
ku zgazimo. 

Tako ona samo kaže, a misli da će derana pod naslonom poisti kaka mačka. Mis- 
lit će da je mali miš, pa eto mački zalogaj, a maćvi ode briga i teret s vrata. Al nek ga 
mačke ne poidu, i onda se maćva raduje što joj neće biti u sobi. 

On uzo svoj naprstak pa ode upravo na striju. Tamo bila velika čuvarkuća. Pupko 
razgrnio malo snig pa namistio naprstak pod čuvarkuću. Spava sad tu ko pravi. Od zi- 
me ni govora kad ga grije onaj silan plamen što ga se navečero, a vitar svira oko njeg, 
pa ga sve uspavljiva. 

Pupko ne kaže ni ocu ništa, onaj ga ne pita, al vidi deran iz dana u dan sve više ja- 
ča, Što tuce ljudi ne može ni maknit, Pupko se s tim lopta, pa otac poče primat sve ve- 
će poslove. Nezadugo zaradili oni toliko da su kupili kola i konje. Sad oni kirdžijase, pa 
su se uskoro još bolje skućili. Kako i ne bi kad je kod nji" začas natovareno i stovareno, 
a di je blato da nijedan kirdžijaš ne bi natiro, tu otac i Pupko iđu ko da perje nose. Pup- 
ko samo podupre, a kola već lete. 

Maćva se boji Pupka; kad bi mogla, zavrnila bi mu vratom, al zaradu voli, pa ne 
smi ni zube obilit. Iz zarade može bolje zaodit curu pa zato ćuti i guta, makar joj nije 
pravo što je deran tako okoprcan, 


Prolazile su tako godine. Pupko se nije ni protego ni projedrio, al što je više pla- 
mena povečero, sve je jači bio. Ni nisu konji njemu tribali da kola vuku, ta mogo je on 
sav teret ponet na dlanu, već da ljudi vidu šta se u njemu krije. 

Došlo vrime da je i brkove zasuko, a i maćvina ćer dorasla za udaju. Sad je maćva 
samo kopala nogama i rukama da joj ćer uvik bude nuz kraljevog sina. Svu Pupkovu za 
radu bacila na nju, a na njega i na oca ni čestitu zakrpu. Pupko se pravi nevišt, a otac 
već davno naučio da bude kako sin oće. 

Al upinjale se maćva i njezina ćer koliko oće kad je kraljev sin na drugu bacio oko. 
Očo on edared daleko u lov i kad se vratio, dovo sebi i mladu i svatove. Nije ni čudo što « 
je oma sa svatovima došo, kad je divojka zlatne kose, a starom kralju i kraljici za miloš- 
ću donela sime od kruške, za kaku se ne može ni čut u svaki' sto godina, Kad su počeli 
svatkovati, ona to sime posadila, a drugi dan izraslo drvo da mu se vr izgubio u oblaci- 
ma. I oma kruška procvatala, a priko noći i sazrijala. Kad su stari kralj i kraljica 'ili od 
ti" krušaka, sve su se pomladili. Nije ni čudo što su drvo tako zavolili ko ništa drugo na 
svitu. 

E, al ako je svako volio krušku, bome je Pupkova maćva zamrzila ko nikog na svi- 
tu. A da je bila toliko tanka koliko je debela, maćvina ćer bi krušku prigrizla u samom 
panju, samo da se osuši. A još da su njim dali u šake onu koja je krušku donela! Reže 
one ko keruše, al to ništa ne pomaže. Al uskoro se dogodilo štogod što je i njima done- 
lo bar malo radosti. Ni keru ne dotekne mesa, al dobije bar košćura. Tako maćvina ćer 
nije dočekala da bude kraljeva snaja, al se uskoro mogla bar zlobe nauživat i ona i nje- 
zina mater. 

A šta se to zdesilo? Udarila žalost u kraljeve dvore. Velika je bila dragost kad je 
kruška počela rodit, al je još veća žalost nastala kad je drvo edno jutro osvanilo brez 
iedne kruške. I kako se to dogodilo prvi put, tako odsele svako jutro. Kruška priko da- 
na cvata, priko noći zrija, al do ponoći je kogod svu obere. 

Maćva svako jutro otpravi ćer u dvore, pa ova počela okolo pripovidat da ta kruš- 
ka i nije bila baš nikako čudo, već opcina, što je mlada zlatne kose nabacila. Pupkova 
maćva misli da će to doprit u uši starom kralju, da će snaju zamrzit i otirat. E, al na mla- 
du zlatne kose tako štogod ne smi niko starom kralju i njegovom sinu ni spomenit, a, 
bome, niko ni neće. Svi u dvorima vole mladu kad je još i više dobra neg što je lipa, pa 
misto da nju omrznu, počeli maćvinu ćer tirati s praga. 

Stari kralj se najviše dao u žalost. Obećo polak kraljevstva onom ko mu krušku sa- 
čuva, al ne pomaže ništa. I sam stari kralj i sin, side po cilu noć pod kruškom, al ona 
ujutru već obrana. Popet se ne može niko kad je kruška tako debela da je ni dva tuce- 
ta momaka ne može obuvatit, a visoka ko zna koliko. Izređali se na straži i kusi i rusi, 
ta svaki bi da zaradi polak kraljevstva, al jutro za jutrom, a vitar s drveta ne svali nijed- 
nu krušku. Kad se već niko nije tio javit, edno jutro Pupko kaže: 

— Čiča moj, sad je meni kirdžijašenja dosta. Ode vaš Pupko da čuva kraljevu kruš- 
ku. 

A kad je to maćva čula, od bisa joj sve oči pobilile, pa graknila: 

— No, baš ti tribaš tamo! Di su se osramotili najveći junaci, tamo će se vrkočiti 
edan ovaki prampurac! Stvora nikakog, jezika na pritek! A bolje bi bilo da naprstak 
malo očistiš od rđe neg da nas iđeš sramotiti. 

Al Pupko njoj ni rič, već prišaplje ocu: 

— Nek baba puca samo od zlobe, a ja znam šta znam, i odem za mojim poslom. 

I oma on prid starog kralja pa mu kaže: 

— Dajte mi samo torbu ora i tikvu vina, da imam šta grist i pit dok se ne popnem 
na krušku. Tako neću zaspat. A vi se još samo postarajte da se priko noći niko od vaše 
čeljadi ne muva ispod drveta. 

Da je Pupko zaisko kola zlatni' ora, kralj bi dvoja dao drage volje. Oma kralj na- 
redio da se Pupku dade što je tražio i da se do zore niko ne miče iz kuće. A Pupko sa- 
čeko mrak pod kruškom pa se onda krenio. Kaki je mali, lako mu je naći i di će se uva- 
tit i stati na kruškinoj kori. Ode on ko mačak pa se začas dovatio prvi? rašalja. Tu se 
oma latio lupat ora. Orase 'ide, iz tikve vinom zaliva, a lupinje pomećo u rašlje. Tako 
on od rašalja do rašalja pa svake natrunio lupinjama. Kad došo do poslidnji? rašalja, a 
na grani vranino gnizdo. Matore nema, al u gnjizdu male vrane. Pupko je volio svaku ti- 
cu, pa oma iz torbe ora i napuni sve gnjizdo. 

Ode on s otim na vr drveta pa kad je vidio da i tamo nema još nikog, on će se sak- 
rit u granje. Kad se vratio do najgornji' rašalja, a matora vrana već u gnjizdu. 

— Eto, ovaj momak nas je naranio — čuje Pupko di kažu male vrane. 

— Zašto si njim dao ora — zapita njeg vrana. 

— Pa neće valjda tvoji mali gladovat dok ja 'idem. Kaki bi? ja čovik bio da 'idem, a 
da mi gladni gleda u usta? Slađi je zalogaj kad ga podiliš s kim. 

— Ti si pio i vina — istirava se vrana dalje — zašto njim i od tog nisi dao? 

— No, još bi to tribalo da sam ti dicu opio, pa da su ispala iz gnjizda! Lipa bi to bi- 
la milošća kad bi ti dicu upropastio! 

Kad je vrana to čula, onda veli ovako: 

— E, sad vidim da si sve od srca činio. Dobro si radio, dobru se i nadaj. Ja ću ti bit 
u pomoći. 

— Aučemu bi mi bila u pomoći? — zapita Pupko. 

— U tom poslu kojim si ovamo došo. I znaj da mi male nisi naranio, slabo bi se has- 
nio, makar si Pupko. 

Momak se začudio što ga ona zna imenom, al se vrana nasmije, već kako ona zna, 
pa mu sve kaže šta će i kako će radit. Sluša on nju, a kako i ne bi kad je ona tamo na 
kruški i odrasla, pa ko će znat šta se tamo zbiva ako ona neće. 

Sakrio se on u njezino gnjizdo pa drima ko i druga mala vrana. Kad zakukurikali 
prvi pivci, u vr drveta zašušti štogod. Pupko se oma razdrimo pa vidi kako je doletila 
golubica. Bila ko snig, al kad je stala na vr kruške, samo se stresla, i Pupko je više nije 
vido. Nit šta vidi nit momak šta čuje, al se naedared u gnjizdu rasuli orasi zlatne lupinje 
i začuje se lip divojački glas: 

— Evovam milošće za sutra. 

Uto je Pupko već začuo da se drobe lupinje ora što i' je raso u rašljama. Sad je 
znao di je stao taj čudan gost pa oma skoči prama glasu. Kako je skočio, oma je ositio 
na licu divojačku kosu. Divojka se trgla pa će bižat prama vrvu kruške, al se Pupko brže 
umrsio u njezinu kosu. Kako je to uradio, a divojka s njim pala doli. Kad su se našli pod 
kruškom na travi, ona njemu lipo: 

— E, sadizađi iz kose jel ćeš je pokidat, koliko si težak. 

Pupko se čudi, di bi on tako malecan bio težak, al bi izašo i tako, jel je ljubopitljiv 
da vidi divojku koja je svaku noć obrala kraljeve kruške. Kad je izišao iz kose, bome je 

imo šta gledat! Divojka lipa da se ne stidi ni žene kraljevog sina, a kosa i u nje zlatna. 
Obradovalo je to Pupka, al se obradovo i drugo čemu. Kad je pogledo sebe, a on višlji 
od divojke za dobru glavu. 

— Šta je sad to?! Otkud sam naedared toliko porasto? — i raduje se i čudi se mo- 
mak. 

A divojka ga zagrlila pa se od dragosti smije i kaže: 

— Panisi valjda mislio da će ovaku golubicu s kruške srušit makovo zrno? Za to tri- 
ba momak, al baš ko što si ti! 

Raduje se Pupko što je posto tako krasan momak, al mu je još draže što se toliko 
dopada tako lipoj divojki. Razumili se oni i brez divana, i sad tu provode ko i drugi mla- 
di, pa Pupko zaboravio na cili svit, a kako ne bi zaboravio da zapita zašto je ona svake 
noći brala kraljevu krušku. 

Zaboravio on na čitav svit, to je i mnogo, al samo na jedno nije tribalo zaboraviti 
na maćvu viščuru. Ona kad je vidila da će Pupko baš ozbiljno ić čuvat krušku, razmisli- 
la pa kazala ćeri: 

— Znaš ti da to podmeče još može krušku i sačuvat. A onda j je njegovo polak kra- 
ljevstva, Ćeri moja, ako je kraljev sin propo za te, al onda ni ovaj neće bit gori, makar 
se s njim ko s čovikom neš baš podičit. 

— Ta nek je ko ren, samo da su meni kraljevski dvori. A ako dobije polak, ni kra- 
ljevom sinu neće ostat više kraljevstva pa nek ga nosi mutna voda — kaže ćer svoje ra- 
čune. 

Tako se nji' dvi udivanile pa se maćva uveče pritvorila u slipog miša, i samo leti is- 
pod kruške. Kad je vidila kaku je divojku Pupko dono s kruške i kaki je krasan momak 
posto od njega, a ona oma odletila među svoje drage da dokonaju šta će radit. 

Ono dvoje mladi se zaboravili, pa bi bili pod kruškom do sami? zorni? pivaca, al 
jedva prišla ponoć kad divojka najedared skoknila. Pupko skočio da obrani divojku, al 
je samo to mogo vidit di joj iz kose prnio slipi miš. Potrčo on za njim, al se oma i obaz- 
ro da vidi neće I ko drugi napast divojku. Obazro se, ne obazro, al divojke više nije bi- 
lo. Vidio je još samo kako je bila golubica odletila i čuo da mu je viknila: 

— Tu me više ne čekaj, jel doć neću! 

Spleo se on siroma pa mu suze same potekle od muke i žalosti što i on nema krila. 

— Bar da sam crni gavran, samo da možem letit! — zaico on. 

Al se čestito nije ni zaplako, a njemu već iđe maćvina ćer. Opuštila dvi pletenice, 
a u svakoj po struk zlatne kose, al baš onake ko što je imala njegova divojka. Ne kaže 
ona ništa, već došla do Pupka pa s jednom pletenicom otrla suze iz jednog oka, a s dru- 
gom pletenicom iz drugog. 

Dok mu je trla suzu iz prvog oka, Pupko se sitio da je slipi miš bila njegova maćva. 
Oma je znao da je ona otkinila dva struka iz kose njegove divojke i uplela u pletenice 
svojoj ćeri. Oma je on i tio turit od sebe maćvinu ćer, al ona brže i drugom pletenicom 
otare njemu suze iz drugog oka. E, kad je Pupko zakasnio da je oturi, oma je i zabora- 
vio da je divojka zlatne kose kadgod i bila na svitu. 

Maćvina ćer ga zagrlila ko da rođenijeg i milijeg nema na svitu pa ga lipo vodi ku- 
ći. Ode on s njom, ta miran je ko jagnje, al kako koraci, tako se Pupko i smanjkava. 
Maćvina ćer ga obgrljava sve jače, ko da se boji da će ga izgubit, al što ga više grli, on 

se sve brže smanjkava. Uplašila se ona da će Pupko nestat ko snig u proliće. Kad su 
došli do kuće, Pupko opet mož da se sklupča u naprstak pod čuvarkućom. 

— Šta si š njim radila kad je opet ko žmara? — maćva oma zinila na ćer. 

— A šta bi radila? Grlila ga. Al nek je ko trun mekinja, baš me briga, samo nek mi 
donese polak kraljevstva. Ako je već sačuvo krušku, nek iđe kralju čim svane. 

— Sačuvo je, bome, tako da nikad više neće bit obrana — izbekarila se viščura. 

Pupkov otac to sluša i gleda pa će edared: 

— Puštite tog derana da malo prodrima. Šta ga napastujete toliko ko da ste poludi- 
le?! Kako vas kraljevstvo napolapo?! 

— Tako, u kojem tebe neću ni za svinjara primit, saklamo jedna puljava — dreknila 
maćva kad je vidila da je tamo i njezin čovik, pa ga turila napolje da malo nije vrat 
skrndavio. 

I čim će zora zazoriti, ona Pupka oma otpravi kralju da traži polak kraljevstva. 
Momak ko jagnje. Ode on dvorima, a maćvina ćer ga ispratila do po puta pa ga grli i 
ljubi a u uši mu zvoni: 

— Kralju nek je kruška, al ti uzmi onu polu kraljevstva di su dvori. Obećo je, mora 
dat. 

On sluša, al čim se iskopeljo iz njezini" šaka, suze mu opet navrle na oči. I čim je 
zamako za jedno kukuruzište, sio na džombu pa, ni sam ne zna zašto, al plače ko malo 
dite. Tako se tu isplako pa će krenit dvorima, al kad je došo pod krušku, a vrana ga već 
čeka. I dok se on nije ni sitio, ona ga krilima ošine po očima. Ednim krilom mu otrla su- 
ze iz ednog oka, drugim krilom iz drugog, a momak nato ko da se trgo iz teškog sna. I 
kad je pogledo na krušku, oma se sitio divojke zlatne kose i svega što se dogodilo. 

— No, pobratime, kud si krenio? — zapita vrana. 

— Kralju, da ištem što je obećo. Tamo su me poslale maćva i njezina ćer, al sam ja 
tamo samo krenio, a sad iđem da tražim moju divojku. 

— Tako sam i mislila — potvrdi vrana. — Ako su te one dvi obrlatile, al te ne može- 
du prominit. 

Pupko sluša vranu, al i gleda sebe, pa se rastužio. 

— Posestrimo — kaže — al otkud sam se onda opet smanjio ko smedžurani krum- 
pir?! 

— Otud što te je grlila ćer tvoje maćve, a u nje srce ledeno. 

Tako se oni tu zadivanili, kad edared zaćarlijo vitrić, pa kruške počele padat. Za- 
zvonili od tog dvori ko da stotine zvona zvoni, i uto iz dvora stari kralj već i trči, a za 
njim svi njegovi. Vrana oma prnila, pa kralj Pupka zateko samog. Grli on njeg, ljube ga 
Svi, i stari kralj mu oma nudi da bira koju polu kraljevstva oće. 

— Svitla kruno, na čast vama kraljevstvo, a ja odem tražit ono što meni vridi više od 
svi' kraljevstava na svitu — nato će Pupko. 

Kralj se bome začudio kad je vidio kako je momak žalostan, pa bi mu pomogo. 
Oma i zapito u čem bi mu mogo biti na pomoći, al Pupko ne traži ništa drugo, neg da 
kralj njegovom ocu da kruva dok on bude na putu i svaki dan da ostavi džak ora pod 
kruškom. 

— To će bit za vrane, i, svitla kruno, naredite da te vrane ne smi niko dirat. 

Obeća kralj da će tako i bit, pa još pita šta bi Pupku mogo učinit, al se momak za- 

fali na svemu i oma krene u svit. Nije išo daleko sam jel čim je zamako u šumu, a vrana 
ga već čeka na ednoj grani. 

— Pobratime, kud si krenio ko brez glave? Šta me ne zoveš pa da te uputim. Ej, ej, 
ti se staraš za mene, a ne staraš se za sebe — kara ga ona. 

Pođe on sad za njom pa je do podne išo tamo di je vrana letila. Onda je došo na 
jednu ledinu di je iz jednog panja raslo sedam deblja žalosne vrbe. 

— E, tu se odmori sutra do zore — kaže vrana — pa onda kreni za suncom. Al pazi 
šta radiš dok si brez mene, jel znaj da je tvoja maćva višćura. Ona je već i krenila za to- 
bom jel zna kud si pošo. Al ni brige te, jel ću i ja doznat šta je ona naumila. 

— Kako ćeš to udesit? 

Vrana se nasmijala, već kako ona zna, pa veli: 

— Adašta se nađem med švrakama?! One vas dan blebeću, al i načuju sve šta se 
blebeće. A misliš da viščure imaju katanac na ustima. 

Uputi ona njeg pa onda kaže: 

— A sad, pobratime, moram ić da i ja još nađem koji' ora u džaku za moje male. 
Sad nema tvoje divojke da njim svake noći donese zlatni? ora. 

Tako su se oni rastali pa Pupko provo noć pod vrbom, a druge zore skočio na no- 
ge i ode za suncom. Sad je odio, brodio, pa tako dan za danom. Vrime je prolazilo, i 
momak je već zabradatio ko pustinjak, al živog stvora nikako da susrije. Al ne putuje on 
na miru nikad. Edne noći duva vijar pa se drva ruše, i umalo ga ne ubiju. Druge noći se 
kiša izlije, pa poplava oće da ga odnese. Treće noći pada led ko šaka. Nikad nema no- 
ći da ga ne skoli kaka nevolja, al on uvik ima pozor dok nije vrime da se zorni pivci ja- 
ve, jel zna da ni kiša ni led nije drugo već maćvino maslo. Tako je ona njemu iz noći u 
noć stajala na pete, al se on uvik izvuko živ, makar ne i čitav. 

Rovašen je bio već na sve strane. Edna rana ni ne zaraste, drugu već zaradi od vi- 
šćurini' majstorija, al ne posustaje. Doduše, dotužilo mu je već da se od nje samo bra- 
ni i biži, već ga šake svrbe da se š njom uvati ukoštac, al nikako da je skoli. Sve gleda si- 
roma neće | mu se vrana javit, al nje ni od korova. Pomislio već i da ga je zaboravila, 
kad edno podne evo nje na grani. 

— Av, posestrimo, oću I još dugo samo tabane lupati? — oma on njoj poče jade ja- 
dit. 

— Sad ćeš već malo i drugo šta lupat — nasmije se vrana. — Načula sam od švraka 
da je već ii tvojoj maćvi dosadilo što ne mož s tobom izać na kraj. Noćas je otrčala isprid 
tebe i nagovorila ednog njezinog deliju da te dočeka kako ovakom gostu i priliči. 

Kaže onda Pupku kaku perjanicu mu maćva sprema, i da ga zato te noći neće ni 
napastovat. Pupko sve lipo saslušo pa još samo zapita: 

— Anemože ona mojoj divojki naudit? ; 

— Dok je tvoja divojka na svom ognjištu, višćura joj ne mož al baš ništa. Al ni da 
pomete trunje isprid praga! a 

E, to je za Pupka više neg da mu je vrana dala po svita. Zafalio se on njoj pa će on- 
da zapitat: se 

— Posestrimo, nemaš ti možda već druge male? 

Imam. A zašto pitaš? 
— Da ne zaboraviš da njim još danas moraš iz džaka ponet malo ora, jel moja di- 


vojka još ni sad ne nosi zlatne orase u tvoje gnjizdo. Iđi, posestrimo, a ja ću se već pos- 
tarat za sutra. 

Čim je vrana očla, Pupko se latio da spremi ogriva. Pridveče zapalio vatru da bi se 
na njoj mogo ispeć čopor volova. Gori vatra, a on samo večera plamena. Tako je veče- 
ro sve do ponoći, a onda lego da se edared već čestito i snom okripi kad ga te noći viš- 
ćura neće više nazlabati. 

U zoru skočio na noge i ode kudan ga je vrana uputila. Sad je opet odio i brodio 
dok prid samo podne nije izašo iz šume na ednu veliku ledinu. Na toj ledini sidi edan 
orijaš pa baš užina. Oko njeg vatre gore, al puno vatre ko čička, pa se na svakoj peče 
vo. Orijaš ednog po ednog skida s vatre, pa onako s papcima i rogovima zajedno guta. 

— Hej, rođače, ti mora da se na krupan poso spremaš kad take jake temelje uda- 
raš snagi — poviče Pupko na orijaša. 

Onaj podigo one krupne oči pa gleda otkale glas dolazi. Kad je kojikako ugledo 
Pupka, oma je bacio pečenog vola. 

— Šmrljo edan — puštio niki glas ko u krmčeta — što ni nos ne znaš čestito otrt! Još 
se marvašiš, a ne znaš da baš tebe čekam. Ajde, ajde, sad ću te malo istrest iz kože kad 
ti smiš tisnit baš priko moje ledine. 

A Pupko se smije i odgovara: 

— Manise pritnje, već se lati posla ako zapravo smiš tisnut na mene. Čuo sam ja da 
ti samo na slabijeg smiš navalit. Ako je to baš i istina, onda je bolje da mi se čistiš s pu- 
ta dok te ne skrućim. 

O, kad je orijaš zaurliko! Njeg da tarma edna špica od čovika, jedna šuša! 

— Sad ću te živog posadit u ledinu, al tako da ni trava neće rast iznad tebe! — drek- 
ne on i skoči do Pupka. 

A momak puštio da ga onaj uzme u šaku. Kako i ne bi kad orijaš ima toliku ručer- 
du da mu Pupko mož protrčat kroz prste makar koliko šaku stisnio. Orijaš lud pa jak, i 
kad je onda zamanio šakom, ta prokinio zemlju da je upo u nju do ramena. Ušla šaka 
u zemlju, al nije Pupko, kad je prija iskočio kroz orijašove prste. 

A orijaš tako šta ni ne sanja, već dakti od bisa: 

— E, sad kašlji od pra, al pod zemljom, gnjido jedna! 

— Kad meni ne bi dobro bilo i tu, onda bi' možda i očo pod zemlju — nasmije se na 
to Pupko. 

O, kad je orijaš čuo glas iza leđa, od srdžbe zakrvavio očima. Obazrit će se on da 
vidi di je Pupko, al ne mož čestito ni vratom micati kad je do lakata u zemlji. Počo iz- 
vlačit ruke, a Pupko se opet javi: 

— Ludi čoviče, šta čeprkaš i vazdan me tražiš pod zemljom kad sam tu! 

— Adisi, mače edno od čovika?! — orijaš urliče, pa kad je onda trgo ruku, ostala 
jama da bi svatovi mogli u njoj kolo povesti. 

Nema tu ni divana od svatova, al orijaš sve igra kako se obzire da vidi Pupka. A 
momak to i čeko. Kako orijaš počo skakat, a Pupko se sklupčo njemu pod stopalo. Tvrd 
je Pupko ko kamen pa zakotrlja onom pod stopalo ko ora, i orijaš se omakne, pa čelom 
o zemlju. Kako đipi, a Pupko mu se opet kortlja pod stopalom i viče: 

— O, ljudiljucki, ludog čovika! Još će nosom orat zemlju da me traži u njoj, a ja se 
valjam po travi, 

Orijašu pao mrak na oči pa sve ganca po ledini, al kako kojom nogom stane, a ona 

se već izmakne ispod njega ko da mu je izbijaju. Tako se on našeđivo dok nije došo pod 
šumu. Pupko je to i tio. Tamo je tako srićno izvuko noge ispod orijaša da je strvina 
svom snagom lupio čelo o jedan panj. Kako se slatko s panjom bucnio, tako ga je i 
razbio, al ni panj nije osto dužan orijašovoj glavi — rastroćkala se i ona ko trula bunde- 
va. ; 
— E, sad nek te tvoja višćura saranjiva, ja neću gadit zemlju s tobom — kaže Pupko 

i ode lipo dalje. 

Te noći je čeko čime će ga maćva iznenadit, al je osto na miru. Al ga u podne vra- 
na opet čekala na grani. 

— Ej, zasutra se opet spremi — kaže mu ona. — Švrake su sve promukle tako blebe- 
ću o tom šta ti višćura sprema. Al ću sutra i ja bit tamo. 

— Asadtiraj do džaka pod kruškom jel mi se čini da moja divojka još ni sad ne ra- 
sipa zlatne orase u gnjizdo — na nju će Pupko kad je sve razumio kako ga je ona uputi- 
la. 

Opet je naložio veliku vatru pa do ponoći samo guta plamen, a od ponoći se kripi 
snom. Prid zoru je već na nogama čeko sunce, i čim se ono pokazalo, on za njim. Prid 
samo podne opet stigo na jednu veliku ledinu. Svud okolo šuma, živog stvora nigdi, pa 
se Pupko stao obzirati. Al nije moro dugo tražit očima. Naedared se s onu stranu ledi- 
ne zatresla zemlja i momak ugleda velikog crnog bika. Toliki je da bi dva onaka orijaša 
mogla na njemu jašit. Trči bik pa rogovima izvaljiva najveće panjove, a baš i je bilo od 
drva što su tu porasla koju stotinicu godina. 

— Ti si taj, dakle, što mi brata orijaša stamanio! — bambuče bik. — Sad ćeš mi gla- 
vom platit. 

Pupko se samo nasmije pa podvikne: 

— Eto sad divana, baš ko od bika! Esam ja kriv što je tvoj brat dilio mejdan s pa- 
njom?! A šta mu je taj panj skrivio dok mu glavu nije rascopo, al baš ništa! 

Bik samo zaurliko, pa se još jače zauko na Pupka. Al kad je dopro do ledine, ni 
momak ga više nije čeko skrštenih ruku, već i on potrči u kob. Kad su bili jedan nas- 
pram drugog, bik zamiiko, al tako da se šuma zatresla ko od groma. Onda zamanio gla- 
vom pa iz nozdrva mu dune taki plamen da je opalio svu travu na ledini — a Pupku sa- 
mo trepavice. 

Pupko se nasmije pa podvikne: 

— E, baš si pogodio kako ćeš sa mnom vuć prsta! 

Kad je on onda dunio plamen, biku je svu dlaku opalio. Zaurlika onaj, okrenio se 
i ode u šumu da se rasladi. Al Pupko nije dobro ni odanio, već je opet ugledo bika di se 
vraća. Prvo je panjove izvaljivo, al sad rogovima izvaljiva čitava drva. I dotrči on opet 
do Pupka pa kad je onda zaurliko, sve tice popadale iz gnjizda. Dunio plamen iz nozdr- 
va, al taki da j je svud okolo šumu opakogi a Pupku svu onu bradu što mu je usput izras- 
la. 

Momak se opet samo nasmije pa veli: 

— E,rođače, i ti ćeš biti oderan kako još nikom na svitu nisu kožu oderali! 

Kadj je onda dunuo plamen, biku je svu kožu spalio. Od sveg bikovskog ruva ostao 
samo jedan stražnji papak i krnjetak roga. Bik sad urliče ko da će grlo gb: pa i 
progovori: 

— E, kadje tako, onda ćeš me zapamtiti kad se napasem vatrene trave! = 

— Akote ona ne spali, samo ti dođi, od mene ćeš to već dočekat — ruga se Pupko. 

Ode bik da sve ruši prid sobom, a Pupko začuje di se na grani smije vrana: 

— Pobratime, što te je taj lipo obrijo! Ljudi ljucki, ko da zna da ćeš uskoro izać di- 
vojki na oči! 

Kad se vrati, mogo bi me još podšišat. Toliko sam bar zaslužio od njega — smije se 
Pupko. 

Nasmijali se oni do mile volje, a vrana onda kaže: 

— Nek-on pase vatrenu travu koliko oće. Pobratime, tučniji je kruv od trave. 

Vrana uto prne, a Pupku nije tribalo kazati da pođe za njom. Nije on dugo išo kroz 
šumu pa za vranom dođe na ednu drugu ledinu. Tamo u kraju komad zemlje posijan pa 
žito obisilo klasje i čeka da ga pokose. Kako vrana naletila iznad njeg, žito se zapalilo. 
Gori zrilo žito na nogama, a Pupku nije tribalo kazat šta će radit. Iđe po njivi i guta sav 
plamen od žita. Kad je sve použno, vrana kaže: 

— Eto, pobratime, začas ispečen kolač za tebe! Sad ajdemo na onu ledinu. Kad si 
se već na'io, tamo ćeš leći sit se naspavat dok se bikonja ne vrati s njegove vatrene pa- 
še. 

Tako Pupko i uradi, i kad bilo drugi dan prid zoru, vrana ga prodrma: 

— Ustaj, pobratime, iđe mejdandžija — smije se ona. 

Pupko skočio prid bika. Iđe crni bikonja, al klamiće glavom, vidi se da mu dalek 
put nije baš slatko pao. Kad je došo do Pupka, razvalio one crne žvale, al ne kaže ni rič, 
toliko je bisan, već dunio taki plamen da je Pupku kosu opalio do ušivi. Ne kaže ništa 
ni Pupko, al kad je on dunuo plamen, ispod bika se i zemlja zapalila. I začas bikonju 
plamen proguto tako da mu vitar nije našo ni pepela. 

— Samo kad je još toliko snage imo da me je tako lipo podšišo! — smije se Pupko na 
vranu. A 

— Aštaje drugo i mislio postignit s tobom, koji si se od ditinjstva na žeravi sigro — 
smije se i vrana. 

— Barem da mu malo dima ostane dok moja maćva ne dođe, ovako sirota neće ni 
znati šta je s njeg, pa ga može još i tražit. 

— Za maćvu se staraj sad već ti, a meni je već vrime da vidim ima 1 još koji ora u 
mom gnjizdu. Možda su mi mali već gladni — kaže vrana i odleti. 

Uto počelo izlazit sunce, pa ni Pupko nije imo kada da odane. Išo je sad kroz šu- 
mu, al edva je sunce odskočilo kad se sa svi' strana počele strčavat srne. Izlaze one iz 
šume pa sve trču baš na tu stranu di i Pupko iđe. Trču one, al momak vidi da ne bižu, 
neg su se kudgod uputile. Vidi da ne bižu od koga, kad i oko njega iđu, ko da on i nije 
tamo. 

— Kuda će sve ove srne? — i neotice on iskazo šta misli, 

Nije ni čudo, čovik tako dugo putovo sam, pa se naviko da divani sam sa sobom. 
Al sad nije sam sa sobom divanio, jel edna srna na to progovorila: 

— Svako jutra ifemo u ednu doljaču, Tamo nas 'rani edna dobra divojka — kaže 
ona. 

— Vidi, vidi, a ne bojite se vi mene? — zapitat će Pupko kad se već upuštio u razgo- 
Vor. 

— Aštobi te se bojale? 

— Valjda se zato ne bojite što sam ovako malecan? 

- E, pobratime, može i u malom čoviku bit zla i naopaka ćud, pa još kako. Mi se 
tebe ne bojimo jel ostimo da si dobar čovik — kaže srna i otrče za drugima. 

— Vidi, vidi — zamislio se Pupko i opet poče sa sobom divaniti - dobrog čovika os- 
ti i živinče. 

Ode on sad za njima, al je požurio jel je ljubopitljiv kaka i" to divojka "rani. Kažu 
da je dobra, a on na cilom putu samo na zlo i rđavo nailazio. Uskoro je stigo u tu do- 
ljaču. Prvo što je vidio, kad je izašo iz šume, bili su orasi na ledini. Veliko je drveće, al 
ga to ne bi baš začudilo da drva nisu bila puna roda sa zlatnim lupinjama. Kad je Pup- 
ko to vidio, ko da mu se u glavi naedared počelo razgaljivat, i, bome, je tako bilo kako 
je natuknio. Pod ednim velikim drvetom 'rani srne. Ko? Njegova divojka. 

Okupile se srne oko nje pa se sve miluju i iz ruke joj 'idu, a ona med njima ko srna, 
al ponajlipča. Kad je Pupko to vidio, bome on ništa više nije vidio, već potrči divojki. 
Sva je srića da je bio tako mali, drugačije izgazio sve srne kako je srnio. Al je i divojka 
zaboravila srne i sve na svitu kad je čula kako je on od radosti podviknio. 

E, tu je sad bilo dragosti pa se nji' dvoje ne bi otud micali ko zna dokle da jedared 
kogod nije Pupka kvrcnio po glavi. Obazre se on, a na njeg se smijucka jedan lip rumen 
dida u papučama, širokim gaćama i košulji. To je Pupka taj dida kvrenio kamišom po 
glavi pa veli: 

— Nečini mi se baš ko Pupko, al bi reko da si baš ti Pupko. Pa ako mi prosiš ćer, 
ne bi se, sinko, i meni javio? 

Pupko divojkinog oca oma poljubio u ruku, pa se onda niki trgo i zamislio zašto di- 
vojkin otac kaže da on ne izgleda ko Pupko. Počo se on gledati i onda se samo iznena- 
dio: on opet za dobru glavu veći od divojke. 

— Toje već tako i drugačije ne mož više bit čim si nuz nju — začuje uto vranin glas. 

Pogleda Pupko, o ona baš sletila iznad njeg na granu. Iznenadio se sad što je i ona 
već tu, al se još više iznenadio kad je vidio na kakoj grani ona sidi. Dosad on drugo ni- 
je ni vidio osim divojke, a sad vidi da vrana sidi, al ni na kakoj drugoj, već baš na grani 
od iste kruške ko što je ona u bašči njegovog kralja. 

— No, šta si sad zanimio, sinko moj?! — nasmije se divojkin otac ko da ne vidi zašto 
se momak iznenadio. — Neš valjda kazat da ne znaš da je ova tvoja divojka rođena sest- 
ra snaje tvog kralja? 

— Bome ne znam! — zamucao Pupko kad je tu čuo. 

— E, pa onda znaj da su to dvi rođene sestre, ni mlađe ni starije, jel su dvojke. Kad 
to znaš, onda se valjda neš više čudit što i tu vidiš krušku. Dobit ćeš i ti, sine, lipo zdra- 
vo sime od nje. Nek bude i tvom starom ocu milošće. A sad ajde malo u kuću da se od- 
moriš od puta. Virujem da ti pristaje malo odmora. 

I dida s otim krene naprid, a vrana mu oma sletila na rame. Dida i vrana štogod 
šaplju, smiju se, a mladi iđu za njima, i kad su izašli ispod ora, Pupko ugleda krasne 
dvore. 

— Pa ko je tvoj otac? — prišaplje on divojki kad je ugledo dvore. 

— Onje kralj u ovim šumama — kaže ona njemu na uvo, 

Misle oni da stari kralj ne čuje, al se on obazre pa se nasmije. 

— Da, da, sinko — kaže on u šali — i da nisi stamanio moja dva najveća nepretelja, 
orijaša i brata mu bika, moro bi te kaštigovat što si mi zapalio žito, jel i to je bilo moje. 

E, sad je tu bilo veselja i veselja, a to je stari kralj najviše volio, jel je bio udovac. 


Kad su se kod divojačke kuće naveselili, kralj mladma da karuca sa zlatnim točkovima, 
za Pupkovog oca spremi sime od kruške, pa pošalje š njima silu svatovaca. 

— Pa kad ja umrem, onda ti, sinko, sidi u moj stoc — kaže još Pupku kad i' je ispra- 
ćo — a pašancu onda ostavi čitavo njegovo kraljevstvo. 

Odu sad svatovi, a u divojkinom krilu sidi vrana. Čim su malo odmakli, a Pupko će 
divojki: 

— Sad sve znam, samo da mi je znat još to zašto si dolazila svaku noć brat onu kruš- 
ku kad su je i kod kuće imala? Ne virujem da si samo zato dolazila da žalostiš mog sta- 
rog kralja. 

Divojka ga samo pogledala ispod oka pa se nasmijala. 

— Tosuženski poslovi, a kaki, to sam pronađi — kaže ona. 

Kad je tako Pupko se zamislio pa tare pamet i tare, al edared kaže: 

— E, valjda bi i crvu lakat znao pronać, al te ženske poslove nikako. 

— Ajane možem kazat — divojka se opet samo nasmijala. 

— Ajane možem dopuštit da se već u svatovima proričite — uplete se u razgovor 
vrana. — Ako ti, Pupko, ne možeš pronaći a ona ne može kazat, nek ne bude ni na tvo- 
je ni na njezino — ja ću kazat. Može tako? — zapita još divojku. 

— Štaja marim. Znam da ja ne možem kazat, a ti kako oćeš — divojka se i opet na- 
smije. 

— E, kadje tako, onda, Pupko moj, čuj: ona te je vidila i zavolila. A znala je da ti 
ne bi ni sanjo da je ona na svitu da nije na krušku dolazila. No, kaži, kako bi se onda 
drugačije vas dvoje našli? 

Kad je Pupko to čuo, bome je od dragosti poljubio vranu. E, al je sad posto ljubo- 
pitljiv, pa kad je dozno edno, on bi i drugo, i oma zapita divojku: 

— Aštosi tako očla ispod kruške, pa te nikad više? 

— Nisi me dobro čuvo, pa bi ti tamo propala, a i ti. 

Nato Pupko ne kaže ni rič, jel vidi da je to baš tako, a u svojoj glavi misli: al sam se 
sad naučio pazit. Nij on to samo tako mislio, već i činio. 

Putuju svatovi tako, mladi se raspripovidali, svatovci pivaje i podvikaje da sve šu- 
ma eči, i edared će ugledat i dvore Pupkovog kralja. Kad su došli na edno raskršće, a 
tamo sidi stari prosjak. 

— Alaj, dobri ljudi — kaže on kad su došli naspram njeg — stanite dok je još zavri- 
mena. Ne vidite da vam čivija edva visi. Spast će vam točak, pa ćete se ubiti. 

Pupko zatego kajase, a prosjak oma turi glavu pa ni tamo ni vamo, već baš med 
špice, pa će tamo štogod udešavat na točku. 

— Ajd nek udesi, pa da mu udilim — kaže divojka i već vadi dukate. 

— Ostavi, jaću mu udilit darak kaki nije dobio, nit će ga više dobit — nato će Pup- 
ko., 

I kako prosjak glavu med špice, a Pupko ošine konje. Kola trgla, i točak u taj čas 
prosjaku zavrnio vrat, a uto bukne plamen, i misto prosjaka divojka vidi di gori Pupko- 
va maćva višćura. 

— No, el sad dobro pazim na te? — zapita Pupko divojku. 

— Ni meni to nije na štetu — začuje Pupko niki nepoznati glas. 

Kad on poglede, a vrana se pritvorila u lipu staru ženu. 

— Dabome, nema više vrane — sva radosna kaže majka. — Ja sam rođena sestra tvo- 

je maćve. Ona je i mene tila upregnit u svoja kola, a kad sam je svitovala da se i ona ma- 
ni, onda me je pritvorila u vranu. Bojala se da ću je odat. A sad sam se oslobodila nje- 
zine snage. 

Sad je samo bilo dragosti. Pupko i divojka poljubili majku u ruku, kako već doliči, 
a kako ine bi kad njim je toliko pomogla, pa oma kažu da je više neće ni puštit. Ona će 
Živit š njima dovika. 

E, tvoj otac je stariji od vas — nato će majka divojki — pa ćemo vidit šta će on kazat 
na to. Kako bude njegova volja. 

— Ta dobar je moj otac, neće se on protivit da se mi vama ovako odužimo na svem 
dobrom što ste za nas učinili — kaže divojka. 

Al majka je samo pogledala ispod oka pa se nasmije i veli: 

— E,toćemo još vidit! 

Sad su srićno stigli u dvore. Kad su i tu vidili, nije se znalo ko se više raduje, el sta- 
ri kralj s kraljicom el Pupkov pašanac i njegova mlada. A još kad je Pupkov otac vidio 
šta mu je od sina postalo, i šta mu pretelj šalje za milošću, bome je poljubio onaj naprs- 
tak u kojem je momka odranio. 

— E, sinko, nije ostalo drugog materinstva — kaže on Pupku — al si i iz naprstka pos- 
to čovik, 

— Kad ko materinstvo ništa nije, makar to bilo manje od mrvice. 

Sad je tu bilo veselja i veselja, a najviše kad je Pupkova mlada posadila sime od 
kruške pa ona drugi dan već i rodila. Stari kralj oma uzo pod ruku Pupkovog oca pa ka- 
ŽE: 

— Evo nama starcima kruške, a moj i tvoj sin nek kraljuju, oni su mladi. 

I bilo je tu svakom veselja, svatova i svatova dok od veselja nisu počeli posustajat. 
Edared će svatovi počet divanit već i o tim da se razilaze, al baš uto dotrči na zlatnim 
karucama, ko?, već drugi stari kralj, otac divojaka zlatne kose. 

— Kako ne bi, pa ćete se razilazit? — smije se on. — A ja ću s mojom babom valjda 
svatkovat brez svatovaca? 

Pa on oma zu ruku majku što se iz vrane stvorila, i kaže da je to njegova mlada. 

— A, zato je vrana oma vama sletila na rame! — šali se Pupko, sad sa novim mlado- 
ženjom. 

— Sinko, svaki teret ima svoje misto — ne ostaje njemu dužan u šali njegov dida. 

I sad je opet bilo svatkovanja i veselja za svakog, edino nije bilo radosti za maćvi- 
nu ćer. Stari kralj doduše nije dao da je kogod dira, da njim to ne bi kvarilo veselje, al 
je naredio da za života ne smi nikud iz salašića a ni njoj ne smi niko da koraci. 

— Nek divojkom plete side kose, ne triba za nju veća kaštiga — kaže on. 

Tako je to bilo, pa je svakom bilo srce na mistu, samo još Pupku nije bilo sasvim. 
Njeg je još morila znatiželja, i kad će se svatovci na kraju razilazit pa se njegova nova 
baba, vrana, popela na karuca do svog mladoženje, on joj prišaplje: 

— Alsamoto mi još kažite otkud da sam sad opet tako narasto?! 

— Otud, sinko, što te ova grli - pokaže ona na mladu zlatne kose. — A u nje je srce 
plameno. 


Zmaj, Šargaripko i Pepelko 


U jednoj velikoj šumi živio mlad lovac. Nikog nije imo osim stare matere, koja ga 
je ispraćala i dočekivala. 

Poranio on edno jutro da ulovi štogod, i kad sunce granilo, on odmako već daleko 
od kolibe. Iđe on po šumi i u ednoj dolji učini mu se da se rosa sjaji ko drago kamenje. 
Pođe bliže, pa ima šta i da vidi. Nije to rosa, već zlatna divojačka kosa. Suvim lišćem se 
pokrila pa spava divojka lipa ko jabuka, a oko nje se rasula kosa, pa zlatna. 

Lovac sio pa će čekat dok se divojka ne razbudi — čuvat će je da je ko ne dira. Al 
nije dugo čuvo njezin san, jel čim se sunce zasigralo na njezinoj kosi, divojka se probu- 
dila. 

— Kosiičija si kad te ode nikad nisam vidio, a baš od ponika iđem po ovim šuma- 
ma? — zapita lovac. 

— Ja nisam od majke rođena, pa ni ne znam čija sam — lipo ona veli pa stane kose 
plesti. 

Tako oni rič pa ni ositili nisu da dan odmiče i razgovoru je kraj bio taj da se oni 
neće više ni rastajat. Divojka se momku dopala još dok je spavala a on njoj čim se raz- 
budila, a još više joj se dopo što joj je čuvo san. 

Krenu oni sad njegovoj kolibi. Momak, doduše, nije ništa ulovio, al nji' dvoje na- 
kupili pečuraka i kojikakog korenja pa to nose staroj materi da ima što u kući. O, obra- 
dovala se mater kad je vidila kaku snaju joj vodi sin. Raduje se što će u kući imati des- 
nu ruku, a dvostruko se raduje što je i divojka odrasla tamo u šumi. 

Žive oni sad u njegovoj kolibici srićni i zadovoljni pa kad je došlo vrime, mlada do- 
nese na svit dvojke. Obradovala ona lovca i njegovu mater sa dva sina. Raduje se poro- 
du lovac, al najviše stara njegova mater. 

— Bit će majki pomoći, bit će ko će je u starosti zakrilit — sve plače od radosti. 

Otac i mater volu dicu ko oči u glavi, al se oko dice najviše bavi majka pa rastu pod 
njezinom rukom. Sigraju se oni oko majke pa po vazdan zvone po kući i oko kuće. Ta- 
ko dica napunila i šestu godinicu, pa već pravi mali lovci. Al nisu to dica ko druga. 
Edan ko dobra šargaripa, a drugi najviše voli čeprkati po garnjaku i izgleda ko purovak, 
Onom ko čargaripa otac nazadivo čudo perjanica za šeširić, pa i to izgleda baš ko ša» 
garipino zelje. Zato majka dicu i nije zvala drugim imenom, već jednog Šargaripko, a 
drugog Pepelko Purovak. < 

Mala su to dica, al smišna i živa ko mačići. Nisu badava u šumi rođeni, pa se mom- 
ci po čitav dan veru po drveću. Idu oni za ticama i donose svakake mladice da # usade 

oko kolibe. Lipa dičica, a kaka bi i mogla bit drugačija od take matere i takog oca. Ma- 
ter im lipa, i sad da se sunce sve smije na nju kad jutrom grane. Otac zabrkatio, čvrst, 
ta lupi ga o kamen pa će varnice izletit. 

Tako oni tu u šumi brez svita žive tri i po svita. Ništa više ni ne žele, nit se tu čuje 
ružna rič i bili bi tako zadovoljni dovika. E, al ednog dana se nebo zamračilo, pa i nji- 
ma život. Ljuti zmaj čuo za lovcovu ženu zlatne kose i doleto glavom baš rad nje. Bub- 
no on iz oblaka ko kamen, zavio se u plamen pa će se oma mašit žene, ko da je njego- 
va prćija, al je tu i lovac. Nije se lovac uplašio makar je došla zmajevska sila, već tisne 
u kob. Snaga je u zmaja, al ni lovac nije mačji kašalj. 

Šargaripko i Pepelko Purovak 'ranili vrepce u šumi pa naišli na dvi lipe rastove 
mladice. Baš iskopali te mladice, da i' prisade prid kolibu, kad začuju buku. Dotrčali 
oni, al kasno. Ljuti zmaj je krvavi znoj proznojio dok lovca nije strovalio, al baš kad su 
dica dotrčala, zmaj lovcu podmetnio nogu pa ga buzdovanom lupio po srcu. 

Šargaripko i Pepelko Purovak digli one rastiće pa će na zmaja. Niko nji' ne bi za- 
držo, osim matere, pa ona poviče: 

— Sklanjajte se, dico moja! 

Kako čuli materin glas, a oni na dvi strane. Zmaj će za Šargaripkom, al lovcova 
stara mater njemu batnicu med noge, pa se on splete i zabode nosom u zemlju. 

— E, srića tvoja što se s babama tučem - drekne zmaj na baku, al dici onda već ni 
traga. 

Trči sad zmaj da i' traži, a žena dotle zagrli lovcovo mrtvo tilo pa mu kane ednu 
suzu na usne, ednu na srce, i zapriti zmaju: 

— Ni sto tvoji' buzdovana nisu ravni ednoj ženskoj suzi! 

Ne sluša bisna zmajevska sila, već samo trči i njuši za dicom, a žena zna da je nje- 
zina dica čuju, pa vikne: 

- Mili moji, ne bojte se! Nema te sile koja će vam oca maknit odavde di se on ro- 
dio. A kad ojačite, tražite mu žive vode. 

Zmaj bisni, pa duše i produše svaku jamu i slamku ne bi I' dicu našo, da i' povede 
za sluge. Cunja on pa sav zapinušio, a baka samo za njim s batinicom pa tira u sav glas: 

— Ded, ded, al ako si kurjaka usmrtio, kurjačići su ostali. Njima ćeš platiti glavom. 

Zmaj je svud zavuko nos, al di će dicu nać kad se Pepelko Purovak zavukao u 
garnjak, a Šargaripko otrčo med šargaripu. Tu je skočio u jednu mišiju jamu pa mu go- 
ri osto samo šeširić s perjanicama, a to ko zelje u šargaripe. Zmaj je dunio u garnjak, al 
sav zaslipio od pepela. A di će naći Šargaripka kad je promrnđo čim je dotrčo do šar- 
garipine lije: 

— A nisam valjda baba da plivim šargaripu! 

Srdit je dozlaboga pa oće da bar mrtvo tilo baci isprid sebe. Oće on, al kako će se 
lovca dotaknit, a zmajevski nokti se cipaje i lomu, a lovca ni da makne. 

— Di je njeg ženina suza zalila, tu ne pomaže ni tvoja zmajevska sila — naruga mu 
se žena. 

E, sad je zmaju bilo dosta i pridosta. Sune on na ženu pa će je nositi. U taj čas ona 
raspušti kosu pa se š njom zaogrne. 

— Dico moja - vikne opet - ne bojte se ni za mene. Ovaj zlotvor ne mož me odnet, 
al ništa više mi ne može dok sam zaogrnita kosom. Ne može sa mnom on odletit, već 

mora puzat el me na konju nosit. Kad ojačite, krenite konjskim tragom pa ćete već nać 
ovo krmče! 

Zgrabi nju sad zmaj pa će poletit. Oće on, al neće krila, već sve lupaje o zemlju. 
Naduvo se on od srdžbe ko pućak, ta još malo pa bi puko. Al puco, a sivo, nema šta, već 
otrči i donese velikog konja. Baci prida se lovcovu ženu pa krene. Potrči konj do kame- 
ne planine, ta lako ko perce, al kad su tamo stigli, a žena trgla i bacila s glave dlaku. Ka- 
ko dlaka prid konja, a kamen prid njim razmekšo — ta pravi pekmez. Upada konj, pa ne 
trči, već edva izvlači kopita. Zmaj ga šiba, mamuza, al sve badava. Kamen mekša ko vo- 
sak, vaća se ko da su konju planinu vezali za noge. Ednu izvuče, tri upadnu, pa zmajev- 
Ski konj mili, a stope mu ostaju ko da su urasle u kamen. 

Zmaj je doletio ko vijar, al je netrag išo puni' deset godina. 

Čim je zmaj zapo u gnjecav kamen, a Šargaripko i Pepelko Purovak došli do 
mrtvog oca. Čuli su oni dobro šta njim je mater poručila, tiši i'i majka, al dica ko dica 
— plaču za materom i ocom. Kad su se isplakali, a oni zaboravili kako njim je mater rek- 
la da mrtvo tilo njevog oca niko ne mož pomaknit dok je njezinim suzama prikovan. 
Oni bi oca uneli u kolibicu, al kad su ga uvatili, dlaka na glavi nije velika ni teška, al ni 
nju pomaknit. Ne lome se dici nokti ko zmaju, već ko da njim i mrtvo tilo miluje ruke, 
al pomaknit ga nikako. 

— Ta mi našeg oca ne možemo ovako ostavit da ga sunce peče i kiša poliva — za- 
plače opet Šargaripko. 5 

— Akodrugone možemo, da usadimo nuz njeg ova dva rasta — nato će Pepelko Pu- 
rovak kazat šta misli. — Kad porastu, oni će ga bar ladom zakriliti. 

— Ta čuvat ću ga ja dan i noć ako drugo ne možemo — zaplače nato lovcova mater. 

Oma dica rastiće pa edan s edne, drugi s druge strane sadi. Rastić sade, suzama ga 
zalivaje, a ni ne glede šta radu, već samo gledaje u oca. Kad su rastiće usadili, onda će 
pogledat jesu 1 # dobro namistili. Al sad su imali šta da gledaju! Di su rastići?! 

Teška je materina suza, al teže od siročetove nema. Kako su rastići suzama zaliva- 
li, tako su mladice rasle, 1 sad stoje dva rasta, ta stogodišnjak njim nije ravan. Grane pu- 
štili guste, prava strija, a mrtvo tilo opkolili žilama ko da su oko njeg kolivku napravili. 

— E, ne bojim se ja za vas kad je vama i u suzama tolika snaga — u nevolji se i obra- 
dovala njeva majka. 

I dosad se ona najviše volila bavit s dicom, al sad su sasvim pali na njezinu brigu. 
Oma drugi dan ona dičicu za ruke pa odu pod kamenu planinu. Tamo se stope zma- 
jevskog konja stvrdle, osto trag ko kameni čačak. Krtina iđe ispod zemlje, pa joj se trag 
pozna, a kako se ovaki trag ne bi očuvo. 

Obradovalo to nji, a koliko su se još obradovali kad su pogledali gori! Tamo se još 
vidi zmajevski konj kako edva vuče noge. 

— Nekrećite dok ne ojačite! Ovaj vam neće pobić — začuju oni di njim mater viče 
iz daljine. 

Izlazili su oni svako jutro tamo. Oca poljube pa odu pod kamenu planinu da gle- 
daju mater. Još sedam dana su je vidili, a osmi dan se zmajevski konj izgubio iz vida i 
materin glas dica više nisu čula. 

Ostala sad dičica sama, pa svaki dan oca poljube i misto matere, a njegovo tilo ko 
da nije mrtvo. Čovik lip, rumen, samo što se ne miče i glasa ne daje od sebe. Rastovi ga 

čuvaje od vitra, sunca i kiše. Kad je došla prva jesen, onda pokrili suvim lišćem, pa ga 
čuvaju i od zime. 

Tako je to sad bilo iz godine u godinu. Dica uzela očeve stvari pa iz dana u dan u 
lov, iz dana u dan poljube oca, odu pod kamenu planinu i gledaje trag, a njeva stara 
majka i ispraća i dočekiva. Kadgod ujtru poljube oca i misto matere, i vide onaj trag, a 
njima snaga raste ko da kroz žile teče vruće gvožde. 

Životu se uče u šumi, a majka i' uvek svituje da budu pravi, pa će bit i zdravi, a naj- 
više i uči da sirotog i nevoljnog pomognu. Kako i ne bi tako učila kad su i oni ostali si- 
roti i nevoljni od male maloće. 

Šargaripko i Pepelko Purovak su uvik volili tice, al sad još više. 'Rane oni nji' i po- 
kupe svako tiče što ispadne iz gnjizda pa ga donesu. U granama ona dva rasta tica toli- 
ko da je pravi šareni oblak kad se dignu. 

— Možda to mater vidi, pa će znat da uvik mislimo na nju — kažu dica kad god se 
tice dignu iz rastova. 

Tako su oni tu živili, godina iza godine prolazila i jedared Šargaripku i Pepelku 
Purovku počeli izbijati brkovi. Šargaripku niki žuti baš ko šargaripa, a Pepelku Purov- 
ku garavi. 

E, sad su oni već ositili momačku snagu pa kažu: 

— Majko, esmo I sada već dosta ojačili da krenemo rad žive vode čiči i rad naše na- 
ne? ' 
— To ćemo vidit — kaže majka, pa nji za ruke, ko kadgod kad su bili još dica, i od- 
vede i pod kamenu planinu. 

Kaže njim nek udare šakom po kamenu kojim je zmaj odjašio kad njim je odno 
mater. Poslušaju oni pa stisnu šaku jedan pa drugi i udare po zmajovom tragu. Kako 
koji udario, a iz kamena iskoče varnice. 

— E, sad smo jaki ko naš čiča. Možemo krećat — obraduju se oni. 

Obraduje se i majka, al kaže: 

— Nemož'te krećat jel za to triba veća snaga neg vašeg oca. Valjda vi nećete ić da 
u zmajevskim dvorima ležite, već da mu se osvetite. ; 

Vide momci da majka ima pravo, pa se strpili još ednu godinu. Sad već počeli 
brkove i sukat pa opet stanu prid majku: 

— Esmol' sad već dosta ojačili? 

— To će kamen kazat — kaže ona, pa nji opet za ruke. 

Sad njim već nije morala kazat šta da radu. Kako došli do traga zmajevskog konja, 
Šargaripko stisne šaku pa lupi po kamenu. Kako je lupio, a kamen se sav rastroćko. 
Udari za njim i Pepelko Purovak, a kameni čačak već samliven. 

Majka sve roni suze radosnice pa poljubi unučad i kaže: 

— E, čim vam majka spremi pogače za put, sad mož'te krećat. 

— Daklem, dosta smo ojačali? — raduju se momci. 

— Kako da niste kad ćete mu moć i trag zatrt. 

Drugi dan je nji majka već i ispratila. Poljubili oni mrtvo tilo očevo, na'ranili još 
edared tice, torbe na leđa, majku poljubili u ruku i odu po tragu u kamenoj planini. 
Zmaja su na njoj vidili puni" sedam dani, a momci se majki izgubili iz vida već oko pod- 
ne. Odmiču oni tako, pa i prvo veče zateklo već na drugoj planini. Odu oni ko dva ze- 
ca, al su odili, brodili, majkinu pogaču već odavno počili, a na živog stvora nikako da na- 

iđu. Nije to šala proć jedan zmajov let. Iđu oni pa ne sustaju, a ne plaše se da će put iz- 
gubit kad je prid njima vazda trag zmajevog konja. Al da i tog traga nema, ni onda se 
ne bi zbunili. 

Di je njeva mater bacila zlatnu kosu, tamo je svagdi niko jablan zlatnog lišća. Pa 
kako mu oni dođu blizo, a on šuška na vitru: 

— Šu-šu, aca-coja! Šu-šu, aca-coja! 

A Šargaripko i Pepelko Purovak razumidu da njim mater kaže: 

— Tu, tu, dico moja! Tu, tu, dico moja! 

Sve lete kad to čuju, pa njim ne bi bilo daleko ić ni na kraj svita, samo kad će eda- 
red već naći mater i zmaju se osvetit. Izderali oni već koji par opanaka kad su došli ed- 
no veče u zdravo gustu šumu. Požure oni da nađu kakog zaklona za noćište i baš kad se 
mrak vaća, u ednoj dolji naiđu na prvog ljudskog stvora otkako su na putu. Al kaki je 
to ljudski stvor?! U dolji je kadgod morala biti kolibica, al od nje ostala svega dva 
krnjetka od dovratka. Je P vijar kolibu odno, el je vatra progutala, samo od nje ništa 
drugo nije ostalo neg na pedalj-dva od zemlje odlomljeni dovratki i na njima polomlje- 
ne šarke. Iza dovrataka se savio edan malecni dida, metnio niki zakrpljen džačić pod 
glavu pa spava ko da je u zapećku na opakliji. Smišan niki dida, edva ako je po pedlja 
dugačak, a sav niki oštar ko šilo. Očice ko u miša a obrve velike ko mali paunov rep. 

Kad su momci došli od njega, a edan miš baš nagriza didin džačić. 

— Alaj, brate — kaže Šargaripko — tu bi mogli i mi prinoćit, al da ne budimo didu. 
Cigurno se siroma stari čovik umorio od puta. 

— Buditiganećemo, al ću mišu dati koricu krušca da ne dira džak — nato će Pepel- 
ko Purovak. — Vidiš da je i dida ko prosjak. Nije red da miš od prosjaka uzima torbu, a 
nek se nasiti i on. ' 

Oma on iz torbe jednu koricu što je ostala od majkine pogače pa prid miša, al je 
ovaj džačić već progrizo. Pepelko Purovak dao koricu, al kako se sagnio, onda vidi šta 
se iz džačića rasulo. 

— Av, Šargaripko, esi ti u životu čuo za ovako štogod?! i 

Pogleda onda i ovaj pa ima šta i da vidi: iz džačića se rasulo drago kamenje i zla- 
to. Kad su oni vadili, oma će didu budit. Drmaje ga pa mu šaplju na uvo: 

— Ustajte, dida naš slatki! Di ste tu legli spavat, možedu vas haramije ubit za ov 
blago. š 

Drmaje oni njeg, viču mu na uši, al dida spava ko zaklan. 

— Paštaćemo sad?! — počeše se Pepelko Purovak iza uva. 

— Ništa drugo, već stražarit dok se dida ne razbudi — kaže Šargaripko šta on misli. 
— Znaš, ti, brate, da je ovaj dida sluga kakog velikog gospodara. Cigurno ga je gospo- 
dar poslo po to blago, a on se siroma umorio, a možda je popio i čašicu rakije. Šta tri- 
ba starom čoviku, čaša-dvi, pa ga oma uvati. 

Drugo nam nema, već ćemo ga čuvat - pristane Pepelko Purovak. - Ovako ga mož 
 kogod pokrast, pa bi sirotog čovika gospodar al cigurno ubio kad bi mu došo brez bla- 

ga. | 

Tako oni divane pa kažu da vatru neće palit za večeru, da ne bi haramije navukli 
ovamo kad iznenada začuju glas: : 

— Samovivečerajte i spavajte, momci, dok su ova dva dovratka tu. 

Čudili se momci makar koliko, al to baš onaj dida divani. Nisu ni vidili kad je brže 

skočio, i već sidi na džačiću. Sidi on ko da nikad nije spavo, a u džepu od prsluka, baš 
iznad srca, sidi mu onaj miš i gricka koru od pogače. Momci sad vide da to nije dida, 
neg čovičak. Nije dida, al sav izgleda baš ko šilo, i tako se sav niki i migolji. 

— Šta je sad? — zinio Šargaripko. — Kako si se sad naedared razbudio? 

— Nisam ja ni spavo, pa mi se lako rasanit — počo se onaj nato smijati. 

E, taj divan se braći ni najmanje nije dopadao. Uvridili se oni, pa bi Pepelko Pu- 
rovak već i zaprznio. 

— Pa esi 1 ti nas zaluckivo? — naoštrio se on na čovička. 

— To baš nisam, al prokušavo esam. Tio sam vidit je P vridilo da vas tolike godine 
ode strpljivo čekam — ozbiljno veli čovičak, al časa ne može biti miran, već se vrti ko 
pundrav. 

— Ako sinas čeko, borme te je moralo teško past kad ge ti moraš uvik vrtit ko šilo 
— kaže svoje Šargaripko. 

Čovičak se slatko nasmijo prije neg će kazat: 

— Kako se ne bi baš tako vrtio kad me i zovu Šilo Krmečak. Eto, sad bar znate ko 
vas je čeko da već edared krenete do zmaja. 

Braća se sad začudiše. Vidi, vidi, otkud ovaj zna kud oni iđu i šta i je tu godinama 
čeko?! Oma ga lipo zapitaju, a nato i on lipo veli: 

— Tom zmaju sam dužan i ja, al mu se ne možem odužit, a vama možem pomoći. A 
znao sam da ćete doć jel sam čuo šta vam je mater dovikivala. 

O, kad njim je mater spomenio, momci se oma raskravili. 

— Ništa joj nije naudio, a borme nije davno š njom ni stigo u dvore. Iđete vi za njim 
ko u stopu — kaže Šilo Krmečak. 

— A otkud ti sve to znaš?! — čude se oni. 

— Otom sad nećemo rič sporit. Nit pitajte ko sam ja i ko mi je ovaj miš. Bolje slu- 
ni bit od velike pomoći. 

Vide braća da se Šilo Krmečak ne šali, pa ga slušaju. A on uvati jednu šarku pa je 
odvali s komadićom dovratka. Kaže njim nek to čuvaju bolje nego oči u glavi. Kad taj 
komadić dovratka zadiju u zemlju, iz šarke će postat vrata, ako oće i dragim kamenom 
okovana, a iz nji' će izrast dvori kake oće. U te dvore zmaj ne mož koraciti, pa da se pri- 
kine. 

— A kad vam triba kaka pomoć, vi samo zatresite šarku, pa će moj miš već bit ta- 
mo — kaže još. 

Dobro je to. Sad više neće morat noćit pod vedrim nebom, nit će se morat bojat da 
će i zmaj iznenadit, al oni kažu da bi još više volili da i" uputi do žive vode. 

— Čekajte, ne otimajte mi rič iz usta — svituje nji Šilo Krmečak. — Idite vi samo ku- 
da ste i pošli pa kad naiđete na bistru vodu u pivčijoj stopi, znajte da je to živa voda. 
Kad je tili uzet, na vas će navalit vatreni pivac gvozdenog kljuna, al mu vi bacite po ša- 
ku ovog dragog kamenja. 

Oma on da svakom po ednu pregršt iz džačića pa onda kaže da večeraje i prinoće 
je će i on sad spavati. Oma se on i skupio iza onog drugog dovratka, i zaspo. Šargarip- 
ko i Pedelko Purovak obavili večeru pa i oni u spavinjak. 

Drugi dan ustali, al Šila Krmečka već nema, a ni njegovog dovratka. Krenu oni da- 
lje pa su sad odili, brodili i čitav dan samo gledaje neće | vidit pivčije stope, al osim 


46 


konjski* nema drugi" stopa. Kad došlo veče, a oni će baš da vide šta stvara dovratak pa 
ga zadiju i zažele kolibu ko njeva. Kako zaželili, a oni već i side u zapećku, al baš takom 
ko kod njeve kuće. Izvadili oni dovratak pa ga opet zadili i zaželili čvrst kameni grad — 
a on već oko nji'. E, sad su mirno spavali. 

Kad zora, a oni već na nogama, i sad su išli iz dana u dan pa pokidali još nikoliko 
pari opanaka, i edared pridveče dođu pod zdravo velik jablan zlatnog lišća. Duše vitrić 
pa jablanovo lišće sve piva: 

— Šu-šu, aca-coja! Šu-šu, aca-coja! 

Momci stali, gledaju u to lipo zlatno lišće, slušaju pa Šargaripko edared veli: 

— Brate, ovaj jablan tako lipo šušti da mi se čini baš ko da čujem glas naše nanć. 
Tu ćemo sad prinoćit pa ćemo ga se bar naslušat. Daj šarku pa nek je tu naša koliba ko 
da smo kod kuće. 

Pepelko Purovak već i vadi komad dovratka, al kad se sagnio da ga zadine u zem- 
lju, poviče: 

— Brate, sprimaj šaku dragog kamenja! 

Pod jablanom baš prid momcima pivčije stope, a u njima voda bistra, ta ni suza joj 
nije ravna. Oma će oni napunit tikvice, al uto evo i vatrenog pivca. Goropadan je, pa 
gvozdenim kljunom oće oči da njim iskopa. Oće on, al nikako se zatrčo na nji', a oni već 
bacaje prid njeg po šaku dragog kamenja. Boba pivac, al dok poslidnje zrno nije poku- 
pio, pa mu volja otežala da je edva vuče. Momci dotle napunili tikvice živom vodom, pa 
ni brige. 

E, sad njima nije ni do čega, već će se oma dogovorit koji će se od nji" vratit da o- 
živi oca. Baš se oni dogovaraju, a sunce će zapast iza druge planine. Kad pogledali, a 
na toj planini se nazire veliki crni grad. Iz grada izbija sjaj kaki ima samo kosa njeve 
matere. 

— Tato ne mož biti drugo, već zmajov grad! — otela se rič obadvojci. 

E, sad samo nisu znali šta da rade. Išli bi oni obadvojca da ožive oca, al obadvojcu 
vuče srce i materi. Sirota dica ne znadu šta bi dok edared ne smisle: ić će prvo mater 
spašavat, al obadvojca. Grad je nadovat, pa dok edan ne bi stigo do oca, dotle će sko- 
ro i s materom bit kod kuće, ako # srića posluži. Ovako, ako krenu rad matere, bar će 
oca obradovat živom vodom i materom. 

Te noći su edva zaspali makar je pod jablanom zlatnog lišća bila koliba baš ko nje- 
va. Čim je zora zarudila, a oni dovratak iz zemlje, i odu zmajovom gradu. Edva dan po- 
čo starit, a oni pod gradom. Čim su došli pod planinu na kojoj je grad, a zmaj i' već opa- 
zio. Bome, ni on nije moro davno stignit u grad jel je sad poranio pa konja češe i s ko- 
pita mu skida kameno blato što se usput navaćalo. 

Šta su momci bili, šaka duše, kad i je zmaj poslidnji put vido, al i je sad oma pri- 
pozno. Al se i rasrdio da mu je sva krv uzavrla. A kako i ne bi kad je momke već i ma- 
ter spazila pa i neotice krenila prid nji". 

— Ajd, iđi samo vidi # još jedared i nagledaj se ti? tvoji" štenaca dok ja ne spremim 
buzdovan — iskeci se zmaj na nju i požuri da izabere najteži buzdovan. 

Mater izađe iz grada pa potrči prid sinove. Kad je došla do nji sve njim zlatnu ko- 
su stere pod noge. Izljubila ona sinove pa joj je prva rič: 

— Aštaje sživom vodom za čiču? 

Pokažu oni tikvice pa će kazat materi ko njim je pomogo da nađu živu vodu, al ni- 
su imali kada. Zmaj goni, a za sobom vuče buzdovan pa ore š njim zemlju i kamen. 

— Sad se više nećete nanosit glave! — drekne on na momke. 

— Mani se ti pripovitke o tom kako ćeš proć — dočekala ga braća. 

Pepelko Purovak zadio dovratak u zemlju pa kaže materi: 

— Dosta je vama, mater moja, bilo smrada ove strvine. Gledajte vi iz ovog grada 
kako ćemo se s njim tuć. 

U taj čas mater je već bila na ednoj visokoj pendžeri, al od samog dragog kamena 
a pod njom grad kaki samo sanjat mož. 

Bome se zmaj nezgodno iznenadio kad je to vidio, al je od tog još više zakrvavio 
očima. Nije on dalje trošio riči, već potrči i prvo natrči na Šargaripka. Udari zmaj teš- 
kim buzdovanom, a Šargaripko ga dočeka na šake. Lete varnice, okrznio se buzdovan, 
al momak poljubi zemlju. Kako Šargaripko pao, a zmaj zamane da mu buzdovanom 
rascopa glavu. Kako zmaj zamanio, a Pepelko Purovak već priskočio i šaku spuštio na 
njegovu glavu. Lete sad varnice iz zmajevske glave pa se on okrene ovom. Udari zmaj 
teškim buzdovanom, al ga Pepelko Purovak dočeka na šake. Lete varnice iz šaka, odva- 
lio se komad od buzdovana, al momak poljubio zemlju. Kako pao, a zmaj zamane da 
mu buzdovanom rascopa glavu. Kako zmaj zamanio, a Šargaripko skočio i šaku već 
spuštio iza zmajevskog uva. Raspirio varnice pa sve puši glava u zmaja. 

Kad braći lete varnice iz šaka, kad zmaju iz glave, al nikako da omane niedna stra- 
na. Zmaj bi kojikako izašo na kraj s ednim, al kako edan padne, a drugi već skače da 
zmaja malo poište. Dok sunce nije zapalo, sedam puta i je probio krvavi i ladan znoj, 
al glave svi trojci na ramenu. Zmaj onda pođe u svoje dvore, al se priti. 

— Ako danas nisam, al sutra ću vam odvaliti glave! 

Očo on u svoje dvore, a braću dočekala mater pa njim znoj tare zlatnom kosom. 
Nji' suši a suze radosnice lije što je takva dva junaka odranila i dočekala. Momcima 
valjda ni večere ne triba kad se ne možedu siti matere nagledat a ona nji? još više. Al 
ona sirota ne mož dosta napitat a još manje naslušat o njevom ocu i staroj majki. Kažu 
dica sve pa na kraju i to kako njim pomogo Šilo Krmečak. 

— Čula sam i ja za njega — obraduje se mater. 

— Pa koje toi otkud zna za naše nevolje? — zapitaje onda dica. 

— To je glavom zmajov brat rođeni, a onaj miš to je žena Šila Krmečka. 

Kad su momci to čuli, a Šargaripko veli: 

— Ej, mater naša, da mi je to danas kazo zmaj, borme me ne bi moro buzdovanom 
svaljivat. Ja bi? pao od iznenađenja pa nek tuče glavu buzdovanom kako oće. 

— ZatoŠiloKrmečak ni nije tio kazat ko je — nato će mater. — Znao je on šta radi. 
Da ste znali čiji je brat, slabo bi vi njemu virovali jel bi mislili da vas oće privarit. 

Ispripovida ona njima da je Šilo Krmečak u teškoj zavadi sa zmajom. To je njoj sve 
pripovidala zmajova mater koja teške suze roni što je ovu nesriću donela na svit. I ona 
je nesrićna mater, pa su edna drugoj srce otvorile čim su se našle. Nije Šilo Krmečak 
bio taki smišan ko staro podmeče. Bio je to krasan momak da je takog tribalo tražit. A 
ni ćud nije bila ni blizo ko u zmaja, pa su se zato uvik i glocali. Onaj nije mogo gledat 
zmajovske nepravde, a zmaj njemu opet sve usprkos. Zmaj je bio zloban i nenavidan što 
je onaj tako lip, a najviše ga zamrzio kad će Šilo Krmečak dovest mladu, pa srebrne ko- 
se. Zmaju drugo nije tribalo, već kad su svatovi stigli, on oma tisnio da otme mladu od 

rođenog brata. Šilo Krmečak se baš nije naučio plašit svake šuše, pa tisnio u kob i zma- 
ju, al bi bome poginio da nije bilo matere. 

Kad je mater vidila da će zmaj i rođenog brata ubiti, ona vikne na njeg: 

— Ako ga takneš, proklet ću te da te materina kletva prati i u grob. 

Uplašio se pogani zmaj pa ode iz svatova, al upravo u zmajevsko kolo. Tu je našo 
niku višćuru koja mu je brata pritvorila u tako smišnog ko usprdak malog čovika, a mla- 
du srebrne kose u miša. Višćura je udesila da zmajov brat ne mož trpit vodu na obrazu, 
pa mu se zato koža ispucala ko starcu, i da nikad nema mira, već da se mora vrtit ko ši- 
lo. Zato su ga i prozvali Šilo Krmečak jel je i krmelju moro šakom trti iz oka 

— Panema pomoći tim sirotim ljudima? — oma dica zapitaju. 

— A kako da ne, samo ko će doprit do zmajovog žita? 

Kaže ona dici kako je to žito. Pod samom zmajovom pendžerom je bašča od niko- 
liko koračaji. U njoj raste žito od kojeg se melje svega edared u godini. Od tog brašna 
se peče pogača koju zmaj 'ide kad iđe u zmajovsko kolo. 

— Eto, daŠilo Krmečak i miš 'idu pogače od tog žita, oni bi postali opet onako li- 
pi ko što sui bili. Al ko će doneti tog žita kad ga čuvaju kerovi vatrenog ezika i gvozde- 
ni* zubi? — kaže mater šta je doznala od zmajovske matere. 

— E, tooni ne znadu ko će donet tog žita, al će oma zvat miša. Zatresu šarkom a u 
taj čas sleti prid nji pripelica. Primetne se pa miš već utrči u dvore. Miš se primetne, 
pa lipa mačka, već prede u krilu žene sa zlatnom kosom. 

— Koja pomoć vam triba? — oma mačka na momke. 

— Ta, da bi mi igrali u svatovima Šila Krmečka, makar nismo bili zvani. Čuli smo 
da svatovi još nisu dokrajčeni — kažu momci, pa njeva mater onda ispripovida mački za 
to žito. 

O, kad je mačka to čula! 

— Dasmo mi to već ranije znali! — podvikne od dragosti! 

Oma se ona primetne, pa bumbar već leti u zmajovske dvore. Leti on oko ušiju ke- 
rova što žito čuvaju pa njim je dotle zujo dok nisu zadrimali. Onda se primetne, i već se 
pritvorio u hrčka. Hrčak ko hrčak, samo savija vlaće i zrno mrvi u svoje torbe. Radio je 
on vridno, i za čas napunio torbe, al baš kad će krenit, čuje di jedan ker onako sanjav 
štogod pripovida u sebi. O, kad je hrčak to čuo, potrčo je da je usput raso skoro polak 
žita. Sva je srića što hrčak uvik nakupi u torbe bar dvared više neg što mu triba. 

Šargaripko i Pepelko Purovak spremili žervanj, mater njim već užarila peć za po- 
gaču, al hrčak njim veli: 

— O, davi znate šta sam ja dozno! 

— Tašta to može biti? 

— Dozno sam di je snaga jača od zmajevske. 

Oma ispripovida kako se onaj ker u snu izlanio. Ima na samom mrginju zmajev- 
skog atara edan veliki crni kamen, Taj kamen je zmaj navalio na jamu u koju je pobaco 
kosti oni' što je potamanio. Al taj kamen niko ne podiže. Otud ga može skloniti samo 
onaj ko šakama lomi kamen. 

— A toste baš vas dvojca — podvikne hrčak. 

Bome, nisu više ni časa časili, već krenu tamo, a hrčak se primetne, i pritvori u pre- 
pelicu. Odu momci svojim poslom, ode prepelica rad Šila Krmečka, a mater ostala da 
ispeče pogaču. 

Zmaj se dotle odmara u svojim dvorima, al od bisa ne može oka sklopit. Leži na 
krevetu od ljudski" kostiju, pa zamače krpu u vinski sirćet i ladi glavu od varnica. Malo 
zadrima, al kad mu počne u glavi kljuvat, on zgrabi i zubima mrvi kost po kost pa reži: 

— Ovako ću ja nji sutra! Ovako bome, samo da mi je još znat otkud njim snaga da 
taki grad stvore?! 

Drugi dan poranio pa ore kamen s dva buzdovana. Došo on pod grad s pendžeri- 
ma od dragog kamena, al tu ni Šargaripka ni Pepelka Purovka, samo njim mater gleda 
s visoke pendžere. 

— Šta je, di su ti štenci? — poviče zmaj na nju. — Valjda su podvili repove pa ti se 
sakrili za suknju?! 

— Ne viči, zlotvore — kaže mu ona. - Moja dica danas nemaju kada: kopaju ti grob 
za sutra. 

O, kad je zmaj to čuo! Sunio, pa će buzdovanom vućat na njezine dvore. Al bi on 
samo vućo! Ne mož on tim dvorima ni blizo. Kad je to vidio, bome je povirovo da su se 
Šargaripko i Pepelko Purovak uplašili i zatvorili u čvrsti grad. Ode on opet da se ladi 
na krevetu od ljudski" kostiju, al se priti: 

— Nećete mi pobić! Ko u moj atar dođe, taj kosti ne iznosi. 

A momci dotle šakama drobe i melju onaj crni kamen. Rade oni, pa ni da odanu, 
al je bome prišlo i podne dok ga nisu razlupali. Nije šala ni zmajov buzdovan dočekat 
na šake, al se buzdovan s ovim kamenom ne mož ni u edan dan spomenit. Momci izo- 
dirali i raskrvarili šake, ka' se edared ispod kamena pokaže ljudska kost. 

Kako sunce nju ogrijalo, iz nje izrasto starac, ne veći neg palac, pa kaže: 

— E, momci, kad ste nas raskopali da nam sunce grane, sad lezite u lad pod lepu- 
šinu. Tamo će pasti roj zlatni? čela, i na vama se odmorit. One će odletit, al će vam os- 
tavit snagu. Od te snage kad jedared lupiš šakom — onda udariš, kad drugi put mazneš 
— onda ubiješ! Zato pazite kako ćete dicu tući kad je budete imali. 

Kako to starac kazo, kost se raspala u pra, pa i njega nestalo. Momci urade kako 
njim je reko i edva su se opružili pod lepušinom, a roj zlatni? čela već i pao na nji. Če- 
le se malo odmorile pa odletile, a momcima se čini ko da su se okupali. 

Odu i oni sad materi, i kad su došli, a njeva mater plete srebrne kose ednoj kras- 
noj mladi, a uz nju sidi lip mlad čovik, da lipčeg ne možeš ni klapit. 

— No, dico moja, pogodite ko su nam ovi gosti? — dočeka nji mater. 

Momci se nasmijali od dragosti pa Šargaripko pokaže na čovika: 

— Reko bi daje ovo Nešilo Mirničak, kad sidi tako mirno ko da se prilipio uz mla- 
du. 

A Pepelko Purovak pokaže na mladu srebrne kose: 

— Ovoje,čini mi s' ker, Pogačar Hrčak, jel vidimo da su pogaču već po'ili. 

E, bilo je tu sad veselja i dragosti, pa tu noć nisu ni spavali, već edva čekaju da sva- 
ne. Čim je zora zarudila, a momci oma istrčali prid dvore pa sve draže zmaja. A zmaj 
skočio tako da je krevet od kostiju slomio. Vuče za sobom dva najteža buzdovana pa 
kamen iz korena izorava za sobom. Dotrči on pa oma na dvi strane izmanjiva buzdova- 
nima i urliče: 

— Sad mi se nećete izmigoljit. Sa? ću platit mojim grobljarima! 

A momci se smiju i vele: 


— Oćeš, oćeš, al samo glavom! — i kako su na šake buzdovane dočekali, tako su i? i 
slomili. 

Sad se zmaj samo zablenio, pa zaboravio i bižat. A Šargaripko veli bratu: 

— Tiiza ednog uva, a ja iza drugog pukac! Da mu ni edan od nas ne ostane dužan! 

Kako su ga maznili, tako njim se med šakama raspo u paramparčad da tu nije bi- 
lo šta ni saranjivat. 

— E, kad mu glava nije ostala čitava, onda nam nije ni platio za saranu, pa je i pra- 
vo da ga ne saranjivamo — nasmija se Šargaripko. 

Nestalo je zmaja, al uto nestalo i njegovog crnog grada. Kad se rušio, iz njega is- 
trčala samo zmajova tužna mater i oni kerovi gvozdeni' zubi. Kako su istrčali na sun- 
ce, oni se svi pritvorili u krasne momke i divojke. 

Šilo Krmečak i njegova mlada potrče prid mater, pa je sad bilo radosti i veselja. 
Oma će oni nastaviti svatove tamo di su i prikinili, jel su ovi momci svi bili nastalun- 
džije, a divojke enge, koje je zmajeva višćura pritvorila u kerove. Svatkovali bi oni od 
dragosti, al će nato zmajova mater: 

— Sinko, dok mi u rodbini imamo mrca, nije valjda red da svatkujemo. A mi nema- 
mo veće rođake neg nji' — pokaže ona na Šargaripka, Pepelka Purovka i njevu mater — 
jel nema većeg rođaka neg onog što je snama nevolju dilio. 

Daborme da su svi tako mislili, pa se oma spreme i odu lovcovoj kolibi. Kad su ga 
dica poškropila živom vodom, on otvorio oči pa će se protezat, a žena ga poljubi u us- 
ta 1 u srce di je suza kanila. Oma on skočio pa sve nji? izljubio i izgrlio pa kad je vidio 
oko sebe svatovce, a on pita ženu: 

— Pa esam ja budan jel se meni čini da sam sad sanjo da ženimo naše sinove? 

Njegova žena se nasmije od dragosti pa mu veli: 

— Sad # već možmo i ženit kad smo svi na okupu živi i zdravi, al ovo nisu njevi 
svatovi, oni tu samo kumuju. 

I onda mu sve ispripovidaju. Tu je sad nastalo veselje tako da je i lovcova mater od 
dragosti bila enga. Kad su se nasvatkovali, Šilo Krmečak nije tio više ni da ode otud, već 
on svoj dovratak zadije nuz lovcovu kolibu pa su sad živili svi srićni i zadovoljni sve dok 
nisu umrli. 

Ćer Krpen-kralja 


Bio edan kralj, oženio se. Nije prošla godina dana i žena mu rodi. Prvi dan: plače 
dite. Drugi dan: plače dite. Treći dan: uvik dite plače. Dođe edna babica pa utišava, di- 
te ne ćuti; dođe druga babica, dite ne ćuti; dođe i doktor — opet ništa. Doktor unutra, 
babica napolje, tako se minjali i nikako dite da ućuti. Već je dodijalo bogu i svitu, dani- 
ma to trajalo, kad edared kralj u ponoć skoči iz kreveta. Došlo mu na san šta će radit. 
Uzo dite u ruke, ljuljka ga: : 

— Ćuti, sine, ćuti, kad narasteš, isprosit ću ti Krpen-kralja ćer. 

Čim je to kazo, a dite je oma ućutilo. I nikad više nije zaplakalo. Svi se radovali: 
ućutilo dite. I sad godina po godina prolazila, edared došlo vrime da se momak ženi. 
Pošalje pismo 'edan kralj što ima ćer na udaj, pošalje drugi kralj, dođe pismo i od ca- 
ra, a momak odbaci, sve odbaci. Edared kralj kaže: 

— Sinko,već nemamo u okolišu države, sve se divojke javile, a ti nećeš niednu. Šta 
si ti uzo u glavu? 

— E, otac moj, znate vi šta ste mi obećali? 

Kralj sasvim zaboravio, a sin kaže: 

— Kad sam bio u kolivki, ko je meni kazo da će mi isprosit Krpen-kralja ćer kad na- 
rastem? 

Kralj se kvrcne po čelu: 

— Imaš pravo, obećo sam, obećo, al tog nema na svitu. Nikad ja nisam čuvo za 
Krpen-kralja. 

— Znate vi šta? Kad nema, ja iđem u svit. Kaki je veliki, cilog ću proći dok ne na- 
đem meni divojku. 

Izabirnio ednog slugu, i ode. Išli su edan dan, dva dana, prošlo nikoliko dani, eda- 
red u ednim dolu sili da se odmoru. Spremili se pa 'idu, edared njegov sluga pokaže na 
niko granje: 

— Gledajte, mladi gospodaru, šta je tude iza naši leđi? 

Šta je?! Po tima granjama edna crna zmija i bili mačak se golebaju, grebu i tuku. 
Edno vrime izgledalo kandar će zmija nadjačat, al se mačak iskoprco, nadobio zmiju, i 
ubije je. 

Mladom kralju vrlo bilo drago. Misli se: ,,Mogo sam ja umrt od te crne zmije". Uz- 
me komadić kruva pa baci mačku, a on po'ide. Mladi kralj komadić mesa, mačak i to 
po'ide. Nakon tog oni spremu konje, izjašu, a mačak onda progovori: 

— Kuda ste pošli, mladi gospodaru? 

— Idem u svit. Otac mi obećo da će mi isprosit ćer Krpen-kralja, a sad kaže da ne 
postoji. I ja sad iđem u svit dondeg dok ne nađem po volji divojku. 

Kaže mačak: 

— Mladi gospodaru, postoji to na svitu, postoji. 

— Di? 

— Ić ću i ja s vama. Ić ćemo još edan dan i po noći, jel toj divojki samo u ponoć 
mož doć. To misto je u ednim brigu od kamena, taj kamen se u ponoć rastvori ko kapi- 
ja, a samo na po sata, onda možete unutra. 

Primu oni mačka u društvo, i sad su išli. Drugi dan prid ponoć stigli u šumu pod 
taj brig. Jedva sjašu, a kamen se rastvori. Vidu, unutri kućica od drveta napravita. Mla- 
di kralj oma unutra, i mačak s njim, a sluga osto napolju, on je držo konje. U kućici 
svića gori, vidu kroz pendžer, na krevetu divojka leži, lipa lipša od vile. Mladi kralj lu- 
pa, lupa — niko se ne javlja. Šta će, kako će? Razbije pendžer i uđe. Divojku grlio, lju- 
bio, pa je treso, a nikako da je probudi, ona samo spava. Edared mačak progovori: 

— Mladi gospodaru, moramo bižat napolje, naše vrime će saći. 

Sad šta će?! Friško napiso par riči i biž napolje. U taj ma* brig se sklopi. Sutradan 
ujtru kad se probudila divojka, vidi pismo na astalu. 

— Draga —rič po rič ona iz pisma vadi — ako oćeš da me vidiš, sutra neka zaspat, 
čekaj me. Iznesi krevet iz sobe da nemaš na čeg leć, pa neš zaspat. 

Ona je sve to učinila. Kad drugi dan opet došla ponoć, brig se rastvori, mladi kralj 
i mačak oma unutra. Kad došli do kućice, a prid pendžerom velik kamen navalit. Mo- 
mak oma lati kamen, vuče, tura, pati se š njim, a mačak grebe, kopa pod njeg. Vrime 
prolazi, ne zna momak pod milim bogom šta bi radio da kamen krene, kad mačak pro- 
govori: 

— Mladi gospodaru, dajte ovamo, probušite samo ednu jamu ko za zmiju. 

Lati on britvu i daj kopaj. Radu oni ko luja. Kad je jama bila gotova, mačak repom 
pod kamen. Najpreg začeprko nogama, pa kad se odupro repom, kamen ode kondar 
perce leti. Mladi kralj skoči u kućicu i vidi: divojka spava na astalu. Sad je grlio, ljubio, 
pa treso, al ne mož je probudit nikako. Edared mačak progovori: 

— Mladi gospodaru, salazi nam vrime. 

Momak friško napiso par riči i biž napolje. Još ni pete nisu dobro izvukli, a kamen 
se sklopi. U zoru kad se probudila divojka, vidi pismo čelo glave. 

— Draga -rič po rič iz pisma vadi — još mi je edan dan osto. Ako me sutra ne do- 
čekaš budna, onda me neš ni vidit. 

To mu je mačak kazo, a mladi kralj sad već zna da mačkova rič nije šala. I tu noć 
i taj dan ni on nije oka sklopio. 

— Mladi gospodaru, zašto malo ne pridrimate? — mačak ga nagovara. 

— Nimi je dobro. Teško mi je kondaz cili taj brig pao mi na srce. 

— Mladi gospodaru, tako šta nije slobodno ni kazat. Ne triba bit uplašit. 

Kad je treći dan došla ponoć, opet se kamen rastvori a mladi kralj kaže slugi: 

— Čuj, ti, ako ja ovda i ovda ne dođem iz briga, ti iđi kući, ja sam onda tamo pogi- 
nio. 

On i mačak uđu, a divojka što je imala u sobi, al sve do najmanje slike, iznela. Niš- 
ta u sobi nije ostalo, ona sama stoji na sridi, lipa, lipa, lipša ne mož bit, al kaže momku: 

— Budna sam, al odaleg se sama ne možem ni maknit. Ako me sada ne odneseš, ni- 
kad više me neš vidit. sd 

Ona se ne mož maknit, on ne mož unutra. Vrata iznutra prikim gvožđom podupr- 
ta, a ni kroz pendžer ne mož, i tude su gvožđa metnita. Šta će sad?! 

Mačak ne pita, ode na kuću. 

— Kuda 'š? 

— Tane mu gosino, zaželio sam se tica. 

Ode bili mačak, nesto u mraku. Edared mladi kralj vidi: u sobu pada crn mačak, 
Ispritrčo isprid divojke pa će vratima: 

— Gospe Judska, ode naša srića kad nam je crni mačak istrčo priko puta! — mladi 
kralj se sve čupa. 

Mačak najpreg repom ćušio po onom gvožđu na vrati pa kad ga prilomio ko slam- 
ku, progovori: 

— Mladi gospodaru, nisam ja crn, odžak je crn kroz kojeg sam se spuštio. Latite vi 
divojku pa nekate se bojat za sriću. 

I tako i bilo. Mladi kralj lati divojku na ruke, a brig se već počo sklapat. Jedva što 
su izašli napolje. Oni izašli — nema sluge. On čeko, čeko, mladi gospodar nije došo na 
ono vrime, sluga krenio kući. Mladi gospodar gleda desno, gleda livo — nema. Pa da, 
očo sluga. 

— Ja sam mu kazo — momak ispripovida divojki — ako do ovog i ovog vrimena ne 
dođem, on nek krene kući, nek odnese glas da sam poginio. 

Mačak se streso, opet pobilio pa progovori: 

— Pa da, baš je red da sluga odnese kući taki crni glas kad sam ja opet pobilio. Aj- 
demo mi za njim. 

Iđu oni pišice, al žuru, i edared došli na brig. U dolu daleko, daleko vidu slugu. 

— Miško, Miško — izdaleka vikali i nisu mogli da ga doviču. 

Sluga će već iz dola pa za brig, onda mačak dade grlu glas kondar je na žeravicu 
stao, i to je čuvo sluga. Oma on s dva konja natrag. 

— Mladi gospodari, ja sam vas čeko, čeko, vi ste kazali do ovog i ovog vrimena ako 
ne dođete, da iđem. 

— Tako i je, samo edno ti moram zabavit: zašto se bar ne obazreš? 

— E, mladi gospodaru, ni mi bilo dobro ni da se obazrem na to nemilo misto za ko- 
je sam mislio da ste poginili. 

Mladi kralj vidi da mu je sluga viran, pa kaže: 

— Dobro, Miško, dobro. Nemam ti šta zabavit. 

Na ednog konja sili mladi kralj i divojka, na drugog sluga i mačak. Iđu, iđu, već i 
mrak došo — kroz šumu su išli — stali da legnu, da se odmoru, tri noći nisu baš spavali. 
Došli pod edan dobar rast, sluga naokolo nagrne suvog lišća i trave, pa njim napravi 
krevet i oni poležu, a on je stražario. Čuva on stražu, dođe vrime oko ponoći kad dva 
gavrana sletu na to drvo. Ti dva gavrana počeli da divane: 

— Ej--kaže — kad dođu kući da zna mladi kralj šta i' čeka. Ujna će i ponudit s ra- 
kijom, a čim popiju, obadvoje ćedu umrt. A ko ovo čuvo pa izgovorio, taj će se okame- 
nit. 

Sad sluga zna, a mladi kralj i divojka ne znadu. Drugi dan ustali, opet su išli cili 
dan i opet tako mrak i uvatio u šumi. Stali, večerali, sluga namistio suvog lišća i trave, 


malo da prilegnu, a on stražario, pazio na nji. Oko ponoći opet se javu ona dva gavra- 
na. Doletili na drvo, kaže edan: 

— E, da znadu ovi mladi šta i' čeka kad dođu kući. Prvo će i ujna zvat kod nje da 
spavadu, a metit će mrtvu kost u krevet pa ćedu se ubost na tu kost, i oma ćedu umrt. 
Ko ovo čuvo pa izgovorio, taj će se okamenit. 

Zora osvanila, oni se podizali, sluga sve spremio i opet krenu. Treći dan išli, išli, 
došlo već veče, opet šuma, sama šuma. Stali, večerali, sluga opet napravi krevet od su- 
vog lišća, a mladi kralj kaže: 

— E, ovunoć sam ja na straži. 

Tira slugu da legne, ta i on je već susto, nek opočiva. Sluga neće, nikako! Stao na 
stražu i otaleg se ne miče. Kad je već tako, mladi kralj i divojka ćedu leć spavat, a uze- 
li nuza se i mačka. Oko ponoći opet na 'rast dođu dva vrana gavrana i edan kaže: 

— Ej, da znadu ovi mladi šta i' čeka kod kuće! I drugo veče će i" ujna zvat kod nje 
da spavadu i tamo će doći hala, skočit će s tavana pa će i' po'ist. A ko ovu rič iskaže, taj 
će se okamenit. 

Jutro svanilo, oni krenili dalje, sad su već blizo kuće. Mačak pošo naprid, javio da 
mladi kralj nosi divojku, našo je Krpen-kralja ćer. 

— Bože, bože, kaka to mož bit divojka kad joj otac ima tako ime da je i za rugano 
ime gadno — ujna već oblila zube. 

Mačak kaže: 

— Osobito lipa! Da je vila, ne bi bila lipša. 

— Luda bila pa povirovala! — ujna se ne da. 

Ali kralj ne sluša, ne sluša ni kraljica, svi su radosni. Svi su čekali, i kad su mladi 
stigli, kralj ne zna šta bi od dragosti. Kad je vidio divojku, on sve podvikiva: 

— E, znavo sam ja šta triba obećat mom sinu! Nije bilo na svitu i neće bit takog 
kralja koji će imat ovako lipu snaju ko ja! 

Oma ćedu tude sist za astal, mladi kralj će slugu i mačka da sidnu prema njemu, a 
sluga progovori: 

— Mladigospodaru, oćete I" mi dopuštit da triput uradim šta mi budne po volji? 

— Tisi mi bio viran, radi šta oćeš, sve ti opraštam. Šta oćeš, radi. 

— A dane moram najpreg kazat šta ću. 

— Radipovolji. 

U kući svašta dosta, ne može od boga želit više, al ujna će prva donet njezinu raki- 
ju na astal, kondar i njojzi naedared postalo drago što je divojka tako lipa. Kad metila 
čaše na astal, a sluga rukom sve sa astala. Ujna đipila: 

— Koje on da tuđe ruši po astalu? Šta je on? 

A mladi kralj: 

— Ujna, ćutite. Nek radi šta mu je volja. 

Došlo veče, a ujna: 

— Vi ćete meni doć da spavate. 

— Dobro, ić ćemo — oće mladi kralj. 

Al i sluga š njima, pa i čuva. Ujna namistila krevet, metila mrtvu kost tako da se 
ubodu. Namistila ujna sve lipo, a sluga uzme sve i pobaca s kreveta. Tako su spavali na 
golim daskama. Mladi kralj sve mu je oprostio. Obećo je, ne? 


Ujna već u zoru došla pa kad je vidila šta je u sobi i da su mladi živi, a da sluga ra- 
di šta radi, ona mladom kralju: 

— Koti je to, šta taj tude zapovida, šta taj tude sve radi naopako?! 

Njozi ni na kraj pameti da sluga sve znade, a mladi kralj: 

— Ujna, manite ga. Još edanput ima p' onda više nema prava ništa da radi. 

Drugi dan ujna odvela mlade u sobu svu u zlatokovanu, a i sluga š njim. Pod kaba- 
nicu spremio sablju, sakrio da niko ne vidi. Sa' ćedu mladi leć spavat, a on sidne doli iza 
vrati. Kad došlo vrime oko ponoći, a tavan se prokida, iđe hala s tavana. Iđe hala pa će 
upravo na mladog kralja i divojku, a sluga sablju, pa mane i skine hali glavu. Mladi su 
spavali tvrdo, nisu opazili ništa. Sluga zgrabi halu, iznese. Halina krv sve poškropila, 
sve, sve. On i to sve počistio, sve, sve, al edna kap pala divojki na lice. Kako će, kako 
će? Nije tio krvavom krpom divojki po licu, a bojo se i da je ne probudi. I kako će, ka- 
ko neće — jezikom tio da skine tu krv s lica. Nagne se da tako skine krv, utim se mladi 
kralj probudi. 

— Ej--kaže — do tog smo došli? Još ni ja nisam s njom spavo, a ti oćeš već da je lju- 
biš?! 

I oma ga osudi na smrt, oma naručio da ga višaju. U zoru ga izneli na kraj varoši, 
višale su već tamo, sluga kaže: 

— Mladi gospodaru, tio bi još ednu rič da kažem. 

— Kaži još šta oćeš pa onda smrt. 

— Mladi gospodaru, to oću da kažem kad smo prvi dan prinoćili u šumi, došli dva 
vrana gavrana — i kaže šta su govorili. — Ja sam rakiju bacio s astala da vas ne otruju. 

Kako je to govorio sluga se okamenjivo i kad je poslidnju rič iskazo, on se okame- 
nio do pojasa. 

— Mladi gospodaru, tio bi još ednu rič. 

— Kaži - mladi kralj sad već ne kaže ,,pa onda smrt". 

A sluga: 

— Mladi gospodaru, i drugi dan kad smo prinoćili u šumi, došli dva vrana gavrana. 
Da ste legli u krevet kako je ujna namistila, vas i vašu divojku bi probola mrtva kost, i 
tim bi život izgubili. 

Kako je to govorio, sluga se sve više okamenjivo, i dokle je to izreko, već se oka- 
menio do vrata. 

— Mladi gospodaru, tio bi još samo poslidnju rič, pa me onda višajte. 

Mladi kralj sad već ne kaže ništa, samo manio rukom da mož. 

Mladi gospodaru, i treću noć su mi dva vrana gavrana bili u gostima. Idite, tamo 
ćete je naći, pod ujnin prag sam zakopo halu. I kako je kap haline krvi pala na lice mla- 
doj kraljici, nisam tio da vas budim, tio sam s jezikom očistit krv. 

Kad je to izreko, okamenio se sasvim, i tako je osto kamen. Ko oće, mož ga i višal. 

Sad mladi kralj vidi da mu je sluga bio viran i gorko se kajo što ga osudio na nemi- 
lu smrt. Žao mu bilo, al sad šta će, kome će?! U taj ma' dođe niki dida prosjak sav u 
krpama. Teški i gorki prosjak, još i torba mu od krpa. Ne traži da ga dariva, već pita: 

— Mladi gospodaru, šta ste tako neveseli, šta se desilo? 

Mladi kralj ga samo pogledo, pa se sitio šta će. Sve kraljevsko sa sebe skida i kaže: 

— Dida, ovo kraljevsko ćete vi nosit, a meni dajte te krpe. 

I zakleo se tako: što u njegovoj državi ima sela, što u njegovoj državi ima varoši, sve 


će proći, i tako će činit pokoru dok ne dočuje kako će virnog slugu iz kamena oživit. Svi 
su u čudu čudili šta to mladi kralj radi, samo dida nije. Nije rič progovorio dok se nije 
obuko u kraljevsko, a onda latio bilog mačka pa s njim o zemlju, al iz sve snage. Kako 
ga lupio, mačku pukla koža i iz nje iskoči žena sva u kraljevskom. 

— Juj, juj, šta je to?! — mladog kralja ujna cikne. A mlada kraljica u plač od dragos- 
ti pa ljubi ono dvoje staraca: 

— Baćo moj, mater moja! 

Mladi kralj se oma sitio. I on ljubi ruku didi, ljubi ruku babi i kad je došo do riči, 
zapita: 

— Šta se dogodilo? 

_ Šta? Došo ti starac Krpen-kralj, al više to nije neg pravi kralj kaki je bio dok ga 
tvoja ujna nije zavračala. 

I kaže on kako je prošo. 

— Sinko, tvoja ujna se nasilu tila udat za mene, a meni je srcu ova baba bila draga. 
Tvoja ujna nam zapritila da će nam skuvat papulu. I kad je čula kako lipa ćer nam se 
rodila, poslala ednu vračaru i ta mene i moju babu zavračala. Ja sam se stvorio Krpen- 
-kralj, moro sam po svitu prosit dondeg dok se ne nađe kralj što će sve kraljevstvo dat 
na mene, a uzet moje krpe na sebe. Od moje babe, od ženskog čeljadeta stvorila muš- 
ko, stvorila je mačkovu kožu da je ja ne bi* tako lako pripozno. E, al su dva moja sina 
doznali i to, doznali i baći svom kazali. 

— Baćo, a di su moja braća? — mlada kraljica pita. 

— To su ona dva vrana gavrana što su slugi dolazili u goste. Doć će vrime da se i oni 
javu. 

I kaže šta je još ujna uradila: 

— Sinko, kad ti je otac obećo da će ti isprosit moju ćer, ujna oma poslala vraćaru, 
a ova je tvoju ženu zatvorila u taj kamen di si je našo. Odondobo je ona sirota tebe ta- 
mo čekala. 

— I sve to moja ujna uradila?! 

— Sinko, baš sve. I sad je triba darivat kad se toliko drugila. 

— Nju darivat?! 

— Pada! Zaslužila je da više nikad ne iđe pišice. Mora da je sustala od tolikog pos- 
la. I ruke i noge nek joj iđu na konji. 

Kad je mladi kralj to razumio, oma je naredio. Dva konja pa ujnine noge za repo- 
ve, i bilo kako je Krpen-kralj govorio — ujna više nikad nije išla pišice. 

Ali mladi kralj će u svit pišice. Ni torbu neće ponet ni slugu povest. Uzo marami - 
cu, u maramicu britvu. Mlada kraljica osiče pramen kose. Samo to metio u nidra, upu- 
lio se i ode u svit. 

Tako je išo od ednog do drugog sela, od varoši do varoši i svakog zapitkiva. Ne ka- 
že on da se o njemu radi. To se ko desilo njegovom kralju. Tako i tako je kralj prošo sa 
slugom. To je trajalo godinama i edared oko ponoći došo u edno malo selance. Tude 
izbila vatra, mala kućerka gori, pa se svit skupio. Tude je i nika baba, osobito stara, ima 
priko sto godina. I ona sluša: 

— Šta kaže ovaj siroma momak? 

— Kaže kako je njegov kralj imo virnog slugu što se okamenio, pa pita znade I ko 
kako bi se sluga iz kamena mogo oživil. 

— Ne znam el ko drugi znade, a ja znam. Ako taj kralj ima dite od tri godine = muš- 
ko dite triba da je — i š njegovom živom krvljom da poškropi po kamenu, sluga će oži- 
vit. 

Mladi kralj se siti: ako je njegova žena rodila dite, pa ako je muško, onda je baš tri 
godine. Oma se uputi kući, sve pra vuče za sobom tako ode. Stigo kući, a njegova žena 
drži sina na krilu. Mladi kralj prvi put u životu vidio svoje dite, al ga prižalio. I sad šta?! 
Naručio dva krvnika, odu kod kamena. I šta će?! Sa' će mladi kralj malko sigrat s dite- 
tom oko kamena da ne vidi nož kod krvnika. I tako dite trči vamo, dite trči tamo, eda- 
red zapne, udari nos u taj kamen, krv iz nosa pokapala kamen — i sluga skoči živ i zdrav. 
Ostalo dite živo, sluga oživio i da i" bog živi i dalje. 

Mladi kralj zagrlio slugu: 

— Sad je sve lipo i dobro, sa' ćemo spravit veliku užinu, ti 'š sidit nuza me. 

A možem ja i moje goste povest, jel ja opet imadem dva gosta. 

— Vodiako 'ši stotinu! 

Mladi kralj ne gleda ko su ti gosti, a s drveta sletu dva vrana gavrana, i kako se do- 
vatili zemlje, gavrana nestade, a stvoru se dva lipa momka. 

— Tako je bilo odsudito — kaže edan — ko našu rič kaže, pa se iz kamena vrati živ, 
onda da se i mi vratimo iz gavranske kože. 

I sad veselju nije bilo kraja, i ja sam tamo bio, vino pio, i jezik mi je još i sad mo- 
kar. 

Zasičen prst 


Bila edna udovica, imala muško dite. Zdravo su bili siroti, stajali su na kraj sela, 
imali malo kućice od drveta napravite. Nemadu ni kreveta, na slami se spava. Tako su 
tude živili dok sin nije dorastao do motike, a kad došo iz prve nadnice, kaže: 

— Mamo, dat će bog, sa? će i vama bit bolji život. 

Ko da je gatalac. Za nikoliko dani žena se uda za bogatog udovca, natrčala na 
sriću. Sili oni za prvu užinu, a na astalu paprikaš. Momak je dotleg samo vidio paprikaš, 
al 1 to izdaleka, nikad još nije 'i0. Mlad a željan, vriško navalio na meso, al mater lati 
britvu: 

— Dalje otaleg! 

Siče mater prst, i da sin nije otrgo, u paprikašu bi bilo i njegovog mesa. Zasikla mu 
prst pa viče: 

— Ti ćeš tude bit prvi?! Napolje iz ove kuće! 

Čoviku žavo ma da nije njegovo dite, al žena osobito se užegla: 

— Da se to tako na vrat na nos 'ide, onda tog ne bi tude bilo. 

I tira sina nek iđe u svit. U kući svašta dosta da ne mož od boga više želit, doma- 
ćin bio sam pod slimenom pa bi mu još drago bilo da ima više čeljadi, al ona ne popu- 
šća. 

Dobro, mamo — sin je sumoran, al vidi šta ga se tiče — ja ću poslušat, al da ne iđem 
u svit brez ničeg, dajte mi bar štogod od baćini' stvari. 

— Jeto, iđi pa čuvaj tu drvenu kućicu. 

— Mame, dajte mi bar baćinu torbu da imam u čeg prosit i onaj ćup s klina da 
imam iz čeg vode pit, da imam na čega glavu priklonit. 

— Boljeg jastuka ni tako nisi imo. Jevo, pa nosi, samo da te već više ne vidim. 

Čoviku se sažalilo, istrčo za momkom i strpo mu u torbu cili kruv i kulen, al da ma- 
tora ne vidi. Momak se uputio: 

— Kad tako mora bit, ja odem, a vi živite u blagosovu. 

Išo, prošo edno dva sela, došo u šumu, mrak ga uvatio. Ku? će iz šume?! Opazi ot 
no debelo drvo, bilo šuplje u panju. Baš dobro. Tude je pribivo dok je trvalo iz torbe. 
Opet išo nikoliko dani, kad prid podne stigne pod niku varoš. Na gredi velik 'rast, u 
njemu jelinov rog, pa iz njeg teče voda, Gladan, susto, pa izvadio onaj baćin ćup: 

— Bar da se ladne vode napijem i malo odmorim. 

Napio se, ćup pod glavu, pa zaspo u ladu. Kad je lego pod "rast, uwvaroši zvona sa- 
ma zazvonila. Popo zna da nije vrime da zvona zvonu, izašo pa pita zvonara: 

— Kotozvoni? 

— Niko. Zvona su sama Žazvonila. 

— Onda ne diraj ništa. El je milost božija el je stigo kaki veliki grišnik. 

Čuvo to i kralj, pa je zapovidio i svem svitu bilo izjavito da paze šta će se dogodit: 
el će bit kaka milost božja el u varoš stiže kaki veliki grišnik. A svit se tude i nado ed- 
nom velikom grišniku. U tom kraljevstvu bio je taki zakon da se lopovu ociče ruka ako 
je ednom rukom uzo ono što je ukro, a obadvi ako je s obadve krao. Kraljica je imala 
vinčani prsten što je vridio nikoliko stotina volova. Niki lopov došo iz svita, ukro taj 
prsten, al su ga uvatili baš kad ga sebi na prst navlačio. I zna se šta ga je čekalo: prid 
kraljevskim dvorom dželat namistio panj, pa će mu ocić ruku. Da, al i to je bio zakon — 
ko za onog što će dželatskom smrćom umrt — da se lopovu ispuni poslidnja želja šta s 
tom rukom želi uradit. E, taj lopov kaže dželatu: 

— Poslidnja mi je želja da obaško ocičeš ovaj prst što je poželio kraljicin prsten, 
proklet bio i kad mi izrasto, jel taj me navuko na nevolju. Prije neg sikirom ocičeš ruku 
na panju, ded samo taj prst ociči nožom. 

No, ni taku poslidnju želju nije svit još čuvo, pa se i dželat nasmijo: 

— Dobro, pruži ga vamo. 

Dželat počo sić, krv ga poškropila po licu pa trepće, a lopov trže ruku i prstom u 
edno pa u drugo, izbije dželatu obadva oka i biž. Dok se straža uzvrtila oko dželata, lo- 
povu ni traga. Posli ga tražili i tražili, svaku slamku privrnuli, al di ćedu ga nać kad ni- 
ko nije ni gledo kudan je pobigo, svi se najpre okupili oko dželata. 

Kad su zvona sama zazvonila, kralj kaže: 

— Akonije kaka milost božija, onda drugo ne mož bit, već nam se opet vraća u va- 
roš taj lopov. 

I svima je slugama zapovidio da motre na sve strane. Lako će ga pripoznat: svaki 
zna da mu je taj i taj prst zasičen, rana je morala ostat. 

Kralj imo tri ćeri. Dvi starije već bile udate, očile su u druga kraljevstva, a naj- 
mlađa je još u kući. Ta bila šesnajst godina, nju je kralj najvećma volio. Ona je uvik iš- 
la ocu donet ladne vode, a sva varoš je pila vodu iz tog jelinovog roga. Kad su zvona 
zazvonila, ona baš pošla na bunar. Došla i oma zaboravila zašto je tamo. Ugledala lipog 
momka kakog ni sanjala nije. Akondar joj kogod kaže: 

— Koje, da je, ovo će bit tvoj čovik. 

Vidi ćup pod glavom, pa joj žavo: 

— Tako je susto da ga ni zvona ne možedu razbudit, a kaki tvrd jastuk mu je pod 
glavom. 

Neće on njozi na tako tvrdom opočivat. Lagacko se privuče, ćup izvuče pa mu gla- 
vu uzme u krilo, a momak samo spava kao anđelak. Ona se sigra s ćupom i tako vrime 
prošlo, edared se on probudi. Iznenadio se: 

— Kositi, divojko? 

— Jeto, nosim baći ladne vode. A ko si ti? 

— Iđem po svitu. Kad bi našo dobrog gazdu, dobro bi ga i služio. 

— Znaš šta? U ovoj varoši je kralj a njemu baš triba sluga. 

Sad bi on pito priko i uzduž, a ona se sitila koliko je već vrimena tude pa kaže: 

— Baćo će prisvisnit od žeđi čekajuć me. 

I nema daljeg divana, dala mu njegov ćup i ode. Napit će se on još dobre ladne vo- 


de, pa će za njom u varoš, i šta bog da. Kad on pogleda, a njegov ćup zlatan. Šta je to?! 
Kaka je to divojka kad se od njezine ruke ćup pozlatio?! Nema čekanja, uputio se on u 
varoš. Iđe, a sve nuz tu vodu što iz jelinovog roga teče. Što dalje, voda se sve više širi i 
kod same varoši ćuprija na njoj. Sunce žeže, a kod ćuprije edna baba tka. 

— Kud bog da, sinko? 

— Iđem služit. 

— Onda sakrij taj zlatan ćup, jel ti niko neće virovat da ga nisi ukro kad si tako si- 
roma da moraš služit. 

— A zašto vi, baba, tuđe tkate na tom suncu? 

— Di ću kad ja i moj dida nemamo ni kućice. 

— Pašta vam dida radi? 

— Sinko, onje prosjak. 

Sad on vidi šta baba tka. Uprela nike stare iskidane krpe i suve trave, pa pravi ni- 
ke krpare. Kad je još čuvo da je dida prosjak, on ćup iz torbe: 

— Jevo, pa nek dida nije više prosjak, nek vi ne patite više na ovakvom suncu. Ja 
sam još mlad, zarađivat ću ja meni. 

Neće baba, boji se. On je taki siroma, šta ona zna otkale njemu taj ćup, pa da još 
dođe do veće nevolje, dosta je njozi i njezinom didi ono što ona natka i dida naprosi. 
Najmlađa ćer kraljeva vrlo voli njezinog didu, uvik mu udili. I sad je prošla i kazala joj 
da će didi udilit. 

— Otkaleje prošla? 

— Aotkalegbi, već od jelinovog roga di ti je držala glavu u krilu dok si spavo. 

— Šta kažete?! To je bila kraljeva ćer? 

— Akosi pošten ko što izgledaš, ništa se, sinko, ne boj. 

Nema se on šta bojat, on mora služit pa će i služit ako kralju triba ovaki sluga, al 
će mu dat ovaj zlatan ćup, jel se od ruke njegove ćeri pozlatio. Sve on babi oće ispripo- 
vidat, a ona lipo kaže: 

— Šta riči da trošiš kad baba sve to zna. Samo ti iđi tvojim putom. 

Sad on vidi da se baba prinemagala kad se ko bojala da zlatan ćup primi, pa više 
neće ni da se obazire na nju. Ode u varoš i upravo prid kralja. 

— Svitla kruno, kralju, ja sam čuvo da vama triba sluga, a ja tražim di ću radit. I za- 
to sam došo, al jevo i za ovo — pa ćup iz torbe i sve kaže, to je bilo tako i tako. 

Kako je kralju pridavo ćup, onom oko palo na njegov zasičen prst. Uvatio kralj 
momkovu desnu ruku, digo je da svi vidu taj prst pa kaže: 

— Kakosmočuli i razumili, tvoj stari ćup se pozlatio od ruke moje ćeri, i to sve bi- 
lo tako i tako. A možeš li ti, momče, nama kazat kako je bilo sa ovim zasičenim 
prstom?! 

Tu su na okupu svi starešine i glavešine i ne čekadu, već se čuje: 

— Aha! zato su zvona sama zvonila! 

Ni kralj ne sluša momka. Gleda kako je siromaški opravit, a zlatan ćup dono, to ne 
možŽ bit drugo, već lopov, a zasičen prst još više svidoči. 

— Ovajtvoj prst se, čini mi se, smrtno zaželio vinčanog prstena moje žene — priti se 
on momku. — Ukro si ti digod ovaj ćup da mi se tako umiliš pa da opet dođes do prste- 
na. Al sa' ću ja skrojit nov zakon, vatrenom smrću ćeš umrt, vatri se nećeš otet ni oči joj 
izbit. 

Siroma momak ne zna o čemu je divan, ni ne sanja čega se tiče vinčani prsten kra- 

ljice, stao čelo kralja pa se pravda za ćup, moli nek dođe kraljeva ćer i nek ona kaže. 
Nema tude više varanja ni poslidnje želje! Još bi mi to tribalo da mi kako upro- 
pastiš ćer koju najvećma volim. Ništa! Na smrt! 

Momak je plako i plačnim očima molio, al na kraju vidi tude nema niko da mu bu- 
de u pomoći. Kraljeva rič je tu, i kako je izjavito, tako će se dogodit. Oma ćedu u vat 
drva okolo sazidat i momka ćedu na sridu metit, tako ćedu drva zapalit prid kraljevom 
kućom, prid ednom crkvicom. Kad je vidio da tude ništa ne pomaže, momak se rasrdio 
Niko se nije nado, a on baćinu torbu s ramena pa udri s njom po kralju: 

— Bar edared da i ja udarim kad je tako odsudilo da mi što smo u malim kućama 
se rodili patimo dok je nas. 

Kralja udarit! Tu milosti ni čekanja nema, vatra nek se pali. Tako će to već i bit 
kad jevo one babe što kod ćuprije je tkala, a jevo i kraljeve ćeri. 

— Baćo, šta se tude radi? 

— Šta, uvatili smo lopova što je ukro prsten i dželata mi oslipio. Digod je ukro još i 
ovaj zlatan ćup pa ga meni dono da se još i osramotim kad se nađe gazda od ćupa. I još 
bi nas zavaravo da se to njegov ćup od tvoje ruke pozlatio. 

A ona: 

— Mož to bit, jel evo je baš isti onaj njegov ćup s kojim sam se sigrala, samo je sad 
zlatan. 

Kad je kralj to čuvo, sav pobilio ko zid. Šta, ovaki edan lopov se već ulago i njego- 
voj ćeri?! I ona će ga sramotiti?! Zapovidi slugama da je oma vode u dvore i da joj se 
glas ne čuje. Plače divojka, oće i ona u vat drva s momkom, al sluge slušadu kralja. 

Divojku odveli, zapalili su drva, kad jevo one babe što na ćupriji tka pa maše vat- 
ru s onim njezinim tkanjom da bolje gori. 

— Baba, pai vi mi lomite vrat?! 

— Ćuti, sinko, kad ništa ne znaš. 

Baba samo maše. 

— Baba, šta sam vama skrivio?! Zaboravili ste već da sam vas i vašeg didu tio po- 
moć s tim zlatnim ćupom. 

— Ćuti, sinko, kad ništa ne znaš. 

Kad je baba treći put kazala svoje, plamen se razgorio kondar će do neba, a njezi- 
no tkanje se nadulo ko kaki velik džak. Ona zametnila to na rame i ode. Sad izgorila sva 
drva i momak je moro izgorit, nije ništa ostalo, samo kad je vitar razno pepel, onda svit 
vidi da su ostale dvi kamene stope od momkove dvi noge. Kralj zapovidi slugama da i 
to počiste. Sluge ko sluge, šta njim se zapovidi to radu, al nek radu koliko oće, od te dvi 
kamene stope niko da odvali ni toliko koliko je crno pod noktom. Šta je to sad?! Svi u 
čudu se čudili, pa kralj od čuda ispuštio i momkov ćup. Kako pao, tako zveknio i sav se 
raspao. Kad kralj pogledo, a tude ništa više od zlata, ostalo komađe ko i od drugog 
zemljanog ćupa. Šta je to sad?! 

Oslobodila se i kraljeva ćer, divojka istrčala pa ljubi momkove kamene stope. 
Kralj se stidio da se očituje, a zazeblo ga oko srca. Najvećma volio tu ćer, a vidi šta ona 
čini prid svitom. Sve se to sad njemu ne dopada, najvećma mu žavo ćeri, a počo se i 
mislit da nije uradio štogod čemu bi se dalo zabavit. Al je kralj, okrunjena glava, mora 
bit tvrd, pa opet zapovidi slugama da odvedu ćer u dvore. 

Prošo i taj dan, al kralj nije miran, uvik se osića kondar je pao u vrilu vodu pa se 
opario. Najvećma mu se ne mili kad ćer malo-malo pa se ukrade i ljubi one kamene sto- 
pe. S materom divani, a š njim ni riči. Samo mu kazala: 

— Možte i mene u vat drva, al ja s vama, baćo moj, nemam divana ni ka? ćete umrt, 
kad vi niste mene tili prislušat prije neg ste mog momka dali spalit. 

U čudu se ne mož načudit, šta se dogodilo?! Pa se misli: onaj što je dželatu izbio 
oči bio plav, a ovaj momak bio crnomanjast. Tude štogod nije u redu. Al kako i otkale 
je ovo bio njegove cure momak kad nikad nije čuvo za njeg a njegova ćer se još nije ni 
divojčila. 

Na tom mistu di je bio vat drva bilo je tušta trave, na toj su travi sidili prosjaci. A 
tuda se išlo u veliku kraljevu crkvu. Kralj je moro tudan proć kad god je išo u crkvu. 
Onaj stari prosjak što ga je kraljeva ćer najvećma volila sad sidio baš do kameni" stopa 
ko da i čuva. Prosjaci su uvik čekali kralja da njim udili milostinju, a taj stari prosjak 
sad okrene glavu kad kralj prolazi. 

Sidi on tako, kad edared nikla iz trave bila ružica, a tako neobično miriši da još u 
životu niko taki miris ostio nije. Stari se obradovo, uzo tu ružicu i odno kraljevoj ćeri. 
Kad je vidila da njezin starac iđe, ona ište od matere milostinju i trči pa mu nosi. Ona 
još taki miris u životu nije ositila, pa uzela pod nos da njuši i kako je njušila, tako je nes- 
talo ružice. Kad je stigla gori, nije imala šta da pokaže materi, a mater vidila da je pros- 
jak dao. Sad ružice nema, al sva divojka miriši tako lipo da ni mater još taki miris nije 
ositila. 

— Ćeri moja, kondar ružica ušla u tebe — kaže mater. 

Prošlo je tri-četiri miseca, edared se vidilo na curi da je u drugom stanju. Otac je 
tako zamrzio na nju da je izbacio u ednu kolibicu nuz baščara. Ni gledat je više neće, a 
i materi ne da ni blizu cure. Da el ne da, kraljica iza njegovi' leđa nađe puta i dođe do 
svog diteta i svesrdno sve od srca njozi odnese el pošalje. Cura je tamo stajala u bašči i 
nju je edna siromaška žena dvorila. Tako došlo vrime da će rodit. Rodila muško dite, al 
tako ko da su glavu sirotog momka ocikli pa ditetu na rame metnili. Što je taki, i tom se 
čude, al, u čudo, oma je i divanilo. I svašta znade ko edan mator. Prid oči kraljeve ni- 
kad nije smio da dođe — taka je zapovid — a nije tribo ni med dicama, čak ni med oni- 
ma što su sluge imali, al on se opet odvrljo sigrat. Kažu njemu šta njegov dida, kralj, za- 
povida, a on: 

— A, dida! Bolje da ćuti kad ništa ne zna. 

On nije bio ni opravit ko kraljevsko unuče, već siromaški, al ni to njemu ne smeta. 
Kaže on: 

Ni moj baćo nije bio bolje opravit, a zato je bio čovik na svom mistu. 

— Otkale znaš ko ti je baćo kad ti ni mater nije imala čovika? 

A ko će znat ako ja neću? Valjda taj moj dida što ne zna ništa? 

Tako to išlo šest dani pa sedmi dan čuvo i kralj šta unuk kaže. Rasrdio se, spravio 
se, batinu u ruke, i ode med dicu. 

— A štati znaš kad ja ništa ne znam?! — uzo on unuka prida se. 

— Da će sutra doć moj otac. 

— Šta kažeš?! 

— Pa danas je sedmi dan kako sam se rodio, osmog će on doć da vidi esmo I zado- 
voljni s ovakim životom. 

— Akotije otac? 

— Dođite sutra u našu kolibu, pa ćete vidit. 

Sutradan kralj poranio pa došo u kolibu, a za njim i kraljica. Došli oni, došo i sta- 
ri prosjak. Kraljica će oma dat ćeri da mu udili, a prosjak digo prst: 

— Svitla kruno, kraljice, sad edared dopuštite da ja i moja baba darivamo. 

U taj ma? jevo njegove babe, nosi na rameni ono njezino tkanje, onako veliko ko 
džak. Razmotala tkanje, iz njeg planila vatra, a iz nje iskočio momak, živ i zdrav. Kralj 
se u čudu čudi: 

— Kakoje to moguće da si ti živ?! 

— To znamo ja i moj dida — utrče u rič baba i ne čeka, već didu za ruku, i ode. 

Momak kaže kralju neka zapovidi da se donese njegova mama. Kralj sada sluša. 
Kad su je doneli, momak stao čelo nje i onaj zasičen prst njoj pod nos: 

— Mamo, ko je zasiko ovaj prst kad sam prvi put u životu tio 'ist mesa iz paprika- 
ša? 

= Ja. 

Ne mož kazat da nije kad je tude i njezin čovik, a i ne smi lagat kad je već čula ko 
ima dite s njezinim sinom. Starom kralju bilo dosta. Samo kaže: 

— Sinko, od danas si ti kralj. Nema više mog zakona. 

I sad je u bašči bila velika užina i kad su svi 'ili i pili, novom kralju nazdravili, on je 
ispripovido kako ga je ona baba s njezinim tkanjom izmavala iz vatre i na rameni odne- 
la, s njezinim didom, prosjakom, do tog dana čuvala i krilila. Samo nije kazo — jel mu je 
baba tvrdo zapovidila — da dida nije prosjak ko prosjak, baba nije ko druge babe, već 
vilovske krvi. 

Zlatni prag 


Edan siromašak živio iz nadnice, ko što su mu živili i otac i dida, pa nije čudo da 
nije znavo šta je to dobar život. Stigla ga još i ta nevolja da mu je žena dvi-tri godine 
posli porođaja umrla. Osto sam s derančićom na vratu. On trči za kruvom, a deran ras- 
te samo o sebi ko palčinjak u ritu. 

Al deran raste ko da ga za kosu vuku, i edared i on počo nadničit. U to vrime u čo- 
vika se uljubila edna udovica koja je imala svog imućstva. Vinčali se oni, pa čovek do- 
vevo i sina u kuću. Nuz ženu sad i čovik niki gazda. Nije to sramota ni grijota dovatit se 
boljeg života, nevolja će bit u tim što će žena za kratko vrime zamrzit derana. Umrt el 
deran iz kuće, pa iz kuće. Uvik namrkosita, da deran šta uradi, nikad dobro ni sritno. 

A on edno jutro uvatio oca nasamo: 

— Baćo, česti poštenje vama, a njozi na čast njezino imućstvo. Ja smislio da ne če- 
kam dok me ona istira iz kuće el iz pameti. 

— Paštanije dobro?! 

— Baćo, el vama primazato priko očija?! Komne me vamo, komne me tamo, nikad 
ja nisam dobro namistit, uvik je sve moje hrđavo. 

— Sinko, kad je meni edared u životu kašika pala u med, ja je neću ispuštit. 

Deranu ne triba još edan put kazat šta otac misli, pa on njemu: 

— Dobro,baćo, dajte vi meni samo moje materinstvo, a vi živite sritno i blagosove- 
no. 

Od matere osto pulin, pivčić, svrtak konca i igla. Nije blago, al dok je pulina i piv- 
čića, neće bit nikad sam, a dok je igle i konca, uvik će se moć zakrpit. Pulin i pivčić 
of'ranili na rukama, pa kad pulin legne, pivčić se oma gnizdi na njemu, a deran samo 
nek kaže da piva pivčić, već kukuriče. 

Odu oni, pa pivčić momku na ramenu, a pulin kad prid njima, kad za njima, ko da 
spraća ovce. Došlo veče, a ono nigdi ništa. Zatekli se u šumi pa momak skupio malo su- 
vog lišća i trave, lego na to, pokrio se kabanicom, pulin se smoto kod noga, a pivčić se 
ugnjizdio čelo glave. On će tu noć biti na straži. 

Došlo vrime da zapiva prid ponoć, već ispružio vrat kad čuje ko da je štogod sleti- 
lo na drvo iznad nji. Pogledo, a ono tri bosorke. 

— Sestre moje — kaže najstarija — to nisu čisti poslovi da se ova trojica zadržavaju 
tude di samo mi letimo. Ajte da mi njima strilama probodemo srce. 

— Jane marim — ona do nje će — al smo već i tako ukasnile, sa' će ponoć, pa ne- 
ćemo stignit u naše kolo ako se budemo zadržavale s ovim momkom. 


A najmlađa kaže: 

— Ne marim ni ja, al možda je on krenio do našeg pobratima. Vidite da ima puli- 
na, a naš pobratim baš traži čobana. 

— Dobro, kad vas dvi nećete, neću ni ja — najstarija pristane — al nemojte posli me- 
ne krivit ako zaplačete što me niste poslušale. 

Odletu one, a pivčić uvuko vrat pa zadrimo. Nek iđe ponoć, sad edared u životu 
nije zakukuriko. Ujtru poranili, al pivčić ne kaže kake su gošće imali. 

Druga noć i' opet zatekla u šumi. Sad bi pulin da ostane na straži, al pivčić kaže: 

— Mani se ti tog. Dok gazdi i tebi nisi ulovio zeca, i dušu si istrčo. Tako si umorit 
da te do zore ni topovi ne bi razbudili. Ja se cilo vrime žužam na gazdinom ramenu, ja 
sam odmorit. 

Prid noć evo opet one tri bosorke. 

— Sestre moje, divanite vi šta oćete, al meni ova trojica ne miriše dobro — najstari- 
ja bi samo strile, pa u srce. 

— Tebi još nije dosta vrimena izgubito dok si zalud orcala oko didinog ovčinjaka, 
oš da opet ukasnimo u kolo?! — sridnja bi samo išla. 

A najmlađa tira njezino: 

— Ja bi' se smila zaklet da ovaj momak iđe čobanovat. 

Odu one, a pivčić drugi put u životu nije zakukuriko prid ponoć, al ni to jutro se 
ne fali kakvog divana se naslušo. 

Išli i treći dan kroz šumu, opet nigdi ništa. Sad bi momak na stražu, al pivčić ne da. 

— Bolje ti spavaj, otpočivaj, jel ako se tribalo branit, ti 'š bit prvi na bilugi. Ja i ta- 
ko s po oka spavam. 

Ni tu noć pivčićove gošće nisu zaboravile svratit na drvo. Najstarija nije dobro ni 
sletila, već bi strile u srca. 

— Divanite vi šta oćete, al meni moj mali vrag kaže da ovaj momak nije take fajte 
da bi služio kod našeg pobratima. Bojim se ja da on još ne nabasa na zlatni prag. 

One dvi je ismijale: 

— Ženska glavo, pa ti ne vidiš da on furtom iđe stazom što vodi u hatar našeg pob- 
ratima?! Davno je već prošo suvi bunar kod kojeg se skreće zlatnom pragu. 

Čim je došlo vrime zornim pivcima, momkov stražar zakukuriko iz sveg glasa, jav- 
lja da je višćurama vrime isteklo. 

— Elbiti da mi ogluvimo?! — skočili na noge momak i pulin. 

— Oćuja vi da čujete što niste čuli za ove tri noći. 

Nema tu više liganja, već tiraj natrag do suvog bunara. Kad oni tamo, a iza njeg 
kroz šiprag ugažena nika stazica. Iđu, iđu, edared ostu: tu je vrime užine. Baš sili uži- 
nat, kad iz nike kapelice zazvoni podne. Nema užinanja, potrčali na glas i baš kad je 
zvono poslidnji put eknulo, evo nji? na velikoj ledini. Nigdi kapelice ni sela, samo nasrid 
ledine "rast. Četri crkve bi prikrililo, a pod njim svega kućica sva u korovu i divljoj lozi. 
Na vrati se navaćala paučina, prag sav zarasto u mahovinu. Nigdi glasa ni traga živom 
čeljadetu. A zašto je onda iza kuće malo guvno i ovčinjak?! 

Momak stavo, počo gužvat šešir, edared ga od bisa lupio o ledinu: 

— No, baš u ovakoj kolibi se triba nadat zlatnom pragu! 

— Al baš u ovakoj! — nato se začuje glas odozgor. 

Kad pogledali gori, a s rasta se diglo dvanajst golubova. Svi muški a crni, jedne pi- 


ge nema na njima. Da ne vrkuču, svako bi mislio da su gavranovi. Obletili kućicu pa 
edan po edan nestali u odžaku. Uto se vrata sama otvaraje pa se iznutra čuje glas: 

— Ako ste nam radi ko što smo mi vama, hajte, gosti, unutra. 

U sobi dida i baba. U zapećku lubenicina vriža, na njoj dvi lubenice, svaka veća od 
točka na volovskim kolima. Dida i baba iz naprstka zalivaju vrižu te lubenice. 

— Otkalegtebe, momče, ovamo di ni svaka tica ne doleti?! 

Momak nadvoje-natroje ispripovido zašto je krenio u svit i kako ga put nano da 
traži niki zlatni prag, a dida nato: 

— Kad si ti samo zato došo ovamo da ne dopadneš u šake pobratima ti' bosoraka, 
to si pametno uradio. Vidim da si čestit deran, pa ako nemaš bolje misto, kod mene 
možeš ostati. 

— Drage volje, al tu je moj pulin, pa i pivčić. Ja brez nji ne bi', da mi glavom kralj 
ponudi njegov stolac. 

Dida ne samo da pristaje neg mu drago što se momak tako stara za svoje društvo. 
I oma kaže babi: 

— Hajde, ženo, daj užinu na astal. 

Kako on to izustio, al iz odžaka sletu golubovi pa posidaje za astal. S edne strane 
oni, a s druge strane dvanajst jaganjaca, svi ženski. Svaki dobio pladanj, pa i pulin i piv- 
čić. Momak se malo iznenadio a još se više začudio kad je vidio šta će bit za užinu. Di- 
da skinio s one vriže u zapećku lubenicu, i svakom po krišku. Vidi on da se momak ču- 
di, pa se nasmije: 

— Znaš, sinko, naša vriža svaki dan rodi tri lubenice, po ednu za ručak, za užinu i 
za večeru. A mi zato volimo lubenice što su okrugle, pa da nas koliko sidne za astal, 
svakom dotekne po edna kriška, al uvik jednaka. 

Kad su se siti naužinali, momak pivčića na glavu pa: 

— Pivaj, pivče! 

Dida gleda pa pita: 

— Momče, šta on kaže? 

— Da ste se vi, dida, šalili kad ste kazali zašto volite lubenice. 

Dida onda uozbilj: 

— Nisam, samo sam kazo polak istine. Druga pola istine je to da u našim hataru ni- 
koja druga ljudska 'rana ne mož roditi, a ni kapi vode ne mož nacidit. Svi naši bunari su 
ko onaj kod kojeg si skrenio našoj kući. Eto, u lubenici nam je i *rana i voda. 

— A otkaleg vam taj naprstak vode kojim zalivate lubenicinu vrižu? 

— To golubovi u kljunu donesu iz komšijskog atara. Čuo si i to, pa ti opet kažem: 
ako 'š ostat - možeš, ako 'š otić — tvoja volja; al da ti i to kažem: mi odavno čekamo ova- 
kog čovika. Čekamo, sinko, ko Mešijaša. 

Momak zaplako: 

— Dida moj slatki, majko moja draga, ja mater nisam upamtio, osim pulina i piv- 
čića ne znam da me kogod imo rad. Ne da ću ostat, najviše bi' se radovo kad bi me uze- 
li za sina. Vidim da ni vi nikog nemate. 

Dida i majka se pogledali pa se smijuckaje. 

— Ako ostaneš bar tri godine, a kod nas dan godina, moždar ćeš ti više volit da nam 
postaneš štogoder drugo — kaže dida. 

Vidi momak da tu ima štogoder o čim još nije vrime divanu, pa veli: 

— Dobro, aoćete mi kazati kaki je to zlatni prag što su ga spominjale one bosorke? 

Dida se grotom nasmijo: 

— Kako ne bi kazali kad ti ga tvoj pivčić eno već i pokaziva. 

Pivčić raščeprko mahovinu, a ispod nje zasvitlilo. Sad čuđenju ne bi bilo kraja — ot- 
kaleg u tako trcavoj kućici prag od suvog zlata?, al dida ne čeka. 

— Sinko — kaže — nad ovim pragom nije uvik bila koliba. Ako nas s tobom posluži 
srića, ti 'š vidit u čem se rodila moja dica. 

— Imate vii dice?! 

Didi trgle suze, pa kaže šta je bilo u njevoj kući. U njegovog oca bili on i stariji 
brat, a hatar toliko da ga za nedilju dana nisu mogli proć ni na najboljem konju. Bilo je 
svega, najviše šume. Otac ostavio sve imućstvo na ravne talove, a samo prid smrt njim 
odo da u šumama ima nikoliko zlatni" drva. Ni on nije znavo koja su to, jel dok i' ne oci- 
ku el oluja ne sruši ta drva, ko i svako drugo drvo. Zakratio njim da i tražu, jel bi uni- 
štili svu šumu dok i ne bi našli. A nije to najgore, neg njim onda nikad ne bi bilo zlata 
dosta, svaki dan bi želili čorbe od dukata. 

— Ovaj moj prag je od grane koju je edino oluja slomila posli ocove smrti — kaže di- 
da. — A ni za nju niko ne zna sa kojeg drveta je odvalita, jel je oluja daleko bacila. 

Kad je brat vidio da je on zapatio zlatni prag, u njeg ušli svi vragovi. Zapuštio i nji- 
ve i marvu, sve sluge mu samo šumu sičedu. Posiko je gotovo svu, al zlatno drvo nije na- 
šo niedno. Onda uvrtio sebi u glavu da su sva zlatna drva u didinoj šumi. 

— Navalio — kaže dida — da se moradu posić sve šume, pa ćemo dilit zlatna drva. A 
ja nisam tio priko ocove zapovidi, pa da je sva šuma zlatna. E, onda je došo kraj bra- 
Ćinstvu. 

Onaj bi ga i ubio, samo da se nije bojo kletve, jel je otac prid smrt kazo da Bog da- 
de da se osušile ruke do lakata i noge do kolina onom ko bi od nji" ubio koga iz njevog 
roda. I šta će uradit taj njegov brat? Ništa gore neg se upajtašio s one tri bosorke, te su 
namazane svakom mašćom i već znadu šta ćedu. 

— Neka ti ništa radit, mi ćemo, pa te ne mož vaćat ocova kletva — kažu mu. 

Došle one prid didin kaštel pa mu najstarija samo kinila, a njegovi sinovi svi izleti- 
li kroz odžak. Bilo bi razbijeni? glava da dida nije nji dočeko na ruke. Kako koji pavo 
na didin dlan, u goluba se pritvorio. Sva je srića što je odžak bio sav čađav, pa su odžaki 
pocrnili i kobe mislidu da su gavrančići, i ne diraje i. 

Druga užegla tri ovčije dlake, dim od nji" dunila na didine ćeri, i bilo ćerivi, nema 
ćerivi, sve sama ženska jagnjad. Treća iz njidara izvukla pregršt paučine, bacila na sta- 
je, i od kaštela postala koliba. Edino pragu nije mogla ništa. Od to doba u njegovim a- 
taru ni travka ne niče. 

Njegov brat, al ni njegove posestrice, ne možedu u didinu kućicu, al su računali da 
u zapećku nije iznikla lubenicina vriža. Nema ništa brez zapećka u kući. 

— Av, cucka mu njegovog iz tim vašim bratom — momak se samo čudi kad je sve 
čuo — taj se nije baš šalio, al ni š njim se ne bi tribalo šalit. Tog samo utamanit. 

— Nama drugog spasa ni nema — nato će dida — zato smo i čekali ko na Mešijaša da 
do naše kolibe nađe put kakogoder koga ne vaća kletva našeg oca. 

Momak se naedared trgo: 

— Dida, pa to bi onda bio ko ja. 

— Tojane možem kazat, al da je istina, prava je istina, ti si prva kršćanska duša što 

je došla do nas i sad su se prvi put otvorila vrata naše kolibice od to dobo otkad smo se 
zakatančili isprid mog brata i njegovi' posestrica. 

Sad momak nije moro pitat zašto golubovi i jaganjci sidu s didom i majkom za is- 
tim astalom, a ni se ni mislio, već na pulina i pivčića: 

— El daoćemo? 

Pivčić zarepusio, pa zakukuriko, pulin od dragosti sve optrčava oko nji? i ćavka ko 
da već koga vaća za petu. 

— Dobro, dida, a znadete 1 vi kako ćemo? 

Ne zna on ni to, samo je čuo da mu brat od posestrica dobija moći od pomoći, pa 
se mož pritvorit u svako čudo. Tako mož postat kurjak, pa da pokolje jagnjad. Nije to 
ludo izmislito, ne mož ga vaćat ocova kletva, jel niko ne bi mogo kazat da je on poubi- 
jo bratovljeve ćeri, već kurjak. Zato jagnjad nikad nisu u ovčinjaku, ta ni iz kuće nisu iz- 
lazili. Mož se pritvorit u kobu, al golubovi uvik imadu pozor i na vrime uletu u odžak. 
MoŽ se pritvorit u svaku zvir, al u svaku samo edared. 

Kad je dida sve ispripovido, a pivčić skočio momku na šešir pa zapivo da sva kuća 
eči, pulin od dragosti trza momku ruka. Ukućani ne razumidu nji', gledadu — šta njim 
je?! Nek gledadu, al se i momak razveselio: 

— Dida moj slatki — kaže — znate vi šta je ona najmlađa višćura kazala? Da ću bit 
čoban. 

— Neš nas valjda ostavit pa ić drugom za čobana?! 

U didu ušo stra, a momak se smije: . 

— Otkaleg vam to moglo pasti na pamet?! Bit ću ja čoban, a zašto ne bi' bio kad 
imam ovakog pulina, a čuvat ću na paši ovo dvanajst jaganjaca, makar tude nema nied- 
ne travke. A bit ću i golupčar, makar ovi golubovi znadu kad triba uzletit, kad sletit. 

U dvi, u tri riči kaže šta se dogovorio š njegovim društvom. Didi malo pavo mraz 
na srce, majki i zdravo, al na kraju vidu da ni ovako ne vridi živit dovika. A i golubovi 
vrkuču i sliću momku na ramena, ko da ga već kreću otaleg. 

Kad je tako, on će se tri dana gostit i otpočivat od puta, a četvrti dan posli užine 
uzo čobansku batinu pa hajd s dvanajst jaganjaca na pašu. Nije on poranio ko drugi čo- 
bani, a zašto bi?! Onaj stovrag, didin brat, cigurno noćom kolo vodio s višćurama, pa 
prija podne spava. Zna da je i kurjaku za dana najzgodnije napadat ovce kad oko pod- 
ne plandujedu, a čobani i pulini drimaje. 

Nije očo daleko, sio pod drvo, napravio se da drima, a pulin se zavuko usrid čopo- 
ra, pa se od jaganjaca ne vidi. Nisu morali dugo čekat kad golubovi s rasta zavrkuču, a 
edan zaokruži, proleti na stranu otkale nezvani gost dolazi. Momak zadio batinu u 
zemlju, nek onaj vidi da je brez nje, a glavu oglendžo ko da spava. 

Kurjak kukučka iz šipražja, pa polagacko, polagacko, i kad se dovuko do čopora, 
on će skočit med jaganjce. Skoči on, al od jaganjaca skače i pulin, ne čeka neg ga vaća. 
Kurjak počo tražit pulinov vrat, al uto osti da je uzdama. Momak se već dočepo repa, 
pa kad je onda zaušiljo kurju i lupio mu glavu o drvo, još edared nije moro. 

Crko kurjak, a iz kurjačije kože iskoči didin brat, i sve brazdu ostavlja iza sebe, ta- 
ko biži svom ataru. 

Drugi dan na guvnu pivčića pokrili probušenom krušnom kotaricom, a momak se 
šćućurio pod kamarom slame. Svi golubovi na 'rastu, samo edan se vrkoči ispod slame 
pa sve oko krušne kotarice. Edared oni s drveta vrkuču — iđe kobo. Svi oni nestali u 

odžaku, a s onim kod krušne kotarice zasigrava se pulin. Zgrabi ga u usta pa ga baci, 
opet zgrabi, golub bi da poleti, al ne mož od kera. Koprca se s ednim krilom ko da mu 
je pulin drugo polomio. Kad se odozgor zaušiljio, kobo je poviko pulinu: 

— Tako, tako, marvo edna, bar ćeš mi vratit jučerašnji dug. 

Ošinio se do zemlje, pa će goluba zgrabit, a ispod kotarice njeg zgrabio pivčić. On 
je leđa noktima i kljunom, a čoban batinom od ednog udarca otkinuo glavu. Crko ko- 
bo, iz njeg iskočio didin brat, kamaru slame čelom provalio i tako traži on kraći put. 

Jaganjci se sad ne moraju više bojat kurjaka, golubovi više ne računu na kobu, pa 
treći dan posli ručka sva mladež izašla malo na sunce. Najviše se radujedu jaganjci, kad 
su oni siroti sve vrime bili zatvoriti med četri zida, a edno jagnje se samo miluje oko 
momka. Zagledo se i on, lipe crne oči, tako štogoder ne rodi u jagnjeta. , , 

Kad su se najslađe zasigrali, a ono, ko da je iz zemlje niko, prid momkom se stvo- 
ri glavom didin brat. k 

— Nešti meni više prkosit. Ako brata i njegovu štendu ne smim, al the moram ubi- 
ti kad si mi uzo već dva života. 

Dreknio pa trgo iza leća veliku sikiru i da će momku raspolutiti glavu. Al pivčić 
bio brži, skočio momku na šešir pa: 

— Kukuriku! 

Onaj ispuštio sikiru, pivčića za nogu pa sebi na glavu: 

— E,sadćeš ti meni pivat, a njeg ćeš opipavat, drugog pope neće imat na ukopu. 

Pljunio u šake pa će svom snagom momka po glavi, al dok je on dopolak zamanio, 
pulin mu već iz obadve pete iskinio po komad mesa a pivčić začeprko med očima i već 
izvadio obadva oka. Kad je onda zaurliko, počo bižat pa se otimat ko da ga zolje bodu, 
niko ga ne zaustavi. Onako brez očivi lupa se i o drvo i o kamen, al pivčić i pulin ga se 
ne manjivaje dok se nije strovalio u edan suvi bunar. 

Njeg nestalo u bunaru, a momku iđu dvanajst krasni" momaka, svaki drži u ruki 
perje crnog goluba a oko momka dvanajst divojaka sve lipča od lipče, svakoj u ruki 
jagnjećija kožica. A ko trči iz kućice, sve priko zlatnog praga priskače? Ko bi drugi, di- 
da i baba. Tude se grli, tude se ljubi, pivčić se repusi i vrkoči ko kaki harambaša, a pu- 
lin skače od ednog do drugog. 

Kad je edared došo red i na to da se obazru oko sebe, a trcavoj kućici ni traga. 
Zlatan prag se svitli na velikim vratima krasnog kaštela, okolo svud zelena trava i cviće. 
A što je najglavnije, nuz momka stoji didina namlađa ćer s kožicom onog jagnjeta što 
se toliko milovalo oko njeg. 

Dida namignio na babu: 

— No, ženo, oćemo 1' ga sad primit za trinajstog sina? 

A momak: 

— Ajak! Trinajsta numera je nesritna, a imate vi već dosta sinova, red je da dobije- 
te i prvog zeta. 

Tako će to i bit, pa bi dida da se veselu u kaštelu, a njegovi sinovi da dokrajče strič- 
ka ako je još živ u bunaru. Živ je, čuje se kako jauče, al momak kaže da još nije vrime 
za njeg. 

— Nekate ga sad dirat, neg hajdemo navuć kamenja oko bunara. 

Tako oni i uradu, pa se prid ponoć posakrivadu okolo. Nisu dugo čekali, edared 
zaduvala, vrti se vitrina. Ko to dolazi u vragbabinom košaru? Ko bi drugi neg tri posest- 

rice, tri bosorke iđu da vadu onog iz bunara. To se i čekalo. One u bunar, trinajst mo- 
maka navali, i bunar je već do vrva bio pun kamenja. Kako su-tog zavalili, u svim dru- 
gim bunarama nadošla voda, pa nisu više morali ić s naprstkom rad vode. 

Posli su bili i momkovi svatovi, pa je došo i momkov otac sa ženom zajedno. Al no- 
ga momkove maćve nije prikoracila u svatove, jel sam je ja otirala sa zlatnog praga. 


EŽ kraljev zet 


Tako bili čovik i žena; dugo godina su već zajedno živili, a nisu imali dice. Žena je 
uvik plakala, al samo da imadu dite, pa makar ež bilo. A ono se tako i zbilo: kad je ro- 
dila dite, a ono ež. Onda je opet plakala što joj to žao bilo. Par godina su oni tog eža 
'ranili. Kad je on malo već bio jači, kaže on mami i baći nek oni ne plačedu, da će on 
njima ipak biti u pomoći; nek kupidu edno dvoje-troje prasica pa će on tirat u šumu, da 
će on njima tako pomoć živit. 

Tako je i bilo: kupu oni prasica, otira on te u šumu. Bio je tamo dugo vrimena, 
edared se vratio, velik čopor svinja je tiro kući, viče: 

— Mamo, otvorite kapiju, evo tiram vam blago. 

A mami drago kad ide njezin sin s otima silnima svinjima. Bio edno vrime kod ku- 
će p' onda se vratio u šumu, a opet je malo svinja otiro. Te se zime dogodilo da nigdi je 
bio sastanak kraljevski. Najpre išo edan kralj, a taka je magla pala u šumi kad su se 
kraljevi već krenili da nisu više ništa vidili, da su se izgubili, nisu znali kud iđu. A mali 
ež bio na putu pa viče: 

— Nemojte me pogaziti, pazite! 

Oni stali: 

— Akosi?! 

— Ja-iež se pokaže. 

— Kosi dasi, al ajde budi nam u pomoći, izvedi nas na put jel ćemo tu poginiti, po- 
jist ćedu nas divije zviradi. 

On skoči njima na karuca, al kaže: tako će i spasiti ako će kralj njegovu ćer dat 
njemu za ženu. A kralj je svašta obećo, samo nek mu život spasu, tako da je kraljevom 
krvlju se potpisalo pismo da će kralj dat ćer za ženu ežu. 

Sad je te oslobodio, a drugi dan dođe drugi kralj. Isto tako je magla bila, tako je 
isto i drugi obećo ćer za ženu. Dođe i treći. Isto je magla trajala da nisu znali di su, ku- 
da idu. I te je ež oslobodio i pokazo njim put da mogu ići kud su tili. 

Prošlo je to vrimena, ode on edared kući, roditeljima otiro čopor svinja pa kaže 
ocu i materi da će se on sad ženit. A mater plače: 

— Pakoće se za te udat kad si ti ež?! 

—- E-kaže — tri kralja sam ja život spasio, ti ćedu sva tri dat ćer za ženu, pa kojeg 
ćer ja oću. 

Roditelji njemu ni ne viruju da to mož bit istina, al se on očo ženit. Osedlo j? nje- 
govog pivca pa se na njeg uzjašio i odletio. 

Kraljevski zet ne ide pišice — kaže on ocu i materi. 

A kraljevi nisu zaboravili šta su obećali ežu, pa onog dana kad su se vratili kući, 
već stavili stražu i zapovidili: ako vidu eža, nek ga ubiju, da ne puštu unutra. Al šta je 
njemu straža kad je njegov konj pivac krilat! Priletio, a kraljeve ćeri pendžer bila otvo- 
rita, on s pivcom uletio unutra. Kad je ta vidila eža, oma daj plači, od velike žalosti oće 
da joj srce pukne: pa kako bi se ona, kraljeva ćer, udala za eža?! Tu se ež rasrdio, i ne 
triba mu divojka, ostavio je. 

Očo drugom kralju, i tog ćer ga ni tila primit, a kad je trećem se uputio, tamo nije 
bilo nikog na straži, tamo je bilo naredito ako dođe edan ež, tog nek samo puštu nek 
ide kud on oće. Kad je tamo stigo, ti su ga dočekali lipo, a kraljeva ćer je kazala: 

— Kad je on mojeg baće život spasio, kad je moja sudbina taka, nek je ež, ja ću se 
za njeg udat. Meni je mojeg oca život draži, pa meni kako bilo. 

A ež njoj: 

— Neboj se, nećeš se pokajat. 

Uzo ež kraljevu ćer, sazvati svatovi, tu su bili i ona dva kralja i njeve ćeri pa ove sa- 
mo motre šta će to bit. Vinčali su se. Uveče kad su večerali, kaže ež edared divojki: 

— Hajde u drugu sobu. 

Uzo je nož s astala, svi skočili uplašiti pa kažu divojki: 

— Nešnjim nasamo. 

A ona: 

— Kad je moja sudbina, nek bude šta bude, ja se vinčanog čovika svog ne bojim. 

EŽ naprid, a ona ide za njim. Kad su u drugu sobu očli, a on kaže divojki nek uz- 
me nož, nek pod vratom njemu rasiče kožu. 

— Ja da zakoljem vinčanog čovika svog?! 

Neće ona, al on zapovida. 

— Kad sam tvoj čovik, moju rič poštivat moraš. 

Šta će sirota?! Kad je ona kožu rasikla, a iz nje iskoči lip momak što nikad lipši na 
svitu bio nije. A on je roditeljima još prije vinčanja naredio da mu lipo odilo pravu kao 
što pristoji jednom đuvegiji. I onda se obuče u to lipo odilo, uzme njegovu snašu ispod 
ruke i uvede je u sobu. 

Al tamo se glas već čuo, jel na pendžeru su gledale ćeri ona druga dva kralja, i kad 
su tako lipog momka vidile, obadve pale od žalosti što ga nisu uzele za čovika. 

Ne bojte se, to svatovima nije smetalo, jel sad je samo bilo dragosti i veselja; i ja ta- 
mo bila u ti svatovi, jila i pila, i još danas mi jezik mokar. Tamo sam i ovu pismu pivala: 


Da vam pivam što istine nije: 
guska vode iz rašeta pije, 
krmača se na slamu popela 
a prasci slamu čeprkaju 

a pilići pod njima sisaju, 
gorom trču dva pečena zeca 
a za njima dva hrta odrta. 


Mudri čoban 


U stara vrimena živio jedan kralj. Nije imo muškog poroda, al su mu rasle tri ćeri, 
tri rumene jabuke. Čuvo je nji' stari kralj, pa ne da ni sunce da i' opeče, ni vitar da oši- 
ne, i kad je došlo vrime da se najstarija udaje, kralj razglasi da će je dati onom ko je tri- 
put nadmudri. 3 

Divojka nije samo lipa, nego i mudra, da je to za pripovitku. Čim je glas puko, a 
prosioc prosiocu daje bravu. Divojka kaže da će se udati za onog koji je triput nadmud- 
ri, a kojem proscu ne pođe za rukom, taj će je dvorit sve dotle dok se ona ne uda. Za 
kratko vrime kraljeva najstarija ćer je imala sluga već i naodmet. Ne nadmudre nju ni 
sto prosioca, al nijedared, ne da će jedan triput. Nije to ni divojki pravo, počela se već 
bojati da će siđe kose plesti, i čovika ni onda imat neće. Ne dopada joj se, al neće da 
pođe ni za takog koji nije bar toliko kadar primetniti priko glave ko ona. 

Kad su se prosioci već proridili, začuje za ovo i jedan kraljev čoban. Njega su vile 
našle u šumi kad je još bio u povoju, pa su ga pridale čobanima da ga oni ot'ranu. Ov- 
ce ga dojile a vijar ga ljuljo. Tako je on odrasto, i što je od čobana dobrog vidio i od vi- 
la naučio, to mu je bilo sve blago. ' 

— Sluga sam i ovako, sluga ću biti ako me srića ne posluži — kaže on čobanima kad 
je čuo kako se kraljeva najstarija ćer udaje, i javi se i on za prosioca. 

Kiša ga umivala, vitar mu lice sušio, rasto je u polju ko trska, pa momak lip, da ga 
se nagledat ne možeš. Makar je čoban, udavači se oma dopo, al baš zato je tila vidit je 
Pitako oštre pameti. 

Pita on nju u čemu će se prvo nadmudrivati, a divojka kaže: 

— Čekaj dok malo promislim. 

Njemu nije teško čekati kad je cilog života čeko dok se ovce ne napasu. Momak 
čeka, al sve motri. Drugi dan on čuje kako je divojka zapovidila da se zakolje sva živina 
i pokupe sva jaja jel će bit velika čast. Čim je čoban to čuo, a on prvi potrčo na guvno. 
Uvatio tri dobre kokoške, jednog pivca i kvočku, pa š njima ukraj šume. Tu sve metne 
u jedan šupalj 'rast, pa sio na drvo i svira u vrulu. 

— Šta ti tamo radiš? — na njeg će divojka kad ga je spazila. 

— Čekam! A di će čoban, već pod šumu. A nuz svirku lakše vrime prolazi. 

Divojka se malo zamislila, al i sama vidi da je to tako, pa ode dalje da vidi nije 
digod još ostala koja kokoš el koja jaje. Čoban svira na 'rastu ko da se đuture pogodio, 
a kako siroma i ne bi kad jedared kvočka kvoči, jedared kokoši kokodaču a i pivac se 
samo protegne pa zakukuriče. 


"4 


U dvoru se goste, ta i kerovima je doteklo bataka i kajgane. Kad već ni kuvanog ja- 
jeta nije bilo, dođe kraljeva ćer i kaže čobanu: 

— Sad slušaj: dok sunce triput ne zađe, da stvoriš kvočku i devet jaja pa da kvočku 
nasadiš. Za tri nedilje nek izleže devet pilića. Sve ovo stvori, al iz dvora da ne izlaziš. 

Ode ona, od čobana ni rič nije dočekala, a on vrulu pa samo svira. Kad će već i ve- 
če pasti, on samo stego kabanicu pa zavuče ruku u 'rast. Tamo tri krupna jajeta. Tako 
su njemu koke snele i drugi dan pa i treći. Kad došlo vrime, a on zagrne kabanicu i prid 
divojku. pića 

Ne vidi ona šta je pod kabanicom, pa ga pita: 

 — Štati misliš, da ćeš sa mnom izaći na kraj, a samo sidiš na rastu i sviraš? 

— Ta nisam ja samo uzalud sidio. ž 

— Negštasi radio? 

— Kvočio — nasmije se čoban. —- Dosad ja, a sad nek kvoče ona — kaže i izvuče is- 
pod kabanice kvočku i devet jaja. 

— Otkud tito?! — začudi se divojka. 

— Kazat ću ti ako priznaš da sam te nadmudrio. 

— Dok kvočka izleže svi' devet pilića. 

Nasadili oni sad kvočku u zlatnu kotaricu pa čekaju. Čoban se tri nedilje samo čas- 
ti u kraljevskom dvoru. Došlo vrime, pilići počeli prokljucavati jaja, pa osam začas za- 
pištilo pod kvočkom, al deveto ćuti. Čekali oni još jedan dan pa onda vide da je deveto 
jaje mućak. 

— No, ko je koga nadmudrio?! — nasmije se divojka, al pomalo žalosno. 

— Ja—nato će momak. 

— Kako, kad se samo osam pilića izleglo?! 

— Al sam ja devet jaja našo u dvoru, di ni lupinje nisi ostavila. 

Da rič ne bi sporili, momak kaže: 

— Otić ću ja do kralja pa nek on kaže ko ima pravo. 

Divojka pristane od prve riči, i čoban taj čas osvane kod starog kralja pa mu kaže 
ovako: 

— Svitla kruno, ja sam se okladio s jednim pobratimom da ću s batinom od jednog 
udarca smlatit s ora devet zrna. Izabro ja dobru, čvrstu batinu i srušio od jednog udar- 
ca s drveta devet zrna, al je jedno bilo prazno. Pobratim mi veli da je okladu dobio on 
zato što je ovo zrno prazno, a ja držim da sam okladu dobio, jel je ora devet. 

Stari kralj je malo promislio pa onda veli: 

— Dabome da si ti dobio. Orasi su rodili na drvetu, a ne u tvojim rukama, ne mo- 
Žeš ti biti kriv što je jedan prazan. Glavno je da si ti devet srušio. 

Kad je divojka čula kako joj je otac prisudio, pokorila se i ona. Nema sad drugo, 
već da izmisli kako će novo pitanje zadati čobanu. Priljubila se nuz njega pa se ne miče 
dalje ni za nokat, al kad ona pije, njemu ne da, kad 'ide, njemu ne da. Prošlo tako tri 
dana, pa se momak nasušio. 

— Sad ću metnit prid tebe ćup meda i jabuku rumenu da rumenije vidio nisi pa da 
vidim oćeš li izdržati tri dana da med iz ćupa ne lizneš a jabuku ne »agrizeš. 

— Ja neću, pa nek mi se zubi suše i sedam dana — nato će moinak. 

— Na kraju švigar puca — nasmije se divojka. 

Vidio čoban da mu kraljeva ćer dobro sprema pod glavu, pa ode do svinjara i ovaj 

mu sveže ruke na krstima. Sio sad čoban a rukama ni da makne kad ga svinjar svezo 
dobrim kajišima. Kako on sio, a kraljeva najstarija ćer donese prid njega ćup meda, a 
sridnja nosi rumenu jabuku. Čoban ne smi otić nikud, a one paze kad će navalit na med 
i na jabuku. Bi čoban pa jako, al je zato sebi i svezo ruke. Divojke mu priko usana vu- 
ku ćup i jabuku, al on stiska zube, Tako prošo jedan dan, pa drugi, i treći dan već počo 
padati mrak. Kad je udavača to vidila, a ona nož i ociče kajiše na čobanovim rukama, 
Kako mu ruke oslobodila, a on zagrize u jabuku, ta skoro je svu uzo u usta, pa onda 
dobro lizne meda iz ćupa. 

— No, jesam rekla da će na kraju biti po mojem — nasmije se divojka. 

— Samo to nije tako — nasmije se i čoban. 

Sad već neće istiravat, već čoban oma ode prid kralja pa nek on opet prisudi. 

— Svitla kruno — kaže njemu čoban - ja se opet kladio s onim pobratimom. 

— Aučemu je oklada? 

— Dojašio ja njemu u goste na dobrom ždripcu. Pobratim me pogostio i veli mi: 
evo pod kućom dvi bašče, da se kladimo da će i' tvoj konj pogazit dok se mi častimo. Ja 
lipo ždripca zavezo za drvo pa mu metnio zobnicu. Nisam ja dobro ni u kuću ušo, a moj 
pobratim skine zobnicu. Sad bi konj pasio po baščama, al ne mož kad sam ga dobro ve- 
zo. Kad došla zora, a moj pobratim do konja pa ga odriši. Kako ga odrišio, konj, onako 
gladan, navalio na obadve bašče, i sad pobratim kaže da ja okladu izgubio. 

— Kažiti tvom pobratimu — nato će kralj — da bi konj bio lud kad mu ne bi sve ba- 
šče propasio. Ne bio ga drišit, pa bi okladu dobio. 

Divojka se sad nedilju dana mislila šta da radi s čobanom. Onda ga pozove pa mu 
kaže: 

— Tisi cilog života čuvo stado mog oca, pa ćeš znati i naše patke dobro timarit. 

— Živ čovik mož svašta naučit — lipo njoj momak. 

— Atine morašni učit. Znaš da ovcama nema života ako liti u podne ne planduju, 
a patkama nema pravog života ako se ne nabrčkaju. 

— Toliko još znam — nato će momak. 

Divojka ga onda lipo uzme za ruku i izvede iza dvora. Tamo je velik bunar na đer- 
mu, na kojem se poji kraljeva marva, a malo dalje je bara na kojoj su bile patke. 

— Eto, poslidnje što tražim od tebe: tri dana ćeš timariti patke, al tako da se svaki 
dan do mile volje nabrčkaju u ovoj bari. Ako bara prisuši, to je tvoja briga. Možeš iz bu- 
nara vode navući, napuni baru kako znaš, samo nek se u njoj patke do mile volje brčka- 
ju. To bar nije teško — nasmije se ona. 

— Nije, ako se nađe.čovik dobre pameti i dobri' šaka, 

Ostavi ona momka s patkama, a on prostro kabanicu na ledinu pa svira. Patke se 
brčkaju čitav dan, a čoban i' uveče sprati. Tako i drugi dan. Al kad došo treći dan, ba- 
ri ni traga. Te noći divojka skupila sve kraljeve sluge pa do zore privukli sve kraljevo 
guvno i baru zatrpali slamom. 

Divojka sad ni ne izlazi, već čeka veče. Al čoban nije čeko. Divojka se mislila ne- 
dilju dana, a on odsviro jednu pismu na vruli, pa je već smislio. Začas on povaćo patke 
pa jednu po jednu tamo di triba. Prostro onda kabanicu pa zasviro u vrulu. 

Došlo i veče, a divojka onda došla. 

— No,pačiji čobanine, jesu | ti se patke nabrčkale i danas?! 

— Al nikad tako slatko ko danas! 


— Di, kad bare nema?! — začudi se ona. 

— Ako nema bare, ima bistre vode — nasmije se čoban. 

Uzme on sad divojku za ruku i dovede je do bunara. Kad ona pogledala, a patke 
se brčkaju, ta sve se ogledaju u vodi. 

— Brčkaju se, brčkaju, al ne u bari — kaže divojka. — Nije na tvoje, neg je sad baš 
na moje. 

— Koje dosad, taj će i sad prisudit — nato će momak, i oma ode do starog kralja. 

— Da se nisi opet kladio?! — zapita ga kralj čim ga je vidio. 

— Baš tako, svitla kruno, i opet je stvar oko konja. 

— Da čujem. 

Ispripovida čoban, kako je onom njegovom pobratimu bilo krivo što je već dvi ok- 
lade izgubio, pa ga je počo konabiti da se i treći put klade. Pozvo ga u goste i poručio 
da mu neće moći na ždripcu ujašit u avliju na kapiju. 

— U mene je konj dobar, a kapija nije bila visoka, pa sam se ko za glavu nado da ću 
kapiju priskočit, ako je ma čime podupre. 

— No, pa šta je bilo? — zapita kralj. 

— Šta?! Napravio onaj novu, al visoku kapiju, a podupro je i panjom i kamenom, da 
je ne može ni probiti. 

zA tI! 

— A ja se onda zakaso pa konja natiro na vrataca. Moj ždribac dobar, pa probio 
vrataca ko pile lupinju od jajeta, i kad sam se sitio, a ja već u _avliji. 

— Na kapiju el na vrataca, glavno da si ti dopro u avliju. Oklada je tvoja. A ti kaži 
pobratimu da se gost dočekiva u avliji, a ne na sokaku. 

Kako stari kralj to reko, a njegova najstarija ćer utrče i kaže mu: 

— Kad ste tako prisudili, onda zovite svatovce, jel me je ovaj momak i treći put 
nadmudrio. 

Sad se kralj samo sitio kake su to oklade bile, pa se nasmije i kaže: 

— Čobane, zete, zar je ovo tvoj ,pobratim??! 

— Drugog ninemam. 

Naredi onda kralj ćeri, da mu ispripovida kako je čoban nadmudrio. Kaže ona sve 
po redu, a stari kralj će nato: 
rio, aj je triput nadmutdrioi i mene. | 

Oma on sazove svatovce a čoban svoje društvo od stada, pa je veselje trajalo baš 
toliko dana koliko su se momak i divojka nadmudrivali. Posli su srićno živili i nisu se 
nadmudrivali, neg zajedno mudrovali i nadaleko nije bilo dvi take bistre glave, samo 
kad su se sudarile, onda su letile varnice, da se zapalila sva ona slama s kojom su baru 
zatrpali. 


Golubov sin 


Bio edan kralj što je od svinjara posto svitla kruna. A kako je on to mogo? Lipo. 
Mlada kraljica bila dobra ko pačija duša, a ružna da ni mraz ne bi pao na nju. Ovaj de- 
ranom bio nevaljan, ta ni vatra ga ne bi spalila, a lip ko da su ga vile dojile. I tako u sig- 
ri došo do mlade kraljice, ulago joj se, a njezini stari ne maru ništa, samo nek je lip kad 
je njima odsudita taka pokora da je cura ružna. I sad da vidiš čuda. Od svinjara posto 
kralj, pa ne pozna više ni oca ni mamu. Za njeg je čovik samo ko je bogat i bogatiji. 

Al šta će dat dragi Bog? Kralj svinjar imo edinu ćer. Divojka tako lipa da joj i plač 
dobro stoji. A kako ne bi bila lipa kad se vilama sigrala. Prava istina, još i od vila bila 
lipša. Vile njoj i noćom dolazile. Prava istina. Metili njezin škip, priko njeg peškir, a uj- 
tru peškir mokar — došla vila pa se umivala. I vidili š njom vile. Dan, eto, vedro nebo, a 
tako pada kiša, vile iđu, razvijadu čobanima ovce, a š njom se sigraju i pivaju. I sad se 
to razglasilo, pa kad je došlo vrime, car do cara, kralj do kralja, hercegi, grofovi i baru- 
ni dolazili da bi se ženili. Edan car došo — kažu — njegovi katani šepicama naneli brig 
dukata, ko velike ante, da vidu koliko je bogat. Al edared puko glas da je selo sve gori- 
lo: kraljeva ćer ovolila svinjarevog edinka. Kralj taki ćer prida se: 

— Štajato čujem?! 

Stivu luletinu, pa kamišom na nju, a ona, ko kaki katana, u oči: 

— Baćo, njeg el nikog. 

On bi tuđe za uši vaćo, al kraljica stala prid njeg: 

— Stani, čovče, pa nije to još sveto pismo. Pričekaj malicko, pa ćemo još divanit. 

— Štadačekam, da nebo padne?! 

— Poslušaj i mene, valjda sam je ja rodila. 

— Razumiš se ti u to ko kokoška u gajde. Nema divana, neće meni svinjar unosit šu- 
gu u kuću. Zapalit ću ja njegov kočenj ako ustriba. Utrnit ću ja sviću tom svinjaru. 

— Baćo, onda ćete i moju — ćer on ričom nije uplašio. On bio uvik naoštrit, prid 
njim ni žena nije znala el je živa el je mrtva. Kad se on rasrdi, a ćer, ko veli, kad su dov- 
leg došli, da mu sve kaže, pa onda kud pukne, da pukne. I kaže mu: 

— Kad dosad nisam ošugavila, a uvik sam se sigrala s didinim svinjarskim bičom, 
valjda neću ošugavit ni od momka kakog nema na svitu. 

— Šta si kazala? Ti si išla didi? 

— Svaki dan. U zlatnoj kotarici sam nosila 'ilo vašem ocu i mami. Nećedu valjda te- 
žlje živit od nas. 

Vidi on: tude je bilo prelo brez njega. Vidi on: divanit ne vridi. Ne pomaže drugo, 

momka triba stamanit, a da ne znadu da je to on uradio. Drugi dan on ko smekšo, ka- 
že kraljici: 

— Pa dobro, ženo, vidim ja: došlo vrime da se drvo klanja kamenu, ako je i tvoja 
volja, ja ne marim. 

Tako divani, a misli kako će momka sasić u paprikaš. Imo ednu višticu, ta živila na 
njegovom kruvu. Bila edna šuma u kojoj je samo on lovio, tamo niko drugi nije smio 
doć. Tamo je živila ta vračara. U ponoć očo kralj do nje. Kaže: tako i tako. 

— O, svitla kruno, kralju, nemate veće nevolje?! Napravite vi još i prelo el kako ve- 
selje pa pozovite tog svinjara, a kad ja udesim, njeg će i bit, i neće ga bit. 

To bilo ko naručito. Kralj imo imendan. Gostija ko mravi, tude je i divojkin mo- 
mak, kad se već zna. Kralj se sve prikobeciva ko tako mu je drago, nazdravlja na sve 
strane. I dok nije došlo vrime užini, on se opio ko slavina. Zaspo, ništa ne zna. Došla 
ponoć, on još i onda spava. 

Došla ponoć, a tude se našla i nika baba, prosjakinja. To bila vračara. Kraljica njoj 
iz košara trpa kolača u torbu, divojka lati pa pladanj za pladnjom pečenice, a i momak 
će onda darivat. On došo, a vračara lati metlu i baci na njeg. Kako ga metla dovatila, on 
se na očevid smanjko. Vidu ga, a on manji, manji, manji, tanji, tanji i naedared si prit- 
vori u edno perce. Naoblačilo se, sinilo, puklo i dunilo — ode perce u vitar. Gosti svi uz- 
buniti trkaju tamo-vamo, a kralj se ni onda ne budi. Tresu ga ko džak, on samo spava, 
al divojka edared pogledala, a njezin baćo ednim okom gleda. Oho! Kod baće nije baš 
sve u redu! 

Svi uzbuniti, i kad se edan stari sluga sitio da prosjakinju triba za gršu, a nje nigdi. 
Nastala ona ko u vitar. Taj stari sluga držo na rukama divojku, a još i njezinu mamu, 
kraljicu. Vido i on da kralj ispod oka gleda, pa divojku ukraj, i kaže: 

— "Rano moja, ta prosjakinja je iz ote šume u koju samo svitla kruna odlazi u lov. 

— Otkale, dida, vi to znate? 

— "Rano moja, dida već odavno ne mož spavat noćom, pa vidi šta drugi ni ne sanja. 
Kralj je u ponoć išo u šumu, a u zoru je dolazila ovamo ta baba. 'Rano moja, to je ne- 
čista sila, ljubila je vaške što nam čuvaju kaštel. 

Divojki puklo prid očima, znade zašto je baćo ko toliko napit. 

— Dida, nekate to nikom kazat. 

— Ni grobu, makar mi sikerom sikli jezik. 

Udivanili se nji? dvoje, a u to vrime počme se i kralj ko budit. Kad je ko čuvo o čem 
je rič, pravi se da je i on u nevolji, naređiva katanama i slugama da ostave sve ustranu i 
dvi da tražu to perce i babu. 

— Deset kesa dukata onom ko nađe babu, sto kesa ko donese perce. 

A divojka se misli: baćo moj, deset puti bi vi zagušili onog ko babi uđe u trag, a 
stoput onog ko donese perce. A ne kaže ništa, a ni stari sluga. Ćuti i pazi, a vilama već 
javio. 

Sutradan dida kaže kako je provo noć. Latio se on sikeru, prostro kabanicu med 
vaškama pa leži ko da se okamenio, kad u ponoć evo vištice. On nju sikerom, a ona si- 
keru zubima — prigrizla je ko konac. Onda je vido da su u nje zubi gvozdeni, 

— Edva sam uteko, al sam vidio kako se opet ljubi s vaškama. 

Ne boji se dida, ako triba, on će i umrt, al prija će babu napekmezit. Dida bio 

zdravo za svit čovik, pa se niko ne čudi što i sad po cili dan oda oko kaštela. A on pazi 
i na kralja. 

Kaže i divojka kako je provela noć. Došla vila, umila se iz škipa što je pod o- 
džakom uvik bio spremit pa kaže: 

— Sestro moja, ti plači ko da imaš zašto, da se ne dositi ko triba, da se ne dositi, a 
nemaš zašto plakat. Ona vitrina što je odnela perce, to sam bila ja. Vitrina odnela, vit- 
rina će tvog momka i donet. Da nisam ja, ti znadeš ko bi ga odno. 

Sad divojka ko plače, ta već suza nema, i edno te edno samo momka spominje. A 
sirota mama uvik nuž nju. Tako to bilo i treći dan oko podne kad je dida davo znak da 
je kralj očo u šumu. Nji' dvi unutra, ko plače divojka, plače kraljica, kad kroz pendžer 
uleti golub, i lipo divojki na prsa. Stara kraljica se uplašila: 

— Juj, juj, da ito nije kaka vračka? 

— Mamo,vračka jest je, al dobra. Ne vidite da je na njemu sve perje ko ono perce. 
To je sad on, moj momak. 

— O, 'rano moja! — kraljica sad ljubi pa miluje goluba — Svi te tražu, samo kad si se 
ti srićno vratio. Taki ću javit našem baći. 

— Mamo, ako me samo maličak volite, nekate niednom ričom baći spomenit šta ste 
vidili — ćer sve ruke sklapa prid njom. 

Tako to sad bilo svaki dan. Kralj u njegovu šumu, a golub već kvrca na pendžer. 
Divojka se posadi u zapećak, golub njoj na prsa. I uvik odleti u ono dobo kad triba. Sta- 
ri sluga čuva dan i noć pa na vrime javlja. Bilo to tako po godine i još više dani kad se 
kralju javio niki jak car. On bi uzo divojku. Kralj bi vrlo volio da se umiša med otu car- 
sku bandu, jel štogod je bilo velikaški đuvegija, svi su se razbigli kad su čuli da se kra- 
ljeva ćer uljubila u svinjara. Svi se našli uvriđeni. On bi tako, a kraljica njemu ovako: 

— Čovče, jesi I ti baš pravo slip?! Ne vidiš da će naša ćer rodit? 

— Šta kažeš?! 

— Pa neću ti valjda pra bacat med oči?! Kažem ono što jest. 

— Rodit brez čovika?! 

Nije ona kriva što je njezin đuvegija tako nemilo nesto.. 

— A sramotu nam ostavio. 

— Kako se Boga ne bojiš to i izustit?! Momak nije nju ni dodirnio. Znadeš ti dob- 
ro da ja čestito čeljade odranila. 

— Otkalegondadite? 

— Šta ja znam — valjda je zadanio. 

— I od tog da se stvori dite?! 

— Aodčega se momak pritvorio u perce?! 

Kralju oma bilo dosta divana. Car mu se nudi za zeta. Šta će sad od sramote?! Uzo 
luletinu: 

— Provuć ću ja nju kroz kamiš! Lulom ću išibat dite i nje. 

Taj bi se tako oprostio od diteta, samo da mu car postane zet, al on da će u sobu 
a njegov unuk na svit — ćer rodila sina. I ne ma kakog — dite je s krilašcima rodito. I ka- 
ko došo na svit, on latio sisu. 

Stari sluga otrko med svit: 

— Ljudi, ajte da odbavimo veselje. Skupite se ko o većima svecima, svitla kruna ima 
unuka. 

Skupilo se svita ko na proštenju, idu baš ko kad se na Jud išlo, pa se povaćali u ko- 
lo, a kralj lati lulu pa će po ditetu. On bi po toj nevinoj dušici, a unuk ne pušča sisu, sa- 
mo mane krilašcima i njegov dida već puko o duvar ko žabac. Kad je kralj već dvaput 
poljubio zid, pa još nije uteko, a derančić ko protego krilašca i kad je onda razmanio, 
matori izletio kroz zatvorena vrata. Posadio njega unuk, al upravo na đubre. A ni onda 
se ne manjiva sisanja. Sve puca jezikom. Svi stali u čudu ko panjovi, a kraljica će eda- 
red skidat unuka sa sise. Ona bi tila, a ni za dlaku da ga makne. El se zdravo držo, el je 
težak ko da su ga blatom ranili. 

— "Rano moja, ovaj će te sisat do krvi — kraljica se uplašila: 

A i kralj usto, izašo na avliju pa mu nika zima oko srca, ne znade el da se krene el 
da ostane. Stoji, čeka — a ne zna šta. I noge i ruke ga bolu, a ko da mu je i koji zub ute- 
ko ispod brkova. A nije moro dugo čekat. Baš tio viknit na svit da moradu otaleg otić, 
kad se digo niki vitar, a iz njeg sletio golub pa upravo derančiću na čelo. Ovaj oma is- 
puštio sisu, istrko na avliju i pljunio kralju u lice. Kad svit pogledo, a kralj sav krvav. Is- 
punilo se što je kraljica kazala, njezin unuk se nije manjivao sisanja dok nije dosiso do 
krvi. I oma progovorio: 

— Dida moj, volite goste? 

— Samo mi još to triba. 

— Triba el ne triba, moj baćo je došo. Tušta puti ste kazali da ćete dat sto kesa du- 
kata onom ko ga nađe. Red je da te dukate potrošite barem na ednu veliku užinu, pa 
da sazove svit. 

— Bašje meni do užine! 

— Dida, ta prid vas bi izneli pladanj s pečenim golubom. Znadem ja šta bi vašem 
srcu bilo drago. A kad baš ne želite, ja ću ovog goluba stamanit. 

I uvati goluba za krila, raskine ga na dvi strane, a kako ga raskinio, iz goluba isko- 
či mladi svinjar živ i zdrav. Kralj ko da se okamenio, pa onda počo krv s lica skidat. A 
unuk kaže: 

— Dida, znadem ja da vi volite stupit u šalu, al nema te šale da će ta krv tako lako 
saći. Ako oćete da sperete krv, mož i to, al onda će se ispod vas prokinit zemlja. Ako bi 
da živite — nekate se nadat — ni s kamenom nećete krv zgrebat s lica. No, šta volite? 

— Živit — dida stenje ko da je zid pao na njeg. 

— E, onda vas moram još i darivat. 

Unuk lati golubovo perje i baci prid didu. Od golubovog perja stvorio se svinjarski 
bič. To još ne bi bila nevolja, a kako se stvorio, počo šibat po kralju. Ovaj će bižat, sa- 
krivat se iza žene, pa iza ćeri i unuka: 

— Joj, rođeni moji, oprostite me od ove nevolje. 

Sad mu svi postali rođeni, sad znade i zeta svinjara molit, al unuk kaže: 

— Dida, kasno je. Ako sami sebe ne oprostite, niko živ vas ne mož oprostit kad vas 
ovaj bič povija. 

— Divani već kako ću? 

Jako mu žurno, jel bič ne staje. 

— Samo tako da se umišate med svinje i da se vladate ko oni. Samo prstom krenite 
ko čeljade, bič već šiba. I krv na obrazu ćete sakrit samo tako ako rijete ko svinji. Dida, 
u ono doba vi ste zapovidili da se golub stvori. Ko vam je kriv što se od njeg baš bič 
stvorio. 

Kad je kralj vidio da bič zacilo ne staje, samo šije i pošiva po koži, on oma našo 
najkraći put do svinja. Nije ga tribalo naputit, nosom rije zemlju da što prija pokrije krv 
na licu. 

I onaj stari sluga volio da stupi u šalu. Deran zapovidio slugama da se skupu vaš 
ke, a didi kaže: a 

— Dida, mlogo nji' baš ne znadu taj put, vi ćete nas vodit. 

— A kuda bitili, mladi gospodaru? - dida ko pita, a već se smije. 

— U šumu di je samo moj dida lovio. 

— A šta bi tamotili, mladi gospodaru? 

— Davidim oće I' se ona vištica ljubit s našim vaškama kad i' ja krenem na nju. 

- E, tobiija volio vidit. 

Baba već biži, našli je kod ednog križa nuz drum di se tila sakrit, al vaške oprosti“ 
li svit od vištice. I sad je bilo veselje, i ja sam tamo bio, a moja baba bila sakačka. Na- 
kuvala i napekla svega, da je i svinjima dala. Ko veli, nek se onaj matori barem još eda- 
red sića kako je bilo kad je sidio za kraljevskim astalom. A on se sve otima sa svinjama, 
niko ne bi znavo da je čeljade da nije kazo: 

— E, Bogživio našu sakačku! 

Eto, čeljad moja, kaki zna bit čovik! Čeljadetom se nikad nije sitio na zafalnosi, 
moro se umišat med svinje pa da nauči bit zafalan. 


Soldatov sin 


Edan momčuljak nuz živog oca osto pravo siroče. Edva bio sedam godina kad mu 
mater umrla, a oca mu odneli u soldate godinu dana prija materine smrti. Tako deran 
rasto pod tuđim jaslama. 

Posli dvanajst godina, oca puštili s carskog kruva i ruva, al mu je tribalo još tri go- 
dine iđišta dok pišice nije stigo u svoje selo. Za to vrime po'io ono malo novaca što je 
za tolike godine ostavljo za crne dane. Tuko se za sedam okrunjeni? glava, a dono kući 
samo zarđanu sablju i katansku šapku s perjanicom. 

Kaže sinu: 

— Radujem se što mi je pošlo za rukom da bar glavu donesem kući da me saraniš 
nuz tvoju mater. Bar u grobu da smo nuz drugo. 

— Baćo moj, a ja se uvik ufo, ako se živ vratite, da će doć kraj našem crnom kruvu. 

— Sinko, svega dvi bakarne krajcare mi ostalo da mi, kad umrem, ko svakom česti- 
tom mrtvacu imaš čim oči zaklopit. 

Momak bio govedar na ednim velikim majuru. To veče i otac lego š njim u volari- 
cu, a drugo jutro stari soldat osvanio mrtav pod jaslama. 

Momak sad naslidovo sablju, nek i zarđana, al je dvanajst godina bila po ratovima. 
Neće on više biti ničiji sluga, neće umrt pod tuđim jaslama, al neće za dvi mrtvačke 
krajcare ni da se tuče, ni za ednog kralja i cara. Ić će u svit tražit sriću, postat će junak 
sam za se. 

Žena starog govedara za oproštaj mu ispekla tri suve pogače, dala tri žgamlje žma- 
ra, kulen i čuturu vina. Opaso sablju, torbu priko ramena, i krene kud ga oči vodu i no- 
ge nosu. Noć ga stigla u gustoj šumi. Sio on pod drvo pa večera, kad evo ednog miša, 
stavo pa mu gledi u usta. 

— Miško, pati si gladan. 

— Alko uvik, kad sam veći siromak neg onaj crkveni miš progovara on. 

— E, po tim smo ko braća rođena. 

Oma on njemu pogače, žmara i kulena, a na kraju u čuturin poklopac nalio vina. 
Miš otro brkove ko prava čovčina pa onda kaže: 

— Znam ja šta tebe tira u svit, al ti ne znaš da 'š već u ovoj šumi morat probat esi | 
junak. 

— Skim, Bože, kad cili dan tabanam, a čoviku ni traga. 

— S orijašom što tu ima dvore, jel znaj da si u njegovim šumama. 

— Kaki je taj orijaš kad ni čuo nisam za njeg? 


— Grdan, Misto čovičanske, na rameni mu glava divljeg bravca. Ćud mu je još 
grdnija, a jak da je i za orijaša prikojak. Kad posti, užina mu je june, a kad ne posti, po- 
užina vola. 

Nije ta šuma uvik bila njegova, a u tu je steko snagu i tu poganu ćud. Edno veće za- 
noćio tude, a kad osvanio, pod glavom mu se raspolutio kamen. Iz kamena izbila voda. 
Vre ko u kotlu, ne otiče, već prvo izbaci zmijurinu. Orijaš je zgrabi, stisne, iz nje iskoči 
srce. On ham! — progune ga učitavo. Voda zatim izbaci kurjaka. Orijaš stisne i njeg, is- 
koči mu srce — on i njeg proguta. Kurjaka još nije ispuštio iz šaka, kad evo lisice. Ode i 
iz nje srce u orijaša. 

Voda se onda počela vraćat, al kad pogledo, ona crna. Počo se i kamen sklapat, al 
orijaš bio brži, nalego se pa loče i loče sve dok voda nije nestala i kamen se sklopio. 

— E kaže miš — njegova snaga je ta voda, jel je od nje posto težak da i zemlja to- 
ne pod njim, a ta tri srca su mu ćud, 

Momka nije baš obradovalo da s takom snagom započme probanje, 'e I već junak. 
NE stidi se ni kazat. 

— Miško moj, taj će me slepanjit ako samo stane na mene. Za taku snagu je priko 
mire i edno tako opako srce, a ne tri. Nije to veliko drvo da ga zanija edan ovaki mlad 
govedar? 

— Brate moj, da vaćanjem vrebaca i lepurova postaje junak, bilo bi junaka na sva- 
koj ćoši. Samo ti mene povedi, pa 'š vidit za čega si rodit na ovaj svit. 

Ujtru ga miš rano budi. 

— Sa' ćemo poručat sve što još imaš u torbi, popit vino do poslidnje kapi, da se i 
mi navaćamo naše snage. Za užinu ćemo bit za orijašovim astalom, jel i on poštiva adet 
da se prija trljanja gost dočeka. 

Samo što su popili poslidnju kap vina, orijaš već bakti, zemlja se trese od njegovog 
bata. 

— Bogte dono, momče, u moj hatar. Davno se već nisam trljo ni s kim — dočeko on 
momka ko na proštenje. 

Ko ga ne zna, skupo bi ga platio. U sebi se sve smijucka kako će momka posadit 
pod petu. I u dvorima se pravi domaćin pa pita momka šta mu srce ište za užinu. Baš 
ko da je momak osudit na višale pa da mu se ispuni poslidnja želja. A momak će kako 
miš ga naučio: 

— Jane zanovetam, nisam ja mazan, edino mi užina nije užina ako paprenjača nije 
puna vrvom, al onom ljutom paprikom. 

- Bit će svega, samo se ti dobro naužinaj. Prvo da si ti kod mene sit i napit, pa će- 
mo se onda tući. 

Momak uzo miša prida se na astal, a miš malo-malo pa se vrti oko paprenjače, za- 
vrač rep. Orijašu edared dosadilo: 

- Šta si dovevo tog tvog miša?! Ti misliš da sam ja mače, da ću se š njim sigrat?! 

- OŠ se sigrat, to ti znaš, a pazi da ne zaplačeš čerez njeg. 

Miš je samo to i čeko da se orijaš zadivani pa skoči, opapren rep zamoči u ednu pa 
u drugu nozdrvu. Kako kine, orijaš se mora sagnit ko i svako čeljade kad ga kijanje na- 
popane. Kad je treći put kinio, momkova sablja je već bila nad glavom. 

— Tako, tako, pokloni se prid boljim junakom — momak ga ismijava. 

Ode doli orijašova glava, a miš stao prid momka. 


— No, vridi 1 više dobar mišji rep od lude krmske glave? 

Svit nagrnio, svi bi ljubili momka, al je prva divojka s bisernom krunom na glavi, 
ćer Zelenog kralja. Otac ima samo nju i sina, al nju otac ko da i nije imo od to dobo ka- 
ko je orijaš oto. Zalud je Zeleni kralj davo na glas da je daje za ženu onim ko je oslo- 
bodi, i još polak kraljovine, dosad se nije našo junak koji bi smio udarit na orijaša. Mo- 
mak se obradovo kad je čuo ko je divojka, pa kaže: 

— Da sad vidi moj babo do čeg sam ja za dva dana dotiro š njegovom zarđanom 
sabljom. Ja ću u zlatan stolac, a on siroma za dvanajst godina edva imao dvi krajcare za 
smrt. 

Kad je divojka čula kakog je roda on, oma ga počela utišavat, lipo mu kaže: 

— Čekaj, čekaj, možeš se ti u tim stocu i opeć. 

Nagovara ona njeg da ostanu tu di su, da se lipo vinčaje, pa će posli već vidit šta će 
radit. Ne bi ona da se žuri njezinoj kući. Moždar se on neće znat vladat po njevoj ćudi, 
pa mož biti još i nevolje. 

Neće on ni da čuje o tim. Nek se čuje i nek se zna čiji je zet posto. Slugama kaže 
da se veselu dok se on s mladom ne vrati, i oma ode u košare konje birat, pa će dva naj- 
lipča. 

— E, nećeš te — kaže divojka — neg šugu što je na đubretu. Taj će bit dosta za nas 
obadvoje. Od svi' konja edini taj nije tio slušat orijaša, zato ga i držo na đubretu. 

Momak bi da i miš iđe š njima svatkovat, zove ga i divojka, al onaj neće. DA on 
momku tri dlačice iz repa, pa ako bude kake velike nevolje, nek samo zapali ednu, on 
će se već stvorit tamo. 

Spremili se, već ćedu polazit, a divojka još nikako nije mirna, još edared će ga od- 
govarat. 

— OŠ se ti znat vladat ko kraljovski zet? 

A on se samo smije: 

— Pa valja ni nji' mater nije na usta rodila, nit će u nebo saranjivat. Bolje ti pitaj 
tvog baću, oće 1' on znat biti dida ednom ovakom siromašku. 

E, tog se ona baš i bojala. 

Kad je dovevo divojku kući zdravu i čitavu, prvo je dragost bila do neba, al je bor- 
me kralj obisio nos, a još više njegov sin kad su čuli da je i od koga rodit momak. U- 
friško je divojkin brat i počo momku kopat jamu. Uvrebo priliku pa kaže kralju: 

— Svitla kruno, baćo moj, tu se mora štogoder uraditi. Meni će bit sramota da mi 
je govedar šogor. Pa bar da ima konja čestitog, već i taj šugo. 

To svrbi i kralja, samo ne zna da bi se i kako bi se češo. 

— Sinko — kaže kralj — kraljevska rič se ne smi pogazit. Drugo, ako ga izmetlicamo 
kakogod, to je ko sveto da će i tvoja sestra otić š njim. A najgore je da će ti materi puk- 
nit srce od tuge. To je dvaput ko sveto, jel je edva živa dočekala da bar još edared vidi 
ćer. 

Sve je to tako, al sin neće da sidi s mirom, a na tom loncu je poklopio i edan veli- 
kaš. Taj je bio i desna i liva ruka kraljevog sina, a zdravo mu nepravo što on nije posto 
kraljov zet. 

— Svitla kruno, kralju — kaže on — zašto mi ne bi izmislili štogoder onako da taj šu- 
gavac pogine od zlotvorske ruke, pa nas niko ne bi mogo krivit. 

— E, tone bi bilo luckasto — dopalo se kralju. - Samo kako bi se to dalo udesit. 


— Ništa lakše — kaže sin. — Ja to možem udesit ako ćete i oma sutra. 

Sad on ispripovida ocu da se on pomalo karto s bratom orijaša krmske glave, a to 
je fratar olovnate glave. Fratar je dobrim bolji junak neg što mu je bio brat, a još više 
nazlobrzan, uvik spremit na kavgu. Kralj se iznenadio kad je čuo da mu se sin karta, a 
još više kad je dozno s kim se karta. 

— Atisi znavo da je njegov brat oto tvoju sestru? 

— Baćo, nije znavo ni fratar olovnate glave, ko što još ne zna da mu je brat mrtav. 
Ciguran sam da on nije znavo ko je moju sestru oto, jel je i njeg zdravo bolio zub na nju. 

— Alni ja nisam znavo zašto ti odlaziš u šumu ednog konja jašeć, na drugom kese 
dukata noseć, a vraćo se uvik pišice — kralj se naedared rasrdio. 

Sinu to ni brige, još će oca po ramenu: 

— Ništa, otac moj, sa' će nam se fratar odužit za sve te konje i dukate. 

— Da, da, možem mislit kako će nam se odužit — Zeleni kralj samo manio kamišem 
da mu se sklanja s očivi. 

Sazrijana je ta stara pamet, naedared se čovik trgo, došo sebi, i oma ode do njego- 
ve kraljice. 

— Babo, znaš ti šta je novo? Naša cura se sprema za vinčanje, a naš sin njozi mrtav- 
ca. Taj će fratra olovnate glave napujkat na našeg zeta, a fratar će, bogme, otet i našu 
curu. To je ko sveto, jel bi taj to već i ranije uradio da nju nije oto njegov brat. 

Kraljica takim poslala rad sina, al onaj s pajtašom već odjašio fratru olovnate gla- 
ve. Kad je tako, a kraljica otrčala kćeri i momku. 

— Dico moja, bižite u svit, el se ti, sinko, spremaj da dočekaš zlotvora ako se ufaš 
da i ovog momka možeš savladat. 

Divojka bi oma bižala. Di će njezin momak s tom zarđanom sabljom ubijat ovaku 
snagu? Da mu i dođe do vrata, kako će ga ocić, kad je od olova? Ne bi se ni momak 
rasrdio na bižanciju, al ne da sramota kad je pošo u svit da postane junak. A ne bi ni 
glavu da izgubi ka' će ovaku krasotu dobit za ženu. Sav se splevo ko da je već udarit u 
glavu, pa je srića da se divojka sitila mišiji dlaka. Kako zapalili, miš se stvorio tude. 

— Pobratime, alj to friško postalo onako kako smo se nadali ja i ova tvoja divojka — 
miš se smijucaka. 

Znavo je on šta momka čeka, zato nije ni tio š njim doći. 

— Miško moj, ti se smijuckaš — momak njemu — a to je tako ufriško došlo da smo 
odedared zapalili sve tri dlake kad smo čuli na kog moram udarit. 

— A zašto ne bi zapalili sve tri kad znate da će u mom repu za vas uvik bit po tri 
dlake — miš se samo smije. 

Ne triba njemu pripovidat, zna on već sve, pa momku naređiva: 

— Sablju paši, konja jaši i kreni na tu stranu kuda očli tvoj šogor i njegov pajtaš. 

— Anešmi dati nikake moći od pomoći?! 

— Šta će to ednim ovakim junaku? Ti samo kreni, a kad te napopamu tri bumbara 
— za svaku dlačicu ću poslat po ednog — pravi se ko da se ničeg na svitu ne bojiš ko od 
nji'. Može malo i jujkat, a konja pušti nek iđe za njima. 

Uzjašio on na šugu, a ovaj se baci pridnjim pa stražnjim nogama ko da će se pri- 
kobacivat, izvalio kamen iz avlije kraljevog dvora, pa posto čilaš kakog samo sanjat 
mož. Leti brez krila i već prosica šumu. 

Šugo baš dobro zna bižati, al je kaso i nakaso se kad edared oko momkove glave 

zazuje bumbari. Oni se javili, a pod momkom opet bangavi šugo, klamiće ko da će pas- 
ti. A ko se stvorio prid njima? Ko bi drugi, već kraljov sin i njegov velikaš. Momak se 
nado takim gospodama, a nije zaboravio šta mu kazo miš, pa se oma davo u otimanje 
od bumbarova. Ona dvojica gledadu, a momak ko bajage mamuza šugu da biži, još ga i 
sabljom grdno nalupio. Gospoda da puknu od smija. 

— Šogore — kaže kraljov sin — tebi niko nije kazo da ovaj trag vodi u dvore fratra 
olovnate glave? 

To bilo na nikom raskršću. Momak se vrti ko da ne zna kud bi, al kad ga onaj već 
treći put pito, on mu onako parasnički drekne: 

— A kako da mi nije kazato kad mu nosim poruku da sam mu stamanio brata. Vas 
dvojica se ne morate truditi da mu to javite. 

— Paimaštii pravo ako se uzdaš da će se fratar još više ustravit od bumbarova neg 
ti — smiju se oni i odu baš fratrovim putom. 

Momkov šugo onda za bumbarovima pa kad se dovatio guste šume, evo opet lipog 
čilaša. Nije dugo moro trčat, kad se prid njima stvorila mala zemunica. Bumbarovi 
edan za drugim uletili kroz ključanicu, a momak stavo pa će šugi: 

— Nećemo se valda i mi morat tudan povlačit? 

Gledadu, na pragu lip zelen gušter. Kad su bumbari nestali, skoči i gušter, pa ode 
kroz ključanicu. Nato se vrata otvoru na svu miru. Konj utrče, a kad tamo, krasni dvo- 
ri. Nasrid avlije # dočekala baba u gvozđenim papučama, opasana gvozdenom prega- 
čom. 

— Faljen Isus, majko. Koje dobro radite? 

— Amen, amen, čekam tebe, sinko. 

— Majke, da taj gušter nije ključ od vaši vrati? 

— Nije, rankuše moj. To sam ja. Grijala majka stare kosti na suncu. 

S otim je divanu bio kraj. Majka isplezila jeziketinu, gvozdenu papuču s noge pa 
jezikom povukla po njoj. Rasikla papuču uzduž. Edared, dvaput, triput, i tako redom 
dok je nije isikla na rizance. 

— Dobar je još, dobar, dosta glavno me služi — majka je zadovoljna. — A ti šta če- 
kaš? — na momka će. — Isuči tu zarđatu sablju. 

Momak se zagledo u majku ko da mu se prid očima utvara štogoder pa počo zaz- 
javat ko da bumbarove traži, al edared mora kazat: 

— Neću se valjda s babama tuć da postanem junak, 

Baba otrla ruke gvozdenom pregačom pa kaže: 

— Pod sritnom zvizdom si rodit što ne moraš, jel se ova baba ne tuče s takim što mi 
šalje pobratim miš. Al nemoj zaboravit, baba je izašla na kraj i sa tvrđim momcima. A 
sad smo već toliko divanili da smo se sve upljuvali. 

Majka uzela kraj pregače pa počela trt usne. Momak se sad sitio kako ona lako 
gužva gvozdenu pregaču, ko da ima peškir u rukama. Misli se u sebi: ,Borme, ne bi bi- 
lo dobro da me majka propušti kroz te šake". 

Istrgo sablju iz korica, a majka sad samo izbacila jezik, baš ko da je gušterov, pa 
povukla š njim ovdaleg, povukla ondaleg, a iz nje varnice letu. Momak se moro nasmi- 
jat, makar mu nije baš do smija. 

— Majko, ovaj vaš jezik ko gladalica. 


— To ovoj sablji sad najviše i triba. Volila bi? ja vidit čime bi ti nasrnio na fratra 
olovnate glave da ti nisam naoštrila sablju. 

I sotim je opet divanu bio kraj. Bumbarovi zazujili isprid konja, odu iz majkini' 
dvora. Vodu momka, i edared on čuje kako njegov šogor i onaj velikaš pivaje. Čuo to i 
njegov čilaš, pa se streso, i stvorio se šugo, edva kleca, tako se vuče iz šume. Našli se 
opet na raskršću. Ona dvojica se već vraćaje, a dobro nakvašeni fratrovim vinom. 

— Govedaru, ne bi bilo bolje da pošaljemo šintera rad tvog šuge? — velikaš se smi- 
je, sve se vaća za trbu. 

A momkov šogor: 

— A zašto bi danas trudili šintera rad edne crkanjčine kad će sutra dvi biti. 

Po pravdi, momak bi već tribo sidit s kraljom u zlatnim stocu, a ovi mu se rugaje. 
Misli se on: ,Rugajte se, al nećete dugo". Ovi ćedu ga još čapat i nazlabat, al momak 
njim bar da rič kaže, samo se ratuje s bumbarovima. Čim njim se trag izgubio u šumi, a 
bumbarovi uvate pravac, šugo se opet stvori u čilaša, pa su već i stigli dvorima fratra s 
olovnatom glavom. Spremit na hrđavo i najgore, a čeka momka na pragu ko pravi do- 
bar domaćin. Zapovida slugama da momkovog konja vežu za zlatne jasle, da ga zobg 
dobro ko niednog konja, a momka vodi za prostrt astal. 

Prokleto se šali olovnata glava. Naredio — sve po tri kuvarice s desne i sa live stra- 
ne nudu i dvoru gosta; sluge u zlatnim bokalićima nosu vino bolje od boljeg. Gostio on 
momka taj dan, pa drugi dan do užne, a onda usto od astala: 

— Momče, ja sam te dočeko lipo, nećeš moć kazat da te nisam ispratio na onaj svit 
gladnog i žednog, a sad je prelu i svemu kraj. 

Momak vidi da je došlo vrime kad se dobro dili od hrđavog, usto i on od astala, al 
prvo privrnio fratrov pladanj. 

— Aštatoradiš? 

— O, ljudi, vi'te vi ovog stvora! - momak se okrenio čeljadima. - On ne zna da ne- 
ma više pladnja ni kašike za onog ko putuje na drugi svit. 

Fratru se to zdravo dalo na smij, pa kaže: 

— Javito je meni da ti dolaziš rad moje glave. Meni to nije krivo, al kad te već taj vi- 
tar nano, pa dokle 'š se skanjivat?! Oš me već edared počukljikat po vratu tom tvojom 
sabljicom? Esi edared već spremit? 

A momak ozbiljno: 

— Pa kad si baš toliko čukljikav, hajd da te malo počukljikam. Al samo jedared! 

I fratar olovnate glave je mislio da će momak samo edared zamanit, pa kad se 
sablja slomije na njegovim vratu, onda će on š njim lupit o put. Još on pružio vrat, al 
kad je momak udario, olovnata glava ode s edne strane astala, a fratar s druge. Divanu 
došo kraj, nek fratrova duša pita na koju stranu je raj. 

Ode što brže svojoj divojki. U dvore Zelenog kralja dojašio na čilašu, a na najbo- 
ljem orijašovom konju nosi dvi volujske kože. Iz edne istreso olovnatu glavu, iz druge 
velik nakovanj s panjom zajedno. Naerio fratrovu glavu na nakovanj, pa kad je onda siv- 
nila sablja njegovog baće, momak raspolutio fratrovu glavu, nakovanj i panj. 

Šogoru i njegovim pajtašu su se tresle i gaće kad su ugledali momka živog i čitavog, 
a sad je u gaćama bilo svačeg. 

— Este Y dobro vidili to?! - momak još i pita. 


Oni bi potvrđivali, a jezik njim samo lupa ko klečka na kerećijim vratu. Momak 
onda kaže: 

— A sad na poso. Svaki nek uzme po jednu polutinu. Fratrovu glavu vam dajem za 
uspomenu, kad ste ga tako jako volili, a nakovanj da imate na čeg priklonit glavu kad 
spavate. I svaki dan molite Boga da meni ne zatriba ovaj nakovanj. A meni će tribat sa- 
mo edared, ako probate pobić, na njemu ću vam ocić vratove. Probat možete, a pobić 
nećete od konja kojeg ste tili dat šinteru. 

Ošinio i' kandžijom ko kerove, i zapovidio da i? tiraje u dvore fratra olovnate gla- 
ve. Tamo će bit svinjari, a spavat će u kokošinjcu. Sad već on zapovida, kad je u polak 
kraljovine on gospodar, a ni kralju nije krivo kad je vidio kaki je junak posto njegov zet. 

I onda su napraviti taki svatovi da je i miš igro s gušterom u kojeg se vilovita baba 
pritvarala. I ja sam tamo bio, al samo nuz moju babu, jel je ona bila glavna sakačka. Vi- 
lovitoj babi se toliko dopalo kuvanje moje babe da je njozi poklonila gvozdenu prega- 
ču. 

Kraj, konac, zapo zec u lonac, u loncu je mlika, to je mišu dika. 


Momak zlatne kose 


Tako bio edan momak, nije imo nigdi nikog. Bio ko uprkos rodit. Išo ovamo, išo 
onamo, nije našo posla nigdi. Jedared ga veče zateklo u šumi, naiđe na jednu kućicu. 
Dida sidi na avliji, prid njim šavolj mlika, dida večera. 

— Dobar veče, dida! 

— Da Bog da! Kosi? 

Dida nije vidio, njemu vile oči izvadile. A kad je zaustio, dida pokazo kožne zube 
— vidi momak da dida zašto večera mlika. 

— Jasam, dida. 

— Ako si stariji od mene, da mi budeš otac, ako si mlađi, da mi budeš sin kad si 
ovamo naišo di sto godina ni tica ne naliće. 

— Mlađi sam, dida. 

— Pasidi i 'idi, sinko. 

Navečerali se, legli spavat, a dida kaže: 

Naspavaj se, sutradan ćeš ić čuvati ovce. 

— Dobro, dida. 

U zoru se digli, a dida: 

— Ajd, daiđeš s ovcima. 

— Dobro, dida. 

— Iđi, al ima tamo jedna bašća, u nju da nisi išo, jel ti ćeš isto proći ko ja, izvadit 
će ti oči, poizbijat će ti zube. 

— Dobro, dida, neću ić. 

Neće ić?! Zašto bi onda bio ko uprkos rodit? On upravo s ovcima u bašću. Tamo 
lipa trava, tamo čuva ovce, napasle se do mile volje. Došo uveče kući, dida će da muze. * 
Kako sio pa za vime uvatio, dida kaže: 

— Tisi tamo bio u toj bašći. 

— Nisam,dida. 

— Meni lagat ne mož, ja poznajem po vimenu, po mliku. Udara na travu iz bašće. 
No dobro, a sutra da nisi išo. 

— Dobro, neću. 

Kad drugi dan zora, on upravo opet tamo. Došo uveče kući, kaže dida: 

— Tisi opet tamo bio. 

— Nisam, dida. 


— Meni neš lagat, bio si, jel ja poznajem moje ovce, nigdi na drugom mistu se ne 
napasu ko tamo. 

— Pa, dobro, bio sam. 

— Sutra da nisi išo jel ti ćeš tako proć ko i ja. 

— Dobro, dida, neću. 

Treći dan ujutro on upravo opet u tu bašću. Sio na jedno srušito drvo pa gledi ka- 
ko ovce pasu kad jedared dođu dvi vile. 

— No-kaže jedna — tu si? 

— Tu sam. A di bi na drugom mistu bio kad me tude vidite?! 

— Čule smo da znaš dobro svirati u vrulu. Da vidimo ko bolje zna, el ti da sviraš el 
mi da igramo; ko prije sustane, tog vežemo u klupče. 

— Dobro. 

Uzo vrulu, počo svirat, one igradu sve se primećedu, a on svira, samo svira, sad na 
usta vrulu, sad na nos, sad na usta, sad na nos, minja, a ne staje. Vidi, vilama je već dos- 
ta i najedanput padne edna. On od opanka kajiš pa je sveže, i sviraj dalje. Sviro dugo 
onoj drugoj, ta zdravo dugo igrala još, al jedanput i ona pade. On od opanka kajiš, ta- 
ko i nju sveže. Sidi na drvetu, ovce pasu, i tako došlo veče. 

— No, šta je, nećeš nas puštit? 

— Da vas puštim? O tim nema ni razgovora. Puštit ću vas kad mi kažete di su mo- 
jeg dide oči. 

— Dobro, kazat ćemo ti. Vidiš onu krušku? Vidiš na vrvu onaj čvor? U njemu su 
svezane tvojeg dide oči. 

Momak na krušku, skinio taj čvor pa sio opet na drvo, sidi, a one svezane. 

— No, sad nas pušćaj, sad imaš već didine oči. 

— Nije to tako kao vi mislite. Kaž'te mi kako ću ja didu izličit, onda ću vas puštit. 

Vide one da se nji' tiče, pa kažu. 

— Rano u zoru dođi s didom ovamo u bašću, nek rukama kupi rosu s trave, nek 
otare misto di su mu oči bile, a ti pomalko drži čvor, i kad on treći put otare rosom, ti 
da si čvor odrišio pa mu meti oči. 

Odrišio on vile pa kući. Dida će muzit ovce pa već kaže: 

— Tisi opet bio tamo. 

— Nisam, dida. 

— Jesi, nemoj da mi lažeš. A niko nije dolazio? 

— Niko. 

— Sutra da nisi išo. 

— Neću, dida. 

Večerali, legli. Kad malo vrime, momak skoči iz kreveta. 

- Šta,štaje? : 

— Ej, dida, šta sam ja vidio u snu? 

- Šta? 

— Da sam vas izličio. 

— Ha-ja-ja-jaj! To ne mož bit nikako. Tu je bilo svakojaki' žena, svakojaki' ljudi, 
vračara i vračara, ne mož to izličit niko. 

— Dida, al ja sam vidio u snu. Hajd da probamo, ne košta novaca. 

— Kako misliš? 


Kaže on: 

— Dobro, nećemo platit ništa, probamo. 

Nema tu više spavanja. Prije zore oni već u bašći. 

— Dida — kaže momak - sagnite se, rukama kupite rosu po travi pa se tarite. 

Dida sluša, a momak iza njeg pomalko driši onaj čvor. 

— Kako vam je dida? 

— Tako mi je ništo ko, ko, ko da vidim štogod, al još ništa ne vidim. 

— Jošjedanput rosom, dida. 

Dida se još jedared umiva rosom, a onaj još više driši čvor. 

— Kako vam je, dida? 

— Tako mi je ko da je velika magla, pa svitli mi se ništo, al ne vidim šta je. 

— Jošjedanput, dida. 

Kad je dida i treći put rosom, a momak sasvim odrišio čvor i metne didi oči u gla- 
Vu: 

— No, šta, dida, vidite? 

— Bolje vidim neg što sam vidio kad sam bio mlad. 

— No, je P vridilo što sam vidio u snu? 

— Obi? ti da znaš šta to vridi? 

— Jasam pito, dida. 

— Ondakar ćeš i čut! Sad ti ćeš biti gazda, a ja ću čuvat ovce. Evo ti dvanajst klju- 
čova, to su tvoji, a ovaj trinajsti ne dam, taj još nije za tebe. U svi" dvanajst soba možeš 
ući, al u trinajstu da nisi ni probo. 

— Neću, dida. 

Neće! A koji put je već didi kazo da neće to i to učinit, pa mu je prvo bilo da baš 
to radi. Dida je ošo u zoru s ovcima da čuva, a on u sobu jednu da vidi, u drugu, u tre- 
ću i svaki dan tako išo po svi* dvanajst soba i gotovo ni ne gleda, već samo šuška oko tri- 
najste. 

Šta tude mož bit unutri kad dida neće da ga pušti, kaže da nije još za njega. Probo 
sve ključove, ne otvara nijedan. Šta će? Traži svuda nije dida digod zaboravio ključ od 
trinajste sobe, i kad došo trinajsti dan, on prstom po čelu. 

— Danije dida pod pragom ostavio? 

Kad on rukom, a ključ tamo. 

— Je baš taj ključ? 

Ključ iđe, otvara, al onda se uplašio: šta je tude unutri?! Neće I ga štogod uvatit, 
jel uvuć unutra? Pomalko, pomalko odškrinio, a unutri svitli: 

— Štaje to, svitli se! 

Najedared vrata se otvorila sasvim, a tamo ništa orca, grmi, ko ispod zemlje, šta je 
to?! Ono vodenica. Melje zlato! Tamo velike naćve pa u nji teče. Momak je preplašit, 
al zlato je zlato. Da baš vidi je ' pravo? Turi prst, a prst osto žut. On daj tari, tari, al ba- 
dava — što više tare, prst se više svitlio od zlata. Šta će sad kad dođe dida?! Onaj će po 
prstu znat da je bio tamo. Friško nađe krpu, i sveže prst. Došo dida kući, sili za astal, a 
momak sakrio taj prst da dida ne vidi. A dida bio vilovske krvi, on zna sve. Kaže: 

- Štatije, šta si uradio s prstom? 

— Pravio sam vrulu pa sam se posiko, al jako. 

— Da vidim. 


— Jav, dida ne mož! Zdravo boli, ne mo?! 

— Alda vidim, pomalko ću ja drišit. 

— Nemojte, dida, zdravo boli! 

Dida ga zgrabi, med noge s njim, pa mu strgne krpu s prsta. 

— Ha! -kaže — to si ti tražio? 

Zgrabi ga za tur i za kosu pa hajd š njim tamo u tu sobu di je vodenica. Okrene ga 
pa mu glavu turi u naćve — ostala mu kosa zlatna. 

— Nat Šta si tražio, to si dobio. 

Šta će sad? Navuko edan mijur, tako da mu se ne vidi kosa. Onda išo ovamo-ona- 
mo, na kraju opet uđe u tu sobu di je vodenica. Tamo sad edan konj, pravi šugo, vezan 
u ćoši, kopa nogom. 

— Šta je, da nisi gladan? Sa? ću ja tebi donet zobi. 

Konj progovara: 

— Samošaku, za mene će to bit dosta, a na banku ćeš nać suvu pogaču, svu od ga- 
ri, na polici ćupicu pekmeza. To meti u torbu. 

Momak poslušo, dao mu zob. Nestalo zobi, nestalo šuge, stvorio se lip konj. 

— Sad torbu na rame pa sidaj na mene — kaže konj — i što prije da bižimo jel tude 
nećeš dobro proći, dida je vištac. 

Tako je i bilo, a konj još kaže: 

— Drž se dobro. Dida ima crnog jarca, na njemu jaši, a taj je triput brži neg ja, taj 
će nas još stignit. 

Bižali, bižali, kad edanput zemlja se trese. 

— Okreni se da vidiš ne iđe | ko za nama — konj progovara. 

Iđe dida, jarac ga nosi, nije daleko. 

Prid njima se stvorio niki vodeničar, na volovski koli nosi nov kamen za vodenicu. 
Konj momku: 

— Ćupicom o kamen, lupi iz sve snage, a pogaču drž dobro. 

— Razbit ću kamen, ljudi će ostat brez brašna, brez kruva. 

— Ostat ćeš ti brez glave ako takim ne poslušaš. 

Momak vidi, tude nema šale. Kad lupio, pekmeza do pojasa dokle okom vidiš. Di- 
din jarac sve šije po pekmezu, probada onim uskim papkama ko da iglom bocka, zapo 
do brade. Dida ga okrenio natrag pa će oko pekmeza na brig, a tamo gusta šuma. Jarac 
se sapleo rogovima pa nije mogo da prođe. 

— Ništazato,iđem ja kući da uzmem sikiru, stignit ću ja vas i ovako - dida se priti, 
i ode na jarcu da sve siva. 

Konj onda kaže momku: 

— Dasi kakogod pogaču ispuštio, dida bi je zgrabio i ednim prstom bi sav taj pek- 
mez namazo na nju. No, dosad je bilo dobro, a sad podveži gaće. 

— Oćemo još na gore misto? 

— Iđemo rad tvoje divojke. 

Kad je momak to čuo, njemu pogača ispala iz ruke. Ode s briga ko točak. Zlatno 
brašno osipa, zlatan trag ostavlja. Momak će potrčat za njom, a konj ne da. 

— Kud iđe, da iđe, stignit je ne možemo, a ni ne triba da je stignemo, ona će po- 
kazat najkraći put do dvora tvoje divojke. I još će štogod uradit što ja i ti zajedno ne bi 
mogli. 

— Aštati prija nisi kazo da mi iđemo rad divojke? 

— Dasamti prija kazo, možda ti ne bi ni krenio. A sad drž se dobro za grivu, pa da 
krećemo. 

Išli oni zlatnim tragom s briga na brig, iz šume u šumu, suvim i vodom, a pogača 
uvik prid njima. Kako pošli, iza sebe čuju: dida ruši šumu. Odmakli ni sami ne znadu 
koliko, edared sikira zveknila, dida ne siče više šumu. 

— Mora da je ugledo pogaču, trčat će prikim putem prid nju — kaže konj, a olakša 
kas. 

— Atinećeš brže? 

— A koti kazo da će dida stignit prija pogače? 

Opet išli i išli, sve pogačinim zlatnim tragom, kad prid noć prošli kroz ednu gustu 
šumu, a prid njima na brigu velike dvore. Ispod dvora dvi avlije, obadve debelim i viso- 
kim zidom ogradite, na svakom zidu gvozdena kapija. Pogača se okreće ko točak, i up- 
ravo na prvu gvozdenu kapiju. Šta je grom naspram tog kad je pogača udarila u 
gvožđe?! Udarila i kapiju prokinila, al onda i pogače nestalo, sva se raspala u mrvice 
da se tice imadu čime 'ranit. 

— Do prve avlije nam je put otvorit — kaže konj. On kaže, al u taj par se s drugog 
kraja šume začuje didin glas: 

— Otimćemo još razgovarat. 

Iskočio dida iz šume pa prikim putom ode kapiji. Iđe dida vištac, na crnom jarcu 
jaši. Jarac rogovima put ore isprid sebe, bradom drlja, a vatrene klince sija iza sebe. 

— Tude prođi! — dida se smije na momka. 

Prošo dida do kapije ko na krilima, a jarac otrese rep — iz njeg se rasuli ljudi. Leg- 
li na travu ispod zida — ne vidiš dvore; ustali — ne vidiš nebo; toliki su. Dida lupio no- 
gom u zemlju — stvorila se peć. 

— Tude ću te peć ko eža, samo probaj doć bliže! — priti se momku. 

Stao dida, latio pa suče brkove. Momak sad vidi: dida ima brkove na sedam tava- 
na. Zasuko brkove pa pljunio čak priko konja, a oko momka i konja svud okolo blato 
do kolina. Dida se nasmije: 

— Kod vas nek samo žaba zapiša, blato je da ne možeš proći. 

Dakle, momku se počo ukrećat svit, al konj progovara: 

— Vidiš onu vranu što nam leti priko glave? 

— Tojoš vidim. j 

— Ta nosi mrvicu tvoje pogače u kljunu. Kamen, pa po njoj. 

— Baš je meni sad do vrane! 

— Neka ludovat! Poslušaj, al takim. 

Momak lati kamen, i dao Bog sriću, pa pogodi vranu. 

— Mrvicu pogače iz kljuna pa me š njom nazobi — konj zapovida. 

Momak poslušo, skače ko žeravica, a konj još kaže: 

— Lati ednu suvu granu pa desnom rukom udri po didi, a livom me samo češi, al 
dok vidiš živo oko dide. 

Kad je onda konj počo kopat nogama, i pridnjima i stražnjima, ne da je blato raz- 
vijo u vitar ko pliva, već i žile od drveća, pa kad se onda zatrčo, pod nogama mu nesta- 
ju vatreni klinci ko da biže isprid njeg. Dida vištac ni drugi tavan brkova nije zasuko, a 
konj već med onim didinim ljudama. On nji", ni unutra ni napolje, opkolili momka i 

konja, al kako momak konja češe, iz dlake lete oblakovi komaraca i mušica. Mušice na- 
valile u oči i uši, komarci njeve klince zabadaju u kožu, pa se one ljude valjadu od mu- 
ke, a konja na momka: 

— Nogom u tur, tiraj ko svinje! Samo nogom u tur! 

Vitar u jesen kad dune, ne počisti tako suvo lišće ko što su se didine ljude razbi- 
žali. Osto dida sam, jel ni njegov jarac nije bolje prošo neg ljude. A momak kad je to vi- 
dio, nije čeko da ga konj još edared upućiva, već suvom granom po didi: 

— Evotebi ogriva za tvoju peć! 

Dakle, kako ga di udari, didi živo meso otpada, a kad ga naposlitku i konj maznio 
nogom u čelo, od dide ostali samo brkovi. Momku došlo srce na misto, pa kaže: 

— E, sad nam je put otvorit. 

— A druga kapija?! Nema više tvoje pogače da i tu probije. 

Dakle da vide šta je sa tom drugom kapijom. Ušli oni u avliju, a tamo one dvi vile 
što su mu igrale u bašći. 

— No, šta je, šogore, stigo si? 

— Kaki sam ja vama šogor? 

— Dida već neće bit, kad ga nema, a ti ćeš baš bit ako Bog da, jel je naša najmlađa 
sestra na udaj. 

— Šta, pa i dida je išo rad divojke?! 

— Al bašrad iste te rad koje si i ti došo. Naša mater je nju didi obećala, jel bi on za 
našu sestru dao sve zlato iz njegove vodenice. Zato smo ga i oslipile da ne mož doć rad 
naše sestre. 

— 0,0,aja vas mučio da mu oči vratite. 

— A vidi ti kako nas naša mater muči zato što smo didu oslipile. 

Sad on vidi šta one radu: jedna rukama mete tu veliku avliju, a druga na kosi vuče 
vodu iz bunara i poliva avliju da se ne praši. Eto tako njim je od matere odsudito od tog 
dana kad su didu oslipile i sve dok mater bude živa. 

— Pakakaje to mater?! 

— Didina rođena sestra. 

— Kako bi ja vama mogo pomoć? 

— Nikako. Nama bi edina pomoć bila kad bi avliju zlatnom metlom mele, kad bi vo- 
du na zlatnoj štrangi vukle, al od živog zlata da je. Edared s takom metlom da se avlija 
omete, edared na takoj štrangi voda da se izvuče, mi bi bile oprošćene od kletve, al di 
je metla i štranga od živog zlata?! 

A momak: 

— Evo, tude! 

Strgne mijur s glave, otkine zlatnu kosu pa napravi metlu, otkine zlatnu kosu pa 
isplete štrangu. Eto od zlata, pa još živog. Sad dvi vile momka ljube od dragosti, a nje- 
mu nije do nji', on bi do njegove divojke. 

— Šogore naš, to ne mislimo da će ti poć za rukom. Ova druga kapija je debela da 
nema takog debelog drveta u šumi. Nju je samo didina pogača mogla probit, a pogače 
više nema. 

— Pa kako prolazite kroz nju? 

— E, edanedini ključ ima naša mater, i taj je od živog zlata. Zlatan, a živ ključ ne- 
ma još edan na svitu. 


— Kadvikažete? A šta je ovo?! — momak strgne krpu s onog zlatnog prsta pa njeg 
u bravu, 

Gvozdena kapija se otvara i rastvara sve perje leti s nje. Odu oni u drugu avliju, a 
tamo divojka u zlatnoj kolivki leži, zlatnom kosom pokrivena. Kad je momka ugledala, 
ona će prid njeg potrčat, al evo i stare vile kandžijom od klinaca trči na momka. 

— Namrvice ću te iskidat, u kulen ću te samlit! 

Al konj skoči prid nju: 

— Čekaj, babo, dok prvo podrljaš što si naorala. 

Kako je on staru vilu sapleo u rep to on zna, a kad su ovi pogledali, konj je babu 
već vuko na repu. Pridnjim nogama odskače, stražnjima babu tuče i tako po avliji vuče, 
I bilo babe, nema babe, još i onaj pra što je osto od nje konj streso s repa. I sad je bila 
čast-mast, astal do vrata, na astalu svašta-ništa; i ja sam tamo bio i vina pio, još i sad mi 
je mokar jezik. Ko ne viruje, ne bio ni slušat, 


Čojik vodenjak 


Jedan stari čoban pripovidav da nedaleko velikog jezera stajaše kolibica a u njoj 
momak jak kao 'rast. Dobre je ćudi biov, svesrdno primiov svakog, al nije išav med dru- 
ge momce. Ja musi, ja ne musi, po cile dane provodi uz pendžer ko da si tamo kruv ču- 
va, samo kad je najveća vitrina i talasanje, on sidne u lađu i počne veslati i pivati najlip- 
še pisme. Kad mu dosadi veslanje, vraća se brižuljku. Jednog dana, bila subito velika 
vitrina, on se istom tiov vratiti brižuljku, a utom izađe iz jezera čojik glavat, zeleno lice, 
zelene oči, zelene kose i zube zelene, a blid ko duvar, i upita momka: 

— Kudsežuriš? 

A on odvrati: 

— Mani se mene, ja tebe ne poznam. Kaki si ti čojik?! 

— Vodenjak. Nisičuv za mene? 

— Imam više brige neg da vodim brigu o tebi. 

— Ne boj se od mene, neće ti biti nikaka fala. Ja sam izašav iz vode na tvoj lipi glas, 
što si lipe pisme pivav. Ajde da se upoznamo i dopusti da ti dođem uveče u tvoju kuću. 
Ti nisi znav, al mi smo komšije. 

— Kad je tako - momak odvrati — slobodno dođi. Ja ću te čekati u mojoj kolibici. 

Onaj uveče došav, i momak vodenjaka nudi s večerom, a vodenjak odvrati da nije 
došav da jede, već da mu zapiva njegovim milim glasom. Momak zafuruljav i zapivav 
pisme kojim se vodenjak subito radovav. Na kraju vodenjak dav mu jedan biser, i oti- 
šav. 

I sutradan opet došav vodenjak momku u goste i reče: 

— Čojiku svašta će dosadit, al kruv ne, a meni lipe pisme: 

Opet dav mu jedan biser i vodenjak sad momka sazvav da ode njemu u jezero u 
gozbinu. 

— Jaujezero uć ne možem jer ću se utopit, jer se i moj otac već tamo utopiov — 
momak odvrati. 

A vodenjak mu dav jednu perajcu, i kazav: 

— Ti se ne boj, slobodno možeš ići, nema ništa zakučito, voda će se odilit od tebe, 
samo ovu perajcu da svežeš na prse. 

Dobro. Momak drugi dan tako učiniov kako vodenjak mu rekav perajcu da sveže 
na prse. I tako doprov vodenjaku u njegove dvore pod vodom. Tudak je sve krasno i mi- 
lo, lipota, sve od ogledala. Vodenjak ga iz jedne sobe u drugu vodiov, jedna soba lipša 

nego druga. Momak se malo žaca, a kad mu sve pokazav, vodenjak ga pozvav da osta- 
ne kod njega. Momak se pita: 

— Jelimož izać na suvu zemlju? 

— Ako tu ostaneš, onda nikad na suvo ne možeš izać. 

Momku se to nije dopadalo, on neće ostat, već će ić natrag na suvu zemlju. 

— Kako oćeš, ja te neću silovat da ostaneš. 

Utom došli u jednu sobu, a tamo puno lonaca bilo. Momak se pita: 

— Šta ima u ovi lonci? Nisi ti to sve za gozbinu nakuvav? 

Vodenjak se nasmije: 

— Lipa bi to gozba bila! Ovi lonci su za one što su u jezeru se potopili, tima duša- 
ma je tu. I tvog oca duša je tuteg. 

Kad bolje pogledav, momak vidi: lonci su bili priokrenuti, i duše bile pod lonci. 

— Atila, di sutila? 

— Kod vila podvotkinja, u drugom dvoru. 

Kad je momak to čuv, prvo mu je da ište od vodenjaka da izda oca. 

— E, tamo ja nisam doma. Ni obdan ni noću ne možem ni blizo podvotkinjam dvo- 
ru. 

— Ko bi onda znav pomoći mi? 

— Ja sam kazav da ti tilo ne možem dat, jer to vile čuvaju, pomoć ti možem dat da 
odeš tamo. Al čuvat se moraš zdravo. 

I da mu da vodenjak ribije kosti nek si na prse obisi s perajcem. I kazav: 

— Voda će se odilit kad imaš perajce na prse, a dok imaš ribije kosti, vile podvot- 
kinje te neće vidit. 

I uputiov ga šta da uradi. Momak otišav u srići podvotkinjam dvoru, došav u avli- 
ju, kad vidi njegov apo čuva birke. On će: 

— Apo, apo —al otac ništa ne čuv, a ni on tamo ne može nikako da dođe do očevog 
tila. 

Momak se začudiov, al onda mu u jedan ma? padne na pamet šta je vodenjak ka - 
ZAv, i poviče: 

— Vile podvotkinje, mućki su vam ispod kvočke! 

U taj ma? one izletile iz dvora, a on onda zapiva. Kako su ljute izletile na rič da su 
mućki ispod kvočke, na pivanje to lipo zaboravile se na službu njevu, a momak izmeđ 
pivanja uzev očevo tilo. Iz dvora ga nosi, piva i piva sve najlipše pisme. A kako nosi o- 
čevo tilo, vile za njim idu, nijedna ga ne vidi, već svaka pita ko to take pisme lipe piva. 
I tako mogav izać i u vodenjakove dvore srićno otišav s očevim tilom. Vodenjak ga već 
čekav. 

— No, jesi vidiov da nisi badava došav u gozbinu. 

I dav je očevu dušu, i otac oživiov, postav čojik nanovo. Sad se momak radovav, 
zagrliov oca a otac sina. 

— Jesi oženit? — vodenjak se pita momka. 

— Nisam. 

— Bit ćeš. 

I vodenjak ih darivav, dav kotaricu dragog kamenja i zlata da si zidaju dvore, da ne 
bude više kolibica i nek živu u miru i ljubavi. 

Gavran-kralj 


Bio jedan jako lep momak, al taj ista uvečer bio momak, na dan ga nikad nis' mo- 
go vidit. I išo je uvečer divojke, i jedared isprosio ju je. Obećala mu se da će se udat za 
njega, bit će mu žena. Jako j' lepa bila i ona. Uzeli su se, bila njim svadba. Ista je divoj- 
ka, sad već žena mu, uvek jako tužna, jel na dan si nije nikad muža vidila, ista uvečer, al 
i onda uvek nije tela vidit tako kasno. Mrsko joj bilo samoj sakako, pa zato ga tela do- 
čekat kad je tela gore bit, a nije ga tela dočekat kad je tela na spavanje; kad kako, uvek 
je ista bila s materom čovečjom kod kuće, doma. 

Jedanput joj se tako uvedilo, tela ga pitat da: 

— Des'tina dan? 

A on nije teo kazat de je. Uvek kaže: 

— Sad sam ovamo moro it, sad sam onamo moro it. 

Al to nije bilo ništ istina. Nikad joj na dan ni teo kazat da de je, ista uvečer dojde. 
Jedanput ona smislila se, sa' će oma zadebat da de on, što je on, i onda se odala da ne- 
će bit kod kuće, kazala je materi da ide kudgod. 

— Aku ćeš, snavo? — pita ju mat. 

— Ane znam, neću vam kazat, kazat ću vam kad dojdem. 

I onda se sakrila u kuću. Sa" će ona zadebat kad čovek dojde, otkud će on dojt, ka- 
ko će to bit. Kad ona gledi, gledi, a zaista jedna krasna ptica leti viš njihove kuće, gav- 
ran! Leti tako krasna ptica i lepo stala pred njihov prag, i kako stala, tako se stresla, 
perje popadalo iz nje, iz te ptice, i posto njegov čovek. No počo on pitat mater da de 
mu je žena. 

— Kazala je da ide kudagoda — ne zna mat kud je ošla — rekla je tako, kazat će kad 
dojde doma. 

A žena je vidila to perje i kud je vrgo čovek, jel je on onda uzo perje i spravio. I 
onda je ulezla u sobu. Pita on: 

— Desibila? 

Pa sad što mu rekla, ne znam, štogod mu slagala da de je bila. To je tako bilo je- 
dan komat, jedanput ona veji: 

— Sa* ću njemu perje požgat, neće on se više opravit u to perje, on taki lep čovek, 
a ja njega nikad na dan nemam, ista noćom. 

I onda je smislila: jedan dan kad navečer dojde doma, ona će pofurit peć, i kad se 
on strese, će ga zadebat i će mu perje hitit u peć nek pogori. I onda je tako i učinila. 
Kad je došla ptica pred prag, gavran-ptica stresla se je, kad je on sto i posto je opet nje- 

gov čovek, a perje je spravio, onda je ona ošla i perje mu hitila u peć, pogorelo je a ona 
je došla unutra. Pitao ju: 

— Des bila? 

Opet je štogod slagala. 

U _ranju će se on dić, ide se opravit u svoju odeću, traži perje, a perja nema. I on- 
da je pito ženu: E ž 

— Kamosimi perje vrgla, moju odeću? 

— Hitila sam u peć — veji — ja neću živit sama, uvek na dan ideš, ada kako s? ti no- 
ćom čovek, tako si i na dan čovek, možeš bit moj ni samo noćom. 

A on veji: 

— Kadsiti to učinjila, više me nemaš, nemaš me ni noćom. 

Onda joj bilo tako teško: više ga nema. Pita ona: 

— Štoje to sad? 

— Nisitićutela nikad ko sam ja? 

— Kosi? 

— Gavran-kralj. Sad moram it, moram te ostavit. 

A ona je bila trhašna. Onda joj to kazo: 

— Dok ja preko tebe ne prehitim moju levu ruku, dotle se rodit neš moć. 

Ona je friško smislila što će — uzela noža i zareže si prsta, na rubinu kapne krv, i 
tako j' kazala: 

— Dok ja s mojim rukama ne operem ovu krv, ta će ti uvek u rubini bit za uspome- 
nu da je to moja krv. 

Poljubili su se, s otem je on ošo na put velik. Vrešćala je žena što ide, ni ga mogla 
_Sustavit. Prošlo je pol godine, prošla j' godina, čoveka nema, a žena široka-široka, taka 
j' već široka da već su u obručma postezali trbuva što se ni mogla rodit. No sad što će?! 
Ne može čekat čoveka, nego mora se krenit na put, mora ga tražit da de joj je čovek. 

Mat joj spekla pogačice u saćuricu, vode si u palačicu vrgla, i sad ide ona tražit čo- 
veka pa kako j? išla jednim putem, u daleku šumu ošla. Ide ona, ide, ide i ide, već mra- 
čilo se, a nigde ni vidla čoveka, nigde. Vrešti, teško joj je, trhašna, trudna, a čoveka ne- 
ma. Jedared viđe jednu svetlost, kroz šumu da se štogod svetli. I onda je ošla tamo bli- 
za, ada tu je kućica bila. Ulezla u tu kućicu i tu jedna stara žena bila. Ta nju pita: 

— Otkud si došla, siroto, te ovamo ne sme ni živ duh dojti, jel moj sin je Sunce. 
Ovamo živa duha nema, živo čeljade ne može dojt. A sad ku? da te spravim, jel još mrva 
pa će moj sin dojt doma, i oma će te pojest. A ku? da te spravim?! 

I onda ju je spravila u jednu ladu, a na ladi je ostavila ljuku. I kad je došo doma 
njegov sin, Sunce, oma je reko: 

— Majko, draga moja majko, ode ima živo čeljače, živa duha. 

A njemu kaže mat: 

— Ima, sinko, ima al neka ju dirat, jel je sedam godin već trhašna, obručema poste- 
zana. Njegov je čovek Gavran-kralj. Je li si ga degod vidio? Ne može se dotle rodit dok 
ga ne najde i dok on levu ruku ne prehiti preko nje. 

I onda je iz lade izišla i tako je vrešćala i moljila ga ako je degod vidio Gavran-kra- 
lja, onda nek koj kaže. 

— Nisam ga vidio, nego — veji — moj brat je Mesec. De idi tamo kroz ove šume, ni- 

je tako jako daleko, do sutra večera ćeš stić. Ako bi ti on zno kazat, ako ga bude degod 
vidio. 

I Suncu mat joj dala na put pogačice u saćur, palačicu vode i zlatnu pregerovku. 
To je ponela i vreštuć je ostavila nji', i išla dalje. Do drugoga je večera stigla u tu kući- 
cu de je bio Mesec. I tamo je na svetlost ulezla. Tu je ista baš Mesecu mat bila doma i 
pitala ju je: 

— Otkud ti ovamo, sirota, s' dolazila kad ovamo živa duha nema da projde, jel je 
moj sin Mesec, oma će te uništit ako viđe. 

Kaže ona: 

— Tražim čoveka. 

I ta ju tako baš spravila kako ju je prijašnja, i ni bilo dugo došo Mesec doma i re- 
ko: 

— Majko, draga moja majko, ode ima živo čeljače, živa duha. 

I kazala mu mat da: 

— Ima, sinko, ima. Evo već sedam godin trudna je žena, ne može se rodit, obru- 
čema postezana. Čovek joj je Gavran-kralj, ptica, i dok on levu ruku ne premetne pre- 
ko nje, ne može se rodit. Neka ju, sinko, dirat. 

— Neću je — veji — dirat. 

Izišla je van i kazo joj da: 

— Nisam ga vidio, nigdi ga nisam vidio, nego je moj brat Vetar, ako ga on ni mogo 
degod vidit? On je u sakaku ljuku provere, taj ga mora bit da će ga najt. Idi mojem bra- 
tu Vetru, i taj će ga najt ako ga ima živa. 

I Mesecu j' mat dala pogačice u saćur i palačku vode čem u taj dan živela, al je da- 
la i zlatnu konoplju i to j' uzela k sebe. Uvečer je stigla k Vetru, i ta joj stara majka ta- 
ko rekla: 

— Kako si smela ovamo dojt?! Ovamo živ duh ne prolazi i još ni ptica u tako doba 
ne sme poletet kad moj sin dojde doma. 

— Aja baš pticu tražim, mog čoveka Gavran-kralja. 

Pa i tu kazala da sedam godin je trudna, ne može se rodit, obručema je postezana. 
Ne može se rodit dok njegov čovek Gavran-kralj ne prehiti preko nje levu ruku — njega 
sad traži. I jako vrešti, teško joj je. I Vetru j' mat spravila kako ju je prijašnja, i ni bilo 
dugo došo vetar doma. 

— Majko, draga moja majko, ode ima živo čeljače, živa duha. 

— Ima, sinko, ima, evo već sedam godin trhašna je žena, ne može se rodit, obruče- 
ma postezana. Čovek joj je Gavran-kralj. Neka ju, sinko, dirat. 

— Neću ju, majko, dirat, neću. I znam de njegov je čovek. 

Žena izišla je van, i tako joj je bilo kazano sada: ode joj i ode čovek, Gavran-kralj, 
ima veliku palotu, al je i oženjen, ima i drugu ženu. 

I onda joj je i Vetru mat dala zlatnu kvočku pilećama, i kazala. 

— Vid,nać ćeš sad čoveka pa kakogoda s otom zlatnom pregerovkom, konopljom 
i s otema pilećama kvočkom ćeš predobiti ga. 

Žena se zafaljila: 

— Lepo vam fala kad ste me primili i kad ste mi kazali, 

Vetru mat joj dala na put pogačice u saćur, u palačicu vode, i išla je žena kod toj 
palote dok nije našla. Al tamo nije mogla ni bliz palote, to j' taka svetlost bila da niko j' 


ni pušćo taku trudnu, trhašnu tamo bliza. Nego je ona smisla što će. Tu j' bio jedan 
Voš-voda, ošla je kod tu vodu pa je sela kod palote bliza i onda je ista okretala onu zlat- 
nu pregerovku, a ta na suncu tako treptela, ta zlatna pregerovka. A tu je prala Gavran- 
“kralja sluškinja, tome njegovom čoveku, i kad je vidila kaka j' lepa pregerovka, ona je 
ošla friško si gospođi kazat, Gavran-kralju ženi. 

— Da znate — veji - gospođo, kako j' ode jedna žena trhašna i ona imade pregerov- 
ku zlatnu. 

To kraljica nema, a sad taka jedna koldušica ima zlatnu pregerovku. Kraljica neće 
imat? Ide ona nju pitat pošto će njoj prodat? Došla je Gavran-kralju ta žena druga i pi- 
ta ju da hoće | ona to prodat. 

— Hoću. 

— A pošto ćeš ju prodat? 

Ada, dat će joj tako ako će ona njoj dat njegovim čovekem jednu noć prespavat. 
A, ona to ne može, ona to nikako ne može. 

— Daj za drugo, dat ću zlata, dat ću novce — svaš je davala. 

Ne da ova za ničega, ista za to ako će jednu noć da s čovekem prespava, ada, na 
koncu kraljica se i to pojedinila, dat će se spavat jednu noć čovekem si. I onda ju je 
upeljala. 

— Znaš sad što, kad se stavne, moj čovek će u devet sahat dojt večerat i oko deset 
sahat će leć. A ti možeš dojt oko jedanajst sahat, dotle će on spavat. 

I kad je kralj večero, tako je i bilo, onda mu dala makovine, i tako je zaspo. Onda 
su ju, ženu, upeljali k njemu u sobu na postelj. I onda vrešćala i toliko ga prosila: 

— Gavran-kralju, mladi gospodaru, prehiti preko mene levu ruku, rodit ću ti dvoje 
dete zlatni? vlasi! 

A on spava, ništ ne čuje. Ope ona veji: 

— Gavran-kralju, mladi gospodaru, prehiti preko mene levu ruku, rodit ću ti dvoje 
dece zlatni? vlasi! 

A on ne čuje, spava. Od pol noći do ranje je vikala. Tri sahata je, sad mora ić van, 
već sviće, ranje će bit. Kralj se ni probudio, i vrešćuć su je ispeljali van i ošla je ope is- 
ta kod toj vode de je pred tem “anem bila. Vrešćala je ope, pregerovku su joj uzeli, ada 
spavala je za pregerovku jednu noć. 

Drugi dan što će, nego je kod vode porastirala onu zlatnu konoplju po bregu. Ta 
sluškinja opet došla tamo na taj Voš prat. Pere, pere rubinu belu, a ova gledi kako ona 
pere rubinu. A njoj veji ta sluškinja kraljeva: 

— Jane znam, ovu sam već toliko put prala rubinu, a glete vi, ova krv nikako ne ide 
iz te rubine. 

— Daj da ja to podrgnem, da vidim hoće 1? izić. 

.  Sluškinja dala njoj rubinu, ona oprala i podrgnila, i krv je izišla iz rubine. Sluškinja 
je ošla kazat gospođe da kako ta sad žena ima lepu zlatnu konoplju. Što onoj košta pre- 
gerovka ako na njoj nema što prest. Došla gospođa van da pošto će joj dat i konop- 
lju. 

— Ada — veji — opet ću vam ista po to dat ako ćete mi dat s čovekem spavat vašim. 

Joj, al ona to ne može, ako njegov čovek uznade, onda će je oterat. 

A ova veji: 

— No,datću. Dat ću, možeš ope tako dojt ko prijašnju noć, u deset sahat će on zas- 
pat, a oko jedanajst sahat možeš dojt. 

I oko jedanajst sahat su upeljali ju — ope kad je kralj večero, su mu dali makovinu 
— kad je lego, i zaspo. Ošla j' pokraj njega, tako j? sviš njega vrešćala, moljila i prosila 

a: 
š — Gavran-kralju, mladi gospodaru, prehiti preko mene levu ruku, rodit ću ti dvoje 
dece zlatni? vlasi! 

To j' opet vikala do rana, do tri sahata. I svićalo je, vrešćuć je morala izić van iz so- 
be. On ni se mogo probudit od makovine. Ope rodit se ni mogla, nij' levu ruku prehitio 
preko nje. Drugi dan ošla kod toj vode i sad pušćala kvočku pilićema. Sunce pripreklo, 
zlatna kvočka i pilići zlatni treptiju. Ope tu prala Gavranu kralju sluškinja. Kad je kvo- 
čku pilećima vidila, ona hajd svoje gospođe: 

— O, gospođo, da znate što sad ima ta žena trhašna! Zlatnu kvočku pilićema, a mi 
to nemamo, a vi kraljica. 

Onda je friško došla š njom kraljica vidit kvočku zlatnim pilićema. Zaista, pilići ta- 
ko čeprkaju, štipkaju. Pita ju kraljica da: 

— Pošto ćeš mene dat tu kvočku pilićema? 

Dat će, al nek joj još jedanput dade čovekem njegovim spavat. Kraljica ne sme već 
nikako, jel ako njegov čovek se probudi, što će to bit?! Ona take koldušice dat da neka 
š njegovem čovekom spava triput! Ako njegov čovek se probudi, ta oma će je oterat, 
neće bit kraljica! Al bi rada i zlatnu kvočku pilićema! 

— A—veji— ne marim. 

Ada još će dat spavat za tu kvočku i piliće. Al ona ne zna što Gavran-kralj sad već 
zna. Imo pokraj sebe svakake sluge. Na dan, u ranju, kad se probudio Gavran-kralj, je- 
dan sluga mu kazo: 

— Gavran-kralju, mladi gospodaru, ću vam kazat štogod. U vaše sobe već dve noći 
jedna žena spavala, trhašna, obručema opasana, svu noć je vikala i vrešćala: ,,Gavran- 
-kralju, mladi gospodaru, prehiti preko mene levu ruku, rodit ću vam dva sina zlatni? 
vlasi!" 

Treći večer kad je kralj večero, teli su mu opet makovinu u večeru, al onda si on ni 
do, ni teo večerat. A ni mu žena vidila, kraljica, da ni večero jel je hitio kakogod pod 
stol to jelo, pa je sluga koji ga opomenio on van to jelo nek kraljica ne viđe. Kralj nare- 
dio nek kraljicu ne pušćaju, jel je onda već zno što je. I kad je lego, a jedanajst sahat 
njegova žena ide. Počela vrešćat viš postelje: 

— Gavran-kralju, mladi gospodaru, prehiti preko mene levu ruku, rodit ću ti dva si- 
na zlatni? vlasi! 

Kad je jedanput rekla, Gavran-kralj je već čujo, a ona drugi put i treći put rekla: 

— Gavran-kralju, mladi gospodaru, prehiti preko mene levu ruku, rodit ću ti dva si- 
na zlatni? vlasi. 

Kako j' ležo, tako je ruku prehitio preko nje, i oma se žena rodila, dva sina j' ima- 
la zlatnema vlasma. Počela deca vrešćat u ovoj sobe, a ona druga kraljica se j am naku- 
kučkivala što je to? Viđe oma što je. Tu babica treba, decu vaja kupat, decama odeću 
treba — Gavran-kralj naređiva. Ova druga žena latila vrešćat što je učinjila, kaku je ona 
koldušicu pušćala njegovom čoveku. Sad joj ne košta toliko ni zlatna pregerovka, ni 
zlatna konoplja, ni zlatna kvočka pilićema što je pogubila svojega čoveka. Al on veji: 


— Onema ko j' ne vole svojim čovekem spavat, više njim košta zlatna pregerovka, 
konoplja i kvočka, više nema čoveka Gavran-kralja. 

Otero onu drugu, a je osto živet prvom ženom i dvojem sinem. Možebit da i sad ži- 
viju ako nisu umrli, 


Uboga sirota 


Bila jedna uboga sirota, umrla joj mat, nije znala kuda da se deje. Bila je kod tet- 
ke, materine sestre, a i ta je imala mnogo dece, ni joj mogla dalje ni jest dat, ni odeću, 
ni vruću sobu, nego ju pušćala nek ide služit. I opravila se ona jedno ranje, ide službu 
tražit sebi. Al ku? će, kamo će kad je još mlada, ne zna kud da ide. Krenila se jednim 
putem, božjom pomoćom ide ovem putem ako si najde službu. Kako je išla, ide, ide, 
srela se s jednom lepom ženom. Pita ju ta žena da: 

— Kudtiideš? 

— Idemsislužbu tražit. 

— Mož doć k meni ako imaš volje, ja ću te pogodit za sluškinju. 

I radovala se sirota što si našla službu. Otpela ju ta žena svoje kuće i pokazala joj 
svega hajleka, svu štaju svoju, de će poslovat, što će činjit. Samo joj je kazala da: 

— U ovu malu sobu ni slobod uljest ni gledat što tu ima. 

Bila je tu sirota jedan mesec, dva meseca, godinu dan, dve godine dan, al uvek ju 
je diralo da što u toj male sobe ima pa njoj tamo ni slobod uljest. Jedanput je ona 
mis'la: e, što bude, da bude, ona će gledat što ima u toj sobe. I gledala je sad, zadebala 
je kud ta njegova gazdarica metne ključa. Svako ranje je žena tela otit, a uvečer dojt. 
Kad je žena očla, onda je vidila ključa kud je vrgla, a nije znala nikada kud žena ođe. 
Kad je ključa našla, otključala je sobu i ušla gledat šta tu ima. A soba prazna, istam na 
pol sobe ima jedan mal bunarić. I navragnjila se ona: što ima u tom bunaru? Tu štogod 
ruši ko da se štogod kupa. A kad će gledat, ada taki lepi anđelčići kupaju se u zlatne 
vode. 

Ona se sagnila i s rukom je dosegla, zamuši si jednoga prsta. Kad izvadila je prsta, 
ada njegov prst zlatan. Triše ona, triše, al ne može zlato iz prsta otrisat. No kad si ona 
prsta zamušila, zamušit će si ona i glavu, nek je lepa zlatna kaki s* lepi ti anđelčići. Za- 
mušila si ona i vlase. A, taka j' bila lepa zlatnim vlasma! Sad dobro je, šta će ona?! Pe- 
Te ona i vlase, pere ona i prsta, jel će dojt večer, dojt će njegova gazdarica doma, Što će 
njoj reć što je ona bila u toj sobe. A nije mogla isprat. Zavezala se ona s jednem rup- 
cem vlase, glavu, a prsta si zavila jednom tranjicom, i sobu zaključala, i tako je čekala si 
gospođu navečer kući. 

Kad je došla gospođa, pita: 

— Štoje tebe, Janjo? 

Janja joj bilo ime. Ona tako je kazala: 

— Bolime glava. 

— Ada prstu što ti je? 

— Prst sam — veji — porezala. 

— No, ašto si se porezala? Pokaži mi. 

— Neću. 

— Glava vruća ti je jako? 

— Nekate me gledat, nije vruća jako, ne boli me tako jako. 

— Adaskinirupca. 

— E, neću skinit ni rupca. 

Onda joj žena kazala: 

— Ti s' bila u moje sobe. 

— Nisam! Nisam bila! 

— Nu, bila si. 

— Nisam. 

— Kažimi, jel ja znam da s' bila, i pitam te šta s? tu vidila? 

— Nisam bila, a nisam niš ni vidila. 

Toliko ju pitala i kazala tako: ako neće kazat da je bila i što j' u sobe vidila, onda 
više tu njoj ne triba, al ako će joj kazat, onda će ju i dalje držat kod sebe. A ona neće 
kazat, neće kazat, ni bila, ni bila, toliko je lagala da ju žena otpušćala od sebe, oterala 
ju je, a noć je prebližala, jel kad je žena došla, noć je. Sad ku će ona? Izvan sela izišla, 
očla j' u hatar, jesen je bila, ulezla u jednu kupu kukuruzine, tu j' noćila u kukuružne. 
Nu, mišlje se sad: šta će bit š njom, ku" će i kamo će?! Tu je ranje došlo a naišo jedan 
vadas. Taj je imo psa. I baš kod te kupe kukuruzine seo ručat. I kako je seo ručat, tako 
pas gledi, dat će mu vadas jest. Dade mu gazda, a pas nestane, natrag dođe, al kruva 
nema što mu dade. Opet mu dade drugog komatića kruva, pas opet ođe i dojde natrag 
— opet kruva nema. 

— Da € ja njemu i trećeg komatića kruva, pa Ć' ja njega gledat kud on ođe, kud 
on toga kruva nosi. 

Gazda se obzire, zna da pas ni pojeo, drugi put toliko ne jede ko sada. Dade tre- 
ćega komatića, gleda, ada pas u kukuružnu se zavali na jednu ljupku, i onda je vadas 
zno da štogod ima u kukuružne. Digo se je, ne viđe nikoga, nego je toliko ista reko: 

— Kosiišto si? Van iz kukuruzine! 

Ona opet ni ništ odgovorila. Treći put je kazo vadas: 

— Oćeš stupit van? Ako ne dojdeš van, onda ću te ubit. 

Onda je stupila van, skinila krpicu s prsta nek zlatan bude, a i rupca skinila nek joj 
zlatne budu vlasi, nek je lepa. A kad je on nju vidio, ni ju ubio, nego ju odno k sebe do- 
ma, svoje kuće i uzo ju za ženu, jel je jako lepa bila. Smislite se: zlatnem vlasma i zlatan 
prst! 

Onda su živeli i imali su jednoga malana muškara, dete je rodila. Al dete je tako 
lepo rodila kako je lepa ona bila: zlatnem vlasma, al i prst je bio zlatan detetu. Ležala 
je ona u detinje postelje, i kako je u detinje postelje ležala, tako je noćom očla k njoj ta 
lepa žena kod koje je služila. Očla je gledat i onda ju pitala: 

— Kaži mi sad, Janjo, što si vidila u moje sobe? 

A ona je kazala: 

— Ništ. 

Nij' ni bila u sobe, nij? ništ ni vidila. I onda je lagala. 

— Kaži mi, Janjo, što si vidila? 

— Ništ nisam vidila. 

— Kaži mi, treći put te pitam, jel ću ti dete odnet. 

— Ništ nisam vidila. 

I onda je žena uzela povoja detetem i odnela. Došlo je ranje, kad je osvanilo, dete 
nema. Pita nju čovek, jel on ni bio doma, da de je dete. Ona ne zna. 

Nu, žal je bilo čoveku, tako lepo dete je imo, a sad dete nema. Prošlo je vremena, 
došlo vreme rodi ona drugo dete. Drugoga sina rodi, al taka j' lepa sina rodila kaki je i 
prvi bio lep: zlatnema vlasma i zlatnim prstem. Jedan komat je ležala u postelje, nede- 
lja-dve dan, nije došla žena. Tako je mislila: ,,Sad neće dojt ta žena ovamo." A kad ne- 
delja dan prošla, dve nedelje, žena ope noćom došla. 

— Kaži mi, sad te pitam, što si u sobe vidila? 

— Ništ. Nisam ni bila. 

Drugi put je pitala: 

— Kaži mi, Janjo, što si u sobe vidila? 

— Ništ. Nisam ni bila. 

— Pitamtetreći put, kaži mi što si u sobe vidila, jel ako mi neš kazat, i drugo ću ti 
dete odnet. 

Ona veji: 

— Ne marim. 

Ope j' žena ta lepa uzela povojem dete i odnela. Došlo ranje, ada ope žena ostala 
brez deteta. Nema dete, nema dete! Došo j' čovek, pita ju: 

— Deje opet, već i drugo dete, pa nema! 

— Jane znam — veji — ja sam noćas spavala i kad sam se probudila, dete nema. 

Jako mu bilo žal, al ku? će, kamo će?! Godine su prošle, došlo vreme i rodi ona tre- 
će dete, al i treće dete rodi lepo: zlatnim vlasma, zlatnim prstem. I još lepše dete bilo 
nego ono dvoje. Nu, sad tako je čovek reko: 

— Sa? ćem to tako jako čuvat, to neće niko odnet, to ćem? svi čuvat dete. 

I čuvali su, al je došo dan da je čovek moro putovati. Kudgod je očo u drugo selo, 
nij' mogo na nju imat brigu, al je njoj kazo da: 

— Jako imaj brigu na dete, jel ne znam ni šta ću ti činit ako dete odnesedu opet i 
treće. 
I onda je došla ta lepa žena opet njoj noćom i pita ju: 

— Kaži mi sada da s' bila i što s? u sobe vidila? 

A ona j' to kazala: nij' ni bila, nij' ništ ni vidila. Pita ju drugi put: 

— Kaži mi, je 1 da si bila i što s* u sobe vidila? 

— Nisam bila, nisam ni vidila ništ. 

— Jošjedanput ću ti reć, kaži mi jes? bila u sobe i što si vidila, jer ću ti i treće dete 
odnet. 

I žena je donela joj perje u tanjuru i ju ponudila nek jede kad neće da kaže. I tako 
je ova uzela perje i jela je, al i onda je kazala da ništ ni vidila, nij? bila i ništ ni vidila. Že- 
na je i treće dete odnela zato što je ova lagala. 

Janja je u detinje postelje jela perje, i kad je najposla pregunila, onda je došo čo- 
vek joj doma, rastvorio vrata i to j* ista vidio da je pregunila, al što je jela, to nij? vidio. 
Onda je reko: 

- Sad znam de s' moja deca, jela s" ti! Moju decu s' pojela, ti si ta žena koja si de- 
cu pojela moju — take lepe sinove! 

I onda ju je iz postelje istero van i u selu do je na bubanj i tako je reko: 

— Svaj svet nek dojde k meni i nek moju ženu viđe i nek gleda tu ženu, tu mater ne- 
milosrdnu, nemilostivu koja si decu jede. 

I onda je bubanj išo po selu i svaj svet, sve selo išlo k njima gledat tu ženu. Najpos- 
la na kraj sela načinjili jednu celu de će bit zatvorena. Uzido je, tako j' uzido da nek ne 
može ni sest, a nek ne može ni leć, istam na stojeć — med tako j' uske stene vrgo. To j' 
izbubnjovo i zakazo svetu: kogod projde tuda, svako nek na nju pljune i nek rekne: 

— Ovoj'tažena koja si decu jede. 

Ituj' bila mnogo godin, ne metniju joj ništ, ne hiću darove, ni dobro ranje živ duh 
joj ne rekne, bila već taka mršava, već iz prstov krv joj nestala. Mnogo godin je bila da 
deca su joj prerasla, krasna deca s' bila, ko crljen rubac. A ta lepa žena tela saku noć 
otit k njoj. Otpelja s'e troje dece, nek kaže jel bila i što je vidila u sobe. 

Nij' bila! 

Al ta lepa žena je tela i jest donet saku noć. Dolazila, dolazila godin i godin, jedan- 
put je došla brez dece, i tako joj rekla: 

— Kaži mi sada, Janjo, jel sad već dugo neš živit, ja ti jesti više neć nosit, a od gla- 
da ćeš morat umrt. Kaži, što si u sobe vidila? Ako ćeš mi kazat, onda ću ti dati sve tro- 
je dece. 

T onda joj je kazala Janja ako će joj sutranoć dopeljat decu, onda će joj kazat. Sut- 
ranoć je lepa žena došla s trojem detetem. Med decama je bilo dve godine, dve-dve go- 
dine s' bili stariji jedno od drugoga. Dopeljala je troje dece, al već su krasni bili. I onda 
je Janja kazala da je bila u sobe i da je vidila anđeliće, su se u zlatu kupali. Ta lepa že- 
na ju otpeljala kod svojega čoveka s'e trojema detetem i onda je velika radost bila. I ka- 
zala je čoveku da zašto je to učinjila i što je to bilo. Vadas se radovo što j' imo tri kras- 
na sina, pa može da i sad živi ako nisu umrli. 


Divojka lubenica 


Bio jedan kralj pa je imo malu lipu curu od dvi-tri godine, a vilinski kralj je imo si- 
na, pa su tu malu curu ukrali, kad bude divojka, da ju ovaj uzme za ženu. Jedna baba 
vračara se primila da će ju ukrasti, pa su ju odneli i metnili u lubenicu. I onda su jednu 
bašću sazidali okolo zidem i tamo su lubenice posijali, a i tu lubenicu su metnili u ba- 
šću pa su čuvali da neće niko odnet. 

Prošlo je jedno vrime, a jedno dite malo, siroto ni imalo nikoga, pa se uputilo u 
svit, pa je išlo do te bašće. Baba, ta vračara, izašla pa pita njemu da ku? će? Kaže, traži 
službe. 

— Ja ćuti primiti. Ako oćeš služiti, kod mene će ti bit dobro. 

— Paštatriba — pita dite. 

Samo lubenice čuvat. 

A šta ću ja dobiti plaće? 

Pa dobit ćeš tvoje. Svaki dan ćeš ujtru dobiti za ručak kuvanog vrapca, za podne 
pečenog goluba, a za večeru prepelicu. 

To se ditetu dopalo: dobro će bit. I dobro je bilo, al moro uvik čuvat i danjom i no- 
ćom lubenicu. Bila j' upolak bašće staza otkale j'* uvik odo. Čuvo je on to više godina, 
uvik tu lubenicu gleđe, ka? jedanput a rosa onako po njoje. On gleđe: 

— Kodaplače ta lubenica! 

Ope iđe, jedanput se ko miče lubenica. To njemu štagod nije dobro, to nije prava 
lubenica. Prošlo vrime, ka? jedno veče zapovida baka: 

— Sine, ujtru ćeš uranit pa ćeš dok sunce ne izađe otići naše majke, u planinu, vi- 
linskom kralju ćeš jednu lubenicu odnet u poklon. 

Dite misli: ,Možda će tu lubenicu baš dat." A kad ujtru, tako i bilo. Baka njega 
sprimila, a on iđe, nosi lubenicu. Ni velika, a vrlo mu teško, pa malo-malo i opočiva. Je- 
danput došo u planinu, osvanilo, a tamo bio jedan križ kameniti, a dole kod tog križa 
bilo ko skalina. On obišo to pa ošo kod križa, sio malo. Uvik mu je majka rekla da kod 
križa se valja malo odmorit. On sio tamo pa kako je sio, zaspavo. U snu malo će se ko 
zaćećkat, a niki ne dopušćivu — došle nikake prigode. On se svaj u znoju kuplje, tako 
mu teško, a te prigode mu ne du ništa, vrlo su ga napali. Kako se rasrdio na nje, u snu 
komnio lubenicu, ona se otkotrljala dole po tom kamenu, po stina, pa ka? je došla dole, 
raspadne se, a divojka lipa iz lubenice. 

No, sad vrlo se uplašio: šta će sad biti?! A ona kaže: 

— Brate, ne boj se, fala ti kad si mi od zla oprostio. 

— Vala ni sam ti ja od zla oprostio? A šta ću sad kad moram otić reć?! 

— Ništa, samo ti idi, a ja ću otić mojem dade. Otić ćeš tamo i tamo kod vilinskog 
kralja, on će ti napast, vrlo će larmat na tebe, al neće ti ništa moći, istuć ti neće, samo 
će vrlo larmat, a ti samo ćuti. Kad prođe jedan sat posli podne, a ja ću tude bit s mojim 
ocem, doć ćemo prid tebe. 

Dite ošo a izdaleka ga već čeku: 

— Dijelubenica? 

Sad mora kazat kako je bilo. Vrlo su ga napali. Grdu ga vrlo pa sa' će ga tuć, a on 
samo ćuti. Jedanput to vrime prošlo, kažu mu nek iđe ka' je taki nezafalan bio. Ka? je 
iza briga, a čeka ga tamo na volova, kralj i divojka čeku ga p' onda su ga odneli pa ga je 
kralj vrlo nagradio i do mu je divojku. 

Tri divojke — dva ora 


Tri divojke lana čupale. Najstarija govorila: 

— Da bi mene kraljev sin uzo, ja bi' njemu zlatnom žicom svu vojsku zaodjela. 

— Sedlo bi mu zlatom okovala — kaže srednja. 

A najmlađa: 

— Da bi mene kraljev sin uzo, ja bi* njemu zlatnu đecu rodila, zlatne kose do rame- 
na, zlatne ruke do lataka, zlatne noge do koljena. 

Ondud je išo kraljević da se ženi, pa je sve čuo što su one razgovarale. Najmlađu 
je uzo, ta mu se najviše dopadala, jel će zlatnu đecu orodit. Odvo je svojem dvoru otu 
najmlađu. On je bio siroče, nije imo mater, već maćuva bila živa. Maćuvi nije bilo pra- 
vo što je on tu uzo, pa mu kaže: 

— Di bi jedna kudeljarka zlatnu đecu rodila, to nije moguće. 

Kraljević odgovori: 

— Pa svejedno, kako je, tako je, ona je moja žena — vidit ćemo. Kad je ona već trud- 
na postala, njega su pozvali u druge države u lov. Za oto vrime su se đeca porodila, 
dvojčad, jedno žensko, jedno muško. Đeca zlatna. Mater lati nji na koljena, al baba 
maćuva se razljutila pa zakopa đecu u đubre. Onda im se i kučka ošćenila pa baba kra- 
ljevićevoj ženi dvoje šćenadi metne. Kad je kraljević došo doma, pa maćuva prid njeg 
išeta pa mu reče: 

— Etotebi tvoje kudeljarke, ošćenila šćence mesto zlatne đece. 

I sad je kraljević bio srunit, mladu ženu zakopaju pored kapije, zakopaju do poja- 
sa, i šćence metnu nje da ju sisaju. Ko pokraj nje prođe, nek svatko na nju pljune — to 
je bila kraljeva zapovijed, maćuvina ruka. To je ona željela. 

Al di su đeca bila zakopana u đubre, sutradan dva zlatna ružmarina su izrasla. A 
kraljević kaže: 

— Kad to nitko nema u cijelom svijetu, nek metnu ta dva cvita kod njega u crip. 

A baba maćuva: 

— Kad nema nitko, šta će to nama?! 

Dotle nije dala mira staromu kralju dok se nisu ružmarine popalile, bacile u vatru. 
I zapovijeda sluškinji nek dobro pazi da nijedna žigica ne da iškoči iz peći, sve nek se u 
pepel stvori. Ako je kako sluškinja pazila, ipak su dvi žive iskre iskočile u pepel. I sluš- 
kinje baciju pepel u bašću. Di su pepel izbacili, tamo izrasla dva zlatna bora, grane su 
sve zlatne bile. Dođu stražari, probudu kraljevića i rečedu: 

— Njekako čudo u bašći se sjaji, njekaka čudnovata dva drveta ima. 

Kraljević ošo i kad je vidio, jako se obradovo, a baba maćuva puć je ćela od jida, 
pa samo puše. A kraljević kaže: 

— Neka, mamo, nigdi nema u cijelom svijetu zlatni borova. Meni ćeju doći gosti iz 
Arapske i sa mlogo strana, pa nek se nadivu što nigdi vidli nisu. 

Al baba maćuva: 

— Pa kad nigdi nisu vidli, baš ne moraju ni kod nas. Kad bi već tolko da imaš od to- 
ga, ajd isić je, pa napravit ćemo zlatne postelje, ni to nema svatko. 

I jesu sve učinili kako je baba maćuva ćela: isjekli, napravili postelje. Na jednom je 
kraljević spavo, a na drugom baba maćuva. Kad je bilo polak noći, kraljević je spavo, 
ništa nije čuvo, a postelje su divanile. Pita postelj di baba spava: 

— Jel tebi, mila sejo, teško? 

Progovara postelj-seja: 

— Di bi meni, brate, bilo teško kad na meni moj babajko spava. 

A sad sestra pita: 

— Eljetebi, mili brate, teško? 

— Baš je meni, sestro, teško kad na meni stara baburina spava. 

To je baba maćuva sve čula, pa ujtro kaže kraljeviću: 

— Kad nitko nema zlatne postelje, ne treba ni nama. 


Dotle nije dala mira dok stari kralj je dopušćo da se položu zlatne postelje. Opet ba- - 


ba zapovida sluškinji nek se položi, al nijedna iskra nek ne ispane, sve nek bude pepel. Al 
ipak su dvi žive iskre iskočile da nije ni sluškinja vidla. A ujtru baba zapovijeda sluškinji nek 
nosi izvan grada, nek baci u gatu pepel, onda će se ugasit ako ima još koja iskra. Sluškinja 
je bacila, a iskre nisu spale u vodu sa pepelom, neg su s kraja njekako zapele i nisu se uga- 
sile. Od dvi žive iskre dvoje zlatni? janjića, zlatne rune do pol tijela, zlatni papki do polak, 
stvorilo se. Kraljević sa gostima se šeto preko livade, a janjci pasli. Svi se začudili janjcima, 
Pa i sam kraljević. I vrati se sa šetnje, donese janjce doma, ono su se samo kraljeviću dali 
uvatit. Kad je baba maćuva vidla, puć je ćela od bijesa: 

— Patećemo janjiće zaklat pa ćemo gostima fini paprikaš kuvat. 

A gosti kažu: 

— Nekate, pa mi ćemo ji kupit za mlogo zlata. 

Al baba ne da da se nagovori. Ujtro dok su se gosti digli, janjce su već zaklali, pap- 
rikaš kuvali, a poslala druge služavke nek idu na gatu crijeva nek peru, al nek vrlo pazu 
nek nijedno crijevo ne utekne u vodu jel će ji? taki otpušćavat iz službe. Al ako su kako 
pazile, dva njim se svakako izmaklo. Voda ji nosila dok nisu došli do vrbine grane što 
je vjesila u gatu, tu su za vrbinu granu zapeli, pa su dvoje zlatni" đece postali — jedno 
žensko, jedno muško — zlatne kose do ramena, zlatne ruke do lataka, zlatne noge do 
koljena. To je bilo predveče i baš odanle naniđe kraljević na konju. Jako su mu se đeca 
umilila, tako što je on od žene se nado, pa je upita: 

— Otkale ste, imate li konaka, đeco? 

A oni govoru: 

— Paeto otale! — pokažu na vodu. 

— Di ćete vi noćit? 

— Ne znamo. 

— Ajte,dođite k meni, ja ću vam dat konaka. 

Pošli đeca s kraljevićem, metio ji? na konja kraj sebe. To je tako trajalo od porodi- 

va kraljevićeve žene, već šest godina, i šćenci su njovu majku sisali. Kad su došli na ka- 
Piju, kraljević zapovida đeci da pljunu na tu ženu što šćenad nadaja, već na mater njo- 
vu. A oni rekoše obadvoje: 

— Mi nećemo, to je naša mama. 

Nato kraljević nije ništa reko, samo se ožego. Došo do maćuve, reče joj: 

— Jedne sam goste otpratio, druge sam evo našo. Nemaju konaka, đeca su se za- 
bludila, a mi smo sami, pa nek nas malo zabavljaju. 

A baba ljutito na đecu: 

— Je 1 znate brojit?! Onda ćete dobit večere ako znadete brojit. 

Deca pitaju ponizno: 

— Aštaćemo brojit? 

— Tri vreće ora! 

— Dobro, dajte ovamo. 

Baba maćuva zapovijeda, doneli oraja, a đeca kažu nek im daju i košaru kuda će- 
ju metat oraje. Doneli i košaru, i nato dođeju stari kralj i poglavniki kraljevi pa se smi- 
ju, pitaju kraljevića di je te pokupio. Kraljević prstom na nji' nek ćutu, sa? ćeju oni bro- 
Jit, on je tu pa će to vidit. Al baba maćuva ljutito na đecu: 

— Samo dobro brojite ako mislite žderat kod kraljeve stolice! 

Deca počeše brojit: 

— Tri divojke lana čupale — tu dva ora! Prva je govorila: da bi nju kraljev sin uzo, 
ona bi njemu zlatnom žicom svu vojsku zaodjela — tu dva ora! Druga je govorila: da bi 
nju kraljev sin uzo, ona bi mu sedlo zlatom okovala — tu dva ora! 

Kad je baba maćuva to čula, već je znala što dolazi zatim, pa kaže: 

— Netreba više brojit, dosta je bilo, sad ćemo večerat. 

Al kraljević ne da: 

— Samo dalje brojite, đeco! 

Sad on već vidi zašto se ožego kad đeca nisu ćeli pljunit na njegovu ženu. A đeca 
onda broje dalje: 

— A treća divojka je govorola: kad bi mene kraljević uzo, ja bi* njemu zlatnu đecu ro- 
dila, zlatne kose do ramena, zlatne ruke do lataka, zlatne noge do koljena — tu dva ora! 

I kraljević vidi: nema više oraja. Đeca su onda potlanja dva ora izvadila iz tri vre- 
će pa na kraju kažu: 

— Tona nas je rodila, to je naša mama što je zakopana, a ova baba je našoj mami 
metnila šćence. 

Baba je ćela puć od jida, pa puše na sve i sad bi na starog kralja, al on kaže: 

— Gleđi, babo, došlo vrime, došle i k tebi rđave godine. Sad se više ova đeca ne 
moru zatajit. 

— Što kažeš?! — baba maćuva bi još da puše i bjesni. 

Al stari kralj ne da: 

— Babo, došlo vrime, razbile su ti se bućke! 

Kraljević ne čeka, sad on zapovijeda. Đecu za ruke pa onda izvadi mamu njovu iz 
zemlje. Doveli su ju, jel nije mogla odat, za stolicu, a babu maćuvu — zapovijeda kralje- 
vić a zapovijeda i stari kralj — svezali za rep konju koji najbjesniji bio, i najvještijeg ja- 
hača na konja dali. Kroz grad, kroz sokake vuko dok ju konj nije rastepo sa potkovama 
na hiljadu strana. To je njekad bilo, sad se pripovijeda. 

Kucen 


Bio je jedan čovek i jedna žena. Taj čovek je išo u šumu raditi, a žena je bila do- 
ma. Jedared misli žena u sebi: bar da imam jednog takog malog dečoka ko kucen. U 
ranje kada je žena štela ložit iz kucenjem, jedan dečok džipi iz kucenjivuv i kaže: 

— Mamo, neka mene izložiti, ja sem tvoj dečok. 

Žena se jako radova što se rodio mali dečok. Kad je bila večer, kaže žena malim: 

— Ti se nekam sakrij, nek te ne opazi tvoj papa, jel on je otišo raditi u šumu. 

Kada dojde stari doma, vidi da tri tanjera ima na stolu. Pita on: 

— Zašto si tri tanjera dela na stol? 

Jedared džipi mali Kucen iz metle i kaže: 

— Papo, ja sem tvoj dečok. 

Sad se radovao i stari, ima dečoka, pa nek je mali ko kucen. U ranje mali je otišo 
sa starim u šumu, stari drva seče, mali će svinje čuvati. Papa jedno debelo i veliko drvo 
je števo poceći, ali nije mogo. Kad Kucen iskoca na drvo i poče je drmati. Kruz jedan 
minut je izrušio drvo. 

Tako rade celi dan, a predvečer kad su šteli doma, Kucen opazi da nema nigdi 
svinje. Otišo je nje tražiti. Tako jedanput stigne k jednoj kučici gde su živeli živanji. On 
je otišo unutar i opazio je dvanajst tanjera. Od svakojega je malo jevo. Na kraju je oti- 
šo u jedan bagav gde je bilo zlato. On si je pune džepe nameto zlata, al ka? je števo oti- 
ti doma, došli su živanji. On je otišo pod postej. Živanji su ga svakuda tražili, ali ga ni- 
su mogli najti. Kad su oni oped utišli, on je izišo iz kučice, iz svojima svinjama je otišo. 
Kada je došo doma, sve zlato nameto u svoj tanjer. Tako puno je dono da nije moglo 
stati. Sad on kaže: 

— Evo, to sem vam dono, mamo i papo. 

Sad i oni su postali bogati. 

Kuhar Miho i stari kralj 


Jedna stara baba je ribu prodavala ter je odnesla jednom starom kralju ribu, neka 
ju kupi. Do poji tu ribu, ta će znat živinam se pominat. Kralj imau kuhara, Miho mu je 
bilo ime. 

— Ali ti kušat ne smiš od ribe — kralj je rekao kuharu. 

No Miho misli: kako bi' ja kuhar biu da ne kušam od te ribe! Te vilice zatakne va 
ribu pa se obernu da kralj ne vidi, i kuša. U taj čas je ču kako na obloki muhe kriču: 

— I meni daj! I meni daj! I meni daj! 

Kad se kralj najiu, i on je ču guske gakat na dvori. Te velu: 

— U jarak se nažerat! U jarak se nažerat! 

Seda kralj rekao Mihi neka mu konja sedla da ćeju pojt va šetnju. Dobro je, used- 
lali su konje, ter su šli sidva. Došli do jedne grabe ter Mihe konj prik skoči, a kraljevom 
konju veli: 

_ Skoči i ti, neka ta stari kralj padje doli, neka pogine, ter ćemo dostat mladoga. 

Kad je kralj to čuo, on se obernu, a Miho se nasmahnu. Kako se Miho nasmahnu, 
tako je kralj upametiu da more i Miho znat. Kralj ne grije prik grabe, se obraćaju naj- 
zad došli domom pak vide na dvori dvi lastovice se za zlatu vlas čupaju. Jedna lastovi- 
ca veli: 

_ Ja sam vidila kad se ta divojka kralja češala ka je imala zlatne vlasi. Kad su vlasi 
doli spale, ja sam dostala sedvi va kljuni vlasi. 

A kralj i Miho su razumili ča je. Kralj veli: 

— Miho, ima ta i ta kralj jednu divojku zlatokosnu. Ti ćeš pojt tim kralju i ako mi tu 
divojku ne dopeljaš, tada ću ti glavu zet. 

Dau mu pinez ter konja. Miho pojde divojku zlatokosnu iskat, staromu kralju za 
zaručnju doprimit. Sada je došau Dunaju, a tamu su dva ribari ulovili jako lipu ribu. Ta 
riba začela je molit da bi nju dol pušćali nazad u vodu, da bi ona jako dobro platila, 
dobro učinjila, Ribari nisu razumili, a Miho je razumiu ribu ča veli. Ovi dva su se sko- 
modili, štrajtali: 

— Mojajeriba! 

— Mojje čunak! Ako moga čunka ni, ti biu va čunki. 

Nisu se mogli razdilit, sak je kaniu cielu ribu. Seda ov muž Miho veli: 

— Ja ću vam ovu ribu jako dobro platit ter ćete se s pinezi razdilit. 

Te tako je bilo. Miho dobro plati ter su se ova dva razdilili ča su ribu lovili. Miho 
je ribu zeu te ju puščau najzad va Dunaj. Riba je doplula ter veli: 

— Ovo ćeti biti jako na veliku hasan. 

Ča je odgovorila, Miho je to dobro razumiu. Seda je šau dalje i došau do paučinje, 
a tote je muha jako kričala: da paučinje ak bi je do oslobodiu. Miho je stau, ter je mu- 
hu oslobodiu da je prošla. Ona mu veli: 

— Ovo će ti biti jako na veliku hasan. 

Onda je šau opiet dalje i došau pod lozu, a tote je germ goriu, germ kade su mer- 
hunci nutri, ter su kričali za pomoć, da će im mlada Jajca zgorit. Miho je razritau ta 
germ zi nogu, i merhunci su rekli: 

Ćemo ti mi biti na pomoć. 

Onda šau dalje, do dvi tic je došau — garvani su bili — a te tičice nisu znale letit, 
spale iz gnjazda ter kriču: 

— Nimajke ni ćaće nije, gladne smo. 

Jako su gakali garvani dva. Ča će Miho?! Odriže konju od stegna mervu te je tim 
dvim garvanom dau doli tote žerat, a onda Ji hitiu gori va gnjazdo. 

— Mi ćemo ti bit na pomoć — velu tičice garvani. 

Miho je šau, s'e šau dok je došau do staklenog grada va lozi kade je ta zlatokosna 
divojka. On je šau kralju ter ga je jako lipo prosiu da ga je ta u ta kralj poslau za divoj- 
ku da bi došla kod kralju za ženu. Ta kralj mu veli: 

— Da, ja ću ti dat kćer ako meni ovo učinjiš ča ti ja zapovidim. Dvanajst kćer ja 
imam a jedna je zlatokosna. Ova kćer mi se je kupala va Dunaji ter jako drag prstan 
zgubila. Onde i onde se je kupala, ako ta psten doneseš s Dunaja, onda će bit ona tvo- 
ja. 

Ča će Miho? Šau je uz Dunaj. Ali kade će on taj prstan najt, kade će ga iskat?! Na 
kraj hipca mu je došlo da na misli riba. 

— Ali kade je ta riba? — Miho veli sebi. 

— Tote! 

Zaistinu riba je onde bila, i prstan! Miho joj je zi trube prsten zeu, odnese pun ve- 
selja kralju, ali kralj veli: 

— "Oš ča ću ti povidat. Ta moja kćer šetala se na širini PO travi, tote su se joj zlat- 
ne đunđe rastegnule. Ako mi đunđe pobereš, onda će divojka bit tvoja. 

Miho je šau vidit, ali kade će on đunđe najt, kade će on to pobirat?! Na kraju mu 
je na misli došlo na merhunce. Kad su oni došli, za kratkog časa te đunđe s'e pobrale 
ter mu dale, i s tim je prošau veselo kralju. No, ali to 'oš nije bilo s'e da će moć divojku 
otpeljat kralju, i da glavu ne zgubije. Kralju je došlo na misli ter zapovidi: 

— Žive ter mertve vodije ako doneseš, divojka će bit tvoja. 

— Dosta ste mi na herbat dali, 'oš ča će biti? 

— Ako nećeš, ti moreš i ovde sidit, al divojku nećeš ondar dostat. 

Kako se, ča će delat? Glavno je pri človiki da je zdrav pak da mir ima, a Miho će 
ostat prez glave ako divojku zlatokosnu ne dopelja staromu kralju za zaručnju. I je šau 
Miho žive ter mertve vodije iskat, šau, al kamo?! Jednuć došao va lozu pa mu došlo na 
misli tičice garvani. Ne poti se seda Miho od muke, ne. Ti garvani su donesli va jednom 
stakli žive vodije, va drugom mertve vodije, i s tim je prošau kralju. 

— 'Ošjedno — veli kralj. 

Seda će pokrit si dvanajst kćeri zi bielim ubrusom okrug stola. Ako Miho bude 
znau ka je ta zlatokosna, onda ju ima primit. No kako će znat ka je zlatokosna kad su 
s'e pokrite ubrusom?! Kako?! Muha je došla ter žuvorila: 

— Za manu hodi, za manu hodi! 

Muna je letila i tako je na tu divojku siela ka imala zlatne kose. Sad je Miho popau 
divojku za ramena: 

— Ovaje! 

Onda su s'e stegnule ubrus doli, i ta je imala zlate kose, ter su je starom kralju ot- 
primili. On je pun veselja, ima zaručnju zlatokosnu, ali 'oš nije dau mira Mihi, kani sta- 
ri kralj da će mu glavu zet, ar Miho zna ča i on zna kad je jiu od te ribe. Dau Mihi gla- 
vu odsić. Kad je divojka zlatokosna to vidila, ne povi ništ, žive vodije namazala Mihu ter 
mu je glavu prilipila najzad. Miho iživiu, a divojka mu veli: 

— Mene su tebi dali. Pojmo po svitu, da stari kralj ne bude znau da si se uživiu. 

Ali konj veli: 

— Čekajte, to nije pošteno ča stari kralj kani, to nije od Boga dano. Seda će on pojt 
vidit kako siromaki živiju, pojt će na meni. Ja ću delat ča je od Boga dano i pošteno. 

Ta kon prik grabe skoči, stari kralj padie doli i pogine, ter je Miho postau mladi 
kralj. 


117 


Fratar brez glave 


Husar doslužio svoje, putuje kući. Dvanajst godina jašio carskog konja, a sad mo- 
ra ić pišice. Kapetan mu ostavio samo sablju, da se ima čim branit. A čim će se 'ranit?! 

Put dalek, buđelar tanak, pa mora iskat ako ne želi krast. Ića i pića se i našlo, al na 
noćište ga baš ne primaje. Ljudi se najviše bojali da i' ne zaušljivi el ne ošugavi. Od sol- 
data napravili vandrovača. 

— Bože, Bože, pa za čega su mene tirali po tolikim bojnim poljima — ražalostio se 
— zašto sam ja tolike godine nosio glavu u torbi?! 

I došlo mu da oči kopa ljudima. 

Tako jedno veče stigo u samu carsku varoš. Ne znaš di je početak, a di je kraj, al 
za njeg nigdi mista za konak. Ako će u pustu crkvu, jedino tamo mož noćit. 

— Di ćeš, brate, u tu straotu? Otud su pobigli i fratri — požalio ga jedan prosjak. 

Koga je nužda natirala da se tamo skloni na noćište, taj tako pobigne da ga ni ba- 

om ne mož dotirat u tu varoš. A kad ga upitaš šta se stvara u crkvi, samo toliko ka- 

ŽE: 


— Iđi, pa ćeš vidit. 

Al husar ko husar: 

— Bit će šta bit mora. Za mene nije bilo dalekog ni teškog, a ni takog šta neću ura- 
dit. Spavao sam ja u ratu i med mrtvacima. 

— Altudeg rema spavanja - kaže prosjak. - Noćom u polak dvanajst sva zvona, p 
onda do zorni' pivaca cila varoš ne mož oka sklopit. A niko ne zna ko tamo horca. 

— Ne marim ja, da je sam vrag rogati, al neću nikom kleknit prid kuću da mi udili 
malo strije nad glavom. 

Kadgod su se ljudi bojali vraga ko i Boga, još većma vraga neg Boga, pa i prosjak 
pobigo kad je čuo kako husar divani. Od stra zaboravio torbu, a u njoj kruva, slanine, 
pa još i čutura vina. 

Husar torbu na rame i ode u crkvu, pa upravo u toran. Kad tamo, a pod samim 
zvonima namistit astal i dva stoca. 

— Ko mož kazat da domaćina tu nije rad društvu kad drži stolac i za gosta? — hu- 
sar sio i oma večeru i vino na astal. 

Naslušo se on o duovima, pa zna šta će uradit. Odlomio komad kruva, pa svud oko 
astala razaso mrvice. Grijota je i krštenim čeljadetu zgazit mrvicu kruva, dobar du ne- 
će priko nje, a rđav ne smi. 

Kad došlo polak dvanajst, sva zvona udarila sama od sebe. Kako zazvonilo, kroz 

zid bubne noga, bubne i druga, pa jevo ruke, a za njom i druge, na kraju prsa. Stvorio 
se fratar, al glave nema. 

Husar latio čuturu, gucnio, pa će: 

— Svaki du Boga fali. 

— Falimgaija! 

Husar sad zna da ovaj nije opak du, odjakari komad kruva ko fratarska cokula, 
nuž njeg slanine, i onako priko zalogaja: 

—- Aditije glava? 

Onaj uzdanio: 

— To bii ja volio znat. 

Husar se ko zamislio: 

— Daklem, to bi bilo tako ko da ti tražiš glavu. 

— Baš tako. 

— A znašli barem di si je izgubio? 

— Idii kako, sve to znadem, samo ne znadem di bi je našo. 

— Pa zašto to ne kažeš svitu?! 

— A kakobi ti kazo, da od tebe svaki pobigne ko što od mene bižidu ko isprid vat- 
Te? 

Husar se namrkosio: 

— Kakone bi bižali kad si mrtavac, a svake ponoći horcaš tu po crkvi? 

Onaj opet uzdanio: 

— To baš i jeste nevolja što ja nisam mrtav, makar nemam glave. Za mene nema 
smrti dok i moja ocičena glava ne bude s tilom. Vada zato i bižidu od m« ne. 

Husar se nato nasmijo: 

— Pajane bižim, još te i zovem: večeraj sa mnom. Ni mi je slatko kad sam jidem. 

Kad je to kazo, a fratar ko da će zaplakat: 

— Ti me baš zapravo zoveš na večeru?! 

A husar se prikrstio livom rukom: 

— Razgali, Bože! Jal ti, kume, jesmo mi tu došli da se šalimo?! 

— Dobro, dobro, al kad me već zoveš u goste, alaj, brate rođeni, zašto si narasipo 
tolike mrvice oko sebe? 

Sad je husaru ko sveto da fratar nije nikakav hrđav du kad neće priko mrvice, al će 
ga još probat: 

— Di bi ja rasipo mrvice kruva kad sam krštena duša ko i ti. Razletile se kako sam 
lomio koricu krušca. 

— Zašto i' onda ne pokupiš? 

— Baš si me u tom poslu zateko, al se sad neću saginjat. Mogo bi pomislit da ti se 
klanjam, a ja se osim Bogu nikom ne klanjam. 

2 "Ti se onda ne bojiš ni mene makar sam brez glave? 

Husar udari u smij: 

— Alaj, brate moj, šta si se toliko uzvrtio ko da je i to štogod: bit brez glave. Koliko 
sam ja moji komorata brez glave nasaranjivo u ratovima, pa šta?! Vada znaš kako je 
kad husari iđedu na šturmu, sabljom se skidaju glave. A vidiš, još se nijedan nije vratio 
s onog svita da mi odgrize nos. 

I pruži maramicu, pa rukom fratru da pomete mrvice, a čuturu već meće prid njeg. 


Da je imo glavu, fratar bi zinio. Husar se raspoložio ko da su na kakom veselju, a 
ne u pustoj crkvi u koju niko ne smi noćom, al baš ni danjom. 

I maši se fratar čuture, al ko da je još niki crv u srcu, prvo će pitat: 

— Ajel'tivino dobro? 

— Mojbrate rođeni, znaš ti šta husari velidu? Nema hrđavog vina, ima samo hrđa- 
vog stomaka. A moje govori devet ezika: svi devet bunjevački, 

Kad je fratar onda navalio na iće i piće, husar ko poplašene kokoške: 

— Patisi gladniji neg ja. 

Fratar uzdanio: 

— Baš danas se navršava sedam godina otkako sam osto brez glave. Sedam puni' 
godina provest brez zalogaja, znaš ti kaka je to muka? 

— Bar te niko nije uvatio na spavanju. Gladno oko ne zaspe. 

Fratar se navečero ko čovik, pa će: 

— Ova večera je bila baš ko blagosovena. 

— Znaštiko nasje počastio? Edan prosjak. 

— Veliš?! E, tom bi se morali odužit. Da, da, al vid? ti mene — fratar će se ko kvrcnit 
u čelo - ja bi već darivo tog prosjaka, a tebi još ni ruku nisam pružio, makar si me prvi 
dočeko ko čovika otkad sam ni živ ni mrtav. 

I oma će se rukovat, a kad pružio ruku, na njoj prsti zlatni. 

Husar gledi, očima ne viruje: oma se sitio da je tu ruku već vidio. Da, da, baš pri- 
je sedam godina je to bilo kad umalo i on nije osto brez glave. 

— Slušaj, kume — fratru će - jesi F ti čuo za caklene dvore ovog cara? 

— Kakone bi' čuo kad sam baš pod tim dvorima izgubio glavu. 

— Paštasiti, svet čovik, tamo tražio?! Tamo su se dvi vojske tukle. 

— E, ja sam blagosiljo sablje tog kralja koji je tio otet caklene dvore. 

Husar se nato nasmijo: 

— Znao sam ja to čim sam ti vidio ruku, samo sam te tio probat. Znaš, ne bi' volio 
da med nama bude kake mane. 

— Samo Bogu ne mož nać mane, a drugima po tri. 

Husar odmane: 

— Okani se popovanja. Bolje kaži, ako si ti pod tim dvorima izgubio glavu, zašto je 
ne tražiš tamo, zašto odeg tražiš svit?! 

Onaj opet uzdane: 

— Brate mojrođeni, na tom bojnim polju ja sam prikopo sve grobove, al mojoj gla- 
Vi ni traga ni glasa. A da znaš: dao bi za nju sve što imam, a to nije malo. 

Kad ga tako ispovidio, husar nazdravio na njeg, pa kaže: 

— A šta veliš na to da će meni bit dosta samo to da ova zvona umuknu pa da svit 
mož mirno spavat i lipo sanjat. Jel znaš, čini mi se da sam ja taj koji znade di ćemo nać 
tvoju glavu. 

Kad je to kazo, fratar skoči od astala i samo ga zovne onim zlatnim prstima. Sađu 
na dno torana, a tamo grobnica. Fratar turio prst u gvozdenu kariku na kamenom pok- 
lopcu i kripta je već bila otvorita. U njoj mrtački kovčeg od bakra salivanca. Fratar 
komne nogom poklopac, prid husarom mrtački kovčeg vrvom pun dukata. 

Husaru ispale oči, a onaj će: 

— Neka mi tu stat ko na jaji nasadit. Probaj uzet kojeg. 

Husar će se mašit, al dukat ni da makne. Ni mu baš bilo svedno. Onaj ednim 
prstom diže kameni poklopac sa groba, a on ne mož ni dukat. 

A fratar onda kaže: ' 

— Da znadeš, ovaj kovčeg je spremit za moj pokoj vični. Dukati će se dat u ruke sa- 
mo onim koji će mom mrtvom tilu mista pravit. Ako 'š ti bit taj, oš-neš, dukate moraš 
povadit. Mene se ne tiče ako 'š i' baciti u vitar. A kad se ja smirim, ućutit će zvona. Sad 
ti znaš, pa kaži da i ja znam. 

Nije to šala ni za kog imat tolike dukate, a ne za jednog islužitog husara što nema 
ni filera u džepu, al njemu se pravo steščalo. 

— Dati nije malo?! — fratar se uplašio. 

— O, moj kume — husar će — nije divan o tim, ne prodajem ja ocičene glave. Žao mi 
te, jel teško onim ko dvared mora umrt, teško onim ko i mrtvu glavu mora kupovat. Ka- 
ka je to pravda božija?! 

Kad je fratar to čuo, samo komnio nogom kameni poklopac na grobnicu, pa će: 

— Oš sad ti popovat? Znaš ti da će moje vrime uskoro isteć? 

Dogovoridu se da će se druge noći naći pod šumom iza cakleni' dvora, i fratar će 
oma kupit skute, al husar će još: 

— Kume, možeš ti udesit da zvona sam od sebe zvonidu i kad ne dođeš u toran? 

— Samotikaži dokle bi, a drugo je moja briga. Kaki bi? ja bio ni živ ni mrtav da ne- 
mam moći od pomoći? 

Husarova želja je da zvoni još sedam noći posle fratrove smrti. 

— Alaj brate, zašto bi ti meni za ukop toliko zvonio kad ja želim da mi se za grob ni 
ne zna — fratru je to čudno. 

A husar se smije: 

— Neću ja zvonit tebi, već mom caru. Sramota je da mi ti nudiš tolike dukate što 
će ti se jedna ocičena glava vratit, a ja se za ovog cara po ratovima naskido toliko gla- 
va, a on mi ni konja nije ostavio da ne iđem pišice iz njegove službe. Jel da zdaneš, ja 
sam se na njegovoj strani tuko i onda kad si ti osto brez glave. 

Kako došo, tako fratar kroz zid i očo. On na ednu stranu, husar na drugu. I za mra- 
ka nesto iz varoši, nek svit misli da je i on pobigo iz crkve. 

Druge noći fratar već čeka, a kad je stigo i husar, iz varoši se začulo, udarila sva 
zvona. 

Je I sad viruješ da će zvonit sedam dana i posle moje smrti? — fratar će. 

— Da ne virujem, ne bi ni ti mene više vidio. I neka mi sad pridičit, već za mnom i 
radi kako ti kažem. 

Išli su dobar komad kroz šumu dok nisu stigli u veliku doljaču. Tamo kućica sva u 
trnju. Oblačno, edva mož napipat stazu do kuće. 

— Tu živi edna majka. Vamo je došla posli čovikove smrti. Prvo je skupljala likovi- 
te trave i ličila svit, a posli se dala u vračku. Iđemo njoj. A sad otkini tu zlatnu šaku, ba- 
ci mi je u torbu. Ti čekaj na striji za odžakom dok te ne zovem — husar uputi fratra. 

Bilo lito da se košulja pali na čoviku a iznad vrata visi smrznita vrana. Husar je ni- 
je vidio dok čelom nije zapo u nju. Kako je dotako, kućica sva zazvonila, al tako da se 
čulo i u carskoj varoši. 

— To je dobro zlamenje, kad se i tudeg zvoni — husar prošapljo fratru. 

I kako zazvonilo, u kući se užegla svitlost, a majka se javi: 


— Kosi da si, moraš kazat: je I od bisa el od nevolje dolaziš? 

— Mater moja draga, od nevolje, pa još tuđe. 

Nato se vrata samo otvorila. U sobi ni kreveta ni astala, samo pod otvoritim o- 
džakom stočić na tri noge, na njemu se zgurila stara majka. Iza nje hrpa dukata gotovo 
do vr duvara, a na njoj mrtački kovčeg. 

U svakim čestitim odžaku na vrljikama visi bar koja upušita šunka i divenica, a tu 
samo u svilenoj marami štogod ko lubenica. Kad je to ugledo, husaru se otela rič: 

— Fala Bogu, ocu nebeskom. 

A majka ga dočekala. 

— I možeš zafaljivat Bogu jel srića tvoja što si me nazvo materom. Da nisi, ti bi me 
sad ugledo prvi put, a bilo bi to i poslidnje. 

— Zašto, mater moja rođena?! — opet on nju nazvo. 

— Zato što ni zadana, ne možem vidit te što sablje nosidu,a kamol u ovako gluvo 
vrime kad samo vištice i duovi horcadu. 

Husaru ne triba kazat da s majkom nema šale — vračara je ona — pa on njoj lipo: 

— Mater moja rođena, nisam ja nju od svoje volje opaso. A da kažem i to da mi je 
bilo sudito da sad vidim poslidnji put, al to ne bi bilo i prvi put, jel smo se mi prija se- 
dam godina već sustrili. 

Kad je spomenio sedam godina, majka ko da se počela budit, žmirka, žmirka, i je- 


. dared će: 


— Pada, tisi taj koji mi je dao glavu. 

— Da, da, majko, dobro pamtite. 

A to je bilo tako da su posli one kavge oko cakleni' dvora carski soldati saranjiva- 
li mrtve. On je vidio kako na suncu svitli fratrova ruka kojom je dilio blagosov i kad mu 
je našo glavu — a znao je da je fratarska jel je na timenu bila ošišana u kolubar — tako se 
rasrdio da je tio nogom komnit u jamu. Kad tamo, a prid njim se stvori ova majka. 

— Ne, sinko, ako Boga znadeš i pripoznaješ. Daj mi tu glavu, pa ću te blagosiljat i 
molit se za te dok sam živa. 

T oma ona iz nidara svilenu maramu — baš tu što sad visi na vrljiki pod odžakom — 
pa glavu lipo veže u nju. 

. Kad ga majka sad tako lipo pripoznala, iz budžaka oma dovatila bokal vina, pa mu 
čak i stočić daje da sidne. 

Al on kaže: 

— Mater moja, nisam ja došo na prelo, nit da pitam jeste | se i večeras pomolili za 
me. Ja sam zafaljivo Bogu što je ta glava još u životu. Ne pitam je | vama tribala za vrač- 
ku el za drugo čega, dajem za nju vrvom pun mrtački kovčeg dukata. 

Majka nato zaplakala: 

— Sinko moj, a ja dajem svu ovu hrpu dukata za tilo koje je nosilo tu glavu. 

Husar stao ko da su jastuk izvukli ispod njeg, misli se: Bože, Bože, u kakoj trgovi- 
ni sam ja postao cenzar, za ocičenu glavu se daje mrtački kovčeg dukata, a za tilo brez 
glave soba dukata. 

Majka se sirota isplakala, pa će ko najrođenijem: 

— Sinko moj, ja sam se dala i u vračku ne bi? | tako našla to tilo, jel kad tu glavu ni- 
sam mogla odranit, molila sam od Boga, al već i od vraga, da je barem možem saranit. 

Za svi' sedam godina od one kavge za caklene dvore nije prošo dan da nije ruka- 


ma kopala po grobovima. Dala se u vračku i sa vranama, ne bi 1 kako one pokazale di 
je mrtvo tilo, al sve je bilo uzalud. 

Husaru je svanjivalo u glavi, mislio je već ko je ova majka, al, ko veli, cigurno je 
ono što se pita. 

— Majko, je I! ja to dobro gonetam, vi ste mater tog fratra? 

— Sinko moj, to ni ja nisam znala dok mu sunce nije obasjalo ruku kad je prid kav- 
gu blagosiljo oružje. 

I kaže ona kako je nemilo prošla u životu. Rodila je to jedino dite, al ga se nije si- 
ta ni nagledala, već je ostala brez njeg. Rodio se sa zlatnim prstima na desnoj ruki, i čo- 
vik joj uzo u glavu da će ta ruka donet na nji nesriću. Jedne noći odno dite, i samo joj 
toliko kazo da ga je ostavio prid nikom fratarskom crkvom. 

Uskoro je ostala i udovica. Čovika joj izlomio bik. Posli tog se zavukla u tu šumu, 
dala se u pustinjake. I sad se već više ni ne nada da će ikad naći tilo njezinog sina. 

A ne marim makar oma umrla, samo da mi ga je još jedared vidit. 

Udarila opet u plač, a husar će je zagrlit: 

— Mater moja, dok je vika, ima i lika. Jevo čujte, šta bi vi na to rekli kad bi? vam ja 
* azo da znadem di je tilo vašeg sina? 

— Sinko moj, da me ne zaluckavaš el da me ne varaš? 

— Mater moja, ričom to mož, al ovo ne da lagat — pa on šaku sa zlatnim prstima iz 
torbe. 

— Sinko moj, to materinom srcu nije dosta. Ko što ja imam njegovu glavu, tako i ti 
možes imat ocičenu šaku. 

Kad je husar to čuo, više ne čeka, vikne: 

— Hajde materi! 

Kroz odžak bubne noga, bubne i druga, pa jevo ruke, za njom i druge, onda prsa, 
al na vratu sad i glava: stvorio se fratar. Kad je iz marame na vrljiki izvadio glavu, kad 
je od husara uzo šaku, to vidili nisu, samo se stvorio čitav ko da mu vrat nije bio ni na- 
čet. 

Mater skočila njemu na prsa i samo je toliko izustila: 

— Sinko moj edini! 

I srce joj puklo, on zagrlio mrtvu mater. 

— Šta ćemo sad?! — husar se sav skamenio. 

Uto se oblakovi razišli, misečina zasjala ko dan. Fratar uzo mater u ruke ko malo 
dite, i ode. Kad tamo, a iza kućice bašća i voćke. Ko uđe, od lipote ne mož izać, a usrid 
bašće iskopana raka. 

Dok se husar nije sitio, onaj izno i mrtački kovčeg što je bio na hrpi dukata. Sve ra- 
di sam, rič ne kaže. Kad je kovčeg s materom već spuštio u raku, onda je progovorio: 

— Strpi se malo, sa? ću se vratit. 

I ko da su mu anđeli pozajmili krila, već na ramenu nosi njegov mrtački kovčeg. 
Spuštio ga prid husara, poklopac digo i pokaže dukate: 

— Vadi, pravi mi mista, jel ja sam sad već mrtav. I samo da znaš, tvoji su dukati što 
i' je moja mater zaradila. 

Husar nije današnje dite, pamet u njeg burgijasta, pa će: 

— Otkud ti znaš da je ona te silne dukate zaradila kad je nisi ni upamtio? 

— E, moj brate, mrtvi znadu što živi ni sanjat ne možedu. 


Znade on zacigurno, dukatima su je darivali oni koje je izličila njezinim travama, 
a sad znade i to zašto nije bio mrtavac makar su mu glavu ocikli. 

— Ja sam — kaže — za dukate blagosiljo oružje, a moj poso je bio da blagosovim ro- 
đenje i kruv naš svakidašnji. Tako je bilo: vodu pridičio, vino pio. 

Kad je to kazo, a husar opet ko husar, njemu u brk: 

— Kad već znadeš, ja Ću ti kazat: zato sam i ja tvoju glavu tio nogom u jamu, a ne 
saranit ko čovika. 

A fratar njemu lipo: 

— Brate moj, ne bi ni zgrišio. Al sad divana dosta, moje vrime ističe, a s dukatima 
radi štogod oš samo i' nemoj kako saranit s nama. 

Husar lupio petama, zveknio mamuzama ko pravi soldat: 

— Kad je već tako, u vitar i neću bacit. A red je da darivam i onog prosjaka koji 
nas je s večerom Častio. 

Sad je već znao da fratar ne želi da bude saranjem u crkvi, i oma će udarit u poso. 
Dukati sad sve iskaču. Fratar spuštio kovčeg nuz materin, i kad je lego u njeg, digo još 
zlatan prst: 

— Akooš da dugo živiš i da ti dobro bude na zemlji, ne zaboravi da za ovaj grob ne 
smi znat ni krtina. Upamti: niko. Brate, nek ti nije zalud što si smio svratit u tu crkvu 
kod strašila. A sad me zaklopi. 

Do zore husar zaravnio svu zemlju ko da je bašča okopana, spremio dukate na ci- 
gurno misto, pono samo dvi kese. 

Sunce na nebo, on na kapiju carske varoši. I koga će prvog sustrit, već prosjaka. 
Onaj razrogačio oči ko da je strašilo prid njim. 

Ti smiš opet u varoš, a bio si u onoj crkvi?! 

A husar u smij: 

— Neću ja iz nje ni otić, a neš ni ti više s ovom torbom obijat tuđe pragove. 

I onom kesu dukata u šake, pa š njim oma u najbolju čardu. Došla gazdarica, pita 
šta želidu. 

- Istipit. 

A šta da njim spremi za ručak? 

— Toštoi car ruča. 

Gazdarica misli da se jaridu, a ko ne bi kad vidi prosjaka i islužitog husara, a po- 
ručivaje carski ručak. Nek se čudi, a husar ko husar: 

— Gazdarice, je I ovo najbolja čarda u varoši? 

— Jazabolju još nisam čula. 

— Zanedilju dana 'š čut i za dvi — pa lupi kesu dukata o astal. 

Prosjak sve ne zna je I budan el sanja, a husar njemu ko bratu: 

— Odtedvičarde edna će bit tvoja. Odsele se ne boj života. 

Kupili najbolje čizme i odilo što se našlo u carskoj varoši, pa husar kaže: 

— Ortak moj, sad iđemo glavom prid cara. 

Onaj se ustravio. 

— Nemoj, brate, mene će poznat, možda i tebe. Cigurno noćos nije mogo spavat, 
pa je mrzovoljan. Nije red da nas obisi sad kad imademo života. 

— Obisit će on vraga! Kladit će se sa mnom, a ti 'š prisić okladu. 

I tako će toi bit. Car je prvo graknio: 

— Koje taj što mi ni za dana ne da spavat?! 

Husar lupio petama, mamuzama zazvonio ko malo zvono u crkvi: 

— Svitla kruno, care, ja sam došo da se kladimo. Ja siroma, islužit husar mećem na 
okladu volovska kola dukata, a vi, nikad naspavani car, sedam kola. Kladim se da ću 
udesiti da zvona na pustoj crkvi zvonidu samo još sedam noćiju. 

Kad je car to čuo, u ednu ruku se obradovo, al u drugu ne viruje. 

— Dobro — kaže — dukata nek su edna kola naspram sedam, ni ne priliči da je caru 
ravan edan husar, al ja velim: ti mećeš u okladu još i glavu. 

Husar se nasmijo: 

— Da imam, metnio bi? i dvi. 

Drugi dan ujtru husar na dovratku carske kapije sabljom zaparo raboš: 

— Ednu noć su zvona odzvonila. 

I tako redom dok nije osvanio sedmi dan. Udario on i poslidnji raboš, pa će s or- 
takom u čardu, al car njeg za uvo: 

— Momče, osma noć će pokazat ko je dobio okladu. Nema bižanja s glavom na ra- 
menu ako se zvona budu javila. 

Naredio da ga zatvoridu. Dat će on husaru ića i pića, ako će i svirku, al zapovidio 
da se prid crkvom napravidu i višala. 

— Nemoj se srdit — kaže husaru — al šta je cigurno, to je cigurno. 

Husar samo zvekne mamuzama: 

— Svitla kruno, care, ne srdim se ja, al kad vi uzimate u zalog moju glavu, zašto i 
meni ne date u zalog sedam volovski' kola dukata? Je | oklada vridi samo za moju gla- 
vu? 

— Imašti pravo — car se ne nećka, neće da bude gorji od husara. 

— Sluge donele dukate, a husar rasprostro na nji kabanicu, pa se smije: 

— Na ovakoj postelji još niko nije spavo. 

Spavo je mirno, makar je te noći cila carska varoš bila na nogama. Al uzalud su če- 
kali, zvona se nisu oglasila. 

Car ne samo da je pošteno dao okladu neg je još husara tio postavit za glavaša nad 
svim njegovim husarima, al onaj kaže: 

— Svitla kruno, care, nemojte mi uzet za zlo, al ja i moj ortak imamo drugog posla. 
Dopuštite nam da prid ednom i drugom varoškom kapijom saziđamo čarde. 

I bile su to čarde da se niedna carska varoš ne bi postidila š njima, a bio islužit hu- 
sar el soldat makar koje fele, tamo su ga naranili, napojili i do kuće mu troška dali. Ni- 
su gorje prolazili ni prosjakovi, pa je dosta nji poželilo da bude prosjak. 

Šta mislite, otkud ja to znadem? Pa taj husar je bio moj čakundida. A šta mislite, 
zašto sam ja taka sirota da u životu nisam imala niedan dukat? Zato što je taj moj ča- 
kundida sve to sanjo kad se gladan i žedan vraćo kući iz carske službe. 

Pokojnikova ruka 


Čovik mi umro četrdeset i treće godine. Prošla su ta vrimena kad je svit bio smirit. 
A ja ostala sama u kući. Noć iza noći se štogod nedobro čuje. A ja sama. Nije meni tri- 
bo ni san. 

Edne noći niki dotirali konje senskoj kući, u sensku avliju. Posli vidim pribacili se 
priko kapije na plebaniju. Edared izašli ondaleg, pa iđu priko našoj kući, a ja sidim iza 
pendžere. Ni dijat nisam smila. Čekam. No očli su. Mora da su bili kaki ovdaleg. Gle- 
dam koliko je sati: samo što nije ponoć. 

»Slatki Bože, zašto si me osamio da moram te teške noći prinoćit?! Bar da imam 
koga da diše nuz mene" — zaplačem. 

Kako ja legla na krevet, a na drugom triput uzdane. Spuštim ruku na dunju, i tako 
uvatim za ruku. Dreknem: 

— Joj,koje?! 

Kako sam rič izrekla, tako se moja vrata stresla. Svu snagu skupim, ustanem. Kad 
sam uvatila za bravu — moja vrata ko salivena. 

Tako sam drćala sav je krevet drćo poda mnom. Do ujtru nisam oka na oko meti- 
la. Ni da se miknem. 

Poznala, kako ja nju ne bi poznala — bila je to ruka mog pokojnog. 

Ujtru ne znam ko je prvi tio unić, posli je bilo tušta čeljadi, tako su se morali utis- 
kat. Dalo se svuda na znanje. Plebanoš me došo ravrit i zagovarat. 

— Nekate se bojat, seka-Kristo. Jeste bolesni? 

— Ja sam bolesnija od bolesnika. 

Kažem mu šta se noćos desilo, a on čovik meni lipo: 

— Da niste zdravog srca i jake naravi, seka-Kristo, vi bi umrli. Oni nek počivaju s 
mrtvacima, a vi se držite s živima. A to ste vi sanjali. 

Al taj dan nije meni tribo ni san ni užina. 


Mertvi, živoga van 


Bila jedna divičica na Bizonji, ta je imala šuhaja. Ta je biu pri vojski, ter ona ga je 
tri leta ljubila, a potom je on na boji umer. Kad je to ona začula, se tako jako plakala i 
za njim sa je žalovala da ur ne bilo žićka va njoj. 

Jedna teta su došli k njoj, jer su joj dali ta nauk da ako ga vidit kani, oš ko da će- 
ju joj oni povidat kako će ona tomu blizu dojt. Su joj rekli ta teta da neka ona grije na 
cimiter, ter neka skopa čovičega košća, ter neka to košće šest ur dugo kuha tako da bu- 
de ta šesta ura noći pol dvanajst uri. 

Činila je divičica tako, ali obliče neka se ona devet halj, zadnja halja neka bude zi 
vriće. S'e je divičica tako i spravila, tako da je bilo jako, jer š čim bude to košće bolje 
kuhalo, tim će on friže jahat. 

Došla je pol dvanajsta, dojde jedan vošćan na bielom konje, ter je zaustaviu, a ona 
van grije ter veli: 

— Nosi došau, moj mili? 

A on veli: 

— Da. 

Onda joj veli: 

— Češ pojt sa manom? 

— A kamo? 

— Tamo kade sam ja, prik deveti hatarov. 

A ona nato: 

— Da,jaću pojt, zi s tobu ću se bar kamo trava pojt. 

Tako da je ona se na konja siela, ter su začeli skupa jahat. Jako ta konj biži, biži. 
Kad su došli pej pervoga hatara, pita mili: 

— Mila, se ti ne bojiš? 

— Ne, moj mili, kad si ti zs manom. 

Tako da su pominali se niš nisu, neg jahali su. Kad su došli do drugog hatara, zo- 
pet je pita — zopet mu veli da se ništ ne boji kad je zi š njim, dokle nisu došli do deve- 
toga hatara. Kad su došli, stane on doli zi konja ter joj veli: 

— Mila, hodi doli. 

Kad je on doli stupiu, je on va jedan grob doli šau. Ta grob je biu tako kot kad se 
posede, kad je manje zemlje nutri. Onda veli: 

— Mila, hodi k meni. 

Ona se ga je meru već bojala, a on veli: 

— Ne boj se, mila, neg hodi k meni. 

Tako da je ona doli stupila ter ju je zeu k njemu kod kad bi je tiu objamit i onda 
začme pervu halju kinut. Ona je vidila da to ni dobro. Zatim drugu halju, tretu halju, ali 
mila se je tako jako bojala da do devete halje skoro žitka ni bilo na njoj, ali je ona *oš 
kako-tako kad je ta halja bila jako debela, zi vriće, ter čvrsta, da to kumaj je on pokinut 

mogao. Onda je van stupila z groba ter je bižala i ušla va tu malu hižu kade mertvaci le- 

žu potom se je sranila uz pećicu od te hiže. 
Ta njen mili dojde i rkiči: 
— Mertvi zjove toga živoga van! 
Va hiži je biu jedan mertvac, i onda je mertvome jedna ruka doli spala. 
Zatim je mili opet kriknul: | 
— Mertvizjove živoga van! 
Onda je mertvomu druga ruka doli spala, a mili treti put je kriknul: 
— Mertvi zjove toga živoga van! 
Onda je mertvi seu, je dvanajsta ura odbila, a divičica je skersnula, ali je obeteža- 


la. Potom je po svitu prošla, za nju nigdor već nije znau kamo je došla, ča se zi s nju sta- 
lo. 

Aždajin sin 


Još u mojim ditinjstvu dida jedan pripovidav da je ode i ode aždaja bila jedna ko- 
ja je iskala svaki dan divojku i birku dok se jedared našav junak koji je ubijov. Taj dan 
par mladi čeljadi išli na vitav. Onda još bijov konjski vršaj. Čojik vodiov konja, nosiov 
umit, drvenu lopatu i izgrapke, a žena na obramenici mali kotav i kotaricu krompla i ta- 
rane za užinu da skuva. 

Idu, kad jedared vidu u travi ostavit mali deran. Zamotali ga u šamiju. Sam u ataru 
a ćuti ko da je umrov. 

- Teško materam i ocam kad ima i ovaki' roditelja koji ostavu svoje dite — čojik 
uzev malečkog, a dite se odma ište ženi. 

Dogodilo se tako da ovaj čojik i žena nisu imali dice, a nit je čojik imav rodbine nit 
žena. Familije njim izginuli u boju, koji amo, koji onamo. 

- Čojče moj - rekne žena — da mi ovo dite odranimo. 

— Dobroti govoriš, bar ćemo imati sina. 

I odma metnuli dite u kotaricu. Sad su oni u srići, neće na vitav, idu kući. Čojik je 
sve pivav tako radovav se što će imati sina. Kad su bili doma, žena odma uzela dite na 
prse, al kad je onaj iz šamije udario u sisanje, a žena u jaukanje. Jauče žena, oće da ski- 
ne derana, oće i čojik, al onaj ne pušća prse. Žena sve jače jauče, pa čovik pozvav žene 
iz sela, uzvav i momce da pomažu, pa već tukav onog u šamiji, al onaj ne pušća pa ne 
pušća. Istom kad su mu klištama razvukli usta, onda su oprostili ženu. Onda vidu: ženi- 
na prsa sva u krvi. Čojik razmotav šamiju i onda je vidijov šta je to dite. Do polak de- 
ran, a doli zmija, na leđi malečka crna krila. 

— | onaj ko te stvorio! Ovo je sin aždaje koja je danas poginula — jedan stari diko 
skočiov, uzev motičalište i nije gledav di je udarav dok ga nije urediov ko potrvenu sla- 
mu. — Čojče, taj bi ubiov ženu, a ondak bi mogli opet svaki dan divojku dati, jer da je 
ženi isisav svu krv, postav bi odma velika aždaja. 

Ardov igra 


Bio jedan deda što je imav nasrid avlije ardov, sprimio ga za berbu. Jedared on vi- 
di: kad dođe ponoć, ardov uvik nestane. 

— Babo — kaže — taj oživiov?! 

— Kaži ti ako znaš. 

Sad će on pokukivati, i kad došla noć, uvižba on kroz pendžer šta je to! Kad dođe 
ponoć, ardov počme igrat, malo igra u mistu p' onda se žuši i ode iz avlije. Šta će deda 
da radi kad njegov ardov svaku noć putuje, a kad jutro, on osvane u avliji. Smisli on. 

— Babo, dok je prazan, radi šta radi, al kad s vinom bude otišav, taj će mi osvanut 
u avliji prazan. 

— Oće, vidiš da taj igra — mora da ide u kaku mijanu. 

— Babo, znaš li šta? 

— Ajd kaži šta ćeš radit. 

— Ja ću sjest u njega p' onda kud on, idem i ja. 

Kad je došla noć, prid ponoć on sjev u ardov, a ardov malo igrav pa se župi, kre- 
nuv pa š njim zajedno očav. Otišli su kraj jedne šume, a tamo ljepa mijana, neiskazana! 
Ardov stav, a deda iz njeg pokukiva. Po mijani sve zlato, sve srebro, sve se sja, a oko mi- 
jane al tolike su ljepe djevojke i cure, sve se muzika, sviraju gajde, svi igraju a zlatnim i 
srebrnim čašama iz ardova piju — nema tu patnje nikake. Pokukiva on da to vino ne te- 
če od njeg kad u ardovu drugog vina nema, svid piju i još kažu: 

— Ovoje vino, al dobro! 

Sad se on misli: ,,Kako ću pokazat babi da je on bijov i kako će ona da se osvido- 
či?", a oće babi i da se umili. Misli se on: , Kad odem doma pa da za uspomenu babi sa- 
mo kažem đe sam bijov i šta sam vidiov, neće mi vjerovat, a moja glava i prazan ardov 
nije dosta da joj se umilim — ja ću jednu čašu ukrast babi za uspomenu." 

Pokukiva, i kad su svid igrali, on iskoraci iz ardova, uvatio čašu i sjest će natrag. 
Tjev on tako, al kad će natrag, ardova više nije bilo tamo, već je otišav, a nije bilo ni lje- 
pi' djevojaka ni gajda, svid otišli. 

Šta će on, osvanuo u mijani, a kad je sunce izišlo, deda vidi da nije u mijani, već u 
glogovom grmu. 

— Đe sam sad u glogovim grmu kad sam bijov u mijani? Kako ću ja otud izić?! 

No na kraju izišav, al svega se izgrabav, bijov krvav ko dželat, a čašu tkoju pio držo u 
ruki da babi bude za uspomenu đe je on bijov, da se osvidoči i da joj se zlatnom čašom umi- 
li. Drži čašu, ne žali što se grebe u glogovom grmu kad će babi biti zlatna čaša, a kad izišav 
i pogledav šta je ta čaša — kozji papak! A ono što su bile zlatne čaše — veli — tudak što je to 
sve bilo volovski, konjski, kozji papci i kozji rogovi, iz tog pili — vještice bili. 

E, moj dragi, sad bi njemu trebalo otić kući, al ne zna đe je, ne zna kudan. Ne zna 
ni kako će! Krene, a ono već tu glogov grm, on je unutri u sridi. Vidi: ovako će tu osta- 
vit kožu. Smisli on: sjest će i čekat noć u glogovim grmu. 

Sad čeka drugu noć. Došla ponoć, opet došli vještice, došav ardov, a on ne čeka, 
već sjev u njeg. Kako bijov unutri, uzeli oni njeg pa ga doneli doma, al ne kaže on babi 
đe je bijov i šta za uspomenu imav. Tri nedilje je ležav, nije smio nikom kazat de je bi- 
jov ni šta je vidiv. Vaša srića što je smio meni da kaže, pa sad znate. 

Kralj među vješticama i čirevi 


Kadgod je mladež vodila konje u pašu. Kad bi bilo devet-deset sati, onda bi kre- 
ćali. Ide jedan mladić, a stara grabi vođu na bunaru. On se našali: 

— Kako vi tako ,rano" po vođu došli?! 

A kod stare nema šale, uze metlu pa ga ošine odnatrag po vratu. Kad ono sutra- 
dan puno čireva, al pun bio čireva. Šta će sad?! Imav on jednog dobrog starog što je bi- 
ov kralj među vješticama. Otišav on i ispripovidav tim kako je bilo. Onaj kaže: 

— Znaššta ćeš uradit? Ti ćeš u dvanajst sati otić na raskrsnicu, uzet ćeš jedan gro- 
šić pa ćeš s njim otrt čireve pa ćeš taj grošić bacit i otud ćeš se okrenit pa ćeš ić natrag. 
Al da ide na te zmaj i odud i ondud, nikog se nemoj bojat, samo idi kud sam ti ja kazav 
i tamo to baci. 

Otišav on na raskrsnicu, bacio grošić, išav natrag. Šta je vidio, nikad više nikom ka- 
zat nije smio, samo kad je došav sutradan, nijednog nije imav više čira na vratu. 


Potkovana vještica 


Bio u Ati kovač. Aćani imaju u Votanjskom brijegu vinograda, u tim vinogradima 
bila kovačnica. Kovač je imao dva šegrta, jedan bio čudo debel, a edan bio mršav, jed- 
va diše. 

_ Kako to da si ti tako mršav, ja debel, a na jednoj smo košti — kaže onaj debeli. 

— Ne znam, al da ti vidiš što ja moram patit! Obnoć dođe nekaka, baci mi na glavu 
oglavinu, stvorim se konj, i ja moram ić, a tako me hajči! Da to vidiš što ima na Aršanju 
kad su tamo kola, ti ne bi zno šta 'š. A ne morem, nikud se ne morem oslobodit. Ja ne 
znam, al meni se tako povelo da je to moja gazdarica. 

— Neka tako, ta ona tebe mazi i žali, uvik najbolje komađe mesa i svašt lipo ti da. 

— Da, da, al što mi obnoć da to ja znam. 

Debel vidi da je tu šta zla, i kaže: 

— No znaš šta, ja ću leć na tvoje mjesto, a ti lezi od duvara. Ja neć' spavat. 

— Dobro. 

Mršav jedva odo, lego od duvara pa već zaspo, taki je bio umoran. Kako zaspo, 
ona dođe, baci oglavinu na onog skraja, i ajd ide. Kad je došla, kažu njoj: 

— Kakog si to konja ugrabila, taj baš čilaš - njekako zrica čilno. 

A ona se ponosi, al ne gleđe. Tamo kolo, to je peruškano, nakitite paprikama, ro- 
govima, tam se igra, kuvaju svašta, tu je podrum, piju. To bilo na Aršanju, tam njim bi- 
la skupština, vješticama. Gazdarica malo-malo i ide u podrum a jedanput vidi konj 
svednak glavom da more oglavinu dole. 

— Ajdu kolo, neka svednak konja gledat — kažu. 

A ona sad malo-malo pa ide: 

— Ne, ne, taj moj ždribac vrlo nemiran, da se neće oslobodit pa uteć. Kako ću on- 
da doma, neću doć na vrime. 

“A šegrt misli: ,,Čovjek sam, imam pamet, čovjekovu pamet, a konj sam." Kako će, 
kako će? Kad ona natrag u podrum, jedanput on stepne oglavinu, i posto čovjek. Ona 
već dotrkala pa pognila glavu da će gledat, on latio oglavinu i na nju, pa ona postane 
konj. Šegrt skoči na nju pa ajd. Došo pa lupa na kovačnici: 

— Digni se, Ivo! 

- Štaje,štaje?! 

— Digni se i loži vatru, sa' ćemo kobilu potkovat. 

— Alitase brani. 

— Ja ću je držat, ti samo pravi potkove i samo radi. 


Radu, i sve uradili, potkovali kobilu pa skinili oglavinu, bacili, nek sadak ide. Ujt- 
ro došo gazda sumoran: 

— Ej, đeco, danas neće bit ručak, bolesna nam je vrlo gazdarica, vrlo bolesna. 

— Da?! Pa šta joj fali? 

— Jane znam, nije joj dobro, kaže da će umrt. 

— E pa, jeste vi nju vidili kako izgleđe? 

— Nisam, pokrita je. 

— Jeste ogledali njezine ruke? 

— Pairuke su pokrite. Šta ću kad mi kaže da je ruke bolu, teško ju tušiju i nije joj 
dobro. Sinoć joj nije falilo ništa, a sadak jedva diše. 

- E, ite joj, otkrite ju pa joj gledajte noge i ruke, sve su potkovane. 

On ošo, otkrio, a to ostala kopita kako je potkovano, a gor čeljadsko. 

— Adisitibila, šta je s tobom?! 

— Pa-—kaže — kad ja to moram. 

— Kaki moraš?! Ko te je potkovo? 

— Pitaj šegrte. 

— Kako si ti došla do šegrta?! Šta si ti tam tražila?! 

Došo šegrtima: 

— Pašta ste joj radili? 

Jaki onda kaže šta je učinio, kako ju oglavinom uvatio i kad su ju potkovali i ular 
skinili, onda su vidili da je to ona. 


Vještica iz Katolja 


Isto se desilo u Katolju. More tom bit već sto godina, ti su stari svi već pomrli. 

Jedanput bolesna je maćuva, pa bolesna je maćuva, pa umrt će. Unučica te maću- 
ve bila udata u Olasu pa došla doma kad je maćuva bolesna. Maćuva poručila je da 
sestre ima nade, pa sestre nema da je dođe vidit, a ona ima dvi želje da sestri kaže, on- 
da će dušu izdanit, toliko je već snemogla. Poručila, čeka, a sestre nikako nema, ne mo- 
re doći. 

Unučica držala je bratovljevo dite. Njekad su postelje bile visoke, bili začeljki, a 
unučica sjedila za začeljkom, pa maćuva nije vidla da ima koga u sobi, a čojek to nije 
odo. 

— Čuješ ti, majko, pa ti si sa mnom, nema nikog, što meni ne kažeš te dvi želje. 

— Nijetunitko? 

— Nitko, jaiti. 

— Pa kad nema nikoga, a sestra ne more doći, onda ću tebi kazat jel ne morem 
umrt ako ne iskažem. 

— Pa kaži već jedanput. 

— Znaš — kaže — i nas je Bog stvorio, ja sam vještica bila. Četrdeset i tri sam duše 
više pogubila nego što mi je Bog ostavio. I tvoje ždribe sam što ti je bilo najmilije i tvo- 
jega sina što ti je bio najmiliji. 

To iskazala i dušu ispušćala. 

— O, stoti bogova, da nisi umrla, taki bi te zagušio. 

Ta unučica je pripovidala svojim unukima, i ti unuki su opet pripovidali, tako riječ 
doriječi, tako i meni to pripovidali, ne jedanput, mnogiput su to pripovidali. 


Bosorka 


Biu je jedan človik mlad na Bizonji, se je zvau Jure Lesković, junak, jako verli ju- 
nak je biu, tako da su divičice za njim jako nore bile. A va našem seli se nahajalo i bo- 
sorkov — te su jako vjerovali. Jedna bosorka bi jako rado zela toga junaka, a on znau da 
ona ni takova divičica ko druge, neg da ona već ča zna neg te druge divičice, da je bo- 
sorka. 

Seda si je mislio: ,Ja ju neću zet tancat da se je oslobodim.? Kad je bila jedna un- 
terholdung, on ju ni zeu tancat. No, onda mu je tako se zagrozila pred drugimi diviči- 
cami: 

— Ovo će mu biti žao dokle bude živiu. 

Tako da veje mu se ništ ni stalo, neg potom da je on jednu drugu divičicu zaručiu. 
Kad je bosorka to čula, ter su došli zarukom kada bi junak morau stariji prosit da će si 
tu njihovu ćer zet, on je unimiu, ni imau glasa, ni mogau govorit. 

Ovo je stalo, ovoj je prava istina. 

Seda nisu znali ča ćeju učinjet — to je od zli? ljudi. Dođe jedan človik — tome su ti- 
li reć da je bosorak — da on s'e zna kako se to dela. 

— Ljudi dragi — veli — ja ću vam dat jedan nauk, ali mene nekate nigder da sam 
vam ja ta nauk dau. Nujte da primi jedan lip kruha ča oš ni načet, ter nujte korice ta- 
ko slabo odrizat da se budu mogla ta slova ča ću vam ja dat tamo napisat. To ćete mu 
porinut va usta, ako čversto ima usta zaperto, 'oš ćete morat kako-tako porinut da to on 
va usta dostane. 

Dobro je bilo! Su to učinjili, a ta slova su posvećena, to nisu barkakva slova. Seda 
su mu to učinili, ter bome mladencu su mu se usta otperla, su mu zi timi slovimi usta 
otklopili. 

Kad je ta bosorka to čula, ona je rekla da to more ziznat 'do je tomu ta nauk dau 
da si je to učiniu. No, al ovi nisu uradili da je to ta isti človik, a taj im je rekao: 

— Akovi to povite, onda vam ja već pomoć ne morem, i vam neću pomoć. 

I tako je bilo da si je junak tu divičicu mogau za ženu zet, ter ta bosorka zato već 
ni imala ladje na njega kad je on slova zis tu koricu skupa poiju. 


Vilinsko rašeto 


Odnesla cura užinu na žetvu. Otac i mati žanju, deda i baba vežu. Kaže deda curi: 

— De je voda? 

— Viniste doneli?! Kako možete na žetvu, a vode ne ponet?! 

— E, donet ćeš, cura, ti! 

— Kud da idem kad nema bunara?! 

— Ti ćeš preko njiva popriko pa na Dunav. 

Uzme cura koršov i ajde Dunavu. Dok je ona sud punila, digav se njeki vijar:i up- 
ravo njoj. U vijaru rašeto, u rašetu sjev skeledžija i njeka stara baka. Dok cura sud nije 
napunila, vijar otišav preko i vratiov se, pred curom stavo. Skeledžija kaže: 

— Hajd, sjedi, cura! 

Ona se odbaca s plačom, neće, a skeledžija zgrabi curu pa hajde. Vijar se opet po- 
digav, uzme rašeto pa hajde na drugu stranu Dunava. I prišli su opet natrag. Cura se 
poplašila, na nos i na uši krv udarila. Skeledžija stavo, curu za kosu, i iz rašeta. Kaže: 

— Sreća što božjom milošću nije noć, ti bi se i od komarice uplašila. Nisi ti naša 
krv, neće od tebe bit naše čeljade. 

Ode vijar, a cura uzela sud s vodom pa odnela tamo đe žanju. Deda taki pita: 

— Štasiti krvava?! 

Cura kroz plač kaže sve. 

— Ništa je to, hajd ovamo — deda stav spred nje. 

Iz zatioka iščupa joj jednu dlaku kć6sa pa joj provuče ispod nosa i pokida. Stala cu- 
ra čitava i zdrava, više nije krvava. 

Kad je iskazala ocu i materi kako provodila, a otac zapita: 

— Nisi poznala ko je bijov? 

Ona uprla na dedu: 

— Onje bijov skeledžija, a babu je vozio u rašetu. 

Deda i baba samo otvorili usta, al glasa nema, zanimili. Nikad više rič na usta. Ta- 
ko se u kući doznalo da su se pleli u vilinske poslove i da su curu tili uvuć u to. To je bi- 
lo tu u Tukulji. 


Canurka 


Bila mat, imala divičicu. Otac saki dan hođovo u posal, mat je bila pokraj kćeri. 
Divičice bilo ime Canurka. Ona je već velika bila, sedam godina, i onda j' još sisala, u 
zipke spavala. Tela se otit igrat, p? on'a ju mat viče: 

— Canurko, hodi ću ti dat sisice! 

Ona dojde, nasisa se pa se ope ođe igrat. 

Stare žene znale džakat sašta, p' on'a jedna kazala Canurke materi: 

— Jesi ti zatepena?! To ni dobro, ti ćeš vrešćat. Za pet-šest godina Canurka će 
momcema hođavat. 

Mat veji: 

— Neće. Ja ću ju dat ista momku koji ima konja zlatnim grivama. 

Darži ona svoje. Jedan dan u ranju Canurka ođe se igrat, marva potli ju mat viče: 

— Canurko, hodi ću ti dat sisice! 

Ona dojde, nasisa se pa se opet ođe igrat. Marva potli ope ju mat viče: 

— Canurko, hodi ću ti dat sisice! 

Kad ju treći put vikala, a nje nema. Na krstopuću digla se vetrenjača, a kad je oč- 

la, nigdar više ni bilo Canurke. Ada nju su vile uzele. 

Marko Nestalo i vila 


Bio njekaki Marko, Nestalo se zvo. Bio jedinak, mat je imala njega jednoga, crno- 
manjast i lijep, svakako uredan i groktio lijepo. Njekad su momci u štali spavali. Dola- 
zila mu vila tamo di je on u štali spavo. Ni se zno, ni se mogo od nje oprostit. Na kraju 
išo je popu ispovidat se. 

— Takoitako, dođe dok legnem, da se smrači, onda je već tu. 

Onaj pita: 

— Dasedirat? 

— Svagdi, da se dirat svagdi. 

— Jel pušiš? 3 

— Pušim. 

— Na lulu? 

— Još nisam. 

— Pa probaj. Metni žar debelu u lulu, znaš one su dlakave po tijelu, i ti u njedra i 
svukud diraj, pa jednom rukom joj rastvaraj njedra, a drugom rukom ko da ćeš lulu ča- 
pat, pa ubaci žar u njedra. Neće više nikad doć. 

On tako i učinio, a ona: 

— Jao, meni, Marko, za to ćeš se jako pokajat! 

Sad svejedno, nema više vile. Njekad volovma su više radili. Di su vinogradi, zvalo 
se Dolina, a trebalo ići kroz dva dola dok se došlo do ti? vinograda, tako i natrag. Mar- 
ko išo đubre vozit, pa dolazi natrag, kad jedanput je se malo oblačak digo. On ćera vo- 
love da izađe iz briga, iz piska, onda već u selo će se spušćat. Kad je izašo van iz briga, 
došo vijar tako da su se kola i volovi i sve na toliko strana razišli, i on je nesto. Nesto — 
nisu ga našli. 

Više ga našli nisu, samo jedanput se ukazo. Tom čovjeku su kazali stari Garo, ja 
sam poznala toga, a onda ni bio star, već je bio njegove dobi. Isto s otim putem išo i on, 
kad ide oblak, tako da pada, pa se onda mu ukazo. 

— Paotkale, Marko, ti?! 

— Odnjekud. 

I išo je jedan komad š njim dok nisu došli u do, onda mu kazo: 

— SadsetiŽuri Ivo da moreš doma, sad ja moram doć, sad će taki pljusak i kiša bit 
da neće moć nitko proć. U oblaku ja uvijek idem što je kiša i pljusak. 

I onda je njekud nesto, a taj Ivo, što kazali su mu stari Garo, ođe i kaže mu mate- 
ri sve. 
— Pa, zbiljam, vidio si ga?! 

— Je, išo sam čitavu leniju š njime i š njim sam se divanio i tako mi je kazo da kako 
je sve prošo i on uvijek ide s vijarem i kišom. 

Više ga nisu našli. 


Vilino igranje 


Jedanput sam sviro kermec. Išo sam iz Pogana, a kad sam došo do te velike jame 
Vuroške — baš bilo o polnoći — tu se njaki vjetar digo. Nebo ljepo čisto, a vjetar taki da 
će me zatušiti. A ja sam išo svirajuć. 

Taj vjetar se smoto, i istrže mi gajde. To je istina! Nisu pale, ošle gori, letu gajde i 
začele same svirat. Ja se uplašio, zgrabim gajde pa bjež š njima, a gajde još dreču. Išo 
sam ko da me ganjaju, gajde naprid, ja za njima. Mislio sam da ni kapi krvi nemam. 

Nisam zno kada sam došo doma. Kad sam došo dvoru, a pceto ko telić sjedi pred 
pendžerom, a 'nako pceto veliko nije ni bilo u selu. To je istina! Gajdaš sam bio, svako 
pceto u selu sam znao. Ja viknem, a to se pceto okrene u bašču. A ja sam pušku imo. 
Uvatim pušku pa puknem po tim pcetu, a sačma nije pcetu išla, nego svu mješinu sam 
isjeko, gajde više ne dreču. 

Komšije bile đeda i baba. Ona gluva i tupava, zna lapućkat, viče, ni vragovi ne ra- 
zumiju, tupavim čeljadetom ne more se divanit, a sad preko plota ljepo pita: 

— Koje odekar puko? 

I đeda sjevo kad je čo kako lepo ona to pita. A ja kažem: 

- Ja. 

— Za čeg? 

— Tuje bilo pceto veliko. 

Kad sam začo pripovidat, jedanput baba na prste fićnila — postalo tavno ko u ro- 
gu. A viče: 

Ogleđi se oko kuće. 

— Za čeg)! 

— Nekatebriga. 

A ja sad ne znam čiji sam. Gleđem: baba nikad nije znala nješta kazat, gleđi sad 
kako zna i more divanit! A oko kuće oda lampa pa ošla uprav na no mjesto di pceto 
sjedilo. 

— Sad pukni! — viče baba. 

Latim pušku, puknem, a ne znam šta ću od stra: lampa više ne oda, a di bila, tamo 
na bokoru vjesi koža pceta. 

— Taj vjetar, to su vile bile, igrale. Nije njim dobro što si sviro, mješina ti osušita. 
Lati ovu kožu pa na gajde, pa će nova koža nabreć. A ti neka više obnoć svirat pokraj 
Vuroške jame i neka ništa pitat, a one nećeju doć odekar. 

Baba ljepo kazala pa ošla, ošo i đeda, a ja sjevo ko njaki panj. 


Kandžija od zmija 


Popovina bio spaija u Kukinju. Vod, kad se spailuk odelio, kad je prestala robota 
spaiji, pašnik se nikad nije krčio. Ja ne pantim robotu, to je naša baka kaživala. Svaku 
šumu su posjekli da zemlju oru, a pašnik se nikad nije krčio. Ko bi to ćo, taj je ošo zlim 
putem. 

Kazali su njekad stari da su ćutali, do pol noći iz šumica na pašniku ide ljep glas, 
pjevaju, samo nitko ne more razumit. Svake noći kad je pun mjesec, bilo tako dok oro- 
zak ne kukuriče. Svud na pašniku trava ljepa čista, a na tom mjestu bilo crno kolo, sva 
bila trava crna. Tamo se nitko ni obdan nije smio sustavit. 

Bili tukar čovjek i žena, imali divičicu, Jaki čojek bio. Kad je bio mlad, nisu se smili s 
njim hervat. On jednoga lupio i ubio. Jo i kad je ćo umrt, bio taki jak, a žena krasna. On ništ 
se nije učio, a sve zno radit. Stanove što su tkali popravljo i sve, a to kad je bio mlad, a pot- 
li kad se oženio, ništ više nije ćo radit. Ni žena. Pije on, pije žena. Bog njim do nesreću. 

Bilo da i dva dana kuća nije imala kruva. Kubure uvijek dost. U ljeto kojekako, a 
zimi se ne more dost sobu napuvat. Ni svinče ni slame. Izvuču zimsko doba kod jedne, 
kod druge komšinice di je vruća soba. Uvijek su obrecali, al nji dvoje nije ćelo radit. 
Imali nevaljalu kućicu, al ni šantavo guse ni paprike nuz otu kućicu. Istruljili rogovi, na 
kući čelo će da spadne. Ni puce nisu kupili, žena ni pregače, obrisač jedan u kući nije 
imala, prodala kožuv i ćurdiju — sve propili dok divičica malo nije odjačala. 

A bila krasna đevojka. Ona sirota sve težje poslove radila, toliko radila da su joj se 
izjeli zglavkovi. Rada je bila da joj apo i mat ljudi budu, da ne bi nju po selu tentali, al 
nješta nek rekne, apo đipa ko vrag crven: 

— Ja sam gol što sam propio, a onaj je gol što su mu oteli! Nema na meni biljega 
zašto sam gol. 

Ne oni radu — ona, al viđe sirota đevojka vod pomoći nema. Narod njekaki neće 
nahrlit milodar da se dade, a njoj dozvoljito samo da radi. Apo i mat su merno dok la- 
komice ne doderne koje. I đevojka je zavjet uzela: ako je Bog poživi, da ona na noge 
mora stat. Bila je devetnajst godina kad joj mat umrla, a nitko da ju zaprosi, nitko nju 
ne zaktiva, taku krasnu đevojku. Otac samo na grljku flaše drži ruku. 

Jedanput sirotoj propala i ona mala beridba, beridbe ništ, krumpera navadila jed- 
nu vreću pa vuče na dvor, vuče za zimu, a dreči svenak. To bilo pridveče, išla preko 
pašnika baš nuz ono crno kolo. Kad tamo njegdi bila ona u travi, vidla ljepe menđuše. 
Krasna đevojka, a nikad gizdava. Oče joj stale, ljepe menđuše, a ne smije u crno kolo. 
Jedanput evo njaki đedo: 

— To se ne u zlo prima ako uzmeš menđuše. Tako si mi krasna đevojka, ja bi rađa 
da mi ne drečiš svednako. 

Nikad ona đedu nije vidila, a gleđe: oče u njega nisu ko u druga čovjeka, već ko že 
ravke, Ona bila uplašita, al kad je ćutela kako đedo ljepo kaže, njekako joj bilo laglje, 
pa upita: 

— Jeste li vi morda moj apo stari? 

— Ne pitaj tko sam, a tog življenja nek je dost. Kad bude pun mjesec, brez brige će- 
ri dođi vod. Samo trag za sobom uvijek moraš soljom posoljit. 

Rekne đedo sve što ona mora znati i uraditi. Sad je ona bila merna i spravna. Viđe 
ona da doma ne pomaže ništ. I kad došo pun mjesec, ona pridveče svaki dan ođe na 
crno kolo. 

— Opet ideš?! — apo se uplašio kad je vidio dan za danem kud ona ođe. 

— Moram zapaljit mjesec. 

— Nisi ti ošla u njovu rodbinu? 

— Jesam, apo. Dosta sam se dučila i kinjila, apo, ne išćem ništ, a ni vi ne išćite ništ 
od mene. 

Cjeli mjesec išla, potli nije ni došla. 

U ono vrijeme paster jedan stari pridveče ćero s paše. Devojkin otac pijan sjedi na 
dvoru. 

— Tvoja divičica na crnom kolu nješt palji, a na njoj sve ljepo, oplećak, šamija, 
menđuše — i pjeva, a kod tebe svednako drečila. 

Onog uvatilo da i njemu treba drečat. Krv se probudila, jezik se otvorio od vina. 
Ođe i on tamo. Ođe onda — i nikad više, Pasteru rekne: 

- Čekaj, ja sam časom tu, ako budem još živ. 

I bio je časom opet na svom dvoru nevaljanom. Uznojio se, sav u sapi dotrko. 

— Štoje? - rekne stari paster. 

I onaj kaže. 

Na crnom kolu vile igraju, pjevaju. Tamo je i njegova divičica. Vrlo su ljepe, kika 
velika svakoj vjesi do pojasa. Glasovi ljepi, đevojke ljepe. 

- Ej, čovječe — pita njega jedna — šta željiš od Boga? 

— Kašiku čorbe i čašicu vina. 

A kći njegova rekne: 

— Apo, neka vam Bog da. 

Al nato kaže ona vila: 

— Kad nju nisi poželjio, ako još koji put dođeš, dobit ćeš kandžijom. 

Kad on pogleđe, a to kandžija od zmija. Nikad više nije bilo čovjeka da bi smio ob- 
noć tamo poć. 


Tri biele vile 


Jive je zagnau vole. Kad ji' je zagnau, velje i zaspau. Kad je zaspau, doletetile tri 
biele vile. Te tri biele vile su bile tri biele žene. Kot perva vila je bila Jivina majka, dru- 
ga vila je Jivina sestra, a treta je bila Jivina nevjesta. Doletile, i onda veli majka: 

— Zbodimo mi Jivi oči ter mu verzimo černe terjunke. 

Onda je majka zimala oči, sestra je metala terjunke, a nevjesta se jako plakala. 

Seda opet majka rekla: 

— Znamo mu serce, ter mu verzimo pretežak kamen. 

Ko majka je zimala serce, sestra je metala kamen, a nevjesta se jako plakala. Seda 
je nevjesta se plakala pa se Jive zbudiju, ter veli nevjesta: 

— Jive, ča ćeš ti majki naručit? 

A Jive veli: 

— Ja ću majki naručit kloktru cipali na ku ju budu vrazi palili. 

— Aštaćeš sestri naručit? 

— Sestri naručam dva konjske repe na ki ju budu konji trzali. 

— A ča ćeš meni naručit? 

— Tebi naručam ta lipi zeljeni grad ča ni biu nigdar šetani, da se ti budeš veselila 
do tvoje smerti. 

Mliko iz sikire 


Kad sam bila cura, išla sam prid krave, kadgod tevočar tiro napolj, pa smo išli prid 
nje. A tamo pokupu se, svita bude mlogo. Bila sam cura, eto ko ovaj naš unuk, vala još 
i manja, a došo i stari Kajgić bać Joza pa vrlo pripovido. Od vračaka se počeli divanit, 
pa stari kaže, al kako je on prošo. 

Na Đurđevo ujtru — prija su vračali na Đurđevo — on se rano digo pa će it u Klađu, 
u šumu. Metne sikiru na rame i torbu pa iđe. Ka je došo, a tamo di krave su u podne 
plandovale, babusinka, jedna baka stara, uranila pa okolo plandišća vuče stolnjak. Bać 
Joza se sakrio pa gledi šta će ona. Ošla baka, a on sikiru pa i on okolo. 

Radio on cili dan, došo kući pa sikiru obisio prid kuću na klin. Kad ujtru, a iz siki- 
re mliko curi. 

— No-kaže — sad znam zašto je baka vukla stolnjak: sve mliko pokupila. 

Tako je i on, i zato je iz sikire njegove išlo mliko. 


Mliko iz jedeka 


Sa? ću isprivovidat što se kadgod u Kandi med Šokcima strefilo. To je jedan stari 
Šokac pripovido sinovima, a oni su pripovidali nadalje kako su kadgod čuvali krave po- 
red Dunava u vrbaku. To je išlo redom, svaki dan drugi a drugi, po dvojica po trojica 
su čuvali, i oti pastiri su najviše stari ljudi bili. Šokačke gaće dugačke, u surkama — tako 
su sprimiti bili u to vrime. 

Tamo se dogodilo jedanput da je jedna rumunska lađa išla kad su Šokci čuvali 
krave. Vidli krave pa lađari tili su mlika jisti. Lađa ne staje, a di je na njoj mlika?! Di 
jeee! 

Med lađarima našo se jedan matroz koji je zno vračat i drugo štagod od ti' čudni? 
stvari. 

— Dajte jedek - samo tolko kazo kad je čo da bi mlika jili — a vi držite muzlicu. 

Latio jedek, sto iznad muzlice pa muzi jedek, a iz njega teče mliko. Kako je muzo, 
tako su krave počele blečat i trčat vodi ko kad bi đipile u Dunav. Kako je išla lađa po- 
red briga, tako su krave za njom, a mliko iz jedeka samo teče. 

— Ode nam mliko, odu nam krave — Šokci se uplašili. 

Samo jedan stari pastir šuti. On skinio surku, bacio na zemlju i s ćulom kojom je 
krave čuvo jako počo udarat po surki. Ni rič, samo udara! Kako je udaro, tako lađar 
pustio jedek, pa onda pao i počo jako barlikat. Jedared jauče: 

— Ne udri! Mani se! 

A stari pastir s briga: 

— Moje si krave našo! 

— Neću više. Neću nikad. 

Kako se onaj manio must jedek, tako se i krave ušutile. Starac matroza vrlo izmla- 
tio. Vidili su: kako surku mlati, tako onaj dobije — pa je matroz i muzlicu hitio u Dunav. 
Onda su pastiri i znali da je starac u tim stvarima jači od lađara, ali nikad ga niko o tim 
nije pito, ni on rič komu kazo. 

Ukradeno mliko 


Dogodilo se kod nas u Kandi, kod Volutkovi*, mliko su ukrali od krave, i to kad je 
tele još sisalo. Došla jedna žena da ište jabuka, svionicu bi pravila. I ona je imala jabu- 
ka, samo je rekla da njezine jabuke nisu za svionicu, ovo su bolje. I toj ženi — kako su 
joj dali jabuka — s otim zajedno su i mliko dali. 

I drugi dan ujtru kad su muzli, ondakar već krvavo mliko je išlo. Uplašili su se i 
vidli da su njim mliko odneli. Očli su čiča-Marjanu Ivančevom, koji je jaki bio, koji je 
zno otim gatati i dati mliko natrag. Taj je reko ondakar da on znade da ko je taj maj- 
stor koji je mliko odno i reko je to kako se mož mliko vratit. Ujtru kad namuze, to krva- 
vo mliko kako je u muzlici, tako uzet dva noža pa noževma oto bockat. Kako budu to 
mliko noževma, tako onaj ositi koji je mliko odno. 

Kako su to boli u muzlici, tako je onaj jauko i trčo donleg dok nije došo do one ku- 
će otkaleg je mliko odno, jel dotleg ga boli i bode iznutra. 

— Kad dođe - kaže — ondakar udri, jel on će doć iskat makar šta, jel dotleg nema 
mira kod kuće. I kad dođe, ondakar metlom od korova, od gužvića lupaj ga kako ga 
ikako možeš. 

I to je reko još: 

— Ako bi ti da taj umre, da se osuši, onda kad ga naudaraš, tu metlu lati pa obisi u 
odžak i dotleg ju puši dok se ta metla suši, tako se i on mora sušit. 

I tako je došla ta žena dok su oni bockali noževma krvavo mliko u muzlici, došla 
iskat, a oni metlom od gužvića dali joj za svionicu, mliko vratili. 


Nek munđa koliko oće 


U našoj Senti stari Bunjevci nisu baš znali madžarski. U to vrime su bili kravari 
ode u Kaćmaru, čuvali su na Koću, ai žene su išle tamo prat. Nisu tako prali ko sad, već 
prakljačama onako lupali aljinu i tako su prali. Jedared dvi Bunjevke su uzeli edne tra- 
čje, njeve aljine pomećale u nji", i ajd, pa su očli na baru da peru. 

Ej, kad su oni počeli prat, tamo već čuvali i kravari, došo bik pa i razvijo, i oni biž 
kući. Sa' ćedu javit kravara, al kome ćedu javit, kako ćedu javit?! Madžar je bio birov, 
a niedna nije znala madžarski. Starija kaže: 

— Sele, ja malo znam, ja ću otići, javit ću ja to kako već znam. 

Očla j* unutra u sensku kuću i kaže: 

— Faljen Is's, gospodin biratus! 

A birov gleda: šta je?! Madžar, ne razumi. A ona kaže dalje: 

— Jaimoja druga smo uzeli traljatus — to ona ko madžarski divani — i očli smo ba- 
ratus, počeli smo pratatus i aljinatus a dođe vaš bikatus, skoči u traljatus, mi bacimo 
traljatus i aljinatus i pobižatus. 

Birov gleda, pa gleda i jedared kaže: 

— Mit mongya?! (Na mađarskom jeziku to znači: Što kaže?) 

A žena njemu: 

— Ta eto, to je tako bilo, munđo ti koliko ti drago. 

Živina ga mitala kad ne zna 


Bio u Poganu jedan stari čojek, tako su mu kazali Belas. Ošo on u Šikluš na vašar 
pa je kupio jedno tele. Kad je tele isplatio i pasoš prepiso, treba ga vodit doma. Kako 
ga je vodio, tele se izmaklo iz ruke mu pa ošlo med konjski vašar i od jedni? kola do dru- 
gi? bježalo, i nem? ga nigdi. 

Stari Belas sad tele nije vidio, ođe preko vašarišća. Kad tamo, nepoznati čojek sto- 
ji sam kod kola. Belas od male maloće samo njeku riječ zna madžarski, mat mu nije 
znala, ni đedo, nitko, a sad mu je njekak palo na pamet mort je bolje da madžarski di- 
vani, pa on čojeka pita: 

— Kumć, kum, nem I4t4 egy tele? Na njim vjesi štranga — szalogy! 

A on našo čojeka baš Madžara, ovaj nije razumio, pa i on pita: 

— Mit, mit? 

Belas onako pretešen od brige: 

— Živina te mitala kad ne znaš madžarski. 

Tri bunjevačka slova 


Bio tudeg edan siromašak momak, vriško mu dosadila motika, ić će kod spaije za 
kočijaša: 

— Znaš pisat? — pita gospodar. 

— Znam štit, ito samo tri slova. 

— Iti misliš da je to dosta?! 

— Nikad ja ne želim više od Boga. 

— Koja su to slova kad si tako zadovoljan s njima? 

— Tri bunjevačka š! 

- Aštatijeto? 

— Šunka, šiler,šalajdanac. 

Putovanje na basamagi 


Prid drugi rat, kad se već šuškalo da će Hortin udarit na Jugovinu, dosta je bilo da 
čuju slavsku rič njegovi perjari, i policaji već bi namrskali nosove. Jedan siroma Kaćma- 
rac baš onda stao za slugu kod nikog spaije digod čak iznad Pešte. Tamoker slavska rič 
još manje mrišila, A čovik bio svezan, neuputit, ni našeg divana nije bio velikog, a ma- 
džarski znao da posluša i zaište da baš ne umre od gladi. Kad se Hortin POpo na njego- 
vog matroskog konja i zatrumbeto našem siromaku, oma nije bilo mista — išpan ga isti- 
ro ko kera. 

— Ajd tamo di se zna ko si, takim da si pošo tamo di si rodit. 

Sluga ko sluga, gotovo go-bos, novaca nema, a di je Kaćmar pišice?! 

— Ne mož bit drugačije?! Da ostanem bar dok ne zaradim na put. 

— Nipopo ne pridiči dvared — išpan ko Bog. 

Šta će, kome će u stranskom svitu?! Sačeka ajziban, sidne na basamagu pa šta Bog 
da - mož bit sa srićom pa da se prokrade do kuće. E, al onaj što cidulje buši nije ćorav, 
našo Kaćmarca, pa se zna i kraj: nogom u tur i doli sa basamage. Šta će? Sačeko drugu 
mašinu, sačeko treću i tako redom putuje na basamagi dok ne dođe do štacije: noga! 
Nazarađivo se nogom u tur, al na kraju se domogo Pešte. j 

Rano proliće, vrime još ladno, siroma se smrzo putujuć na basamagi, pa drće. Ni- 
je dobro ni zadrćo, policaj već tamo. Peštanski je to majstor, taj oma vidi šta ne triba. 
Samo prstom zove: 

— Gyere csak ide! (Hodi samo ovamo!) 

I ne pita jedno, već: 

— Kosi, šta si, kako si tu dospio, šta tu tražiš? 

Siromaku još većma zima. Ni polak da razumi ni frtalj da kaže kad divan nije bu- 
njevački. Policaj ajd š njim unutra. Kad došo u vruće, Kaćmarca još više izbila zima — 
drće ko da mu je to služba. E 

— Vidimo mi zašto drćeš — znaš da smo te ukebali. Dobit ćeš ti i tvoji. 

— Ta već sam se nadobijo. 

— Jezik za zube, samo drći-drći, nadrćat ćeš ti tvoje. 

Pa ovaki, pa onaki, kitidu ga ko da je on skrivio prvi rat. Bio zatvorit jedno vrime, 
jedared su valjda i oni vidili da imadu posla s neuputnim čovikom, izveli ga i opet no- 
gom u tur. 

— Asaddrćanja dosta! Takim da si krenio i do Kaćmara da nisi stao! 

On sklopio ruke: 

- Dami ga je već dovatit! O, Kaćmaru moj mili, tamo drći koliko oš, bar za to te 
niko ne dira! 

Pravac on na genciju i opet na basamagu, kad evo jednog našeg seljana: 

- Kuda ti? 

— Ako Bog dai dupe izdrži, do Kaćmara. 


Svaki po svom razumi 


Došla edna seljanjkinja Madžarica iz Mađaroša, prodavala j' šljiva. Svit kupuje za 
žito, za brašno, ko j' šta imo, to j' davo. Edna Bunjevka donela lipog žita u ednoj zdili- 
Ci pa čeka reda. Madarošanka gleda — lipo j' žito - pa promiša malo rukom i kaže: 

— De szćp bdiza! (Ala j' lipo žito!) > 

Edared, pa opet promiša, ženi sve drago što će dobit tako lipo žito, pa: 

— Deszćpbiza! 

A ka' će i treći put kazat, Bunjevka trže zdilicu: 

— Mi pečemo otaleg kruva i kolača, nama se naše brašno nikad ne zbuza, a sad se 
tebi zbuza! 

1 ode kući žitom. 

Ni Madarošanka sirota ne razumi šta Bunjevka kaže, a žali za lipim žitom pa po- 


— Gyere vissza! (Vrati se!) 
A ona žitom se okrene: 
— Nek se viša taj ko te dono u Kaćmar. 


I po kamenu i po nosu uvik zlo 


Bio Švabo na njivi gledati usiv i snađe se s komšijom Bunjevcom baš na međi di je 
kamen. Bunjevac kaže: 

— Vidi, komšija, šta sam naučio: udariš — ne boli. 

— Kako to utariš — ne poli?! | 

Ne viruje Švabo, a komšija meto ruku na kamen. 

— Udri, Švabo! 

— Švabo zamane šakom pa će lupit, Bunjevac trgo ruku, a ovaj lupi svom snagom o 
kamen. 

— A onaj te, komšija Rac, ti mene prifariš. Poli! 

— Tebe, a mene ne boli. 

Sa' će Švabo drugog privarit. I on će pokazat šta je naučio. Iđe on kući s njive, na- 
išo na drugog komšiju Bunjevca. Metio ruku na nos, kaže: | 

— Komšija Rac, udri! 

— Neka se šalit, komšija. 

— Nešalim, udri. Ja naučio, to mene ne poli. 

— Kadte ne boli, a želiš, zašto ti ne bi' učino? Komšija si. 

— Udri komšija Rac, samo udri. 

Onaj onda zamane šakom, Švabo trgo ruku, sav mu nos razbio. 

— A onaj te tvoj, komšija Rac, opet mene privariš — ode Švabo sve se praši za njim. 

Grom je ode 


Kadgoder ljudi iz Gare išli na poso u Šlavoniju. Nika žena išla š čovikom udarat 
ciglje. Čeljad kopali kukuruze nuz cigljanu kad iznenada naspram nji' led kvrcnio ma- 
licko. Oblak gadan, one Šokice počele molit se: 

— O, Bože, Bože, ne tuči njive, tuči nas. Nisu njive krive, već mi. 

Garci se sklonili u kolebu. Žena sva uzvirita, ko uplašita, kad edared puko jak 
grom. Ona nije znala el živa el mrtva, samo kaže: 

— Mato, je I me pogodio? 

— Ne boj se, ženo, Bog izgleda nije čuo šta kažu one Šokice. 


Nje šarana za uvo 


Jedan Tot priko lita radio u Baji pa stojo kod Bunjevca. Ovaj će ić na Dunav ribu 
vaćat — oma bi i Tot s njim. 

— Mani se, ne znaš ti s ribom — još da mi je poplašiš. 

— Nje, nje! Znam ja ribička. 

Kako grane proliće pa do kasne jeseni, on siroma radi po dalekim svitu, otkud je 
on tamo, sirotinja još veća neg kod nas, pa svaku krajcaru u čvor veže, čuva dici za zi- 
mu. Kad je čuo da mož ribu vaćat, oma neće ni užinat — da ne troši ono malo kukavice 
— ribe će se naist. Kad je tako, nek dođe, ta i Bunjevac je siroma, požalio čovika. 

Došli na vodu, bacili udice, a siroma Tot oma i vatru spremio, bricu izvadio da 
struže i peče čim izvuče ribu. Bunjevcu iđe poso od ruke, nije prvi put na vodi, a zna: 
onaj gladan, pa mu dao ribu čim je prvu izvuko. Tot baš struže kad jedared i njemu trza 
riba. Skoči on onako s britvom, kad ono krasan šaran. O, daj mi tog veselja — i on uva- 
tio ribu! 

— No, vidiš, znam ja ribička! 

Drago mu i fali se, al kaki je bio uzbunit, ribu vuče, britvu iz ruke u ruku primeće, 
i šaran isklizne već kad ga imo u rukama. Ode riba, skoči u Dunav. 

— No, esam kazo da ćeš poplašit ribu!? Šta nisi sakrio britvu? Ribu triba varat i na- 
varat, a ne britvu pokazivat pa da misli da si i ti Bunjevac, da ćeš se oma vaćat za uši. 

Onomi žao, al šta mož kad mu je i smišno, pa se šali, al siroma Tot sve uozbilj mis- 
li. Oma će on ribu varat. Britvicu sakrio, stao ukraj vode pa lipo što lipše mož: 

— Pojt sem šaran na suvo, nje te vatim za uvo, nje britvička strugalička, tako mi Bog 
i Bogička! 


Prepovetka za sutradan 


a 


Regruti radu sve, tako uveče odreda moru prepovedat njekaku prepovetku. Znu a 
ne znu — moru. Tako njako se dogodilo da je tamo bilo dosta Bošnjaka i Šokaca što ni- 
su znali madžarski, pa siromaki labućkaju kako znu. Jednog večera dođe red potlanjem 
— i taj bio Bošnjak — a njova labućkanja mu već dosadila, on bi spavo. Prepovedat nije 
ćo, a ne smije kazat da neće — regrut je — pa misli kako će, i začme: 

— Bio jedan šuster, vrlo lijepo radio. Jedan bogat čojek kupi najbolje kože i k ve- 
čeri — baš ko što smo mi sada — došo da mu šuster pravi čizme. Majstor primi — šta dru- 
go more — i taki raskvasi kožu. 

Naš Bošnjak to kazo i sto ko da mu telci nisu na broju. 

— No, ašta je dalje bilo? — pitu ga. 

— Čekajte, sutradan ćemo vidit — sad se koža kvasi. 


Ni kost da ocmuri 


Pri jednoj priliki jedan je Kemljanac naš va Esteraj služiu da se nimški jezik nau- 
či. Onde je biu pri jednom poljodelci, pri paori. Jednuč ga je tote konj ritnu va ubraz, 
pa su dva susedi šli za njim. Su se doviezli do Tajč Oldenburga, onda van su stali, pak 
su šli prik Dunaja, i tako va to selo kade je biu ta naš Kemljanac, da ga vidiju. Su ošli na 
drugu stran Dunaja da ga vidiju. Ko su ošli na drugu stran Dunaja — pod žetvu ovo bi- 
lo — veli jedan: 

— Velje davno je bilo ručenje, aldovnošću božjom nujmo ovde obedovat. 

I jedan i drugi su imali pipliće spečeno. Su se uz lozu seli va hlad pa su jili, a do- 
šau jedan esterajski mladić pa veli: 

— Mohilzeit! 

Jedan Kemljanac veli: 

— Tange! Halten sie mit! 

Esterajac se seu, je najpre jedno stegno zeu, ča je bilo mesa gleda, gleda, dva-tri- 
Put zagrizau ter hiti kost. Onda drugo stegno i s'e mu je tako po mervu zvećega pojiu, 
a s'aku kost hiti. A Kemljanac je imau ta zakon: kad piple ji, onda kost ocmuri jako-ja- 
ko. Seda gleda Esterajca kako ji, i saku kost hiti, gleda pa pozabludi, se pozabiu jist dok 
je onaj pojiu s'e meso. Kemljancu ništ nije ostalo, ni mesa ni kosti, mu je va ruka kre- 
ljut koga je smuriu kad je došau. Esterajac si usta obriše ter veli: 

— Tank schon! — i je šau furt. 

A Kemljanac gleda kreljut, gleda kost pak veli: 

— Bezobražnjak! Ovako slipan človik da spred mene poiju s'e. 

Sused se smije: 

— Ča si ga zanudiu?! 

— Pa već puti sam i perlje zanudiu človika, a nigdo se nije strefiu ovako slipan da 
mi ne zostavi kost da ocmurim. 


Latinovićkina čista čaša 


Kaćmar je kadgod bio dičan što smo imali hercega Latinovića, al je i taj zatajio di- 
dinsku bunjevačku krv. Možda je to tako odsudito, jel nije bio rđav čovik. Nije mario 
makar se privrćali i oni kameni jelići na kaštelu, samo u njeg niko da ne dira. Latinović- 
ka — to je druga pisma. Gospoja bila velika zašnefalica. Uvik ište, uvik zapovida, nikad 
zadovoljna, nikad izdvorita: ako se kuvalo čikmaka, ona bi purićaka, ako se kuvalo pu- 
rićaka, ona bi čikmaka. Sluga tri puta tare novim peškirom, tri puta nosi čašu ladne vo- 
de, a ona uvik: 

— Donesi ti meni u čistoj čaši! 

Krv mu pije, siroma sluga već ne zna šta će i kako će, kaže sluškinji: 

— Otariti, valjda će joj od ženske ruke bit dobro. Sluškinja zagrnila skute, zamočila 
malo u čašu pa: 

— Nek joj na san dođe čime sam trla. 

Sluga se vratio sav blažen: 

— Kazala mi: zapamti, uvik ovako da doneseš. 

A sluškinja: 

— Pa šta ona misli da ću ja zbog nje uvik po pet nedilja nosit jedne skute?! 


Sikirica za glavu 


Oko trinajst godina sam prišla kad su Džinićevi stari pripovidali da je od Baje do 
Borote sve bilo Grašalković hercega, to je bio njegov spailuk, u Kaćmaru bio Latinović 
herceg, u Aljmašu treći, i svud redom spaije. Što su zemljaki bili naseliti, ti su morali 
davat desetinu, nuz to još deset dani godišnje radit na Boroti. Bila sam dite, a dobro 
sam upamtila kako su pripovidali da se to zvalo urberja. Odeker su bili čobani, a kod 
Borote su bile Grašalkovićeve oraće zemlje, zato se tamo išlo na rad, 

Kako se onda živilo?! Naš svit baš nije podvikivo u kolu: nek se zna čija je kuća 
masna! Ajak! Onda su pekli kruv od ajdine. Kad bi naši ljudi polazili na urberiju, nuz 
kruv nosili malo sira i pušitog mesa, a žene koje ćedu ostat kod kuće samo to pitaju: 

— Jesi metio sikiricu? Neka mi se gladan vratit kad već nosiš kruva. 

A brez sikirice baš bi tako bilo, jel kad je kruv od ajdine samo prinoćio, već se ko- 
mad sikiricom moro odvaljivat. 

Herceg na Boroti imo išpana nikog vitrovitog, a bio opak ko ledeni oblak. Prvi ujt- 
ru usto, poslidnji lego, samo da bi što više tiro ljude da se paštridu i da ne bi ko uzo ri- 
žanj paprike el paradičke iz spaijine bašće. Svakom staje na gršu, prid njim još i kerovi 
podvijedu rep. 

Bio tude jedan zemljak, rugano ime mu bilo Sirdik. Kažu, najviše volio bundeva 
kad su sirdikom zapržite, otale dobio to rugano ime. Na poslu je prvi, al je obišenjak, i 
kad zapneš u njeg, oće i udarit, a ne gleda ko si, ne gleda di će, samo mlavi. Sirdik ni iš- 
pana nije uzimo ni u vitar dok se jedared nije dogodilo da je išpanu prdlo u pamet da 
se naruga sirotom zemljaku. Znao je on dobro kako se Sirdik zove pravim imenom, 
znao i šta mu je rugano ime, al će ko pravit se luckastiji neg što jeste, i zapitat ga: 

— Ošti kazat, ne sićam se kako se zoveš. 

— Gospodaru, tako i tako — Sirdik kaže svoje pravo ime. 

— A nemaštiirugano ime? 

Kaki bi obišenjak bio da se oma nije dositio da mu ovaj jamu kopa, pa će se i Sir- 
dik pravit lud. 

— Gospodaru, dobro vi znate da imam. 

— Znam el ne znam, kaži kad te ja pitam! 

— Gospodaru, ta stid i sram me prid ljudima. 

— Oštidaja okrenem na ružno?! 

— Nekate! Kazat ću: išpan! 


Od tog dana, tog minuta išpan se nije skido Sirdiku s peta, a ovaj ne spava, ne dri- 
ma, gleda di će gospodara dočekat. 

Jedared Sirdik s ocom bio na Boroti — bili nerazdiliti, zajedno išli na urberiju — pa 
sidaju za užinu. Otac vadi iz torbe vrčak divenice, komadinu gužnjaka, a Sirdik latio 
kruv od ajdine, pa će: 

— Čiča, dajte najpre sikiricu. 

Išpana baš onda nano bis. On nikad nije lomio zube na crnom kruvu, ni na san mu 
ne pada zarad čega triba sikirica, pa misli: evo je zgoda, sa' će zapinjat u Sirdika i na- 
rugat mu se. 

— Šta će ti sikirica za užinom?! Neš valjda mene u glavu?! 

Sirdik skočio dukate ko da je izoro: 

— Čiča, sad još kažite da je gospodar luckast! 

— Nikad ja nisam kazo da nije. 

— Čiča! Mi godinama taremo pamet čime bi ga maznili pa da ni Bog ne čuje kad 
mu istiramo tu pcećiju dušu, a škulovana glava samo pogledala i već zna da je za nju si- 
kirica! 

Koža od pceta 


Jedanput došli u selo sve spaije, nemeši, bio velik lov. U tom selu bio stari gajdaš, 
to veče pošo svijerat svatove. Sprimio gajde, kad evo k njemu one gospode sluga, pre- 
ko plota fićnio: 

— Odi prijeko. 

— Moram svatove svijerat. 

— Neka se šalit u zo čas. To su sve sami glavari, svatko od pceta kožu ima, s takima 
se nije sprdat. 

Što će đeda?! Otiđe on slugom. Stari je gajdaš, al nije u glavi rasušit, a nije bio ni 
taki da od svoje sjene se plaši, zno on višeput da zatepe. I sad misli. Bilo tavno ko rog, 
pa on nuz put gajde udesi. Kad došo, a tamo svi pijani. Bio njaki grof, oče u njeg ko ku- 
kinja, uše ko da su mu kolcem prodrli, on je napriđ, zapovjeda: 

— Odekar sjedi, daj te gajde napuvaj malo. 

— Ne hasnivam — kaže đeda gajdaš - pokvarite su, rasušite. 

— O čeg suti gajde, od kaka drveta kad su rasušite? 

— Dvojnice od kljenovine, a rog i on je od kljenovine, prdalica je od baze, a dulac 
ko klinac, i on je od baze. 

— Pakotije pravio kad su pokvarite? 

A đeda zatepe njemu: 

— Pceto. 

— Kako pceto? 

— Kad sam još bio bojtar, pci se skrpali, pa je bilo šćenaca. Pceto naraslo pa ga moj 
đeda objesio, pa oguljio, pa od kože napravio za gajde mješinu. 

Grof začo skakat ko gluv i tupav: 

— Što ti lapućkaš?! Ti se sprdaš?! Znaš li ti da smo mi svi od cara i kralja dobili 
od pceta kožu?! 

A stari gajdaš načinio se šašav: 

— Prošćavajte, moj đeda nije mogo znat da samo car i kralj smije pceta objesit i 
kožu mu oguljit. 

Grof i oslica 


Undanci su od majuški' črišnjov do ljute zime senek ziz sadem tržili. Kad se već ni 
moglo ziz sadem tržit, onda su tili z metlam hodit. Ovo dugovanje siromašniji su tili zis 
oslicom na kordevi primit. 

Fileški grof Zichi je imal jedan privatni put va undanski marof, ki put je bil zaprt. 
Bilo je kad su ga zabili zaprit. Onda su se tili kroza njega i Undanci vozit. Tote je bila 
lipa ditelina kade se mogla oslica napast, ter su zato rado tuda išli. 

Jednuć je stari Kunko, ko je bil siromašiji tržac, ziz kordevom tude vozil, a oslica 
je lipo pasla. S'e bi se godalo lipo i dobro, me'tim se tude vozil grof na kolesi ter je re- 
kal starom: 

— Teče, ko se 'oš jednuć vudej budete vozili, ću vam oslicu za TEp. 

A stari Kunko odgovoril je mirno: 

— No, gospodine grof, tu sriću Bog daj! Ko mi oslicu zamete, onda ćete mi biti zet! 

Pceto ga rodilo 


Kad su došli prvi žandari, po seli su išli u patrolu na konji. Jedanput uvatili su Ci- 
gana da je kro kokoške. Kod perjara ni bilo šale! Oni su išli na konji. Ciganove ruke su 
vezali za konjski rep, pa je siroma moro trčat, tako su ga dopratili pred stražmeštera. 
On pita: 

Zašto si kro kokoše? 

A Cigan: 

— Nisamjakro. 

Stražmešter, vrag veći od Cigana, zno on zakon ciganski, pa nema kojekakog diva- 
na, samo reče: 

— Cigane, ja te neću lupat da kažeš, zakon to ne dopušća, ko tvoj zakon što ne do- 
pušća da priznaš. Neću te lupat, ti ćeš sam izreć. 

Doneli su široke gaće pa sirotog Cigana obukli i u svaku nogavicu metnili su jed- 
nog mačka. Stražmešter sjedne na stolac i Ciganu dadu stolca. Lati stražmešter u ruke 
jednu trsku, lupi po jednim mačku: 

— Cico, jesi kro kokoše? 

A mačak drapa u gaćama. Cigan trpi, stražmešter lupi po drugim mačku: 

— Cico, jesi ti krokokoše? 

Mačak se boji kad ovaj tuče, pa drapa, samo drapa. Stražmešter sad sjevo bliže, 
Cigan viđe da je nadrpo, pa poviče: 

— Neka dirat više cice, ja sam kro kokoše. Priznajem i oca sam ti ubio, samo neka 
cice tuć! 

Stražmešteru se dalo na smi: 

— Ništa laglje nego to priznat kad oca nisam ni imo. 

A Cigan uozbilj: 

— Mislio sam ja odma da je tebe pceto rodilo, samo nisam bio siguran. 

Ko donosi žandare u kuću 


Niki subaša na salašu bio tako udesit nevoljama da ni onaj ko ga mrzi nije moro 
poželit da ga Bog ubije. Dice tušta, idu ko kaki skakavci; očiste kuću da valda ni pepe- 
la ne ostane u njoj. Siroma subaša zapatio niku staru pušketinu na rasklapanje, pa ne 
haje što je sirotom čoviku zakratio, već kradom, di na zeca, di na droplju, da njegova 
dica baš ne zaborave da je dragi Bog stvorio i meso. A žena sirota boji se, uvik ga svi- 
tuje. 

Čuvaj se da nam kako još ne doneseš žandare u kuću. 

_ Aštada se čuvam i šta ti štrepiš?! Kadli-tadli, vrag će nji i tako donet mi na vrat. 

Žena ko da ga urekla. Bog zlobu stvorio, al se nikad nije sitio da je iskoreni, pa si- 
romaka potkažu žandarima. I sad ga lovu, al u potaji, ko i on divijačinu, i edared ga 
umalo nisu ukebali na zecu. Al on bio brži prid njima neg zec prid njim, pobigo pa ze- 
ca brže-bolje sakrio u kolivku pod ditešce, Pušku rastavio i polak sebi u gaće, polak že- 
ni pod skute, pa sio nuz ženu u zapećak i češlja s njom perje. 

Žandari na prag: 

— Ditije zec? 

— Nema tudeg nikakog zeca. 

_ Kaki da nema! Nismo mi ni ćoravi ni ludi, dobro smo te vidili kad si ga ubio i po- 
bigo s njim. 

— Ha, dragi Bog je zato stvorio rič da kazat mož svašta. 

— Možmomi i drugo! Slušaj, ako neš kazat, al oma, bogame će bit namekšani' tu- 
rova! No, zivaj i sivaj! Di je zec? 

— Eno ga zec u kolivki! — kaže edan deran. 

Oni stali ko ukopani. 

— Otkale zec u kolivki?! 

_ Bać žandari, pa to je bar lako: baćo izvadi iz gaća, nana ispod skuta, sastave, pa 
baćo puknedu, i eto ga zec. 

Edan žandar imo brata fratra. Taj se samo prikrstio i biž napolje: 

— U ovoj kući vrag vlada. 

A derančić: 

— Jeste, da. Kazali su baćo nani da će vas vrag donet u kuću. 

Bećarov poso 


Džedža bio bećar na glasu. Robio samo bogataše, grofove i barune, sirotinji dilio. 
Žandarmama se smije u brk, nikad mu nisu stali na kraj, ni se našo taki koji Džedžu 
odo. 

I jaše on tako š njegovim bećarama i za dana, nađe se s ljudima, svrati u čardu. Je- 
dared tako iđe atarom a niki dida nema ljude za kopačinu, pa sačeko Džedžu na uvra- 
tinama: 

— Ljudi, ako Boga znate, dođite, ispomozite me, ja i baba nikad nećemo svršit ko- 
pačinu, a nemam ni svog društva. 

Džedža vidi da onaj ne zna ko je on, pa njemu ko čoviku: 

— Nemamo mi kada za taki poso. 

— Ljudi ljucki, ta makar jedan radite kod mene. 

Džedža se onda već moro nasmijat. 

— Iđi ti, pretelju, s pomoćom božijom, jel ako mi kod tebe uzradili samo jedan 
dan, ti ćeš plakat godinama. 

Pa njemu tutne u ruku nikoliko dukata, i omamuza konja, a njegovi momci za njim 
ko vatra. 

Carsko pismo 


Kadgod i sad - to je velika razlika. U staro vrime kad spaija prst digne, ti već mo- 
raš trčat. A car i kralj štogod da poruči u selo, o tom paor čovik ne bi ni sanjo. 

E, jedared — tako su stari ljudi pripovidali — dogodilo se to u Bikiću. Prid noć jevo 
jednog, uputio se upravo senskoj kući. Sav uprašit, raščupan ko da je u perju spavo, a 
traži glavom birova. 3 

— Šta bitio kad bi smio? 

— Nosim pismo od cara iz Beča, kad se odmorim, ujutru rano ga moram pridat. 

Kad je birov to čuo, ovog ne da više od sebe. Malog birova oma poslo, svu kuću u 
čisto da prisvuču, gost da pamti i zapamti di je spavo kad je pismo od cara dono, pap- 
rikaš od sami' batakova da se kuva, iz svi' ardovica vina da je na astalu. 

— I onda od eškuta do eškuta, svi da su ujtru na taj i taj sat u senskoj kući. Stiglo 
pismo od cara iz Beča, tako da kažeš — naređiva malim birovu. 

Cilu noć siroma birov ko na jaji nasadit, samo što ne prokvoči. Šta to mož bit da 
car glavom njima piše?! A ne smi pitat. Onaj večera, pije: al glasa ne pušća od sebe. Bi- 
rov se vrti cilu noć, a i eškuti jedva dočekali jutro. 

Skupili se u senskoj kući, onaj prido carsko pismo, a birov kad ga proštio, samo se 
složio ko colštok. Uzo jedan eškut pa na glas štije: 

— Ovaj bećar je u vašem selu rodit, zato ga župujemo tamo, i na vašu sramotu, na 
njegovu dobrotu, udrite mu dvadest pet batina po turu, pa nek se tuži panduru. 


Šogori: lončar i bećar 


Jedan lončar zemljane lonce i ćupove nosio Po pecama i vašarima, a šogor mu bio 
bećar na glasu, zvao se Todor. 

Lončar ni da čuje za njeg, kaže: 

— Ne pripoznajem takog čovika za šogora. Ja sam uvik volio moje malo, neg tuđe 
tušta. 

Bećaru svašta dojavu kad on svudan ima svoje dobre ljude, i jedared usri 
šume on sačeka lončara. Konjičak jedva vuče, lončar toliko espapa natovario za 
jesenji vašar. 

- Bit će novaca za zimu, neće ti žena drćat nuz ladnu pećar — bećar se 
smije. 

— Ako bog da, Todore, moj žalosni šogore — lončar kandžijom konja med uši, ne- 
će ni da stane. 

Kad bi to bilo tako lako! Šogor poteže onaj bećarski bič s kojim se koža prosica pa 
veli: 

— Ativeso?! E, lončaru, onda mi kaži znaš ti igrat?! 

Ko ne bi znao kad mu se s takim bičom svira?! Zaigro on siroma po lonci i ćupo- 
vima da sve puca pod nogama. Ne igra se u kolu, već na koli, al se džika i brez tambu- 
raša. Kad su lotra već bila puna vrbina, a bećar ga zaustavi: 

— JaP,aznaštii pivat? 

— Znam -lončar ne čeka da onaj ošine bičom. 

— Ondami pivaj. U ovoj pustolini, osim tica, davno mi već niko nije zapivo. 

A lončar siroma puštio glas, sve grokti: 

— Oj, šogore, šogore, a što dalje, sve gore! 

Bećar zapuco bičom: 

— Možtobit i do zore. 

Kad je to čuo, lončar zaplako: 

— Nemoj, šogore moj, ako boga znadeš i sirotinju pripoznaješ! 

Bećar stao pa njemu prst na čelo: 

— E, nemoj ni ti više lajati kad mene spominju. Svaki zna zašto mora ovaki el ona- 
ki komad kruva isti. 

I s otim se maši u torbu, šaku novaca šogoru u nidra pa prstom da rudu okrene 
naprama kući. 

— Ne moraš kazat ko je platio, al se možeš svakom pofalit da nikad boljeg vašara 

nisi imo neg kad si u šumi prodo izgažene lonce. A one putove, šogore moj, što sam ja 
prošo nek niko ne proba, al ni moj najveći zlotvor. 

Lončar sad ne mora žurit, al pobigo ko ker iz crkve, ni obazro se nije dok nije iza- 
šo iz šume. 


Šta je šala, a šta to ni polak nije 


E, kaže, iđu pođani, zuje ko čele, a kad stigli u momačke svatove, razmarvašili se, 
nek se čuje, nek se vidi da niko nije ko oni. Divojački svatovci sve sam bogovetni fami- 
lijaš i eminoš. Ko misli, kad su divojku već morali udat u kuću tako tankog gazdice, go- 
tovo siromašku, da se bar tako osvetu, da momačkim svatovcima pokažu kako to izgle- 
da kad je kogod iz moguće i alvatne kuće. Ne spavaje oni vajda pod sirćetanom. 

Počet će s otim da svircama bange lipidu na čelo pa pod kolina bacadu da njim 
klekečki sviraje, i na kraj konca ćedu se vaćat u kolo, ko što je i red. 

Momački svatovi ositili kaki vitar duva, pa, ko da su se udivanili, niko se ne vaća u 
kolo s pođanama. Jedna prija čim je zadzikala u kolu, već se i latila podvikivanja: 


— Šta ste stali oko kola 
ko volovi oko dola. 
lju-ju, ja teta, ja! 


Nato niki čiča: 


- Duvegija oklagija, 
na tavanu peć kajganu 
dojašio na pućku, 
pokliznijo na mućku 
na čeg stavo kad je pavo. 
lju-ju, ja ujo, ja! 


Borme, dikoji baćo iz momačke kuće sad već počo zasukivat brkove; med momci- 
ma se zasukivaje i rukavi; a kaki bi Bunjevci bili da se opipa el brica u džepu. 

Momkova strina bila razgaljena žena, vidi da će se tu gadno zapržit ako se ne sta- 
ne tim u stopu pa, ko veli, da kakogod podvikivanjem namiri račune. I makar ne igra, 
ona udari u podvikivanje: 


— Duvegija uzo gusku; 
ne daj, bože, da mu rodi dasku! 
lju-ju, ja strina, ja! 


Al pođan već odgovara: 
— Uzdala se strina u sinovca, 


pa ostala jalova ko ovca! 
lju-ju, ja stričko, ja! 


Drugi pođan se sve uštrkljiva: 


— Etonama kubure, 
pavo svekar u bure, 
a svekrva u ardov 
pa se kupa ko šarov. 
lju-ju, ja tetak, ja! 


Duvegija zapravo bijo suvonjav, ta ne ko oklagija, već ko trska, al imo dva brata, 
dva divera, koji šakom lupidu, ćošu od kuće odvalidu. Što su jaki, al ludoglavi, pa još 
oćedu kad je rič o tiskanju. Kad su oni čuli da se tarma njev baćo, pa još i nana, jedan 
samo zaškrguto zubima: 


— Av, tetak, tetak, izijo peretak. 
A kad je baš tako slan, 
ko što si ga zasolijo, 
sa? će bit i ispljuvan. 
I peretak i kmjetak, 
slatki, dragi pođan tetak. 


Kad su onda počeli vaćat za tur i za kose, srićan bijo onaj pođan koji je iz šatre iz- 
letijo kroz vrata, jel je bilo i taki" koji su kroz voštanu ponjavu prozviždili glavački. Kad 
je divojkin baćo vidijo tu gungulu, on će svekru: 

— Pretelju, pa vi ne znate šta je to šala?! 

Svekar samo gledi šta porađivajedu njegovi deranci, pa se nasmijo: 

— E, moj pretelju, a ti ne znaš da ovo ni polak nije šala?! I ako oš sad, p' ako oš, ni- 
ko ti ne kaže da moraš. Sad možeš za unapridak upamtit s kakom kućom si se oprete- 
ljio. 

Diverovi se navućali živi' džakova, bogame se nisu stidili ni kad su se skute uzgrni- 
le pa se kod prija pokazala ženska sramota, p' onda zapovidili svircama veliko 
bunjevačko kolo. I jedan već podvikiva: 


— Pođani nam pogazili travu, 
želili se kupat baš u pravu. 
Ako žele i na šake, 
nek ponese svaki štake. 
lju-ju, ja diver, ja! 


Pođani su zujili ko čele, al onda kad su dolazili; a kad su odlazili — svit kaže — i mu- 
va se mogla čut. 

Kraj čičine molitve 


Čičo, već ko dida Mijo, bio čovik dobar, komad kruva nije bio bolji, al je bio nariči 
oštar, pcovač uboga, valjda je s pcovkom i rodio se. Jednog lita žito se kosilo kod njeg, 
a Žurno. Godina bila nezgodna, jedan dan sto vrimena. Prvo Žžega udarila, žito priplani- 
lo, sklanjaj ga što prije da se zrno ne osipa, a posli žestine došlo oblačno vrime, kiši sve 
visi noga, a nedajbože još i leda! Kaka je krta, ni slame ne bi ostalo da navršeš. 

Čičo skupio risare i pridnjači, hajči ljude da sklone kruv godišnji, al iz petni žila 
hajči. Kakog ga Bog stvorio, koliko radi dvaput toliko pcuje i kara, ta pcovku i pljuje. I 
šta će dat Bog: naiđe kiša, a od Bikića se digo i ledeni oblak, velika grmljavina. 

Ljudi se sklonili u salaš i daj u kartanciju dok kiša ne priđe. Risari se zavukli pod 
striju, pobigli svi, a jedared vidu dida Mijo nije med njima. Kad pogledali, a Čičo trči 
oko salaša. Onako u košulji i gaćama, gologlav, samo trči okolo, sklopio ruke i zdravo 
moli Boga da ledeni oblak priđe. 

Proć će to, dida-Mijo, i brez molitve. Nekate kisnit, Čičo — ljudi ga zovu unutra. 

Ne sluša Čičo, samo ruke sklapa, ne obzire se što je već prokiso da se košulja i ga- 
će zalipile za njeg, samo moli. Znali su: šta Čičo uzme u glavu, to ni sikira ne mož izbit, 
pa se opet zaneli u kartanciju. Ko vele: gazdina briga, gazdina volja. Nisu se ni ostili kad 
jedared gazda Mijo upo u salaš ko grom. 

— Očoje, sto mu bogova njegovi"! 


1% 


Svića kogođ ruka 


Išav čiča na Dunav rad kamena pa je pretovario. De dobar put bio, konji su mog- 
li, a kad su došli do po puta, tamo je samo blato, i konji su stali. Tamo svetog Ivana kip 
stoji na putu. Vidi čiča: kamena mnogo, blata mnogo, pa kaže: 

— Sveti Ivane, pomozi me. Ako me konji izvuču, kupit ću ti sviću kogođ ruka. 

Uto riđ trgne pa izvuče teret. Kad je izvukav i blata se oprostio, a čiča odmiri: 

— Kupit ću ti ovo, ni ti, izvukov je moj riđo! 

Žalenje 


Bili čovik i žena; rđavo su živli. Čovik naručio kožu pa se razbolio i umro, a ženin 
brat baš se onda oženio. Sad koga će nać žena da žali, pa da ona mož ić u svatove. Naš- 
la niku staru majku, pogodila je za viku žita. Žena se opravlja, a majka žali: 

— Žalim, žalim, al ne znam za čega, el će biti vrvom el će biti ravnom! 

Žena odgovara: 

— Žali, žali uzvr ću ti dati, samo u svatovi da možem igrati! 

Na ukop došla i žena iz svatova, sad ne triba više majka, ona će žalit pa počme: 

— Žalim, žalim, čovče moj, a zli, nedobri, a šta bi pa umri, kožu' ne podri! Nosite 
ga dalje od plota da se više tu ne mota, da se za tarabe ne vaća, da se kući ne vraća, da 
me više ne mlaća. 

Babin jezik 


Posli berbe novi zet došo babi. 

— Faljen Isus, babo moja. 

— Hm-hm! 

— Šta mi radiš, babo moja? 

— Vadim špice iz tikava, vinom nek njim puna glava, mladi zete. Hm-hm! 

— Lipo-lipo! Vinom nek su nalivene, u tvog zeta izlivene, babo moja. 

— Hm-hm! 

— Babo moja, daj mi tikvu dobrog vina. 

— Dala sam ti curu moju, Hm-hm! 

— Uzo sam je, babo, i sam — bar da nisam! 

— Vrati mije. Hm-hm! 

— Otmi mije, sama natrag neće, babo! Otmi, babo, da te ljubim i poljubim. Od ne- 
volje spasi mene, okuj rđom sama sebe, babo moja. 

— Šta ti teška cura moja, mezimica materina?! Hm-hm! 

— Kako došla našem dvoru, dala ime svakom stvoru, babo moja. 

— Kako-kako? 

— Svekre-babo, kozja brado! 

— Lipo-lipo! 

— Svekrovača raščupana! 

- Lipo-lipo! 

— Zauvača ko krmača! 

— Lipo-lipo! 

— Jetrovača rasturača! 

— Lipo-lipo! 

— A diverac kao kerac! 

— Lipo-lipo! 

— Itebije ime našla, babo moja. 

— Kako-kako?Hm-hm! 

— Baba-baba-baburača, u nje jezik trn od drača! 

— Evo zele, svi' tikava, nek njoj pukne luda glava. Vino popi, tikvama je lupaj-lu- 
pa), nek upamti cura moja kaku babu imaš, zete. Hm-hm. 

Kravin ocičen rep i babin jezik 


Buda uda + Kaba Duda wik zle pa radi, kaba samo čuva iapećak | muti nikom pe 
komdikuku Duda dođe izradu, a ona već ga na pragu 

- Šta je novo? 

- Toni mad, nemam ja vrimena za to, ja moram radu 

Naoštrit i rascipit jezik 


Baba Vranka i Baba Stanka bile komšinice. U jedne ezik s tri tocila naoštrit, a u 
druge u tri struke rascipit, pa što jedna rasiče, druga oma oplete. 

Ide baba Vranka, poranila pa žmirka, a Stanka je je dočekala: 

— Šta je, da nisi oćoravila? 

— Oćoravila da Bog da ti i mater koja te rodila. Ne vidiš da imam ječme. 

A baba Stanka ko vatrom opalita: 

— Da Bog da ti na jeziku izrasto pa oma imo i brata i sestru. 

Kuražan dida 


Dida i baba živili sami u kući. Dida bio dobar čovik, mogo si ga misit ko kruv, a 
zdravo bojažljiv. Baba opet bila ositna, samo da miš šušne, već je budna, a dan-noć 
motri oko kuće da ko ne ukrade to malo siromaštva. Samo nek čuje da je ko porobit, 
baba se već razboli. 

Edno veče nije čestito ni glavu priklonila na jastuk, kad začuje bat na tavanu. Sluk- 
ti baba, slukti i edared samo osti da to nisu mačke ni mišovi, neg da je to bat čovčiji' no- 
gu. 

— Dida — ona ga razdrmala — iđi ti, vidi, kogod je na tavanu. 

— Ko bi bio, babo?! Ti si to sanjala — dida se sav smanjkava pod jorganom kad je 
čuo o čem je rič. 

— Kaki sanjala, već ti uzmi gvozdene vile i sikiru, pa vidi šta taj porađiva na našim 
tavanu. 

Baba se čuva, pa su gvozdene vile i velika sikira svako veče spremiti u zapećku, da 
se ima čim branit ako lopovi nasrnu na kuću. Šta će siroma dida, ne zna od koga je vi- 
še uplašit, od lopova el od babinog navaljivanja, već odškrinio vrata pa poviče: 

— Hej, ima | tamo koga na tavanu? 

Onaj se ozovne odozgor: 

— Nema nikoga. 

Kad je to čuo, ednom nogom koracio na ambetuš pa ko pravi momak poviče: 

— Zato pitam jel da ima koga, kaki sam naoštrit, tim bi' ja već pokazo njegovog 
boga! 


176 


Plašljiv dida 


Bili niki dida i baba, živili su sami u kućici. Dida je bio plašljiv da se od svačeg stra- 
šio. Mnogoputa se od svoje sinje poplaši pa se trgne. To su komšije doznale, a bilo u 
komšiluku momčića što su za šalu bili i komediju vodili od tog starca. Na tavan mu se 
odlazilo tako da je imo badžu i merdevine u ganku, po tim se veralo na tavan, a kako je 
kućica bila mala, ništa laglje momčićima neg otić gore. 

Dogovorili se ti momčići da će napravit od dide kaku šalu, smija da bude. Jedno 
veče otišli gore pa po tavanu začeli dućkat, udarat. Dida na jednim krevetu, baba na 
drugim, istom su legli, oćeju spavat pa još se divanu. Dida čuje dućkanje, pa istom ušu- 
ti, a baba kaže: 

— Ti, dida, tu kogagod ima na tavanu. 

— Ta nema nikoga - dida zato kaže što ga stra izać. 

— Dida - baba opet - idi napolje, nikog ima na tavanu, ta čuješ kaki je dućak i la- 
moždanje, ta kogod će nam štagod ukrast. 

— Baba, mani se budalaštine, nema nikog. Ja znam da nema! 

Dida bi da se baba ušuti, a ona tera svoje i tolko-tolko da se dosadilo didi, mora se 
dići s kreveta i izaći, al vrlo ga stra. Otvori kujnska vrata, promoli glavu i poviče: 

— Ima | koga tu na tavanu el nema? 

Oni odozgor poviču: 

— Nema nikog! 

Dida taki zalupi vrata: 

— No, babo, jesam ti kazo?! Sad i sama čuješ da nema nikoga. 

Gluva baba 


Kaže, u staro vrime nije svit imo šta ložit, već su galebama ložili. Edna baba očla 
pa na pašnjaku kupi galebe, a bila j' sirota gluva. Naišo niki dida pa vikne na nju: 

— Faljen1Is's, baba! 

— Pa-—kaže — evo kupim galebe. 

— Av, baba, pa ti si konda gluva! 

— Pa, dikoja je suva. 

— Av, baba, izem ti uši. 

— Kad naložim, bar nek se puši. 


Baba s tri oka 


Imala baba tri sina. Snaje strašila s otim da ima tri oka, treće da joj je na timenu. 
U mladosti bila lipa, da je njezin dida nudio hiljadu da je ulovi, al ćudi take da je davo 
dvi hiljade da je otiraje. Al jedini spas mu bio da je na vrime umro. 

Baba će ženit sinove, al tako da će se snaje ona izabrat. Oženila prvog: čim su si- 
novi očli na njivu, snaju upregla u sav poso u kući i oko kuće. Naredila da njoj skuva pi- 
lećiji paprikaš s valjuškama, a mladima će dobra bit i tarana. 

— Ja ću sad — kaže — leći i do užine da me nisi budila, pazi da ti poso ne plače u 
rukama, jel makar mi dva oka spavaje, ono na timenu uvik gleda. 

Snaja bila ćućava — znala je baba šta triba izabrat — pa samo hrmba i plače, da je 
mogla obadva oka isplakat dok nije sve poradila. 

Oženila tako i drugog sina, al kad je došo red na najmlađeg, ovaj se ne da zaula- 
rit. 

— Nešti meni određivat ženu — prcka on babi ispod nosa — odabro sam ja curu ko- 
ju mi srce ište. 

Kad je nova snaja došla u kuću, dvi starije je oplakale: 

— Itibi bolje uradila da si vezala kamen na vrat pa skočila u bunar neg što si ova- 
koj svekrvi došla u šake. 

A ona njima: 

— Etrove moje, iđite vi s vašim ljudima na njivu, a za mene nek vas srce ne zebe. 

— Sestro, ne znaš ti koliko vragova je u našoj svekrovi. 

A mlada se nasmijala: 

— Ne brigajte vi ništa, na kraju će se vidit ko je šrdnio u crkvi. 

Baba nazapovidala i njoj pa se priti: 

— Treće oko mi gleda, sve vidi, makar ja spavam. Pazi, bit će čuda što bilo nije ako 
me ne poslušaš. 

Baba se okrenila duvaru pa će do užne istezat krste, a mlada zaklala tri najlipča 
pivca, da mladima bude po batak, al ko pištolj. Onda uzela oklagiju, babu strgla s kre- 
veta pa udri! Na kraju joj izvukla jezik i svega ga izbola špiodom. 

Kad su mladi došli s njive, a babi duša već na vr nosa. Na glas dotrčale komšije pa 
će da bi babu tribalo pitat kome šta ostavlja od svog dobra. 

Pitat će je, al ona klepeće onim izbodenim jezikom i samo upačiva na najmlađu 
snaju. Niko ne zna šta oće kad ne mož divanit, a najmlađa snaja će jedared: 

— Šta ste se uzvrtili ko šarov u užarenoj peći?! Upućiva na mene zato što sve dob- 
ro želi ostaviti meni, jel sam je podvorila ko niko živ. Skuvala sam joj paprikaš od tri 
pivca, da svakim okom gleda po jednog kad već odlazi na drugi svit. 

Babino kvitiranje 


Baba pošla na ranu misu, a stigla na večernje. U crkvi se zabatrgala prid kipom 
Blažene Divice Marije pa tamo i stala. Zanjijala se, ištucala se pa će jedared. 

— Šta si se zagledala u mene?! Šta ti imaš mene karat?! Ti si Marija, ja sam Marija 
- pa smo kvit. 

— Ti si puna milosti, a ja puna rakije — pa smo kvit. 

— Ti si imala jednog sina, ja sam imala jednog sina — pa smo kvit. 

— Samo tvog su razapeli, a mog obisili - pa smo opet kvit. 

Babina molitva 


Bila jedna stara žena što za mladosti ritko je zalazila u crkvu, a sad svaki dan išla 
je vrlo lipo molit prid kipom svetog Antuna što je držo malog Isusa. Zvonar poznavo 
svakog - ne bi bio tu da ne zna ko se krsti, ko umire u selu, pa se vrlo začudio da šta je 
to došlo babi da dolazi toliko molit. Sakrije se pod klupu i čuje babinu molitvu, a ta mo- 
litva vrlo lipa, a uvik jedna pa jedna: 

— Lipi moj sveti Antune, ti si još stariji neg ja, ta ovaki mator si stojo ode još kad 
sam bila dite. Samo ti i Bog mož'te razumit ovaku staru ženu, kad dica rođena neće. 
Sveti Antune, daj mi svaki dan barem pet deci vina. 

Kad je zvonar čuo tu lipu molitvu, on se javi ispod klupe: 

— Anebiti bilo dosta dvi dece? 

Baba gledi gore u oči svetom Antunu, glas dolazi odozdol, pa mislila da Isus mali 
da je kazo to, i na njeg goropadno: 

— Iđti, dite, baš ti znaš koliko triba jednoj staroj ženi! 

Cilog života krava 


Kod stari" Bunjevaca je bio adet da se prid Uskrs svaki ispovidi. 

Tako će jedan na Cvitnu nedilju obavit red. Žena zgodila, da užina bude na astalu 
u podne, al je već i trired izlazila prid kuću, a čovika nikako. Tila se već sprimat da ga 
traži, kad evo njega, al ne iđe stranom, već sridinom puta. 

— Čovče božiji, di si već tolik? I šta se prašiš tudan di marva i kolija iđu?! 

On ništa, samo prošo nuz nju i upravo u košaru. Pribacio ular priko vrata, vezo ga 
za jasle i: 

— Mu,mu! 

— Čovče, jesi I' ti udarit u glavu?! 

Dozvala i komšije, al on samo: 

— Mu! 

Ne pomaže ništa, poludio čovik. 

Tako to išlo tri dana, a kad četvrti osvanio, on skinio ular, i stane prid ženu. 

— Slušaj, ja sam pokoru izvršio, a ti kako oćeš; ako nećeš, ne moraš dalje živit sa 
mnom. 

— Kakijeto sad divan? Tri dana mučeš, četvrti bi se rastajo. Zato si išo na ispovid? 

— Bašzato. Ženo, zimus kad si bila bolesna pa te Manda, tvoja najbolja druga dvo- 
rila, ja sam š njome jedared sagrišio. I na ispovidi mi popo dao pokoru da tri dana bu- 
dem vo. 

Kad je žena to čula, samo se prikrstila: 

— O, Isuse, 0, Bože, nikad više neću na ispovid, jel ako se ispovidam, ja ću cilog ži- 
vota bit krava. 


Opije se od tri glavice luka 


Bili su jedni stari čeljade, starac udovac, baba udovica. Uzet će se, bit će čovik i že- 
na. Kad je starac došo ko prosac, pita babe ima I' ona nike falinge. 

— Imam pa velike — kaže baba. 

— Tanijevaljda?! 

— Jeste, da! Kad se rasrdim, onda zagrnem kožu pa sidnem u zapećak i tri nedlje 
neću divanit. 

— E, babo, to nije nikaka falinga! Ono je falinga šta ja imam! 

— Kakatomož bit falinga?! 

— Ja kad po'idem tri glavice luka, tako se opijem pa ne znam šta radim. 

To opet za babu nije falinga, i uzeli se oni. E, pa kako su živili? Čovik išo pa radio, 
kad jedan dan, drugi dan, treći dan sve išlo brez falinge, al četvrti dan čovik došo kući, 
a večera nije gotova. Nije večera gotova, a baba u zapećku. Založila peć, jako ugrijala, 
zagrnila kožu i sidi u zapećku. 

Pita starac: 

— Elje gotova večera? 

Baba ćuti. 

— E-kaže starac — kad nije gotova, ja ne znam šta se to tiče. 

Vidi on da su došle babine tri nedlje, pa ode i oma donese tri glavice luka. Daj va- 
mo, pa se na'ide luka. Ha! ,,Opio" se čovik, došlo i njegovo da ne zna šta radi, pa uzo 
oklagiju, i ded po kožuvu, dobro ga izmlavio, i s otim lego spavat. 

Sutradan opet očo u poso, uveče došo kući — opet nema večere. On opet daj luk 
vamo! E, kad je po'io tri glavice luka, ,,opio" se strašno. Opet on oklagiju pa po kožu- 
vu u zapećku. No, tako je prošo i taj dan, a treći dan opet ode čovik u poso. Kad je do- 
šo kući iz posla, vidi: baba i sad u zapećku sidi. 

— No-kaže starac — vidim ja da šta se mene tiče, triba tu luka donet pa večerat. 

Al baba skoči iz zapećka, progovara: 

— De vrag u tebi i tvojim luku — neš ga ni nać u kući. Eno na banku, pripravila sam 
ti finu večeru. 

Odsele su lipo živili, nisu se ,,opijali? više. 


Ni babi ni fratrima 


Edna baba bila pedeset godina udovica. Nije imala dice, a iza čovika ostala zem- 
lja, velika kuća i bostan. Edared došo edan da je prosi. Bio mator momak, koji je babu 
u mladosti tio uzet, pa kad je nisu dali, nikad se nije ni ženio. 

— Znaššta— kaže ona — mož to bit, mož, al još ću se malo mislit. 

A on: 

— Samo da ne bude zadugo, jel ako nećeš, ja ću se javit u fratre, a bojim se da ni 
tamo neću tribat ako mi mladost prođe. 


Bab Kata u senjskoj kući 


Trevilo se u jednim selu da je jedna stara žena prvi put ušla u sensku kuću nikim 
poslom. Tamo su je počeli koješta ispitivat, a stara žena se uzbunila, i kad je došla do 
divojačkog imena, ona nikako da ga kaže. Znala je da je Kubatov, al zaboravila da je 
Kata. Vidili su da je žena zdravo uzbunita, i nato su se počeli smijat š njom, a njoj siro- 
toj još više došo mrak na oči. Kažu joj da sinde, a ona sirota čuča, sva plamta od stida, 
a oni nikako da se manu smijat, i jedared su joj rekli da izađe napolje pa nek se malo 
misli šta joj je ime. 

Ona sirota u velikoj nevolji stala kod zida pa se počela mislit na glas: 

— Ta nisam Ana, nisam Bara, nisam Manda, nisam Stana, nisam Vranka... 

Sva je bunjevačka imena izređala, samo još nije došlo u glavu da je ona Kata. 

— A, joj, šta sam i išla u sensku kuću! 

Nato iđe mali birov pa kad je vidio onako uzbunitu, on će: 

— Aštavi, bab-Kate, tu stojite? 

Ona skočila ko divojka: 

— Ofalati, dete, kad su te anđeli naneli, pa tako znam da sam Kata. 


Jedna od dvi najpametnije žene na svitu 


Bijov par čeljadi siromaški pa imali par volova, al kola nisu imali. Čojik dvi godine 
patrovav volove, sve misliov da će dostat zemlje i orat na njima, al jedared vidi da je za- 
pev, i kaže ženi: 

— Dokle ćemo mi paradičku jal papriku i bilim lukom taranu?! Red je da i naš ko- 
tav vidi trganaca jal šulanaca. 

— Čojče, nisi ti morav unić u to. Ti znaš: musiš, ne musiš. 

— Nisam ja Dunav rika da možem sve poneti na leđi. Živiov sam ove dvi godine ko 
da sam u rodbini s ovi volovi. 

Prodat će on nji'. Dobro. Sad čojik se uputiov u varoš na vašar. Naišav na jednoga 
s konjom a taj ga pitav: 

— Ku će soti volovi? 

— Na vašar. 

Onaj ga ismijav. 

— Na vašaru svaki konja traži. I ja sam jedva kupiov ovog. 

Kad se čojik klima, to ga drži. Kad se već kreniov na vašar, čojik neće natrag. Po- 
zari on dva vola za konja. Ide dalje s konjom — nema otpočinka dok ne dođe do Džan- 
kutarana na vašar — opet se sustri s jednim čojikom. Taj vodi kozu. 

— Ku ćeš s otim konjom? 

— Na vašar. 

— Čojče, na vašar nije došav nijedan koji bi konja tražiov. Svi bi kozu. I ja sam jed- 
va dostav ovu jednu. 

Ne može se trzat življenju. Kad je tako, čojik pozari konja za kozu, al na vašar ide. 
Uto ide s kozom dalje i dođe do jedne vode di bi mu tribalo prići. Kako nije imav no- 
vaca da plati skelu, dav je kozu da ga prinesu tamo i natrag s vašara. 

Kad je prišav, njemu palo na pamet: sad je bijov na mlogo mista, škrabav se dosta 
iza uva dok se nije oslobodiov volova, šta bi na vašaru?! Uputiov se lipo kući i kad je 
opet prišav priko vode, sustri se s trgovcem jednim koji dvanajst vozova soli nosiov. Pi- 
ta ga trgovac da di bijov, šta radiov i kaže čojik da je on u varoš išav par volova proda- 
vati, volove dav za konja, konja dav za kozu, a kozu dav što ga prinela skela priko vode. 

— Alitamoi natrag! Da nisam imav jednu kozu, ja bi' se dvared potopiov, dvared 
bi umrov. 

Trgovac ćutiov pa ćutiov i onda kaže: 

- Čojče, kako ćeš ti kući kad od volova nimaš ništ?! Šta će ti reći žena?! 

A čojik odvrati: 

— Pa ni dosad nije imala ništ od volova. Neće žena nijednu hrđavu rič reći, još će 
me lipo dočekat. 

— Tone mož bit. Izružit će te. Da mož, i kaštigovala bi te. 

Od prvi' riči mož poznat čojika, pa ovaj vidi da je trgovac malo stisnut, sve je to 


njemu zakučito, ne zna tako dokučit se. A lipo mu je kazav da ni dosad od volova nije 
imav ništ, pa mu kaže: 

— Okladimo se da će me žena lipo dočekat. 

— Ajde da se okladimo za dvanajst vozova soli. 

— Svetimućki ispod kvočke bili, pućka ti na grobu pivala ako ne održiš okladu, 

— I patka kukurikala — kaže trgovac. 

I okladili se pa odu do čojčije kuće. On došav, kaže ženi: 

— Faljen Isus! 

— Uvik Isus faljen?! A di si mi, čojče moj?! 

— Šta me pitaš?! Da nisam imav volove za vašar pa da nisam imav sriće da i' poza- 
rim za konja, a konja za kozu i da nisam naišav na tako ludog čojika koji me za jednu 
kozu prinev priko vode, i tamo i amo, ja bi' se dvared potopiov. 

— O, samo kad si ti zdrav došav kući, čojče moj, nema fale nikake! — žena odvrati. 

Kad je trgovac to čuv, on upita čojika: 

— Kakaje ova žena?! 

A čojik njemu: 

— Pametna! Bojs ako još jedna ima ovako pametna na cilom svitu! No, oš dat dva- 
najst vozova soli? 

Kad je trgovac još to čuv, on kaže: 

— Dav bi ti i sto vozova da mi je dostat onu drugu ako je ima ovako pametna na 
svitu. 


Paor i ženin konj 


Jedan siromašniji paor je zel bogatiju ženu. Ta je imala kola i konja. Jednoć su se 
skupa vozili na sajam, vozili su buče. Muž je gonil konja, to je kanil da ljutije ide, zato 
ga je popal s korbačem bit. Žena bila kača jadovita, kriči: 

— Koma hideš? Va grob?! 

— Ti bi bila da dojdemo na sajam kad bude objed?! Vidiš, on ima lazno? 

Žena kriči: 

— Neka gatuć, konj je moj! 

A muž nato mirno veli: 

— Sriću i zdravlje Bog daj, dobro je! Konj je tvoj, ti si moja — ter je dobro po ženi 
udril zis korbačem. 


Ženidba kozoderca dide 


Bio jedan kozoderac dida, sam je živio u jedne kućarke kraj šume. Jedanput se 
smislio da bi se ženio, dosadno mu je živit tako samom. Čo da ima jedna baka koja živi 
na drugom kraju šume. Sprimi se, išo kroz šumu sat-dva kad viđe kućarku. Prid vrati si- 
di mala mačka, to je sve što ima. 

— E-—kaže — to mora bit ta bakina kuća. 

Pokuca na vrata a baka se oma javi: 

— Kosi? 

— Kozoderac dida. 

— Je | to zanat, je P to ime? 

— Zanat bio dok je dida bio siromašak. 

— Koja srića da si došo? 

— Bako, ja sam čo da si sama, možda bi se tila udat za mene? 

— Ja sam stara, ne bi? se udavala, a ako imaš štogod stanja i imanja da možemo ži- 
vit, možda bi? se i udala. 

— Ja?! Bako, ja imam dvore samotvorne, ja imam od kosti stolicu, ja imam konje 
samoskokne. 

— Patisi bogat čovek. 

— To— ne kažem, al ja to sve imam. 

Kad tako svašta imaš, onda ne marim, nek bude, ja ću se udat. 

Baka spakuje siromaštvo što je imala — sve u jedan bućur, i mačka — pa se krenu. Doš- 
lo veče, stigli kozoderca dide kući. Gleda baba: dosta siromaška kućica, ni ograde ni kapi- 
je, dvor u drače, al svejedno, sad je već došla. Sprimi siromaštvo, a kozoderac dida kaže: 

— Ajde, bako, lati se, skuvaj. 

— Aštaću? 

— Lati se krompira, malo ćeš natrgat tista, to će biti najbržje. 

Kad drugo nema, baka skuvala — gladan se ne divani — a kad će sist pa jist, baka pita: 

— JeT, dido, di su tvoji dvori samotvorni? 

A kozoderac: 

— Zarneviđeš pustoš oko kuće?! To su moji dvori samotvorni. Sama se, bako, pus- 
Loš stvara. 

Lati dida suvoparnu čorbu, a baka: 

— Adije tvoja od kosti stolica?! 

— Bako, zar ne viđeš zdilu na kolina?! To je moja od kosti stolica. Još u dide kest 
je u kolina. 

— Adisutvoji konji samoskokni? 

— Zarneviđeš buve po košulje?! To su moji konji samoskokni. 

Kad je baka sve to čula, od dragosti poviče: 
— Ahoj, dido, što smo mi bogati! I u mene nije manja rpa stanja i imanja! 


< 

Ko ima da sluša u kući 


Čovik se vrlo volio napit, a žene se bojo, bila u pameti tisna, a na jeziku uvik naošt- 
rita. On je bio trščar, pokrivo kuće s tri taka ko i on što su znali čašu stirat najedared, 
pa kad pobigne, on se nalije š njima. 

Jedared iđu oni s posla pa u mijanu, a ovaj se malo zadržo, pogađo niki poso. Ona 
trojica jedva sili, al jevo žene onog, već je čula kud su pošli. Otvorila vrata, tamo side 
ona trojca, četvrti stoc prazan čeka. 

— Štaje, da nisi štogod izgubila — jedan će počet sa ženskom glavom. 

— Gledim nije 1 tu onaj moj križ priteški. 

— Ode, Bogu fala, nije nijedan. 

— To vidim i ja, samo se mislim da nije tude na tim praznim stocu. 

Jevo, baš na taj lipi divan uputio se tamo i njezin čovik, a ona, kaka je jezičata, do- 
čekala ga već s vrata grajom. 

— Padobro, ženo, on bi je tišio — mi moramo udesit naš život. 

— Ne marim, hajmo da udesimo. 

— Dobro,ženo, slušam li ja tebe? 

— Tako itriba! 

— Aošti slušat mene? 

A ona: 

— Nisam valjda pseto! 

Kum tvrdac 


Dida bio tvrdac, a baba napram njega pravi or koštunjac. Divenice se sve užežu u 
odžaku, a oni 'idu kruva i bilog luka, pa samo namigivadu: ,Alaj smo privarili trbu, mis- 
li da je dobio divenice."? 

Došo njim kum, sili ga u pročelje. Baba baš pekla kruv pa vadi iz peći vruću lepa- 
nju i u kori krumpira. Dida izašo pod odžak, ostavio vrata oškrinuta da se čuje, pa se 
izbekerio: 

— Nane, daj iz kačice naprstak masti, nek bude s mašćom lepanje za ručak, pa da 
kum pamti kako smo ga dočekali. 

Baba se prignila njemu na uvo: 

— Čovče, jesi | ti zglavljen?! Onda bi morali u komšiluku pozajmit mrvicu soli. 

I dida šaplje: 

— A,to već ne! Nato će kum žednit, pa bi mogo zaželit još i vina. 


Đedin kermec 


Na Martinje je kermec kod nas u Poganu. Taj dan sa svi? stran dolazu gosti zvati i 
nezvati. Onda se pije najbolje vino, najljepše pjesme pjevu, nitko ne išće, svatko nudi, 
valjda i dijete u bešiki zna da je kermec. U Poganu taj dan samo se čuje: 

— Neka bježat od moje kuće! 

— Tukare su mladi, stari, bogati, siromaki, đeca i ljudi — svatko živ. Ako netko oće 
doma, već ga sustavljaju, šale se: 

— Neka ić med te divljace! Doma su ostali diviji, pitomi su došli na kermec. 

Drugi kažu: 

— Probaj samo glavu promolit iz moje kuće — pucam. 

A gosti: 

— Kad je tako bježat da trebaš, onda radije ostajemo dok se korice domaćice ne . 
izgrbavi. 

Pogančani bi skinuli i zvijezde, zemlju nakečili, dali potlanji kru, samo da gostima ne bi 
šta bilo na žo. Tako svatko, a bio bogat đeda što nije mogo gosta da gleđe. Na Martinje on 
se ne smije pokazat ni na dvoru. Sjedi doma. Ako mu s druma sniđe gost, on se već tuži: 

— Taki sam nevaljal ko da ću sad otić svetom Peri. 

Jednoć na Martinje pada kiša, nebo ko da je kabal. Deda već se obradovo — neće- 
ju doć gosti — kad evo pobratića, došo iz Salante. U Salanti i njekada bio drum, a kod 
nas blato u Poganu. Pobratić ljut na blato, pa kaže: 

— U Salanti se more u zlatnim cipelama odat! 

A đeda ko da iz puške pali: 

— Koji te vrag onda nosi k meni?! 

Ode pobratić ko da se zatrko čak iza morja, a đedi to i treba. Rano se đeda al ra- 
duje. Pobratić bio sam, a malo potli evo cijele dvi družine. Stigli pa već prepovedu da 
ne možu taj dan po kiši doma, ako samo Bog njekako čudo ne tvori. I tak je bilo dosta 
muke po blatu do Pogana. 

— Deda, nasjedit ćemo se! 

A on: 

— Morbitja ću i umrt, tako ne morem kišu. 

Kiša štrca cijeli dan. Došlo k večeri, jedan gost iziđe, pa se taki vrati: 

— Ljudi, ne more se ić po kiši kući. 

Sutradan ope malo prši, gosti ope ne možu kući. Đedi već ni duše ne bi bilo žo — 
da to išću — samo da već odu. Kad treći dan prošlo i podne, a đeda samo gleđe i gleđe. 
Ćo bi već i na koli nositi goste, a oni ko da su precepljeni za stolac. Sad on viđe, zno je 
već njovu pjesmu, pa ne čeka, sad će on van da vidi. 

— Kakoje? — gosti pitu. 

A đeda ko vrlo lijepo: 

— Znate, dragi gosti moji, svatko mora jednom otić, a sad je isto tako ko kad ste i došli. 

Bogu fala što nije počastit 


Žena bila ko od briga odvalita. Otac joj bio taki. I po ćudi udarila na njeg, valda se 
tribala rodit za muško. 

Iđe njezin čiča kolima, ponese čovika. Edared samo: ,,Ho-ho!" — zaustavi konje, 
pa onog za vr tura i s koli stura. 

A barem da se obazro, Bog sveti zna šta mu se ne dopada. 

Što je istina, istina je, ćer mu barem kaže, al prvo udara p' onda progovara. 

A istina je i to da njezin čovik nije bio stvorit za nju. Sav bio skratit ko da su ga viš- 
tice tile odnet pa mu ukrale samo krste. I ćudi je take: ni uzmi ni podaj. 

Edared ženin brat nije na vrime vratio dug, pa ona pošalje čovika da onog siti da i 
njima tribadu novci. A do Bog, i taj bio skrojit na ocovu miru. 

Kad je ovaj ušo u avliju, onaj baš poslidnje vile đubreta baca na kola, krećat će na 
njivu. Nikad nije trpio da upregnuti konji čekaje, pa se oma namrkosio: 

— Kakoje, šta fali u praznoj kući? 

A kad je još čuo zašto je ovog žena poslala, on vile u šake: 

— Ti ćeš mene, purićak onaj božiji, sićat šta je red?! 

Ovaj siroma se okrenio, pa daj vitra petama. Kako počo bižat, a iz kuće izlazi že- 
na. 

— 0,0, nije valda da već odeš?! 

Nemoj uvik žurit, uđi malo, posidimo ko na prelu. 

Al on ne staje, prvo se domogo sokaka, p? onda odgovara: 

— Snašice moja, imaš veliko fala, al takog prela ko što mi je spremo tvoj čovik na- 
uživam se ja svaki dan i od njegove sestre. 

Ona se ne sića o čem je rič, pa će još: 

— Pa je P te ovaj moj barem dočeko? Jesi 1" barem čim ponudit? 

— Ponudit, snašice, ponudit, a Bogu fala što nisam i počastit — pa ode ko da ga 
anđeli nosidu na krilima. 

Brkovi i mrtački kovčeg na zajam 


Dva komšije bili jednakog stvora, obadva malo mokrom čorapom udariti, samo je- 
dan bio u licu sav goluždrav, nije imo ni brade ni brkove, a drugi imo brkove ko lastina 
krila. 

Subata jutro, nije dobro ni svanilo, onaj bez brkova kvrca komšiji na pendžer: 

— Kad danas odeš brijat se, kaži majstoru da ti brkove udesi onako carski. 

— Šta je tebi prdnilo u pamet da vodiš brigu o mojim brkovima? 

— Moraš mi i' pozajmit za danas uveče. Ifem u Kaćmar ženiti se. 

Kad je ovaj to čuo, pendžer zalupio: 

— Kaži cilim svitu: ako zaište, dat ću brkove u zajam i keru, al tebi nikad. 

Onaj će molit: 

— Čovče, ko je to još vido da se ženi momak brez brkova?! Dat ćeš mi i samo na 
jedno veče. 

Lipo ti blejiš, slabo dojiš. Tako je tvoj otac isko od mog oca na zajam mrtački kov- 
čeg samo na dva dana dok ga ne saranidu, pa pobigo umrt čak u Baju. I nikad više se 
nije vratio u Sentivan da vrati kovčeg. Da nasriću nismo imali dasaka od srušitog svi- 
njaka, mi bi mog dobrog oca morali saranit u džaku. A šta je svinjska buva u tim daska- 
ma, to sam Bog zna. I sad štipaje mog sirotog oca, a on se ni češat ne mož kad je mrtav. 
Al tako mu i triba kad nije imo pameti ko ja. 


195 


Muška baba 


Bunjevac i Madžar imali salaš do salaša. Komšija je prvi rod — to je za nji" bilo Sve- 
to pismo. Madžar naučio i divanit bunjevački, sve razumi i zna kazat, jedino u bunjeva- 
čkim divanu ne pogodi šta je muško, a šta je žensko. 

Čim svane, ko prvi ustane, komšiji ode na rakiju. Jedno jutro Bunjevac prvi otro 
krmelju iz oka, al kad tamo, a komšija nikako da iznese rakiju na astal. 

— Šta će to sad bit, da nećemo rakije pit?! Naopako, nisam te valda čime uvridio? 
— gost jedared mora već i zapitat. 

A domaćin se prikrstio. 

— Komšija moja rođena, di bi? ja tebe uvridila, neg znaš šta je: moj baba sinoć po- 
pi sav rakija. 

Kad je to čuo, Bunjevac se sav razgalio, pa će u smij: 

— Komšija, pa je tvoja baba muško kad je ona rakiju ,,popio??! 

A onaj se opet prikrstio: 

— Bog s tobom, komšija moja, da je muško, ne bi bio baba! 

Pretelji na prelu 


Dva pretelja bili na prelu. Kuća jaka, podrum pun vina, pod odžakom šunka do 
šunke, kulen do kulena ko vrane. 

— Pite, idite — starešina kuće samo nudi. 

Zveka pladnjova ne staje, bokal s usta na usta iđe — tude je bure na astalu. Do spa- 
vanja četir ardovice smrčili. Starešina još podvikiva: 

— Alaj su mi gosti tesni! Ko ne pije, još godinu dana ću se srdit na njeg. 

Dva pretelja edva dočekali da se dovate kreveta. Na noć dospili u ednu sobu. Sa' 
ćedu spavat, al jedan veli: 

— Pretelju, nemoj se srdit ni iznenadit, ja imam običaj: čim priklonem glavu na jas- 
tuk, zahrčem ko vo, pa tako po cilu noć. 

— Ane pitaš ti, pretelju, kaki sam ja. 

Onaj drugi bio obišenjak, izučit da se jari sa svačim. 

— Bože, Bože, da ne hrčeš i ti? 

— Još gorje. Dok sam budan, ja sam dobar, jeno ko ona na zid metnita sveta slika, 
a u snu, ho-ho-hoj!, šta sve kod mene nema! 

— Bože, Bože, pretelju, ne sanjaš vada strašila?! 

— Još gorje! Pretelju, skačem, horcam, čandrkam, šta dovatim, to lupam, sve 
razvrnđam, živog stvora davim, gušim, kidam, grizem — a ništa ne znam za se. Još kad 
sam naliven, tudeg nema te sile što će me razbudit. 

Kazo svoje, latio bokal, salio do dnola, okrenuo se duvaru i zaspo. Kad došlo jut- 
ro, počo se protezat u krevetu, otvorio oči, a debela svića još gori, nuž nju stoji onaj što 
hrče, al bližje vratima, pa veli: 

— Pretelju, noćos nisi skako. 

— Aja mislim da ni ti, pretelju, nisi hrko. 


Zadniti pa odaniti 


Prid berbu edan čovik zadnivo ardove, a bio malo zamuljan, pa edan ardov od de- 
set hekti nikako da udesi, dno uvik padne doli. Prišo komšija; 

— Kakaje nevolja? 

— Zadnio bi', a nikako ne možem. 

— Padaj da pomognem. 

— Ne marim, a kako ćemo? 

I komšija se navaća rampaša, malo i on zamuljan. Kaže on: 

— Ne bi" ja mogo uć u ardov? 

— Ako će to šta pomoć, a ti samo uđi. 

I sad edan ovdaleg, drugi ondaleg, i ardov već zadnivet. Kad ga zadnio, gazda po- 
viče: 

— Ženo, donesi tu vrilu vodu, sad već mož! 

Kad je onaj unutri čuo da će ardov bit poparit, njeg oma bilo svudan po ardovu pa 
udario u dreku: 

— Nemoj ako Boga znaš, ta ja sam unutri! 

Gazda pristo dijat, toliko se začudio. 

— Paštati tražiš tude u ardovu?! — edva mu se vratila rič. 

A onaj ondud: 

— Čekam da me odadneš. 

I kraj, konac, upo zec u lonac, a miš u mliko pa nije ni viko. Ne virujem da ne bi on 
viko da se zateko u tom ardovu. 

Meda ji za oni vuk 


Tetac Pave je bil ovčar. Kad je došlo protuliće, su ovce podgonili vun. Tetac Pave 
je moral ovce odrenut pod lozu, tamo je bilo brihinja i trave dost. Pod lozom pak je bil 
i Miho vrdir. Oni su mogli skupa dvoje po večere tamo. Jednuč veli Miho: 

— Pave, nisi ovde čul nikakove vuke? 

— Jane— veli. — Ni človika ne znam ovde da je čul vuke. 

— Ovde je ji! Odavle od štajerske loze dojdu prik. 

Pave si je mislu ništo, a veroval jako ni. Al ta dan nevečer dojde lajanje od loze. 
Drugi dan zopet. Na dva-tri dni dojde Miho: 

— Pave, nisičul niš? 

— Čul sam ništo, čul sam kad sam okol ovca prošel, odavle sam čul nikako lajanje. 
Kaj je to, to su vuki? 

— Merkaj ovce! Ovde je vukov. 

Navečer zopet je čul lajanje, zopet je čul vuka, no niš ni bilo. Ovce su se stale kot 
se boju vuka, i Pave se stal, al onda je Pavi - ako ćemo zet — bilo meru smišno. Lajanje 
senek dojde od loze kamo Miho hodi. Drugi dan zopet k njemu pridruži Miho: 

— No, Pave, kaj je — nisi niš čul? 

— Sam — veli Pave, al merka dobro. 

I niš ni rekal, ni rekal: da si ti bil. Zapaljili su si na njihove fajte, ter kašnje su se 
razdružili. Ovo bilo aprila, došlo onda leto kad su seno spravljali, dojde zopet Miho ter 
su se pominali. Veli mu Pave: 

— Miho, mi smo dobri tovaruši. Rado ti meda jiš? 

— O,jagajako rado jim! 

— Ovde va lozi jedno drivo, od ovoga ja ur jim meda. Pčele su tamo. 

— No nek idemo, nek idemo! 

— Alonda se zasuči: 

Miho se zasuče, Pave pak veli: 

— Almerkaj, ja ću po drivi udrit ter onda će med doli past. 

— Dobro, dobro, udri! 

Posegne Miho unuter, onda Pave udri po drivi. Med je opal, al i ose, pčele. A Mi- 
ho biži, biži, ter siroma do jedne plasnice dojde, tamo si glavu nuter porine da ga ose 
ne požeru. Pave pak okol ovaca kot niš ni godalo. Meru kašnje ide Miho otečenum bu- 
čum, ose su ga poklale, ter se razjada: 

— Pave, Pave, vrag je tebe, lako si me dostal. 

— No, no, Miho, nek potiho, potiho. Znaš ka? Ovo je za oni vuk. 

Provodadžija nad provodadžijama 


Edan mator momak odživo već polak stotine godina, a nikad motikom nije udario. 
Dotleg se po okolni seli samo ženio, nikad oženio. Kod udavača se na'ide, napije dok 
ne izvididu ko je, a onda biž dalje. E, sa' će on druge ženit i udavat, posto provodadži- 
ja. Spariva sve take koji nikog svog nemadu, pa se ženidu da i' ima ko saranit. 

Edared jevo edne divojke što već side kose plete. Uvik bila boležljiva, omatorila, 
omatorila vada u materinoj utrobi, al se drži, jel dobro se kaže: žuti žutujedu, rumeni 
putujedu. 

— Kotešalje? — dočeko je. 

— Nevolja. 

— Hej, pati bi skidala divojačko ime. Nikad bolje nisi pogodila. 

Ona je očito zato i došla što bi se udavala, al ko bajage kaže: 

— Kome tribam sad kad se za mene nije našo đuvegija ni kad je za to bilo vrime? 

— Samo rič fali. Udat ću ja tebe, da će bit osramotite sve one koje su ti se rugale. 
Ako su se one udale edared, ja ću se za tebe za dvi godine i trired udati. Da, udo sam 
ja već malu iljadu taki? ko ti. 

— Tiluduješ zamnom? 

— Kako bi' ja to radio kad sam se edared u životu privatio posla? 

I oma kaže ko bi prvi đuvegija. Ona sklopila ruke ko da se smutipuk pakleni stvo- 
rio prid njom, pa kaže: 

— Pa taj me počo pratit iz kola još kad sam se zadivojčila. Nedlju dana on ćutio, 
nedlju dana ja ćutila, a treće nedlje on bižo od mene, a ja od njega. A sad čujem da je 
malo u glavu udarit, ni mu je ni do iđišta jel se sav vuče ko da su mu košćure izvadite. 

— Toje nama ko udesito. Šta bi ti bolje? čovik je jedan, kad se vinča, on će već znat 
da od tebe samo u grob mož pobić, lipo će na vrime umrt, pa će ti ostat kuća i zemlja, 
a ima čak i vinograd. 

— Misliš da će to moć bit tako uredito? 

— Samo rič fali, pa će sve bit ko uvračato. A da vidiš s kim imaš posla, jevo imam 
ja spremitog i tog za kojeg ćeš se udat kad ovog saranimo. 

Taj drugi je već bio ženit, al davno osto udovac brez dice. I taj iza sebe ostavlja že- 
ni punu kuću. 

— Atisi morala čut — kaže on — taj se već edared višo, samo je štranga bila stara, 
pa se otkinila. Ja ću vam za vinčani dar kupit novu štrandžicu. 

Neće vikovat ni treći kojeg je uzo u račun. 

— Znaš — kaže on — taj je bio niki drveni išpan kod spaija u Boroti, Kaćmaru i Alj- 
mašu. Prija godinu dana je izbacit. Priko trideset godina je potkrado spaije i sirotinju 
što je tamo radila, u poštenju taj neće izdržat više od tri godine, zagušit će ga pošten ži- 
vot ko drugog čovika gusta krv. A da ne divanimo o tim šta će ostat iza takog parca od 
čovika! 

Udavača se još malo dala nagovarat, pa na kraju kaže: 

— Dobro, kad ti kažeš, ja ću poslušat, al šta ćemo kad sva tri budu saranita? Zamo- 
rit ću se od tolikog saranjivanja, nećeš mi vada tražit i četvrtog takog kojeg bi morala 
saranit? 

— Ne, lane moje, ne. Onda ćeš se ti udat za mene, pa ću ja tebe saranit. 

Gaće od svile 


Bili dva dobra druga, dva matora momka. Kad je rič o poslu, oni uši začepu. Vu- 
ču život, provode lakrdije. Išlo to, išlo, alj najposli stalo, u kući ni škipa nije ostalo. 

Jedan krene u svit, drugi neće. Bio igrač, bećar u tim momačkim poslu, pa se na- 
da srići i u rodnom selu. Ni se ni privario, našla se edna vrimešna, debela udovica, i to 
bogata. Još i svatove napravili. On kvrca, a baba tako igra nuz njeg sve prede kolo, ta za 
momka se udala! Samo babino nije za dugo bilo, krv je zagušila, debela bila. Sad je ovaj 
srićan. Osto udovac, ostali babini lanci i volovi. Nateše on duga, torbom nosi novaca 
kad plaća. 

Onaj u svitu dočuo, oma kući krenio. Oma! Šta je to oma? Dok nije stigo, ovaj sve 
pošišo. Došo onaj iz svita, nikog ne pita ima | šta novog, već kod druga: 

— Blago tebi, ti si bio dobro oženit, žena bogata bila, na vrime umrla. Na dobar jas- 
tuk si glavu namistio. 

— Ja,hej,jesam. 

— Abiosi siroma ko i ja. Ta ni gaća nisi imo kad si se oženio. 

— Taki siroma baš nisam bio. Imo sam šest gaća. 

— Možem mislit koliko sad imaš! 

— Troje. 

— Od čega suti? 

Misli, ta to mora biti od svile i kadife, a onaj odgovara: 

— Ostale mi od oni šest. 


Ni tica ne piva bolje 


Jedan bogat paor poslo sina u Beč neka uči nimački. E, ovaj bio je tamo malo vri- 
me, i već ište nek otac šalje novaca. Poslo otac, al nije prošlo malo vrimena, sin opet: 
daj, starac, novaca! I opet pa opet, malo-malo pa uvik novaca pa uvik novaca! Jedared 
starcu dosadilo davat, i misto novaca poruku šalje: 

— Dođi ti, sinko, kući da vidim šta si naučio. 

Sa? će on njega na ispit. Starac zna dosta švabikat, pa će: 

— Sinko, jesi | za tolike novce nakupovo barem malo nimačkog? 

— Malo?! Divanim nimački da ni tica ne piva bolje! 

— E,toje mom srcu drago, vrlo drago! Kaži onda, sine, kako se zove nimački ku- 
ća?! 

Sin piva baš ko tica: 

— Kućaus! 

— Dobro! A kako se zove nimački torba? 

— Torbaus! 

— Lipo, lipo. Znaš li kako se zovu nimački leđa? 

— Leđaus! 

— Vrlo lipo znaš, vrlo lipo. A kako se zove ruka? 

Kad ga otac fali, onaj sad puca ko bič, tako odgovara: 

— Rukaus! 

Starac je ko zadovoljan od neba do zemlje. 

— Kaži mi, sinko, još samo to: kako se zove batina? 

— Ta šta triba i pitat?! Batinaus. 

— Imaš ti pravo, sinko, tu ne triba dalje pitat, neg kazat. 

Starac stao, zasuko prvo brkove pa onda rukave, lipo otvorio vrata, i kaže: 

— E, sinko, sve si odgovorio lipo na ispit, al ja znam još lipše nimački, makar sam 
bio u Beču svega malo kad sam još ko mlad i siroma pratio vagone s grofovim svinjama. 
A mene nisu učili za velike novce ko tebe, sa mnom su samo sluge divanile, ko što sam 
bio i ja. 

— To bi vrlo volio čuti, jel još nisam vidio čovika da za tako kratko vrime nauči ni- 
mački. 

— E, ti onda slušaj! Znaš ti, sinko, šta? Uzmi batinaus u rukaus, turbaus na leđaus 
pa marš hinaus iz moj kućaus. 


Bolestan, šantav i šašav 


U staro vrijeme moralo se ić spaiji na robot. Bili su tri momka koji to nisu baš poš- 
timavali. Spaija bio malo vjetren. Kad mu dođe pa nije čist, ne idi mu u zo čas, onda je 
svednak ko zal pas; a kad te volji, i dušu će si dati. Ova tri momka načine se vjetreni ko 
i spaija, pa on nji? voljio, ništa nisu morali raditi. 

Došlo da idu na vizitaciju. Oni su se divanili da nek ne budu katane, jel će za to vri- 
jeme izgubit to dobro mjesto kod spaije pa će morat ić radit. Kad su došli na vizitaciju, 
prvi je kazo: 

— Nisam ja za katanu, bolestan sam. 

A doktor: 

— I mi smo bolesni, pa smo tu. Dobar si ti za katanu. 

Došo drugi pa kaže: 

— Jasamšantav. 

A doktor: 

-Žomi je, jel i ja sam šantav, pa sam tu. Dobar si ti za katanu. 

Najpotlji došo treći. On misli: ,,E on će reć na što doktor neće kazati: I ja sam ta- 
ki." 

Kaže on doktoru: 

— Jasamšašav. 

A onaj: 

— Njetko mora da je i to. Otkada si? 

— Tako sam se rodio. 

Doktor ćo da vidi pa išće da proba ovo pa ono, na kraju kaže: 

— Šašav si, šašav, al dobar ćeš bit da nam radiš. 

A momak skoči: 

— Ako sam i šašav, al taki lud nisam da radim. 


Pod bundavom pravit 


Bio dobar čojek, imo jaku ženu, grdno veliku, a lijenu da si je moro donet i čašu 
vode. A nisu bili vjenčani. Imali koljebu, ni koljeba nikad objelita. On ne zasluži koliko 
ona poluži. Ona ga još i druca. Tako on šuti pa grcaj i grcaj - dobar čojek bio — a ona 
zakrenila mu vile očima. Tuši ga, tuši, on šuti pa šuti, al jedanput vidio: žena će i rodit. 
Otkale će on sam zaslužit tolko kruva?! Sad mu se dosadio taj život, bjež on u svijet. 

I sad prošlo tukar i trideset godina, nitko za njeg nije zno, žena morbit esapila da 
je umro. A ne ni on zno ima I' dijete. Latio on pa uvijek ima ljubenice. Jedanput se stre- 
filo, idu žet, a jedan mlad žetelac u njegove ljubenice. Bijeli dan, tukar je i kupačica, a 
čojek mladi krade. Uprav bi kro, a nije mogo ljubenice doseć, još putem spo. A čojek 
kaže: 

— Tko je još vidio da se tako kra?! 

— Akonisi vidio, a ti gleđi. 

— Bjež otale. 

Onaj ljut: 

— Šta prodikuješ? Da nisam, vidio bi ti. Neka ovoga učit kako se ljubenica krade. 
Ja sam pod ljubenicom pravit. 

Čojek gleđe na njeg, gleđe: pa taj je baš ko on u mladosti. Krasan dečko. 

— Otkale ti znadeš da si pravit? 

— Pamtim, mat mi je kazala kad je ćela umrt. 

Čojek gleđe na njeg, gleđe: ako nije mort to njegov sin?! Ipak će se korijen nać. 

— Otkale si ti, je | tvoja mat bila Ruža, jaka, grdno velika? 

— Aotkale ti to znadeš?! 

Čojek onda vidio koji je vjetar, pa kaže: 

— Matti je zaboravila di si pravit — nisu to bile ljubenice. 

— Indi šta?! 

— Bundave. 


Prašća polovicu batic 


Kad su si najest tili jednoga vrdira, ondar su si mislili da se mora nek Tobolca na- 
jest, ar je imal jednu sirotu majku, on da si ni til dilat, on je neki til tako lahko živit. Lju- 
di su žalili sirotu majku, pak su rekli da ćedu ga usredit za vrdira. Ali on škulu ni hodil, 
ni znal štat ni pisat, pa su ga morali naučit, ar tamo triba znat sedamdeset palagrafov, 
da mu je znat da si kaj učini po gori. I kaštige i ki je kaj učinil i ciganije, ali njemu se ne 
vidi učit, sejedno on je rekal: 

— Izkucka nigdar neće biti slanina. 

No školnik ga naučil na sedamdeset palagrafov, potem spred staroga vrdira je po- 
šal. Ondar su ga vun spravili, dali su mu Pušku, tak grubovu baticu, pak škrljaču i na nju 
jedno pero tičine. On je sad vrdir i on je senek fućkival po gori, fućkival. Mu reče stari 
vrdir: 

— Ovako se ne more tolvaj ulovit, to se more nek tiho, tiho. 

— More se, more, ja ću vam pokazat da se more. 

— No,dobro. 

Onda se pak jednuć stari vrdir ukapal na vinogradu i je zapsoval jedno. Ur je Miš- 
ko kričal: 

— More se ulovit, ne more se ulovit? Deda, ja vas moram kaštigat za jedan dukat 
ar ste zapsovali. 

A stari mu je rekal: 

— Ti, mačkotar, ali ću se ja osvetit. 

No potem pak dedi se nikako ne vidi da OVOgA su najeli za vrdira. Stari imal nekak- 
vo sumnju na Tobolaša, ar stari imal nasred Vinograda pčelinjak. Njemu senek sfaljalo 
i kuhani i ukadeni kobasic, šunke, kruha i vina. 

— Ovodrugi ne more bit nego ta Tobolaš! 

Došla i trgadba, veli stari: 

— Znaš kaj, Miško, ja ću pojt sad domon, ja se moram z mojim delači izračunat, 
pak upravi i na dušu si kaj moram dat. Ću ja dojt pondiljak najzad. Merkaj i na moj 
pčelinjak. 

Ali deda se ni dal daleko, neg do desetoga vinograda vu dragu. On se najzad dal 
Po škurini. Dobro je imal sumnju: Miško Tobolaš sedi na kanapetu vu čelinjaki, on se 
gosti — kus kobasice i slanine, kus kobasice i slanine. Ha! Pojde tamo stari: 

— Aha, vražji sine, sad te imam! Ti si imal senek gusta na moje kobasice i šunke. A 
povi mi na ovo ti palagrafi! 

— Naovogani palagrafa. 

— Ni?! No, na ovoga ću ti ja dat palagrafuš, sedamdeset jedan, si me razumil?! Ki 
se nepoštenu službu čini, on dostane dvajset pet batic i na gaće. 

— Joj, deda, smilujte mi se, to živ ni vaš konj ne bi mogal zdurat. 

Deda se nasmijal meru: 

— Pokidob si tako gusta imal na moje kobasice, onda ću ti polovicu pušćat. Dobro? 
— Dobro,dobro. i 

— No, onda niš na lače, dostaneš nek dvajset pet na gaće. 

Ter je baticu, ter mu je dvajset pet odmiril pošteno. 


Zelena putra mistur buče 


T ovo se godalo. Sičonci gnjojili zemlju, nesrića se pripetila, polamalo se rudo. Ve- 
dešinka stala pred hižum vuni, veli: 

— Kajje, Sičonci, žgonci? 

— Merkaj meru, merkaj kaj veliš ti kača serdita! Vedešinci, klinci — veli Sišonka, — 
Merkaj bolj kaj ćeš skuhat. 

— A, jase, že skuhala kerpice turovem i buče. 

— Buče?! A kaj je to?! 

— Aj,ajSičonka pred majkum se vali, majko moja mila kad me bila vidila, a ne znaš 
ka je buča. Ček meru, bodi da vidiš kaj je dobro. 

Sičonka kus-dva pojela, veli: 

— Pravoda, čuda su dobre, nigdar bolj nisam jila, ali ja to ne znam skuhat. 

— Kaj ne znaš?! To je lahko: na ribež se nariba pag hitiš češenj, pag čerjeni luk, i 
konec. 

— Ajadovite paprike?! 

— I paprike. 

Sičonka dojde domon, i ondakar Sičonci zelenu putru su naribali mistur buče. I 
merkali su buče! Ončas su i muhe odrenuli gori na pod pag su im lojtre zeli da ne buju 
mogli doli doć va to jilo, da to faljeno. 

Sičonci ondakar ni vuš nisu tili klat prstimi. Vuši su hitili va zdenac, ter cipaljke za 
njimi, i tako su zničili, 


Tukuljac igra kolo bos 


Spreću Andzabega, na Čepelju je Tukulja, tamo priko tizi dolja. Tukuljci su samo 
prunđe imali. Kad su došli u Andzabeg svojim rođakam u goste, od tukuljski' Švaba su 
iskali kabat u zajam. No, jedan Andzabežac zgrabi bricu i opara Tukuljcu kabat, a ovaj 
drekne: 

— Zaboga, brate, bodi mene, nemoj kabata, nije moj! 

Tukuljci uvik idu u papučam, druge obuće nisu ni imali. Došli na mioljsku Gospo- 
Jinu na bučuru u papučam. Andzabeški šogor je stidio se za nji, i nije smio odvest ji u 
mijanu tako. Dav on šogoru svoje čizme. Kad su se u mijani malo napili, a Tukuljac ig- 
ra kolo pa piva: 

— Ej,čizmice moje, imam doma troje! 

— A, Bogati, kad ti imaš troje, onda skini moje — drekne Andzabežac kad je to čuv, 
pa mu svukav, i Tukuljac je igrav dalje bos. 


Lakše će letit u gaćama 


Kaže, ednog pozvali u svatove, a on nema čakšire. Šta će, ode šnajderu pa ište pan- 
talone na uzajam da moŽ ić u svatove. Kad je očo, vrlo igra, veseli se pa igra u kolu da 
začudo. Sad je njemu sve lipo i dobro, al baš u to vrime majstoru došo kupac, tribaju 
mu čakšire. Majstor poslo šegrta nek kaže onim nek se žuri i nek da natrag čakšire jel 
ima kupca na nji'. Šegrt došo u svatove, a onaj vrlo igra i podvikiva u kolu: 

— Hup, hup, odletit ću! Hup, hup, odletit ću! 

A šegrt došo do njeg pa mu na uvo: 

— Čuješ, ti, znaš, mene je poslo majstor da ima kupca na čakšire. 

Onaj ne sluša, već samo podvikiva: 

— Hup, hup, odletit ću! Hup, hup, odletit ću! 

Edared šegrtu dosadilo, povuko onog za tur: 

— Čuješ, ti, već edared?! Ti skini čakšire pa leti, u gaćama ćeš i lakše letit. 

Nezvani gosti 


Bili u selu svatovi i cjelo selo bilo zazvano, samo jedna kuća nije. Krivo njim bilo 
što nje nisu zvali, i misli čojek kako ćeju to ispravit. Puno laglje bi bilo da je peka, oni 
bi spravili u pištikare, u buše, pa bi došli. Ništ, sjeti se čojek. 

— Ženo, ako nismo za užinu, mi ćemo možebit za užinar. I zdogovoru se čojek i že- 
na da će najpre u kući spravit larmu, nećeju mutkat, spravit ćeju larmu ko da on ju tu- 
če, a žena nek bježi ispred njega da se sakrije u svatovima. Tako je i bilo. Žena bježi i 
viče: 

— Joj, ubit će me čojek! 

Žene u svatovima pozovu ju i sakriju. Dođe čojek tobož ljut i viče di je njegova že- 
na, sigurno su je sakrili. 

— Vjesit će ko pantlika na šeširu! 

Dođu ljudi pred njeg, smiru ga, dadu mu mjesta, a kuvarice donesu tepsiju gibani- 
ce pred njeg, samo nek ne larma. On tobož ljut začme jest, pojede pol tepsije, i kaže: 

— E, daje sad tu moja žena, ovako bi joj okrenio glavu — i okrene tepsiju pred so- 
bom, i pojede gibanicu iz druge polovice. 


211 


Nisu ga spomenili 


Bili tri brata, bili su čobani. I to dobri! U nji' čopori uvik da staneš pa gledaš. Kod 
nji bi i parac dobro živio, samo da nisu volili vino. A i pismu! Sve će popit do boga Isu- 
sa, a pisme nikad dosta. Volili sve pisme, samo ne onu: 


Na sokaku glas se čuje 
prazan ardov odjekuje! 


Jedared došli do tog; mora se vidit da to neće izać na dobro. Ovce se jagnje, sun- 
ce granilo, a oni se jedva bude kad je glava teška od vina. Najstariji počo udarat čo- 
banskom batinom o zemlju ko da dobuje naređenje: 

— Ko prvi spomene vino, bit će kaštigovan. 

Daj, udri u poso; rade cili dan ko da za birtaša u životu nisu čuli, a pridveče sku- 
vali dobar jagnjeći paprikaš. Posidali, ne znaš ko bolje vaća, pa će jedared najmlađi: 

— Da ga je! 

A sridnji: 

— Al bi ga! 

Najstariji na to skočio: 

— Iđem pa ću donet! 

Navečerali se, napili se, zapalili na lule, i niko ništa da kaže, samo dva mlađa vidu 
da se najstariji zamislio. 

— Šta se misliš? — braća će. 

— Da se ne mislim?! Kažite vi ako znate: kako se samo moglo stvorit vino kad ga 
niko nije spomenio?! 

Volu je sramota 


Imali mi spaiju, uvik bio naliven, uvik nadrt. Njemu ne donose bokalom, bure vina 
je na astalu, pa usta metne pod slavinu. 

Utiro on ednog sirotog parasnika u dug, onaj ne mož platit pa će mu spaija vola 
prodavat na bubanj. Siroma imo zdravo lipi' volova. Žao mu je rasparit, novaca nema, 
a spaija ni da čuje o čekanju. Uvik pijan, a uvik opak bio. 

Dao Bog, čuje siroma parasnik: tu i tu za male novce prodaje se bolesan vo. Ode 
on spaiji: 

— Gospodaru, ja platit ne možem pa ne možem, zašto me tirate na bubanj a još ve- 
ći trošak?! Zašto ne bi primili u dug vola? 

Spaija se misli: vo vridi više, tako će još i zaradit. 

— Dobro, dotiraj ga. 

Onaj ode, skupi to malo novaca, kupi i dotira vola. Marvinče onako bolesno kleca, 
opuštio rep i uši. Spaija je baš pijan, al i on vidi: 

— Šta si mi dotiro bolesnog vola? 

A parasnik: 

— Gospodaru, ovaj bolesan?! Pitajte ga, nikad ovaj za bolest nije čuvo! 

— Pašta je onda taki ko rasušite gajde? 

— Gospodaru, od žalosti što se rastajemo, ja i on popili bokal vina, pa mu je sramo- 
ta što pijan mora izać prid vaše milostivo lice. 


Šta je vino 


Bili edni ljudi, sidili nediljom posli podne pod voćkom u ladu pa se razgovarali. U 
tim selu opće nisu znali šta je vino, samo su čuli da i tog ima na svitu. Tako došo razgo- 
vor da šta je vino, pa edan kaže: 

— Ja znam šta je to! Vino ima četri noge, velike uši, dugačak rep. 

Drugi ga ismijo: 

Pa ti si luda, to je magarac, to nije vino. Ja znam šta je to. 

— Kaži ako si pametniji. 

— Vino nema noge, a ide; nema ruke, a pendžere lupa; nema grla, a piva. 

— E, brate, to mož biti samo nečisti du, to nije vino. 

Treći ćuti, pa se na kraju umiša: 

— Vi ne znate ništa, ja ću da vam kažem šta je vino. Ja sam bio š njim u društvu. 

— Ne šali se?! 

— Volila bi moja leđa da je to bila šala! 

— Kaži kako je to bilo? 

— E, kad sam pohodio mojeg pobratima kojeg sam u ratu upozno, njegova žena 
zaklala pivca i kuvala dobar paprikaš. Pobratim očo u podrum, dono je ništo u bokalu, 
al crveno ko krv, kaže mi nek pijem, i nas dva smo pili, a to je bilo vino. Na početku je 
lipo bilo, počelo grijat oko srca ko da sam do peći, pa smo slatko večerali. Kad smo je- 
dan bokal ispraznili, a vino meni prede ko mačka, zdravo lipo. 

— No, jesam ja dobro kazo da ima četri noge! — prvi će se pravdat kad je čuo da je 
vino ko mačka. 

— Ta nema ono četri noge, već je na kraju moj kum imo četri šake i dvi glave. 

— Uozbilj?! 

— Slušajte vi, pa ćete čuti. Kad smo drugi bokal ispraznili, onda sam dozno: vino je 
velik huncut! Kaže meni: ,, Udri pobratima bokalom u glavu!" ,,O, kako da pobratima 
udarim kad me tako lipo dočeko da lipše ne može bit?!" Još ja neću poslušat vino, al 
pobratim dono još jedan bokal. Kad smo taj treći popili, a vino ne da mira, kaže, nava- 
ljiva: ,Udri pobratima bokalom u glavu!" ,,Neću mog pobratima, kako da ga udarim!? 
Neću, neću!" Vino samo nagovara i nagovara, i ja edared uzo bokal pa pu! pobratima 
u glavu. Onda kažem vinu: ,Šta ću sad?!" A ono meni: ,,Biž, el ćeš dobit! Ne vidiš da se 
pobratim izvrnio pa pao?!" A ja biž pa biž i tako sam bižo do edne vode, dalje nisam 
mogo. Kažem vinu: ,Šta sad da radim?" A ono odgovara: ,Lezi pa spavaj, ništa se ne 
boj dok smo nas dvoje zajedno." I ja lego, a kad sam se probudio, vina nigdi. Velik hun- 


214 


oh 


, 


———— 


pak 
cut, vino mene ostavilo, a pobratim me našo, pa pu! po meni šakama. Udara ko da se u 
moju kožu uvuko njegov magarac, a samo ćutim i trpim. Edared on vikne: pšta bar rič 
ne kažeš?!" A ja onda njemu: , Lako je mene tući kad si se ti udvostručio, pa vas dvoj- 
ca, a ja sam". 


Koliko je vino jako 


Sav josag spratili, namirili, pa žena očila malo u rod, a Švabo kulen, dobro se na- 
večero, pa će prić komšiji na divan. 

Kad tamo, a komšija baš kapariše. Prikupio od braća njeve talove vinograda, pa će 
njegov bit sav vinograd što njim osto iza oca. 

— E, nato se pije debelo aldomašće - Švaba baš oma zasuko brkove. 

Ne može kazat da neće biti, me mož nikako, običaj je da se pogodba zalije, al do- 
maćina baš nije bio podatne ruke, pa će: 

— Komšija, al ti se čuvaj. Nisi baš niki pijanac, a moje vino jako. Vrlo jako, kažem 
ti. 

— Ne briga tebe, udarila ja dobar temelja, saranila u trbuva frtalj kulen. 

I zasuko se Švabo, pa ni stao nije dok nije počelo salivat u noge. Onda se najeda- 
red sitio da žena još nije došla, pa će požurit da kuća nije sama. 

Kako izašo na sokak, a jendek ko da ga oće zagrlit, povuko ga oma sebi. Nigdi ni- 
kog, mrak, a siroma Švabo baš se odupire na četri noge, ali nikako da drekne iz jende- 
ka. 

Jedared na tu dreku izašli i oni iz kuće pa mu komšija kaže: 

— No, Handzika, esam ti lipo govorio da je moje vino vrlo jako? 

A Švabo kresne: 

— Pljuje ja na tu jakost tvog vina kad nikako ne mož da me izfuče iz jenteka. 

Kumovi i pečenica 


Bili dva kuma, jedan i drugi pijanac neiskazan. Piju i na uzajam, a vrlo su volili i 
pratit se, pa astal u njevoj kući nije baš uvik pun, a žene se baš ne raduju kad ovaki 
momci dođu kući. Jedared mlađi došo do laki' novaca, pa kumovi cilu noć pili, igrali, 
veselili se i u zoru prate se kući. 

— Kume, znašti šta nas čeka?! - kaže mlađi. — Poslo sam ženi zapovid, al vrlo stro- 
go, da na astalu bude šta još nije bilo. 

Stariji dobro poznavao kumu, pa se počo češat: 

— Dato ne bude oklagija? 

Baš tako je ispalo. Kad su se dopratili, a žena i" dočekala oklagijom i metlom: 

— Vi ovake bekrije, onake bekrije, tu ste došli, pijane lude! Obi, bikovi senski, da 
vas još i dvorim?! 

Tako je pa tako, ovako pa onako i izvija kumove napolje. Kad su se našli već u za- 
vitrini, stariji počo da skače: 

— Ee, moj kume, šta ti misliš da bi moja žena tako štogod smila učinit?! Na vrat la- 
nac, na usta katanac — to je u mojoj kući tako! Ja, moj dragi, ja ujutru ustanem, peć ug- 
rijem, vodu donesem, sobu pometem, đubre iznesem, pa da žena smi još ednu rič da 
kaže?! 

Mlađi sluša, sluša, p' onda misli, misli i lupi šakom: 

— Odseleću i ja morat tako! Samo strogo! Ženo, ženo, ovo ti neću oprostiti što si 
nas ostavila gladne! 

— Ta i željne! 

— A pečenicu sam zapovidio, kume, pečenicu! Jesi ti to 'io kadgod pečenicu? 

— Moj dragi, ja nikad. A ti? 

— Ija nisam "io, kume, a jedared sam mogo "ist kad sam kumovo u svatovima, al 
kad je pečenica došla na astal, ja sam već pod astalom tražio. 

Ljudi s livkom u grlu 


Nije to bilo sad, al još dugo posli prvog rata bila peca oko naše varoške kuće. Tu 
su bile kruvarke što su pekle kućevni kruv, sirarke, pa mečkari i oni što su prodavali ku- 
ćevne divenice, slanine i pušeno meso. To mi već ne pamtimo, a slušo sam od dide da 
se ranije tu prodavalo i piće. Ko je imo vinograda, istira bure vina pa iz njeg se napiješ 
koliko troška imaš. 

U to vrime ni drugo ni se prodavalo na kile, pa ni vino nije išlo na litre, neg u bu- 
re se zadije trska pa piješ na gucaj. Ko je žedan, uzme trsku u usta. Gazda od vina met- 
ne prst na grlo pa broji gucaje. 

— Jedna krajcara, dvi krajcare, tri krajcare... 

Koliko puti se grša zaljulja, toliko krajcara, el već pošto je išo jedan gucaj. Tako to 
išlo dok se nije našo jedan majstor od zanata. Kako se on izvištio, to on zna, samo taj 
nije guto, već salivo. Kad nagne bokal el bilo šta sa vinom, dok i poslidnju kap ne ispi- 
je, njemu se grša ne miče. Došo taj tako na pecu, pita jednog pošto gucaj vina. Gazda 
kaže, onaj trsku u zube. Sad će gazda prst njemu na grlo pa će brojit. On će brojit, al 
onom se grlo ne miče. Jedared će gazda: 

— Pa počni već piti! 

Onaj maše rukom da on već odavno radi. Sad gazda od vina pogledo bolje pa, bor- 
me, vidi da onaj sisa na trsku ko da se đuture pogodio. Sisa majstor, al grlo mu nikako 
da zaigra pod prstom. Kad je gazda to vidio, on prvo iskokoštio oči pa onda poviko svo- 
jim komšijama: 

— Braćo, umrlo je prodavanje vina na gucaj! Počeli se rađati ljudi s livkom u grlu! 

Glava nije stala u pregač 


Bio u Santovu jedan stari čovek, jako voljio pit. Kad se opio, mlogoput bio je uka- 
ljan, haljine izderane kako je upo u trnje, ali glava nikad nije bila uvriđena, ni bila iz- 
grebana, ni bilo modrica. I to je žene njegove bilo krivo. 

— Štaje stobom, čoveče, tolikoputa si spo, haljine uprljane, izderane, a glava nikad 
izudarana?! 

— E,ženo moja, kad ja iđem pijan, mene Marija Divica, majka božja čuva, da kad 
spadnem, onda pregač metne pod glavu, tako ju nosi da se ne izudaram. 

Za vrime dvi-tri nedilje čiča se opet opije. Išo priko jendeka, tamo drvo bilo pri- 
metnito ko ćuprija, spo pa ošo je kući svaj izudaran i izgreben u licu. A žena dočekala: 

— Ždero pijani, di je sad bila Marija Divica, majka božja da metne pregač pod gla- 
vu?! 

— Ženo, bila i sad, bila je Marija Divica, majka božja, al sad nas bilo toliko pijani? 
da kad sam ja spo, moja glava već nije stala u pregač. 

Undanska kuzla va kladi 


Liktar je zis purgeri daciju bral na Undi. Kad su deciju pobrali, pineze su vrgli va 
novi mišak. S'e su pobrali, s'e je bilo dobro, me'tim su i vino pili ter su mišak penuli do- 
li pod stol. Kucak je pod stolom ležal i dokljek su pili, on je mišak s pinezi požrknul. 

Kad su Undanci vidili da jim je kucak požrknul mišak, su ga va kladu zaprli, don- 
lek su ga tukli i stiskali dokljek pineze ni van dal, dokljek pineze ne posral. 

Po njeg Undance dražidu da ča dela undanska kuzla va kladi, je li 'oš serie pine- 
Ze! 

Jednuć je došal u selo ališpan, pregledal je selsku kasu i tom prilikom je špotljivo 
pital likatara: 

— Jeli "oš undanska kuzla serie vam pineze? 

Liktaru zaškurilo, ter veli: 

— Nam da, nam pineze serie, ali gospodinu govno! 


Zač se tični zis klazljin 


Kad smo va društvi, kerčmi ili pri drugači prilika pak pijemo ter zamemo i tične- 
mo zis klazljin, velimo jedan drugom: 

— Na zdravje! 

— Bog nasživi, Bog nam dal zdravje! 

Sad je takovi? ki pitaju zač se mora tičnuti zis klazljini? Odgovor na to je: aš kad 
pijemo, ruka popade ta klazljine, nos zadahne vina, oči vidiju ta klazljin i vina, noge 
prislabiju ako već pije — s'i kotrigi delaju, ali uši nimaju ništ dela, zato ju se tične da bu- 
du i uši dela imali, da posluhniju. 

Da posluhniju kad se tične i veli: 

— Na zdravje! 

Ovo dan-denas naši govoriju. 

Pivanje za đermom 


U ono vrime kad sam bio deran, u crkvu se išlo u Kunbaju, jel u Tavankutu još ni- 
je bilo crkve. Prid crkvom bio bunar s đermom. 

Onda se u korizmu postilo i postilo da su se criva stanjila, vajda bi i vitar produvo 
kroz nji. A kad dođe Uskrs, onda se za post osvećiva posvetilištom. Tako se naderali 
šunke, divenice i jaja iz posvetilišta, pa kad su na Uskrs došli u crkvu, burag gori ko pa- 
ko. Stojidu na red kod bunara i đerma s kablom samo iđe doli-gori, pa samo škripi i 
škripi. 

Kad je misa već počela, edared zvonar istrče iz crkve pa sve u članjak keča one na 
bunaru, tako i rastira ji. 

— Stanite već edared! Koliko svirate s tom đermom! Nadsvirali ste kantora na 
koru, pa oni u crkvi ne pivaje svete pisme za vorgulama, već za vašom đermom. 


Popila novce svetog Antuna 


Baba nije imala čovika, al je imala ćer. Ni ćer nije imala čovika, al je rodila curu. 
Majka unuku volila većma neg rakiju, i zdravo se uzdala u nju. 

I nije to ni bilo zalud. Divojka je samo triput ostala uskočkinja, četvrti put je nisu 
otirali iz momačke kuće. Našo se klempo, vinčo š njom. 

Sad je ona majkina dika. A kako i ne bi bila, ka? je ona jedina iz njene grane uspi- 
la sebi ulovit čovika. 

I šta bi drugo majka, darivat će svetog Antuna što je uslišio njezine molitve. Od 
dragosti to jutro kod kuće zaboravila i rakije pit. 

Al crkva daleko, bircova nagusto, pa kod poslidnjeg grlo sve gori, mora sirota za- 
lit. 

U to vrime je bilo sramota ako žensko čeljade pije. A sačuvaj bože da to radi još u 
bircu. Zinio i birtaš kad je babu ugledo na vratima, a još kako mu je bilo kad je ona od- 
jedared naručila dva fićoka rakije. Al ona digla prst: 

— To nije za mene. Nemam zube, pa ću nalit u zemljičku, da je razmekšam. 

Više posisala neg požvakala, pa se okuražila, i birtašu: 

— Šta si zinio ko gladno svrače? Kad zemljička tako mala mož popit dva fićoka, 
zašto da ne mož i jedno kršteno čeljade? 

Iza četri fićoka rakije odeše svi novci koje je naminila svetom Antunu. Al nek su, 
kad je krenila, majka će tamo i otić. 

Stala prid kip svetog Antuna, sve se ginga, sad desno, sad livo, a kobajagi traži 
džep. Pipa se, pipa po buđelaru i jedared grakne: 

— Zašto si se kog vraga namrkosio, ko da nisi svetac?! Okrećeš se oko mene, okre- 
ćem se oko tebe — ko dvi vitrinjače — pa nikad da se sastanemo. Kako onda da ti pru- 
žim novce?! 


Polivači vraćaju vodu 


U našoj kući osam-devet dice, sirotinja velika, pa sam rano pošo u svinjare. Kad 
sidnemo ručat, dobijemo po dva komada kruva, pa idemo kruv s kruvom, da ne ruča- 
mo samog suvog kruva. Uveče čorbe. Navalimo na tu čorbu ko prasici na alov. Nikad u 
kući krajcara sa krajcarom sastavita. Vajda sam zato i bio zdravo gladan na novce, ta 
vajda ni parac nije tako posrtan na 'ranu ko što sam ja bio na novce. Dva kilometra bio 
dućan od gazdinog salaša. Skinit ću opanke i po snigu ću otić i doć za dvi krajcare, ta- 
ki sam bio gladan na novce. 

Zato sam se i otimo životu. Čim me otac skinio s njegovog kruva, gledo sam da 
svašta naučim — nikad ne bi došo do zanata da nisam bio taki — pa sam već svinjarči- 
ćom zdravo lipo sviro u vrulu. Sve bi? ja radio i uradio, samo da se otmem s gazdinog 
kruva. 

Kad se sitim kako se onda svinjarovalo, i sad me prođe zima do petni' žila. Risar 
držo, a gazda batino samo zato što su svinji bili napuštani. A mi se samo malo zasigra- 
li. Ne mekinja, konjske galebe mišali s krumpirom i to kuvali svinjima. U zemlji iskopa- 
li četrnajst katlanaka, pa, svinjaru, loži katlanke, kuvaj praskovima galebu i krumpir. 
Umivo sam se samo subatom. Ruke ispucane, koža prava turpija. A gazda pije rakiju. 
Leži na suncu, sunce spolja grije, a rakija iznutra. 

Nije samo gazda batino. Kad se samo sitim krizmanja... Prid krizmanje išli na na- 
uk u Kumbaju. Tu najviše svinjara i svinjaruša, svi žuru da gazda ne zakiljiva. A već ka- 
ki sam, ja prvi usto: 

— Molim, gospodine, da mene uzmete na red, moram ić puštit svinje. 

A on — popo - batinu pa pu! 

— Tebi su svinji u glavi, a došo na nauk svetog sakramenta! 

Sve mi se gaće zalipile za tur kako me grdno natuko. 

Čekaj, čekaj, di sam ja ovo stao?!... Aha, da, ta nisam bio vajda ni dvi vrule visok, 
a već zdravo znao šarat na vruli. I ednog Vodenog ponediljka pogodu mene momci da 
i pratim kad išli polivat divojke, dobit ću koju krajcaru i šta nakupim šareni" jaja. Da- 
borme da su to bili siromaški momci, gazdački su se pratili s tamburašima el trumbeta- 
šima. 

Kaki momci, take i divojke koje su oni išli polivat. Svud nas lipo dočekali i isprati- 
li, a mene ko deranca još najviše darivaje. I sva naša polivačina bi se lipo svršila da ko- 
me nije prdlo u pamet da iđedu polit i edinicu nike gazdačke udovice. Ja sam baš bio 
deran, al čim sam vidio tu olu gazdaricu, oma sam ostio da tamo nismo baš morali svra- 
ćat. Doduše, divojka nas lipo dečekala — ta bilo je tamo lipi' momaka, makar su siroti — 
al matora svaku rič cipa nadvoje-natroje. 

Ka' ćemo već polazit, matora će se onda ko raskravit pa donela niku zelenu bocu 
od debelog cakla i pruži ednom: 


i 
: 


— No, momci, kad ste već i vi došli da polijete ednu ovaku divojku, red je da se ma- 
lo i napijete. 

Onaj dobro nagnio, al kad je već progunio, onda vidi da je to mlaka voda. Matora 
samo trepće i gleda u usta ko da broji gucaje. Al onaj ne kaže ništa, već bocu dodaje 
drugom, onaj trećem, pa četvrtom i tako boca došla i do mene. Deran ko deran, nisam 
ni omućko usta, ja ću zagrajat da to nije vino, al onaj na mene: 

— Sviraj, dedara ti onog siromaškog, nek se čuje šorom i selom da pratiš momke si- 
romaške pa biroške. 

Matora kučka ni divojki ne dopušća da isprati polivače kako je red, već bocu švor- 
nila u stražnju avliju, i ode u kuću. Čim smo se dovatili sokaka, a onaj što je prvi čašćen 
vodom, zapovidi: 

— Duši dok se vrula ne raspukne, da se svit skupi. 

A pajtašima kaže šta kaže, pa se oni oma i poređali. I svit nije tribalo zvat. Samo 
se otvaraje pendžeri, dičurlija dotrčala, pa prid divojačkom kućom graja, u sokaku smij 
i cirikanje. A polivači samo zapišavaje pa zapišavaje kuću i kapiju. 

I šta drugo mož bit kraj — edared i gazdarica nikla na kapiji. Zajujkala, zaskičila, a 
kad se sitila koliki je svit gleda, ko žaba se nadula, pa zapciva i priti se: 

— Oplakat ćete vi još ovo, al gorko ćete oplakat el ja više ne bila ona koja sam. 
A onaj to i čeko da ona progovori, pa kad je on dreknio, ta vajda se u tri sokaka 
čulo: 

— Gazdarice,oće l' bit da nije dosta što vam vraćamo vašu mlaku vodu s kojom ste 


nas ponudili?! Ne bi 1 tili još i to da sturamo gaće pa da vam za radaš ostavimo i ono 
najgore?! 


Svinjarski nauk 


U ednim selu popo drži nauk mladima što su se upisali za vinčavanje. Koji manje, 
koji više, svi izdovolje kapelana i plovana, al edan momak baš ništa da pogodi iz kate- 
kizma i sakramenata. 

— Kako to da si taki glupav, a plećatiji i rukatiji od svi* ovi" momaka? Šta si ti? — 
plovanu edared već prigustilo. 

A momčina veli: 

— Svinjar, gospodine, otkako sam uvatit u poso, uvik samo svinjar. 

Mislio sam da si još gorje. Jal, pa nisi išo u škulu? 

— A ko bi onda čuvo gazdine svinje? 

Plovan se prvo našo uprašit, a kad je to čuo, on se niki odobrovoljio, još i namig- 
nio kapelanu, pa veli momku. 

— Dobro, kadje već tako, da se više ne mučimo ni mi, a ni ti: dat ćemo ti samo ed- 
no pitanje, al pravo svinjarsko, pa ako odgovoriš kako valja, za te je nauk gotov. 

— Kakoodredite, gospodine. 

— Dobro,kaži ti onda nama koliko na ednim bravcu ima dlaka? 

Plovan se smijucka, misli sad je siroma svinjar sprid udarit u pabušinu, a momak 
njemu ko iz puške: 

— Gospodine, edan čestit bravac ima dlaka sto puti toliko ko vi i ovaj vaš ćelavi ka- 
pelan i još dvi više. 

Sad su i plovan i njegov kapelan zinili ko da su kamenom u glavu treviti, pa plovan 
na kraju pita: 

— Aotkaleti to znaš?! 

Momak njemu prst isprid nosa: 

— E,nevaži, gospodine, to je već drugo pitanje. 

U svakom selu mu divojka rodi 


Edan momak osvane u selu, traži službu. Došo ednom gazdi, a taj, zmijino oko, vi- 
di: ovaj gladan, a osim britve ništa nema. 

— Esil'oženit? 

— AkoBogoće ko ja, nikad neću ni bit. 
Esi | rad sve poslove radit? 

— Štabude naredito. 

— Moj si. 

Gazda ne pita čiji je, ni u kojim selu je rodit, glavno da je jak. A nije bio ni ružan. 

Al šta je gazdi po volji, gazdarici baš to nije. 

— Ti ko da si zaboravio da mi imamo divojku u kući. Vrag nikad ne spava, uvik si- 
je nevolje — kaže mu kad su ostali sami. 

— Ženo, neka mi divanit ma šta. Naša ćer je u poštenju odranita. 

Edno je poštenje, drugo je mladost, i vrag nije spavo, edared ćer rodi. Sad je gaz- 
di osvanio dan, da nikad gorjeg nije dočeko. Ne mari da šta bude, samo da ne ostane 
sramota. 

I ode popi, a onaj: 

— Neka se tijidit, sve će biti u redu, samo mi pošalji momka. 

Kad ovaj došo, a popo lipo š njim: 

— To je sramota i grijota da dite bude brez oca. Sinko, ne bi bilo zgorjeg da se vin- 
čaš s tom divojkom. 

A momak lipo njemu: 

— Pa ne bi bilo rđavo, al po toj vašoj pravdi ja bi? već u sedam sela tribo bit ženit. 

Neće se tuć svake pridike 


Tako j' bilo - kaže — dva komšije, edan Cigan i Bunjevac. Došlo vrime, dvi nedilje 
prid Uskrs, pa Bunjevac kaže: 

— Cigo, ajde sa mnom u crkvu, sa" će popo lipo pripovidat kako su Čivuti mučili 
Isusa. 

Ajd, opravi se Cigo, odu oni u crkvu, a popo pridiči: 

— Mučili su Isusa, tukli ga, bičovali, ukrunili krunicom i propeli na križ. Gorka 
muka Isusova! Na križ su ga pribili! 

Kad je bio kraj pridike, baš oni izašli iz crkve, evo nikoliko Čivuta. Cigo nit pita nit 
kaže, već biž med nji': daj udri! 

— Ovako vam, onako vam vaše, vi našega Isusa tako ste mučili, sa ću ja vama dati! 
— i gorko natuko sirote Čivute, ni krive ni dužne. 

Drugu nedlju isto tako prošo. Siroti Čivuti na nesriću naišli isprid crkve baš kad su 
Cigo i Bunjevac izlazili s pridike. Na treću nedlju — već ko na Uskrs — opet kaže komši- 
ja: 

— Ajde, Cigo, Uskrs je, sa' će popo još lipše pridičit. 

Kad su očli — zaista — popo lipo pridiči kako Čivuti mučili su Isusa pa sve muku na 
muku slaže, nikad da stane, dok Cigo jedared, već nij mogo ustrpit, skoči, vikne: 

— Tako gai triba mučit! Šta iđe uvik med Čivute?! Valjda neć" se ja svake nedlje za 
njeg tuć! 


Ista nadnica, a nije ista 


Prid noć komšija došo komšiji: 

— Oš doć sutra u nadnicu kod mene? 

— Šta je, nisi valda bolesan da ti drugi mora kopat kuruze? 

— Ne, brate moj, neg ja item kopat kod pope. Dođi, neću ti platit gorju, istu nad- 
nicu dajem ko što ću ja dobit. 

Komšija sav začudit, nikad edan drugom nisu išli u nadnicu, kad su obadvojca tuđi 
nadničari, pa mora pitat: 

— Zašto dajaiđem tebi, a ti popi, kad je nadnica ista? 

— E, samo da ti kažem: kod pope je bolja košta. 


Prodali crkvu pa piju aldumaš 

Jedan kiridžijaš odno trgovca na vašar u varoš u kojoj nije bio. Stovarili sve što tri- 
ba pa kiridžijaš sad ima kada do kraja vašara. Iđe ovamo, iđe onamo pa tako ušo u jed- 
nu crkvu — susto čovik pa će se odmorit malo. Kad se već ugnjizdio na klupi, vidi da to 
nije naša crkva. Popo za astalom dočekiva svit, a na astalu lipog kruva i bokal do boka- 
la. Ljudi iđu astalu i svaki otkine malo kruva i pije iz bokala. 

— Hej, komšija, šta je u bokalima? — pita on jednog što se baš vratio od astala. 

— Šta bi drugo bilo — vino! 

Oho! Kiridžijaš oma stao u red, otkinio dobar komad kruva i još bolje povuko iz 
bokala pa sio u klupu i ruča. Po'io kruv, opet stao u red, otkinio komad kruva, zamočio 
dobro brkove u bokal pa će na svoje misto, a popo njeg za rukav: 

— Šta ćeš ti tu opet?! 

— Osladilo mise. 

— Znam, znam, al ti si već bio jedared. 

— Bude P na zdravlje, doć ću ja još jedared. 

- Čovče, šta ti misliš da to mož tako?! Pa ne vidiš ti da se mi pričešćivamo! 

— Ta nemojte divanit! A ja mislio da ste prodali crkvu pa pijete aldumaš. 


Uteko da se ne bi popario 


U jednom selu bit će krizmanje. Došo biskup, jel to on obavlja. Tu je velika svet- 
kovina, nije to šala da taki veliki crkveni glavar dođe u selo. Sprema se 'iće, piće, svega 
najboljeg i najlipšeg, da se ne bi biskup i nedajbože ma ko od gostivi našo uvriđen. 

Kad je prišlo krizmanje, došlo podne, na plebaniji ćedu sidat za užinu. Među gos- 
tima će biti i zvonar. Makar nije velikaš, al je bio taki da je uvik bio glasonoša i okretan 
u svakoj priliki — jednom ričom čovik što je sve zabavljo. 

— Pravi šale, za to si i zvat, al neka divanit prid biskupom i njegovom biskupacijom 
štagod tako šta se ne priliči — svituju ga senski popovi. 

— Ajte, čeljadi, valjda ja znam kako se triba vladat prid svetim i svitlim licama. 

Zvonar je volio vruću čorbu. I on je gost - svaki mora bit zadovoljan i izdvorit — pa 
domaćin još naruči u kujni nek zvonarova čorba osobito bude vruća, kad se njemu ugo- 
di, i on će šalama ugađat gostima. Doneli čorbu, počeli 'ist, a zvonar kad je prvu kaši- 
ku metio do usta, vruća čorba mu se zatrčala, i nato siromašak veliko prdnio. 

Šta će sad bit?! Svi ućutili ko zaliveni. Zvonara posili baš prema biskupu, da ovog 
prvo zabavlja, da biskup najbolje čuje njegove šale, a biskup imo šta i da čuje za poče- 
tak. Svi ućutili ko nimi, al zvonar se obazro iza sebe i veli: 

— Ej, tisi bar srićan što si uteko, jel kaka je ova čorba vruća, i tebe bi još poparila. 

Zašto nema zvona na vatru 


Kadgodar je bilo, a i sad je tako, nek se u selu edna rič kaže, sto se stvori. Posva- 
đali se popo i kantor, pa gospodin kaže: 

— Ne pivaš, njačeš ko magarac. 

Zvonar čuo, istrčo na sokak pa prvoj komšinci kaže: 

— Popo polio kantora vrilom vodom. 

Ova bila po cili dan pod tuđom pendžerom, samo da joj jezikom kupat po rašetu, 
a čovik njezin lin i umrt, Otrčala ona kući, čovik siđi u avliji pa se isteže, i još s kapije 
viče: 

— Poludio zvonar! 

A onaj primetnio kamiš ispod jednog brka pod drugi pa sve stenje: 

— Zatojaveć polak sata badava čekam ka* će zazvonit na vatru. 

Onda žena gledi, a njegova strija sva u plamenu. 


Popo i zvonar 


E, kaže, nema pope brez zvonara. Kaka vriža, taka i bundeva; kaki popo, taki mu 
je bio i zvonar. Taj popo je volio malo više pit neg što mu je glava mogla ponet, a zvo- 
nar je mogo malo više pit neg što mu je kesa mogla podnet. Popo i njegov zvonar pati- 
li su od iste nevolje, samo je svakog nevolja drugačije šibala. 

Al iz te jedne nevolje rađale su se i druge. Kad popo počne tražit dno bureta, on- 
da natetura i na druge nevolje, a zvonar je, nuz tu veliku nevolju, imo još i ednu malu: 
volio se kartat, a na novcu je uvik bio tanak. 

Popo je popo, a zvonar je zvonar, pa kad popo nađe zvonara di je ukrstio očima, 
on ovako kara: 

— Tisi kriv, šta se ne čuvaš! 

— A koje kriv kad gospodin sustane pod buretom?! - tira mak na konac zvonar. 

— Davo, sinko, đavo — popo sije blažene riči. 

Pozovu tako popu u svatove, a on vodi sobom i zvonara pa ga svituje: 

— Ti, sinko, pazi na sebe i na mene. Ti si čovik brkat, mora da si vlastan vladat so- 
bom, a moraš čuvat i mene jel mene đavo napastuje. Ako i tebi obraz ponudi, sam si 
kriv. 

Siroma zvonar mora napolak žednit da bi mogo popu kući vodit. Al ako se dogo- 
di nesrića da svatovska kuća zovne zvonara u pomoć kad se vino vuče na teglicu, drugi 
dan popo mora zvonara svitovat brez kraja i početka. Siroma zvonar imo običaj da teg- 
licu ne prazni dok sebe ne naduje do dna. Sisa on teglicu, al ova uvik puna, u buretu 
manje, u zvonaru više, jel on teglicu ne vadi iz bureta, usne ne skida s nje dok daniti 
mož. Onda popo putom iz svatova nema zvonara da mu se na ramena naslanja, već mo- 
ra od ograde do ograde. Drugi dan ga kara: 

— Ti si kriv! Šta se ne znaš čuvat! 

_ Av! 

— Janisam, već đavo, zapamti već edared — svituje ga popo. 

Siroma zvonar se nikako nije mogo izmirit s tim da je on kriv za svoju nevolju, a 
popo kad se opije, da je onda đavo kriv. Edne nedilje nazvecko dosta novaca pa kad je 
svoje odzvonio, on ispraznio crkvenu kesu, i pravac u mijanu. Malo je pio, a više se kar- 
to, i tako malo pomalo do ponoći osto prazne ruke. 

Kad ga je manja nevolja ubila ukoren, on bi se sad latio veće: oće zvonar da zaga- 
si žed. Oće on, al neće na veresiju mijandžija. Lipo zvonara sad svi svituju: vrime je da 
iđe kući. Svituju ga, al on neće da sluša kad je baš ožednio. Kad je jako počo baljezgat, 
a mijandžija se dositi, pa natira sate naprid i kaže: 

— Vidi,čovče, ako si žedan, tribo si u vrime. Evo sad će bit pet sati. Ako ti do jut- 
ra nije bilo dosta, nikad ti neće ni bit. A vrime je da oglasiš prva zvona a meni da za- 
tvorim. 

Zvonar je svoj poso poštivo i kad je vidio da je već pet sati ujutru, otrči u zvonaru. 

U svojoj glavi je mislio — oglasit će prva zvona, pa će se vratit u mijanu. Samo je i mi- 
jandžija mislio u svojoj glavi, i to i uradio; čim je zvonar koracio priko praga, mijanska 
vrata su već bila zaključata. 

Ni briga zvonara što je ponoć, povuče on sve štrange pa zvoni da sve selo bruji. Te 
noći je i popo digod ukasnio pa se baš vraćo kući kad su se zvona oglasila. Utrči on u 
zvonaru ko da ga tri trizna zvonara potpačivaje, a ne nikoliko teglica starog vina, pa vik- 
ne: 

— Dije izbila vatra?! 

— Kakva vas vatra napopala?! Ko i svako jutro, moram i sad oglasit prva zvona kad 
je već pet sati — izbekari se zvonar, 

Kad je popo čuo taku pridiku, istrgne mu štrange pa drekne: 

— Kakojutro?! Kaki pet sati, ludo čovče! Ta ni ponoć nije još prišla. Šmoljo jedan, 
pristrašit ćeš sve selo, mislit će da je vatra. 

Ruži on zvonara, al onaj ni ne sluša, već zaintačio da je već pet sati ujutro. 

— Teško nama kad ti već toliko ne znaš paziti na sebe da u ponoć misliš da je jutro 
— zakuka popo ko kukavica. — Sinko moj, razbistri malo glavu i razumi da je sad ponoć. 

— E, sad ćete me, gospodine učit — izbekari se zvonar. - Valjda bar ja znam koliko 
je sati kad sam se s crkvenim novcem karto baš do pet sati! 

— E, sinko, sad vidim da se i kod tebe upleo đavo - jaukne popo i pobigne iz zvo- 
nare. 

Uplašio se popo, pa je jedva zaspo tu noć. Bome je to moro biti stra kad je popo 
čak i crkvene novce prostio. Čim se drugo jutro razbudio, poruči oma pg zvonara. 
Smislio on da će se bratski ličiti od nevolje: na dan će podiliti bokalić vina sa zvonarom, 
al više ni kapi vina neće piti. Natočio popo prvi bokalić, za lik, pa ga namistio na poli- 
cu iza vrata. Sunčan dan, pa popo otvorio vrata širom da sunce zagrije sobu, a on stao 
pa kroz pendžer gleda kako divojke plive u bašči. Čeka on tako zvonara, i dok gleda u 
bašču, misli se kako će svog čovika svitovati i kako će se na jedan bokalić zavitovati. 

Zvonar je znao da ga popo zove na svitovanje, al nije znao na kako, već se bojo 
da će ga karati za novac. Bojažljivo se dovuko do vrata pa proviri unutra. Popo ga nije 
spazio, al siroma zvonar ositio miris vina. Proviri on još edared i kad je vidio kako se 
popo zamislio i još više zagledao u bašču, on polagano bokalić s police i ispije ga. Kad 
ga je opet metnio na policu, javi se popi. 

— Sinko moj, da ti kažem zašto sam te zvao — lipo njemu popo. — Vidim da će ono 
čudo i pokor saraniti i tebe i mene ako se ne trgnemo. 

— Takoje, gospodine. 

— To volim kad si razuman - još lipče će popo. — Onda slušaj, da se zavitujemo: od 
danas ćemo nas dvojca na dan smiriti samo ovaj bokalić. 

Oma on i dovati bokalić s police, al mu je zadrćala ruka kad je tio u čašu naliti. 

— Padije otud vino?! 

- Ajel'gabilo u bokaliću? — zapitat će bajage zvonar, 

— Kako ne bi bilo kad sam ja natočio iz bureta! 

— Ondaste ga valjda ispili. 

— Alnikapi! Sinko, ja danas bokalić nisam ni liznio. 

— Nija, kad nisam tu ni bio — prinemaže se zvonar. 

— Pako je onda? - sav se ustravio popo. 

— A kobi drugi mogo, već đavo. 

Kad je popo to čuo, onda se samo ustravio. 

— Pa dabome — kaže zvonaru — dobro sam reko da je taj već i tebe smoto. Jesi ga 
vidio, dok pijemo negleduš, onda nam tura bokaliće na usne; a kad se oćemo jednim 
ličiti, onda ne da — sam ga isprazni. Taj prkosi i baš ne pušta da se kanimo nevolje. 

Zvonar se malo počeše iza uva pa onda kaže: 

— Gospodine, meni se čini da taj ne prkosi, već se uortačio s nama. Taj nas je dot- 
le nazlabao dok se naša bola nije prilipila i na njega. 

— Kako ćemo se onda tužni i žalostni kurtalisati nevolje! — zakuka popo opet ko 
sinja kukavica. 

Siroma popo od nevolje što se đavo s njim uortačio, a zvonar od veselja što tako 
lako prošo za crkveni novac, počeli opet prazniti bokaliće po starom običaju. A lako su 
se praznili bokalići kad jednog isprazni popo, drugog zvonar, a trećeg đavo. Tako su taj 
dan pali u još veću nevolju neg ranije. 

Tu noć je popo lako zaspo, al se rano probudio, i opet udario u mišalj. Smislio on 
opet kako će se nevolje oteti, i oma rano ujutru poručio po zvonara. Poručio jedared, 
zvonara nema. Poruči drugi put, zvonara opet nema. Poručio treći put, i edared, edva, 
vuče se zvonar. Čeka njeg popo, al sad brez bokalića. Ušo zvonar, al sav modar i u čvor- 
gama. 

— Šta je to s tebe, sinko?! — sav se oladi popo. — Sad vidim da se moramo kurtali- 
sati naše nevolje. 

— Ja se ne moram, jel sam se već kurtaliso — prostenja zvonar. — A vi, gospodine, 
ako vam još triba pomoći, pomoć ću vam poslati. 

— Pašta se to dogodilo? 

Kaže njemu zvonar. 

— Stigo ja sinoć kući, a žena će: čot je to sad?! I dosad je bilo čuda i pokora, al 
ovako još nikad nisi izgledo!" A ja njoj: , Dosad je bilo šta je bilo, dok sam ja sebi tra- 
žio nevolje, al teško meni, ženo, jel se sad i đavo sa mnom uortačio!? Kad žena razumi- 
la riči, bome nije zakukala ko kukavica, već trgla prakljaču, pa po meni. Kad me je iz- 
roljala, još mi lipo kaže: ,,Dosta si naorco dok si sam tražio nevolju, a još i đavola s to- 
bom neću trpit. Il se, čovče, mani i opameti, il ću svaki dan prakljačom i tebe i đavola 
u tebi!" 

Razrogačio popo oči pa je jedva izustio: 

— Pajesi, sinko, još žedan?! Oćeš jedan bokalić, onako upole?! 

— Alni kapi, gospodine! Za svoje krste se ne bojim, al ako žena đavola tukla svaki 
dan, taj će mi se za to osvetiti. 

Razmislio se popo, pa onda kaže: 

— Sinko, pa ti si se onda sasvim izličio od nevolje. 

— Ja, jesam — nato će zvonar — a vi ako niste, da vam pošaljem moj lik? 

— Juj, juj, al nikako! — vikne popo. — Kaži tvojoj ženi da sam se ja s mojim đavolom 
razortačio i bez prakljače. 

— Ne virujem ni ja to, a di će onda moja žena povirovati — nato će zvonar. — Kako 
smo se upole nagodili kad smo se se tili ličiti s jednim bokalićom na dan, tako moramo 
diliti i ovaj lik što cigurno liči. 


Uzalud se popo branio, zvonar dovatio niku staru livču i dotle se nije manio dok 
popo nije imo dvared više modrica i čvorga neg on. 

— A zašto si toliko, zašto se bar nisi kad sam već imo čvorga modrica ko ti?! - pros 
tenje popo kad je bio izličen. 

- E, nisu naše glave pod jedan šešir krojene, gospodine — nasmije se zvonar. < U 
moje poslove se đavo duplo upleo svega od priksinoć, a vama je đavo bio kriv kad se 
opijete otkako vas znam i poznam. Ne mislite valjda da se sa isto toliko bubataka može 
istirati i taj stari đavo ko i ovaj moj mlađi?! 

Od to doba se popo čuvo da prid zvonarom ma za čega kaže da je đavo kriv za nje- 
gove poslove, a livču nije volio viditi ni na kolima. 


Drveni popo 


Bilo selo, bio knez. U ono doba ni ne mož bit brez kneza. A taj tušta puti se falio 
da su ljudi u selu tako mudri da još samo to ne znadu kako će brez ženski! dite doć na 
svit. A knez najmudriji. Znavo i s višticama izać na kraj. Svi bili jaki čobani, svi na ma- 
garcima jašili, sa sirom nisu znali šta da radu. Nasriću, vitar njim srušio crkveni toranj. 
I sad nemadu više brige sa sirom — knez je znavo šta će. Napravili toranj od sira. 

E, al je knez zaboravio da pućke zdravo volu sir, pa one malicko pa malicko, i po- 
ile sav toranj. Svi se sad jidili, pa će pućke potuć. A knez kaže: 

— Nekate to radit. Spaija kaže: više vridi edan pečeni pućak neg dva crkvena tor- 
nja od sira. Šta ćemo mu nosit ako potučemo pućke? 

— Adićemo zvonit na misu el na vatru? 

— Bila je ova glava natovarita i većim brigama. Nekate se bojat dok sam ja tude. 

I nije knez išo u komšijsko selo tražit pameti. Prid crkvom bila vrba, obisio na nju 
velik drven klin, pa gotovo zvono. Napravito sve ko desna ruka. Kaže knez: 

— Još i molitvu sam smislio. Štogoder molitva: dragi naš kline, drž nam slime! 

Raduje se i popo: ne moradu da kupu zvono. Kaže knezu: 

— Oću-neću, moram ti pofalit pamet. Tako si lipo sve udesio, i još brez troška! 

— Jal'te, gospodine? Baš se mislim kako bi bilo da napravim i drvenog popu, pa ni 
vas ne bi morali plaćat. 


Ne zna koje je zelje 


Došo u selo nov popo, a zvao se Kupusarović, Krumpirović el tako nalično. Oma 
prvi dan on će muštrat zvonara: 

— Znaš ti kako se ja zovem? 

— Čuo sam, al mi baš sad nikako da uniđe u pamet. 

Popi nije pravo, pa će ružit: 

— Kad tražidu popu, dođedu, kvrcadu kod tebe na pendžer, kako 'š znat je | baš 
mene tražidu el popu iz one druge crkve? Oni će zacilo kazat ime kojeg popu bi, al šta 
'š ti kad ne pamtiš moje ime? 

A zvonar će lipim: 

— E, kad budu kazali ime, onda ću se ja već sitit. Znam ja i sad, da ste niko zelje, 
samo ne znam el za ljude el za zecove. 


Ne može znati kad ni gospodin ne zna 


Kod nas živio prija pedeset godina jedan stari pop. Imao slugu iz Erčina, pisao se 
Bilić Mato. Moj Mato i pamet su se malo poročkali. 

Jedanput uputi se Mato u Erčin na Gospojinu. Zgrabiv dvi zavijače pod pazuvo pa 
nosi. Ide Mato, prošav Doline, dobra dva sata oda od Andzabega, a dvi zavijače proš- 
le. On krene natrag. 

— Mato, panećeš doma na Gospojinu? — pitaju ga. 

— E, kako ću sad putovat do Erčina kad su mi zavijače prošle. 

Drugi put Mato kosi — muka i gledati. 

— Mato, kako si to otkovao kosu? 

— Kako ću kad ne znam? 

— Kako da ne znaš, Mato?! 

— E-kaže - gospodin tolike škole učiv, pa i on en zna da otkuje kosu. 


Fratrov stan 


U naše selo je jedan fratar hodiu, s'ako leto je tiu dojt prosit. Su mu tili dat pinez, 
jila, a k nam je hodiu na stan, mi smo dali stan, ter smo mu tili odviest ča dostane od 
ljudi, mi smo zis tim platili mu. 

A na jednom mesti su mu dali prase majucko, al jedno lieto se kermi prase, seda 
to prase je zraslo do drugoga lieta tako da je ur velik pitanac, ur na zaklanje. Ali pod 
tim časom drugi frater dojde va selo, ter zna pri nas će spat i mi ćemo mu to odviest furt 
va klošter, al ne znam da tomu pitancu, tomu prasetu su dali ime Frater. 

Kad je večer, se legne frater, je va perjov hiži spau, a jutro se kaniu ta pitanac zak- 
lat. No, bude dobro ručenje, frater je kanio na ručenje. Sada frater je 'oš spau, a su si 
vani muži brusili nože ter da ćeju zaklat pitanca. Nabrusili nože pak kriči jedan: 

— Deržite Fratra! Simo zis tim Fratrom, seda ćemo zaklat! 

Ko je on zi perve hiže čuo da ćeju fratra zaklat, on kroz obluk van, prez kreljutov 
leti krez vrtljac. 

— Neka se paštit, ručenje 'oš ni gotovo — veli mu jedan čovik. 

Al frater biži, ne skerbi za ručenje, neće da posluhne niš. Na koncu sela kriči: 

— Žuhak je fratrov kruh, žuhka ternova krunica, žuhak kruh i kervav. 

Odonda je ta stan fratrov stan. 

Torbina vira 


Bila edna stara udovica, imala sina momka. Malo kućice, malo zemljice, koji struk 
lozice — to je sve šta imadu, a i to sve zapuštito. Lina mama — imala ruvo od mišije ko- 
že, na svakoj dlaki po jedna uš. Lin momak — vran da bure zavrane ne uzima u ruke. Sve 
šta je poslidnje, to je u njevoj kući. Još i roditi su na omak godine. 

Edared dao Bog i zemlja, čak i za njevom rukom žito dobro rodilo. 

— E, sinko, više ni mi nećemo bit siroti. 

— Mami, zacilo da nećemo. 

— A znaš kako?! Ti 'š se ženit, al ne ublizo. Tude 'š malo nać dobri' divojaka. Na- 
ma triba samo bogata. 

Ispekla sedam pogača pa sinu u torbu. 

— Nigdinekakazatčiji si, ni viru ne kaži — uputi ga mater. — Dosta je nek vidu kaki si lip. 

Sad on lagacko, lagacko, kakog je stvora, pa od sela do sela, traži divojku, al zdra- 
vo lipu i još više bogatu. 

Nikom nije kazo ni kako se zvavo. Mama je tako zapritila. Tako je išo dok je traja- 
la pogača. Sad već nikoliko dani nije imo šta ist, pa zakvrca u ednu dobru kuću. I kaže 
šta traži. Kućegazda oma vidio s kim ima posla pa pita: 

— JaPti, momče, a jesi I ti bogat? 

— Vite, nisu ovo izradite parasničke kosti. 

Pokaziva čoviku dlanove; nema žuljeva. 

— Vidim, vidim — kaže onaj — i baš esapim: u našim selu samo je edna divojka šta 
tebi priliči. Tude, u onoj kući na kraj sela. 

— Jel'tamala? 

— Ta, ta, jest je. 

Ajd on tamo. Prid kućom na panju sidi dida, amaha par njegovoj mami, al je divojka 
zdravo lipa bila, samo je i ona u nikima gadnim aljinama. Pekla i baš vadi kruv iz peći. 

Momak kaže zašto je došo, al prigladnio, pa kad je vidio kruv, i zaboravio da pita 
za bogatstvo. A dida od prve riči kaže da mož o tom bit divana. 

— Samo, sinko, ti si izdaleka, kaži mi najpreg kake si vire? 

Sitio se on šta mu je mama zapritila, da sve taji, pa kaže: 

— Torbine. 

Dida skočio od dragosti: 

— Sinko, ta ija sam prosijak. Bogu dragom fala kad sam našo zeta što će me odmi- 
nit u poslu. 

Ko je glupav 


Bio edan momak siroma pa gadan, a pametan vrlo. Bila opet u tom selu divojka 
bogata pa lipa vrlo, a glupava, al taka glupava da nikom nije tribala. Taj momak se mis- 
li: uzeće on nju. Kaže sam u sebi: 

— Dat će Bog, dica će udarit na nju po lipoti, na mene po pameti, pa neka tražit 
lipše i pametnije dice, a ja ću bit bogato oženit. 

Dobro bi bilo da je bilo, a ono dica udarila na njeg po lipoti, na mater po pameti 
— svi ružni i glupavi. Šta će sad?! Što je na svit došlo, to se ne mož natrag poslat. Što su 
dica veća, s tim su ružnija i glupavija, pa se on jidi: 

— Bog vas ubio, nuz mene ovako pametnog kako znate bit taki glupavi? 

A edan sin kaže: 

— Čiča, jeno u škuli sa mnom ima edan i od nas je glupaviji. 

— Vamo ga dovedi, pa da ga poljubim, ako i tako čudo ima na svitu. 

Doveli tog derana, a on stao ko da je s police skinit — prava ćupa. 

— Jal ti si baš uozbilj glupaviji od moje dice?! — pita ga ovaj matori. 

— Prava istina, glupaviji sam. A moj čiča kaže da je još i od mene glupaviji. 

— Neka milagat. 

— Nelažem — ta bar dvaput glupaviji od mene. Vidit ćete i sami. Znate šta on ka- 
že?! On taki glupav nije mogo znat šta pravi, a kaže, kako ste vi taki pametan čovik 
mogli napravit ovaku dicu. Jalte da je i od mene glupaviji?! 


; 
: 
i 

Našo džak zakrpu 


U staro vrime živila udovica. Iza čovika ostala kuća puna svega, pa udovica zaboravi- 
la šta je to briga. Kad nema svoji? briga, latila se ona svačiji. Tako drugo i ne radi, već po 
cili dan zaviriva u tuđe poslove i razgaljiva i di triba a najviše di ne triba. Ako se momak že- 
ni, udovica je prva da kaže kako je u mladoženje teška ruka. Udaje se divojka, a udovica 
već tamo da kaže kako se udavači plišanj vaća pod pregačom od linosti. 

Ne miruje ni dan, al ni noć, već samo gleda u tuđe prste i usta, pa je valjda od tog 
udovici i vid otupio. U nje je bila jedinica ćer, pa udovica i svoju jedinicu mezimicu ta- 
ko odranjivala. Dok nije došlo vrime za udaju, udovicina ćer je toliko oči trošila da jed- 
va vidila do praga. 

Dorasla jedinica za udaju, al je sad došla nevolja na udovicinu kuću. Nađe se, do- 
duše, pokoji prosioc, al kad vidi da i udavača i mater stoje s očima ko sovuljaga za da- 
na, a on se počasti i više se za bravu ne uvati. 

Došla sad nevolja u udovicinu kuću pa tu i zasila. Prolazi vrime, pa što više čekaju 
prosioca, a za njega se sve manje čuje. Pristala bi udovica i na prosjaka, samo nek je 
momak. x 

U ataru tog sela bio jedan siroma stari čoban. Dođu njemu jedared u goste dva si- 
na njegovog brata. To bila siročad, pa se potucali po svitu. Jedan dorasto za ženidbu, 
pa mu čoban ispripovida kaka divojka ima u selu na udaju. 

— Ne marim ja — nato će momak — ako je kuća puna svega, a samo pameti nema, 
onda je to džak za koji sam ja zakrpa! 

Oma čoban poruči udovici, a ona od dragosti povrati punu tikvu rakije da se pros- 
ci i okripe za put. Oma se oni latili, pa krpe malo pritegli, otresli blato s opanaka, a mla- 
doženja još tu noć sašio sebi i novu šepicu. Čoban će dati magarca, da baš ne bi išli kroz 
selo ko da nemaju ni kuće ni kućišta. 

— Alkakoćemo svi trojica na jednom magarcu? — zabrine se mladoženja. 

— Lako — nato će stric čoban. — Ti i diver ćete uzjašit, a ja ću za vama s tikvom ra- 
kije. 

— Al kad nas vidi divojka na jednom magarcu?! 

— Neće — umiri njeg čoban. — Ni divojka ni njezina mater neće nas čekati prid ku- 
ćom, već u kući, jel kažu da se onaj koga na sokaku dočekaju ne zadrči u kući. 

Kad je tako, onda se đuvegija krene mirne duše. Sidi on na magarcu, a diver za 
njegovim leđima. Čoban stego tikvu pod pazuvo i kasa za njima. Daleko je do sela, pa 
se čoban čas-čas zaduše. 

— Jasamžedan kad kasam za vama — kaže on. 

— Vi dunite u tikvu! — ona dvojica će. 

Čobana baš nije tribalo rabriti, paštri se on oko tikve, i kad su momci stigli pod se- 
lo, a čoban se jedva vidi u daljini. 

— Doć će on za nama, a ti potiraj magarca da nas divojka ne bi dugo iščekivala — 
kaže diver. 

Tako oni i urade. Kad su došli kod divojačke kuće, sjaše braća i magarca vežu u 
avliji za krušku. Kako čoban reko, tako i bilo. Oko kuće nikog živog, pa prosci zadovolj- 
ni što od ukućana niko ne zna da su dojašili na magarcu, a ne na konju, i još obadvojca 
na jednom. Uđu oni u kuću, a tu već sve spremno za goste. Udovica i posila u pročelje 
pa jednog dvori ona, drugog divojka. 

Spremila je udovica za prosioce i čime će se zasititi, čime će zalogaje zalivati, al i 
to da njim se divojka dopadne. Kad je dobila poruku, čitavu noć oka nije sklopila da iz- 
misli kako će đuvegiji pokazati da divojka dobro vidi. I smislila u zoru. Zadila iglu u 
dovratak, pa je ćer morala cilo jutro pipati di je igla, dok je nije znala napipati i stisnu- 
1 očiju. 

Ima ona svoje račune, al đuvegija ima svoje. Malo se vrtio u pročelju, pa se onda 
primistio leđima do vrata, a i divera tako posio. 

— Znate, nane — opravdat će se on — ne trpe mi oči kad u nji* udara svitlost kroz 
vrata. 

Pravdo bi se on još, a udovici kamen pao sa srca kad je to čula. Misli ona da je i 
đuvegija pod manom na očima, pa se obradovala: barem neće mladi zanovetati zbog 
njezine mane. A prosci se namistili do vrata da udovica i ćer ne vide magarca pod kruš- 
kom. Ne znaju momci da divojka do kruške vidi ko u magli. 

Raspoložili se oni sad, pa ne znaš je I? vino bolje teče, kad udovica najedared stis- 
ne palac na livoj ruki. Divojka već zna šta će nato, pa bajage zapita: 

— Štaste naradili, nane? 

— Ta, u velikom veselju mora biti nezgode makar male: ušo mi trn u prst. 

— Lako jes tim: sad ću ja potražiti digod iglu pa ću trn izvući. 

— Dobroi kažeš, 'rano moja — nato će mater. — Sinoć sam digod u dovratak zadila 
jednu iglu. 

Mater i ćer govore ko da štiju iz knjige. Skoči divojka do vrata i dovati iglu ko da 
joj je na dlanu, pa oma začeprka po materinu palcu. 

— Nedaj njim više vratima — šapne đuvegija diveru — ta ove vide bolje neg kobo. Ko 
je to nalago da ova ne vidi dobro. 

Oma oni povuku stoce još bliže vratima, pa sve šire ramena da udovica i divojka 
ne bi ugledale magarca pod kruškom. Al jedva se oni počeli te nevolje spašavati, a di- 
vojka baci oko kroz vrata, i ko kroz maglu ugleda magarca kako striže ušima. Odrišio 
se pa stoji prid vratima. 

— Izgleda da vam je došo rođak. Samo što ne ulazi, već maše štogod — divojka će 
na prosce. 

Momci se uplašili da je kaka nevolja kad onaj maše na nji', pa se ne bi okrenili ni 
za živu glavu, a još više se boje da divojka ugleda magarca. 

— Puštite vi našeg rođaka — kaše đuvegija divojki, al priko ramena — doć će on ako 
mu što triba. A, pravo da kažem, on je malo i posusto od tikve, što ste vi, nane, poslali. 

— Zato se valjda i drži četvoronoški — nato će divojka. 

Kad su prosci još i to čuli, od sramote njim počo obraz goriti pa ne znaju kud bi 
pogledali. 

Udovica vidi da su se momci zabunili, pa da bi se opet odobrovoljili, ona okrene 
na šalu: 

— Ništa to nije. Vaš rođak se samo ociguro da ne padne. Neg ti, ćeri moja — na di- 
vojku će — uvedi ga lipo u malu kuću, pa će se tamo na krevetu odmoriti. 

Prosci nisu imali vrimene ni da zinu, a divojka već potrčala. Ta kako ona ne bi 
podvorila rođaka njezinog đuvegije! Izletila ko strila, al se uskoro i vratila. 

— Tajvašrođak mora da je slab na piću — oma ona na prosce. — Ja ga povela u so- 
bu, a on nagnio pod naslam pa sunio na sino i, valjda od muke, grize sino ko da je po- 
gača. 

— Kurtala i našeg strica — šapne đuvegija diveru. A divojki kaže: — Ne spominjite 
ga više. Tako mu i triba kad se ne zna vladati u čestitoj kući. 

Udovica je oma vidila da se momci pomalo stide zbog rođaka, pa se latila drugog 
razgovora da brže-bolje zabašuri stvar. Jedva je njoj to pošlo za rukom, kad se najeda- 
red otvore vrata i u sobu bane đuvegijin stric. Crven je ko da ga mraz ištipo, al je raki- 
ja već izvitrila iz njega. 

— Eto, jedva jedvice stigo i ja! — veselo će na udovicu. 

— Glavno je da niste zakasnili — još veselije odgovori ona. 

Čudi se doduše i udovica, al još više divojka. Kako je rođak sad već ciguran na no- 
gama, a još malopre je batrgo četvoronoški? Al ne kažu ništa kad je to rođak prosioca. 

A stric ne zna ništa, već misli na ono što se zadržo u avliji. Kad u avliji nije vidio 
magarca, on je malo zavirio po ćošama, i sad šapne đuvegiji: 

— Šta ste tako slabo vezali ular? Da nisam malo povirio pod naslam, moglo je biti 
nevolje, al je sad sve u redu. 

— Da, vama je u redu, kad dolazite tu na prag četveronoški ko magarac - srdito na 
njega đuvegija. 

Stric zinio na đuvegiju pa se zaboravi, i naglas kaže: 

— Otkud mene na pragu kad sam ja bio pod naslamom?! 

— To znamo mi, pretelju, da ste bili pod naslamom — umiša se i udovica. — Kako ne 
bi znali kad vam je moja ćer još pomogla. 

Stric sad samo zinio od čuda pa mu se rič zamrzla na grlu. A kad je još i divojka 
počela: 

— A pravo je čudo kako vas je to naše sino diglo na noge! Sad vidim da ker i mač- 
ka ne grickaju zalud travu kad su bolesni, Eto — materi će — pretelj je je jedva mogo po- 
isti pregršt sina pa se već ni ne vidi da je rakije ručo. 

— Šta sam ja radio sa sinom?! — jedva dođe do riči stric. 

— Sigrali se magaraca — srdito mu šapne đuvegija — al' sad je već dosta od vas. Ću- 
tite i ne sramotite nas više. 

— Šta ste, da ste radili, živom čoviku se svašta dogodi — umiša se udovica — neg vi, 
pretelju, sad udrite po ovom ,,sinu" što je na astalu. 

Sirotom stricu se sve smutilo u glavi pa, ko veli, da će i najbolje biti ako se privati 
onog svega dobrog što je naspremano. Okripit će se rođak, a divojka će ga podvorit, 

kad je stric misto svekra. Oma će ona prid njeg i zdilu i čašu, al, na nesriću, đuvegija 
baš prid strica metnio svoju novu šepicu. 

— Vidi ti dosadnog stvora! Šic, sa astala — vikne divojka. 

Kad se šepica taj čas nije pomakla, a divojka je udari da je odletila čak u ćošu. 

— E ova mačka baš ne zna stid i sram! 

Siroma stric baš tio latiti, al mu je stala kašika. Okrene se on pa u potaji kaže đuve- 
giji: 

— Ružio ti mene, a ne ružio, al ova nije samo ćorava, već i luckasta, kad mi tu di- 
vani koješta o sinu, a evo šepicu drži za mačku! 

_ Jesam vam reko da već jedared zanimite — đuvegija na njeg zlim. — Luckasti ste 
vi, stričko, al ko luckasti magarac. Divojka ne samo da dobro vidi šta je prid njom neg 
vidi i zna šta se ranije događalo. Zato je bolje jezik za zube kad nas ovako lipo prima- 
ju, a znaju ko smo. 

— Ta šta znaju?! — ne može se stric umiriti. 

— Znaju eto to da je meni bilo sramota doći u onom poderanom šeširu, a kad ni- 
sam imo ovcu, ja noćoš odero mačku, pa sam od njezine kože sašio novu šepicu. A di- 
vojka je dobra domaćica pa ni mrtvu mačku ne trpi na astalu. 

Kad je stric to čuo, moro je i sam viditi da ta divojka ima pameti i više neg što tri- 
ba, pa kaže: 

_ Sinko, baš si dobro uradio što si odero tog mačka, i tako mi je već bilo muka gle- 
dati ga kako kod mene gladuje. 

Diver je sve dosad ćutio ko da mudrost što mu se skupila pod kosom čuva za sebe. 
Sad je obilio zube i on. 

— Tu nema šta tajiti, ta ovi i tako vide ko smo — šapne on bratu. — Lipo ti njima ka- 
ži kako mi kabanicu jednu još i imamo, al košulju ne baš uvik. 

Đuvegija se nato oma okrene udovici i kaže: 

— Nane, da ne prodajemo mačku u džaku: ja ne samo da nisam dojašio na konju, 
ko dobar prosac, već osim deset nokata drugo i nemam. Ja sam pusti siromak. 

_ A di bi bio siroma kad ćeš ovaku divojku dobiti za ženu — prisiče mu rič udovi- 
ca. 

Bome je ona požurila kad je čula da je u kuću došo već i taki prosac koji bi se pra- 
ga lipio, a ne ostavio ga iza sebe ko zaborav. 

Al kad je ovake riči čuo stric, iživio i on ko riba kad je bace u vodu, pa sve sipa riči: 

_ Dabome, taku lipu, dobru i pametnu divojku! Zar ti siroma nuz toliko blago?! 

Poskočilo srce u udovice, pa ne bi marila da je momak i go i bos. 

— To je razgovor — pofali ona sad strica. 

— S pametnom ženom kako mož, neg samo pametno. 

Udovica se skoro rastopila od dragosti, pa veli dalje: 

— Da je divojka lipa, to ona vidi najbolje kad se ogleda makar i u bunaru; da je 
dobrog srca, to ste, pretelju, vi vidili najbolje kad vas je vodila na sino; a da je pametna, 
to ti vidiš, sinko, najbolje — okrene se đuvegiji - kad pristaje da se uda za takog krasnog 
momka. 

— Vidimo, vidimo mi sve to — u jedan glas kažu sva tri brkonje. 

— To je meni dosta — kaže onda udovica. — Glavno je da mi ćer dobije čovika koji 
će je znati ciniti koliko ona vridi, a u našoj kući je berićeta i tako dosta. 

I oma su svršili da se đuvegija iz kuće više ni ne miče. 

— Kazo sam ja: ako za ovaki džak triba samo zakrpa, onda je od mene bolju nigdi 
nećete naći — pokaže sad svoju mudrost i novi zet. 

— Alsami ja kazo — nato će brže-bolje stric — ako je divojka lipa, dobra i pametna, 
al ni mater ne zaostaje za njom. Kaka jabuka, taka je i grana od koje je otpala. 

— Davi, pretelju, niste udovac? — pobanu će udovica kad je čula tako pametan raz- 
gOVOT. 

— Alstari, i sam brez diteta i grdeta. 

— Šta tu triba još riči trošiti - pokaže sad i diver svoju mudrost — već da pravimo 
dvostruke svatove, a u ovako lipoj, dobroj i pametnoj rodbini nać će se već mista i za 
mene. 

Kako je on reko, tako je i bilo, i u svatovima on je dobio magarca da sam jaši na 
njemu, a da bi se mogo i podičiti, đuvegija mu je poklonio i onu novu šepicu koju je se- 
bi napravio od mačkove sirove kože. 

I posli su svi srićno i zadovoljno živili, dok i diver nije našo džak na koji je on pris- 
tajo baš za zakrpu. 

Izabrani đuvegija 


Edan lončarski momak išo tražit posla. Snađe se s jednim što se išo ženit izdaleka. 
U to vrime nije to tako lako bilo da svaki šalje divojki jabuku, pa ovaj đuvegija svezo 
prstena na ugaćnjak, i tako ide tim poslom. Lončar vidi da je ovaj malo trgnit od bare, 
al na putu se ne bira društvo. Odu oni u mijanu na konak, al za večeru već nisu imali 
novaca. Tu zanoćio i jedan šljivar, pa đuvegija u mraku ode do kola i udri po šljivama. 
Kad drugi dan krenili, a đuvegija se vuče ko da je po pupku udarit lopatom. 

— Štajetebi? 

— Šljive sam večero, pa su proradile dok sam spavo, sve gaće su mi uredite. 

— Neka brigat, samo kad prsten nisi užutio, đuvegijo. 

— Lako ti divaniš, al danas ćemo stignit divojačkoj kući, kako ću je zaprosit ako 
spazi šta sam naradio od sebe. 

— E,mićemo gledat da do tog ne dođe. 

Šta će? Lončar će bit đuvegija, posli će se to već sredit sa pravim momkom. Došli 
oni, kažu i zašto, divojka pita đuvegiju: 

— Štasiti? 

— Lončar. 

— A, Gospe Judska, većma se volim udat za usranog neg za lončara. 

A pravi đuvegija u radost: 

— Jasamtaj! 


Jedared u Baji, dvared u suvaji 


To se u selu našim dogodilo. Tako je bilo u staro vrime da svit nije bio učan, dak- 
le samo jedan je bio čovik mudar u selu, i to je bio dida Mika — taj znao svašta. 

Jednim paoru se dogodilo, zaglavilo se tele u kabo. Kako je napajo, kabo teletu se 
natako na glavu i niko ga nije mogo skinit. Skupili se baš silni ljudi, komšije i rodovi, ta- 
mo i vamo, a niko ne zna naštudirat kako kabo da skinu s glave teletu. Od silne muke 
jedared siti se prvi komšija: 

— Čujete, ljudi, zašto se mi mučimo kad ja znam ko će to nas uputit i ko će to i skinit. 

— Jel moguće da živi na svitu i taki ćovik?! 

— Ta iđite po dida-Miku, on će brez po muke kazat kako će to moć se skinit. 

— Pa da! — sad se sitili svi. — On je bio jedared u Baji i dvared u suvaji: to je naj- 
mudriji čovik u selu! 

— No vidiš, eto pamet! — kaže i gazda teleta. 

Oma zovu dida-Miku, a on gleda tele pa opet gleda i gleda, na kraju konca okre- 
nio da mu miče kabo na glavi. Zaglavit je, neće da se miče. Ljudi se već ustravili, vide 
kako ne popušća ni najmudrijem u selu, al dida Mika onda samo mane rukom: 

— Ništa, ljudi, lako je s otim! Doneste samo nož, velik al oštar! 

Oma gazda posluša. Uzo dida Mika nož i ko končić osiče teletu glavu, šta li vrat, i 
padne kabo na zemlju s glavom zajedno. 

— Šta ćemo sad?! — uzbunio se gazda. 

A dida Mika onako ko najmudriji: 

— Donet sikiru! 

Zapovida — najmudrijeg u selu moraš slušat. Donese gazda i sikiru, a dida Mika 
pljune u šake, kabo polupa od jednog udarca — i ispadne glava! 

Oni silni ljudi svi zagrajali od dragosti: 

— Mudar je naš dida Mika! 

— Evo vidite, da nije njega u našem selu, niko ne bi znavo kako bi mogli izvadit gla- 
vu iz kabla. 

— E, drugo je to kad , glava" radi s glavom! 

Dida Mika sav raste i samo odmanjiva: 

— Ništa, ljudi, ništa. 

— Kako ništa kad je nama svim zastala pamet?! 

— Ništa, kad vam ja, dida Mika kažem! Onda bi vi vidili šta je pamet kad bi' ja očo 
još jedared u Baju i bar još dvared u suvaju. 

Svi dižu dida-Mikinu pamet do nebesa, al gazda gleda zaklato tele i jedared uzdane: 

— Alšta si mu siko vrat, šta nisi brez tog razlupo kabo? 

Dida Mika u smij: 

— Čovče, valjda nisam lud ko ti! Da je glava bila na teletu kad sam lupio sikirom po 
kablu, ja bi' ti tele još i mogo i ubit! 


Plač za dobrom materom 


Dvojca lovili u šumi. Ništa nisu ulovili, a zabasali. 

Ogladnili da sve klecaje, a nisu našli ništa osim rena. Glad nema oči, idu jedan za 
drugim pa svaki glaba svoj struk rena. 

A ren ko ren, samo tira suze; a glad ko glad, samo ište zalogaj. U toj nevolji jedan 
se sitio pokojne matere, pa počo: 

— Nane moja, nane moja, da si ti sad živa... 

Malo zagrize pa opet zaintači: 

— Slatkairođena, nane moja... 

Jedared će onaj drugi: 

— Ama kaka je dobra morala bit ta tvoja mater kad i ja moram plakat za njom da 
nikako suze zaustavit ne možem. 


, Velika" pamet 


Dvoje mladi? se uzeli, džak našo zakrpu, obadvoje šprljekali. Da su šta probali, je- 
zik nikako da se kurtališe mane, pa su nerado i divanili. Kad su sami, najviše ćute. 

Jedared uveče nikako da zaspu, pa da ne bi cilu noć gutali maglu, mlada će načet 
divan: 

— Da se kladimo: neteš pogodit koliko košulja sam ti donela! 

A on: 

— Pa dvadeset. 

Ona se nasmijala. 

— Natlag. 

— Pa deset. 

— Natlag. 

— Pa pet. 

— Natlag. 

— Pa četli. 

— Natlag. 

— Patli. 

— Natlag. 

— Pa dvi. 

— Natlag. 

— Pa jednu. 

— A kako si mogo pogodit?! — ona zinila ko svrače. 

Lako s pametnim, al teško s ludim 


Starovinski ljudi se nisu baš ljučili, pa u kući ljudi ko mravi. Tako je u jednoj kući 
dida bio još starešina i u njeg devet oženjeni? sinova, a u ovi? priko trideset snaja. Al ima 
dida još i desetog sina, samo taj nije bio ženjen, jel je bio malo nedočuvan. Taj je bio 
poslidnje dite, baba ga kasno donela na svit, pa se komarnjik već pokido kad su bile 
njegove babine. 

Izađe kuća čeljadi kopati kukuruze, a on posiče polak stabaljika. Odu kosit litinu, 
a on ni triput ne zamane, a već je slomio i kosu i kosište, pa se čeljad još i raduju što ni- 
je ubogaljio koga. Prava sapetnja! Za poso nije, šta će sa šmoljom?! U toliko snaja uvik 
nikoliko sitne dice, pa dida naredi da ta njegova nesrića čuva dicu. Valjda će znati di- 
cu metnit u čisto i naranit. 

U to starovinsko vrime mater, el već ko se duči s malima, nažvaće dici 'ila, i tako i 
'rani. E, to će biti glavni poso ovog delije. Dali su mu još jednog bagljivog konja što već 
nije radio, a nisu ga ubili samo zato što ga je dida jašio u mladosti, pa mu ga je bilo žao. 
Ovaj junak će timarit tog konja. 

Dice karvanj, pa snaje ispeku priko desetak lepanja za dan, da delija ima šta žva- 
kat. Nuz to još ostave i koji ćup skorupa da lepanje budu mekše. 

Žvače on sad, žvače i u skorup umače, pa guta i guta, al se siti u po dana, i mali- 
čak skine sa zuba, i dici. Kad uveče matere došle, a dica od plača izgubila glas i glaba- 
ju šake. 

— Pašta je to?! — tisnu one na ,,dadilju". 

— Kurtala i vaše dice! — sunio on na snaje, a jedva dakti tako mu je pun trbu. — Ja 
nisam vidio ovaku dicu! Sažvako sam njim dvadeset lepanja i valjda tri ćupa skorupa, a 
još se deru da su gladna! 

— A jesi ! bar mog starog, virnog konja nazobio? — karat će ga i dida. 

— Da sam još i za to imo kada! Baćo moj, teško meni ako to ovako pođe s dicom. 
Ja ću pasti s noga. Da i nji? na'ranim, pa tu će tribat sažvakat bar trideset lepanja i naj- 
manje šest-sedam ćupova skorupa! Ljudi ljucki, ta ja to ni do ponoći neću svršit! 

Seljani gojili pauke 


Davno pa davno bilo edno selo, al zabačeno da ga se ni sunce ni misec nisu baš 
uvik spominjali. Nit je kogod u ovo selo dolazio nit je kogod iz njeg odlazio, i ko je naj- 
mudriji u selu, taj je za seljane bio najmudriji na svitu. 

A nije baš ni lako bilo u to selo doći ni iz njega otić kad su svud oko njega bile ve- 
like šume. Edan od seljana izađe ednog dana u te šume i tu tako zabasa da se već i noć 
spuštila, a on nije znao nać put u selo. Šta će tužan i žalostan, već se popne na jedan vi- 
sok 'rast da ga ne bi zvirinje raskidalo u mraku. Nije se on tu ni ugnjizdio ni zadrimo 
kad u daljini lizne veliki plamen. Krene on u pravcu plamena i uskoro dođe na obalu 
edne duboke i brze vode, a tu se oko vatre ukonačili putnici. 

Lipo oni njega primili i ugostili. Potužio se on da je zabaso, i ispripovida iz kakog 
je sela. Nato će edan stari putnik: 

— Doduše, mi nismo čuli za tvoje selo, al ne brigaj ništa. Ujtru ti samo gledaj za 
vranama il za švrakama: na koju stranu se one dignu, tamo mora da je selo u šumi. 

Prispava on sad tu, pa se u zoru digo na noge kad i putnici. Prije neg će se spremit 
na put, svi će se okupat, kad su već na obali vode. Bilo tu i dice koja ne znaju plivat, pa 
onaj stari putnik vezo svakom ditetu po nikoliko veliki" tikava ispod pazuva. Kad je ovaj 
iz zabačenog sela to vidio, zapita u čudu: 

— Alaj,čestiti starče, šta je to što si vezo dici ispod pazuva?! 

Starac je već sinoć vidio s kim ima posla, pa se malo nasmije i kaže: 

— Sinko moj, to su noge s kojima možeš po vodi ići. 

Čudi se onaj kake su to noge, al vidi dicu kako se koprcaju, i bome ne potonu. Al 
je voda nosila i kojikake drvuštine, panjove i druge stvari iz šuma, pa tako jedan panj 
lupi o tikvu i razbije je. 

— A šta se radi da se te noge za vodu ne slomiju?! — zapita seljanin starca. 

Onaj se opet nasmije pa kad vidio o čemu se radi, kaže lipo: 

— Ti kad kreneš s ovakim nogama na vodu, uzmi dobru batinu u šake, i, još ako 
imaš olova, zali joj deblji kraj. S tom batinom ćeš otisnit od sebe panj, il razmrskat, što 
je još bolje. 

Kad su se okupali, starac da seljaninu čitav naramak prazni? tikava i još simena či- 
tavu pregršt pa mu kaže: 

— Samo pazi, sinko, što ovo bude prazno, višlje će ti glavu izdizat iz vode. 

Raduje se sad onaj. Kad stigne u selo, ta od njeg mudrijeg neće bit. Putnici počeli to- 
varit svoju prćiju na konje, a ovaj samo gleda ne bi još štogod mogo uvrebat i naučit. Ta- 
ko on edared vidi di na jednog konja tovare lipe velike bundeve bile kore. Al baš tako bile 
su bile ko čilaša na koju su i prtili. Ni tako što on nije vidio u životu, pa zapita starca: 

— Akakoje čudo ovo?! 

— To?! E, moj sinko, to blaga vridi. To su jaja iz koji" se ležu najlipče čilaše — pri- 
šapne starac. 

— Da sei ta, na koju tovare, nije tako izlegla?! 

— Nego kako - starac će njemu, al ozbiljno. - Samo moraš naći tako veliku kvočku 
koja će ovo veliko jaje znati prikrilit. A znaj da se skoro sve u svitu iz jajeta leže. 

— Vidiš, starče, to kod nas niko ne zna, čak ni ja! 

— Da ne vidim, ne bi ti valjda uzalud govorio. Eto, poklonit ću ti jedno ovako jaje 
da zapatiš sime, samo ako ćeš imat tako veliku kvočku. 

— Ništa drugo, već ću morat uvatit jednu droplju. Nji' ima oko sela i priviše. 

— E,toće biti najbolje. Vidiš kako si ti vedra glava — kaže mu još starac i skine s 
konja najveću bundevu pa mu je pokloni. 

Nije tu sad bilo kraja zafaljivanju i da putnici nisu pošli, seljanin bi svima poljubio 
i noge i ruke. Radost je tu još veća jel kako oni pošli, diglo se čitavo jato švraka. Di čo- 
vik ne bi zafaljivo kad je zapatio noge s kojima mož ići priko vode pa jaje iz kojeg će le- 
ći čilaše a švrake mu pokazivaje put. Ta više brige nema, već samo za švrakama, pa i 
priko šume i priko vode možeš odit i brodit brez brige. 

Kad samo to razglasi po selu, mudrijeg od njega bit neće, a još kad kaže kako mu 
je i ovaj čestiti starac kazo da je vedra glava, ta u selu neće bit nikoga ko ne bi krenio 
njegovim tragom. On će samo za švrakama, a selo za njim, i da mi takog života. 

U toj radosti nije se dobro ni zauko, već je stigo pod selo. 

— E, baš je mudar taj starac! — kaže onda sam sebi. — Ja se čitav dan lupo i o drvo 
i o panj, pa još i u mraku tumaro, i nikako da nađem put do sela, a vidi ti sad: kad sam 
pošo za švrakama, nisam se ni naznojio, ni trunka muke primučio, i već sam u selu. 

Razglasio on po selu da je za dan i noć prigazio po svita i napabirčio mudrosti da 
će svakom i doteć i priteć. U tom selu nije bilo konja, već samo magaraca, pa kad su ču- 
li da će on izleć čiste bile konje, al oma su se dali lov na droplje. Ulovi jedan droplju da 
bi dite na njoj moglo jašit, pa će je već namistit na bundevu, al uto dotrči drugi s još jed- 
nom dropljom. Nisu još ni tu razapeli nad bundevom, treći već trči s još većom. Jedva 
su se prid noć skrasili s ednom. Al droplja ko i druga divljačina, neće da miruje, i šta će 
ljudi, već je po dvojca drže. Edni za dana, drugi priko noći, a svi bi bili babice oko 
droplje, kad će njev mudrac svakom dat po jedno jaje, samo kad čilaša počne nosit. 

Tako su oni prid noć kvočku, što će izleć čilašu, kojikako nasadili, pa je sad došo 
red i na noge s kojima se može ić i po vodi. Diglo se cilo selo, i svi oko kvočke, al kad 
će poći nogama koje po vodi gaze, vrat da slomiju jedan drugom. Svaki bi da prvi kre- 
ne, a mudrac ne da samo jedan par noga. Šta će i kako će, već na kraju da par tikava 
onom koji je imo najveću batinu i na njoj najveći grumen olova. 

Vezat će njemu tikve već pod pazuvo, al se nato dositi mudrac, i kaže: 

— A zašto bi se ti kvasio i do pazuva, već da mi tebi ove noge za vodu vežemo doli 
na tvoje noge! 

— Dabome—poviče i onaj što će ići po vodi — kad se sjedine moje noge i ove za vo- 
du, i kad budem zapuzo, mora će izgledat ko da trčim. 

Tako oma i urade, pa se ovaj zatrči s tikvama na člancima i skoči u najveću dubi- 
nu. Kako on skočio, privalio se od težine pa ode doli, a noge s tikvama ostale gori. Da 
mu težine i nije bilo dosta, pomogla je tu batina sa dobrim grumenom olova. Voda ga 
zavatila pa ga ponela čim se privalio, i seljani su samo još vidili kako klamiće s tikvama 
nakićenim nogama. A kako ne bi treso nogama kad se ispod vode ne može podignit, ma 
koliko se koprco, pa se tako i udavio. 

Odnese njeg brza voda začas, a jedan od seljana poviče: 

— Jesam ja reko da ne damo njemu noge! Svidilio mu se toliko što može ić po vodi 
da je eto umako oma u svit. Nemojmo ga više ni gledat ni čekat jel se taj neće više vra- 
tit. 

— Tako je — poviče mudrac — i ne dam više nikom od ovi nogu dok ne posijem si- 
me i dok ne rodi više. 

Šta će seljani, slušaju ga kad je on najmudriji, pa se lipo raziđu kućama. A mudrac 
kad je došo kući, kaže ženi: 

— Neću dati ove noge viš niednom, pa da mi rodi na svaku glavu sto pari! 

— Aštone bi dao?! 

— Još pitaš?! Nisi vidila i ovog! Čim se domogo nogu, otrčo u svit, da bi se vratio 
kući još mudriji od mene. 

Dao se on sad u brige pa samo ševelja oko droplje. Ako kojeg izgrebe kako se oti- 
ma, mudrac je već tu da podmetne krste. Ne boji se ni kljuna, pa je za dan-dva bio iša- 
ran krastama ko da je opigavio. Ni briga njega što mu dica suše zube u praznim ustima. 
Nije to pravo ženi, pa bi se ona kurtalisala te nevolje. 

Prošlo tako skoro tri nedilje, a sirota droplja se već jedva miče na bundevi. Što se 
više približava vrime da droplja iz tog jajeta izleže čilašu, selo se sve više uzbunilo, i sad 
će već i mudracova žena pogledat šta je s tom kvočkom. Kad ona došla, a bundeva sva 
trula i plisniva. 

Rasrdi se žena, i dok se oko nje nisu sitili, ona je bundevu već zgrabila ispod drop- 
lje. 

— Dosta ste mi dosad gadili kuću s ovim strvom — poviče ona i baci trulu bundevu 
u mrginj. 

Nit su seljani stigli nit je mudrac stigo da je zadrže. Stigli su do mrginja baš onda 
kad je i bundeva pala u gustu zubaču. A baš tamo u mrginju su drimali zec i zečica. Kad 
je bundeva pala na nji, zecovi skoče i otperjaše ko da njim je žerava vezana za repove, 
a bundeva se sva raspala i rasula iz trbušine rpu špica. 

— O, ljudi ljudski — zajauče kad je to vidio. — Da su ti se ruke bar osušile prije neg 
si došla u moju kuću! — na ženu će. 

— Štasi to naradila, nesrićna dušo?! — navale na sirotu ženu i drugi seljani. 

— Pročistila kuću od strva, kako sam već kazala! — drekne žena, i ode unutra. 

— O, ljudi, to je njoj strv! — zajauče opet mudrac. — Jeste vidili - pokaže on na špi- 
ce — koliko je tu samo ovi mali? jaja?! I eto iz dva se i ovako izlegla mala ždribad, a šta 
bi se tu naleglo da je kvočka još koji dan ležala?! Iz velikog jajeta čilaša, a iz ovi? silesi- 
ja mali! 

— Alita dva su se poplašila, kako i' je bacila, i ko će # sad uvatit kad su pobigla u 
šumu — kaže edan koji je potrčo za zecovima. 

Ostali sad seljani tužni i žalosni, a ponajviše mudrac, al se žena razgoropadila pa 
ne pušta ni blizo. Izbacila ona i droplju pa uzela žarilo i grnjaču i bome priti čoviku da 
će se i š njim računat ako se ne lati posla i dici kruva ne nastači. 

Okreće se on sad po selu dan za danom pa se misli kako bi nabavio drugo jaje iz 
kojeg bi mogo leći čilaše. Bar da je već proliće, a ne jesen, pa da može zasadit ono si- 
me za noge s kojima može ići po vodi! Al ovako počo čovik da vene od tuge i nevolje. 

Vidi on edared da mu mudrost počinje pomalo rđat i nema drugo, već jedno jutro kre- 
ne opet u svit ne bi li kako steko novu mudrost. 

Tako dođe na jedan veliki pašnjak, a tu pod šumom ergela, pa još kaka! U njoj sa- 
mi čilaši, al bili ko da su se u mliku kupali. Kad je stigo, ljudi baš skinili kotlić s vatre pa 
će ručat. Pogoste oni njega, al njemu nije do čašćenja, već će oma ispripovidat svoju ne- 
volju. Kad su ovi čuli kakog svata dobili u goste, oni samo namignu pa jedan kaže: 

— Pretelju, mi bi ti skratili nevolju, al baš sad nemamo nijedno jaje iz kojeg se legu 
čilaše! Vidiš koliko je tu čilaša, a to je sve otud što su i' naše kvočke baš juče izlegle. 

— Nego znaš — nato će drugi — da ti kod nas služiš nedilju dana, pa ćemo ti dati či- 
lašu pa i vodi. Kvočku već imaš, pa ćeš kod kuće lako čekat dok ti čilaša ne snese jaja! 

Pristane on od prve riči, a oni mu onda kažu: 

— Služba ti neće biti teška. Kurjaci su nam raskidali jednog kera, pa ćeš misto nje- 
ga ti lajati i tirati konje. To će ti bit možda i od koristi jel ako koja čilaša slučajno sne- 
se jaje, pokupi ga, nek je i to tvoje. Drugi poso će ti biti da se s našom dicom sigraš ,,zo- 
lje". Mi nemamo kada s dicom se dučiti, a ti ni tako nemaš drugog posla, već samo ćav- 
kaš. 

Pristane on drage volje pa izgrebe sve iz kotlića što je iza ručka ostalo, i kad se on- 
da zakaso, ne triba ga ni pujkat. Ćavka on oko konja, ta sve se nadvikiva s drugim kero- 
vima. Do podne je već i dušu izlajo. A u podne evo karvanj dice di nose užnu konjuša- 
rima. 

Latili se ljudi u "ilo, pa bi š njima i novi sluga, al se dica nadotalila pa će u sigru. 

— Pazi, zolja! Udri je jel će te uštinit — vikne edan deran, a drugi je već oparmačio 
mudraca po ušima. 

Navalila sad dica pa svi viču na njega ,,zolja", a ćuške padaju ko kiša kablara. Lju- 
di užnaju i bajage ni ne gledaju. A šta će i gledat što se dica s novim kerom sigraju ,,zo- 
lje" kad su to radila i sa drugim kerovima. 

Kad su kašike dovatile dno kotlića, sad će dica poći kući. Novi sluga je jedva stigo 
da izgrebe ono što je u kotliću ostalo iza užne, al teško mlašće kad je sav otečen. 

Tako je to bilo prvi' dana, i svakog dana dok nedilja nije istekla. Od silnog trčanja 
i lajanja smršavio, al se to ne vidi kad je iz druge ruke nateko od silnog sigranja ,,zolje". 

— E, pretelju, dobro si služio, ta boljeg kera nikad nismo imali, pa sad biraj čilaša 
kako ti srce želi — kažu mu konjušari. 

Oma je on zaboravio sve muke pa već i uvatio dobar par čilaša. Ode on sad, a ka- 
ko se dovatio šume, digne se jato švraka, pa on za njima. Tako je on srićno dojašio u se- 
lo da ga opet usrići. 

I sleglo se sad čitavo selo ko na čudo. 

— Makar nam je ono prvo jaje propalo, prava muka ne može propast jel sam evo 
pronašo ona dva ždribeta koja su se izlegla iz mali jaja — kaže on. 

— Badava, kotraži, taj i nađe — nato će jedan starac pa ga zapita di i je našo i kad 
su brže-bolje tako porasla ta ždribad. 

— Kako ne bi porasli kad su na medu odranjeni — slaže ovaj, al ko da iz knjige šti- 
je, i kaže da i je pronašao u jednom velikom šupljem *rastu. 

— To je morala biti muka, na takom mistu i' pronać — opet će onaj starac. 

— Bome je i bila muka — uzdane mudrac — tamo su i' divlje čele na medu odranji- 


vale. Ja ištem, one ne daju. Kažu one su i? odranile. A ja njim: ,,Mi smo i izlegli!" Lipa 
rič nije pomogla, moro sam i otet. 

— Date nisu one izbole kad si tako otečen?! — uteče mu se u rič edan komšija. 

— Neg od čega drugog bi' oteko?! — vikne mudrac ko oparen. 

— To je moro bit, al pravi kerećiji poso! — opet će onaj komšija. 

— Otkud znaš?! — drekne mudrac, al se sad već sav uzmuvo i spleo. 

— Glavno je da znam! — kaže onaj samo onako nasumce. 

Kaže onaj nasumce, al se mudracu uvatio mrak na oči. Oma on komšiju uzme 
postrance pa mu prišapne. 

— Kad znaš, ati zaveži jezik, al ko kera na lancu, pa ni riči više o kerećijem poslu. 
A evo ti čilaš. A evo ti čilaš, meni će ostat čilaša. 

Začudio se onaj, ne veli ni riči, kad mu je mudrac tako zapovidio, već ćutećki pri- 
mi čilaša. Kad je došo kući, on samo veli: 

— Ženo moja, kadgod sam slušo od stari? ljudi: nemoj bit čovik, već ker, pa ćeš bit 
i sit i napit. Al otkako se naš komšija promudrio, izgleda da je dosta štogod kerećije sa- 
mo i spomenit. 

Mudrac se sad užegurio. Ide oko komšije ko mačak oko vruće kaše, pa ga svaki 
dan vaća stra da još koji mudrac ne nikne u selu. Zato razglasi da niko ni za živu glavu 
ne tumarne iz stara jel će grdno nasradati. On je sve što dosad ima zapatio od taki lju- 
di koji mudrost beru sa takod drveta kojeg krvlju zalivaju. S tima se nije šala naći. 

Al kaži ljudima da nije slobodno šedit, pa da vidiš koliko nji' će već sutra i za už- 
nom šedit! Tako je to bilo i u tom selu. Sve su vrebali kad će njev mudrac opet krenit u 
svit. Edne zore ga i uvrebaju i oma se diglo za njim više od po sela. 

Provlače se oni kradom za njim kroz šumu ko hajka u lovu. Prikradaju se od drve- 
ta do drveta, od panja do panja, pa tako nisu ni primetili da su stigli u drugi atar. Selo 
se još ne vidi, al je pod šumom njiva. Mlado žito je već lipo odskočilo. 

Kad je mudrac izašo iz šume, srce mu se razigralo od radosti, a kako i ne bi kad je 
njiva puna vrana. 

— Av, ljudi, što sam srićne ruke! — poviče on. 

Di čovik i ne bi poviko kad je ušo u trag tolikom jatu vrana, pa će ga one sad vo- 
dit. Al kad su oni u šumi čuli šta on veli, edan med njima šapne: 

— Brže, braćo! Taj je opet pronašao kako veliko blago. Brže da ni mi ne ostanemo 
suvi' zuba! 

Navale oni pa začas grunu ko da se kamen izvalio iz šume. Kako banili, a vrane 
prnu ko da i je zemlja odbacila. 

— O, nevolje nikake! — drekne mudrac kad je razabro o čemu se radi. 

— Šta zanovetaš?! Kaka je nesrića kad je malopre bila tako velika srića?! — graknu 
oni na njega i misle da se on samo prinemaže i oće da sakrije blago što je pronašo. 

— Jošvi pitate kaka je nesrića?! — zakuka on ko kukavica. — Pa je 1 u vas baš taka 
kratka pamet da ste već zaboravili kako se tu skoro sve iz jaja leže?! 

Vide ljudi da se mudrac ne prinemaže, pa se ustravili i edva edan zapita: 

— Ašta se sad leže?! 

— Samo se leglo, bola vas morila, al ste sve upropastili ko ona moja nesrića što je 
upropastila čilašin nasad. A sad sušite zube u praznim ustima! 

— Ta govori već, šta je tu bilo?! 

— Pa zar niste vidili da su na svoj njivi polegle vrane?! Gledajte kako su lipo žito iz- 
legle, a jedva što su tu stale kad sam ja došo. Da ste i' još samo malo puštili da kvoče, 
izlegle bi zrilo žito. Samo kosi i nosi! 

Ljudi se ustumarali pa kad bolje pogledali, ono lipo zeleno žito, bome su se raža- 
lostili. Edva edan reko: 

— Tribalo je to nama?! 

— Jesam vam reko da ćete samo nesriću doneti ako se krenete iz našeg atara?! — 
zagrmi onda mudrac. 

Ljudi se pokunjili pa biž natrag u selo. Uzjogunio se sad i mudrac pa se i on vra- 
tio. Ljudi, da bi ga udobrovoljili, goste ga i časte na sve strane, pa mu kuća sad puna 
svega i svačega. Dotekne dosta i onom komšiji koji je dobio čilaša, a taj sad sva usta 
razvalio pa fali mudraca, al goni svakog kera da mu prid oči ne izađe. 

Smekšalo se mudracu srce, pa će uskoro opet krenit u svit. Šta će kad je proliće još 
daleko, ne može sadit sime za noge koje i priko vode iđu, a čilaša još nikako da snese 
bar prvo jaje. 

Krene on, al nije stigo ni u po šume kad u rašljama ednog isušenog drvete spazi 
pauka kako prede pređu. Nikad on tako što nije vidio, pa se grdno začudio. Još se više 
začudio kad se u pređu zaplela mučica, a pauk joj oma isiso krv. Gleda mudrac, a pa- 
uk prede pređu da je milina gledati, a kad se uvati komarac il muva, on oma sune na 
nju. 

Nije se mudrac mislio dan i noć, već oma u lov. Namučio se, sav se izgrebo u gra- 
nju dok pauka nije ulovio, al ga je veselo u torbi dono kući. 

— Pogledajte, ljudi, šta sam zapatio! — kaže on kad se selo okupilo oko njega. — 
Imat ćemo štrangara kakog svit nije vido! 

Puštio on pauka na dovratak, a ovaj se oma latio u predenje. Seljani stali pa gleda- 
ju kako je to čudo. Nit mu triba kučine ni druga šta, a prede konce. 

— Vidite šta sad radi ovako mali, a kad ga još ugojimo! — poviče mudrac. Imat će- 
mo štrange i vrengije da će se o njima po svitu pripovidat. Samo ga triba gojit, a ja ću 
donet još ovaki? štrangara. 

Oma ljudi naneli svega i svačega, samo da se taj čudni štrangar što prija ugoji, pa 
će svakom biti i štranaga i vrengija. Pauk prede svoju pređu, guta muve i komarce ko i 
ranije, a mudrac se bome misto njega goji, pa još dosta ostaje i za komšiju koji tira iz 
sela kerove da ne bi na kerećiji poso ni pomislio. 

Tako je sad mudrac lipo živio i po šumi lovio pauke. Što i? više ima, seljani sve vi- 
še pune kuću. 

Ko zna kako dugo bi teko taj lip život da edared nije dunio veliki vitar i š njim ba- 
nio jedan sidi prosjak u selo. Kud će se sklonit od nevrimena, već baš u mudracova vra- 
ta. Čim su u selu vidili čovika koji dolazi iz nepoznatog svita, ljudi nagrnili. Stari pros- 
jak se uzmuvo kad ne zna šta su se slegli na njega ko na čudo, i kako se tu vrpoljio, za- 
plete se u paukovu pređu. 

Seljani nisu stigli još ni da dreknu, a stari prosjak je već ubio pauka što mu se za- 
pleo u kosu. 

— Štasi to naradio, nesrićni čovče?! — viknu oni na njega. 

— Šta bi radio?! Valjda neću puštit da mi priko oka prilazi — lipo nato prosjak, pa 
kad je vidio i druge pauke, on onako srdit začas smakne sve. 

Uto se našo tu i mudrac. On potrčo da skloni čilašu isprid vijara pa se baš vrati s 
paše. Kad je vido šta mu je prosjak naradio od ,štrangara", sunio na njeg ko živa vatra. 

— Kositi, nesrićo matora?! — drekne na sirotog starca. 

— Prosjak, valjda vidiš. 

— Azaštoti prosiš ode?! 

— Zato što ja prosim di god oću. U tom jednom mi još niko ne mož zapovidat — 
otkreše starac. 

— Alsi nam stamanio sve štrangare, koje smo mi gojili — viknu na njega seljani. 

— Kake štrangare, dobri ljudi?! 

Ne čude se seljani što ovaj starac ne zna kad ovake štrangare samo oni imaju, pa 
mu onda i kažu kaku je nesriću počinio. Kad je starac to čuo, on najedared upači 
prstom na mudraca i zapita: 

— A da vam te ,štrangare" nije zapatio ovaj? 

— Da ko bi drugi? - razgoropadi se mudrac. — A zašto pitaš? 

— Zato što sam pripozno ovu čilašu — nato će prosjak. 

— Otkud siti nju pripozno?! 

— Pokeru koji ju je čuvo kad sam prosio kod njezinog starog gose — nato će pros- 
jak. 

Kad je prosjak spomenio kera, mudracu je zemlja potonila pod nogama, al je 
prosjak zaintačio pa tira dalje: 

— Da,jakuće i domaćine najbolje po kerovima pamtim. Ima domaćina koji me pi- 
ta zašto ja prosim ode, a ima i taki koji na mene starog napujkaju još i kerove. Al ima 
i taki" kerova što zalaju na mene, makar mi domaćin štogod i udilio. Te kerove pamtim 
najbolje. 

— Štase mene tiču tvoji kerovi?! — drekne mudrac. 

— Zato što sam i tebe upozno kad si me otiro od ergele iz koje si ovu čilašu zara- 
dio. 

— Zato on ne trpi da se kerećiji poslovi spominju — izlane se nato mudracov kom- 
šija i oma zapita prosjaka je | mudrac još štogod zaradio u toj ergeli. 

— Jednog čilaša, istog takog ko i čilaša. 

Kad su seljani to čuli, navale oni na prosjaka, a ovaj, bome, ispripovida sve šta je 
vidio kod ergele. Zapita on onda za pauke, pa kad je čuo, a on kaže: 

— Nistevi, braćo, gojili te pauke, već ovog — pa pokaže na njevog mudraca. 

Tu dalje nije bilo pripovitke, već kad su onda seljani počeli da se sa mudracem sig- 
raju ,,z0lje", bome su mu oči začas zatekle, tako da ni vidio nije kad su ga istirali iz se- 
la. 

Starog prosjaka su onda ugostili, a on njim je sve pripovido šta je i kako je po svi- 
tu. Nisu ga onda više ni puštili od sebe, nego su sami pošli da nauče sve što njim je on 
kazo. Tako su prvi seljani koji su pošli u komšijska sela našli svog mudraca di služi kod 
ergele. Čim i? je spazio, a on biž oko ergele. 

— Biž, biž! — poviču oni — jel ako te mi odvalimo štapom, oma? ćeš naučiti i urlika- 
ti, a ne samo ćavkati, kerekanjo nikaki! 


Čizme za letenje 


Bio mator momak, jedinak u matere. Kad je Bog dilio pamet, nije stigo baš pos- 
lidnji, al je dobrim ukasnio. Al Bog je pravedan, kome ne dotekne s jednog kraja, tim 
dodili s drugog. Momak je znao igrat, da je to za pripovitku, pa se s otim dičio i kad tri- 
ba i kad ne triba, a još više njegova mater. 

Jedared bili pozvati u svatove. Momak sav sritan, oće pokazat svitu šta zna u kolu, 
a mater nije mogla ić. Sad ona snuždita što neć moć sina falit, al kad već ne mož bit u 
časti, ona će ga spremit da će se o tim pripovidat. Naručila čizme kod najboljeg čizma- 
ra, plaća šta ište, samo da budu lake ko perce. 

— Ne da ćeš igrat — kaže njezinom jedinku — sinko moj, letit ćeš u njima ko lasta. 
Nek svi znada čiji si sin, i kako si odranit. 

U svatovima nema kola brez njeg. Malo, malo pa se zagleda u čizme, p' onda dig- 
ne glavu ko junac i podvikiva. 

— Poletit ću, poletit ću, drž'te me, odletit ću, ijuju! 

I šta će dat dragi Bog el vrag, kad je edared onako bisno pa tisno podviknio da će 
odletit, stao na koru dinje. Kad se onda okliznio, najedared se prikošedio u po kola i 
nosom zaoro ledinu. 

I poranio iz svatova, ni večeru nije dočeko, U mraku se uvuko u krevet, materi se 
nije ni javio. : 

Ona ujtru ustala, a on okrenit duvaru, po glavi pokrit dunjom. 

— Sinko — ona ga drma - pa nečeš materi ni kazat kako si svatkovo u novim čizma- 
ma? 

— Nane moja, letio ko lasta, ko što ste prorekli, al pao ko vo a ugruvo se ko bunde- 


va. 


Jedno piva, drugo plače 


Bio tu niki Grga, što su ga zvali Jorgovan. Bio lip, vile ga lipčeg ne bi rodile, pa ni- 
je ni čudo što su se divojke lipile za njeg. Al koliko je bio lip, još više je bio neozbiljan. 
Uvik on brigu baci iza leđi. 

Nije njeg zabolila glava ni kad mu je divojka ostala u blagoslovenom stanju. Dotle 
obećavo vinčanje i kule i gradove, a sad samo zasuko gaće, i pobigo. 

Al Grga imo mater veliku bogomoljku, a divojka tetu za sve potpasanu. I teta nije 
udarila u velika zvona i prazne divane, već umotala dite u dunjicu pa ga uveče ostavila 
na pendžeri Grgine matere. Ni ova nije otrčala u crkvu da iz popine pridike čuje otka- 
le je dite. Kad je Grga tu noć stigo iz bećarovanja, mater u jednoj ruki drži oklagiju u 
drugoj ditešce. 

— Momče materin, ti kanda si štogod zaboravio: ne vidim da si dovo ditetovu ma- 
ter, a ja već razglasila ka' ćete se vinčat. 

Grga ko Grga, samo se nasmijo, uzo dite, lipo ga poljubio pa kaže: 

I — Mater moja, ne mora se to baš oklagijom tolmačit, razumim ja bunjevački i li- 
g pim. 
Nije njeg zabolila glava ni čerez tog što se moro oženit š njegovom Marom. Iživili 
su oni lipo, još šest dice podigli na noge. Bože sačuvaj da bi se on rasrdio i na Marinu 
tetu što je dite tako prikazala svitu. 
0 joj ode na čašu vina, a ona se samo smijucka ispod brka: 
— Grgo 'rano, a šta ti radi Mara? 
Ona se smijucka, a Grga se grotom smije: 
— Sidi pa piva — udala se za koga je tila. 
j — Ati, Grga 'rano? 
On se samo smije: 
UJ — Sidim pa plačem — uzo sam koju sam moro. 


Braća ,,hitre pameti 


Jednom gazdi sve išlo ko po loju, samo u dice mu pamet stojala čvrsto ko čičak na 
ovcinom repu. Tri sina, a pamet u nji? lina; kako vitar duše, štogod u nju natruni. 

Jedared zima se otegla, došo već i Sveti Joso, a proliće nikako da se otme. Naiđe 
mlak vitar, grane pravo prolićno sunce, al' sve je to zamalo, opet udari snig i mraz — za 
jedan dan sto vrimena. Da je kako vrime, novaca triba pravit, i kad je došla Velika ne- 
dilja, gazda pošalje dvojcu stariji sinova: 

— Ajdac do čobana, odaberite jaganjce što ćemo za ukras nosit na pecu. Cinu ne- 
ćemo propuštat makar sikire padale iz neba. Jutro bilo ladno, momci ogrnili opaklije. 
Zapalili lule. 

— Dabude vruće! 

— Vuči dobro i ti, nemoj da i tebe grijem s mojom lulom. 

Nisu dobra ni zakurdačili kad iznenada zavrućinilo, opaklije postale teške, počeli 
se znojit. 

— Nismo daleko od salaša, da se vratimo i ostavimo lule. 

Prošli dvi-tri duži kad drugi izvadio iz zubiju: 

— Kad već lule nismo vratili, mogli bi malo skinit opaklije. 

Prošli opet dvi-tri duži, a prvi: 

— Pamoglibi. 

Uto stigli do mijane pod šumom. Malo će se okripit. Ožednili ko kerovi, ta sunce 
peče božijanski, a oni tabanadu u opaklijama. Mijandžinca udvorna, skida s nji opakli- 
je. Od dobrog vina još više se razgrijali, opaklije neće zagrćati, već na štap pa priko ra- 
mena i ajdac dalje. Nisu dobro zašli u šumu kad dune niki ledeni vitar, nik'o oblak i 
udarila vijavica. Pravo šarovito vrime. Al nek vije, nek duše, oni išli opet dvi-tri duži kad 
stariji uzo lulu u zube: 

— Moždar bi mogli malo i opaklije zagrnit. 

Prošli još dvi-tri duži, a mlađi: 

— Pamogli bi, al moždar bi bio red da nam i' mijandžinca ogrne kad je ona i skini- 


Snig već dobrim navijo na put, pa se stariji počešo iza uva: 

— Što kažeš nije luckasto, al da mi o tom malo porazmislimo. 

Svaki smoto poda se opakliju, sili - jedan na jednu, drugi na drugu obalu jendeka, 
a snig nek pada, mraz nek steže. 

Da je sve bilo kako triba, oni bi prid ponoć morali vratit se na očev salaš, al osva- 
nilo i drugo jutro, a nji' nema. Otac osedlo konja, poslo najmlađeg sina da i' traži. Ovaj 
pošo izrana pa kad se do podne ni on nije vratio, a snig samo sipa, otac sakupio sluge, 
dozvo u pomoć komšije, i ajd da traži sinove. Putom se iđe, nije teško naći. Dojašili do 
tog mista di su ona dvojca zasili, a tamo i gazdin treći sin. Ona dvojca siroti zavijani, si- 
de jedan naspram drugog, svaki naslonio bradu na ruku pa se tako i ukočili, a najmlađi 

izmeđ nji' nasrid puta. Naslonio se na čobanski štap, stoji ko kip, i on se već sav ukočio, 
al oka ne skida s puta. 

— Aštati radiš kad su se ovi već smrzli?! — otac da pobisne. 
| A onaj ko anđelčić: 
— Ta gledam i gledam, baćo moj, pa se mislim i mislim u čega su se, bože, mogli ta- 
ko zagledati kad ja baš ništa ne vidim na putu. 


Crv u glavi 


Kuća do kuće — dva brata. U samoj ogradi izmeđ avlija izrasla lipa kruška. Na 
kruški tica imala gnjizdo, namistila ga na granu što je rasla iznad avlije starijeg brata. 
Braća krušku zajedno njigovali, zajedno brali dok se jedared nisu proričili. Kraj bra- 
Ćinstvu, neće ništa zajedničkog, al da se ne bi dalje mrazili, neće brat krušku, neg kupit 
šta kojem spadne u avliju. 

— Etonek voćka kaže šta je čije — kaže stariji. 

— Ne marim, nek ona da šta kome da. 

Misle braća svemu je kraj, al kad vrag metne nogu u kuću, tu se ne posrne samo 
jedared. Kruška kaže šta kaže, al njezinu rič udešava godina, i već prvog lita na strani 
mlađeg brata rodila ko bisna, a na strani starijeg jedva i cvatala. Starijem nepravo, al 
kako će sam sebi skakat u usta kad je baš on nudio taku diobu. Kako će?! Ako on ne 
zna, tu je vrag da zamuti repom. Stariji vidi di mlađi brat sluša ticino pivanje. 
— Hej, ti tamo — on već i viče priko ograde — ne piva tica tebi, ona piva samo meni, na 
mojoj strani je njezino gnjizdo. 

— To će tako bit kad ona bude tako kazala. 

Rič po rič — posvađali se ko dva bisna kera, i stariji nikud dalje, nikud bliže, već 
ode na sud, sudija nek prisudi kome tica piva. Sudija privrće debele knjige, mućka pa- 
met al nigdi zakona kako će glas ogradit, ni kilaša kojim se tičija pisma razmirava. Ko 
će sad braću pomirit kad ni sud nije napravio reda?! Drugo i ne rade, već od zore do 
mraka vrebaju jedan drugog. 

— Neslušaj, tica meni piva! 

— Ne slušaj ti, danas meni piva! 

Nazlabali i boga i vraga, dosadili cilom svitu, a nikako da pronađu kome tica piva, 
dok se jedared nije javio Cigo: 

— Nija još ne znam kome tica piva, al vračkom možem pronać onog ko to zna. 

— Ativračaj. : 

— Oću, al ko će to meni platit?! Možda će vračka trajat nedilja. 

Plaćaju oni sve. Svaki dao po šaku dukata, još 'rane cilu čergu ko da su svaki dan 
svatovi. Cigo vrača, vrača, i jedared se javi: 

— Braćo, ja sam navračo, samo pazite da ni ne dovračate. Niko drugi na svitu, to 
jedan crv zna kome tica piva. 

— Ko će crva razumit?! 

— Znam jai crvovski jezik, al je nevolja u tom da tog crva nije tako lako naći. 

— Šta naopako, ti ne znaš di je?! Za čeg si onda toliko vračo i za čeg smo ti toliko 
platili?! 

Nije da baš ne znam di je, al opet ga nije lako naći. Crv je tu u njevim kućama, al 
nji' dvojca nek budu mudri i kažu kako će se jedan taki i taki crv nać u kućama. 

— Kako?! Rušit ću kuću komad po komad, al se taj crv mora naći pa nek kaže ko- 
me tica piva — stariji brat lupa šakom o astal. 

Lupa i mlađi: 

— Rušit ću i ja moju! 

I braća ruše, cipaju svaku trsku iz strije, lupaju sve od ciglje do varnjače, a Cigo sa- 
mo javlja: 

— Ovaj nije. Naš crv ima crvene prstenčije po krgtima. 

Kad su raskopali i temelje, Cigo iščeprko niku trulu slanicu, razmrvio je ušaki i sa- 
mo podviknio: 

— Evomuoca! 

Braća bi da on oma divani s matorim crvom, al Cigo kaže: 

— Eccrvovski divan ne mož svako slušat jel ode sva vračka u propast. 

Braća dan-noć oko čerge, a Cigo samo maše rukom da ga ne zbunjivaju i da nose 
što bolju 'ranu da gosti crva. Braća već spadaju s nogiju kad Cigo iskočio ispod čerge. 

— Av, ljudi, ko bi to mislio da se jednom matorom crvu tako teško driši jezik? Jed- 
va sam mu slomio sramotu! Jedan crv iz daske, a tako se stidi čerez sina! 

— Šta je naopako s tim njegovim sinom, oće 1 još bit da ga nećeš ni naći?! 

— Skoro da je tako ispalo, al je vaša srića što sam se ja primio tog posla. Ljudi mo- 
ji, jeste P vi klapili tako štogod — taj mladi crv se umišo u rđavo društvo, i kad ga otac 
pokaro, on se tako osramotio da je pobigo od kuće i sakrio se da mu se i trag izgubio. 
Al ne brigajte, u mene pamet nije ucrvana. Pitam ja starog crva: a da i ti, matori, nisi 
bižo otkaleg?! I prizno mi, kaže pošteno: Jesam, brate Cigo. Ja sam ranije pribivo u 
glavi ove dvojce što njim vračaš, prvo u glavi jednog pa u drugog. Grizo ja tamo dasku, 
grizo i izgrizo, pa kad sam se dositio da ovima fali jedna daska u glavi, a_ja ko velim: 
dobro će biti ako se ja otud sklonim na yrime." Kad sam ja to čuo, meni oma svanilo 
prid očima, i kažem mu: slušaj ti, matori, tvoj sin se mogo sakrit samo u glavu ove dvoj- 
ce, jel zna da ti tamo nećeš. ,Ja tamo ne idem, al nikako!" — stari crv sve viče. ,,Za jed- 
nu glavu priviše je i jedan crv. Imaš ti pravo, brate Cigo, taj moj sin nikud na drugo mis- 
to nije očo, već baš ovima u glavu." 

Braća iskokoštili oči: 

— Totebikaže matori crv?! 

— Valjda neće vama kazat kad ne razumite crvovski jezik. 

Cigo ne čeka šta će braća dalje kazat, već uze veliku sataru pa je oštri na tocilo. 
Ovi gledaju i jedared stariji zapit»: 

— Šta ćeš s tom satarom?! 

— Svakako neću crva šiša! :.. brijat, neg prvo rasić glavu tebi, pa kad u njoj ne na- 
đem crva, onda ću rasić glavu tvo... oratu. U jednoj mora da se nađe, i nek već jedared 
kaže kom ta tica piva. ' 

Braći sad samo oči narasle ko sljiva, najedared njim se usta osušila i jedva da će 
prošapljat: 

— A šta će nam to kad ostanemo brez glave?! 


Cigo se niki ko razbisnio: 

— Aštaće vam i glave kad u njima nema pameti! 

Braći najedared ko da je počelo pucat prid očima, namrkosili se, i stariji lupio ša- 
kom. 

— Zato smo te platili da ti tako divaniš s nama?! 

Cigo se nato niki ko spleo: 

— Ljudi, to ne kažem ja, već crv. Evo, još i kad sam uzimo sataru, ja ga još jedared 
pitam: ,Ti, matori, jesi I baš ciguran da smo mi to dobro navračali da je tvoj sin ušo u 
glavu ovi? ljudi?!", a on veli da sim nadošo na to da crv ne mož uć u drugu glavu, već 
samo u praznu, jel — kaže — u kojoj glavi pameti ima, tamo za crva mista nema. 


Bika pase na toranu 


Prija sto i više godina Tukuljci još nisu imali na crkvi toran pokriven sa škrgljom, 
oni su škufom pokrili toran. E, pa raž bila slabo izmlaćena, došla jesenska kiša, pa raž 
klija. Gledaju Tukuljci da šta je to. Zeleni se toran. 

— Ej, štaćemo sad? Oćemo svetom križu u Ostrogon? 

Kaže pridnjak: 

— Tu ne pomažu svete pisme, ni da se ide svetom križu. 

— Aštaćemo? 

On kaže, moradu da biku odnesu gori da opase taj samonik. 

Moradu, da šta ćedu, kad su slabo izmlatili raž. I kako je pridnjak kazav, tako će 
biti. Uzeli štrangu pa vuču biku gori, a bika plezi jezik. 

— E-radosno poviču — fala Bogu, čim je došav gore, naš bika pase, neće se na to- 
ranu zeleniti samonik. 

Ne pomaže ni križ ni anđel 


Bilo je tri brata. Prvi je bio mudri, drugi sridnje mudrosti, a treći glupav ko opanak. 
Imali oni jedan or, pa glupavi samo sidi pod tim orem, ništa ne radi. Jedanput kažu braća: 

— Šta si se ulinio? Idi u svit ako neš radit. 

On se neće pripirat, pa je ošo vandrovat. Stigo do jednog križa u žbunju, a taj se 
križ klima. 

— O,siroma križe, ja ću tebe ispravit. 

Kad ga je ispravio, a pod križem kraj žbunja jama puna zlata. On lati to zlato, i oti- 
de kući. 

— Evo, daviđete šta ja zaradim kad radim. 

Kaže on da di je bio i kako je našo zlato, a braća: 

— Lasko je tebe kad ti križ pomaže. 

Sutradan je ošo na vašar pa je za sve zlato kupio tamjana, i ošo na jedan veliki brig 
pa zapaljio. Došo je jedan anđel i pito ga: 

— Jel,šta bi ti željio? 

— Mene drugo ne triba — ka' moram vandrovat — već jedna taka kola kad kažem da 
iđu, onda da iđu, kad kažem da stanu, onda da stanu. 

— Toje lasko. Okreni se. 

On se okrenio, a kola su mu za leđima. Ni se ni zafaljio, sio je na kola i ošo je ku- 
ći. Ka? su to vidila njegova braća, nisu znali zamislit da otkale mu je to. On kaže: 

— Meneje to jedan anđel do. 

— Lasko je tebe kad ti i anđeli pomažu. 

[šo je nikoliko vrimena na ti' kola pa mu se već dosadilo. Prodo je ta kola pa je ku- 
pio kravu. Dva-tri dana — dosadila mu se i krava, on bi vina, dosta je bilo mlika. Prodo 
je kravu, kupio jedno bure puno vina. Došo kući, latio bukaru pa će pit dok je u bure- 
tu vina. E, braća to ne dopušćivu: 

— Bit ćeš pijan, sordinjat ćeš se. 

Braća ne du da vino sve bude njegovo, već je moro popolovit na tri dila. 

— Dobro —neće se on pripirat — al vaše je goru i u sride, moje je najdolnje, i ja pi- 
jem prvi, jer sam vrlo ožeđo. 

i — To je već istina. Ka? si toliko vandrovo, mora da si vrlo žedan — kaže mudri, a 
potvrdi i onaj sridnje mudrosti. 

Glupavi onda latio bukaru pa je dotle pio dok nije popio do dna, do svojega, tako 
da nijednom bratu nije ostalo ništa. 

Glavna je kukavica 


U staro vrijeme kad bi u Marazi sakupili porciju, birov je nosio novce u Lak. Jed- 
noga proljeća napunio on strunjaru porcijom pa se uputio u Lak da ju preda. Iduć a- 
tarom, naiđe na dvi kukavice što su se čupale. One s granu na granu, on lati strunjaru 
na zemlju, uvati batinu pa za njima. Svenak ćero, ćero dok se jako umorio, a kukavice 
se svenak čupaju. Birov malo sjedne da se odmori i onda se sjeti da je daleko ošo od 
strunjare, sjeti se, al kasno. Kad je došo natrag, samo je sjo da ne bi po. Strunjare ne- 
ma! Njetko odno novce. 

Nije to luda, birov je! Začme zaglasa vikat: 

— Žurno u pomoć, našo sam pun bunar zlata, tušim se u njemu. Krčag zlata dajem 
onome tko me spasi! 

Smislio taki: dotrkat će onaj što je odno strunjaru, u potrk će doć na bunar zlata, 
al se onaj nije prevario. Ne hasniva pamet birovu. Šta mu ostalo, smjerio se tužan, i do- 
šo doma njegovem društvu. Sakupio poglavare i nema šta tepst, kaže: 

— Ljudi, zloje! 

— Kako zlo more bit u maraškog birova?! 

I lijepo kaže: 

— Kad sam išo atarom čupale se maraška i lačka kukavica, a ja ćo da obranim ma- 
rašku. 

— Tako i treba naš birov da radi! 

— Da bi laglje radio batinom, ostavio sam strunjaru porcijom na zemlju i dok se ni- 
sam vrno, njetko latio pa odno strunjaru novcima. 

A poglavari: 

— Koja kukavica je bila jača? 

— Neka toni pitat! Valda znate da je maraška bila jača kad sam ju ja pomago! 

Oni sve šepke lupaju o zemlju od dragosti: 

— Vrag nosi novce! Kako si začo o zlu, već smo se uplašili da je lačka kukavica bi- 
la jača. 

Maraški bika iz koršova 


Marašci kosili u ritu pa su ujutro poneli sa sobom koršov pet literi vina, i oko deset sa- 
ti već ga popili, a nisu koršova začepili. Vjetar je puvo, pa koršov 'uči, a jedan kaže: 

— Ljudi,bjež'te, ide bika! 

— Di je tu bika?! Šuti, ništ se ne viđe. 

Uto vjetar još jače začme puvat, koršov još jače 'uči, pa onaj poviče: 

— Slušajte kako bika mumljuje! 

Sad začmu bježat svi, a kako jedan sto na grablje, one se dižu pa ga lupu u čelo, a 
on: : 

— Braćo, bjež'te, joj, evo ga, mene već bode rogovima u čelo. 


Je čarolije — ni čarolije 


Jedan naš človik pojde kerčmu okol pol deset uri na večer. Tote su se pominali dva 
muži, jedan s crni mustaći, 'nako vrlo malo pečen, drugi je mervu pametniji, ter su se 
pogađali da ni čarolije. Veli ta naš človik: 

— O,je,je čarolije. 

— Ni čarolije, ni! 

— Jaću vam pokazat da je čarolije. Ja ću se s vami vajat da ću vam s'e gumbice po- 
rizat od dupca pa do lače za petih minuta i prišit ću je još. 

— To nemoguće. 

— Toje moguće. No, vajamo se za sto dukat. 

— Stodukat će bit meru čuda. Vajamo se za pet piva. 

— Dobro! — udrili su. 

No, friško konobar donese škare, ter človik poriže s'e gumbice od rubača, prusle- 
ka, s'e, s'e, naposlidnje veli ta škuri s črni mustaći. 

— Ina šulini 'oš imam. 

Dobro, i njemu je porizo. Kad je bilo s'e gotovo, onda va pladnji su zbrojili, bilo je 
osamdeset gumbicov. Naš človik skerbi, kriči: 

— Friško, konobar, konca pag jiglu! 

Konobar donese konca i jiglu, al škuri s mustaći se smije: 

— O,urje pet minut, ne pet minut, ur je frtalj ure — kasno, kasno! 

Naš človik: 

— Kaj ću?! Je, je, ur je kasno. 

Ona dva su stali nasred krčme, gumbice nisu imali, derže lače, nisu mogli zakva- 
čiti, al su kričali: 

— No, ničarolije, ni čarolije. 

A konobar je kričal da je fajeront: 

— Vun,vun! 

— Adoće naše gumbice sad prišit? 

Naš človik veli: 

— Ne znam. 

— Ne znaš? Onda si zgubiu si! 

— Pivo, ali ne i lače! 

Lončičak za pljunat 


Jedan stari paor pojdo jednoć u varoš va jedan kafehaus. Zapali na fajfu pak za- 
poviđa kave. No, donese mu konobar kave, paor kuri, pak je mogal pljunat dole. 
Konobar gleda, pojde tamo, ter mu donese jednog lončička ki su va kafehaus za 
| pljunat. Paor gleda na konobara i spot senek kuri, kuri, te na drugu stran stola je plju- 
nul. Konobar vidi, zopet toga lončika prik. Onda paor pogledi na konobara i kriči 
— Nekate mi toga lipog lončička simo pak tamo nosit, ar je boga da ću vam jednoć 
pljunut va njega! 


Prez bataca vola zlomotat 


Pri priliki smo bili Ugerskoj Kemlji va kerčmi ko tamo je došao jedan tišljer ki je 
imau pri sebi hoblu, batac i drugo dugovanje. On je rekau da zna jednuć udrit po čavli 
i bar va kako tverdo drivo čavao će nuter zabit. Na stoli su bile herge od daske, mesto 
od kitov. Jedan človik mu pokaže: 

— Simo zabi! — i zi perstom verže doli kada je na stoli bilo od kite mesto, velje ka- 
de je tverdo. 

Tišljer zame batac ter toga udri ravno po persti. Ta si je ruku pod pazu zeu i suze 
mu došle, ter je jaukau. Človik tanca od muke, a tišljer se smije. Na kraj hipca, na kraj 
maloga časa, se ta človik obernu najzad i tišljera tako zaplesnu da se je zlomotau. On- 
da se tišljer plakau, ada mi smo se smijali. Tišljer se plače, a ta mu veli: 

— Ča prosiš, teče?! Pa ti nisi znau da je prez bataca znam jednuć udrit — vola zlo- 
motat?! 

Zmijina krv 


Bio tudeg par čeljadi, dobra kuća bili, nema to ni bogov gazda šta je u njevoj kući, 
amo nikako dicu da odrane. Tamo-vamo žena već peto-šesto dite na svit donela, al 
roz koju nedilju dragi Bog uvik uzme ditešce. 

— Jalte, zašto ne uzmete Ciganina za kuma? Ciganin nosi sriću — kaže edared nika 

majka. 

— Ženo, da probamo i to, pa će se valjda dragi Bog smilovat na nas. 

I dao Bog, rodila ona derančića. Ciganin ga krstio, i to dite ostalo. Sad srića u ku- 
ći, a srićan i kum. Nema te nedlje da Ciganin ne dođe vidit kumče. Volio on to vrlo, još 
više kad ga zaustave na užini. Uvik tako svesrdno guto ko da su svi pladnjovi i sve čaše 
za njeg metnite na astal. A derančić volio kuma, nji* dvojca se uvik jaru. 

— Aštase jarite, šta se smijete? 

— Štozavečeru nećemo bit gladni — kum se ko šali, a već se javio za večeru. 

Tako on s kumčetom po cili dan, pa što dalje, sve češće, i jedared ovima dosadilo. 
Dok je bilo na sriću, Ciganin bio dobar, al sad njim uvik nika zveka u kući kad kum 
dođe, pa krevet uvik razvrndan, kokoše na sve strane — ta svemu kum kriv. E, al dera- 
nu ne smidu ništa kazat. Rič da se čuje na Ciganina, derančić već skače: 

— Neka dirat mog kuma. 

Edared čovik kaže: 

— Ženo, bogara mu iz kumom, znam ja kako ćemo: nećemo sist za užinu dok ne 
ode. 

Imali puno janjaca, za nedlju zaklali edno, spremili demižon vina, al sve zarana, 
dok ne dođe kum. Da, tako bi oni, al baš kad je žena pečenicu vadila iz peći, čovik vik- 
ne: 

— Ženo, jevo ga kum! 

Šta će, ku? će, derančića poslali prid kuma, a žena pečenicu pod krevet, čovik de- 
mižon u pendžer, pa svetu sliku sa zida i metio prid demižon, zakrilio ga. 

— O, site, site, kume — ko dočekali Ciganina kad je već bio tude, al oma ćedu i za 
nikim poslom po avliji. Mislu derančić ne zna šta se tamo stvaralo, a onaj bio obišenjak, 
od kuma izučit, pa sve vidi, i kumu oma kaže. Ono dvoje vučedu se po avliji doli-gori, 
mislu, kumu će dosadit užinu da čeka, pa će otić, al jedared čuju po sobi čandrka ko da 
se kukuruz kruni. Sad već moradu uć. Kad došli, a kum s batinom kod kreveta. 

— Štaje to, kume?! 

— Ubio sam ednu veliku zmiju. 

— Di, ako boga znaš? 

— Pod krevetom, baš tamo di je pečenica metnita. 

— Nisitosanjo?! 

— Kako bi? sanjo kad sam još i to vidio da je krv u nje crvena baš ko ono vino iza 
svete slike. 

»Najbolja“ užina 


Biov je jedan kralj koji je želiov svaki dan drugo a drugo kuvanje da ima. Tako sto 
dana pa opet sto dana. I tuteg nije smio niko pisnuti — možeš jal me možeš — pa kuvači 
okrećedu, okrećedu dok možedu, a ondak biž ako neš da ti hrđa pojede glavu. Bila već 
hrpa kuvača i kad se već niko nije smiov javiti, ondak došav jedan malečak deran. 

— Ašta bi tiov kad bi smiov? — kralj se grotom nasmijav. 

— Kad biste bili radi dati šta musim imati, ja bi? se primiov za kuvača. 

— Dovoljeno ti je metnuti šta oćeš jal ispod odžaka jal iz barče, istom sto dana da 
bude drugo a drugo kuvanje za užinu, pa ću te lipim darom darovati, al ako ne bude, 
ondak glava doli. 

— Dobro. 

— A znašti esapit do sto? — kralj se opet nasmijav kad vidi kaki je malečak. 

— Četiri škulama znadem štit i esapit koliko dostane jedna parasnička glava. 

Deran ćutiov i radiov. Devedeset i devet puta drugo a drugo kuvanje načiniov, a 
kad došav stoti dan, nije znav šta da već kuva. Mogav je dostat sve, al je već izmišav i 
skorup i paradičku, sve barče i ispod odžaka. Došav do tog da će ostat prazan sadžak 
na banku. Škrabav se iza uva, okreniov se na mlogo mista u avliji i u sobe, al je ovako 
jal onako, nikako da se smisli. Bilo studen, ide po avliji da razladi glavu, kad jedared za- 
pev on za jednu hrpu. Pogledav, a to hrpa smrznutih teleći galeba. 

Svaki si kruv čuva, di ne bi glavu, i deran odma se smisliov šta će. Prvo oprav i te- 
leći galeba načiniov na prezlu, i kad su gospoda posidali stolu, deran unev. 

— Izvoljite stotu užinu. 

Kad je bilo po užini, kralj uzvav kuvača pa će ga lipim darom darivati kako mu 
obećav. 

— Jevsam već jelo od svačeg — kaže kralj — al užinu ko ova još nikad. Kaži od čeg 
si je gradiov? 

Kazav bi on samo da smi, jer se boji da će izgubit glavu. Kralj zapet pa pita se ga i 
samo pita se ga, a deran ne smi da odgovori ništ. Jedared kralj vidiov da tu druge riči 
mora hasnirat pa kaže: 

— Neće ti nikaka fala biti, samo da već čujemo šta je bilo, od čeg ova užina? 

Sad deran se već ne boji, al se opet malo i žaca. Zna da je kralj ol, al tuteg su i nje- 
gova gospoda. 

— Dobro — kralj će lipo i što smirnije — ako si od nečeg načiniov, to mi se tako do- 
padalo ko ništ drugo, samo kaži. Ne branim ako je bilo i govno. 

Deran se ondak morav nasmijati: 

— Oprošćavajte mi, al baš to je bilo. 


275 


Uštrovit vrag 


Tako bio Slavonac, istiro volove nek pasu, a dođe vrag k njemu: 


— Ej - kaže — alaj imaš lipe debele volove! 
— Pajesu debeli. 

— Zašto su oni debeli? 

— Pa kad su uštroviti. 

Vrag mršav ko trska, pa kaže: 

— Bi1'ija bio debel da sam uštrovit? 

— A, obida! 

— Znaštištrovit? 

— Znam. 

— Za koliko dana će to zarast? 

— Dva-tri dana. 

— O, pa ondak mož, ajde uštrovi i mene. 
Uštrovio ga, vrag očo. Četvrti dan došo: 
— Kad ću bit debel ko tvoji volovi? 

— Kad pooru na tebe koliko su na mojim volovma. 
— Pa zašto nisi kazo da i orat moram?! 

— Ja mislio: vrag si, ti znaš sve. 


Siromak jači od vraga 


Bilo je u jednoga siromaka mlogo djece, pa jedan bio već odrasan. Taj bio pastir, 
po pastirski se noso. Kaže on: nećeju tako siromašni živit, on ide po svijetu tražit posla 
i zarade, laglje da se živi, dost je dan za danem krumpijera i krumpijera. 

E, pa ide on, ide, jedanput ode u jedno selo, a tu gone njega psi. On lati kamenja, 
pomeće u lijevi džep, a s druge strane opet vidi da padaju oraji — to bilo u jesensko do- 
ba — pa u desni džep kupi oraje. Kamenjem se bacio na pse, a oraje redom grize i jede. 
Tako je došo na kraj sela, a sreto njega jedan mlad, tako, mali čojek — a to bio vrag. 

— Kudati ideš? — pita njega vrag. 

— Idem tražit službe. 

— Pa baš meni bi trebo jedan taki momak. Znaš, ima nas šest, ali jako je mnogo 
posla, pa da ti k meni dođeš pa da budeš moj sluga. 

— Pa oću. 

No, idu oni s putem a momak samo oraje grize i jede. 

— Čuješ, druže, daj i meni da grizem. 

— A,tisijako slabičak, ne moreš to grist. 

— Janemorem?! 

Momak lati s lijeve strane i dađe mu jedan mali kamečak. Tu je vrag grizo, sijeva- 
ju mu zubi, jedanput kaže: 

— Kako ti izgrizeš, aja ne morem?! 

— Kadsislabičak: već ti rep vjesi a šta radiš, nije vrijedno ništa. 

— Pa još nitko nije jači od mene! 

— Vidiš da sam ja jači. 

— Onda bašti trebaš nama. 

Dođu oni u jednu šumu, tu kuća velika, to je bila njova. Bilo i' šestorica: đedo, 
otac, mat i tri momka. Ovaj što momka sreto bio najmlađi. Oni su ga lijepo primili, tre- 
ba njima taki momak mlad za slugu, jel treba vrlo mnogo radit. Jevo je, pio je, tam je 
noćio. Ujtru se digli, ićeju momak i onaj najmlađi oćerat svinje u šumu. Imo je vrag je- 
dan veliki buzdovan pa lati, baci ga gor vrlo visoko. To je teret veliki, velika snaga tre- 
ba pa buzdovan spade dol i zakopa se u zemlju. 

— Išćupaj — kaže momku. 

— Koje zbacio, nek iščupa, pa gleđi kad ja bacim. 

Vrag iščupa, a momak lati buzdovan pa gleđe gor, gleđe, samo gleđe gor. 

— Šta gleđeš toliko gor?! — vrag je ljut. 


— Tražim brata. Imam gore brata, taj ima tamo dobar viganj pa će ovo gvožde bit 
dobro za njegove poslove. 

— Hu, neka to radit, onda više nemam buzdovana. 

Sad vrag lati jedan veliki bič pa je vrlo puco da je momak ćeo ogluvit. 

— A sad de ti! — kaže vrag. 

To bi bio teret. Momak lati u dvi ruke, kaže: 

— Okreni se od mene da ti oče ne iskoče. 

Kad vrag uradi, a momak njega po uši. 

— Aj -—kaže — još bolje se čuje pucanj nego moj. 

Vrag je sad vrlo jako ljut na momka. Kad su odvečerali, momak u svoju sobu, a 
onaj vrag kaže ocu i đedi šta je bilo. Đedo kaže: 

- Čuješ, pa on uvjek tebe svlada i vara. Taki nama ne treba, nego njeg ove noći 
ubit. 

— Kako ćemo ga ubit? 

— U ponoći latit buzdovane pa ćemo dotle tuć po njim dok ipak mora umrt ako ije 
kaki jaki. 

A momak ćuti to na vrati. Šest i" ima, on jedan, al je bio jako mudar. U ćošku bila 
je jedna stara košara. Kad je bilo pol noći, on tu košaru lati pa mete pod ponjavu đe je 
spavo, a on u drugi ćošak, i tamo se stisne u mraku. Jedanput čuje on da tapaju, po njo- 
voj sobi se spravljaju. Zakoračili u njegovu sobu pa tap! njegovoj postelji i samo udri i 
udri po košari, tako da je sva širom ošla. Pruće puca, šibe pucaju, pa jedanput đedo ka- 
ŽE: / 


Ama manimo se, vidite da mu kosti pucaju, nema iz njega ništa, već nijedan trenut 
nema. 

Kad je svanilo ujutro, a on ništ, već zakorači u sobu: 

— Dobro jutro! 

Pa tap! za buzdovan. A oni već drću kao prut. 

— No, sa'ću ja s vama se računat. 

— Joj, neka, neka, neka. 

— Sa' ću vas da potučem — sve! 

— Patijoš živiš?! 

— A đe je još momak umro kad ga buva grize?! 

Sad se vragovi vrlo jako poplašili: toliko ga tukli, a momku ništ, ko da ga buva gri- 
ze. On na nji' zlo, a oni drću: 

— Neka, neka, platit ćemo ti šta želiš. 

— Vreću zlata. 

Ajd u podrum, iznesu vreću zlata van, a on: 

— Ko će nosit? 

On nije ćeo, a ni ne more, zlato jako bilo teško. Nosit će onaj što ga sreto. Lati vrag 
vreću, mete na leđa. He sad momku teško ić pješice, sjedne još i on na vreću. I tako iš- 
li, išli, išli do jedne šume đe je bila njegova koleba. Kad su ga braća vidli, oni svi trču 
naprijed, a vrag: 

— Čuješ, šta je to, kaki su to?! 

— Moja braća. Ti su još jači nego ja. 

— Šta trču ko ščenci? 

— Od glada, mesa bi. Mi smo siromašni, ne 'ranimo si svinje. Ti imaš rep, miort mis- 
lu ti si svinjče. 

— Ti ćeju mene zaklat. 

— Mort bi uprav to ćeli. De zapitaj i. 

Vrag lati, baci vreću i momka pa bjež! Ošo njekak doma a đedo ga već čeka: 

— De kaži da i ja imam njeku radost u nječim, jesi | ga oćero? 

— Oćero bi on mene u krvavice da nisam zno bjegat. 


——> 

Matijino zlato 


Bio jedared Matija, žena mu i vrag. Matija pođe u šumu da sječe drva, a žena mu 
kaže: ide i ona. 

— Amaneidi, ženo, budi doma, kuvaj večeru dok dođem doma. 

— Al idem. 

— Pa hajd ako ti se baš toliko oće, sam? vrata zatvori, ni je ostavit tako. 

On pođe prije, a žena potle. Počne Mato sjeć drva, al mu žena nosi i kućna vrata 
na leđi. 

— Zašto nosiš i vrata? 

— Pati kazo da ne ostavim tako, ja sam ji ponela sobom. 

A Mati dosta života, kaže: 

— Sad idem se objesit, ja više ne živim s takom ludom ženom. 

Ođe Mato pa po šumi traži drvo na koje će se objesit, a vrag već zna i čeka ga, al 
pita Matu da šta traži, da Mato ne kaže posle da se nije došo objesit. Ali Mato nije od 
najbolji", zna i on što onaj misli, pa prevari vraga: 

— Tražim tamjena da vas vragove ispušim iz pakla. 

— Ni za Boga! Onda di ćemo stojati?! Nas neće nitko primit ni u kuću ni u crkvu. 

— Al, oću da vas ispušim, brate. 

Vrag se sad samo uplaši: 

— Brate, Mato, dat ću ti zlata, sam" nam daj mira. 

— Ne marim, ako 'š mi napunit šešir zlatom, onda vas neću ispušit. 

Dok je vrag ošo po zlato, Mato dotle iskopa jednu jamu pa protruljavi šešir i met- 
ne ga na jamu. Nato dođe i vrag sa zlatom, donese u vreći za jedan osmak pa istrese, a 
zlato ođe u jamu, sam? jedno dva-tri dukata ostane u šeširu. Mato na vraga: 

— Pa za otim ti ideš da me prevariš?! Sa dva-tri dukata misliš napunit šešir?! Od- 
ma idem po tamjen pa ću vas ispušit. 

Vraga samo treba plašit, pa kaže: 

— Čekaj malo, idem ti donet još, nek ti bude pun šešir. 

Ođe vrag i donese za pol vreće, pa se napuni šešir, a Mato uze zlato i od- 
nese doma. Al misli: što će kazat luda žena?! S putem kako je išo, kupi pere- 
taka, kiflika i kobasica pa obnoć povješa ji na plot, na tarabe, na kapiju, trgne 
ženu iz postelje i kaže: 

— Ženo, tako njako mi se čini noćas će padati iz neba što još nije padalo. 

Kad je svanilo, žena se prva digla ujutru i kaže: 

— Ajde, friško, gleđi šta je padalo noćas iz neba! Kiflika, peretaka, kobasica, pune 
tarabe! 

— Čudo! 

I Mati drago, al malo potli će ženi: 

— To je dobro, a posle dobrog dolazi i zlo. Ajd da se sakrijemo, jel bit će danas ko- 
košiji rat. 

— Joj,čovječe, ku? ćemo se sakrit?! 

Bila jedna kaca na dvoru, Mato je prekrene i podigne: 

— Ajd,ženo, pod nju — pa ju poklopi kacom a na kacu metne kukuruza. 

Kad su kokoše opazile kukuruz, one pođu na kacu, stale čvrkat, a onda još i jed- 
na drugom se počele tuć i drečat. Kako koja čvrkne i kuca, iznutra je čut kao da njetko 
puca, pa se žena uplašila da nećeju i nju ubit. 

— Mato, pomozi ti i Bog! 

— Sa ću, ženo, sa? ću! 

Baš uto su kokoše kukuruz pojele, još su se malo tukle, jedna drugu čvokale, i ođu 
sa kace. Sad dođe Mato pa otklopi ženu, a ona pita: 

— Disumrtvaci?! 

Mato znao di sve selo u jednu jama baca crknite kokoše pa kaže: 

— Da se ne plašiš, ja sam već mrtvace odvezo na kraj sela u jamu. Ajd pa ćeš ji vi- 
dit. 

Kad ono do jame, a tam oko sto kokoša crkniti?. 

— Dobro, samo kad sam ja živa ostala potle tog rata! — kaže žena. 

— E, ne znam da | bi, da nije tvog Mate. 

Dobro, kokošiji rat je _prošo, al vrag dotleg se doma prodivanio, kažu mu to je ja- 
ko mlogo zlata šta je Mato odno, nek ide i, ako kakogod zna i more, nek prevari Matu 
i bar polak zlata donese natrag. Ode vrag Mati, baš ga u šumi našo, pa mu kaže šta je 
došo. A Mati se svaka zverka dala podojit, jel su ga poznale. Lati on sikeru i kaže vra- 
gu: 

— Ako znaš tako zasjeć sikerom u zemlju da odnud mlijeko frči, onda ću ti dat sve 
zlato natrag. 

Vrag se sad poradovo. Šta on ne more kad je vrag iz pakla?! Lati sikeru pa ju do 
ruke zasječe u zemlju, a mlijeka niotkale. A Mato je u šumi u jednu jamu dojio zvjerad 
pa s ledinom pokrio. Sad lati sikeru, zasječe ledinu pa vraga zaštrca mlijeko. 

— Itisi mi vrag?! Pogleđi, tebi mlijeka niotkale, a ćo bi zlato. 

— Ajd, brate Mato, daj mi bar polak zlata natrag. 

Mato nađe jedan bjeli kamen i kaže: 

— Dobro, ako ovaj kamen zdropiš u ruki da voda ide iz njega, onda ćeš dobit nat- 
rag sve zlato, ne samo polak. 

Lati vrag kamena pa ga zdropi, od kamena pra bio, a nije voda. Sad lati Mato taki 
komad sira pa ga zdropi, a ono sirutka curi iz njega pa se vrag samo čudio. 

— Štose čudiš tome, ja nisam vrag, ja sam Mato. 

— No, Mato, i ja sam jak a ti si još jači, al zato svejedno, brate Mato, daj mi natrag 
zlato. Brate Mato, ne morem doma ako nemam zlato. 

— Znaš, vraže, šta? Koji ćemo bolje moć fićnit, onog će bit zlato. 

Fićne vrag, Mato pol sata nije čuo ni na jedno uvo. No, sad će Mato, al kaže: 

— Vraže, ti si još mlad, žo mi je da oćoraviš kad ja fićnem, ajde da ti svežem oče 
da ne oćoraviš. 

Onaj se već plaši svega, i pristane, pa mu Mato sveže oče i fićne, a baltom udari po 
čelu. Vrag se smota med Matine noge. 

— Sad vidim, Mato, bio bi' oćoravio da mi nisi svezo oče. Mato, sad ću ja kazat 
nješta: ajd koji ćemo bolje nosit mog konja šta tam pase oko one bugarske kuće, 

Lati vrag konja ispod trbuva, uzme ga na dlan pa jedanput ga naokolo odnese i ka- 
ŽE: 

— Mato brate, to drugi još nitko nije uradio. 

— A meni da zavežeš ruke, i onda ću laglje uradit nego ti. Ja ću med nogama ga no- 
sit. 

Sjedne Mato na konja, triput obiđe jašući oko bugarske kuće i kaže: 

— Ja sam ga med nogama odno prije triput nego ti jedanput. 

— Mato, sad vidim da si jači od mene, al zato daj mi natrag zlato. Znaš, Mato, šta, 
ajde koji ćemo se dalje bacit s mojom baltom. 

— Dobro, da vidim još i to. 

Vrag se baci - jedan dan čekali, samo sutradan ujutru spala balta na zemlju. Sad 
će Mato se bacit pa sto ciljat Sunce. 

— Šta ciljaš, Mato?! - vrag se čudi. 

— Onosjajno, ono ću stepst sa neba nek nije tamo. 

A vrag će: 

— Nemoj, Mato, onda će bit mrak svuda, kazat će da sam ja to počinio, nego koji 
bolje moremo trčat. 

Mato je znao di spava jedan zec u bokoru, pa kaže: 

— Šta bi ti sa mnom trčo?! Ako se ja zatrčem, polak pakla će vjetar odnet, nego 
imam ja od tri godine sina, ako ga uvatiš, tvoje je zlato. 

— No, ajd da vidim. 

Ođu tamo di zec spava pa Mato batinom po bokoru i kaže: 

— Ivice, ajde trči s vragom, al ne daj se uvatit. Zec bjež, a vrag za njim. Kako trči s 
putem, a bila jedna tekunčija jama, pa vražja noga zapane pa se polomi, i tako vrag ni- 
je uvatio Ivicu zeca. 

— Znaš, Mato, šta? Koji moremo jače prdnit, da bude zlato onog. 

— Drugo već ni ne moreš, a morebit samo još ono šta dolazi za otim. Pazim, more 
kod tebe drugo šta bit žuto, a ne zlato. 

Vrag prdne, leti Mato ko škvorak pa Matu zrak digo do tavanice. Pita vrag: 

— Štaradiš, Mato? 

— Evotrpam ove mišije jame, kad prdnem, onda će se krov dići do neba. 

— Mato, to nemoj učiniti, onda će kiša padat u sobu. 

I nije dao Mati da prdne. No sad šta ćeju izmišljavat? Kaže vrag: 

— Znaš, brate, šta? Hajd k meni u goste, budi mi gost. 

— Oću, brate, oću. Još nikad nisam bio gost u paklu. 

Ođe Mato, a tamo jedna stara baba. Kaže vrag: 

— To mije majka. 

— Ivi imate majku?! A ja mislio vrag vraga rađa. 

Baba će: 


— Deco, i'te donesite mi vode pa ću vam skuvat štagod ručka. 

— Ajd, Mato, pomozi mi pa ćemo više donet dvojica. 

— Vidim ja: u paklu nije dobro ni gost bit. 

Lati vrag kacu i jednu pauzinu. Mato je odma zno šta misli vrag, pa našo jedan 
ašov. Ođu oni u šumu k bunaru. Vrag vuče po kotlić u kacu, a Mato sto kopat oko bu- 
nara. Kad to vidio, vrag pita: 

— Štaradišto, Mato? 

— Radim, ne šalim se ko ti. Oću da iskopam bunar i odnesem ga u tvoj dom, nek 
ne budeš siroma da ni bunar nemaš i nek ne moram tako daleko po vodu. 

— Jao, meni, Mato, ni za Boga nemoj, to nije naš bunar, to je šestoglavne aždaje, 
pojest će nas svedvojicu ako vidi. 

— Baš se ja plašim njekake šestoglavne aždaje! 

Kad je to čuvo, vrag je kacu friško napunio, sveže užetom ju i kaže Mati: 

— Ajde, lati kraj pauzine pa pomozi. 

Mato zno da ne more, već kaže: 

— Ako ne daš bunar odneti, ja s tako malo neću se šetat. 

— No, ne moraš nosit, samo ajde dok ne dođe aždaja. 

— Ja neću ić. Neka dođe aždaja, da i njoj kažem. 

— Ajde, ja ću te nosit, sam? ajde otud. 

Odnese vrag vodu i Matu, al sad kaže vražja mat: 

— Ajd,đeco, donesite mi i drva, jel nemam čim kuvat. 

— Ajde, Mato, pomozi mi. 

— Sad vidim: gost i sluga u paklu svejedno. 

Ođu u šumu, vrag iščupa šest komada s panjem zajedno i traži Matu, a Mato pra- 
vi gužve i veže od drveta do drveta. 

— Šta radiš, Mato? 

— Evo vežem šumu naokolo i najedanput ću da ju trgnem iz zemlje i nosim tvojoj 
majki nek nam kuva ručak pa da se već jedared gostim. Nećemo za svaki ručak trkat. 

— Joj, Mato, to nemoj nizašto, to je aždajino, potrgat će nas ako odneseno sva drva 
njezina. Ajde, ja sam načupo i za te, dosta će bit, evo. 

Al Mato kaže: 

— Ako ne daš sve, ja s tako malim neću se šetat. 

— Ajde samočim prije otale dok nas tu ne uvati aždaja. 

— Baš se ja plašim aždaje! 

Mato opet nije ćo ić, već ga vrag mora nosit, i tako odu doma. Mat njim skuvala 
ručak, tu se gostili, pili i pjevali, došla i večer, sad ćeju spavat. Mati prostru u prednjoj 
sobi, a vrag u kući spava. Sve je dobro, al Mato zna di je u gostima, pa se nada zlu. 
Izađe kroz pendžer i donese veliko drvo, pa metne u postelj, a on sjeo u orman. Dobro 
je mislio. Oko pol jedanajst vrag kaže materi: 

— Znaš, majko, Mato je odviše jak, već me stra od njega, trebalo bi ga zaćerat od 
nas, al ne smijem. 

A mat mu kaže: 

— Tanije ni onjači od drugi? ljudi, sam" on tebe vara. Lati sikeru, ubit ga treba. 

Sad se vrag uzbatrio, zna da Mato spava, pa polako u sobu i sikerom šta god mo- 
že triput udari po postelji, mal se ruka nije polomila, pa bjež u kuću, i legne. Misl': sad 

je mrtav. A Mato izađe iz ormana, iznese drvo pa legne u postelju onako srušitu. Kad 
ujutru svane, vrag će ić vidit kako ga ubio, pa će onda otić k Matinu domu i donet zla- 
to sve. Al kad on u sobu, a Mato se smije. 

— Mato, kako si spavo? — vrag ga pita. 

— Dobro, vraže, sam? oko pol noći ko da su me tri buve ugrizle, al tako jako da su 
srušile mi krevet. 

Onda se samo vrag uplašio od Mate, pa je zbiljam mislio da je Mato jak ko sto vra- 
gova. On je Matu sikerom što god može udario triput, a Mati samo ko da su ga buve 
ugrizle! Vraga je stra, a Mato sad kaže: 

— Ajde, vraže, sad ti k meni u goste, ja sam kod tebe bio, sad ajde ti budi moj gost, 
da te i ja izgostim. 

Oće vrag, samo da Mato već ođe. Kad su došli k Mati, on kaže ženi da skuva je- 
dan lonac kaše. 

— Moj gost to volji — a zna da vrag kašu ne volji ni vidit. 

Mato donese i vina, pa su se najeli i napili, a kaše još ostalo. Kaže Mato: 

— Čuješ, vraže, to moraš sve pojest. Neću da njetko pomisli da je moj gost osto gla- 
dan. 

Vrag se već jako bojo od Mate pa začme jest. Al kad Mato ne gleđe, vrag kašu 
sam' baca u košulju, u njedra. A Mato je bio i gajdaš pa kaže: 

— Ja ćuti sade svirat, a ti de igraj. 

Svira Mato, a vrag igra. Kako se vrag trese, a ostrag mu stan od košulje izašo, pa 
kaša stala padat ostrag. Mato mislio da vrag to zarad sebe ide, pa baci gajde, uvati bal- 
tu pa vraga u čelo: 

— Jate gostim, a ti mi kuću gadiš! 

Kad je vrag vidio da će Mato sikerom svirat, njemu odma dosta igre, pa bjež kroz 
vrata tako da je i dovratke odno na vratu, nije imo vremena da ji' otvara. Tako se Ma- 
to oslobodio od njega. 

Sad Mato osto i žena, sami dvoje. A žena odma: 

— Otkud tebi toliko zlata, Mato? 

Mato nije ćo kazat. Ona uvjek ga tentala, pa se Mato razljuti i jedared ju natuče. 
Ona sad ić će na sud da ga javi, e, al Mato ju ne pušća samu, već i on ođe. 

— Neznašni pisat ni štit, kako ćeš me sama javit — kaže ženi. 

Kako su išli kroz grad, a jedan čibis ukro u mesari mesa pa ga dva mesara na ulici 
tuču. Mato kaže ženi: 

— Ajd doma, ne vidiš da eto baš suca tuku mesari, sad i tako badav idemo. 

Ođu doma, a sutradan opet ga pita žena: 

— Otkale ti Mato toliko zlato? 

On nije ćo kazat, a ona opet se spravi i ode u grad da ga javi, al i Mato išo š njo- 
me. Kako idu kroz grad, a na jednom mjestu velika skupština, ubili su ministera, tražu 
ko je ubio, pa ćeju ga objesit. Mato kaže: 

— Ajde, ženo, doma, sudac je ubio ministera, pa i tako ćeju ga objesit. 

— Alidem, idem dok ga ne objesiju. Jedared mesa krade, jedared ministera ubije, 
dokle ću ja čekat. 

Ni se dala odvratit. Ođe pa ga javi da je mnogo zlata dono, a neće da kaže otkale. 

— Tte sad doma, dobit ćete poziv na sud. 

Čekali sud jedno tri mjeseca, jedared al evo poziv. Ođe žena pa kaže da Mato do- 
no mnogo zlata. Sad oni pitaju da kad? Ona ne zna pisat ni štit, pa kaže: 

— Onda, gospodo, kad su padali iz neba peretki, kiflike i kobasice. 

— Kadje to još bilo?! 

— Ne znate kad je bilo?! Kokošiji rat kad je bio. 

Oni se zgledaše pa kažu: 

— To nije bilo nikada. 

Pitaju: ne zna li žena koji mjesec i koji dan? 

— To ne znam, nego vas kad su tukli oni dva mesara što ste ukrali kobasice i mesa. 

Sad se već sudac razljutio, al ona kaže: 

— Ni to ne znate?! Gospodine suče, pravo ću vam kazat, jedan dan prije neg kad 
ste ubili ministera. 

Onda se samo razljutio sudac, pa lati batinu, ženu dobro natuče i zaganja ju doma. 
A Mato čeka van u ganku, pa ođu, više nije išla javit, i Mati tako ostane zlato. Došli do- 
ma, žena kaže: 

— Jasam prošla ko vrag. 

A Mato: 

— Samo tebe još nisam oćero do pakla. 

Pintar, vrag i baba 


Bio jedan mladi pintar, lužice delo i išo uvek tako u šumu. Radi danas, radi sutra, 
već tri godine, a vrag je bio uvek kod njega, tento nek on se posvadi sa svojom ženom. 
Eto tri godine su već prošle, ide vrag: 

— Pa ja tog nisam mogo pretentat, da sam bio negdi u gradu, tri stotine bi ja pre- 
tento da se svađaju. 

Ide vrag ljut, a nekaka stara baba bila za kućom toj pintarici mladoj. Ona gledi — 
ide vrag, pa kaže: 

— Disi bio, smešota? 

— Šate briga? Ne možeš mi pomoć! 

— No, kaži mi što? 

— Šo?! Tu sam bio kod tog tvog komšije tri godine, pa je nisam mogao posvađat. 

— He, šo ćeš ti meni dati? Danas ću je posvađat da se budu tukli — kaže baba. 

O, babo, štogod prosiš, platit ću ti, donest ću ti. 
Jednog kožuva, bekeča donesi mi, jednu krpu na glavu, jednog vrtuna. 

— Mam ću ti donest, al ako ne bude, onda znaš šo je tvoje: on? te bum gulio. 

— Slobodno. 

Otide vrag, a baba se lepo pokupi, uzme stolnjaka na ruke pa ide u šumu po drva. 
Otišla, sela kod pintara di on radi. 

— Šo, babo, jesi !" opešala? 

— Bome, sinak, jesam. Znaš, ne bi došla ni zapodništ, al žavo mi te je. Taki mlad, 
raban čovek, siguran, služi, a šo? Al, sinko, pazi se k večeri. 

Pintar zaseče švarbu u panj, gledi u babu: šo, za čega da se on pazi?! Al baba kaže: 

— Ta tvoja nezgoda taka ti je umiljata kad ti dođeš, al kad tebe nema, gle što radi. 
Tako je kazala: k večeri će ti britvom vrata odrezat. Čuvaj se! 

— Aštabi joj bilo pa bi meni vrata odrezala, pa mi tako lepo živimo. 

— Oće, mrcina, oće! Nego pazi, tu nju ćeš ufatit. Legni na postelj kad se naveče- 
raš, ona neće leći. Kad ti zaspeš, gleđi, polako. Buš videl da će britvu ufatit i će ti vrata 
prerezat, onda ćeš ju ufatit. Nego ti nj? dobro zmeti — kaže baba. 

He, sad ga je stra, ne zna ni radit. Ša bi joj bilo?! Baba kupi dvi-tri treske, dene na 
glavu, i ide. Došla doma, baci drva, sela na panj pa se opočiva, a pintarica na drvljivu 
kupi drva. 

— Šo, baba — kaže — babo, si opešala? 


: 
' 

— Opešala, ćerko, opešala, al ne mrem ostat. Znaš, da je zemlja propala, ja br 
otišla u zemlju od srama. 

E, pa sad mlada pintarica digla glavu: 

— Zašto?! 

— ljuj, meni! One tri tamo kod njega, al ja ću tebe naučit. Ti k večeri kad on lepo 
zaspe, pazi. Zaspat će on friško. Uzmi britvu pa onog njegovog brka, koji je najdulji, 
polako britvom odreži i deni k sebi u nadra. Onda on ne mre više s one tri. 

Oće, ona oće. Kad dođe, ona ga lepo dočeka ko i dotleg, a on misli: ,Hm, kako me 
lepo dočeka, pa koji bi joj bio Bog da ona meni vrata odreže?!" E, pa sad navečerali se. 

— E-kaže — ženo, ne ideš spavat? 

— Ja ću malko štrifle krpat, plesti, onda ću i ja leći. 

— No,jaidem. 

— Legne na postelj, okrene se na kuću, zažmuri, počas on: hr, hr, hr — zarguča. Ona 
gleđe: ej, spava! Ona se digne. Tako kod ogledala britva visila na koži veveričinoj, ona 
polako britvu zvuče, nju otvori i k njemu, al on nju za ruku: 

— O, Boga, ašta ćeš ti?! 

Ufatio nju za šake, e, sad se uplašila. On grbaču u šake pa nju preko leđu udri, ona 
u vrisku, a vrag u ganku igra: 

— Ho, baba, ta jedan dan tako je posvađala da se tuču, ja tri godine nisam mogo. 

Ide vrag, viče babi: 

— Babo, više znaš od mene. 

— Je 1 da znam! Ne buš ti mene gulio. 

Kraljević Marko spava na sokaku 


Nad duda nam pripoviđdo, kad je on bio mlad na sve strane su se jod znale pume a 
Kraljević Marku, Senjanin-Ivii drugim junakama. 

U to vrime je već bulo uvedeno i to da je na duvan država metnila ruku. Njoj se mo 
to prodavat, nije bulo dopuštita da se prodaje iz slobodne ruke. Na to su pazili financi 

Huncuta je bilo uvik, pa jedan lego na sokak. Pod glavu namuteo sve žanj duvana i 
čobansku batinu. 

Naito jedan dobar čovik, požalio ga pa ga drma. 

- Pretelju, pretelju, razbudi se. Naić će financi, pa će te globu čerez duvana. 

Onaj skoči pa ovog batinom po turu: 

- Bogoruciju ti tvoju, kako ti smio budit Kraljevića Marka kad on spava?! 


i j 3 
a I Zan mike Mia 
ši * zoni ka daa 

Car Vranje se sigra kralja Matije 


Edared car Vranje Josip išo po državi da i on vidi kako narod radi i živi, valjda se 
tio sigrat kralja Matije. Iđe on, iđe po svitu, al di krene, svaka stopa mu pokrita stra- 
žom, i sprid i sastrag stoji oko njeg žandar, policaj i katana. 

Došo on tako u veliku varoš, kad on stigo na genciju, a dva žandara baš dotirali ed- 
nog Ciganina. Kad je Cigo ugledo tu veliku stražu oko Vranje, a on kaže njegovim žan- 
darama: 

— Ja sam ednu kuću porobio pa me dvojica vodite, a koliko kuća je ovaj moro po- 
robit kad ga tolika straža čuva da ne pobigne. 

Još da je bisnog vina 


Kod jednog spaije bisna kera ugrizla debelo svinče, p' onda su ljudi javili spaije šta 
se dogodilo. Spaija naredi: 

— Valja ga ubit i dobro zakopat, to ni slobodno da jide se. Ni slobodno ni ker da ji- 
de, a bože sačuvaj čeljade. 

To je svaki zno, pa ljudi duboko zakopu svinče, al tamo Cigani baš trefili doć, šat- 
re napravili. Ne znu oni da bisna kera ugrizla svinče a doznali da je tamo zakopano. 
Kad su ljudi ošli, Cigani lipo izvadili svinče pa da viđeš kako kuvu i jidu. 

Kad su čuli, ljudi otrkali, javu spaije: 

— Gazda, eno Cigani izvadili to svinče pa jidu. 

Spaija friško sio na karuce pa do čerge. A ciganski dada se obradovo: 

— Imamo gosti! 

— Viste jili to svinče?! — spaija pita. 

— Jesmo, zašto ne bi jili kad smo gladni?! 

Kad je on to čo, sa karuca skočio: 

— Ljudi, pa to svinče je bisno, bisna kera ga je ujila! 

Pripovida spaija kako će svi pobisnit, svaj se do u stra, a ciganski dada: 

— Joj, gospodaru, imadeš ti i takog vina što ga ta bisna kera ujila?! Joj, gospodaru, 
još da nam takog bisnog vina dadeš, mi bi se moljili za tebe dok smo živi. 


i 


Može bit i gorje 


i Cigana su uvatili u krađe i ovezanoga bacili u trsku. Prolazeći kraj njega, 
( jedni kažu: 
| — Gle kako pati siromak! Kako može podneti te muke?! 
d Drugi sažaljivu ga: 
— Odotogaveć gorje ne može biti! 
A on odgovara: 
A — E,može! 
— Ta kako?! 
— Akozapaljutrsku. 


Varalice 


Živela baka i deda, oni su imali cucka, mačku i miša. Jedanput zišli iz kuće baka i 
deda, a kruva su ostavili na stolu. Iz prela zišo miš pa poco kruva. Dojde baka, dojde 
deda unutra pa vide da nema kruva. 

Uvečer su legli u postej, a zišo miš iz prela pa navuko je mačku i cucka. U drugu 
večer odno baku i dedu. Sad jako teško bilo u prelu, pa pridne miš to mački, pridne ma- 
čka toje cucku, pridne cucak toje baki, pridne baka toje dedi, pridne dedi toje tebi. 


Dida i momak 


U davna vrimena živio jedan siroma momak. Nigdi nikog, u rukama ništa, pa nije 
ni imo ko da plače za njim ako ga nesrića snađe. I šta mu je ostalo, neg da krene trbu- 
vom za kruvom po svitu. Iđe on tako, pa mu noć stere postelju, sunce ga budi, rosa umi- 
Va, a vitar suši. Prošo je već svita i svita kad jedno veče pristigne jednog didu. 

— Kuda, dobri čovče? — zapita momak. 

— Za životom. 

— Lja. 

Dida se malo nasmije ispod brka pa mu veli: 

— Nebi reko. Čini mi se da ti još iđeš prid njim. Ta nemaš još ni brkova za suka- 
nje. 

Začudi se momak što dida tako s njim govori, al kad su se opružili na suvom lišću 
pa povadili iz torba koji je šta imo, dida mu onda kaže: 

— Evo, kako je to. Dok sam još i ja mladovo, skako sam nasumce, kako me je život 
tiro, a sad mi se već i kosti suše jel sam moje vrime skoro saživio. Al sam za to vrime od 
Života koješta naučio, pa sad _ne skačem prid njim, neg idem za njim kako me je nau- 
Čio. 

— Mora dasi se nakupio pameti po svitu, čestiti didače — kaže momak kad je sve to 
čuo. 

Rič po rič, i na kraju se sporazume da dalje idu zajedno, pa šta zapate, da je nje- 
VO. 

— Al zapamti jedno —- opomene dida momka — neću da čujem rič ,,moje", neg je 
sve naše. 
mire ni kad su izvrnili torbe, pa mrvice dilili za večeru, dok i jedno veče, baš kad su 
proveli dan brez zalogaja, iznenada zadesila srića. 

Side oni pod nikim gustim lišnjakovim granjem i baš se spremaju da se tu zavuku 
na noćište, da rosa ne bi pala na nji", kad iz lišća iznenada iskoči droplja. Dok su se di- 
da i momak sitili, ona se već zaplela u momkov bućurić. Zgrabi on nju, a uto mu i dida 
pomogne. 

— E, ovoće biti pečenica — obraduje se dida — ko da nam je ko iz oblaka bacio. 

Tako dida veli, al se momak iznenada polakumio, pa će didi: 

— Kako ti to misliš: da nam je bacio?! Ako je ko i bacio, onda je meni bacio jel se 
u moje krpe zaplela, i ja sam je uvatio. 


Dida se zlo iznenadio na take riči, al se nije rasrdio, već se samo nasmijo ispod 
brka i kaže: 

— Dakle, još uvik trčiš isprid života! 

Karo, a ne karo momka, onaj zaintačio da je droplja njegova, pa je neće bome pe- 
Ći za večeru, kako bi to dida tio, već će je prodati. 

— Bome ću još čitavu noć gladovat, a sutra ću je prodat i s novcom štogod počet. 

Opomene njeg dida na pogodbu, al se momak ne da opametit. Zaintačio pa samo 
tira da je droplja njegovo tecivo. 

— Dobro, nek si je ti steko, al ja bi' je nama za večeru peko — nasmije se dida. 

Dida uvik lipo, a momak od lakoumnosti zamutio očima, pa skoro zlim na didu, i 
dotle je išla rič iza riči dok se momak na kraju pomalo osramotio. Počo mu goriti ob- 
raz, makar su mu na droplju narasle zazubice, pa na kraju smisli da didu nadmudri. 

— Dida, kad smo se već proričili, baš da vidimo ko ima pravo. Ako pristaneš, da 
svaki ispripovida kako je u životu mudrovo, pa ko bude mudriji, nek je tog droplja. 

Dida se opet nasmije ispod brka i pristane, al tako da momak prvo pripovida. 

Momak je pripovitku već i smislio, i oma pristane. 

— Moj otac je — počne on pripovidat — doživio duboku starost. Bio je čak sedam 
' godina kad je umro. To je bilo baš devet godina prija mog rođenja. Koliko stara je bila 
moja mater, to nisam upamtio, jel je umrla nedilju dana prija mog rođenja. Komšije su 
mi posli pripovidale da se najviše žalostila što nije mogla dočekat da ja dođem na svit, 
jel sam joj bio jedino dite. A znala ja kako ću ja biti mudar kad odrastem. 

Tako sam ja osto siroče od ponika, al mi to nije teško padalo jel sam imo sedam 
braća i šest sestara. Kako sam ja bio najstariji, bio sam i najmudriji, pa su oni u meni 
našli krilo. Živili smo složno, u miru. Kuća je uvik bila puna svega i svačega, makar mi 
iza roditelja nije ostalo ništa. Ta i svu mudrost sam sam steko. Svake godine smo ugoji- 
li po jednog pivca, a još bolje se gojio kopun, i kad mu istopimo polak slanine za mast, 
a polak upušimo, tu posnog ila u zdili nikad nema. Kad su mi braća malo već porasla, 
moja briga je bila jedino da pomuzim jarca. Onda sam zapatio i drugu brigu jel kad su 
mi se braća i sestre napili mlika, moro sam i razvađati po čitav dan jel su se buckali ko 
da su svima rogovi izrasli. 

Imali smo i veliku bašču. Kako su mi braća i sestre najviše volili pivčija rebra ku- 
vana u kiselom kupusu, u toj bašči osim kupusa drugo nismo ni sadili. Silan kupus je tu 
rodio. Nisu to glavice, već prave kačice! Barem tri nedilje nam je tribalo svake jeseni za 
samu vozidbu kupusa. Kako je kod nas jesen kišovita, morali smo žuriti da što prije 
sklonimo kupus. Šta ćemo kad su magarci jako spori u kolima! Braća se dala u brigu. 
U našem selu je bilo samo magaraca, a za konje nisu ni čuli. Ako braća ne znaju s bri- 
gom izaći na kraj, a zašto sam tamo bio ja?! Oma ja u svaka kola upregnem po dva ze- 
ca. Ta ima | brži kasača, neg što su zecovi?! 

Nije sad bilo nevolje, makar kola i u blato zapala.-Zecovi su imali veliku rodbinu, 
pa je tu silna moba na kupus. Da ne bi kola ostala u blatu, svaki zec ponese bar po gla- 
vicu kupusa, pa kako su nosili, da su nosili, al što je glavno, korenje smo uvik srićno 
uvezli u salaš. 

*Ranio sam braću, da ni za carskim astalom ne bi više sala nakupili, al braća laku- 
ma, pa njim niko ne nastači. Jedared mi kažu da će oni klati zecove. Al ja ne dam. Oće, 

neće, morali su me poštivat kad sam ne samo najstariji već i najpametniji. A di bi? ja 
dao klati marvu koja radi?! Ko bi nam onda kupus vozio kad bi sve zecove zaklali?! 

Sto nevolja bi bilo kod braće i sestara, samo da mene nije bilo. Tako je jedno pro- 
liće nadošla divlja voda. Izvire iz zemlje, ko da se ledina rasplakala. Selo se pritvorilo u 
buzalicu. Stane mrav na džombu, pa već i propadne, tako se zemlja raskvasila. Ruše se 
salaši ko zrile kruške. Naš stoji ko dren. Kako i ne bi kad sam mu temelje plivom nabi- 
jo kad sam ga pravio. Stoji on, al je voda silna. I jedno jutro razbudimo se mi, a naši kre- 
veti se popeli na duvar, al baš pod tavanicu. Iskočim ja na ledinu, a moj salaš krenio, sav 
se već naerio. Kako ćemo ga sad potpačiti kad je zemlja riđa neg prokuvani pekmez, pa 
svako potpačilo tone. 

Sitim se ja oma. Kažem braći i sestrama da samo malčak ramenima podupru zido- 
ve. Još od mog oca je ostala na tavanu kesica sa špicama od veliki" bundeva. Taki' bun- 
deva nije bilo širom svita: kad te pladnjare sidnu pod zid, može se on na nji' naleći, ko 
da mu je temelj poduprt. Oma ja posijem pod zidove špice ti* bundeva. Braća i sestre 
su samo malčak poduprle zidove, a kad se vriža načičkala bundevana, salaš bi stojo i da 
lito nije popilo svu vodu. 

Tako sam ja spasio naš salaš, al mi je ta nesrićna godina odnela svu braću i sestre. 
Dokle si okom mogo doprt, porušili se salaši, pa se svit razbižo. Ostavio sve, samo da 
glavu mož iznet. Tako je u ataru ostalo sijaset pućaka, al krupni', baš ko ova droplja. 
Nad ritom, baš u našem dolu, u obali bio velik trnjak. Svud je buzalica, pa se pućke 
okupile i nanizale na trnjak ko čičak. 

Kako su braća i sestre to vidili, digli se pa će sve pućke spratit na našu ledinu. Ka- 
žem ja da se kanu tog posla, al me ne slušaju. Skaču, lete, otimaju i grebu pućke, a ovi 
zaslipili pa samo za njima po trnjaku. Bode trnje, dere se koža s braće i sestara, al oni 
zaslipili. Vidim da će propasti, pa otrčem i ja u trnjak da i' izvučem i spasim, Oću ja, al 
neće oni, Kako se od nji" otimaju pućke, tako se od mene otimaju oni. I kad sam se si- 
tio, bome se i ja dobro upleo u trnje, i koža visi s mene u krpama. Ogledam se, a i mo- 
ja braća i sestre prisvisli, pali ispod trnja i potonili u buzalici. 

Na meni još ima koji komad čitave kože, al kako sam se zazoco, tako sam se zapleo 
usrid trnjaka. Šta ću sad?! Da i ja ne prođem ko braća i sestre! Sitim se ja oma! Isko- 
čim iz kože, ostavim je u trnjaku, i kako sam se onda dovatio čvrstog druma, putujem 
po njemu sve dosad. 

Šta je bilo s pućkama, ne znam, i nijednu više nisam tio pogledat od žalosti za bra- 
ćom i sestrama. 

Kad je momak tako ispripovido sve svoje mudrovanje u životu, kazat će svoje i di- 
da. 

— Sinko moj - poče dida govoriti o svom životu — ja sam prošo malo drugačije neg 
tvoj otac. Ja sam se rodio tri godine posli rođenja mog sina jedinka. 

Momak napripovido svoje, pa se sad zagledo u usta didi, i bome napolak i zabora- 
vio šta je malopre naređo. Čim je dida počo, a momak mu se uplete u rič: 

— Kakosi, dida, mogo doći na svit posli sina? 

Dida se opet samo nasmije ispod brka pa kaže: 

— Moraš znati da sam čovik s dva života. Baš kad sam se spremo za smrt, doznam 
kako će pamet mog sina jedinka biti jako nakratko nasađena. Šta sam mogo radit?! 
Kad mi jedan život nije stigo do sine, pa da mu nakalamim malo pameti, moro sam za- 

patit drugi život, da kako stignem sina. Tako sam moro, baš kad sam umro, krenit za 
drugim životom. Sad da vidiš šta je bilo sa mnom. 

Vučem se ja mrtav po svitu pa tražim drugi život, al niko da mi ga da. Nalupo sam 
se već i o drvo i o panj, i mrtvom mi već dosadilo kad jedared u pustolini nađem šuga- 
vog magarca, Ne znaš u koga je veća nevolja, al se ja bar njemu potužim. ,,Znaš šta" — 
kaže on — ,, meni je života i tako dosta. Navuko sam se za druge, batina nadobijo, sad me 
još i šuga mori, uzmi moj život ako će ti to pomoći." Šta sam mogo, neg uzmem život 
šugavog magarca, Al kako ću sad sinu pamet nakalamiti, kad imam magarećiji život?! 
»Ako je zglavljen taj tvoj sin" — kaže mi nato magarac — ,još i s mojom pameću će biti 
u velikom dobitku." 

Odem ja sad potražiti sina, al nisam bio na dan hoda do našeg salaša kad iđe me- 
ni usuprot jedan magarac. Sav je ulopan, gladan i izmoren, al jedva oće da stane na ko- 
ju rič. ,Bižim, brate, iz ovog atara jel se tu sprema velika opasnost. Nadošla divlja vo- 
da, pa mož da pomori sve živo." Zapitam ja njeg ne pozna | mog sina. ,,Ta, ko njega ne 
bi poznavo među nama! Taj zna i jarca pomuzit" — kaže mi pobratim, al dalje neće da 
se zadržava. Pobigo on otud, i samo sam još toliko dozno od njega da mi je sin zdrav i 
čitav i da ima sedam rođeni' braća i sestara, 

Odem ja dalje, kad se nađem sa čitavim čoporima zecova. Biže i oni iz tog atara. 
Pitam i nji' šta njim je dotužilo da ostavljaju rodni kraj. Makar sam od magarca dobio 
život, ne virujem baš onom ulopanom, uvatom pobratimu, al mi i zecovi kažu da je na- 
došla divlja voda. ,,A što je najgore" - kaže još jedan matori — mi smo uvik išli na mo- 
bu u jedno veliko kupusište, a sad se gosi nakrivio salaš pa zaboravio da posadi kupus. 
Moramo ići za životom na drugo misto." 

Požurio ja, ta magarac cilog života na četiri noge nije bio tako hitar ko što sam mu 
ja život nosio na moje dvi. Srićno sam stigo. Salaš je jedva malo krenio zidovima, al u 
njemu još svi spavaju. Zanjačem ja još iz daljine, ko velim, sin će me u snu čuti. Zanja- 
čem ovako: ,,Braća i sestre nek podupiru, a ti, sinko, brže posij pod zidove špice od oni" 
bundeva pladnjara!" 

Jedva ja zanjako, a sin mi skoči s tavana, i već treska kesu sa špicama. Kad sam to 
vidio, odem na guvno, i kako sam se primorio od puta, zaspem pod jednom kamarom. 
Al mirno sam spavo, jel sam znao da je salaš spašen. 

Koliko sam spavo, ne znam. Izgleda da je mog pobratima magarca, koji mi je po- 
zajmio život, šuga namučila, pa dugo oka nije sklopio. Mora da sam ja sad odspavo sve 
njegovo vrime, i kad sam se razbudio, u salašu nikog. Bundeve pladnjare već velike, po- 
duprle zidove ko da i? u krilu drže, al žive duše nigdi. Što okolo nema žive duše, nisam 
se ni čudio, kad su svi salaši porušeni, al sam se čudio di mi je sin nesto iz čitavog sala- 
ša. Odem ja na do - nema ni tamo nikog, samo u nikom gustom trnjaku visi sva iskida- 
na ljudska koža. Šta ću, opružim se na travi baš ispod trnjaka, i tako tu opet zaspem. 

Ne znam koje doba noći je bilo kad sam se trgo iza sna. Ne bi' se ja valjda ni on- 
da razbudio, al sam skočio na glas. Na jednoj grani side tri gavrana, i to oni govore. Ja, 
brate, pozajmio život od magarca, pa mislim kako sam s tim unesrićio i sebe i sina, al 
sad vidim kolika je je to korist. Razumim jezik svake zviri i tice. Čujem ja sad kako je- 
dan gavran kaže: ,Kad bi kogod znao kolika je mudrost u ovoj poderanoj ljudskoj ko- 
ži! Ko bi je navuko, ne bi našo od sebe mudrijeg na svitu!" 

Kad sam ja to čuo, jedva sam čeko da gavrani odu. Kad zora došla, oni odlete, ja 

u trnjak, i navučem tu kožu na sebe. I u njoj sam ja steko svu mudrost mog drugog ži- 
vota, koju sam tio nakalamit na pamet mog sina. A kolika bi mudrost u toj koži bila da 
se još na trnju nije poderala! 

Kad je dida to kazo, a momku se sad otela rič. 

— Dida, ta to ne može bit da si ti od te kože posto baš tako mudar. 

— A zašto, bajage, ne bi moglo bit?! — nasmije se dida opet ispod brka. 

— Zato štoje to bila moja koža. 

- Dobro - kaže dida. - Ako ti tako misliš, onda izlazi da ti u toj koži i nisi baš bio 
toliko mudar, a još manje i mudar kad si iz nje iskočio. A drugo izlazi da si ti onda moj 
sin jedinak. 

Momak sad samo zinio, pa kad mu se vratila rič, kaže: 

— A otkud bi ti, dida, bio moj otac? Valjda sam ja bar oca poznavo! 

Dida se opet nasmije ispod brka i kaže: 

— E, ondabi iti moro biti čovik s dva života, jel je tvoj otac umro devet godina pri- 
je neg si ti došo na svit. Je 1 tako? 

Sitio se momak svog pripovidanja, al se sitio i didine mudrolije, pa mu stala rič u 
grlu. Dida se samo smijucaka pa kaže dalje: 

— Vidiš, sinko, da nisi iskočio iz te kože, ja bi' u miru drimo med mrtvima, ne bi' se 
moro mučit po drugom životu, a ovako si me natiro i u drugi život, pa sam, ne jedared, 
već triput mudriji od tebe: jedno, što sam ti otac; drugo, što sam prošo dva života; a tre- 
će, što sam ja u toj primudroj koži, a ne ti. I da ne tiramo mak na konac: droglja je mo- 
ja. : 

Da momka droplja nije ćapnila po rukama, ne bi šale došo sebi, tako se smuvo. Ni 
sam ne zna kako bi sad počo razgovor s didom. Al ga guši ladna gar, pa se na kraju 
odbrecnio na didu: 

— Kad bi to sve tako bilo, al ja iz kože nisam nikad ni iskako! 

— I onda je droplja moja, jel je droplja što i pućka, samo divija. Ti si sam kazo da 
pućku ne možeš ni vidit otkako su ti se braća i sestre usmrtili zbog pućaka. 

Momku gori obraz od sramote, al kad je već zaintačio, kaže dalje: 

— Kadbiito tako bilo. 

Dida se nije iznenadio. Smijucka se on i dalje ispod brka i veli: 

— Pa da se ljudski razumimo: jesmo I' utanačili da vidimo ko je mudriji, il ko zna 
bolje lagati? 

Vidi momak da ga je dida skrljušio u ćošu i da tu nema više oduška, pa kaže: 

— Znaš šta, dida, da se mi manimo razgovora, jel ovako nikad nećemo imati peče- 
nicu od droplje. A mene glad već jako čukljika. 

— Ajel' droplja moja? 

Koo S o ODA AP Do ni sapniško o a Go 

— Dida - drekne on — jel moja, jel tvoja, ajde da je već pečemo, il ću je puštit u vi- 
tar, pa će u šumi biti i moja i tvoja. 

Razgoropadio se momak kako se samo od nevolje mož razgoropadit, al dida samo 
ispod brka kaže: 


— Ta ne luđuj. Droplja je moja, al ne misliš valjda da večeru neću podilit s mojim 
sinkom jedinkom?! 

— Onda se spremaj, a ja ću vatru, jel mi već ruke drću od gladi — vikne momak, i 
prida droplju didi. 

Kad su se dobro navečerali, a dida će onda momku; 

- Čija daj je bila ta droplja, al mi smo se dobro okripili. 

— Nespominji je više. 

— Joškakoću je spominjati, a još više triba da je spominješ ti. Čija j je, da je, glavno 
je da nam je na korist, onda je zapravo naša. 


Mlađi otac neg sin 


U ono davno vrime kad još nisam došo na svit, ednog risnog doba reduša dobro 
užarila peć. Ja se namučio dok nisam nakosio rukovet mrševine, pa kad me je znoj već 
tako oblio, a ja prostro opakliju u vruć zapećak, pružio se i ladim se od znoja. 

Težak je to život, gorka ona korica krušca, al se moram paštrit da bar dvi šake me- 
ljaja spremim kad se spremam za tako velike babine. Nije to šala: još dan-dva pa će mi 
se rodit babo. Al se ja spremio da mi otac ne bi kako osto suvi? zubi na ovom svitu. 

Gazdaluk — stani pa gledaj! Konji i marva na tavanu! Di ćeš suvlje i vruće košare?! 
Pivac nalego pilića toliko da pivčica samo sto ubijem kad se spremam za paprikaš i ba- 
cim batinu med živinu. Vodi sve to pivac po striji, pa načeprkaju zrnja toliko da ni ču- 
varkuću ne moraju popasit. 

Timarim ja dobro i 'ranjenike. Tri krmače s prasicima u bunaru, pa ni u najvećoj 
vrućini ne dakte od sala. Bravca imam da sav atar plače čerez njega! I priko zime se du- 
dom "rani. Ne moram mu ni trest, već se ventra po dudu i ne gadi mi bar avliju. 

Čopor kerova mi čuva salaš. "Rane se zelenim jabukama, pa se ugojili od te mrsne 
"rane da sam troje svatove obavio s njevom slaninom. Još se nikad ne bojim ni gosta do- 
čekat i ispratit makar mi i u ponoć pao na prag, samo dok je moji? kerova i njevog sala. 
Imam ednu kozu i malo manje ovaca, pa samim sirom možem tri sela na'ranit. 

Ne bojim se ni žeđi. Imam velik vinograd — od kućni' vrata do pendžere. Nabro 
sam i sad kljuka da je sve selo opralo noge dok ga je gazilo. Al imo ja makar koliko, mo- 
ram bit i čuvaran. Zato sam i salio sve vino u mekinje da kako ne bi procurilo iz bure- 
ta. Još burad spolja svako jutro mažem mašćom da bolje zacvrknu. 

Prid čičino porođenje su me sve brige morile — nije to šala dobit u kuću još edna 
gladna usta. Da bi' i njemu nastačio čestit zalogaj, odlučio sam i kerove od jabuka spa- 
danica, pa dvi hasne — bolje laju, a na njuške njim se navaćala paučina i neće ugrist ba- 
ću dok se š njim ne upoznaje. 

Ogriva! Ta kakvog ogriva?! U peći mi zimi pečurke rastu. Imam podrum da je na 
glasu. Imam i karmić. U podrumu zobim slipe mišove, ta valjda sam zato tako srićne ru- 
ke. U karmiću sadim dinje, a moje lubenice rode u komšijinom bostanu. 

Imam još i tambure, da baću razveselim. Nji' držim u vodi, nek se i žice goje od rđe 
kad se kod mene sve ugoji. Nema tu brige ni staranja. Spremio ja kuću, pa nek se rodi 
baćo makar i juče. Tako se ja mirno sušim od znoja u vrućem zapećku kad me edared 
začukljika štogod po tabanu. Pogledam ja, a to prasici u bunaru ližu moj palac s live no- 

ge. Nemojte mislit da sam ja imo baš tako dugačku nogu da dovati priko cile avlije. Pa- 
met je u mene bila dugačka. Al su me mogli dovatit, jel sam iskopo bunar pod pragom. 

A i pačist sam bio. Kad mi ni bravac ne truni po avliji, nisam valjda ni ja gori od 
njega. Sve đubre slažem prid prag, nek svit vidi da ga ne ostavljam u kući. Sve je kod 
mene pačisto i na ruku. Bunar pod pragom, pa reduša ne mora trčat kad gostu triba dat 
čašu vode, el krmače napojit. 

U to blago vrime kad sam sve tako spremio, polakumi se moj čiča na sve to dobro 
i dođe na svit prija vrimena. Ja ga dočeko ko nikog živog, ta čak sam se iz zapećka ma- 
ko, a on oma na mene hu-bu! 

— Disu mi — kaže — papuče? 

Roditelja moraš poslušat makar te i tarmo i karo, pa oma privrnem čitavu kuću, al 
papuča nigdi. Na kraju zakoljem i krmače i prasice da vidim nisu 1 oni proždrli papu- 
če. Kad i' nisam našo ni u pivčijim buragama, a ja ajd po čitavom komšiluku ne bi Y' ta- 
mo uvatio baćin trag. Item i iđem, al po čitavim komšiluku baći nigdi traga, dok me na 
kraj sela nije dočeko niki luckasti dida pa mi veli: 

— Iđi ti, ludi derane, vile te odnele, šta tražiš papuče po selu kad ti se otac u njima 
rodio. A baš i da nije tako, po papučama ćeš mu slabo nać trag u komšiluku. 

Ja kod jednog komšije po polak dana, kod drugog cilu noć, i prošla tu koja nedi- 
ljica dok nisam krenio natrag. Usput se tužim svitu kako mi se taj dida narugo, makar 
sam i sam vidio da sam malo udario na komšijskog pivca. Ja se tužim, a edna luckasta 
baba me počela svitovat: 

— Nemoj ti, derane, ni pitat za oca kad ga nemaš. Ti si, sinko, kopile. Poslušaj ti šta 
ti dobra majka kaže. 

Upletu se tu u divan i drugi pa kad su svi zaintačili da sam kopile, ja se posvađam 
sa svitom. Šta su navalili na mene da sam kopile kad bar ja poznam oca! 

— Ta nisam samo bio tamo kad se rodio — viknem — već sam ga i dadijo. Vi ćete me 
sad tarmat i sramotit, vi laže i vrtljige! 

Ja tiram pravdu i moram mak na konac, a oni se još našli uprašeni i oće mene po 
ušima. I bilo bi svašta da u mene nije tolika pamet. Al kad sam vidio da će zagustit, a ja 
se sitim: pametan se ludom sklanja s puta. Ja rep na krste, i uju! Znam svoju krv! Da ni- 
sam pobigo, ta po sela bi' ubogaljio, i eto meni nevolje! 

Dok nisam stigo do kuće, naleglo se i golubova. Čuvaran je i moj čiča, makar mu 
još edva zubi probijaje, pa golubove zatvorio u krušnu peć da bi bili svi na čoporu. Vi- 
dim: po pameti ne izostaje iza mene. Od kake grane otpala, taka je jabuka. Ne pada 
ona dalje od drveta. I još kažu da mi nije otac, već da sam kopile! A još i papuče mu na 
nogama, ta š njima se rodio! Eto, kad sam vidio papuče na nogama, čist poso: nigdi mu 
traga po komšiliku, makar i sam ja malo i udario na komšijskog pivca. 

Radujem se ja čerez tog, ta obraz mi sve sjaji ko čađav koto, a baćo na mene opet 
hu-bu! 

— No-kaže - ti si hitar amaha ko doljnji žervanj. A pametan čovik čim se rodi, nek 
misli na smrt, pa će imat blažen i blagosloven život. Zato najbolje da tebe oma pošaljem 
rad smrti kad si tako hitar. 

Ovaki sin takog roditelja mora poslušat makar naredio da mu i glavu skineš. Baš 
sam susto dok čičine papuče nisam našo na njegovim nogama, al nisam ni pridanio kad 
mi je kazo šta mu je nova želja. 

Nije šala čičine papuče pronać, pa kaka još nevolja mora bit doprit čak do smrti! 
Odio ja, brodio, nalupo se i o kamen i o panj, al nigdi ni na živu dušu, a ne na smrt da 
naiđem. Baš sam zapajdačio da noga nogu ne stiže, al nikog da sustrijem. Šta je to?! 
Nigdi živog stvora, a nigdi ni smrti. Spleo se ja, pa nikako da namudrujem je lje to baš 
tako el dobro ne vidim. Kad sam još baćin trag tražio, uletio mi trun u livo oko, pa mo- 
žda čerez njeg ne vidim dobro. 

Baš kad sam tako kvrco ovu moju mudru glavu, opazim u jednoj šumi na stotine 
krava. Opazim ja nji al i one mene. Ne znam ni dandanas po čemu sam tako strašan, al 
se krave unezvirile i pobigle ispred mene ko vijar. Šta ću trčat za njima kad već edva 
stojim na nogama, a ljubopitljiv sam kud su zamakle. Popnem se na edan čičak pa si- 
dim ko na jastuku a vidim polak svita kad sam na tako visokom mistu. Otud sam vidio i 
priko cile šume. I šta sam ugledo? 

Krave se ščoporale oko velikog divljeg bika. Baš sam mudra glava, al marvećiji 
ezik ne razumim. Razumio, ne razumio, oma sam svatio da se krave tuže štogod na me- 
ne. A kako ne bi svatio kad je bik iz petni? žila sunio na mene. Trči on sve zemlju kopa 
ispod sebe, al se ni ja nisam uplašio. Baš se tu našla vriža krastavaca, pa ja uzjašim na 
najveći krastavac i tisnem biku u kob. Ne falim se, već pravu istinu kažem: moj konjic 
kad poskoči, bik mora triput skočit, al zato kad me je dovatio rogovima, ispo sam iz 
sedla tako da se ni sad ne sićam kroz koliko oblaka sam proletio. Koliko sam letio gori 
a koliko još doli, to ne znam, samo kad sam se opet našo na zemlji, a ono svud okolo 
šuma krastavaca. To je vitar razvijo sime onog krastavca što sam ga jašio, pa se rasko- 
renio na sve strane. 

U tim i ne bi bilo još nevolje šta sam ja toliko vrimena letio kroz oblake, al je ne- 
volja što me je bik još i sad čeko. E, al se sad više nisam pouzdavo u mog konjica kras- 
tavca, već zasučem zapanjke, raskopčam obašvu pa skočim na tikvinu vrižu. Sad nek me 
dovati divlji bik! Namistim se na jednu tikvu pa lipo prinoćim. Mislim; valjda će biku 
dosadit čekat me cilu noć. Tako ja mislim, al ne misli tako bik, jel di je u njega ta silna 
pamet što je u mene? Kad sunce granilo, a on bembuče pod tikvinom vrižom pa sve ro- 
gove oštri na njoj. Vidim da se tu ne mož drugačije izaći na kraj, već opet na mejdan. 
Al čime ću u kob?! Baš me ta muka morila kad na tikvu stane edan veliki skakavac. Od- 
valim mu jednu nogu pa kad sam onda maznio bika u čelo, kleko je prida me ko da će 
se pomolit za pokoj duše. 

— Sad si moj! — dreknem ja. 

U skakavca druga noga još teža, pa je odvalim da š njom dokrajčim bika, kad se si- 
tim onog prokletog truna u oku. Pametan čovik se spremi za velik put, pa sam tako i ja 
u džepu od prsluka imo dugačku vrengiju. Oma ja upregnem bika, a za drugi kraj vren- 
gije vežem trun. I sad biku samo pokažem skakavcovu nogu! Upro bik iz sve snage, i, 
kad sam ga i treći put omilovo mojim buzdovanom, kojikako iščupo trun. 

E, sad mi više nije na bika nužda, pa ću ga u čelo kako sam i smislio. Baš sam za- 
manio skakavcovom nogom, kad ispod šume trče ko brez duše sam smutipuk. 

— Ne ubijaj ga, pobogu pobratime! — viče nepro iz sveg glasa. 

— Aštaće tebi ovaj bisni bik? 

— Ako drugo ne pomogne, jedini me još on može spasit — zaplače siroma lofro. 

Požalio ja čovika kad i mene tuče nevolja, al zato nisam sasvim izgubio pamet, već 
mu kažem: 

— Pomoć ću ti, al ti pomozi meni. 

Oće čovik, samo da mu kažem nevolju. 

— Pa ne vidiš ovo — mane on zarđanom kosom, kad je čuo da ja tražim smrt — i ja 
njezin prag obijam! Ovo je njezina kosa. 

Baš sam pametna glava, al sad baš ništa nisam svaćo, dok nepro nije ispripovido 
kako stvar stoji. Ima on lipu ženu, da joj para na svitu nema. Daborme da je i ona tila 
poć samo za lipog momka. 

— To je bila baš moja nesrića što sam ovako lip i prikrasan, pa se edino za mene ti- 
la udat — tuži se smutipuk. 

Kaže on da su za njom lipi momci padali ko muve na med, a nevolja je što i sad 
obijaje njezin prag. U njega pune šake posla, pa ne mož kuću čuvat od napasti, pa siro- 
ma već nije znao šta će, već pošo rad smrti da utamani i tu lipu ženu i njega, pa da se 
tako kurtališu priteške nevolje. 

— Pa kud si onda nagnio s njezinom kosom — zapitam ga. 

— Pobogu pobratime — zagrli me s pridnjim papkom — nevolja je i kod smrti. Već 
stotinak godina hrče ko zaklana. Znaš kaka je suva, sama kost, ta ni škramice mesa na 
njoj, a kaki đavo je uvo u napast, pa je zamočila jezik u rakiju. Edared jezik potonio u 
rakiju, pa od to doba samo loče i loče, hrče i hrče. Eto i kosa joj zarđala. Ja sad zašo 
svitom, uništio i poslidnju kap rakije pa čekam da se smrt razbudi. Dotle iđem da na- 
oštrim njezinu kosu pa kad se razbudi, da me oslobodi nevolje. 

E, sad sam svatio zašto nigdi smrti nisam našo pa oma zapitam di ću je naći. 

— Ni briga tebe za to — kaže lofro. — Čim ja kosu naoštrim i smrt se razbudi, dovest 
ću je do mog konaka, a ti bi mi i dotle mogo pomoć umisto da tabanaš do nje. 

Vidim da čovik ima pravo, pa zapitam kako ću mu pomoć dok se smrt ne rastrizni. 

— Ti si čovik slobodan, a ni diteta ni grdeta, pa bi mi mogo čuvat ženu dok se ne 
vratim. Di ću ja uvik sidit kod kuće i čuvat od momaka taku lipoticu kad su mi poslovi 
uvik za vratom — počo me lofro molit. 

Kad sam sve razumio, oma sam se posla primio. Pošo sam ja čiči rad smrti, al sam 
se sitio da je ni čiča ne želi baš sutra imat za vratom, već je baš mene zato i poslo da je 
što kasnije dovedem. Zato sam se i primio lofrine žene jel mislim: take aždaje se i smrt 
boji, pa će krajčit i od mene. 

Obradovo se smutipuk, pa me oma odvede do žene, al i bika vuče za sobom. 

— Znaš, pobogu pobratime — kaže mi — kako je lipa moja žena, možda će i smrt po- 
žalit da je uzme. Ako tako ne mogu stresti našu nevolju, ti razbisni bika, pa nek nas ro- 
govima raznese. 

Ode on sad kosu oštrit i od rđe svitlat, a ja ostanem na straži. Šta da se falim, ja ne 
volim rknjaču podmećat pod teške poslove, već glavom sebi olakšati trud. I oma smis- 
lim kako ću. Da smutipukova žena ne bi bila tako lipa i da momci baš ne bi tako prag 
obijali, izbijem joj oma edini zub što ga još imala. Kako joj je edno uvo kogod već od- 
grizo, ja otkinem i drugu klepu. U ustima sam joj ostavio svega tri krnjetka, da ima či- 
me ugrist kerove ako nasrnu na nju. 

Ociguro se ja i od divljeg bika, pa prvi' dana nosim na ramenu po dvi skakavcove 
noge, al sam uskoro vidio da od bika nema opasnosti. Kako je ugledo lofrinu lipoticu, 
poćulio se, pa se samo zavlači da ga niko ni ne vidi. Ušo stra u njega više neg od moji 
buzdovana. 

Živim ja tu sad ko car. Lofrine sluge me dvore, ta jastuk meću poda me čim oću 
sist. Tako sam proživio godina i godina, a posla nikakog, jel svaki biži čim vidi onaj ve- 
liki zub što sam lofrinoj ženi izvalio. 

Ta i zaboravio sam zašto sam tu, kad edno veče koga vidim? Iđe lofro, al sva mu 
opaklija izderana, niednog papka čitavog. Vodi on pod ruku smrt, a mora je potpačivat 
kad ona još i sad batrga. Siroma lofro nosi i oštru kosu na ramenu, makar mu rep sva- 
ki čas brije oštarje, a čim me je ugledo, od radosti poviko: 

— Pobogu pobratime, evo spasa i tebi i meni. Smrt se skoro otriznila. 

— Niblizo neću! Tebi nevolja da uzmem, a meni da je naprtim na vrat! — drekne 
ona na lofru. 

— Razbisni bika! — drekne lofro, al na mene. 

Oma ću ja bika dražit, al onaj samo žmirnio na lofrinu ženu pa ko da ima razuma, 
zadrćo prvo, pa kad je odnikud smogo snage, priskočio ogradu, i ode, da mu ni traga 
nije ostalo. 

Šta je sad mogo siroma smutipuk, već udario u plač, a ja kad sam vidio da njaka- 
nju nema kraja, oma prid smrt. Kažem joj zašto je tražim, al brže-bolje, dok još ne po- 
bigne. Makar je tabani već svrbe, saslušala me lipo, al onda okrenila divan pa mi veli: 

— Iđi, ludi čoviče, di ćeš ti doć ocu rad smrti kad se on nije ni rodio! 

Vidi sad divana ko razgovora! Kažem ja njoj da ću dovest bar po sela za svidoke 
da se meni otac rodio. 

— Dobro — kaže ona. — Dovedi samo dvi žive glave, pa mi je dosta. Al ne zaboravi 
da svi oni znadu da od mene živ ne odlazi ko mi edared u šake dođe. Iđi pa sad dove- 
di te svidoke! 

I mislite da je kogod tio poć?! Ta ni moj rođeni otac. Ako se ne virujete, eto nek 
pođe sa mnom koji od vas. Aha, nećete kod smrti! Daklem, i vi ste iz mog sela. Pa šta 
to niste ranije odali, pa vam ne bi' toliko nalago. Al izgleda, nisam uzalud rič sporio, jel 
smo se sad bar dobro ispoznali. Od ove moje pripovitke bi se davno već i smrt rastriz- 
nila, makar je stotinak godina pijana, al vi nikad da se zasitite! 

Ko je popio sluginu krv 


E, kaže a ne laže, bio jedan gazda koji bi lakše otrpio da mu zub čupaju neg da i 
slugi da dobar zalogaj el bokalčić vina. Ženio on sina pa će sad bit veliki svatovi, bit će 
vandizanja, isprsit će se svekar — babo. Sprema se svega i svačega, misliš i kerovi će 'is- 
ti iz tanjira. 

U njeg dva stara sluge, sasušili se od pošćenja, pa jedan kaže: 

— E, gazda, sad će biti što bilo nije, jedared ćemo i mi 'isti velikom kašikom. 

A drugi sluga dodaje: 

— Ženi gazda sina, i slugi će bit bokalčić vina. 

Sluge navijaju rudu na svoju stranu, al i gazda kaže svoje: 

— Di to piše da će to baš tako bit? Ko je kazo da ćete i vas dvojca svatkovat?! 

— Gazda, pa mi smo valjda ljudi, i mi smo čeljad ove kuće. 

Onom mrsko i divanit, na drugom je njegova pamet, i samo odmane rukom: 

— Dobro, ne marim, nek bude i tako, al samo zaslužite. 

— Ako za tolike godine nismo zaslužili, ne znam šta bi još tribali uradit da zasluži- 


mo. 

E, to će gazda kazat. Bit će tu gostivi i gostivi, to triba izdvorit, raspoložit i razve- 
selit, da se pamti kad je on ženio sina. Eto, ako nji" dvojca izmisle da su klapili štogod 
zdravo smišno, el kažu kaku laž što niko ne mož povirovat, onda će dobit svatovsku ve- 
Čeru. 

Dobro, kad baš oće, nek bude. Prid večeru došli sluge, i prvi počne: 

— Ja zapatio uši, al toliko da samo pod jezikom nemam. Što je nji" tušta, zato još ne 
bi tribalo rič trošit, al kake su?! Sisaju te uši moju krv, sisaju, pa narasle ko volovi. Ja 
nji u plug vaćam, orem na njima gazdin atar — blago gazdi, ne mora više volove ni od- 
ranjivat ni 'ranit, dosta je da ima ušljivog slugu i jarmove. No, gazda šta veliš?! 

— Šta drugo — to mora da je istina, i sad jer bar svaki iz tvoji“ ustiju mogo čut od čeg 
si ti tako mršav, a dosad si ljudima lago da je to od slabe 'rane. 

Ode svatovska večera! Sad je drugi sluga na redu. Gazda oštri pamet kako će i 
ovog izmrkat, al sluga ne muta, već kaže: 

— Jasam čovik siroma, imam svega malo vinogradca, al što je to vinograd! Rodi vi- 
no da bi ga i Bog Otac mogo pit, samo kad bi' mu dao. 

— Nisi ti štogod klapio, a ne doklapio - gazda će ga čačkat. 

— Nikako, ovo je prava pravcata istina, nema tu klapnje. 

— Zašto onda ne bi dao Bogu Ocu da pije?! 

— Akaži ti meni zašto bi' mu ja ko dao kad ni on ne da meni siromašku slugi, već 
tebi gazdi. 

— Ti počo dubok divan. 

— Jane bi' ni da večeram iz plitke zdile, al ne diraj ti sad u me i u Boga Oca, već 
slušaj kako smo nas dvojca trgovali. 

Kaže sluga: Bog Otac i došo njemu, daje mu čorapu dukata za akov vina, a on: 

— Ajak, tebi nema. Svakom, samo tebi ne! 

Bog nudi ovo, nudi ono, i na kraju već ne zna šta bi, pa kaže: 

— Baš ne bi' smio, al uradit ću i ovo: pridat ću ti misto svetog Pere, imat ćeš ključ 
od rajski' vrata, samo mi daj tog vina. Ne marim, možeš i trgovat s tim ključom. 

— Ko da drugi nisu trgovali s njim. 

— Dobro, nećemo se inadit, eto, trguj s njim i ti do mile volje, pušćaj koga oćeš i 
pošto oćeš, samo daj tog vina. 

To već vridi, nije to samo zlatan ključ, neg i zlatan džak, ko ne bi pristo na to. 

— Ija onda dlan o dlan — kaže sluga — a ovaj moj ušljivi kum prisiče, pogodba je go- 
tova. Sad ću ja Bogu Ocu akov vina, on meni ključ od rajski" vrata, al vidim Bog Otac 
se štogod skanjiva, ušvrćko se, češe se iza uva, i jedared kaže: ,,Sad smo se već pogodi- 
li i ne bi bilo lipo da jedna ovaka glava trza rič, i što sam kazo, to i vridi: pušćaj u raj ako 
'š i šugavog magarca, samo na jedno ne pristajem — da tvog gazdu primiš u raj. Kad bi' 
ja gazdovo i u paklu, ni tamo ga ne bi' puštio, već bi ispod pakla iskopo kaku pacovsku 
jamu pa bi' ga u nju sabio". Ja ću ko pitat zašto da baš mog gazdu rođenog ne puštim, 
a Bog Otac gotovo zapinušio ustima: ,,Oš ti dat mista u raju takom čerez kojeg si se i na 
mene rasrdio?! Misliš ti da ja ne znam da se ti srdiš na mene što sam njemu davo sve- 
ga blaga ovog svita?! A je I on tebi el drugom siromaku da mista za njegovim astalom, 
za tim njegovim rajom zemaljskim?! Ne pristajem makar nikad ne pio tvog vina. I mo- 
žeš mu slobodno kazat nek se raduje ako ga budu primili u pako." 

Sluga se raspripovido, a gazdi se zamutilo prid očima pa nikako da se siti da što- 
god kaže el da ne kaže baš ništa, al nato skočio njegov sin, đuvegija: 

— Baćo, šta vi to trpite, šta mu ne začepite ta žvalava usta?! 

Onaj skače, sluga dočekiva: 

— Mož, mož, ako 'ši s pućijim i pivčijim batakom, samo da još kažem šta sam s Bo- 
gom Ocom divanio. Kažem ja njemu: ,,Ti si Bog Otac, ti sve vidiš i držiš na računu, ka- 
ži ti meni može l' biti istina ono što je maloprija ovaj moj siromak kum pripovido da su 
se na njegovoj krvi uši tako ugojile?" Oma sam vidio da sam nakaso na trn, Bog Otac 
se samo nasmijo pa mi kaže: ,Jesi I! ti pametan?! Di će na njemu uš živit, a ne ugojit se 
kad mu gazda isiso svu krv." 

— Toje laž kaku živ čovik ne mož povirovat! — gazda ne viče, neg bembuče ko bik 
bisni. 

A sluga dočekiva: 

— Akotebi i Bog Otac laže, onda nemoj ni zakvrcat na rajski" vrati, al te račune s 
njim raščišćavaj, a sad jedared meni i ovom mom kumu moraš dat dobru večeru ako ne 
želiš ostat lažov, 


Krastavčije drvo 


Kad sam ošo u kertiznicu, popnem se na krastavčije drvo da berem jabuka i kru- 
šaka. Došo kertiz, spazio me, uvatio rotkvu pa se baci s repom, tako me ošinio da je sve 
zveknila sikera na ledi. 

A ja uteknem i trčim, trčim, pa bjež, našo sam jednu lipu. Na toj lipi škvorci su sta- 
jali u jednoj rupi. Ja probam ruku u rupu metnit pa nisam mogo, nikako ruka mi nije 
stala u rupu. A ja šta ću — zavučem se sam. Sad kako ću, kad sam izbaco škvorce, mla- 
diće, a ja ništ, ja ću van, a kepenja mi se skupila pod pazuvo sve, pa se zaglavim i ni nap- 
red ni natrag — nikud! 

Sad šta ću?! Palo meni na pamet da imamo doma jednu od suklenca skrojitu švar- 
bu, pa sam otrko doma i sam se s otim isjeko, tako sam mogo ondale izić. 


kaj mr 


leh a“ 
Po 
ua va s. 


a udaj 


\ 'sachif 

: 

sn 
' 


ika 


Uže od pljeve 


Prije neg što sam se rodio, moro sam dedu, svojeg apu starog nosit na kršćenje, a 
onda još nije bilo popova, nego gore u nebo smo morali nosit Bogu dragome. Sad usi- 
jem ja jedno zrno kukurza pa sjednem na to zrno, i kako je raslo, tako ja išo gore do ne- 
ba. Kad sam stigo gor, a Bog baš istresivo iz opanca zemlju. Pitam ga pa di je bio? 

— Ej-—kaže — sinko, oro sam i sijo. Kaži šta si dono? 

— Nosim, evo, svojeg dedu pa ga pokrsti. 

— Oću — kaže — čekaj dok užinam. 

Ha, dobro, čeko sam dok je jo. Kad je odužino, on lati pa pokrsti mojeg dedu. Gle- 
đem: došlo svinja njekoliko pa izvaljili moj kukuruz. Sad kako ću ja doma ić? Šta ću i 
kako ću?! Sad ja ne morem nikako dol. 

Vidio sam tamo tri vreće pljeve. Kad mi nije do užinat, uzmem ja od Boga drago- 
ga pljevu. Latim, od pljeve osučem jedno dobro dugačko uže. E, sad nije stiglo do 
zemlje, ko toranj od naše crkve tako još trebalo bi da sam plo. A ja ništ, kad nije stiglo 
do zemlje, ja latim, predvostručim, pa sad hajd dole. 

Sad idemo mi dol, a gor jako puvo vjetar, velika zima bila. Šta ću s đedom?! Sad 
kršćen, a zima velika. Đedu metnem na uže. Imo sam dvi-tri igle, latim pa raskoljim, i 
onda naložim vatru. Tu smo se mi ugrijali ja i đeda — dobro. 

Idemo mi dalje dol. Kako mi dol došli, tako kako je crkva, toranj kaki je visok, a 
uže se otrže pa ja spade, zapo u zemlju ja i dedak. Sad šta ću?! Latim pa otrčim doma, 
donesem budak, sa budakom iskopam se ja njekako, pa i dedaka iskopam. I kako ću ja 
doma, a vidim idu vrlo mnogo vrana, letu, sve su pokrili nebo. Joj, dedaku će iskopat 
oče! 

A ja ništ, lati" pa se baci budakom, i sve vrane pošćepo', sve meso, a perje nijed- 
no. Latim pa zapaljim, a ono meso izgorelo, ne perje. Sad šta ću, šta ću?! Hajd, tražit 
ću moj budak, a ono budak izgoro, a držalo ostalo. To sam dono doma, i dedaka. 


Kade je zimljije 


Jedan Bizonjac ter jedan Kemljanac su se valjali da kade je zimljije. Valjali su se 
za liter rakije: ki se zna bolje slagat, ta će dobit, a ki se zna manje slagat, ta neće pit. 

Veli Bizonjac: 

— Bizonji je taka jaka zima da kad človik pljune, da se to smerzne va zraku. 

A Kemljanac: 

— Pri nas je 'oš zimljije. Pri nas jutro kad se staneju, kad griedu po placi, kerčmu 
ali zmlikom simo-tamo se strefiju ljudi, onda jedan drugoga pozdravljaju: ,,Kako si? Ča 
ti se sanjalo?" — a je tako zima da niš ni čut, nigdor niš ne čuje. A va podne, kad se ur 
od sunce stepli zrak, se tie riči rastaliju, onda se selo gluši od ti? riči. 


Sila vijar 


Edared bilo, našli se zmija i stari zec. Zmija baš iz rita izlazi, migolji se kroz blato, 
a zec tamo došo, travu užina. Zmija da pobisne. 

— Tu si došo u moje carstvo?! Biž s puta, progunit ću te! 

— To kaži didi što u zapećku sidi. Nećeš mi valjda u po zalogaja otkazat užinu! 

Zee uzvirit, uvik uplašit, al sad ušla kuraž u njega kad je vidio da se zmija kroz bla- 
to prikobeciva, uzda se on u noge. Al zmija opet bisno: 

Biž dok lipo kažem, progunit ću te! 

— Aha! Našla si ,plašljivog"! Da opance imam, uvuko bi? te u nji? za kajiš! 

Evo nato ednog spuža, ušla u njeg kuraž, ispuštio rogove pa viče: 

— Kad sam ja stigo, divana nek je dosta! Kosti ću vam na prikrupu izlupat! S puta, 
el ću vas na rogove nabost! 

Došlo do tog, sa' ćedu oni jedan drugom, kad evo bumbara. Zazujio bumbar a 
Spuž već u svojoj kući, zec u jami, zmija u trski — razbignu se. Prošlo vrimena, bumbar 
već u drugom hataru leti kad su se počeli izvlačit i kukučkat. 

— Ti si utiro stra u nas — zmija i zec kažu spužu — a ti si još više uplašit. 

Nato spuž ko mator: 

— A kose ne bi uplašio toliko silnog vijara. 


Ima i gorjeg 


Muva strvinara ukasnila na spavanje. Našla crknitog magarca, pa srcu ne mož odo- 
lit, sladila se sve do mraka. 

A komarac poranio, ne mož već čekat da se nasisa ljudske krvi. Poranio i čerez 
drugog, ide na dvi štake. 

— Kume, kaka je nevolja tebe stigla? — muvi čudno što on šantucka. 

A on digo štaku: 

— Kumo, ne ajmeči, kako je derano još nije tako ni krvavo. 

— Padisi zapatio tu nevolju? 

— Bumbari svatkovali, staćale nazdravljale trojanicu za trojanicom, jednog mato- 
rog svatovci natpili, pa onako naljoljan naletio na mene, slomio mi nogu. 

— 0,0, 0,0, nesrićan ti i dica ti. 

— A komarac opet digo štaku ko što bi čovik prst, pa muvi: 


— Kumo, esam ti reko: ne ajmeči. Po ljudskoj pameti ja sam još i dobro prošo. 


Znaš ti kako oni kažedu: komarcu je lako iščupat nogu. 

Lija i kurjo 


Kadgoder živili zajedno kurjo i lisica i da kad kurjo krene u lov, a lisica: 

— Nekase nać uvriđen, a šta se i krećeš kad te nisam naputila? Glupav si ko panj, 
neš ništa ulovit. 

A kurjo misli: ,,Ako ja tebe samo jedanput zaglupavim, za čitav život će ti biti dos- 
ta." 

Edared ode kurjo kod ednog salaša, uvuko se u bostan pa nuz niki kukuružnjak le- 
go i čeka. Došla kokoš pa njeg kljunom po repu, a on skoči, za vrat nju, i odnese kući. 
Pita lisica: 

— Bože, Bože, di si to ulovio! 

— Ta mene kokoške već odavno tražu da se sigramo mrca. E, tako sam se u snigu 
valjo pa tamo ulovio. 

Naputio on nju i di je taj salaš. Ode sad i lija, a kurjo u potaji za njom. Legne lisi- 
ca u snig pa čeka, čeka — nema ništa. Legla nauznak, raširila noge — kako se to dica u 
snigu igraju mrca — kad edared doleti orlov, uvati liju pa je digne pod oblake. Orlov le- 
ti, a lisica viče edno te edno: 

— Neću se više sigrati mrca! Neću se više sigrati mrca! 

Edared počela orlovu grist noge, on se istrže, a lija poleti zemlji. Kurjak sakrit iza 
plasta diteljine sve to gledo, pa poviče: 

— Neka vikat toliko, bit će po tvojoj volji, samo dok lupiš o zemlju. 

Lisica štela letet 


Jedanput je lisica sela pod drvo i počela se mislet, kad čuje da se nešto na drvetu 
miče. Otide tamo, a vrana prne iz gnjezda. Lisica se počela mojit vrani nek nju nauči le- 
tet. Vrani dosadevo taj divan, kaže: 

— Sedi mi na ledža i kruto se uvati za moje peruške. 

Lisica i sedne. Vrana prnila iz lisicom u zrak. Leteli so i leteli, kad vrana pita: 

— Je I vidiš nešto od zemlje? 

— Vidim. 

Letijo još daje i daje, kad opet pita vrana? | 

— Vidiš nešto? I 

— Još malo vidim. 

— Moramoit još daje. 

Vrana se podigla još na višje, opet pita: 

— Vidiš nešto još?! 

— Ne vidim. 

— Onda se spušći i leti. Sad si vidila kako sam ja, tako sad i ti. 

Lisica kad je vidla da se približava k zemlji, počela je mavat iz nogama, al mogla je 
ona mavat dokle je štela kad nije znala letet. Kad jedanput vidi nešto na putu. Počela je 
vikat: 

- Bež, popo, jel ću te podvriskat! 

A to stup. Čopnila je iz visine na stup, pa se sva razišla. Sad sve vrane su se poku- 
pile pa su pametnu lisicu raznosile i dobro se najele. 

Mačka i miš idu na krst 


Bila negdi jedna mačka i jedan miš, uvek su zajedno živeli. Našli su jedanput ćup 
mašću i odneli so na oltar u crkvu. Mačka jedanput čuje od miša to da on ide u crkvu 
na krst jel će njegove kume dečoka krstit. Dojde miš iz crkve i mačka pita: 

— No, što je bilo ime dečoka? 

— Lizo sam odozgor. 

Drugi put opet otide miš u crkvu na krst, kaže da će njegove kume drugog dečok: 
krstit. 

— No, što je bilo ime dečoka? — pita mačka. 

— Lizo sam po pol. 

— No, toje lepo ime! 

I treći put otide miš u crkvu, dojde natrag, a mačka: 

— No, što je bilo ime dečoka? 

— Lizo sam do dna. 

— Itoje lepo ime. 

Projde vreme i jedanput mačka kaže: 

— Znaš šta, Miško, idemo mi pojest našu mašću. Otidejo i vidijo da je prazan ćup. 
Kaže mačka: 

— Miško, ti si pojo našu mašću. 

A on: 

— Nisam. 

— Tisi pojo. 

— Nisam. 

Svađali se dok mačka nije kazala: 

— Dobro, Miško, ali ija sam došla u crkvu na krst, jel će i moje kume dečoka krstit. 

— Dobro, a što je ime dečoka? 

— Mačka pojela miša! 

I ona pojela Miška. Odonud je mačka vatala miše. 


Zec i cucak 


Još na početku sveta kada sve životinje su bile u rpi, zec i cucak jako dobri pajtaši 
su bili. Jedanput samo došla zima. Zec je otišo u šumu po drva i jako veliku vatru su lo- 

Slučajno je zec cucka rinijo u vatru, a cucak u viku: 

— Joj, joj, izgorela je mi papuča! 

A nato zec bež! Za njim cucak beži. Nije ga mogo ufatit, samo od repa mu je od- 
grizo. Od otoga vremena zec uvek obilazi cucka, a cucak kada vidi zeca, uvek ga ganja. 


Lisica i njezin rep 


Edared išo edan lubenčar, vraćo se otud od Dunava. Imo na koli malicko kupite 
ribe, nosi ženi i dicama. Opravit onako za put ko i drugi siroma paor čovik, prodaje lu- 
benice pa vodi i šarova da mu čuva kola. Lisica skočila, latila ribu pa biž! Al šarov za 
njom, povijo je. On vija, a lisica štogoder biži, zna: uteć el umrt. I srićno se dovatila nje- 
zine jame. Spasla se, i sad kaže: 

— Vi, pridnje noge, šta ste mislile kad smo bižali? 

— Mi se sve vukle, vukle jami da što prija uđemo. 

— Av, stražnje? 

— Joj, mi se otiskivale, otiskivale, sve se prikobecivale da što prija stignemo do ja- 
me. 

— Ati, rep moj, šta si ti radio? 

— Ajaveć mislio kakim gospodaru ću doć oko vrata. 

— Lipše šta nisi znavo mislit? Kad si tako mislio, a ti napolje iz jame! Samo napo- 
lje, ne tribaš mi! 

Pa ga isturi, a šarov zubima za rep, izvuče lisicu, i udavi je. Naedared bilo odsudi- 
to! I tako lubenčar dono kući i lisicu. 

Od voska peć 


Bio dida i baba pa njim se edno lito srušila peć. Počim dida uvik pudario u vino- 
gradu, zima i' zatekla brez peći, Šta će, kako će — dida i baba napravili peć od voska. 
Dida spolja loži, baba u sobi pipa jel' se peć ugrijala. Baba pipala pa napipala, 
viče: 
— Dida, hajde friško, jevo sam se zalipila za peć! 
Došo j' dida da odlipi babu, oslonio se, pa se i on zalipo za peć. Dida viče unuka: 
— Hajde, odlipi didu! 
Došo deran — i on se zalipio. 
— Joj, šta ćemo sad?! Svi smo se zalipili. 
Unuk viće: 
— Hajde, kuco! 
Kuca došla - zalipila se i kuca. Ona viče: 
— Hajde, cico! : 
Došla cica - zalipila se i cica. I sad trgli svi. Niko ne viče. Trgli svi — srušila se peć, 
bilo peći od voska, pa više nema. 

Babina puška 


Jedna baba i mlada očle u šumu, kad nato došo napre jedan kurjak p' onda još 
dva. 

— Tetka — veji jedan babe — tebe nije strah? 

— Zašto da me je strah?! 

— Pa mi se ziramo koga ćemo potrgat, gladni smo. 

A baba: 

— Neka te se zirat! Kad tako lepo džakate, hajdete mrva k nama u selo. U moga 
dedaka dvoje krmadi, lepo otvorite vrata kočaka, i potrgajte krmad. 

— E, tetka, ti bi nas u boj! U selu su posleniki, imaju streljke puške, ti ćeju nas u les! 

Nećeju oni u selo, tu je mlada, i teli ju potrgat. Kad su već zaobišli k mlade za leđa, 
a baba veji: 

— Nekate ju! Imam ja i streljke i puške! 

Baba odadre jedno i kurjaci pobegneju, a jedan ostane, tog bilo tolko strah da ni 
mogo ni da otide. Baba onda gipi i objaši kurjaka, pa moro je u selo doneti. 

Tamo druga baba. Ona petla drži u ruke, a petal na kurjaka: kukuriku!!! 

— Šta taj veli? — pita kurjak. 

A baba kaziva: 

— Onveji: drž'te kurjaku kiku da ne pobegne. Kad moja baba odadre, ne treba da 
mu dušu vuču van. 

Kad je kurjak onda gipio, očo u šumu, i nema ga više da ga ko zvao. 

Mladoženjin blagosov 


Bili jedni svatovi pa išli preko Dunava. Snijeg bio i led, sve bijelo kao mlijeko. Du- 
navo bilo smrznito, sonama su išli. Lijepo su stigli mladinoj kući, obavili su. Ej, sve su 
naš zavičaj dali mladoj i mladoženje, božji blagosov — da sretni bili kud se makli, cvalo 
za njima i rodilo kud se krenili i vratili. Dali su i pečenku od purana, i zatim svatovi poš- 
li momačkoj kući. Odu putem, kad deca obnjuše — pod pečenkom jedan mali mišić. Oni 
ćeju ga ćerat, a mladoženja kaže: 

— Sjedite na mjeru, nekate ga dijerat. I on je dobio blagosov. 

Ićeju sad opet preko, i kad su došli na pol Dunava, led se progrutio, pa mlada i 
mladoženja i svi svatovi pod led. Šta ćeju, kom ćeju se moljit da izbavi — nisu znali pli- 
vat. Al što ne moru oni radit, to more mali mišić, on zna plivat. Podigne malo višlje rep 
pa tam pod led i samo zakvači: 

— Ajde se spravit! 

Mali mišić najprije izbavi mladu i mladoženju, zaotim je sve svatove. On bio mla- 
doženjin blagosov. 

Kuhta mačku, mačka miša davi 


A je perlje biu jedan stari kralj va škurini. Ta si je prosiu da bi mu posvitio. Do mu 
je posvitiu? Pau. 

Pau je nečinjeniu paučinje tako da je se za tu paučinju svitlost deržala, ali muha je 
došla ter je se progrizla, s'e poburaravila, da je opet kralj va škurini biu. 

A ta kralj imau kuhtu, ta mu se kani ženit. Seda kuhti veli: 

— Ako miti takoga pošalješ do meni posviti da ja svitao budem, onda ćeš se ti moć 
uženit. 

— Dobro, ali prosim pisanje. 

Seda kuhta dostane pisanje ter je morau pojt na _bandre. On je to pisanje dau 
mački da mu merka na to dokle on domon dojde. Mačka je odnesla na pod to pisanje, 
ali kada je došau kuhta domon pa je prosil pisanje, mačka donesla, a miši su s'e pogriz- 
li, ter se ni mogao uženit. Od onog časa kuhta mačku davi, a mačka miša davi, kuhta 
mačke, a mačka miša ne lajda. 


Krmača prorijala nebo 


U staro vrime — tako sam čuvo od stari' ljudi — nije bilo svinja na zemlji, samo na 
nebu. I onda, kako je na nebu svinjar čuvo svinje, edna krmača počela j' da rije. Svinjar 
lipo kaže — neće bičom, na nebu je to — nek ne rije el prorijat će nebo, pa će past na 
zemlju. Krmača ne sluša, ta kaka bi krmača i bila da sluša. Na zemlji a na nebu svinjar 
je svudan svinjar: slaba plaća, slaba 'rana, pa tako i radi — edared kazo pa dosta. Krma- 
ča rije i rije, edared prorijala nebo, i padne na zemlju. I pala u nike kukuruze. U kuku- 
ruzi nađe ednu veliku bundevu i oma počela da ždere. I progrizla je, ušla u bundevu i 
oprasila se u njoj. Na proliće izvela edno deset komada prasica. Dakle, odondoba ima 
— kažu — i na zemlji svinja. 

Uzmajevac u Andzabegu 


Evo, tu mi je kuća pored Rimskog puta. Ovaj put su nekad rimskim armijama na- 
pravili. Tu je među dva briga silna dola. Kad je pošav u boj kod Muvača, madžarskom 
kralju je tu konj posrniov. On je onda znav da će boj s Turcima izgubiti. 

Naš narod, mi Ilirci tako znamo da je tu pored Dunava živila jedna ždaja. Svakog 
novog miseca ždaji su nosili kad jedno janje, kad jedno tele, kad jednu divojku. No, za- 
sitili se naši stari sa ždajom. Pitali jednog didu pustinjaka, šta ćedu, kako će je upustiti. 
On je kazav šta ćedu raditi. 

Odrli jedno tele i napunili ga krečem. Kad je ždaja proždrla to tele, strašno zaže- 
dila, napila se na Dunavu vode, i silna voda ju je nadula. U svojoj muki se upuštila na 
brig, pa se te zemlje na brigu i danas zovu Uzmajevac. 

Tako silnu muku je imala da je razbila ovaj brig, napravila se ova dola što se zove 
Derma. 


Zvon na Vedešini 


Kaj vele nadi stari ljudi! No, ovde kod nas, odaleg poldrug kilometar ima jedan 
brilić ter vehdu ovoga brilića se njegda Turki simo nanouli va 

Tak 'od veje nadi utari ljudi da je ovde njegda bilo troje selo va jezeri. Ončas je mo 
ralo mjekat but da je voda zaverovila, zničila ove troje selo Vedetin od ovi sela mora 
bi. : 


Vedetin ima jednog malog zvona, va seli je turmić, va turmiću je rvom. Ovoga svo 
na je njegda od jezera bika donesla vun, ar njegda blagum da bude dozi pate, ono je vu 
jezero hodđilo, ter ova bika mogla dalje pojt nuter._ Jednuć njekak ui je obesila zvona na 
roge i donesla vun, ter je moralo bu da je ov zvončić od ovi razničeni sela. 

Tak je veje nači stari ljudi, a kaj je to, ne moreju mai, io ma Bog, 


Prepovidanje od Matiaša kralja 


Matiaš kralj i njegova mati, sestra i s'a familija su išli se va lozu šetat. Onda su se 
dogovorili da ćeju se po lozi rastegnut ter jiskat. 

— Kipervižamfiu halugu najde, ta će dostat čuda pinez — je Matiaš kralj rekau. 

Onda su začeli jiskat ter je Matiaša kralja sestra perva našla. Onda su vsi skupa 
došli, a Matiaš kralj je najpotribnije žamfiu prauhau. Onda su se rastegnuli, a Matiaš 
kralj je ostau sam zi sestru ter ju je umoriu i onda su ga na smert odsudili. A 'oš perlje 
mu je jedan kralj rekao: 

— Ako zi Vundasberga od Aivelovog turna ot te gospe šoljin doprimiš, ko te neću 
na smert odsudit. 

Onda je Matiaš kralj rekau da će doprimit. A Aivelov turan jima dvi ure daleko 
sinj, a to gre se krez lozu, a tamo nigdor ne more kat je čuda divlje stvari. Onda je za- 
čeu Matiaš kralj jahat ter je dojahau do sinja Aivelovoga turna, a tote su stanovali Ci- 
gani. Oni su ga zastavili ter su ga pitali kamo jaše. Onda je rekau: 

— Va Vundasberg gospi po šoljin. 

Oni su mu rekli da to drugi da ne more nek va podne kat onda te stvari spiju. A ta 
put su Cigani dobro znali i su jimali ur konje zrihtano va tu uru, u saki fertalj ure je po 
sinju jedan konj stau na preminanje. Onda su mu Cigani rekli da najzat jahat. Kad ta- 
mo dojde, če gospa vina doprimit. 

— Moreš gledat ka pili budete da nje staklo dostaneš — su mu *oš rekli. 

Onda je začeu jahat ter je dojahau. Onda su se hartali ter je Matiaš kralj silu z lak- 
tom harte doli sunul, doklje je gospa zbirala, je Matiaš kralj nje staklo preminiu, i onda 
su pili. Gospa je zaspala, a Matiaš kralj je šoljin ju sazu. Cigani su mu nazvistili kat bu- 
de najzat jahau, da je va kuti jedno vretence. 

— Atoje vretence kat jahau budeš, moreš razmatat, onda ona neće moć za tobu ta- 
ko friško, kat ćeju se za vretencom brigu načinjat. 

Onda je začeu jahat. Tako je se i stalo: on s'e po ravnom, a ona s'e po brigi, i je do- 
jahau zvana sinja, ter ga ni dostala. Ona mu je rekla: 

— Srića tvoja. Seda je biu jedan ovde ki je pervi i zadnji. 

A Matiaš kralj je biu otkupljen ka je odatlje šoljin doprimiu. 

Zašto sveti Petar voli dide 


Jedared stari svit počo umirat ko da se đuture pogodio, pa to sve duše, što su se s 
Bogom na vrime pomirile i na rajska vrata nagrnili, same dide i babe. 

Al ne mož ni tamo uć svako, neg se prve s ovu stranu rajskog praga mora vidit ko 
je ko. Bog Otac vidi da rajski kapidžija sveti Petar ne mož savladat toliki poso, pa će mu 
doć u pomoć. 

— Ti, Petre, derane — kaže — priuzmi babe, a ja ću dide. 

A Petar sklopio ruke: 

— Bože, ka 'š mi već pomoć, onda mi bolje daj sto dida neg tri babe. 

— Ta zašto, Petre, derane?! 

— Babe će mi rondzat i rondzat, a sa didama ću ja lako: sa svakim popit bokalić vi- 
na, i gotovo. 


Od trišnje pečurka 


Kaže Petar Isusu: 

— Čuj, meštre, hajdemo mi malo da idemo po svitu da vidimo kako narod živi. Ne 
musi niko znat kako smo i ko smo. 

— Hajdemo, Petre. 

Sašli u jedno selo, tamo je baš pijaca bila, doneli ljepi? trišanja, a Petar se polako- 
mio. 

— Meštre, gladan sam, ja bi? malo jev. 

— Pa kupit ćemo kilu trišanja. 

Isus ide naprid, a Petar nosi trišnje, i kad su izašli iz sela, on kaže: 

— Hajde, meštre, da pojedemo ove trišnje. 

— Ta pojest ćemo onamo dalje, još imamo kad. 

Petar lakom ko dite, ne čeka, već uzme jednu trišnju, a Isus to zna makar je Petar 
natrag, i kad ovaj oće da progune, Isus ga pita štogod. Petar ne može pojest, mora is- 
pljunit trišnju da bi mogo progovorit. Kad su išli jedan komad, Petar sve trišnje isplju- 
vava u jarak, jel kako jednu po jednu ćev da pojede, nikad nije mogav, onaj ga uvik upi- 
tav. Kad Isus se sjetio da u papiru nema ništa, veli: 

— Hajde, Petre, sjest ćemo ovde pa ćemo pojest trišnje. 

— E, meštre, ja sam pojev. 

— Al — Isus mu veli — nisi ti pojev, Petre, ti si se prevario. Hajde, sa' ću ti pokazat 
đe su tvoje trišnje. 

Vratili se natrag kraj jendeka pa đe je god Petar ispljunio trišnju, svagdi pečurka 
narasla. 

— Meštre, more 1 to bit istina?! — Petar stao na mjestu ko da su mu se noge ukopa- 
le. 

— Istina je i to da ćeš, Petre, sad ljepo sve ove pečurke pojest. 

— Meštre, naduvat ću se ko krava — Petar moli da ga mine ta kaštiga. 

A Isus prstom: 

— Petre!!! Oćeš da od svake trišnje stvorim voz sijena?! 

Tako je siroma Petar izvukao kaštigu i odma mu bilo dosta svita. Kad se sjetio da 

nema nijedne pečurke, veli on Isusu: 
— Meštre, dabogda pečurka jev svaki onaj ko sebe oće prevarit da se najev. 

Uvik je na Petru red 


Idu Petar i Isus po svitu da vide kako narod živi. Došli su u jedno selo, a noć i' uva- 
tila. Kaže Isus: 

— Čuj, Petre, trebalo bi degođ prenoćit. 

— Pa prenoćimo, imamo kada još. 

Izišli su iz sela, noć i uvatila, nemadu đe noćit. 

— Pa—kaže Isusu — nećemo na putu ostat. 

A veli Petar: 

— Nećemo ostat, eno, vidi se jedna svićica, nije daleko pa ćemo se iskat. 

Kad su otišli tamo, to je bila mijana kraj druma. Kaže Isus: 

— Idi, Petre, pa pitaj za kvartilj. 

Ušav Petar — tamo se jede, pije i mulatuje. Pita mijandžije: ne bi li mogli nji“ dvo- 
jica dobit kvartilj. 

— Mož'te — kaže mijandžija — al ode đe ovi piju, đe mulatuju, druge sobe ja ne- 
mam ni kreveta, nego ovaj jedan krevet, tu morate noćit. 

Kaže Petar Isusu: 

— Imamo jedan krevet, al tamo đe ovi pjevadu. 

— Kako oćeš. 

Ušli su unutra, legli su. Kaže Isus; 

— Jabi rado, Petre, počinut, ja ću od zida leć. 

— Izvoli, ja ću skraja leć. 

Petar je mislio kad skraja stane spavat, kad meštar zaspe, on će meštra prevarit, pa 
kako će se dolibit da malo pije i jede štogod sa astala, pa si pokrio glavu dunjom i gle- 
da ispod dunje. A niki lopov pijani kaže: 

— A šta ovaj zailjiva ode, dajte da ga nalupamo. 

Uzeli pa ga dobro nalupali. Ostavili ga, izišli su napolje. 

Sad Isus friško kaže: 

— Petre, ti su tebe nalupali, je 1? 

— Bašme nalupali! 

— Da te opet ne nalupaju, hajde ti lez ovamo, a ja nek legnem na tvoje mjesto. 

Promenuli se: kod duvara legav Petar, a Isus legav skraja. Isus se pokrio pa spava, 

a Petar se migolji, jelde on je izbijen. Sad oni ušli, opet piju, opet njeki lopov veli: 

— Čujte, ovaj skraja dobio, pa i onog od zida treba, da i taj dobije dost. 

Udarili su opet, a Petar viče: 

— Paja sam dobio opet! Uvik je na meni red! 

Otog doba je ostalo: uvik je na Petru red. 


Bog spari 


Bog išav sa svetim Petrom po zemlji. Putuju, putuju, nađu na drumu jednog pija- 
nog čovika. 

— Uklonimo ga — kaže Bog — ne da ga tu još kogod pogazi kolima. 

Uklonili ga pored puta, i idu dalje. Istom zažedili, spazu jednu divojku, baš vodu 
nosila. 

— Slušaj, divojko, daj nam čupor vode. 

— Čekajte, donet ću vam friške. 

Zgrabi svoju bukaru i zagrabi friške vode, ponudi ji'. Idu dalje pa Petar kaže: 

— Gospodine, tribalo bi ovu divojku darovati s jednim dobrim mužom. 

— Jasamveć mislio — kaže Bog. — Znaš šta, Petre, tog pijanca ćemo ju dat. 

— Tog pijanca?! 

— Slušaj, Petre, triba je spariti, jer ko će tog pijanca paziti? Uvik ti ija? 

— A,tone! 

— Vidiš, Petre, ona će ga paziti. 

Zato se kaže da Bog spari. 

Sad su išli dalje. Išli, išli, sustali, u jednim selu u mijani dostali prinoćište. Gazda 
tamo imav jedan krevet. Petar legav pored duvara. Momci se u mijani poroškali pa će- 
du se potuć. Kako, kako ne, spazili da ova dva tamo noću pa jedan kazav: 

— Zašto da se mi tučemo? Bolje da natučemo jednog putnika. 

— Kojeg? 

— Onogštoje pored duvara. 

I natukli Petra. Kaže on: 

— Gospodine, s kraja je prvi, do duvara drugi, zašto sam ja dostav, a ne prvi? 

— Pa vidiš, na tebi je bio red. 

Za jedno dobro vrime po tim istim putem išli natrag i opet su tamo spavali. Isti 
momci noćom se opet poroškali. Kad je Petar to čuv, on kaže: 

— Gospodine, sad ću ja spavat s kraja, a ti hodi do duvara. 

— Dobro, Petre. 

Tako i bilo, no momci i spazili pa jedan kaže: 

— Tusuopet putniki. 

— Onda zašto da se mi tučemo. Al sad ćemo s Ovog kraja, onaj do duvara je niki 
dan dostav svoje. 

I opet natukli Petra. On se ljuti: 

— Gospodine, pa šta je to, opet sam ja dostav! 

— E,natebi bio red. 

Otud se kaže: uvik je na njem red kao na svetim Petru. 

Košuljka plavčica, rukavci veslavci 


Kad je Marija Jezušem išla crikvu, je pozoj došau preda nju da će požerat. Marija 
se plakala, a sveti Juraj dojahau zis mečom ter je prebadau pozoja. Seda je Marija doš- 
la srićno nuter va crikvu, sveti Juraj je bodio dalje pozoja, ali pozoj je 'oš zato moć 
imau, se hitau simo-tamo, sveti Juraj ga 'oš ni umoriu. 

Marija je šla do vodije tim ča prik prevažaju, tim je rekla neka ju čunjkom prevo- 
ziju prik, ar da ju kani pozoj požerat. Ti su rekli ada ča će platit? Ona pak da neće, da 
će Bog platiti. Oni ne primiju, ne prevažaju da Bog plati, neg za zlato ter srebro. 

Seda je Marija Jezuša košuljku slekla, je rastrla na vodu ter se je ona siela na ko- 
šuljku. Košulja je bila plavčica, a rukavci su bili veslavci. Tako-tako da se ona odvesla- 
la, prečunjkala na košuljki prik te vodje. Kad su to ovi uz vodi vidili, su kričali ter čun- 
kali se za njom da oćeju da ju prevažaju, a Marija je mahnula: 

— Sad pojte najzad, sad ja ne nucam pomoći. 

Ona je prik srićno došla, ali ča su perje bile te hute, tim ribarom hiže, začele su go- 
rit isu s'e zgorile. 

Onda su vidili božju moć, vidili su da je to Marija bila. Nećeju da Bog plati ča va 
čunki gredu prik, neg za zlato-srebro? No, ona je pokazala da će zato prik pojt, neg 
skusila je ove je li ćeju bit tako ljudi, takovi da joj pomoć. 

Šta najbrže raste 


Jedna udovica otranila tri kćerke, sve tri već bile cure za udaju. Ona bila tuđa nad- 
ničarka, a pojdu š njom i cure. Imali su samo kučicu i bašću, pa kad zima dojde i velike 
nadnice projdu, onda se zna šta je to bit siromak. Pet-šest bremeni kukuružnjaka u peč, 
mat skuva velik lonac gra, najviše obariti' kompira, onako soparno, pa kruv, i gotovo. 
Živili su siromaški, a sve lipo i pošteno. 

Jedared mat bila nadničarka kod komšije kad su doneli graoricu pa će je obijat s 
vilama, ko kadgod kad se vršilo žito. Viče ona kćerke i dve dođu, a jedne nema. Mat 
nju viče imenom, a ono iz vojata momak otilazi kroz bašću pa kroz komšijsku avliju be- 
Ži. 

Šta če sad mat?! Gomba se: oče, neče karat, oče, neče okaglijom. Misli se: lagano 
je upropastit, al je teško odgojit čoveka. I najpotlam samo poviče: 

— Padošveč jedared?! 

I ni rekla ništ za momka. Kad došli kuči, ona za večeru skuvala kompira soparno, 
drvene tanjuriće za siniju, pa kaže da ima svega jedno jaje. 

— Mile mojekćeri, jedno jaje za nas četir nije ništ. Eto, dobit če ga ona koja od vas 
pogodi šta najbrže raste na svetu. 

Prva kaže: 

— Mamoe, ja sam vidila nešto u polju, skočilo i od ništ narasto mu dugačak rep. 

— A, patoje lisica. 

Druga kaže: 

— Ja sam vidila nešto u polju što je imalo kratak rep, a kad se podiglo, narasle mu 
uši ko ruka. 

— Mila moja kćero, pa to je zec. 

Ona što je pustila momka u vojat kaže: 

— Najbrže raste sramota. 

A mat: 

— Jaje je tvoje. 

Pa će svima kćerima: 

— Nekate mi to donet u kuču, ono za dan naraste širom sveta, a ko se tim poljije, 
to otriše samo otarak na križu, onaj za smrt. 

Suđeno — neobiđeno 


Kraj Dunava bio jedan skeledžija. Gospodin Isukrst kad je išo na zemlji svetim Pet- 
rom, svratio je tamo, isko konaka. Kaže skeledžija da puštit će ako njim je dobro u kujni, jel 
žena je onda trudila. A tamo već bio jedan mladić, koji je također isko konaka. 
Žena se rađala, patila se, a nikako da porodi štogod. Kaže sveti Petar: 
— Meštre, šta ne oprostiš već tu ženu?! 
A Gospodin poslo ga: 
— Idi vidi šta je napolju na nebu. 
Izašo sveti Petar, i već došo natrag: 
— Vidio sam višale na nebu. 
— E, onda se još neće rodit. 
Malo posli opet sveti Petar kaže: 
— Meštre, šta je ne oprostiš? 
— Paidi vidi šta je na nebu. 
Izašo Petar, i kaže: 
— Lipa, čista smrt je na nebu. 
— E, onda nek se rodi žensko dite, i kad već budne za udaj, divojka će biti ovog 
mladića. 
Oni misle da momak spava, a on budan, sve sluša. Sad divojčica se rodila, i ujtru 
se oni zafalili na konaku i očli. Posli tri godine taj mladić došo natrag, imo svoju lađu 
pa išo po Dunavu. Curka imala u avliji hintačku pa se hintala. Mladić obisio curku na 
hintačku, ne triba ona njemu za ženu. Kako došo, tako i očo, niko ga nije vidio, al ma- 
ter naišla na vrime i oslobodi curku. 
Sad prošle godine i godine, curka bila osamnajst godina, naišo lađom opet taj mla- 
dić, i kad je vidio on curu i ovolio, ne pita ništa, uzo je za ženu. Došli u njegovu lađu, 
mlada će se prati, a on pogledo: 
— Kaku biligu imaš na vratu?! | 
— Kaže mi mater, kad sam bila tri godine, kogod me obisio na hintačku. 
A on: L 
— Joj — kaže — pa to sam ja bio! 
Eto, vi'te: suđeno — neobiđeno. 

Snajina srića 


Kaže, edna žena imala snaju, a ta uvik prokleto je radila sa svekrovom. Sin priko 
dana nije kod kuće, pa snaja uvika prkosi. Edared svekrova vidi da je već ostarila, šta 
će sad š njom, triba da je obavisti na to da je dobro dvori. 
| — E-kaže - snajo moja, pa ti ne znaš, vidim ja to, na čast moje smrti tak 'š bit srit- 
na da 'š svašta imat, al samo tako ako 'š me dobro dvorit. 

Snaja misli uvriško će svekrova umrt, dobro će to biti da njoj ostavi svašta. Kolje 
sad pilića, ima za svekrovu i vina, dvori snaja da već zna šta će i koliko će i uvika nudi: 

— "Idite samo, 'idite. 

Tako došlo vrime, svekrova će umrt, već se koči, privrće očima. A snaja šta će, ded 
svekrovu za ramena pa trese: 

— Niste kazali kako ću biti sritna! 

Svekrova pružila ruku, u njoj svrtak konca, al velik. 

— Snajo moja, vidiš ovo? 

— Pa vidim. 

— E kad udiješ konac u iglu, nikad nemoj zaboraviti da na kraju vežeš čvor. 

Srpske narodne pripovijetke 


Dva za deset 


Tako bili dva brata, jaki momci, mogli su da jedu ko da će danaske da mredu. Ne 
volu raditi, a trošiti i brez prilike. Otac im izumre, oni rasprodu zemlju i sve, kola i ko- 
relca, a opet dobro živu. Imali roda na svaku stranu, rodovi nemaju dece, pa kad mre- 
du, ondak dva brata dobivljali tal priko tala, i tako njima nikad slabo da rođava. Što se 
kaže: ne radu, a dobro zarađivu. 

Volu i da piju, a znadu da pevadu — to je njima bilo sve. I digod kreneš ženiti mom- 
ka, tu su oni buklijaši — to je njin poso. Jedared komšija ženi sina, a u četvrtak — kako je 
red — odeše braća njemu, jedan će biti buklijaš. Sad se ovdena kiti buklija, na konja će 
da metedu obajliju, prapoljke da obesidu na vrat, palicu da okitidu — devojke to radu, 
a buklijaš će već da plati devojkama na šećer. 

Baš je prid svatove, al udarila nika hampa pa gazda moro uzet radenike da mu ra- 
du u polju. On imo bolju pa samo sedi i gladi kako radeniki radu, a ovdena devojke ki- 
tidu buklijaša. Bilo dosta radenika, gazdarica skuvala taške sa sirom za jedno deset lju- 
di. Metila taške na astal, radeniki još nisu došli da jedu, a dva brata ne treba kaniti, 
uzvrtili se ko da su sas korenom iščupani, pa će buklijaš. 

— Kletva me sastigla ako nisam već storedi ovake teške snevo! 

A gazdarica: 

— Pašto ne je'te malo dok devojke okitidu?! 

— Nedolazeradeniki. 

— Hajte vi da ne čekate. 

Ne treba nji? trired kaniti, odeše, namestili se za astal pa jej, pa jej, i poješe taške, 
sve dok jedared vidi da tašaka više nema, pa će: 

— Ju! Ja se prevari pa malo skuvala. 

A braća: 

— Ne, ne, baš dosta, baš kolko je nami trebalo. 


Zbuniće sunce 


Ciganin radio kod gazde, kopu oni kukuruze. Radili zajutra do fruštuka, a kad su 
dobro fruštukovali, Ciganin kaže: 

— Gazda, da pojemo i ručak pa onda nećemo stati u podne, i kako bude do veče- 
re. 

Pojeli i ručak a Ciganin opet ne kreće na poso, nego kaže: 

— Gazda, da pojemo mi i večeru, sredimo sve odjedanput, pa ćemo mirno kopati 
dok sunce ne siđe dole. 

Gazda pristo i na to — misli: kad se zatociljadu, oni će da kopu i nakopu dok sun- 
ce ne siđe. Kad su večerali, gazda će na poso, al Ciganin hitno motiku: 

— Gazda, znaš šta je kod mene?! Posle večere neću raditi ni mom ocu. 

Počim je tako, gazda vidi šta ga je sastiglo, neće on Ciganina ni kaniti poslom na 
salaš, pa Ciganin taj dan živi ko da je došo u gosti. 

Sutradan došli da kopu, radu ko da ćedu da mredu, a gazda furt iz džepa vadi da 
Ciga ne vidi pa je'. Došlo da se fruštukuje pa Ciga kaže: 

— Gazda, vreme je da se je'. 

A onaj: 

— Mani, u podne ćemo odužiti i fruštuk i ručak, nećemo dvared voditi brigu o tim. 

Kopu i kopu pa došlo i podne, a gazda opet iz džepa vadi da Ciga ne vidi pa je. 
Onaj gledi na sunce, i jedanput kaže: 

— Gazda, vreme je za ručak. 

— Mani, kad sunce siđe, ondak ćemo odužiti fruštuk, ručak i večeru pa nećemo tri- 
red imati posla sa otim. 

Šta će Ciga kad je on taj što je sve teo odužiti dojedanput, nego kopa, al sve gledi 
na sunce. Tako došlo i pridveče, sunce počelo već da lakšava, al je Cigi već dosta. Ma- 
še on rukom suncu da ide što brže dole, maše pa furt maše. Al ako on maše suncu da 
ide dole, a gazda maše da ide gore. Jedared Ciga stao pa kaže: 

— Gazda, je Y ti nisi ko što treba?! Šta si udario ko hampa?! Ja dole, ti gore. Ako 
ne staneš, mi ćemo ga zabuniti pa neće ni gore ni dole! 


Kecelja od trave 


Bio jedan čovek pa ito po drva s kolima i 1 volovi Lepo os ode u bumu pa kako će 
da mu bode priči put, dakle manje da radi, da ne bira, da ac tovari drva i ne znam bla, 
om stao pored drveta s kolima i volovi pa daj uikeru i seči, seči Kad je oseko drvo, a oso 
padne za vokove i kola, ubije mu obadva vola i potre kola. Zamislte! Izabro kako će da 
mu bode priči put. Šta će jadan? ide kući. Uzo sikeru samo pa ide sumorno. Kako je 
ilo pored nekog potoka, os maje, maje nikerom, a na potoku sc vidla njegova senka 

— Pi mi pol prkosit?! 

Uzme sikeru, zamanc pa udari senku po glavi, a nikera ostala u vodi. Skine se ja 
dan, za grm ruvo ostavi pa ugazi da traži uikeru. Kako je tražio, a nije ni našo, kakav na- 
ika, ruwo obuko i otito. Ruva nema, ovaj osto jadan go. Šta će sad? Oplete od zelene 
trave ko malo kecelje, vveže i hapd kući 

Ide jadan, još jadniji, a u suaret mu kum sas njegovom kobilom s kolima, i kad ure 
«g 

— Ha, stani, stani! Di si bia, kume, ako Boga imaš, di ui bro! 

 Outavi me - podo tek da govori, a kobila kad je vidila zeleno, spopade tu kece- 
lju. pa upogade sve, jadni kume, i ode moj kum bez nila kući Zamuhte" 


Koža šuška 


Bili dva suseda, jedan bio siroma, a jedan bio bogat, jedan imo četir konja, a jedan 
samo jednog, i taj što je imo jednog, uvek onim radio i pomago, tako da su se slagali do- 
nekle. Jednom kad čeljad išli iz crkve, a siromašni tero konje pa kaže: 

Potrčte svi' pet moji konja. 

Gazda se naljutio: 

— Akojoš to kažeš, ubiću ti tvog konja. 

Kad je još više naroda išlo iz crkve, a siromašni opet: 

— Potrčite svi" pet moji! 

I tako po treći put kazo, a bogati mu ubio konja. Šta će jadan on? Odere i osuši ko- 
žu i ponese na vašar da proda. I kako je nosio, noć ga zateče u komšijkim selu, jel ti u 
petim selu, ne znam dokle to da ga je zateklo, i on ostade kod jedne kuće. Pita doma- 
ćicu da | će ga primit na konak. 

— Mož. Muž mi otišo ne znam kuda, a zato vi sed'te tu malo pa ću vam napraviti 
malo večere, i ne znam šta. 

Domaćica ga primi, a on seo kod prozora. Kad jedared ona peče, kuva jako, vina 
donela bukaru i sve sprema veliko, kad ono dođe njen dragi. Tek počeli da jedu, a ide 
domaćin, i počo s ovim da divani napolju. Žena oma posklanjala sve, a ovaj pogledo: u 
pećicu je meso metla, ne znam di je metla testo, di je vino, dragog u orman, i onda sve 
bilo. Ušo gazda i: 

— Ajditi,ajditi. 

Sad kad su ušli unutra, ona spremila kaše i donela im večeru: 

— Izvolite, izvolite! 

I počeli da večeraju, a siromašni uno kožu. Gazda pita: 

— Zaštosiuno? Ostavi. 

— Ane, ovo ne mož, ovo je skupa stvar, ovo ne mož ostavit napolju. 

I kad su počeli da večeraju, on gurno, ono šuška. 

— Šta ti to šuška? — pita domaćin. 

— Bože, šta šuška?! Govori mi štogod što ti ne moraš znati. 

— Pašta, ja bi' da znam. 

— E, pa govori mi zašt mi — kaže — jedemo kad ima u pećici pečenja. 

He, da vidu: a ono pečenje! Kad izvadiše pečenje pa jedu, ono opet šuška. 

— Štaopetšuška? 

— Pa govori: ima i kolača ne znam di, na ormanu kolača. 

Ka' će da vidu: na ormanu kolača. Tako i vino, pa na kraju krajeva našuškalo i ga- 
valira: bio dragi u ormanu. 

— Jao-kaže domaćin — prodaj ti to meni, dragi moj, platiću ti šta išteš. 

— Dobro, pet stotinarke. 

Onda bili dukati, veliko je pet stotinarke, a domaćin da, i siromašni ode kući. Sad 
više nije, samo je bio siromašni. Kad je otišo kući, kaže onim bogatim: 

— Vidi pošto sam mog konja kožu prodo. 

Hej, ovaj ubije, svi četir konja poubija, osuši kože pa ajd na vašar. Kad je otišo pa 
kad je počo da ište veliku cenu, svi ga ismijali. Jaoj, ćeli i da ga tuku. 

— Koj' to video za kože samo toliko išteš! Šta ti misliš, valjda je kogod lud?! 

On sramotni došo ojeđen kući, ojeđen i ojeđen i lepo kaže: 

- Čekaj, sa' ću ja od zlobe, od besnila, ubiću ti mamu. 

I lepo udari babu u čelo sikerom, i ubije. Onaj ni pet ni šest, obuče babu i ogrne je 
tako i sve da niko nije video da je jama na čelu, i ajd ide s njom. Opet ode u jedno dru- 
go selo, stane s kolima, ušo u mijanu: 

— Mijandžija, daj mi vina — jednu čašu meni, a jednu čašu nosi mojoj mami. Malo 
teže čuje — kaže - memoj, znaš, da bude fale. 

Mijandžija odno pa kaže: 

— Bako, evo vino, sin ti poslo. 

A baka ćuti ukočena. 

— Bako,čuješ?! Vina evo. 

Baba ne čuje, on se razljuti pa čašu puf! — babu u lice. Onaj istrče. 

— Šta si sad naradio?! Naopako, jao, mati, mati! Ubio si, ubio si mi mater. 

— Jao, molim te ćuti, daću ti petstotinarku, samo ćuti. 

Ovaj uzme petstotinarku i lepo ajd s materom kući, sarani je pa pokaže bogatim: 

— Vidi šta sam uradio — mater sam mrtvu prodo za pet stotina. 

Bogati oma ubije mater pa ajd da proda. Kad su to vidili, a oni predadu ga i uva- 
tiše pa zavoriše mog gazdu, a bio pa nije. 


Kolege 


Kako su u Čobancu i Srbi i katolici, ima i dva groblja: pravoslavno i katoličko. Či- 
ka Marko bio stariji čovek i čuvo koze u selu, bio pastir koza. Jednog dana, bilo je to 
već predveče, on čuvo koze pored katoličkog groblja. Ko stariji čovek, misli svašta, bog 
sveti zna šta se zabrinuo i zaboravio na koze, a one otrču u groblje. Nije to prvi ni pos- 
lednji put, al ovaj put nesreća se desila što je katolički sveštenik baš na to došo i prime- 
tio da koze u groblju brstaju cveće. Koze, a još druge vere! Napo pastira koza pa jako. 
Kaže: 

— Kako to izgleda?! Znaš li čika-Marko da je groblje sveto?! Tu leže naši preci i to 
svaki čuva. 

Čika Marko se brani: 

— Znam ja sve to, al nisam ja kriv time što su ušle, neotice su. 

— Neotice, neotice! Čika-Marko, zašto ne paziš na tvoje stado?! 

— Kolega moj, zaboravio sam se. 

Kad ga je onda sveštenik napo!! 

— Kaki sam ja tebi kolega?! Ja sam sveštenik, a ti si pastir! 

Čika Marko njemu ko bratu: 

— Pa naravno, baš zato si mi kolega - ti si pastir duhovni, ja pastir koza. 


Kad želi, dobio i batinu 


Bio jedan kurjak i išo u selo da traži "rane. Kad je otišo u jednu avliju, a na drvetu 
kokošaka puno, i peto leži na drvetu. Kurjak kaže: 

— E, peto, sa? ću te pojesti! 

— Panemoj, brate, oma da me pojedeš, čekaj prvo da popevam lepe pesme, jako znam 
da otpevam jednu pesmu, to će mi biti poslednja pa najlepša, pa ćeš me onda pojesti. 

— Pa, ajd otpevaj, otpevaj. 

Peto počo da kukuriče, da se dere iz sve snage, iz sveg grla. Domaćin kad je čuo da se 
dere živina i peto, on iziđe puškom. Kad je opazio kurjaka pod drvetom, on pukne i pusti 
mu pod kožu, a moj kurjo bež, bež i pobego u polje. Tamo naiđe na konja mršavog i kaže: 

— E,sa ću te pojesti! 

— Idi onamo odostrag, pod repom ima zapisano koliko sam godina, bar će mi lak- 
še biti umreti kad znam koliko sam godina. 

On otišo, a konj se izbaci s obadve stražnje noge al tako lupi kurju da mu sva reb- 
ra izlomio. Sad šta će jadan kurjo — ajd dalje, dalje. Kad jedared otišo do jednog tora 
di su ovce bile. Tamo ovnu prešo pa kaže: 

— Ej, tebi ću prvo — ti si domaćin — da kažem: poješću te jel jako sam gladan. 

A ovan kaže: ; 

— Nemoj me oma pojesti, idi malo dalje da vidiš: sam ću ti u usta doleteti odjednom. 

Kurjo ode dalje, a ovan počo malo da se kosiri, sve bolje, pa kad se zauko, tako lu- 
pio u njušku kurjaka da sve mu polupo zube. A moj kurjo ajd dalje. 

Jaoj, naopako, sad sam ode još gore prošo. Kad je očo u šumu, a tamo svinji i svi- 
njari. Dalje bila jedna krmača, on prešo: 

— E, krmačo, sa? ću te pojesti jel jako sam gladan. 

— Pa nemoj oma da me pojedeš, uvati me malo za kožu, samo da vidiš: doć će ti oni 
sve lepši zalogaji, doć ćedu moji sinovi, braća i sestre, pa izbiraj slađi zalogaj, šta ću ti 
ja stara. 

Kurjo se polakumio za slađi zalogaj pa uvatio krmaču, a ona počela da ciči, pa ciči, 
vrišti, a oni svi dođoše, sva hulja, pa na njega, svu mu kožu podrpali svinji, jedva pobe- 
go. 

Ajd jadan, sav izlomljen, izlupan ode u šumu pa seo na jedan panj i sam govori: 

— Oćeš ti da čekaš peto da ti otpeva poslednju, najlepšu pesmu, ej, butasti kurja- 
če! Oćeš ti da konju vidiš još koliko je godina? To ti je trebalo?! Pa ti sva rebra sad iz- 
lomljena. A trebalo ti kao ovan da ti sam u usta doleti?! I to ti baš trebalo?! E, a oćeš i 
slađe zalogaje da izbiraš, ni ti dobra krmača, pa sad ti pokidali za zimu svu vunu. Sad 
samo da ima kogod dobru batinu pa da ti ni ne fali. 

I lepo to svinjar čuo, bio kurji iza leđa, pa uvati odostrag za rep, batinu pa udri ko- 
liko god je mogao. 

Svima se ispunile želje, na kraju i kurji, al tako da moj kurjo baš se provo rđavo. 

Kurjakova umačka 


Bili kurjo i lija, sreli se u šumi, a kurjo jako bio gladan, al jako. 

— Kumarlijo, ajde selu, ne možmo u šumi ništ da nađemo, u selu da tražimo štogod 
za jelo. 

Kad su otišli na kraj sela,a u jednim svinjcu svinče hrče. Kurjo uđe pa zadavi svinj- 
ČE. 

— Ajd, kuma-lijo, sad da se podelimo. 

Lija će da deli pa kaže: 

— Znaš šta, kume, tebi ću mnogo dati, mnogo! I glavu-vavu, i uši-buši i noge mno- 
ge, i creva-veva, još rep lep, a meni ću samo caninu-baninu i meso-ceso. 

I onda jeli, jeli, kurjo pojeo začas, a lija nikad da pojede svo meso i svu slaninu, 
dok se kurjo razljuti pa joj otme. Tako se posvađaju pa lija ode. 

Kad jedared opet se sretoše u selu, a lija ubrljala u umačke usta pa ide. 

— Disi bila, kuma-lijo? 

Opet gladan kurjo, jeo bi. A ona kaže: 

— Di sam bila?! Ajd, odvešću i tebe. Ima o'de jedno veselje a umačke koliko oćeš, 
ajd samo, lizaćeš do mile volje. 

I ode s njim, prepnu se na krov. 

_ Sad krozodžak ćeš gledati pa ćeš tamo dovatiti di će umačke biti. 

Kurjo gleda, ne može dovatiti. : , 

— Još se sagni većma, još se sagni! 

On se sago već do polovine, .a lija mu digne stražnje noge, i kurjo kroz odžak pa 
pade med kuvanje, tamo baš med kuvarke. One uzele oklagije i varjače pa udri kurju, 
udri, tako ga izlupale da jedva p«'+ 20, nije ni viđeo umačku. 

Opet lija pobegla. U šumi vidi: jedan ide, ribe nosi kolima. Bure puno ribe. Ona se 
napravila da je crknuta, legla nasred puta. Onaj stao s kolima. 

— Samo - kaže — stoj, konju. Ovo je crknuta, dobra će koža biti, prodaćemo pa će 
biti novaca. 

I lepo je baci u bure na ribu, i tera dalje. Lija bacaj dolje, bacaj. Kad je nabacala 
dost, skoči pa daj jedi, jedi i poslednju, najveću uzela u usta i ide s njom. A kurjo ide 
opet gladan, osmorio nos. 

— Di si navatala ribe, kumo slatka, kaži mi. 

— Di“ Ajdi tebi ću pokazat, aj samo ajd. 

Odvede ga na vodu, bila zima, tamo led, na ledu ljuka. Kaže: 


— Sad turi rep u tu ljuku i čekaj. Biće ribe koliko ti drago. 

On turi jadan. 

- A dane vučeš oma, dugo čekaj dok ti bude teško, dok se dost ribe navata na rep. 

On čeka, čeka, a led zamrzo. Jedared on vuče, vuče, a ne mož. 

- Šta je, gospode, ne mož! 

A ono idu žene po vodu, sve sa obramicama i sa kantama. Moj kurjo sedi na ljuki, 
a njima ljuka treba. Kad su ga vidie, a one: 

— Ucu, kurjo! Ucu, kurjo! 

Daj obramice, a kurjo će da beži pa trgne — i otkine mu se rep. I bež bez repa, a 
one po njim još i s obramicama. Jedva pobego odund. Opet ide, ide, bez repa, i srete se 
s lijom. 

— Kuma-lijo, dobro si me naučila! 

— Pa šta si čeko, ludo, da ti se tako mlogo napuni da baš ne moreš izvući! Ajd, sa" 
ću ti napraviti rep. 

— Daj, kumo slatka, smrzo mi se tur, a još mi i osto go bez repa. 

Lija ukrade u jednoj senici kudelje pa mu sveže rep. 

— Ajd, ni brige nemaj. 

Idu kroz šumu, kurjo brige nema, al mu zima. 

- Kumo slatka, koliko sam sedio na ledu, zima ušla u tur. Ne pomaže ovaj tvoj rep. 

A kuma lija vidi: na jednim mestu gori vatra. ' 

— Ni brige nemaj, sad ću ti ja pomoći. Sa' ćemo lepo preskakati ovu vatru da se u- 
grijemo. Sad gledaj kako će te ugrijati taj rep. 

Preskaču oni, preskaču, kad jedared uvati kudelja pa počela da gori. Rep gori kur- 
ji gori sve do gore, a jadan kurjo: 

— Jao, šta ću, kumo, šta ću? 

— Niz vetar, kume, niz vetar! 

On niz vetar, ono sve još bolje gori, sav kurjo izgorio, pa priči kraj. 


Čovek, ala i lisica 


Išo jedan čovek sikerom u šumu. U šumi naiđe na jednu alu, zatrpana s kamenjom, 
tako da nije mogla izići, pa se molila: 

— Molim te, otrpaj me, zahvalna ću ti biti, jako ću ti biti zahvalna. 

On je poslušo, a kad je otrpo, ala kaže: 

— Poješću te, sa' ću te pojesti. 

— To je zahvalnost?! Ajmo do tri suda pa da čujemo šta ćedu nam odsuditi, p' on- 
da ćemo već dalje znati šta ćemo. 

— Dobro. : 

Naiđu na jednog konja mršavog, jako, jedva ide. Kaže čovek: 

— Vidi, oće ala da me pojede. 

A konj kaže: 

— Pojedi samo čoveka, pojedi. Dok sam bio mlad, kosirio se, i mogo da radim, on 
me držo, a sad kad nisam ništa kadar, odbio me od kuće da crknem od gladi. Samo po- 
jedi! 

E sad idu dalje, dalje, kad dalje naišli na pseto. Opet tako jadno pseto, mršavo, 
šantovo. Opet čovek: 

— Oće ala da me pojede. 

— Pojedi ga, samo pojedi. Dok sam mu zecove vato, čuvo kuću i sve sposoban bio, 
dotle me držo, sad kad sam nesposoban, otero me. 

I oni opet tako dalje. Već je ala ćela da pojede čoveka, al nema, do tri suda su se 
pogodili, ajd dalje. I sad naišli na lisicu. Čovek kaže: 

— Oće ala da me pojede. 

— Zašto date pojede? 

— Zamisli, otrpo sam je od kamena, a oće da me pojede. 

— Ajde da vidim ja kako je to bilo Zatrpano i sve, pa onda ću suditi. 

I vratu se na ono mesto, a lisica: 

_ Sad leziti, alo, a ti zatrpavaj da vidim prvo kako je to bilo. 

Kad zatrpo dobro, sad kaže čoveku lisica: 

— Sikera u ruci, a pamet u glavi! 

Čovek sikeru i ubije alu. 


Kuca, maca i dve devojčice 


Bio čovek pa je imo drugu ženu. Imo on i devojčicu, imala i žena. Maćiji dosadila 
| čovekova devojčica, pa će da je otera. Otac nije ni bio kod kuće, maćija joj lepo ispeče 
od brašna i pepela pogaču, i otera je. I devojčica ode. Išla, išla. Kad je noć zadesila u 
šumi, ona ku' će? Vidi jednu malu kućicu, i uvuče se. Kad tamo, pseto i mačka svega, 
nikog nije više bilo. A ona počela da jede, bila gladna, pa jela bi i ne bi, a mačka poče- 
la da mauče: 
- mau! 
Kaže: 
— Gladna si? 
Mače opet, a devojčica odlomi pogače: 
— Ewo, i tako ne možem pojesti, to mi je maćija sas pepelom umesila — pa da ma- 


Onda i pseto počelo, i ono krnjauče, ište, a ona da i njemu dobar komad: 

— Evo, tomaćija mi i tako pepelom zamesila, pa jedi. 

Oni se najeli, a ona zadremala, kad jedared čuje se huka, jaka huka kroz šumu. 
— Šta je ovo - kaže — jao, kuco, maco, šta ću sad?! 

A oni kažu: 

— Ni brige nemaj, na'ranila si nas, mi ćemo te zaštititi. 

1 lepo dođe zver nika, a oni devojčicu sakrili. Zver miriši: 

— Šta je, ode ima ljudskog stvora? Šta tu ima? 

- Ne je dirati. Ima jedna devojčica, na'ranila nas obadvoje, ne je dirati, molim te. 
— Neću je dirati. Nek iziđe. ——— 


Kad je izišla, a zver: 
kud oćeš, neću te dirati kad si i* na'ranila. «O 
+ 


četu 


1 oada joj još, ne znam mnogo dukata i zlata, i tako ona dođe bogato 
. ' 
- ka jelovo?! Di si bila?! 

Mače ište, i ono mauče. 

_ Baš mi zato mati ispekla! Nema ništ, ne dam vam! 

Kad posle počela huka i sve, a ona: 

— Jao, kuco, maco, šta ću sad! 

— Sama jela, sama pila, sama odgovaraj. Nema ništa. 

I ona tako dočeka, a dođe ta zver, i pokida je. I sutra ujutru na kolac natakla gla- 
vu, a creva oko ne znam čega, a meso valjda pojela. Tako da sutradan kad je nije bilo, 
mati kaže čoveku: 

Sigurno je dukata dobilo mnogo naše dete, pa ne mož da donese, sigurno. Ajd 
pred nju da joj pomognemo. 

Kad oni bliže tamo, a ono detinja glava i više dece glava na kocovima, creva isve, 
i oni jadni odoše kući plačući. Tako se to svršilo. 

Jarac kozoderac 


Bio deda i baba pa imali jarca. Deda od prve žene imao tri devojke a i baba imala 
tri devojke pa išle sve jedna po jedna da napasu jarca. Napase ga, kad dođedu kući, a 
jarac preskoči plot, prdne pa ogladni. Pita ga deda: 

— Jesi se najeo, jarče? 

— Kakoti,starče. 

Deda uzme sekiru pa ubije devojku. Sve tri ubio. Onda išle babine devojke. Na- 


pasle jarca, doćerale kući, on preskoči plot, prdne pa ogladni. Pita ga deda: 

— No, jesi se najeo, jesi se napaso, jarče? 

— Kakoti,starče. 

Deda uzme sekiru pa ubije devojku, tako sve tri. Onda će baba da čuva. Čuvala ga, 
tako i ona doćera, jarac preskoči plot, prdne pa ogladni. Pita deda: 

— Jesi se najeo, jarče? 

— Kakoti,starče. 

Deda uzme sekiru pa ubije i babu. Onda otišao on, čuvo ga, čuvo, da pukne jarac. 


Dotera ga kući, a jarac preskoči plot, prdne pa ogladni. Kaže deda: 

— Jesi se najeo, jarče? 

— Kakoti,starče. . 

A deda uzme nož pa ga zakolje. Počo da ga dere, a jarac trk, pobegne pa u lisiči- 
nu jamu. Kaže lija: 

— Kotoide oko kuće? 

— Ja,lijo,ja! 

— Nemoj da mi pojedeš moje male. 

— Neću. 

Ušo onda unutra pa kaže: 

— Jasam jarac kozoderac, živ drt, neodrt, imam zube ko kolac, pregrišću te ko ko- 


nac. 
A lija pokupi male, trk, pobegne iz jame, pa jarac ostane u kući. 


UMI 


š o 
kad si ss 


Rječnik manje poznatih riječi 


ajdac — sklanjaj se 

ajer — zrak 

ajmečit — cmizdriti 
ajz(l)iban — vlak 

akondar — kao da 

al—ili 

aldovnost — požrtvovnost 
aldumašće — čašćavanje 
alov — valov 

alvatno — komotno, udobno 
am —ali 

amaha — već, skoro 
ambetuš — otvoreni hodnik 
andrak — vrag 

anta — humak 

apa — otac; djed 

ar — jer 

ardov — bačva 

arog — graba, jarak 

astal — stol 


baburača — dosadna stara žena 
baćo — otac 

badža — otvor na tavanici 

bak — ovan 

balta — sjekira 

bambučat — urlati 

banga — banka, novčanica 
bangav — bolestan, hrom 

barča — vrt 


bark — vrh stabla 

barlikat — urlikati 

basamaga — stepenica 

batac — čekić 

batakurnjača — batinetina 

batic — čekić 

batunja — batina 

bazat — skitati 

bekeš — vrst kaputa 

bercuz, birc(uz) — krčma 

bešika — kolijevka, zipka 

bičalje — držlo biča 

birka — ovca 

birov — seoski knez 

birtaš — krčmar 

bit gore — biti budan 

bižancija — bijeg 

blečat — blejati 

bome, borame — bogme 

boba — zrno 

bosorak, bosorkanjoš — vještac 

bosorka, bosurka — vještica 

brez — bez 

brigati — skrbiti, brinuti se 

brk — pramac, prednji dio broda 

brndat — mrmljati sebi u bradu 

bua — je li 

bublja — gruda sira 

buckat se — udarati se čelom o čelo, ro- 
govima o rogove 

bucnit — poljubiti 

buča — bundeva 

bučura — vrč; proštenje 
bućka — izdubljena tikva 
bućur — zavežljaj 

bud — zar ne? 

budžak — kut 

buđila — džepni nož drvenih korica 
bujtar - pomoćnik pastira 
bukara — pijanac; bokal 
buša — maškara 

butast — glup 

buzalica — mulj, blato 


carkva, cirkva — crkva 

cela — ćelija 

cimiter, cimitor — groblje 
cipaljka - nacijepano drvo 
crljen — crven 

cucak — pas 

cug — vlak 

cuknut — cjelivati, ljubiti 


čačak — smrznuto ili suho blato na putu 
čakundida — šukundjed 
čapa — učestale nevolje 
čapat - otkidati dio po dio 
čatavat — čitati 

čela — pčela 

čepac — klin 

čera — jučer 

čerez — preko; zbog 

čeri — navečer 

češat — češljati 

čibis — skitnica, besposličar 
čiča — otac 

Čivut — Židov 

čorda — krdo 

čordaš — govedar 

črišnja — trešnja 

čuda — mnogo 

čunkat — voziti čamac 
čupor — lonče 

čurakla — vrsta kaputa 
čutka — okomak, kočanj 


čvorga — čvoruga 
čvrkat — kljucati 


ćedu — (oni) će 

ćer — kći 

ćeti, ćo — htjeti, htio 
ćev — htio 

ćo — htio 

ćućav — nespretan 
ćutat — osjećati, slušati 


daborme — dabogme 

dada — otac 

danit — dahnuti 

degdeg — ponegdje 

dekat — upravljati (uzdama) kolima 
digdi — gdjegdje, ponegdje 
diko — djed 

divanit — govoriti, razgovariti 
divenica — nadjev, kobasica 
divičica — djevojka 
divijačina — divljačina 
dleko — daleko 

'do — tko 

do — dao; tko 

dokonat — doznati 

dolap — ormar, komoda 
doljača — dolina 

dosljeg — dok, dokle 
dostat — dobiti 

drćat — drhtati 

du' — duh 

du — daju 

dućak — lupa 

dućkat — udarati 
dugovanje — roba, stvar 
dunja — perina 

dupka — jama, rupa 
duvanjivat — pušiti 

duvar — zid 

dvojčad — dvojke, blizanci 
dzikat — veselo plesati 


džakat — govoriti ' 
džikat — skakati 


đak — jak 

đipit — skočiti 

đuga — glineni krčag 

đuture — jedno na drugo, prosječno 
đuvegija — mladoženja 


edared — jednom 

edva — jedva 

el — ili; jer 

eminoš, eminjoš — uglednik 
enga — djeveruša 

eptin — jeftin 

esapit — računati; misliti 
espap — roba za trgovinu 
Esteraj — Austrija 

eškut — seoski vijećnik 
etrova — jetrva 

ež — jež 


fagan — skitnica, besposličar 

fala — nezgoda; ponos 

falinga — nedostatak, mana 

faljat — nedostajati 

fara — crkvena župa; zadnji dio lađe 
fićfirić — kicoš, gizdelin 

fićok — čokanj, fraklić 

flaster — pločnik 

frtalj — četvrt; kvart 

fun, furtom — stalno 


galeba, goleba — balega 
gancat — tapkati 

ganut — krenuti 

garvan — gavran 

gat — nasip 

gata — mjesto za pranje rublja na potoku 
gencija — postaja, kolodvor 
gi - gdje 

gingat — ljuljati se 

gipit — naglo ustati, skočiti 
glacak — gladak 

gluno — gluho 

glušit — odzvanjati, zvučati 
gnduvat — misliti 


gnt — misao 

godina — kiša 

golebat — hvatati se u koštac 
gomba, gumba — puce, dugme 
gonetat — odgonetnuti 

grbača — batina 

grijet — ići 

grijota — grehota 

groktit — grleno pjevati 
grombayv - grbav 

grotom — grohotom (smijati se) 


grša — grlo 
gucaj — gutljaj 
gucat — piti 


gužnjak — kulen 
gvozdena mačka — sidro 


hajčit — goniti, požurivati 

hajlek — sklonište, dom 

hajsura — prostirka od rogozine 

hartoknit — odmaći se 

hasan; hasna — dobit, korist 

hasnivat — upotrebljavati 

hat — dakle 

herga — čvor u obrađenom drvetu 

hidu — idu 

hinaus — van 

hlapac — mladić 

hintačka — ljuljačka 

holt — katastarsko jutro 

homa — odmah 

horcat — lupati, dizati buku 

Hortin — Mikl6s Horthy, regent fašistič- 
ke Mađarske 

hostinjec — gostionica 

hotar — teritorij sela, općine, domaćinst- 
va 

hrća — vrag 

hrmbat - grbačiti, teško raditi 

hrp — gomila 

hudoban — siromašan 

huta — koliba 


i'—ih 
iće — jelo, hrana 

ići zarad sebe — vršiti nuždu 
ićište — opredjeljenje 
igrač — svirač 

ilo — jelo 

imet se — zvati se 

imovit — imućan 

inako — inače 

inzla — otok 

iskavat — zahtijevati 
iskočiljnit — iskliznuti 
iskokoštit — ispriječiti se 
ispraven — spreman 

ista — istom, tek 

isti, idem — jesti, jedem 
išpan — upravitelj posjeda 
it, ite — ići, idite 

iz — s(a) 

izakat — izvikati se 
izbignut — pobjeći 

izdvorit - podvoriti 

izružit — izgrditi 

izvezetirat — obaviti liječnički pregled 


jablaka — jabuka 
jad — otrov 

jagoda — dud 

jal -jeli 

japo — otac 

jarit se — zbijati šalu 
je-ih 


jigla - igla 
josag — blago 


Jucka (Gospa) — Judska (Jud, Mdria- 


gyGd, poznato proštenište) 
Jugovina — Jugoslavija 
junak — momak 

just — baš 


ka' — kad 

kabat — kaput 

kade, kadi — gdje 
kadli-tadli - kad-tad 
kafehaus — kavana 
kamarat — drug, prijatelj 
kandžija — bič 
kapidžija — vratar 
kartancija — kartanje 
kartina — krtičnjak 
karvanj — mnoštvo 

kat — kada 

katana — vojnik 

kečat — udarati nogom 
kepenja — ogrtač, plašt 
kermec — crkveni god 
kertiz — vrtlar 

kertiznica — vrtlareva kuća 
keruša — pas 

ket — kada 

ketečka — pregača, kecelja 
ki — koji 

kika — vlas; kosa 

kin — muka, tegoba 
kinit — kihnuti 

kinovat — mučiti 

kinut — otkinuti 

kip — slika 

kipar — prodavac slika 
kirdžijaš — prijevoznik 
kita — grana 

klamićat — klatiti 

klapit — sanjati 

klazljin — čaša 

klekečki — klečući 
klinarnik — vješalica 
kloktor — zapreminska mjera za drva 
klošter — samostan 

ko — kad 

koč — nekoć, ponekad 
kočak — svinjac 

kočiš — kočijaš 
koldušica — prosjakinja 


s 


kolumić — pleteni kolačić, lakumić 

konda(r), kondaz — kao da 

konđa — punđa 

kordeva — dvokolica 

kormanj — upravljač, volan 

korombečit se — lijepo, ponosno se poig- 
ravati 

koršov — krčag 

košara — staja, štala 

koštaber — redar, milicionar 

kot — kod 

kožni zubi — desni, bezuba usta 

kreljut — krilo 

krompla — krumpir 

krpa — rubac 

krvašan — krvav 

ku' — kuda 

kucak — pas 

kucen — okomak, kočanj 

kuhta — pas 

kukat — viriti 

kukučkat — provirivati 

kumaj — jedva 

kunčaft — kupac 

kupačica — rukovetašica 

kurit — dimiti, pušiti 

kurtala — dosta 

kurtalisat — osloboditi se 

kuševat, kušnut — cjelivati, ljubiti 

kvartilj — stan 

kvrcat — kucati 


labućkat — lupetati, naklapati 

ladina — hladovina 

lagacko — lagano 

laja — crna ovca 

lajdat — trpjeti, podnositi 

lakomica — gornja slavina na bačvi 

lanac — zemljišna mjera (oko 4000 čet- 
vornih hvati) 

lapat — polje, njiva 

latak — lakat 

lazit — gmizati 

- vrijeme 

lečka — 

ledina — busen 

lemeš — plemić armalist 
lemozija — milodar (u crkvi) 
lepur — leptir 

les — šuma 

liktar — leptir 

lipči — ljepši 

liptur — leptir 

lotre — ljestve 

loza — šuma 

ludje — ljudi 

ludoglav — lud, nastran 
luja — oluja 


ljučit — lučiti, odvojiti 
ljuka — rupa, jama 


ma' — mah 

maćva — maćeha 

majka — baka, starica 

majucak — malen 

maljukni — mali 

mamaljuga — kukuruzni žganci 

manit — mahnuti 

masa — miša 

Matužalem — Metuzalem; vrlo star čov- 
jek 

med, meda — među 

medvedić — rovac 

mero, meru — malo 

meran — miran 

merhunac — mrav 

meštar — učitelj 

metotim — međutim 


«nicak — mali 


mijana — krčma 

mijur — mjehur 

milovat — voljeti 

mišak — vreća načinjena od mjehura 
mjer — mir 

mladinja — mladost 

moč — mokraća 

močat — mokriti 

mogućan — imućan 

morgovati — mrgudati 


morkonja — mrkva 

myrginj — zatravljena međa 
mirišit — mirisati 

mim đat — gunđati 

mrska — bora 

mrva — malo 

mulatovat — lumpovati 
mustaći — brkovi 

muš — muž 

muštrat — vježbati, zlostavljati 
mut — nijem 

mutkat — mucati 


"n—eno 

nadra — njedra; grudi 

'naj — onaj 

najpotli — naposljetku 
nakinčit — uresiti, ukrasiti 
'nako — onako 

naljoljan — pijan, nakresan 
namrkosit — namrgoditi se 
nana — majka 

narihtat — srediti, namjestiti 
naslam — sjenik 

nastačit — probaviti 
našedivat se — natrčkarali se 
nausnice — brkovi 
navragnjit — nagnuti 

nazlabat + uporno dosađivati 
nazlobrzan — prijemčiv za zlo 
nebo — tavanica 

negdo — netko 

nek — samo 

neka, nekate — nemoj, nemojte 
nemeš — plemenitaš 
nenadijano — iznenada, neočekivano 
nenavidit — zavidjeti, zlobiti 
ne; — nećeš 

nigdo, nigdor — nitko 

nim — nama 

nioikale — niotkuda 

niz — udolina 

'no — ono 

"ora — luda 

notaroš — bilježnik 

nujte — dakle, evo 
nuter, nutri — unutra 
nuz — uz 


njaki — nekakav 
njekud — nekud; nekamo 
njov, njev — njihov 


0'—od 

obedit — okriviti 

obi — bih, bi, bismo, biste 
obliče, oblika — fizionomija 
oblok, obluk — prozor 
ocići — odsjeći 

ociknit se — obrecnuti se 
ocmurit — oglodati 

ocov — očev 

očo — otišao 

odadrt — tvrd, grub 
odalec — otuda 

ode, odeg, odeker — ovdje 
odit — hoditi 

odjakarit — odrezati 
odmanjivat - odmahivati 
odmikat - povraćati, bljuvati 
odminit — zamijeniti 

odvit — odgovor 

odvrljat — uteći 

odžak — dimnjak 

oklagija — rasukač, sukalo 
okoprcan — vješt, živahan 
okvakvi — ovakav 

ol — ohol 

olaj — ulje 

oma — odmah 


omak — izmak, na kraju; odmah 


on? — onaj 

on'a — onda 

onak — onda 

ondalek — odatle 

opaš — rep 

opcina — opsjena 

opešat — sustati, zamoriti se 
opravit — odjeven 

opudit — spustiti, baciti dolje 


or— orah 

orlan — orao 

oroz(ak) — pijetao 

oslica — magarica 

osmak — mjera za zapreminu 
ostit — osjetiti 

'oš — još 

oš — hoćeš 

oštarje — sječivo 

otar — okolica sela, općine 
o'tar — oltar 

otarak — ručnik, otirač 
ovolit — zavoljeti 

ovolno — po volji 


pa — opet 

pabušina — slabine 

pak — opet 

paor — seljak 

parac — štakor 

paradička — rajčica 

parasnik — seljak 

pasirat — odgovarati 

paštit, paštrit — truditi se, žuriti se 

patako — također 

patikar — ljekarnik, apotekar 

patrovat — čuvati, voditi brigu 

pauzina — uže 

peca — pijaca, tržnica 

pećar — peć 

pek, piek — pekar 

peka — svinjokolj 

pendžer — prozor 

penut — baciti dolje, rinuti 

penjage — ljestve 

perjar - mađarski žandar 

perlje — prije 

petelj — pijetao 

pinez — novac 

piplići — pilići 

pištikare - maškare koje dolaze na svi- 
njokoljsku večeru 

pitanac — tovljenik 

pivac — pijetao 

plačkav - plačljiv 


pladanj — tanjur 

plavčica — čamac 

plebanoš — župnik 

plenđupa - glupača 

plišanj — plijesan 

počukljikat — poškakljati 

pođan — gost na svadbi kod djevojačkih 
roditelja 

pojt na bandre — poći u skitnju 

pokrka — dvojba, sumnja 

poj'u — pojedu 

pokukivat — provirivati 

polak — pol, pola 

poljat - politi 

porcija — porez 

poročkat — posvađati 

porodiv — porođaj 


porta — kapija 
porten — sa zlatnim vezom 
posi — poslije 


posit — posaditi 

poslenik, poslovač — radnik 

posluhnut — poslušati 

posrtan — zadovoljan 

postar — stariji 

pot — znoj 

potit se — znojiti se; debljati se 

potlanji — posljednji 

potli — poslije 

potpašit — poduprijeti, podmjestiti 

potrven — rasturen 

potripčina — potrepština, fiziološka pot- 
reba 

povidat, povjedat — pričati 

povrza — porijeklo; soj 

poza — nakon, poslije 

pozli — gori, voše zao 

pozoj — zmaj 

poživo — brže 

praci — prasci 

pratit se — veseliti se uz pratnju svirača 

prdačit se — rugati se 

prdalica — cijev na gajdama kroz koju iz- 
lazi zvuk 

predida — pradjed 

pretelj — prijatelj 

prez — bez 

pričet — početi 

Prija — prijateljica 

prikobecivat se — premetati se preko gla- 
ve 

prikojak — prejak 

Primnut — primiti 

pripomjenka — pripovijetka 

Pripoznat — priznat 

priskočiv — spreman da pomogne 

prognudavat — promisliti 

progunit — progutati 

prošnjak — prosac 

protuliće — proljeće 

prvice — isprva 

pule — magare 

Dulin — čobanski pas 

puljav — prljav 

Durger — seoski vijećnik 

Durićak — vrst tijesta 

pustahija, pustaija — razbojnik, odmetnik 

pustolina — pustinja 

putra — krčag 


raban — rabljen, upotrebljavan 
raca — patka 

račić — pače 

radaš — pride, dodatak 

rađa — posao, rad 

rampaš — mošt u vrenju 

ranje, ranjina — jutro 

raspuće — križanje putova 
rastročkat se — raspasti se 
raubat — pljačkati 

zavrit — hrabriti 

razmarvašit — razmetali se 
razvndan — razbacan 

rednja — raditi po rasporedu 
rihtar — seoski knez 

rijat — rivati 

robot — tlaka, radna obaveza kmetova 
rondzat — stalno prigovarati 
rujat — valjati 

runit — onemoćati 

sa' — sada 
sadžak — željezni tronožac 
sađe — voće 


saginjat se, sagnjivat se — sagibati se 


sak — svaki 
sakačka — kuharica 


saklama — vještica; zla žena 


sam' — samo 


samonik — samonikla biljka 


sašta — svašta 
s'e — sve 
seda — sada 


sekser — stari ugarski novac 


senek — svejedno 
senski — seoski 


senzar — mešetar, posrednik 


serdit — otrovan 

Sič — kostobolja 

sidit — stanovati 

sidva — dvojica 

sigra — igra 

sikera — sjekira 

sinija — nizak okrugao sto 
sinj — sjena; tamnoplav 
sinja — sjena 

sipolj — sipljivost 

sirdik — zgrušano mlijeko 
site — sjedite 

sjev — sio 

skobiti — snaći 

skmdavit — slomiti 
skrućit — na brzinu uraditi 
skurlati — propasti 
slepanjit — stanjiti, zbiti 
sleznut — sići 

slip, slipan — bezobrazan 
sluktit — osluškivati 
smanjkavat — smanjivati 
smešota — vrag 

smi(j) — smijeh 

smijuckat se — smijati se 
smutipuk — vrag, sotona 
soldat — vojnik 

soparan — suhoparan 


sordinjat se — stropoštati se 
sovezat — razriješiti 

spavinjak — spavanje 

spreću — prema; naspram 

Spuž — puž 

srunit — primoran, prisiljen 

stan — kuća, dom 

stelja — krevet, postelja 

stra, od stra — strah, od straha 
stražmešter — nekadašnji podoficirski čin 
strija — streha 

striž — plijesan; slana, rani mraz 
subaša — čuvar polja 

subito — osobito; jamačno 

Sur — crn 

suvaja — mlin na konjsku vuču, suhara 
svaj — sav 

svednak — stalno, jednako 
svedvojica — obojica 

Sv'ega — svojega 

svekrvača — svekrvetina, babetina 
Svićica — žigica 

svionica — pogača zavijača 

Sviš — više 

SVitovat — savjetovati; grditi 
svudak, svudan — svugdje 


'š — ćeš 

Ša — šta 

šalangov — kožni ukras na biču 
šamija — rubac, povezača 
šantuckat — hramati 

šarovit — nepouzdan 

šavolj — drveni sud za vodu 
šepa — kapa 

ševeljat — teturati se 

šiler — crveno vino 

šinter — strvoder 

škip — vrsta posude 

školnik — učitelj 

škvorak — čvorak 

špica — sjemenka; žica 

špioda — čioda, bumbača 
špotat se — rugati se 

šprljekati — tepati; govoriti s manom 


štacija — postaja, kolodvor 
štalog — staja, štala 


štat — čitati 
štau — što 
štel — htio 
Štit — čitati 


štrajtat se — svađati se 

štranga — konop, uže 

štrepet — strepjeti 

štrkalj — strka 

šturma — juriš 

šuhaj — nomak 

šulanci — vrst tijesta 

švabikat — govoriti pogrešno švapski 

švarba — sjekirica 

švićnut — baciti daleko; zazviždati 

švigar — vrh biča opleten od konjskog re- 
pa 

švigarac — momčuljak 

švornut — baciti u nepovrat; udariti 


tabla — stol 

tadli — tad 

taki(m) — odmah, smjesta 

tal — dio 

tamjen — tamjan 

tamokar — tamo 

tanačit — savjetovati 

tanjer — tanjur 

tarmat — prijetiti se; zafrkavati 
tecivo — tekovina 

tegnut — potegnuti, trgnuti 
tentat — nagovarati; zadirkivati 
ter—i 

terjunka — trnjina 

tevočar — pastir za teliće 
tičnut — kucnuti 

tisna u pameti — ograničena, glupa 
tit — htjeti 

tolmač — tumač 

tolvaj — tat, kradljivac 

toljk — glup 

tote — tu, ovdje 

tovaruš, tovaruška — drug, drugarica 
tračje — kolica, tragače 


tranjica — krpica 

tražnji — zadnji 

trcav — traljav 

trenit — trepnuti; zadrijemati 
trganci — vrst tijesta 
trhašna — krhka 

trisat — otirati, brisati 

tržac — trgovac 

tržit — trgovati 

tucat — kucati 

tudak, tudan — tuda 

tude, tuja, tujak — tu, ovdje 
turecki — turski 

turmić, turnić — toranj 
turov — sir 

turma — toranj 

tušit — utopiti, udaviti 
tušta — mnogo 

tutekar, tuteker — ovdje, tu 


ubernut — obrnuti, okrenuti 

ucvarak — čvarak 

učera — jučer 

'učit — hučati 

udivanit — ugovoriti 

ufanje — nada, vjerovanje 

ufat se — nadati se, vjerovati 

ufriško — ubrzo 

ugled — odlazak momka djevojačkoj kući 
radi ženidbe 

ukebat — uloviti, uvrebati 

ulest — ulaziti 

umyt — mrtav; umrijeti 

Unterholdung — zabava, igranka 

uozbilj — ozbiljno 

upačivat — pokazivati prstom, rukom 

uparožit — zaulariti konja 

upoparožit — ići usporedno 

upustit — uništiti 

ur — već 

ura — sat 

urberija — urbar 

us — brk 

usri — usred 

uštrkljivat se — utrkivati se 

utiskat — nabiti, ugurati 
uvika — navijeke 

uzbano — pouzdano, sigurno 
uzbatrit — ohrabriti 

uzbunit — zbunjen 

uzglavnik, uzgljanca — jastuk 
uzvirit — unezvijeren 

uzvr — do vrha 

uženit — oženiti 

užeran — pijan 

užina, užna — ručak, objed 
užinar — južina 

užinat — ručati, objedovati 
uživit — oživjeti 


v(a)-u 

vaćati — hvatati 

vada, vala — valjda 

vadas — lovac 

vajat — kladiti 

vamo — ovamo 

vandizanje — lumpovanje 
vandrovač — skitnica 

vandrovat — skitati, lutati 

vat — hvat 

ventrat se — penjati se, verati se 
vetemjača — vjetreno kolo 

veža — toranj 

viganj — nakovanj 

vijar — vihor 

vika — mjerica 

vikat — dozivati 

vikovičanje — vječnost 
višćurina — vještica 

viška — vještica 

vitav — gumno 

vite — vidite 

vi'ti — vidjeti 

vizitacija - novačenje, regrutacija 
vjesit — visiti 

vjetren — nastran, hirovit 

vod — ovdje 

vodeni ponediljak — uskrsni ponedjeljak 
vojak — vojnik 

vojkada — nekada, nekoć 

volarica — čuvarica volova 
vorgule — orgulje 
vošćan — vojnik 
vragbaba — vještica, zla žena 
vragat — ljubakati 
vran — čep za bačvu 
vrbina — rbina 
vrčak — vršak 
vrći — vraćati se, vršiti 
vreštit — vrištati 
vriško — brzo 
vrkočit se — šepuriti se 
— lijep 
vršaj — gumno 
vrtljac — vrt 
vrvom — do vrha pun 
vu — u 
vudej — ovuda 
vulopan — blatan, prljav 
vun — van 


zabataljit - zapustiti se 

zabavit — zamjeriti, prigovoriti 
zabentat — začarati, zavračati 
zabit — zaboraviti 

zabludit — izgubiti put; zabuniti se 
zać — zašto 

zaćećkat — zabrljati, zaćeretati 
zad - pozadi 

zadzikat — veselo zaplesati 

zadnit — bačvu zatvoriti dnom 
zafuruljat — zasvirati na frulu 
zagladit — izgladnjeti 

zaicat — zaplakati 

zaintičat — zaokupili, navaliti 
zajujkat — zajaukati 

zakiljivat - zlonamjerno prigovarati 
zakratito — skraćeno 


zamirat — začuditi 
zamušit — umočiti 
zanijat — zanjihati 
zaobličit — ugledati 
zapatit — steći 
zapcivat — psovati 
zaperti — zatvoriti 
zaran — rano 
zargučat — zahrkati 
zaručnja — zaručnica 
zašnefalica — zanovijetalica 
zatiok — zatiljak 
zaviškat — začarati, zavračati 
zavranit — udariti čep u bačvu 
zažmijerit — zažmiriti 
zdvaro — jako, veoma, vrlo 
zglavljen — pametan, bistar 
zet — uzeti 
zi -iz 
zibrat — izabrati 
zigorit — izgoriti 
zigubit — izgubiti 
zikrčit — iskrčiti 

.zimljije — hladnije 
zis — sa 
ziti — izići 
zmiješit — zdrobiti, smožditi 
znamda - možda 


žal — žao 


žit — žut 

živanji — razbojnici 
žmara — čvarak 
žnjač — žetelac 

žo — žao 

žrat — žderati 
žuhak — gorak 
župovat — protjerati 
žužati — ljuljati 

žvet — žvakati 

Bilješke o pripovjedačima 


Antolović, Mijo, Salanta, rođen 1902. g. — 144. 

Ašin, Pere, Tukulja, rođen 1892. g. — 24, 25, 29, 59, 174. i 175. 

Baćić, Manda, Bikić, rođena 1890. g. — 49. 

Bedžula, Ceca, Gornji Sentivan, rođena u Kaćmaru 1908. g. — 62. 

Bende, Mate, Aljmaš, rođen 1901. g. — 97. 

Bende, Melkir, Aljmaš, rođen 1888. g. — 121. 

Beširović, Antun, Kaćmar, rođen 1897. g. — 123. i 152. 

Beširović, Marko, Kaćmar, rođen 1892. g. — 2. 

Blažetin, Bariša, Santovo, rođen 1901. g. —76; 

Blažetin-Durić, Marija, Santovo, rođena 1904. g. — 149. 

Blesić, Etuška, Aljmaš, rođena u Kaćmaru 1896. g. — 60. 

Blesić, Ivan, Kaćmar, rođen 1897. g.— 3.14. 

Bošnjak, Marko, Ata, rođen 1903. g. — 90. 

Božanović, Kata, Salanta, rođena 1893. g. — 39. 

Bundić, Martena, Gara, rođena 1899. g. — 44, 160. i 164. 

Bunjevac, Kata, Novo Selo, rođena 1890. g. — 178. 

Burlović, Antun, Erčin, rođen 1889. g. — 13, 23, 74. i 142. 

Čikoš-Farkaš, Eva, Dušnok, rođena 1911. g. — 14. i 15. 

David, Grgo, Andzabeg, rođen 1898. g. — 94, 119. i 134. 
Ditelan-Petrekanović, Roza, Bikić, rođena u Aljmašu 189. g. — 20, 77, 87, 107. i 122. 
Ditelan, Stipan, Bikić, rođen 1907. g. — 55, 64, 84, 88, 98, 109, 110, 141. i 159. 
Divoš, Franjo, Umok, rođen 1907. g. — 92. 

Domnanić, Alojz, Koljnof, rođen u Undi 1901. g. — 51, 75. i 104. 
Dukić-Kulišić, Vranka, Gornji Sentivan, rođena 1903. g. — 69. 

Duraković, Mate, Kaćmar, rođen 1901. g. — 38, 58, 66, 111, 124, 125. i 169. 
Emberović, Mato, Pogan, rođen 1892. g. — 46. i 80. 

Filipović, Stipan, Kaćmar, rođen 1908. g. — 40, 112, 113. i 114. 

Gergić, Ljubica, Starin, učenica — 161. i 162. if 

Gorjanac, Martin, Santovo, rođen 1897. g. — 143. 

Grajić, Ivo, Birjan, rođen u Vršendi 1896. g. — 52. 
Gregor-Šperković, Terezija, Bizonja, rođena 1896. g. — 22. i 28. 
Hideg, Josip, Martinci, rođen 1901. g. — 146. 
Horvat, Anton, Umok, rođen 1895. g. — 78, 86, 138. i 171. 
Horat, Lazo, Aljmaš, rođen 1879. g. — 1, 53, 54, 56, 57, 61. i 173. 
Horvat, Marija, Vedešin, rođena 1902. g. — 93. 
Jasenović, Krista, Čavolj, rođena 1888. g. — 21, 72. i 85. 
Jovica, Ante, Andzabeg, rođen 1909. g. — 170. i 176. 
Karagić, Stana, Baja, rođena u Baškutu 1910. g. — 73. 
Klarić, Marjan, Birjan, rođen u Udvaru 1905. g. — 32. i 50. 
Kolar, Mato, Katolj, rođen 1909. g. — 136. i 137. 
Kalenić, Mato, Mohač, rođen 1929. g. — 36. i 37. 
Kovač, Ivan, Gornja Kanda na Mohačkom otoku, rođen 1911. g. — 65. 
Kovačević, Đuro, Martinci, učenik — 18. 
Kovačić, Marko, Šaroš, rođen 1882. g. — 91. 
Krekić, Adam, Kaćmar, rođen 1905. g. — 180. 
Kukinjac, Đuro, Kukinj, rođen 1908. g. — 145, 155. i 156. 
Kulišić, Bono, Gornji Sentivan, rođen u Kaćmaru 1888. g. — 12, 45, 63, 70, 71, 81, 82, 83, 
89, 95, 100, 101, 118, 130, 131.1 147. 
Maluš-Simić, Natalija, Lovra, rođena 1909. g. — 183, 184, 186, 187, 188. i 189. 
Mandić, Šandor, Kaćmar, rođen 1879. £.— 5, 6, 115. i 148. 
Mandić-Đurić, Marija, Santovo, rođena 1902. g. — 16. 1 35. 
Međimori, Fabijan, Kemlja, rođen 1892. g. — 47, 105, 139. i 140. 
Međimori, Marija, Kemlja, rođena 1873. g. — 19, 34, 167, 168. i 177. 
Nemet, Josip, Kemlja, rođen 1907. g. — 120. i 157. 
Patarčić-Vujkov, Bara, Kaćmar, rođena 1898. g. — 7, 41, 48. i 158. 
Petreš, Petrona, Kaćmar, rođena 1908. g. — 8. i 99. 
Petrešević, Manda, Baja, rođena u Gari 1907. g. — 165. 
Popović, Milan, Olas, rođen 1913. g. — 96. 
Radić, Jakob, Bizonja, osobni podaci nepoznati — 172*. 
Ražić-Palijan, Kata, Minjorod, rođena u Kozaru 1908. g. — 17, 26, 27.131. 
Rumenjaković, Bašo, Čavolj, rođen 1892. g. — 132. i 154. 
Rumenjaković, Ento, Čavolj, rođen 1893. g. — 79. i 133. 
Sabovljev, Joza, Santovo, rođen 1888. g. — 150. 
Senić-Bogdan, Darinka, Lovra, rođena 1896. g. — 190. 
Silović, Zlatica, Potonja, učenica — 163. 
Stipančević, Bolto, Čavolj, rođen 1880. g. — 102. 
Stipanov, Bariša, Santovo, rođen 1898. g. — 135. 
Stipić, Šandor, Aljmaš, rođen 1883. g. — 106. i 108. 
Svinjarević, Jozo, Kukinj, rođen 1889. g. — 33. 
Šibalin, Adam, Gara, rođen 1879. g. — 10, 11. i 117. 
Šimić, Živko, Santovo, rođen 1920. g. — 103. 
* Ova je pripovijetka uzeta iz stare bilježnice pokojnoga Jakoba Radića, neke vrste rukom pisane 
pjesmarice, domaćega gospodarskoga kalendara i kronike. U posjedu je učiteljice Grafenleiter iz Bizonje. 

Špirko, Bogdan, Čobanac, rođen 1907. g. — 185. 

Tot, Jozo, Potonja, rođen 1891. g. — 151. 

Varga-Balo, Emilija, Dušnok, rođena 1881. g. — 166. 

Varga-Santo, Ana, Dušnok, rođena 1899. g. — 30. 

Vidaković, Etuška, Baja, rođena 1901. g. — 179. 

Vidaković-Vujkov, Matija, Kaćmar, rođena 1913. g. — 67, 68, 126. i 127. 
Vladisavljev, Milan, Sirig, rođen 1902. g. — 181. i 182. 

Vujić, Ivan, Kaćmar, rođen 1904. g. — 42. i 43. 

Zelić, Miško, Kaćmar, rođen 1897. g. — 9, 116, 128, 129. i 153. 


Bilješka o piscu 


Balint Vujkov* rođen je 26. svibnja 
1912. godine u Subotici, u siromašnoj obi- 
telji, od oca Franje, krojačkog radnika 
(1886 — 1915, poginuo u prvom svjetskom 
ratu) i majke Jele, rođene Poljaković Kova- 
čev, domaćice (1884 — 1957). 

Školovao se u Subotici: osnovnu je 
školu pohađao od 1919. do 1923, gimnaziju 
od 1923. do 1931, a Pravni fakultet od 1931. 
do 1936. godine, kada je diplomirao pravo. 

Nakon završetka studija 1936, kao 
pravnik, odnosno odvjetnički pripravnik 
zapošljava se i radi u banci, a zatim u više 
odvjetničkih pisarna sve do 1944. godine. U 
međuvremenu (1936/37) služi vojni rok u 
školi rezervnih oficira u Sarajevu, 

Tijekom 1941. ženi se tekstilnom rad- 
nicom Emilijom Vukašinović Milkom, s ko- 
jom ima jednog sina Franju (odvjetnika po 
zanimanju). 

Za vrijeme rata aktivni je suradnik narodnooslobodilačkog pokreta u ovom kraju, 
te ga fašistički okupator zbog toga, kao i njegovih naprednih pogleda šalje na prisilni 
rad, a otuda u kažnjeničku četu, da bi kraj rata dočekao u jednom nacističkom kon- 
centracionom logoru u Austriji. 


* Pseudonimi Balinta Vujkova: Baraba Bećarović, Bunjevac Kremenjak, Hortenzije Drnić-Kubičić, 
d. Dugović, Ante Dujmović, Janko Grbić, R. Hristonić, I. Konjović, S. Kovačić, Martin Lise o“, Mali Ba- 
ćo, Dušan Pantić, R. Parčetić, Stipan Šimković, a šifre: Balint) Vujkov, B(alint) V(ujkov), b(alint) v(uj- 
kov), v(vujkov). 


Već slijedeći dan nakon povratka u domovinu Balint Vujkov postaje urednikom 
subotičkog dnevnog lista Slobodna Vojvodina (latinično izdanje koje je izlazilo u Subo- 
tici), odnosno poslije Hrvatske riječi (isprva također dnevnog lista a potom tjednika ko- 
ji je 1956. promijenio naziv u Subotičke novine). Od druge polovice 1948. do početka 
1949. glavni je i odgovorni urednik Hrvatske riječi. 

Od veljače 1949. jedan je od vodećih službenika i organizatora Saveza kulturno- 
-prosvjetnih društava Subotice (1949 — 1953), a od 1954. do 1961. ponovo odvjetnički 
pripravnik. Slijedeće, 1962. postaje odvjetnikom, da bi od 1963. do 1966. bio osnivač i 
prvi šef Službe pravne pomoći Skupštine općine Subotica, a od 1966. do 1973. sudac 
Okružnog suda, također u Subotici, kada je umirovljen. 

Umro je iznenada, 23. travnja 1987. godine, u svojoj 75. godini.* 


* 


Balint Vujkov se rano, od studentskih dana opredijelio za književnost. Sakupljao 
je i obrađivao narodne pripovijetke, pisao pjesme sa socijalnim motivima, novele i pri- 
povijetke snažnog zamaha, lirske intonacije, ali realističke prosudbe. U člancima, pri- 
kazima i osobito polemikama bio je oštar i nepomirljiv borac za novo, napredno a pro- 
tiv svega nazadnoga što je priječilo prodor svježih, naprednih ideja tridesetih godina. 
Nije beznatno ni njegovo dramsko stvaralaštvo. 

Istodobno je bio utemeljivačem i prvim glavnim i odgovornim urednikom napred- 
nog omladinskog književnog časopisa Bunjevačko kolo, čiji je urednik, s manjim preki- 
dima, pune tri godine (1933 — 1936). Ovaj je časopis pokrenuo s grupom radnika i stu- 
denata ovdašnjega Pravnog fakulteta. 

Balint je Vujkov bio i jedan od pokretača i stvarnih urednika skojevskog (SKOJ — 
Savez komunističke omladine Jugoslavije) časopisa Stvaranje. Do rata je uredio i više 
narodnih kalendara i drugih publikacija. Taj je posao nastavio i poslije rata kao ured- 
nik časopisa Njive (1947), narodnih kalendara (1947, 1948, 1949), Rukoveti (1971 — 
1972) itd. 

'Jsporedno s tako izvanredno aktivnim, razgranatim i svestranim književnim djelo- 
vanjem, koje se na stranicama ondašnjih listova i časopisa, narodnih kalendara i drugih 
izdanja vrlo učestalo očitovalo, Balint Vujkov razvijao je i svoju ljubav prema narod- 
nom stvaralaštvu koje će mu poslije postati trajno životno i umjetničko opredjeljenje; 
sakupljao je i obrađivao usmenu narodnu pripovijetku, prvo kod ovdašnjih bunjevačkih 
Hrvata, da bi zatim postupno proširivao krug na usmeno kazivanje hrvatskog življa u 
Bačkoj, Banatu, Srijemu, Liki a u posljednoj fazi svoga bogatog i plodnog sakupljačkog 
rada na Mađarsku, Rumunjsku, Austriju i Čehoslovačku. Sakupio je određen broj 
srpskih narodnih pripovjedaka u Vojvodini, Mađarskoj i Rumunjskoj. 

Prvu bunjevačkohrvatsku narodnu pripovijetku koju je zabilježio i obradio Balint 
Vujkov, objavio je njegov tadašnji gimnazijski profesor Milivoje V. Knežević u svome 
književnom časopisu Sever već 1932. godine. Otada pa do smrti Vujkov je sakupio i ob- 

* Umro je u punom naponu stvaralačke snage: dva-tri dana pred smrt još je sređivao rukopise za naj- 


noviju zbirku narodnih pripovjedaka. Tako je u jednu potpuno novu bilježnicu unio odnosno obradio i pre- 
P <0 iz bilježaka jednu kraću pripovijetku dužine 1,5 stranice. 

radio blizu 1.500 narodnih pripovjedaka od kojih je veći dio do sada o! javljen u 12 knji- 
ga. Trinaesta — erotske narodne priče — nalazi se u tisku i uskoro treba da bude objav- 
ljena u okviru izdanja Osvit, Novinsko-izdavačkog poduzeća Subotič ce novine. 

Usredotočenost na narodno stvaralaštvo, publicistiku i javno djelovanje donekle je 
spriječilo Balinta Vujkova da se iskaže kao vrstan pjesnik, pripovjedač, pa i dramski pi- 
sac. Ali, to je bila njegova svjesna žrtva. Međutim, uprkos tome za gotovo pedeset i se- 
dam godina neprekidnoga književnog djelovanja objavio je i šest samostalnih umjetni- 
čkih djela: pjesama, pripovjedaka i bajki. 

Tako golemi opus jednog nesvakidašnjeg stvaraoca nailazio je na zapažen odjek u 
javnosti. Uz mnoge prikaze, recenzije, eseje njegovo je djelo bilo predmetom brojnih 
maturskih, seminarskih i znanstvenih studija. Za života je dobio i dvije važne nagrade: 
Oktobarsku nagradu grada Subotice (1962) i Vukovu nagradu (1971) koju dodjeljuje 
Kulturno-prosvetna zajednica Srbije u Beogradu. 

Bibliografija Balinta Vujkova, koju je on neumorno i postojano ispisivao gotovo 
pedeset i sedam godina, veoma je opsežna. U nastavku naznačujemo sva njegova sa- 
mostalna djela odnosno knjige, važnije zbornike u kojima se mogu naći narodne pripo- 
vijetke, umjetničke pjesme, pripovijesti itd. ovoga vrsnog stvaraoca. 


Lazar Merković 

Lazar Merković. 


* Osim skupljenih i obrađenih ali do sada još neobjavljenih narodnih pripovjedaka (oko 500), Balint 
Vujkov za sobom u rukopisu ostavio je i više djela od kojih su neka konačno uobličena, kao, naprimjer: 
Sprdačine njegovog veličanstva Govnovalja VII, monografiju o svećeniku Blašku Rajiću, više eseja kaoji i dje- 
limično zaokruženi II. dio Bajke o mravljem caru itd. 

jelent: 1990 marcius — Pćld4nyszam: 1000 — Terjedelem: 33,61 (A[5) iv — 
ives ofszetnyomd4ssal. Az oldaleredeti a Szovegfeldolgozć Irod4ban kesziilt. 


Nyomdsra leadva: 1989. december — Meg- 
Kesziilt oldaleredetirći, 


Oriilhet a nćpi kultdrat szeretć, fćlt6 ember szive — e k&nyv 6s ne- 
mes gyujt6szenvedćllyel megaldott szerzoje, a suboticai sziiletćsii Balint 
Vujkov (1912—1987) jovoltabćl a hazai horvat 6s szerb nemzetisćgek fel- 
becsiilhetetlen ćrtćki, eredeti n€pmesekincse mar nem vćsz el. 

Az itt k&zreadott valogatas hii tiikre egy jellegzetes, gazdag ćs szines 
szellemi &rčksćgnek, €s mintilyen, jelent6s ćrtćket kćpvisel a hazai hor- 
vat €6s szerb nemzetisćg, de az anyanemzetek ćs az egyetemes magyar 
kultura szamara is. 


* 


Osjećaj ugode i radosti prožima srce svih onih koji vole i skrbe za na- 
rodnu kulturu — zahvaljujući ovoj knjizi, što je plod plemenitog sakup- 
'ljačkog rada hrvatskoga književnog pregaoca Balinta Vujkova (Subotica, 
1912— 1987), dragocjeno, usmeno stvaralaštvo Hrvata i Srba u Mađarskoj 
već ne može pokriti veo zaborava. 

Izbor pučkih pripovjedaka što ga ovdje priopćujemo vjerno je svjedo- 
čanstvo jedne svojstvene, bogate i snažne duhovne baštine, i time znači 
golemu vrijednost za naše narodnosti, ali i za matičnenam narode te za 
sveopću mađarsku kulturu. 


Tankčnyvkiadć 


